
M ULȚUMIRI 


e-a lungul anilor, multe persoane dragi m-au sprijinit și 

u avut un impact asupra scrierii mele. Soțul meu, Rick, 

se situează ca de fiecare dată în fruntea listei. El a fost cel 

care m-a încurajat să încep să scriu, apoi a insistat să iau manuscrisul 

din sertar si să-l expediez editurii. El m-a silit să renunț la slujbă, să 

rămân acasă cu copiii şi să-mi fac o carieră în lumea scriiturii. Copiii 

noștri, care au deja propriile lor familii cu copii, m-au susținut și ei. 

Fiica noastră, Shannon, coordonează activitatea pe blogul meu și face 
munca de secretariat. 

Danielle Egan Miller şi Joanna MacKenzie poartă de grijă de 
toate aspectele ce țin de afacere, pentru ca eu să pot finaliza proiectele 
pe care le am în derulare. Am încredere deplină în ele și sunt 
recunoscătoare pentru dorința lor de a descoperi noi oportunități 
de publicare în țară, în străinătate şi chiar online. Succesul meu se 
datorează în mare măsură muncii lor perseverente. 

Sunt binecuvântată să lucrez cu editura Tyndale House de peste 
douăzeci de ani. Publicarea fiecărui nou titlu presupune întotdeauna 
o colaborare susținută a echipei de editori, designeri, tehnoredactori, 
experți în marketing, promovare și distribuție. Ţin să le mulțumesc în 
mod special lui Mark Taylor și Ron Beers, care îmi sunt buni prieteni 
și m-au sprijinit încă de la lansarea mea în lumea literaturii creștine. Ei 
sunt cei care mă impulsioncază şi mă bine-dispun în zilele posomorâte. 


7 


FRANCINE RIVERS 


Karen Watson este o prietenă dragă care știe întotdeauna cum să 
pună întrebările astfel încât să mă provoace să gândesc lucrurile în 
profunzimea lor și uneori mă determină să apuc cărări noi. Kathy 
Olson, editorul meu, este o binecuvântare specială. Ea știe când să taie 
și când să adauge la textul meu, reușind să îmbine detaliile, pentru ca 
imaginea de ansamblu să fie spectaculoasă. Mă bucur de fiecare dată 
când putem lucra împreună. Le sunt recunoscătoare în egală măsură 
lui Stephanie Broene, pentru aportul ei la ghidul de studiu, și lui Erin 
Smith, pentru că îmi actualizează pagina de Facebook. 

Am mulți prieteni care mi-au fost alături și care s-au rugat pentru 
mine în acest proces de scriere, mai ales în clipele când eu însămi 
mă îndoiesc de capacitatea mea de a scrie ceva care să şi aibă un 
sens. Colleen Phillips este sufletul meu pereche din Chile. Membrii 
familiei care participă la studiul biblic în serile de marți sunt adevărați 
luptători în rugăciune. Când am nevoie de ajutor, îi telefonez lui Coeur 
d'Alene — care Îi iubește pe Domnul cu toată inima, cântă ca un înger, 
scrie ca un profet și te face să râzi mai ceva ca un comediant. Aştept 
întotdeauna cu nerăbdare întâlnirile noastre anuale de rugăciune, 
studiu și relaxare. 

Toţi aceştia cărora le-am menţionat numele și mulți alții pe care 
nu i-am numit mi-au îmbogățit viața mai mult decât mi-aș fi putut 
imagina. Dumnezeu să-Și reverse binecuvântarea peste fiecare dintre 
ei. 


CUVÂNT DIN PARTEA 
AUTOAREI 


DRAGI CITITORI, 

nspirația pentru Podul spre casă mi-a venit din Ezechiel 16, 

unde Dumnezeu compară poporul Lui cu o copilă pe care 

nimeni n-a dorit-o când s-a născut, dar de care El s-a îngrijit, 
asupra căruia a vegheat şi în cele din urmă a făcut-o mireasa Lui, 
în ciuda faptului că ea l-a respins mereu. Textul acesta biblic m-a 
impresionat profund, căci eu însămi am crescut într-o familie creştină 
dar apoi am abandonat ceea ce am învăţat acolo. Am pornit pe calea 
mea şi am respins darurile lui Dumnezeu. Rătăcirile prin pustia vieții 
mi-au cauzat multe dureri şi regrete, dar consecințele lor m-au adus 
în cele din urmă pe genunchi, unde m-am predat Domnului care mă 
iubise fără încetare. 

Nu mi-a fost deloc ușor să scriu această carte. Am vrut ca pastorul 
Zeke să reflecte caracterul lui Dumnezeu, dar mi-am dat seama că 
niciun om, nici măcar un personaj fictiv, nu poate să facă acest lucru. 
Numai Isus, Dumnezeu întrupat, este adevărata Lui reprezentare. 
Zeke trebuia să fic un tată iubitor, dar pe deplin uman prin puterile, 
slăbiciunile, greşelile şi eşecurile lui. Același lucru este adevărat şi în 
legătură cu fiul lui, Joshua, care se străduicşte să fie ca Isus. Abra 
este ca mulți dintre noi: rănită, derutată, caută fericirea în lucruri 
care nu pot sătura niciodată. Puţini dintre prietenii mei au venit la 
credință într-un mod simplu şi uşor. Eu însămi m-am împotrivit și 

am luptat împotriva Domnului, crezând că a mă preda Lui înseamnă 
a-mi recunoaşte înfrângerea. A trebuit să treacă mult timp până când 
am fost în stare să-mi deschid pumnul. Dar când — în sfârşit — l-am 
deschis, El m-a aşteptat și m-a luat de mână. De atunci nu mi-a mai 
dat niciodată drumul, iar eu Îl iubesc fără încetare din clipa aceea. 

Mă rog ca povestea lui Zeke, Joshua și Abra să te atragă la o relaţie 
mai strânsă cu Dumnezeu, care L-a trimis pe Fiul Lui, Isus, să moară 
pentru tine, pentru ca tu să poți trăi pe veci cu El. Visul nostru la 
fericire poate fi împlinit numai în El. 

Îşi doresc să traversezi podul spre cer şi să găseşti odihna pe care 
ţi-o oferă Dumnezeu. 


FRANCINE RIVERS 

Pe Tine mă sprijin, din pântecele mamei mele. 
Tu eşti Binefăcătorul meu încă din pântecele mamei 
PsaLMUL 71:6 


1936 
mplându-şi plămânii cu aerul rece de octombrie, pastorul 
Ezekiel Freeman și-a început rondul de dimineață. Şi-a 
stabilit ruta pe hartă încă de când a venit pentru prima dată 
în oraș. Fiecare clădire îi aducea în minte oamenii care o locuiau, iar el 
îi prezenta înaintea Domnului, mulțumindu-l pentru încercările prin 
care aceştia au trecut, rugându-se pentru încercările prin care treceau 
acum și întrebându-L ce ar putea face el ca să-i ajute. 

S-a îndreptat spre Liceul Thomas Jefferson. S-a oprit în fața 
băcăniei lui Eddie, locul favorit de întâlnire al elevilor. Luminile crau 
aprinse înăuntru. Eddie i-a ieşit în întâmpinare la ușă: 

— Bună dimineaţa, Zeke. Să-ţi aduc o ccașcă de cafea? 

Zeke s-a aşezat la tejghea, în timp ce Eddie prepara grămezi de 
sandviciuri cu hamburger. Au vorbit despre echipa de fotbal a liceului 
şi despre cine avea să câştige cel mai probabil o bursă. După aceea 
Zeke i-a mulțumit lui Eddie pentru cafea şi pentru conversaţie și a 
ieşit iarăşi în întunericul dc afară. 

A traversat Strada Principală și s-a îndreptat în josul ei spre liniile 
de cale ferată, la Intersecţia Hobo. Acolo se vedea un foc de tabără; 
s-a apropiat de oamenii care ședeau în jurul lui şi i-a întrebat dacă 
îi dau voie să se așeze lângă ei. Unii, care erau în oraș de ceva vreme, 
îl știau deja pe Zeke. Alții erau străini, persoane ce păreau obosite 

şi epuizate de traversarea țării în lung şi-n lat, acceptând slujbe 
ocazionale pe traseu şi trăind de la o zi la alta. Un tânăr a spus că îi 
place atmosfera din oraș şi că spera să rămână aici. Atunci Zeke i-a 
adus la cunoştinţă că la depozitul de cherestea din nordul oraşului era 
nevoie de un încărcător. I-a dat tânărului o carte de vizită cu numele 
lui, adresa și numărul de telefon al bisericii, şi i-a spus: 

— Treci pe la mine oricând doreşti. Mi-ar plăcea să ştiu cum te 
descurci. 


Greierii din iarba netunsă şi bufnița dintr-un pin înalt au încetat 
să mai cânte când mașina a intrat în Riverfront Park şi s-a oprit 
aproape de dormitoare. O tânără a coborât de pe scaunul șoferului. 
Luna plină îi lumina cărarea pe unde păşea. 

S-a aplecat înainte gemând de durere și și-a dus mâna la pântecele 
umflat. Contracţiile urmau repede unele după altele, la un interval de 
sub un minut. Avea nevoie de adăpost, de un loc ferit unde să-și poată 
naşte copilul. S-a dus împleticindu-se prin întuneric până la toaleta 
femeilor, dar ușa nu s-a deschis. S-a întors cu un suspin înăbușit, 
căutând în continuare. 

De ce o fi condus atât de departe? De ce nu a luat o cameră la un 
motel? Dar acum era prea târziu. 


Următoarea oprire pe traseul lui Zeke a fost piața orașului. S-a 
rugat pentru fiecare dintre proprietarii magazinelor, pentru membrii 
consiliului orăşenesc, care urmau să aibă o întâlnire chiar în după- 
amiaza aceea la primărie, și pentru călătorii care poposeau la Hotelul 
Haven. Era încă întuneric când a trecut de-a lungul Străzii a Doua 
şi a văzut camioneta lui Leland Dutcher întorcând la capătul aleii 
în Piaţa Greuning. Toţi îi spuneau Dutch, inclusiv soţia lui, care era 
în spital, bolnavă de cancer în fază terminală. Zeke a șezut lângă 

ea de mai multe ori şi știa că suferea mai mult din cauza lipsei de 
credință a soțului ei decât de apropiata ei moarte. „Eu știu unde merg. 
Mă îngrijorează mai mult unde va ajunge Dutch“, se îngrijora ea. 
Bărbatul lucra şase zile din săptămână și nu vedea niciun rost să o 
petreacă pe a şaptea în biserică. De fapt, era supărat pe Dumnezeu și 
nu voia să-l acorde nicio zi. 

Frânele camionetei au scrâşnit scurt în timp ce camioneta a oprit. 
Dutch a coborât geamul: 

— Este o dimineaţă rece pentru a hoinări pe străzi, pastore. Ai 
vreo iubită ascunsă pe undeva? 

Ignorând sarcasmul, Zeke şi-a vârât mâinile reci în buzunare. 

— Acesta este momentul cel mai bun pentru rugăciune. 

— Ei bine, nu vreau să te ţin din treabă, a răspuns el cu un râs 
zgomotos. 

Zeke s-a apropiat şi mai mult de el. 

— Am vizitat-o pe Sharon ieri. 

Dutch a scos un oftat. 

— Atunci ştiţi că nu îi este prea bine. 

— Nu, nu îi este bine. Dacă nu se întâmpla vreun miracol, nu mai 
avea mult de trăit. S-ar fi desprins mai ușor de lumea asta dacă nu ar 
fi fost îngrijorată pentru soțul ei, dar dacă i-ar fi spus asta lui Dutch, 
l-a fi întărâtat şi mai mult. 

— Haide, pastore. Invită-mă la biserică. 

— Ştii deja că invitația este mereu deschisă. 

Dutch a pălit uşor: 

— S-a ţinut de capul meu ani de zile. Dar în clipa asta îmi vine 
să-L scuip pe Dumnezeu în faţă. Sharon este o femeie bună, cea mai 
bună pe care am cunoscut-o eu. Dacă cineva merită un miracol, ea 
este aceea. Spune-mi, cum o ajută Dumnezeu? 

— Trupul ei va muri, Dutch, dar Sharon nu. 

A văzut tremurul de durere și a știut că bărbatul nu era pregătit să 
audă mai mult. 

— Vrei să te ajut la descărcatul camionetei? 

— Mulţumesc, dar cred că mă descurc și singur. 

Dutch a băgat mașina în viteză, a scuipat un cuvânt urât și a pornit 


de-a lungul aleii. 

Copilul a venit cu o alunecare caldă, țâşnind din trupul ei, și tânăra 
a oftat uşurată. Încleștarea de fier, ca o gheară, a dispărut, lăsându-i 
timp să respire. Gâfâind în umbra podului, s-a uitat în sus printre 
stâlpii de oțel la cerul smălțuit cu stele. 

Pruncul arăta palid și perfect în lumina lunii, pe pătura întunecată 
a pământului. Era prea întuneric să vadă dacă era băiat sau fată, dar 
ce conta? 

Cu trupul în stare febrilă, tânăra femeie s-a zbătut să-și dea jos 
puloverul şi l-a întins peste copil. 


Sufla o briză rece. Zeke şi-a ridicat gulerul jachetei. A pășit 
de-a lungul străzii Mason, a traversat Strada Întâi, a pornit-o pe 
McMurray şi s-a întors pe Strada a Doua înspre Spitalul Bunul 
Samaritean. I-a venit în minte podul, dar era în cealaltă direcţie. 
În lunile de vară, îl trecea adesea până la Riverfront Park, mai ales 
când tabăra era plină de vizitatori care locuiau în corturile ridicate 
în campingul învecinat. 

În această vreme a anului, când temperaturile erau din ce în ce mai 
scăzute și frunzele cădeau din pomi, nu era nimeni în camping. 

Întunericul se risipea, dar avea să mai treacă ceva timp până 
la răsăritul soarelui. Ar fi trebuit să se întoarcă acasă, dar podul îi 
persista în minte. A schimbat direcția și s-a îndreptat spre pod şi spre 
Riverfront Park. 

Zeke şi-a suflat în mâini. Ar fi trebuit ca în dimineața asta să-și 
pună mănuşile. La colț s-a oprit, încercând să se hotărască dacă 
să meargă la pod ori să-şi continue drumul spre casă. Întotdeauna 
făcea un duș și se bărbierea înainte să se aşeze la masă împreună cu 
Marianne şi Joshua. Dacă ar merge la pod, ar însemna să întârzie 
acasă. 

Dar a simțit că trebuie să se ducă. Cineva avea nevoie de ajutor. l-ar 

fi suficiente doar zece minute ca să ajungă până la pod — mai puțin, 
dacă ar fi grăbit pasul. Ar fi fost tulburat toată ziua dacă nu s-ar fi dus. 


N EA titi 
N 3 ANY 


Tremurând violent, tânăra femeie a ridicat geamul mașinii, ştiind 
că nu va scăpa niciodată de vinovăţie şi regret. Mâinile i-au tremurat 
când a întors cheia în contact şi a pornit motorul. Nu-și dorea nimic 
altceva decât să lase în urmă acest loc. Voia să-și vâre capul în nisip și 
să uite tot ce s-a întâmplat, tot ce greșise în trecut. 

Luând curba cu roțile scrâşnind, a apăsat prea mult pe pedală. 
Maşina a alunecat pe o parte, trimițând un val de adrenalină prin 
trupul ei. A întors repede volanul și roțile au zvârlit pietricelele în 
parc de parcă ar fi fost nişte gloanţe. După ce a încetinit, a luat curba 
spre dreapta, spre Strada Principală, cu ochii ațintiți înainte prin 
perdeaua de lacrimi. Va merge spre nord și va căuta un motel ieftin. 
Apoi va decide cum îşi va pune capăt zilelor. 

Briza mângâia nisipul de pe mal şi se strecura pe sub pod. 
Nemaifiind protejat de căldura pântecelui matern, bebelușul a simțit 
muşcătura frigului din această lume. A urmat un scâncet ușor, apoi 
un plânset plin de durere ce a fost purtat peste apă, dar nicio lumină 
nu s-a aprins în casele înșirate de-a lungul râului. 


isi sist 


Suspensoarele de oțel ale podului Pratt se înălțau peste copacii 
din jur. Zeke a traversat vechea șosea care dădea spre râu şi a pornit-o 
pe trotuarul de pe pod. S-a oprit la jumătatea lui şi s-a aplecat peste 
balustradă. Râul curgea în valuri sub el. Plouase cu câteva zile în urmă, 
lăsând malul neted și întărit. Locul era complet părăsit. 

De ce sunt aici, Doamne? 

Zeke şi-a îndreptat poziția, încă tulburat. A mai așteptat o clipă, 
apoi s-a întors. Era timpul să se întoarcă acasă. 

Un scâncet uşor s-a amestecat cu zgomotele râului. Oare ce 

era? Ținându-se de balustradă, s-a aplecat mult în față, încercând 
să desluşească ce se găsea la piciorul învăluit în umbră al podului. 
Zgomotul s-a auzit din nou. A traversat repede podul și a străbătut în 
grabă ridicătura cu iarbă până la parcare. Să fie un cățeluş? Oamenii 
părăseau adesea pe marginea șoselei puii animalelor și alte resturi. 

A auzit zgomotul iarăși, și s-a îngrozit la gândul că ar putea fi un 
nou-născut. Acelaşi zgomot îl făcuse şi Joshua când fusese bebeluş. 
Un bebeluş, aici? A cercetat cu atenţie locul, cu inima bătându-i 
puternic. A observat urme de pași. S-a îndreptat spre malul râului 
şi le-a urmat prin nisip până la pietrişul de sub pod. Pietricelele 
scârțâiau sub picioarele lui. 

A auzit zgomotul iarăşi, de data aceasta mai slab, dar atât de 
aproape încât s-a uitat cu atenție înainte să calce. Încruntat, s-a 
aplecat și a ridicat ceva ce părea un pulover aruncat. 

— O, Doamne... 

Un copilaş era culcat atât de tăcut, atât de micuţ, atât de alb, încât 
s-a întrebat dacă nu cumva a ajuns prea târziu. O fetiță. Şi-a trecut 
mâinile pe sub ea. Era ușoară ca un fulg. Când a ridicat-o pe brațe, 
mânuțele fetiţei s-au desfăcut ca aripioarele unui pui de pasăre care 
încearcă să zboare, şi copila a început să plângă tremurând. 

Ridicându-se în picioare, Zeke şi-a desfăcut jacheta și și-a 
descheiat nasturii de la cămaşă, ca să apropie copilaşul de pielea lui. 
I-a suflat fetiţei peste față, ca s-o încălzească. 

— Plângi, scumpo; plângi cât poți tu de tare. Agaţă-te strâns de 
viață. Mă auzi? 

Zeke cunoștea toate scurtăturile din oraş, așa că a ajuns la Spitalul 
Bunul Samaritean înainte să răsară soarele. 


Zeke s-a întors la spital la prânz ca s-o vadă pe Sharon. Dutch era 
cu ea, părând încruntat şi obosit. Ținea mâna fragilă a soției sale între 
ale lui şi nu spunea nimic. Zeke le-a vorbit amândurora. Când Sharon 
i-a întins mâna, el a luat-o și s-a rugat pentru ea şi pentru Dutch. 

Nu putea să plece fără să treacă pe la salonul de nou-născuți. N-ar 

fi trebuit să fie surprins s-o vadă pe Marianne lângă geam, cu braţul în 
jurul lui Joshua, care avea cinci ani. A simțit cum îl învăluie tandrețea 
şi mândria. Fiul lui avea brațe lăbărțate, picioare lungi şi slăbănoage, 
genunchi protuberanți şi picioare mari. 

Joshua și-a pus mâinile pe sticla geamului. 

— Este așa de mică, tati. Şi eu am fost la fel de mic? 

Micuța dormea adânc într-un mic pătuț de spital. 

— Nu, fiule. Tu ai fost un grăsuliu de 4 kilograme. 

Expresia de pe fața Mariannei l-a îngrijorat. l-a luat mâna: 

— Ar trebui să mergem acasă, iubito. 

— Mulţumesc lui Dumnezeu că ai găsit-o. Ce s-ar fi întâmplat cu 
ea dacă n-ai fi găsit-o? 

Marianne l-a privit în față: 

— Ar trebui s-o adoptăm. 

— Ştii bine că nu putem face asta. Vor găsi pe cineva s-o ia. 

A încercat s-o conducă spre ieşire. Dar Marianne n-a vrut să se 
miște din loc. 

— Cine ar putea s-o îngrijească mai bine ca noi? 

Joshua a intervenit și el. 

— Tu ai găsit-o, tati. Ce-ai găsit al tău să fie! 

— Dar fetița nu este un bănuț găsit pe trotuar, fiule. Ea are nevoie 
de o familie. 

— Noi suntem o familie. 

— Ştii ce vreau să spun. — A prins-o pe Marianne pe după gât. — 
Ai uitat cum este să ai grijă de un bebeluş? 

— Eu vreau s-o luăm la noi, Zeke, ştii bine că vreau. De ce n-ar 
putea fi a noastră? 

Marianne s-a tras înapoi. 

— Te rog, nu te uita la mine așa. Sunt mai puternică decât crezi. 

Ochii i s-au umplut de lacrimi înainte să întoarcă fața. 

— Uită-te numai la ea. Nu-ţi frânge inima? 

S-a uitat la ea şi inima i s-a înmuiat. Dar trebuia să fie realist. 

— Trebuie să plecăm. 

Marianne i-a strâns mâna. 

— Religia curată și adevărată în ochii lui Dumnezeu se manifestă 
prin grija față de văduve și orfani. 

— Nu folosi Scriptura împotriva mea când eu vreau doar să te 
protejez pe tine. 

Joshua s-a uitat în sus: 

— De la ce s-o protejezi, tati? 

— De la nimic. - Marianne i-a aruncat lui Zeke o privire 
mustrătoare. — Este doar o idee care i-a intrat în cap lui tati cu mult 
timp în urmă. Dar îi va trece. Dumnezeu a pus-o în braţele tale, Zeke. 
Nu-mi spune că nu El. 

Marianne s-a uitat la Zeke cu ochi nevinovați: 

— ÎL avem pe băieţelul nostru. O fetiță ar face ca totul să fie 
perfect. Nu ţi-am mai spus asta? 

Ba da, îi mai spusese. Ea îşi dorise întotdeauna mai mulți copii, dar 
doctorul i-a avertizat că inima ei, bolnavă în urma febrei reumatice 
din copilărie, nu era destul de puternică pentru a supraviețui încă unei 
sarcini. 

Zeke a simţit cum hotărârea îl părăseşte. 

— Marianne, te rog, încetează. 

l-au fost necesare luni întregi ca să-și revină în urma nașterii lui 
Joshua. Îngrijirea unui alt bebeluş va fi mult prea solicitantă pentru ea. 

— Am putea fi părinți adoptivi. S-o ducem la noi acasă cât mai 
curând posibil. Dacă-i prea mult, atunci... — Ochii i s-au umezit. — 


Te rog, Zeke. 


Zece zile mai târziu, dr. Rubenstein a semnat actele de ieșire din 
spital pentru micuța Jane Doe și a pus-o în brațele lui Marianne. 

— Veţi fi nişte părinți adoptivi minunați. 

După primele trei nopți, Zeke a început să se îngrijoreze. Marianne 
se trezea la fiecare două ore ca să hrănească bebelușul. Cât va mai 
dura până când sănătatea ei va avea de suferit? Deși arăta extenuată, 
era cum nu se poate mai fericită. Șezând într-un balansoar, o strângea 
pe micuța Jane în brațe şi o hrănea dintr-o sticlă cu lapte cald. 

— Are nevoie de un nume adevărat, Zeke. Un nume plin de 
promisiune și de speranță. 

— Abra înseamnă „mama popoarelor“, a spus Zeke înainte să-și 
dea seama ce face. 

Marianne a râs: 

— Ai vrut-o şi tu dintotdeauna, nu-i aşa? Nu te preface că nu-i așa! 

Cum ar fi putut să n-o vrea? Dar încă simțea un fior de teamă. 

— Suntem părinți adoptivi, Marianne. Să nu uiţi asta. Dacă devine 
prea obositor pentru tine, vom chema asistenta socială. Va trebui s-o 
dăm pe Abra. 

— Cui s-o dăm? Asistenta socială ar vrea să ne-o încredinţeze 
nouă. Și, oricum, nu cred că este cineva în oraş care să ne-o ia pe Abra 
acum. Nu-i aşa? 

Peter Matthews, un învățător la școala elementară, și soţia lui, 
Priscilla, şi-au exprimat interesul pentru micuță ceva mai înainte, dar 
având ei înșiși un copil mic, au fost de acord ca Abra să stea la familia 
Freeman, dacă erau în stare să se descurce. 

Marianne a pus sticla goală la o parte și a ridicat bebelușul pe 
umăr. 

— Va trebui să economisim bani ca să mai adăugăm un 
dormitor. Abra nu va fi bebeluş multă vreme. Va sta o vreme în 
pătuţ, apoi va avea nevoie de un pat obișnuit. Va avea nevoie de o 
cameră proprie. 

Nu avea rost să se certe cu ea. Toate instinctele materne ale 
lui Marianne erau trezite, dar fiecare zi o obosea puțin câte puțin. 
Dormitul în timpul zilei o ajuta, însă câteva ore sporadice de somn 
nu erau suficiente pentru a-și menține sănătatea. Deja arăta răvășită 
și palidă, cu cearcăne întunecate în jurul ochilor. 

— Mâine dimineaţă să dormi până mai târziu. O voi lua pe micuță 
cu mine. 

— Pe întuneric? 

— Străzile sunt luminate și, în plus, cunosc orașul ca pe propriul 
meu buzunar. 

— Îi va fi frig, 

— Am s-o învelesc bine. 

A pliat o pătură sub formă de triunghi, a legat-o de mijlocul și 
gâtul său şi s-a îndreptat. Apoi a luat-o pe Abra din brațele Mariannei. 

— Vezi? Va dormi ca un cărăbuş în culcușul ăsta. 

Avea să stea chiar lângă inima lui, unde fusese încă din prima clipă 
când a pus ochii pe ea. 

Uneori Abra fremăta când o ducea la plimbare dimineața devreme, 
iar el îi fredona cântări. „Vin dimineața în grădină singur, pe când 
roua e încă pe trandafiri...“ Ea dormea o vreme şi se mișca atunci 
când Zeke intra în băcănia lui Eddie sau se oprea să vorbească cu 
Dutch. 

— Foarte bine că ați luat-o pe micuță. Nu-i aşa că-i o scumpă, cu 
părul ei roșcat. 

Şi Eddie își trecea vârful degetului peste obrăjorul Abrei. 

Până şi Dutch cel cu inima tare ca cremenea a zâmbit când s-a 
aplecat de la geamul mașinii sale ca să se uite la ea. 

— Arată ca un îngeraş. — Apoi s-a retras înapoi în maşină. — 
Sharon şi cu mine ne-am dorit întotdeauna copii. 

A spus asta ca și cum ar fi fost încă o bulină neagră pentru 
Dumnezeu. Sharon murise, și Zeke ştia că bărbatul își plânge soția. 
Când degeţelele Abrei au apucat degetul mic al lui Dutch, el a părut 
gata să izbucnească în plâns. 

— Cine-a fost în stare să lase un copilaş sub un pod, pentru 
numele lui Dumnezeu? Ce bine că s-a întâmplat să treci pe acolo. 

— Nu a fost o întâmplare să trec pe acolo în dimineaţa aceea. 

— Cum aşa? Dutch scoase mașina din viteză. 

— M-am simțit îndemnat să merg acolo. Dumnezeu face asta 
câteodată. 

Dutch l-a privit îndurerat. 

— Ei bine, nu mă voi lansa în speculaţii. Fără îndoială că micuța 
a avut nevoie de cineva în acea dimineaţă, altfel ar fi fost moartă şi 
îngropată acum. 

Ca Sharon, spuneau ochii lui. 

— Dacă simți vreodată nevoia să vorbeşti cu cineva, de-ajuns 
să-mi telefonezi. 

— Mai bine ai renunța la mine. 

— Sharon n-a renunţat. Eu de ce-aş face-o? 

Pe măsură ce Abra creștea, dormea mai mult între mese, şi 
Marianne apuca să doarmă şi ea mai mult. Chiar şi așa, Zeke nu a 
renunțat s-o ia pe Abra în plimbările lui. 

— Voi continua să o iau cu mine până când va dormi toată noaptea. 

Trezindu-se în fiecare dimineață înainte să sune alarma, el se 
îmbrăca şi intra în camera copiilor, unde Abra îl aştepta cu ochii larg 
deschişi. 


Seti VAN 


1941 

Chiar şi un copil cuminte poate să te epuizeze, şi Zeke vedea acest 
lucru la Marianne. 

Când, într-o după-amiază, a venit acasă şi a găsit-o pe Marianne 
adormită pe canapea în timp ce Abra, acum de patru ani, îşi spăla 
păpuşa în vasul de toaletă, a ştiut că lucrurile trebuiau să se schimbe. 

— Eşti epuizată. 

— Abra este mai rapidă decât îmi ia mie să spun: „Capra crapă 
piatra în patru“. 

— Nu poți continua aşa, Marianne. 

Şi alții din biserică au observat cât de obosită arăta Marianne 
şi şi-au exprimat îngrijorarea. Priscilla Matthews le-a vorbit într-o 
duminică, după serviciul divin. Soţul ei montase nişte grilaje pentru 
ca micuța lor Penny, tot de patru ani, să nu poată ieşi din camera de 
zi. 

— Toată camera este acum un mare teren de joacă, Marianne. Am 
împachetat şi am dat la o parte tot ce se poate sparge. Ce-ar fi s-o 
aducă Zeke pe Abra la noi din când în când, după-amiaza? Atunci ai 
putea să te odihneşti câteva ore fără grijă sau întreruperi. 

Marianne s-a împotrivit, dar Zeke a insistat că aceasta era o 
soluție perfectă. 


Zeke a adus scânduri, cuie, hârtie gudronată și şindrile, și a început 
să lucreze la un dormitor în spatele casei. Joshua, de nouă ani, şedea pe 
scânduri, ținându-le nemişcate, în timp ce Zeke le tăia cu fierăstrăul. 

Un enoriaș a făcut instalația electrică. Altul a construit un pat cu 
sertare şi l-a ajutat pe Zeke să pună geamurile ce dădeau spre curte. 

Deşi Zeke nu era prea entuziasmat de ideea ca fiul său să se 
mute într-un dormitor strâmt, rezultat din transformarea verandei 
din spatele casei, Joshua era încântat de „fortul“ lui. Prietenul lui cel 
mai bun, Davy Upton, a rămas să îşi petreacă noaptea la Joshua, dar 
dormitorul era așa de îngust, că Zeke a fost nevoit până la urmă să 
le întindă cortul pe peluză. Când s-a întors în casă, s-a lăsat într-un 
fotoliu şi a spus: 

— Fortul este atât de mic. 

Marianne a zâmbit, cu Abra strâns lipită de ea în fotoliu şi cu o 
carte cu povestiri biblice deschisă lângă ele. 

— Nu l-am auzit pe Joshua plângându-se. Băieții par fericiți ca 
nişte păsări într-un lan de porumb, Zeke. 

— Deocamdată. 

Dacă Joshua semăna cu tatăl și cu unchii lui din Iowa, va deveni 
prea mare pentru acel loc încă înainte de a ajunge la vârsta liceului. 

Zeke porni radioul şi se apucă de citit corespondența. Radioul 
dădea numai ştiri rele. Hitler devenea din ce în ce mai ambițios. 
Insaţiabilul Führer continua să trimită avioane peste Canalul Mânecii 
ca să bombardeze Anglia, în timp ce, spre est, trupele lui năvăleau 
peste granițele Rusiei. Oceanul Atlantic nu oferea nicio protecție, cu 
toate acele submarine germane pregătite să scufunde orice vapoare 
s-ar încumeta să se apropie. 

Zeke I-a mulțumit lui Dumnezeu că Joshua avea doar nouă ani, 
dar apoi s-a simțit vinovat, ştiind că erau mulți taţi ai căror fii aveau 
să plece curând la război. 

Când Marianne a terminat de citit istoria lui David şi Goliat, a 
strâns-o pe Abra mai aproape de ea. Copilul era pe jumătate adormit 
şi Marianne arăta prea slăbită. Când a dat să se ridice, Zeke a sărit 
din fotoliul lui. 

— Lasă-mă pe mine s-o culc în seara asta. 

A luat-o pe Abra de lângă Marianne. Fetiţa s-a lipit de el, cu capul 
sprijinit de umărul lui şi cu degețelul în gură. 

A ridicat cuverturile de pe pat şi le-a infăşurat în jurul ei, apoi 
şi-a plecat capul. I-a luat mânuţele împreunate pentru rugăciune în 

mâinile lui şi a început să se roage. „Tatăl nostru, care eşti în ceruri.. 
După ce au terminat, s-a aplecat peste ea şi a sărutat-o. 

— Somn uşor. 

Înainte ca el să-și poată înălța capul, ea şi-a înfășurat braţele în 
jurul gâtului său. 

— Te iubesc, tati. 

Zeke i-a spus că şi el o iubește. A sărutat-o pe obraji şi pe frunte 
înainte de a ieşi din cameră. 

Marianne era lipsită de vlagă. Zeke s-a încruntat, dar ea a clătinat 
din cap şi a spus cu voce stinsă: 

— Mă simt bine, Zeke. Sunt doar obosită. Nu am nimic care să nu 
poată fi vindecat de un somn bun. 

Zeke ştia că nu-i așa, mai ales când a văzut-o clătinându-se ușor 
când s-a ridicat din fotoliu. El a prins-o în brațe şi a purtat-o până în 
dormitorul lor, apoi s-a așezat pe pat cu ea în poală. 

— Am să chem doctorul. 

— Ştii bine ce va spune, a răspuns ea şi a început să plângă. 

— Trebuie să începem să facem alte planuri. 

Nu a avut inima ca să se exprime altfel, dar ea a înțeles foarte bine 
ce vrea să spună. 

— N-o voi da pe Abra. 

— Marianne... 

— Ea are nevoie de mine. 

— ar eu am nevoie de fine. 

— Şi tu o iubeşti la fel de mult ca mine, Zeke. Cum poţi să te 
gândeşti măcar că am putea s-o dăm? 

— N-ar fi trebuit s-o aducem niciodată acasă. 

Zeke a legănat-o pe soția lui o clipă, apoi a ajutat-o să-şi dezbrace 
halatul și a așezat-o în pat. A sărutat-o şi a stins lumina înainte ca să 
închidă ușa. 

Aproape că s-a împiedicat de Abra, care şedea cu picioarele 
încrucișate în hol, cu ursulețul de pluş strâns cu putere la piept şi cu 
degețelul în gură. A simțit un fior dureros. Cât a auzit din discuția 
lor? 

A ridicat-o în brațe. 

— Ar trebui să fii în pat, micuţo. 


23 


FRANCINE RIVERS 


Vârând-o iarăși în pat, Zeke a lovit-o uşor peste nas. 

— Rămâi aici, de data asta. 

A sărutat-o şi i-a spus: 

— Culcă-te, puștoaico! 

Cufundându-se în fotoliul din camera de zi, şi-a prins capul între 
mâini. Oare am înţeles greșit, Doamne? Am lăsat-o pe Marianne să-mi 
schimbe hotărârea, când Tu ai avut alt plan pentru Abra? Știi cât de mult 
le iubesc pe amândouă. Ce să fac acum, Doamne, ce să fac? 


Abra şedea zgribulită pe primul rând de bănci, în timp ce mami 
cânta la pian, deşi tati dăduse drumul la căldură în sanctuarul bisericii 
ca să se încălzească până la serviciul de a doua zi. Domnişoara Mitzi 
a spus că fără căldură, „biserica mirosea a umezeală şi a mucegai ca 
un cimitir“. Abra i-a răspuns că ea nu ştie cum miroase un cimitir, iar 
domnișoara Mitzi a zis: 

— Ei bine, nu te uita așa la mine, domnişorico. Singurul fel în care 
voi ajunge acolo este dacă voi fi dusă într-o cutie de brad. 

Ploaia se prelingea pe acoperiş şi la geaniuri. Tati recitea notițele 
pentru predică în micul birou de lângă vestibul. Joshua plecase 
îmbrăcat în uniforma de cercetaş ca să vândă pomi de Crăciun în 
piața orașului. Erau mai puțin de trei săptămâni până la Crăciun. 
Mami i-a dat voie Abrei s-o ajute să coacă turtă dulce pentru bolnavii 
care nu puteau ieşi din casă şi să aşeze pe polița deasupra căminului 
statuetele reprezentând scena Crăciunului. Între timp, tati şi Joshua 
instalaseră luminile din fața casei. Abrei îi plăcea să iasă după cină la 
poartă ca să admire casa luminată de beculețe. 

Mami a închis cartea de cântări, a pus-o la o parte şi s-a ridicat. 

— Ei, draga mea. Acum e rândul tău să exersezi. 

Abra a sărit de pe bancă şi a zburat pe trepte în sus până la 
scăunelul de lângă pian. Mami a ridicat-o până la jumătatea distanţei 
şi apoi i-a dat drumul, făcând un pas lateral ca să se sprijine cu o mână 
de pian în timp ce pe cealaltă a dus-o la piept. A gâfâit o clipă, apoi 
a zâmbit încurajator şi a aşezat pe suport o carte pentru începători. 

— Cântă mai întâi gama şi apoi „O noapte preasfințită“. Poţi să 
faci asta? 

De obicei mami stătea în picioare lângă ca. Cu excepția cazurilor 
când nu se simţea bine. 

Abrei îi plăcea foarte mult să cânte la pian. Era ocupaţia ei 
preferată. Exersa gama şi acordurile, deși îi era greu să cuprindă toate 
clapele deodată. A exersat „O, noapte preasfințită“, O Betleem, oraş 
micuţ“ şi „Departe-ntr-o iesle“. De fiecare dată când termina câte 
o piesă, mami spunea că s-a descurcat foarte bine şi Abra simțea în 
interiorul ei o căldură. 

Tati a intrat în sala bisericii. 

— Cred că e vremea să mergem acasă. 

A prins-o pe mami după talie şi a ridicat-o în picioare. Dezamăgită, 
Abra a închis capacul pianului și i-a urmat la maşină. Mami s-a scuzat 
că e atât de obosită şi tati i-a spus că se va face bine, foarte bine, după 
câteva ore de odihnă. 

Mami a protestat când tati a dus-o în casă. A rămas lângă ea în 
dormitor câteva minute. Apoi a ieșit în camera de zi. 

— Joacă-te în linişte, Abra, şi las-o pe Marianne să doarmă puțin. 

De îndată ce tati a plecat la maşină, Abra a intrat în dormitorul 
părinților şi a urcat în pat. 

— Uite-o pe fetița mea, spuse mami trăgând-o pe Abra mai 
aproape. 

— Iarăşi eşti bolnavă? 

— Şşş! Nu-s bolnavă. Doar obosită. 

A adormit, şi Abra a rămas lângă ea până când a auzit maşina în 
fața casei. Atunci a alunecat afară din pat şi a fugit în camera de zi ca 
să se uite pe geam afară. Tati dezlega un pom de Crăciun din vechiul 
și cenușiul Plymouth. 

Țipând de fericire, Abra a deschis ușa de la intrare şi a fugit pe 
scări în jos. Ţopăia fără încetare şi bătea din palme. 

— E așa de mare! 

Joshua a intrat şi el pe poarta din spate, cu obrajii roşii de frig şi 
cu ochii strălucitori. Vânzarea pomilor de Crăciun a mers foarte bine. 
Dacă trupa va aduna suficienți bani în anul acesta, vor merge cu toții 
în tabăra Dimond-O de lângă Yosemite. Dacă nu, Joshua aranjase 

deja cu familiile Weir şi McKenna, vecinii din josul străzii, ca să le 
tundă peluzele. 

— Au fost de acord să-mi plătească cincizeci de cenți pe săptămână 
fiecare. Asta înseamnă patru dolari pe lună! — O spunea entuziasmat, 
de parcă ar fi fost o grămadă de bani. — Voi strânge suficienți bani ca 
să-mi plătesc singur tabăra. 

După ce au luat masa, mami a insistat să spele vasele și i-a spus 
lui tati să deschidă cutia cu ornamente şi să înceapă să împodobească 
pomul. Tati a descâlcit instalația electrică şi a întins-o pe pom. A 
aprins luminiţele şi a început să despacheteze ornamentele și să le 
înmâneze unul câte unul lui Joshua şi Abrei, ca ei să le agațe în pom. 

— Tu împodobeşti ramurile de sus, fiule, şi lasă jumătatea de jos 
pentru Abra. 

Ceva a căzut cu zgomot în bucătărie. Speriată, Abra a scăpat din 
mână un glob de sticlă în timp ce tati a sărit în picioare şi s-a repezit 
în bucătărie. 

— Marianne? Eşti bine? 

Tremurând, Abra s-a aplecat să culeagă cioburile globului spart, 
dar Joshua a dat-o la o parte. 

— Ai grijă. Lasă-mă pe mine să le adun. Tu ai putea să te tai. 

Când fetiţa a izbucnit în lacrimi, el a tras-o spre el. 

— Nu-i nimic. Nu plânge. 

Abra s-a agăţat de el, cu inima bătârdu-i repede şi puternic, în 
timp ce îi asculta pe mami şi pe tati vorbind în contradictoriu. Ei 
încercau să vorbească încet, dar Abra îi putea totuşi auzi. A auzit cum 
cineva mătură pardoseala şi aruncă ceva în găleata de gunoi de sub 
chiuvetă. Uşa s-a deschis brusc şi mami a apărut cu un zâmbet pierit. 

— Ce s-a întâmplat? 

— A spart un glob. 

Tati a ridicat-o pe Abra în brațe. 

— Te-ai tăiat? 

Ea a clătinat din cap şi tati a lovit-o uşor peste funduleț. 

— Atunci nu trebuie să fii supărată. 

A îmbrățişat-o scurt şi a aşezat-o iarăşi jos. 

— Voi doi terminaţi de împodobit bradul, în timp ce eu aprind 
focul. 

Mami a pornit radioul și a găsit un program muzical. După ce s-a 
aşezat în fotoliu, şi-a scos din coşuleț andrelele ca să tricoteze. Abra 
s-a urcat în fotoliu lângă ea și mami a sărutat-o pe frunte. 

— Nu mai vrei să împodobeşti pomul? 

— Vreau să şed lângă tine. 

Tati s-a uitat peste umăr în timp ce pregătea surcelele pentru 
aprins focul. Expresia feței lui era întunecată. 


Duminica era friguroasă, dar ploaia încetase. Cuplurile se adunau 
în holul bisericii împreună cu copiii lor, pe care îi împingeau spre 
clasele pentru şcoala biblică, înainte să vină cu toții la „biserica pentru 
oameni mari“. Abra a văzut-o pe Penny Matthews şi fugit înaintea ei. 
Când a ajuns lângă ea, a luat-o de mână și au pornit amândouă spre 
clasa lor. 

După şcoala biblică, doamna Matthews a venit şi a luat-o pe 
Penny. Mami a ajutat-o pe domnişoara Mitzi să spele vasele şi să 
usuce tăvile de prăjituri. Tati a stat de vorbă cu oamenii care mai 
zăboveau înainte să plece acasă. După ce a plecat toată lumea, familia 
a intrat în sala bisericii. Mami a așezat în ordine cărțile de cântări şi 
a adunat buletinele informative împrăştiate peste tot. Tati a pus la loc 
candelele strălucitoare şi farfuriile pentru colectă. Abra s-a aşezat pe 
scăunelul de la pian, balansându-și picioarele şi exersând acorduri. 

Deodată uşa de la intrare s-a deschis şi un bărbat a năvălit înăuntru. 
Mami s-a îndreptat din spate şi şi-a dus mâna la piept. 

— Clyde Eisenhower, ce s-a întâmplat? M-ai speriat de moarte. 

Omul părea agitat și supărat. 

— Japonezii au bombardat o bază navală a noastră din Hawaii! 

Imediat ce au ajuns acasă, tati a pornit radioul. Şi-a scos haina de la 
costum şi a așezat-o pe spătarul scaunului din bucătărie în loc s-o pună 
în dulapul din dormitor, aşa cum făcea de obicei. „... japonezii au atacat 
Pearl Harbor, Hawaii, pe calea aerului, tocmai a anunţat președintele 
Roosevelt. De asemenea, au fost atacate toate bazele navale şi militare de 
pe insula principală Oahu... “În vocea de la radio se simțea neliniștea. 

Mami s-a cufundat în scaunul din bucătărie. Tati şi-a închis ochii 
şi a plecat capul. 

— Ştiam că până la urmă se va întâmpla. 

Mami a ajutat-o pe Abra să se aşeze în poala ei şi a rămas tăcută, 
ascultând vocea care vorbea fără încetare despre bombardamente, 
despre vase scufundate şi despre oameni pieriți în flăcări. Mami a 
început să plângă, ceea ce a făcut-o şi pe Abra să plângă. Atunci 
mami a strâns-o mai tare în braţe și a legănat-o. 

— Totu-i în regulă, scumpa mea. Totu-i în regulă. 

Dar Abra ştia că nu este aşa. 


Domnişoara Mitzi a deschis uşa cu o plecăciune adâncă. 

— a te uită, fetița mea favorită! 

Şi-a trecut şalul peste umeri şi şi-a deschis brațele larg. Abra a 
îmbrățişat-o. 

— Cât timp o pot ține de data aceasta? 

— Cât vrei tu, spuse mami, urmându-le în camera de zi. 

Ambrei îi plăcea să stea la domnișoara Mitzi, căci aceasta avea 
bibelouri peste tot în salon şi nu o deranja dacă Abra le lua şi se uita 
la ele. Uneori, când făcea cafea, îi punea şi ei într-o ceașcă, lăsând-o 
să-şi toarne frişcă şi zahăr după dorința inimii. 

Mitzi s-a arătat îngrijorată. 

— Arăți frântă, Marianne. 

— Mă duc acasă şi trag un somn zdravăn. 

— Aşa să faci, dragă, îi zise Mitzi, sărutând-o pe obraji. Nu te 
obosi prea tare. 

Mami s-a aplecat şi a îmbrățişat-o pe Abra. A sărutat-o pe 
amândoi obrajii şi şi-a trecut degetele peste părul ei, netezindu-l. 

— Să fii cuminte la Mitzi, scumpo. 

Mitzi şi-a înălțat bărbia. 

— Du-te acum la vânătoare, i-a spus Abrei. 

Mitzi a însoțit-o pe mami până la ieşire, unde cele două au 
discutat câteva minute în timp ce Ambra s-a plimbat prin cameră, 

căutând figurina ei preferată — o lebădă strălucitoare din porțelan cu 
o rățușcă urâtă lângă ea. A găsit-o pe o măsuţă dintr-un colț, sub un 
şal din pene. 

Mitzi s-a întors în camera de zi. 

— Ai găsit-o repede, a spus ea şi a așezat-o pe polița deasupra 
căminului. Data viitoare va trebui s-o ascund mai bine. 

Şi-a frecat mâinile, și-a fluturat degetele şi și-a pocnit încheieturile. 

— Ce zici de puțină zdrăngăneală? 

S-a aşezat la vechiul pian şi a început să cânte o melodie veselă. 

— După ce vei învăţa să cânți Bach, și Beethoven, şi Chopin, şi 
Mozart, am să te învăţ să cânți melodii distractive. 

Degetele ei au alunecau repede pe claviatură. Apoi s-a ridicat în 
picioare, a împins scăunelul la o parte şi a început să ridice câte un 
picior o dată, țopăind jucăuș. Abra a râs şi a imitat-o. 

Mitzi a revenit la poziţia de drepți. 

— Asta-i doar o mică avanpremieră. 

Şi-a tras iarăși pe spate capetele şalului și şi-a ridicat bărbia, cu o 
expresie sobră a feței. 

— Acum trebuie să fim serioase. 

A făcut un pas la o parte şi i-a făcut semn Abrei să se aşeze pe 
scaun. Chicotind, Abra s-a aşezat la pian în timp ce Mitzi a așezat o 
ştimă pe stativ. 

— Pentru astăzi ar fi potrivită o piesă scurtă şi simplificată de-a 
lui Beethoven. 

Abra a cântat până când ceasul de pe perete a bătut ora patru. 
Mitzi s-a uitat repede la ceasul de mână. 

— Ce-ar fi să te joci puțin de-a imbrăcatul acum. Eu am de dat 
un telefon. 

Abra a alunecat de pe scaun. 

— Îmi dai voie să mă uit la bijuteriile tale? 

— Sigur că da, scumpo. Mitzi i-a făcut semn spre dormitor. 
Uită-te în dulap, caută şi în sertare. Probează-le pe toate. 

Abra a găsit o casetă cu gablonzuri strălucitoare şi mărgele. 
Şi-a pus o pereche de cercei din diamante false şi un şirag cu pietre 
roşii de sticlă. A adăugat unul cu perle şi altul cu mărgele negre. Îi 
plăcea încărcătura de strălucire şi măreție din jurul gâtului. Găsind 

cutia cu farduri, a pus puțin pe fiecare obrăjor, apoi a folosit creionul 
dermatograf. A ales rujul de roșul cel mai închis din mulțimea de 
rujuri ale lui Mitzi. Şi-a deschis gura larg, imitând gestul făcut de o 
femeie pe care o văzuse la toaleta Cafenelei lui Bessie, şi s-a mâzgălit 
cu ruj. Apoi a luat o cantitate considerabilă de fond de ten şi şi-a 
pudrat obrajii, tuşind când norul dulce-parfumat a învăluit-o. 

— Te simți bine? a întrebat Mitzi din camera cealaltă. 

Fluturându-şi mâinile în jurul feței, Abra a spus că este bine şi 
frumoasă, după care s-a îndreptat spre dulapul lui Mitzi. Şi-a pus 
o pălărie cu boruri largi şi a găsit un şal negru brodat cu flori şi cu 
franjuri lungi. Mitzi avea fără îndoială o mulțime de pantofi. Abra s-a 
aşezat, şi-a scos pantofiorii ei şi şi-a vârât picioruşele într-o pereche 
de pantofi roşii cu toc. 

— Doamne Dumnezeule! s-a grăbit Mitzi spre ea şi a prins-o de 
mână. Pastorul Zeke va veni să te ia. Trebuie să te curăț înainte să 
ajungă el aici. 

A râs în timp ce i-a scos pălăria mare şi a azvârlit-o în dulap. Apoi 
i-a dezlegat şalul. 

— Un admirator mi l-a dat pe când cântam într-un cabaret din 
Paris acum o sută cincizeci de ani. 

— Ce-i aia cabaret? 

— Oh, nu contează. 

Mitzi a aruncat şalul pe cuvertura roz de pe pat. 

— Şi mărgelele astea vechi! Vai-vai! Câte ai pus pe tine? Mă mir 
că încă te mai poți ține pe picioare cu toată greutatea asta. Acum hai 
în baie. 

Mitzi a aplicat pe fața ei cremă demachiantă și a început s-o frece. 
A chicotit: 

— Arăți ca un mic clovn cu sprâncenele alea negre şi cu buzele 
roşii. 

A râs iarăși, frecând bine obrajii Abrei până când au usturat-o. 

Atunci s-a auzit soneria la ușă. 

— Mai bine de atât nu te pot şterge. 

A aruncat batista cu care a şters-o la o parte, a îndreptat rochița 
Abrei, i-a aranjat părul cu degetele şi a bătut-o uşor pe obraz. 

— Eşti cu adevărat frumoasă, dulce mică. 

A luat-o de mână şi s-au întors în camera de zi. 

— Aşteaptă aici. 

S-a indreptat spre uşă şi a deschis-o încet. 

— Intră, pastore Zeke. 

Când tati a zărit-o pe Abra, a încruntat din sprâncene. A strâmbat 
din gură în timp ce a s-a uitat pieziş la Mitzi. 

— Hmmm. 

Mitzi şi-a dus mâinile la spate şi a zâmbit cu nevinovăție. 

— Învinovăţeşte-mă pe mine pentru asta, Zeke. I-am spus să facă 
ce vrea în camera mea în timp ce eu am vorbit la telefon cu Marianne. 
Am uitat complet de ispitele de acolo. Marianne avea o voce așa de 
obosită, că am vrut să te sun. Nu m-am aşteptat să vii înainte de cinci. 

Tati a întins mâna. 

— E vremea să plecăm, Abra. 

Mami dormea pe canapea. S-a ridicat, dar tati i-a spus să se 
odihnească. I-a cerut Abrei să se joace în linişte. Joshua a intrat pe 
ușa din spate şi a stat de vorbă cu tati. Telefonul a sunat. Era pentru 
prima dată, din câte îşi amintea Abra, când tati l-a ignorat. 

Mami părea mai bine când s-au aşezat la masă. Tati s-a rugat 
înainte de a începe să mănânce. Apoi au povestit toți cum şi-au 
petrecut ziua. Joshua a strâns masa și a spălat vasele. Abra a vrut să 
ajute, dar el a trimis-o de acolo. 

— Am să termin mai repede dacă le spăl singur. 

Mami s-a dus la culcare devreme. După ce tati a pus-o în pat pe 
Abra, a mers la culcare și el. Abra a rămas trează, ascultând glasurile 
lor şușotite. A trecut multă vreme până când a adormit. 


Abra s-a trezit în întuneric şi a auzit ușa de la intrare închizându-se. 
Tata ieşise pentru rugăciunea de dimineața devreme. Îşi amintea de 
vremea când o lua şi pe ea în acele plimbări, şi-ar fi dorit s-o ia în 
continuare. 

Casa părea întunecoasă şi rece după plecarea lui, chiar dacă mami 
era în camera alăturată și Joshua în fortul lui. A dat cuverturile la o 

parte şi s-a îndreptat pe vârful picioarelor spre dormitorul lui mami și 
al lui tati. Mami s-a mişcat şi şi-a ridicat capul. 

— Ce este, scumpo? 

— Mi-e frică. 

Mami a ridicat cuverturile şi Abra a urcat în pat şi s-a strecurat 
lângă ea. Atunci mami a îmbrățişat-o şi a tras învelitoarea peste 
amândouă, ținând-o strâns lipită de ea. Abra s-a înmuiat în căldura 
patului şi a cuprins-o somnul. Dar s-a trezit când mami a scos un 
sunet ciudat, un geamăt surd, şi a murmurat: 

— Nu acum, Doamne. Te rog. Nu acum. 

A gemut iarăşi, trupul i-a înțepenit şi s-a răsturnat pe spate. 

Abra s-a întors spre ea. 

— Mami? 

— Dormi, fetițo. Dormi mai departe. 

A vorbit cu o voce încordată, ca şi cum i-ar fi fost greu să vorbească. 
A scos un suspin, după care a expirat prelung şi s-a relaxat. 

— Mami? 

Când mami n-a răspuns, Abra s-a tras mai aproape, lipindu-se 
strâns de ea. 

S-a trezit brusc, cu o senzație de frig şi simțind cum nişte brațe 
puternice o ridică din pat. 

— Înapoi în patul tău, Abra, a şoptit tati. 

Aerul rece a făcut-o să tremure. Strângându-și brațele în jurul 
trupului, s-a uitat înapoi peste umăr în timp ce se îndrepta spre ușă. 

Tati a înconjurat patul. 

— Ai dormit bine în dimineața asta? 

Vorbea cu o voce blândă şi iubitoare, în timp ce s-a aplecat şi a 
sărutat-o pe mami. 

— Marianne? 

Şi-a îndreptat poziţia şi s-a întors spre lumină. Apoi i-a strigat 
numele cu un glas răgușit, în timp ce a dat la o parte cuverturile şi a 
ridicat-o. 

Mami atârna în braţele lui tati ca o păpuşă inertă din cârpe, cu 
gura şi cu ochii larg deschişi. 

Tati s-a așezat pe pat, a legănat-o şi a gemut: 

— Oh, Doamne, nu... nu... nu. 

oshua ședea pe banca din față a bisericii, uitându-se la tatăl 

său cu ochii împăienjeniți de lacrimi. Abra era așezată 

lângă el, cu trupul rigid și cu lacrimile prelingându-i-se pe 

obraji. Când băiatul i-a luat mâna într-a lui, degetele ei 
inghețate i-au strâns-o. Băncile din spatele lor erau pline cu oameni 
îndoliați, unii dintre ei plângând încetişor. Vocea tatălui s-a frânt, 
iar Joshua a tresărit îndurerat şi lacrimile au țâşnit din ochii lui. Tati 
a rămas pentru o clipă în picioare, cu capul plecat și fără să scoată 
niciun cuvânt. Cineva a gemut, şi Joshua nu era sigur dacă el a fost cel 
care a scos acel sunet sau Abra. 

Domnul şi doamna Matthews s-au ridicat de pe banca din spatele 
lor şi s-au aşezat unul dc o parte şi celălalt de cealaltă parte a lui 
Joshua și a Abrei. Penny s-a strecurat între mama ei şi Abra, şi a luat 
mâna prietenci sale, iar domnul Matthews şi-a trecut braţul pe după 
umerii lui Joshua. 

Tati a ridicat încet capul şi s-a uitat la ei. 

— Este foarte greu să ne luăm la revedere de la o persoană dragă, 
chiar dacă ştim că o vom vedea din nou. Marianne a fost o soție şi o 
mamă minunată. 

Apoi a povestit cum s-au cunoscut încă din copilărie, la ferma din 
Iowa, cât de tineri, de săraci şi de fericiți au fost când s-au căsătorit. 
A vorbit despre rubedenii pe care Joshua nu le întâlnise niciodată, 

fiindcă locuiau foarte departe, dar care au trimis coroane de flori. 
Vocea lui a devenit mai înceată, dar şi mai tensionată. 

— Dacă este cineva care doreşte să spună câteva cuvinte sau să ne 
vorbească despre relația sa cu Marianne, îl invit în față. 

Unul după altul, oamenii s-au ridicat în picioare şi şi-au împărtășit 
experiența. O doamnă a spus că Marianne a fost o luptătoare în 
rugăciune. Alta a zis că a fost o sfântă. Mai multe femei în vârstă au 
declarat că Marianne le vizitase de mai multe ori cu mâncare şi cu 
plăcintă făcută în casă. 

— A adus-o cu ea şi pe micuță, și vizita lor m-a înveselit nespus. 

O mamă tânără s-a ridicat în picioare cu copilaşul în brațe şi și-a 
amintit că Marianne a găsit întotdeauna o modalitate ca să-L, aducă 
pe Domnul în conversaţia lor. 

Peste adunare s-a lăsat liniștea. Nimeni nu mai mişca. Atunci 
domnişoara Mitzi s-a ridicat în picioare. Fiul ei, Hodge Martin, 
a spus ceva, dar ea şi-a forțat drumul pe lângă el pe interval și s-a 
îndreptat spre partea din față bisericii. Şi-a suflat nasul în timp ce 
înainta, după care şi-a ascuns batista în mâneca de la pulover. A urcat 
cele trei trepte şi s-a așezat la pian. I-a zâmbit tatei, care încă stătea 
ia amvon, şi a zis: 

— Acum e rândul meu, pastore Zeke. 

Tati a confirmat din cap. 

Mitzi s-a uitat la Joshua, apoi a fixat-o cu privirea pe Abra. 

— Când Marianne a adus-o pe Abra la mine prima dată pentru 
lecţiile de pian, am întrebat de ce nu îi dă ea însăși lecţii. Cu toții ştim 
cât de bine cânta la pian. A răspuns că nu a cântat niciodată altceva 
decât cântări creştine, dar dorea ca Abra să înveţe tot felul de genuri 
muzicale. Am întrebat-o ce piesă îi place cel mai mult, şi m-a surprins 
răspunsul ei. 

Poziţionându-şi mâinile pe claviatură, a spus: 

— Asta-i pentru tine, draga mea. Sper că vei dansa acolo sus. 

Bătând din picior de câteva ori pentru a-şi stabili ritmul, a început 
să cânte: „Covor din frunze de arțar.“ Hodge Martin s-a lăsat în jos 
pe bancă şi şi-a ascuns fața în mâini. Unii au părut şocații, dar tati a 
râs. Joshua a râs şi el, ştergându-și lacrimile de pe față. Când Mitzi 
a terminat melodia, s-a uitat la tati, expresia feței i s-a înmuiat și a 

început să intoneze cântarea preferată a mamei. Tati a închis ochii şi 
a cântat şi el. 

„Isus trăieşte, și eu voi trăi: Moarte, boldul ţi-a fost luat pentru 
totdeauna...“ 

Oamenii din biserică s-au alăturat unul câte unul, până când toată 
congregația cânta. „El a murit pentru mine, iar acum trăieşte ca să mă 
elibereze veşnic din legăturile morții.“ 

Tati a coborât treptele, iar Peter Matthews, îmbrăcat în costum 
negru, s-a ridicat, a strâns umărul lui Joshua şi s-a alăturat celorlalți 
purtători ai sicriului. Întreaga adunare s-a ridicat în picioare şi a 
continuat să cânte. „El mă va ridica din țărână: Isus este speranța 
şi încrederea mea.“ Joshua a luat-o pe Abra de mână şi i-au urmat 
pe tati şi pe bărbații care o purtau pe mami în sicriu până la carul 
mortuar. 


La trei săptămâni după înmormântarea lui mami, motorul mașinii a 
murit cu un zgomot puternic și o zguduitură. Tati a coborât din maşină 
şi s-a uitat sub capotă, în timp ce Abra a rămas pe scaunul din față. 
După câteva minute, tati a închis capota cu o bufnitură, iar expresia 
feței lui exprima încordare. A deschis portiera maşinii şi a zis: 

— Haide, Abra. Va trebui să mergem pe jos la şcoală. 

Era frig, şi respiraţia ei lăsa dâre în aerul rece, dar s-a încălzit 
repede în timp ce încerca să țină pasul cu mersul alert al tatălui ei. 
Ar fi vrut tare mult să nu meargă la şcoală. În prima săptămână 
după moartea lui mami a rămas acasă, iar când s-a întors, un băiat 
a râs de ea că e plângăcioasă, dar Penny i-a spus băiatului să tacă 
din gură, că şi el ar fi plâns dacă mama lui ar fi murit chiar lângă el. 
Penny ştia despre asta de la mama ei. A doua zi, o fetiță de pe terenul 
de joacă a spus că Abra nu a avut niciodată mamă. Pastorul Zeke 
o găsise sub un pod, unde oamenii aruncă pisoii şi alte lucrurile 
nefolositoare. 

Abra s-a împiedicat şi a fost cât pe ce să cadă, dar tati a prins-o 
prompt de mână. 

— N-aş putea să vin astăzi cu tine la biserică? 

— Trebuie să mergi la şcoală. 

Picioarele o dureau, însă mai aveau de mers destul de mult. 

— După şcoală, ne vom întoarce tot pe jos acasă? 

— Probabil. Dar când vei fi prea obosită şi nu vei mai putea merge, 
te voi lua în brațe. 

— N-ai putea să mă iei şi acum? 

A ridicat-o de îndată. 

— Numai pe strada aceasta. Este suficient ca să te mai odihneşti 
puțin. 

Fetița şi-a plecat capul pe umărul lui. 

— Mi-e dor de mami. 

— Şi mie. 

Tati a lăsat-o din brațe abia cu o stradă înainte de şcoală. Când a 
pus-o jos, a luat-o protector pe după umeri. 

— În după-amiaza asta, te va lua doamna Matthews şi vei merge 
împreună cu Penny acasă la ea. 

Buzele i-au tremurat. 

— Dar eu vreau să merg acasă. 

— Nu te împotrivi, Abra, a spus el şi a sărutat-o pe obraz. Trebuie 
să fac ceea ce este cel mai bine pentru tine — fie că-ți place, fie că nu. 

Când fetița a început să plângă, a apropiat-o mai mult de el. 

— Te rog să nu plângi — vocea lui era înecată de lacrimi — lucrurile 
sunt destul de grele şi fără să plângi tot timpul. 

Şi-a trecut degetul în josul nasului ei şi i-a ridicat bărbia. 

— Du-te acum înăuntru. 

La sfârșitul orelor, doamna Matthews aştepta în fața clasei, stând 
de vorbă cu mama lui Robbie Austin. Arăta serioasă şi tristă, până 
când le-a văzut pe fete. 

— Iată-le pe fetele mele! 

A sărutat-o mai întâi pe Penny pe obraz, apoi pe Abra. 

— Cum a fost azi la şcoală? 

Penny a vorbit fără încetare până au ajuns la maşină. 

— Hopa sus, amândouă. 

Doamna Matthews le-a permis amândurora să şadă în față, Abra 
fiind aşezată la mijloc, iar Penny uitându-se peste ea în timp ce vorbea. 

Casa mirosea a prăjituri abia scoase din cuptor, căci doamna 
Matthews pregătise masa din bucătărie pentru invitați la ceai. Fetele 
au băut suc de mere şi au mâncat prăjituri, iar Abra a început să se 
simtă mai bine. 

Penny avea pe pat o cuvertură roz, un şifonier alb și pereții camerei 
erau acoperiţi cu flori roz şi albe de corn. Pe pervazul geamului ce 
dădea spre curtea din față era o perniţă. În timp ce Penny cotrobăia 
prin cutia ei cu jucării, Abra s-a aşezat pe pervaz şi a privit peluza 
şi gărdulețul alb din fața casei. Și-a amintit. că astă-vară tufa pe 
care o vedea prin geam fusese plină de trandafiri roşii. Mami iubea 
trandafirii. Abra a simțit cum i se pune un nod în gât. 

— Haide să colorăm! 

Penny a împrăştiat cărți de colorat pe covorul înflorat şi a deschis 
o cutie de încălțăminte plină cu creioane colorate. Abra i s-a alăturat. 
Penny vorbea fără încetare, în timp ce Abra aștepta încordată ca ceasul 
bătrânesc de jos să bată de cinci ori. Apoi a aşteptat să se audă soneria 
de la ușă. În sfârșit, s-a auzit, Tati a venit după ea, așa cum a promisese. 

Penny a gemut nemulțumită: 

— Nu vreau să pleci! Ne distrăm așa de bine, a spus ea în timp ce 
o urma pe Abra pe scări în jos. Aş fi vrut să fii sora mea. Atunci am fi 
putut să ne jucăm împreună tot timpul. 

Tati şi doamna Matthews au rămas jos, vorbind între ei cu voce 
scăzută. 

— Manmi, tu ce zici, a continuat Penny cu un glas plângăcios. 
Poate Abra să rămână peste noapte la noi? Te roooog! 

— Sigur că poate, dar pastorul Zeke hotărăşte asta. 

Penny s-a întors nerăbdătoare spre Abra. 

— Am putea să ne jucăm dame chinezeşti.” Şi apoi să ascultăm 
One Mans Family.” 


* Un joc strategic care se desfăşoară pe o tablă şi poate fi jucat individual 
sau cu parteneri. Regulile sunt foarte simple, astfel încât poate fi jucat 
și de către copii. Acesta este o variantă simplificată a jocului Halma 
În.trad.]. 

* Un serial radiofonic de succes, care a cunoscut cea mai lungă perioadă 
de difuzare neîntreruptă, din 1932 până în 1959, din istoria radioului 
american În.trad.]. 

Tati a rămas la piciorul scării, cu pălăria în mână, privind în sus la 
Abra. Arăra obosit. 

— Nu are la ea pijamale şi un rând de haine pentru mâine la şcoală. 

— Oh, asta nu-i o problemă. Ea şi Penny au cam aceleaşi măsuri. 
Avem chiar şi periuțe de dinți în plus. 

— Ce bine, a țopăit Penny încoace şi încolo. Hai, Abra. Hai să ne 
jucăm! 

Dar Abra s-a repezit la tati, l-a luat de mână şi l-a îmbrățişat pe 
după talie. Ea voia să meargă acasă. Tati a privit-o cu atenție și s-a 
aplecat ca să fie la nivelul ei. 

— E mult de mers pe jos până acasă, Abra. Cred că este o idee 
bună să rămâi peste noapte aici. 

Când ea a început să protesteze, tati i-a pus degetul pe buze. 

— Totul va fi bine. 


Zeke a verificat ce face Joshua înainte să pornească în plimbarea 
de dimineață. Abra petrecuse ultimele trei nopți la familia Matthew. 
A încuiat ușa, a pus cheia în ghiveci şi s-a îndreptat spre Strada 
Principală. A urmat-o în direcția nord până la capătul orașului şi a 
continuat să meargă până când a ajuns la cimitirul Haven. În ultimele 
săptămâni a fost la mormântul Mariannei de atâtea ori, că şi-ar fi 
putut găsi calea într-acolo chiar şi dacă nu ar fi fost lună plină. Piatra 
de marmură de la căpătâiul mormântului strălucea în întuneric. 

Inima îl durea după prezenţa ei. În trecut, obișnuiseră să stea de 
vorbă în fiecare dimineaţă, în bucătărie, înainte de a se scula copiii. 
Simţea nevoia să-i vorbească şi acum. 

Şi-a vârât mâinile în buzunare. 

— Doamna Welch a venit ieri la biserică. 

Asistenta socială i-a transmis condoleanţe înainte ca să treacă la 
întrebările pe care avea să i le pună. Zeke a înghițit în sec, luptându-se 
cu lacrimile. 

— Îmi pare rău că am fost aşa de egoist, Marianne. Îmi pare rău 
că te-am lăsat să mă convingi s-o aducem pe Abra acasă, deşi știam 

că adopția nu intra în discuţie, din cauza stării tale de sănătate. Am 
cedat fiindcă am ştiut cât de mult îți doreai un copil. 

A închis ochii şi a clătinat din cap. 

— Nu. Nu-i adevărat. Am cedat fiindcă am iubit-o şi eu. 

O clipă nu a mai putut vorbi. 

— Lucrez toată ziua, şi în fiecare zi, Marianne. Tu ştii foarte bine 
care sunt cerințele pentru un pastor. Şi simt că eşuez pe toate liniile. 
Am eşuat când a trebuit să te protejez pe tine. Eșuez ca tată. Şi eşuez 
ca pastor. Sunt atât de închis în propria mea durere şi atât de zdrobit 
sub poverile altora. 

A râs sumbru. 

— Ştiu că eu însumi le-am spus de sute de ori celor care treceau 
prin crize, dar dacă mi-ar spune cineva acum că toate lucrurile 
lucrează împreună spre bine, aş... 

I s-a pus iarăşi un nod în gât. 

— Abra are doar cinci ani. Are nevoie de o mamă. Şi de un tată 
care nu este chemat în toiul nopții, când cineva trece printr-o criză. 

Nu știa cum altfel să se exprime, așa că și-a pus mâna pe grămăjoara 
de pământ şi a zis: 

— Astăzi voi vorbi cu Peter şi cu Priscilla despre adopția Abrei. 
Ştii că au vrut s-o ia încă de la bun început, iar de când ai plecat tu 
s-au oferit să ne ajute în orice fel posibil. Ştiu că s-ar bucura mult s-o 
primească în familia lor. 

Zeke a clipit ca să scape de lacrimi şi s-a uitat în depărtare. 

— Dar doamna Welch nu crede că ar fi o soluție bună. Ea e de 
părere că Abrei i-ar fi mai uşor să se adapteze într-un loc nou. Poate 
că sunt egoist, dar vreau ca ea să fie undeva aproape, nu într-un alt 
oraş, alături de nişte oameni complet străini. 

Oare lua o altă decizie pe care avea s-o regrete? Nu că ar fi regretat 
vreodată cei cinci ani în care au avut-o pe Abra. Marianne fusese 
foarte fericită. 

— Oh Marianne, ştii cât de mult o iubesc. Mă ucide gândul că va 
trebui să renunţ la ea. Sper că fac ceea ce trebuie. 

S-a aşezat, şi tot trupul i-a fost zguduit de durere. 

— Ea nu va înțelege. 

Şi-a şters fața şi a lăsat lacrimile să-i curgă. 

— Iartă-mă. Te rog. lartă-mă. 

Dacă doamna Welch nu-și schimba hotărârea, Abra avea să fie 
luată de lângă el într-un mod mai puțin blând şi plasată altundeva, iar 
el nu va şti unde se află. Nu va putea s-o vadă crescând. 

Apoi Zeke a pornit de-a lungul şoselei principale. O camionetă a 
firmei Gruening Market a oprit și a aşteptat. Dutch a coborât geamul 
şi l-a întrebat: 

— Ce mai faci, pastore? 

— Încerc să rezist. 

Cu greu. 

— Înţeleg ce vrei să spui. Urcă. Te duc eu până în oraș. 

Zeke a urcat şi s-a aşezat pe scaunul pasagerului. 

— Mulţumesc. 

Dutch a pornit motorul și a apăsat pe ambreiaj. 

— Obişnuiam să şed lângă mormântul lui Sharon și să vorbesc cu 
ea zilnic, în primele câteva săptămâni; apoi tot la două zile, şi apoi o 
zi pe săptămână. Acum, merg la mormânt când e ziua ei de naştere 
sau aniversarea căsătoriei noastre. Ea ar fi vrut să-mi continui viața. 

I-a aruncat o privire lui Zeke. 

— Mica trebuit ceva timp ca să-mi dau seama că ea nu este acolo. 
Ei bine, este. Dar nu este. Tu mi-ai spus asta. Dar eu n-am crezut. 

Apoi a bâiguit cu voce scăzută o înjurătură. 

— Încerc să te fac să te simți mai bine, dar sunt lamentabil. 

— Nu-ţi face probleme pentru asta. 

Dutch a zâmbit uşor. 

— Mi-ai spus odată că în cer nu sunt lacrimi. 

Şi-a ațintit privirea drept înainte pe şosea și a continuat: 

— Dar aici avem o mulțime, nu-i așa? Ştiu că acum doare teribil. 

A încetinit viteza. 

— Dar vei străbate valea plângerii şi vei ieşi din ea pe partea cealaltă. 

Trăgând pe dreapta, a oprit la colț. 

— La fel ca mine. 

Zeke i-a întins mâna. 

— Mulţumesc, Dutch. 

Omul i-a întors o strânsoare fermă şi Zeke a coborât din cabina 
camionetei. 

— Ce-ai zice de o ceașcă de cafea într-o zi? 

Zeke s-a întors spre Dutch şi s-a întrebat dacă, după toți aceşti 
ani, ușa se deschidea în sfârșit. 

Dutch i-a aruncat o privire timidă şi i-a zis: 

— Am o mulțime de întrebări de pus. Probabil că Sharon mi-a 
dat răspunsurile, dar când ea începea să vorbească despre religie, eu 
îmi astupam urechile. 

— Ce părere ai de Cafeneaua lui Bessie mâine dimineaţă, când îți 
termini lucrul? Pe la șapte şi un sfert? 

— Mda. Ne vedem acolo. 

Dutch şi-a ridicat mâna, a băgat camioneta în viteză și a luat 
curba la dreapta. La rândul lui, Zeke a zâmbit uşor când camioneta a 
dispărut după colț. 

Soarele tocmai răsărea. Zeke şi-a închis o clipă ochii, încercând să 
nu se gândească la zilele ce i se aşterneau înainte. Doamne, /rece-mă 
cu bine prin ziua de astăzi. Vino cu mine prin această durere şi ajută-mă 
să urc de partea cealaltă. 


Abra a plâns toată după-amiaza. Tati nu o mai voia, deoarece 
mami a murit din vina ei. Íl auzise ea însăși pe tati zicând că îi dădea 
prea mult de lucru mamei. 

Doamna Matthews şedea în dormitorul lui Penny, mângâind-o pe 
spate şi spunându-i că ei toți o iubesc mult şi că speră că şi ea avea să-i 
iubească într-o zi. Dar Abra nu putea să-și țină ochii deschiși. 

S-a trezit când Penny s-a întors acasă și a urcat scările. Tatăl ei a 
chemat-o înapoi înainte să ajungă la ușă. Abra s-a ridicat și s-a dus să 
se așeze pe pervazul geamului. 

Când, câteva minute mai târziu, ușa s-a deschis, întreaga familie 
a intrat înăuntru. S-au apropiat cu toții de Abra, iar Penny s-a așezat 
lângă ea. 

— Mami şi tati au spus că vei fi sora mea. 

Când lacrimile au început să curgă pe obrajii Abrei, Penny a părut 
nehotărâtă. 

— Tu nu vrei să fii sora mea? 

Buza Abrei a tremurat. 

— Vreau să fiu prietena ta. 

Doamna Matthews a aşezat câte un braț pe capul fiecăreia dintre 
cele două fetițe şi le-a mângâiat părul. 

— Acum poți să fii și una, şi alta. 

Penny a îmbrățişat-o pe Abra. 

— l-am spus lui mami că vreau să fii sora mea. Ea mi-a spus să 
mă rog pentru asta, iar eu m-am rugat. M-am rugat şi m-am rugat, şi 
acum am exact ceea ce mi-am dorit întotdeauna. 

Abra s-a întrebat ce s-ar întâmpla dacă Penny s-ar răzpândi. La 
fel ca tati. 


După cină, au ascultat la radio One Mans Family, a urmat timpul 
pentru poveşti, apoi Abra a fost învelită în pat alături de Penny. 
Doamna Matthews le-a sărutat pe amândouă, a stins lumina și a 
închis ușa în urma ei. Penny a sporovăit continuu până când a adormit 
în mijlocul unei propoziții. 

Rămasă trează, Abra s-a uitat vreme îndelungată la cuvertura din 
dantelă. 

Mami a spus că o va iubi întotdeauna, și mami a murit. Mami 
a spus că Dumnezeu nu o va lua, dar El a luat-o. Tati a spus că o 
iubește, dar apoi a spus că ea nu mai poate locui împreună cu el. Că 
va trebui să rămână la familia Matthews și să trăiască alături de ei. I-a 
spus că domnul și doamna Matthews doresc să fie tatăl și mama ei. 

De ce nu conta și dorința Abrei? 

Ploaia a început să cadă pe acoperiş, la început câțiva stropi care 
mai apoi s-au transformat într-o răpăială constantă. Penny s-a răsucit 
în pat, vorbind în somn. Azvârlind învelitoarea la o parte, Abra s-a 
ridicat și s-a așezat pe pernița de la pervaz. Şi-a înfăşurat brațele în 
jurul picioarelor și şi-a rezemat bărbia pe genunchi. Felinarele de pe 
stradă păreau încețoșate din cauza ploii. Poarta din față se izbea cu 
zgomot, iar clopoțeii de la intrare scoteau sunete stridente. 

Un bărbat s-a ivit de după colțul străzii şi și-a continuat drumul 
pe trotuar. Tati! Poate că s-a răzgândit și o vrea iarăși înapoi! 

S-a ridicat în genunchi și şi-a pus mâinile pe geam. 

El s-a uitat o dată în direcția casei și a încetinit pasul î în timp ce a 
trecut prin fața gărdulețului alb. 

Oare n-a văzut-o? A bătut în geam. Vântul a izbit violent cei trei 
mesteceni din colțul curții. Bărbatul s-a oprit la poartă în dreptul 
geamului ei. Când Abra a bătut iarăși în geam, de data aceasta mai 
tare, inima i-a zvâcnit cu putere. 

El nu s-a uitat în sus, nici nu a intrat pe poartă. A rămas nemișcat, 
cu capul plecat, aşa cum stătea când se ruga. Când stătea aşa, mami îi 
cerea întotdeauna Abrei să aștepte, fiindcă tati vorbea cu Dumnezeu. 

Abra s-a lăsat pe călcâie, şi-a plecat capul și și-a împreunat 
mânuțele strâns: 

— Te rog, Doamne, Te rog, Te rog fă-l pe tati să mă ia acasă. Te 
rog. Voi fi cuminte, promit. Nu voi obosi pe nimeni prea mult, şi nici 
nu-l voi îmbolnăvi. 

Şi-a şters lacrimile de pe față. 

— Vreau să merg acasă. 

Plină de speranță, s-a ridicat și s-a uitat pe geam. 

Tati a ajuns între timp la capătul celălalt al străzii și l-a văzut 
dispărând după colț. 


Peter şi Priscilla vorbeau în şcaptă. Câteodată arătau necăjiţi. 
Apoi zâmbeau larg şi se prefăceau că totul este în regulă. Dorința lui 
Penny de a avea o soră s-a evaporat în cele din urmă. Aceasta a luat 
sfârşit atunci când Priscilla i-a făcut Abrei hăinuţe noi pentru joacă și 
nu i-a făcut și lui Penny. 

— Am crezut că sunt pentru mine! s-a tânguit Penny. 

— Tu ai deja mai multe haine de joacă, pe când Abra nu are nici 
una. 

Dar Penny a plâns şi mai tare. 

— Vreau ca ea să p/ece acasă! 

Peter a venit din bucătărie, unde își punea ordine în hârtii. 

— Ajunge, Penny. Du-te în camera ta! 

S-a dus, dar nu înainte să scoată limba la Abra. Peter i-a spus 
Priscillei că trebuie să aibă o nouă discuție serioasă cu Penny, şi au 
urcat amândoi scările, apoi au închis ușa de la dormitor, unde au 
rămas atât de multă vreme, încât Abra nu a știut ce să facă. Până la 
urmă s-a dus în curtea din spate și s-a așezat în leagăn. Ar trebui să 
meargă acasă? Dar o va primi tati? Sau ar trebui să meargă la o altă 
familie? 

S-a rotit în leagăn până când lanţurile acestuia s-au răsucit, apoi 
și-a ridicat picioarele și s-a învârtit de mai multe ori. Penny va fi 
întotdeauna pe primul loc, pe primul loc. Penny este fiica lor adevărată, 
fiica lor adevărată, fiica lor adevărată. Ameţită, a repetat mişcarea. E 
bine să fiu cuminte, să fiu cuminte, să fiu cuminte. 

Abra l-a auzit fără să vrea pe Peter spunându-i Priscillei în 
bucătărie chiar în dimineața aceea: 

— N-am văzut-o zâmbind nici măcar o dată în ultimele trei luni, 
Priss. Înainte a fost o fetiță atât de fericită. 

Priscilla a spus în şoaptă: 

— Marianne a adorat-o. Probabil că ar fi încă în viață dacă ne-ar 
fi lăsat pe noi s-o luăm pe Abra de la bun început, iar noi n-am avea 
acum problemele acestea. 

Peter şi-a turnat o ceaşcă cu cafea. 

— Sper că lucrurile se vor îndrepta curând, altfel nu ştiu ce ne 
vom face. 

Pe Abra a cuprins-o frica. Vorbeau despre cum să scape de ea. 

— Abra! 

Vocea lui Peter părea supărată. A ieșit grăbit în curtea din spate. 
Când Abra a coborât din leagăn, el a răsuflat ușurat. 

— Aici erai. Vino înapoi în casă, iubito. Vrem toți să stăm puţin 
de vorbă cu tine. 

Abrei i-au transpirat palmele. Înima îi bătea din ce în ce mai tare 
în timp ce îl urma în camera de zi. Oare vor s-o trimită de aici ca să 
locuiască la nişte străini? Priscilla şi Penny şedeau pe canapea. Peter 
și-a pus brațul pe umărul Abrei. 


— Penny are să-ți spună ceva. 


44 


PODUL SPRE CASĂ 


— Îmi pare rău, Abra. Faţa lui Penny era umfată din cauza 
plânsului. Aş vrea să fii sora mea. 

Vocea fetei era inexpresivă, dar ochii ei spuneau adevărul. 

— Bravo, i-a spus Priscilla, strângându-i mâna și sărutând-o în 
creştetul capului, pe păr. 

Dar Abra nu avea încredere în niciunul dintre ei. 

Priscilla a tras-o pe Abra lângă ea și şi-a trecut brațul pe după 
umeri, îmbrățişând-o strâns pe Penny de o parte și pe Abra de cealaltă 
parte. 

— Amândouă sunteți fetiţele noastre. Suntem fericiți să avem 
două fiice. 

Tati venea s-o vadă tot la câteva zile, dar Joshua n-a venit niciodată 
cu el. Se vedeau doar după Şcoala biblică, și atunci stăteau pur și 
simplu unul în fața celuilalt fără a şti ce să-şi spună. 

Când Abra auzea vocea lui tati, cobora în grabă scările, în speranța 
că de data aceasta a venit ca s-o ducă acasă. Atunci Priscilla îi lua 
mânuțele în ale sale, se apleca pentru a fi la nivelul ei și îi zicea: 

— Nu-i mai spune tati, Abra. Trebuie să-i spui Reverend Freeman, 
la fel ca toți ceilalți copii. Când vei fi mai mare, vei putea să-i spui 
Pastor Zeke. Peter este acum tatăl tău. - 

În acele seri, Abra plângea până adormea şi uneori avea coşmaruri. 
Se făcea că îl striga pe tati, dar el nu o putea auzi. Atunci încerca să 
fugă după el, dar niște brațe o prindeau şi o împiedicau să alerge. 
Încerca să fugă după el, dar mâinile acelea nu o lăsau. Striga: Tati, 
Tati], dar el nu se întorcea spre ea. 

Priscilla o trezea și o lua în braţe. 

— Totul va fi bine, Abra. Mami e aici. 

Dar mami nu era acolo. Mami era într-o cutie, sub pământ. 

Indiferent de câte ori îi spuneau ei, Abra nu credea că Peter și 
Priscilla o iubeau. Ştia că au adoptat-o doar din cauză că Penny voia 
o soră. Dacă Penny s-ar răzgândi, Peter şi Priscilla ar trimite-o din 
casa lor. Şi unde s-ar duce atunci? La cine? 

Data următoare când a venit tati, Peter a vorbit cu el multă 
vreme pe terasă, apoi s-a întors singur înăuntru. Abra a încercat să se 
strecoare pe lângă el, dar Peter s-a aplecat şi a prins-o de umeri. 

— O vreme nu îl vei mai vedea pe Pastorul Zeke, Abra. 

Ea a crezut că nu îl va mai vedea până duminică, la biserică, dar 
Peter a condus pe un drum diferit duminică dimineață. Când Penny 
a întrebat unde merg, Peter a spus că merg la o altă biserică. Penny 
a plâns şi s-a necăjit că nu-și va vedea prietenii de la biserică, dar 
Peter a spus că o schimbare este binevenită. Abra a știut că ea era 
de vină că nu mai merg la biserica Pastorului Freeman, și ultima ei 
speranță a pierit. Nu avea să-l mai vadă nici pe Joshua acum. Penny 
şi-a încrucișat brațele pe piept şi a rămas posomorâtă. Atunci Priscilla 
i-a zâmbit trist şi a spus că va trebui să aştepte puțin să vadă cum se 
vor rezolva lucrurile. 


1950 

Mitzi a deschis uşa şi s-a uitat în jurul ei. Nu era machiată și părul 
îi era răvășit. 

— E miercuri? 

I-a făcut Abrei semn să intre înăuntru şi a închis ușa. Purta un 
halat lung şi era încălțată în papuci de casă din satin albastru, tiviți 
cu pene. 

Abra s-a uitat mirată la ea. 

— Ai spus că pot veni aici ca să exersez. 

— Ei bine, o promisiune este o promisiune. 

Papucii îi loveau călcâiele în timp ce se îndrepta spre camera de zi. 

— Mă bucur că ai venit, scumpo. Dar să nu spui nimănui că m-ai 
găsit în halat la ora trei după-amiaza. Ce zici de o ceaşcă de cacao 
înainte să ataci piesa de Beethoven pe care ţi-am dat-o ca temă? 

Abra s-a lăsat pe scaunul de bucătărie de pe care se vedea o parte 
din curte. Fiul lui Mitzi, Hodge, locuia alături. Abra a văzut-o pe 
soția lui, Carla, lucrând în bucătăria locuinţei lor. 

— Trage draperia, i-a făcut semn Mitzi cu degetele, în timp ce 
se trăgea la o parte ca să nu fie văzută. Ba nu, aşteaptă. Mai bine nu. 
Carla va crede că ceva este în neregulă şi Hodge va veni numaidecât 
şi va vrea să știe de ce sunt încă în halat la mijlocul amiezii. 

Abra a râs de aerul sfidător al lui Mitzi și apoi a întrebat: 

— De ce eşti încă în halat la mijlocul amiezii? 

— Fiindcă sunt bătrână și obosită, și uneori nu am chef să mă 
machiez, să mă coafez și să îmi bat capul cu ce să mă îmbrac. A arăta 
bine este o îndeletnicire obositoare, care necesită o mistrie și o găleată 
de fond de ten. Ah! În sfârşit! Un zâmbet! 

A pus o lingură de cacao în laptele care se încălzea pe aragaz. 

— Dar viața ta cum este, scumpo? 

— Lui Penny nu-i place când cânt la pian. 

— Asta fiindcă ea nu are ureche muzicală și nici talent pentru 
muzică. 

Expresia de pe fața lui Mitzi s-a schimbat. 

— ar tu vei uita chiar în clipa asta că am spus așa ceva. 

A întins mâna, cu degetul mic îndreptat spre fată. 

— Promiţi? 

Şi Abra i-a promis. 

Carla Martin a observat-o pe Abra şi i-a făcut semn de la fereastra 
bucătăriei sale. Abra s-a forțat să-i zâmbească larg și i-a făcut la 
rândul ei semn cu degetele. 

— Ai putea să exersezi la biserică oricând, ştii bine. Pastorul Zeke 
nu s-ar împotrivi. ` 

— De ce aş vrea să merg acolo? 

Abra s-a uitat iarăşi pe geam afară. 

— Mă gândeam şi eu... 

Mitzi a oprit gazul și a turnat laptele fierbinte cu cacao în cești. 

— Hai să mergem în camera de zi. 

l-a întins o ceaşcă Abrei şi s-a prefăcut că iese pe ușă afară. 

— Nu are niciun rost să flutur steagul roșu în fața Carlei. 

Ținând ceaşca fierbinte cu ambele mâini, Abra s-a aşezat într-un 
fotoliu și şi-a trecut picioarele peste brațele lui. 

— Mulţumesc, Mitzi. 

Dacă ar fi șezut așa în casa lui Peter şi a Priscillei, Priscilla i-ar fi 
spus să şadă frumos, ca o doamnă. 

— Îmi place aici mai mult ca oriunde. 

Zâmbetul lui Mitzi a devenit afectuos. 

— lar mie îmi place nespus să te am aici. 

S-a aşezat pe canapea, şi-a descălțat papucii de casă şi şi-a ridicat 

picioarele desculțe pe măsuța de cafea. Unghiile de la picioare îi erau 
vopsite cu roșu aprins. 

— Deci toți s-au unit împotriva ta, nu-i așa? Încearcă să înăbușe 
bobocul talentului tău în plină dezvoltare? 

Uneori, Mitzi putea fi foarte enervantă. Abra a sorbit din cacao și 
a decis să fie sinceră. 

— Se satură să mă audă cântând aceeași piesă mereu şi mereu, iar 
eu nu pot s-o cânt bine dacă nu exersez. Pe Priscilla o apucă durerea 
de cap, Peter vrea să audă ştirile la radio, iar Penny urlă ca o apucată. 

— Ştii, a spus Mitzi tărăgănat, problema reală este că două fete 
de treisprezece ani locuiesc sub același acoperiș. Într-o zi sunteți cele 
mai bune prietene, iar a doua zi vă apucați una pe alta de beregată. 

— Deci vrei să spui că pentru Peter şi Priscilla ar fi mai uşor dacă 
ar avea o singură fiică. 

Mitzi a părut şocată. 

— Nu am vrut deloc să spun asta. Spun că veţi creşte amândouă şi 
nu veți mai fi atât de insuportabile. 

— Să sperăm că aşa va fi. 

— Ei bine, poți să foloseşti pianul meu oricât de des vrei. Voi 
striga la tine când atingi o notă greșită, dar nu te voi face să renunți. 

— Cât voi sta cu tine, cei trei muschetari „P” vor face tumbe în 
jurul camerei de zi. 

Abra şi-a luat picioarele de pe brațul fotoliului și le-a pus pe 
măsuța de cafea. Îi plăcea să fie cu Mitzi. Nu trebuia să-și muște 
limba de fiecare dată când voia să spună ce gândea cu adevărat. Nu că 
Mitzi ar fi lăsat-o să bârfească ori să-şi plângă de milă; nu tolera nici 
una, nici alta. Dar aici Abra se simțea mult mai acasă decât „acasă“. 

— Să nu exagerăm, domnişorico, zise Mitzi privind-o pe Abra 
peste buza cănii. Și există o condiție. Vei cânta la serviciile de 
duminică la biserică. 

— Poftim? 

Şi-a pus cana pe măsuţa de cafea. Numai gândul la așa ceva făcea 
ca stomacul să i se întoarcă pe dos. 

— Da. Şi aş vrea să începi — 

— Am spus nu. 

— Dă-mi un singur motiv întemeiat pentru asta. 

Abra a căutat o scuză. 

— Fiindcă nu vreau să fac nimic pentru Reverendul Freeman. De 
aia. El a fost cel care a renunțat la mine. Îți amintești? 

Cu ochii negri scânteind, Mitzi şi-a pus picioarele ferm pe podea. 

— Astea-s baliverne. Şi, în plus, l-ai auzit pe Pastorul Zeke 
cerându-ți ceva? Nu o vei face pentru el. O vei face pentru mine. Ar 
fi însă şi mai bine dacă ai face-o pentru Dumnezeu. 

Slabe şanse. Ce a făcut Dumnezeu pentru ea? Dar ştiind ce credea 
Mitzi despre Dumnezeu, a avut grijă să nu spună asta. 

— Tu cânți cu mult mai bine decât voi cânta eu vreodată. 

— Eşti aproape la fel de bună ca mine, și ştii bine lucrul acesta. În 
curând nu voi mai avea ce să te învăţ. Și da, da, vreau să mă retrag din 
lucrare. Dar nu încă. 

— De ce îmi ceri să cânt în biserică? 

— Fiindcă eu îmbătrânesc şi obosesc, şi vreau ca duminica să stau 
liniştită. De aceea. Şi Marianne a visat întotdeauna că într-o zi vei 
cânta în biserică. Fă-o pentru ea, dacă nu pentru mine. 

Ochii Abrei s-au umplut de lacrimi. Vechea durere a renăscut, 
sugrumând-o. 

Mitzi s-a înmuiat. 

— Îmi pare rău, scumpo. Oh, draga mea, ești plină de teamă, şi nu 
e deloc nevoie să fii aşa. 

A zâmbit trist. 

— Pastorul Zeke te iubește, și tu nici măcar nu vorbeşti cu omul 
acela. Mă bucur mult că familia ta te-a adus înapoi la biserica noastră. 
Cei doi ani în care nu te-a văzut au fost dificili pentru el. 

Abra şi-a dat ochii peste cap. 

— Omul acela ţi-a salvat viața şi ţi-a oferit un cămin timp de cinci 
ani. 

— Ar fi trebuit să mă lase unde m-a găsit. 

— Bla-bla-bla. Poţi să verşi un râu de lacrimi, dar nu poți să 
construieşti un pod? Nu-i arăţi nici măcar respectul care i se cuvine 
ca pastor. 

Tremurând şi luptându-se să-și rețină lacrimile, Abra s-a ridicat 
în picioare. 

— Am crezut că îți place de mine. 

— Te iubesc, puștoaico! De ce crezi că te ţin lângă mine? Din 
cauza dispoziţiei tale vesele? 

Mitzi a scos un oftat nerăbdător. 

— Îşi mai repet o singură dată, și apoi tac. Treci pesfe asta! Abra, 
scumpo, Zeke te-a dat fiindcă te iubește, nu fiindcă a vrut să scape de 
tine. A făcut-o pentru binele tău. Și nu te uita la mine cu privirea aceea 
neîncrezătoare. Nu te-am mințit niciodată, și nici nu o voi face vreodată. 

A pufăit şi a continuat. 

— Ştiu că tu decizi dacă să mă crezi sau nu, însă ar fi bine să 
înţelegi un lucru: ceea ce crezi îți trasează direcția în viață. Şi să nu-mi 
spui că nu ai fost fericită în familia Matthews. 

— M-am prefăcut. 

— Chiar așa? 

Mitzi a scos un sforăit nepoliticos. 

— Ei bine, dacă-i adevărat, eşti o actriță mai bună decât am fost eu. 

Şedea încă pe marginea canapelei. 

— N-ai de gând să te aşezi? Mi se suceşte gâtul uitându-mă la tine. 

Abra s-a aşezat. 

Mitzi s-a instalat iarăşi comod pe canapea și și-a ridicat picioarele 
pe măsuţa de cafea. S-a uitat la Abra. 

— Deci? Ce spui, domnişoară Matthews? Ai de gând să cobori 
din şaua înaltă pe care ai încălecat-o şi să cobori pe scăunelul de pian? 
Sau vrei să exersezi acasă și să-ți înnebunești familia? 

— Când va trebui să cânt la biserică? 

— Săptămâna asta. 

— Săptămâna asta!? 

— Voi alege câteva cântări uşoare. „Scumpe Isus“ este o melodie 
cu care te vei descurca! 

Mitzi a luat ceașca de cacao a Abrei și a făcut un semn cu mâna. 

— Destul cu leneveala. Fă încălzirea cu gama muzicală. 

Abra a observat o partitură cu „Buttons and Bows“ a lui Dinah 
Shore*. Însă Mitzi s-a întors de la bucătărie şi a pus în faţa ei piesa 
„Baby Face“. Abra a cântat melodia fericită, fără prea multe poticneli. 


* Cântec popular la acea vreme. Versiunea interpretată de Dinah Shore a fost 
înregistrată în 1947 și a intrat în topurile muzicale în anul următor [n.trad.]. 

— Bine. S-a terminat cu joaca. 

Mitzi a deschis cartea de cântări la „Scumpe Isus“ şi nu s-a 
mulțumit până ce Abra a cântat-o de trei ori fără greşeală. Apoi a 
răsfoit paginile cărții. 

— Următoarea e „Nemuritor, Nevăzut, Dumnezeu e singurul 
Înţelept“, 

S-a plimbat prin încăpere în timp ce Abra cânta. 

— Înteţeşte ritmul. Nu e un cântec de înmormântare. 

Mitzi şi-a azvârlit brațele în aer și a cântat tare, la o tonalitate 
perfectă. Când a fost în sfârșit mulțumită, a căutat „Sub crucea lui 
Isus“. 

Abra s-a încruntat. Ar fi vrut trântească pur şi simplu capacul 
pianului. Dar a cântat „Sub crucea lui Isus“ într-un ritm cu totul nou. 

— Nu-i o melodie de vals. Unde te crezi? Cum ar fi să iasă enoriașii 
pe interval şi să danseze? 

— Mai bine decât să doarmă în bănci! 

Mitzi a râs până când a fost nevoită să se așeze. Şi-a lăsat picioarele 
jos, cu mâinile atârnând peste brațele fotoliului. 

— Încă două şi apoi poți să exersezi ce doreşti. Caută „Putere în 
numele lui Isus“ şi cânt-o în așa fel încât să sune ca un marş. Acesta 
va fi un postludiu. Şi cânt-o cu pasiune! 

Clocotind de nerăbdare, Abra a făcut ce i s-a cerut. 

— Tot ce ne trebuie acum este un imn solemn şi o cântare potrivită 
pentru colectă, ca să le înmuiem inimile suficient de mult încât să-și 
deschidă portofelele. 

Apoi Mitzi a bătut-o uşor pe umeri. 

— O oră pe zi de exersare a cântărilor pentru biserică, după care 
vei putea învăţa tot ce doreşti. Batem palma? 

— Am de ales? 

— Cât entuziasm! Și-a împreunat mâinile ca pentru rugăciune: 
Doamne, iart-o, căci nu ştie ce spune. Încă. Privind peste umărul 
Abrei, a dat paginile la „Încrede-te şi ascultă“. 

— Cânt-o pe asta! 

Şi-a amintit brusc cum a fost purtată de Reverendul Freeman pe 
spate într-o dimineață cețoasă, în timp ce el cânta această cântare. Îi 
plăcea timbrul vocii lui. Şi ştia pe de rost toate strofele cântării. Dar să 

se încreadă? Nu se mai încredea în nimeni, cu atât mai puţin în Isus. 
A tras capacul peste clape. 

— Trebuie să merg acasă. 

Mitzi a apucat-o de umeri. 

— Mâine nu te voi mai presa așa mult. 

— Nu sunt sigură că mă voi mai întoarce. 

Mitzi a sărutat-o în creştetul capului. 

— Ei, asta depinde numai de tine. 

Nu avea rost să se prefacă în fața lui Mitzi. Amândouă ştiau că va 
veni. Când Abra s-a ridicat în picioare, Mitzi s-a apropiat de ea şi i-a 
luat fața între palmele ei. 

— Am încredere în tine. Ne vei face pe toți să ne simțim mândri. 

A lăsat-o să plece şi s-a aplecat ca să ia cartea de cântări. 

— [a-o cu tine. Citeşte cuvintele, ca să ştii cum să le cânți. Și sunt 
sigură că dacă le vei spune Priscillei şi lui Peter că vei cânta la biserică, 
te vor lăsa să exersezi. 

Ochii îi străluceau şireți. 

— În felul acesta, când vei veni aici, vom putea să exersăm și alte piese. 

Starea de spirit a Abrei s-a înseninat. A sărutat obrazul moale al 
lui Mitzi. 

— Te iubesc, Mitzi. 

— Şi eu te iubesc, scumpo. 

Mitzi a condus-o până la uşă. 

— Își garantez că peste un an vei şti să cânți toate cântările 
din cartea de cântări. Dar nu memora doar muzica. Memorează şi 
cuvintele. Pleacă acum, înainte ca Priscilla să te dea dispărută şi să ne 
trezim aici cu Jim Helgerson în mașina lui de poliție. 

Stând în cadrul uşii, şi-a strâns halatul roşu în jurul trupului. 

— Şi acum, salutare! 


SASU 
Zeke şi-a scos căciula St. Louis Cardinals când a intrat în 


Cafeneaua lui Bessie. Clopoţelul de deasupra ușii a sunat şi noua 
ospătăriță s-a uitat spre intrare înainte ca să-și îndrepte atenția spre 

cei șase clienți bărbați care şedeau pe scaune la tejghea. Aceasta avea 
părul negru pieptănat cu grijă într-o coadă franțuzească și chipul ei 
vădea trăsături frumoase, chiar dacă expresia îi era oarecum distantă. 
Şorţul albastru prins în talie peste o bluză albă simplă şi o fustă neagră 
sugerau o talie frumos curbată. Bărbaţii o lingușeau, dar ea îi servea 
pe toți cu un zâmbet rece, profesional, şi cu o înfăţişare rezervată. 

Uşile batante de la bucătărie s-au dat brusc la o parte și Bessie 
a ieşit cu trei farfurii cu micul dejun aranjate pe braț şi cu alta în 
mână. 

— Bună dimineaţa, pastore Zeke! Azi ai întârziat puțin. Fă-te 
comod, şi vin imediat să te servesc. 

I-a servit pe cei patru bărbați îmbrăcați în haine de lucru, care 
şedeau în fața geamului. 

Înainte să se strecoare la locul lui obişnuit, Zeke şi-a vârât capul 
în bucătărie ca să-l salute pe Oliver, care părea zorit dar reușea să țină 
ritmul cu afluxul mare de clienți de dimineață. 

— Am văzut că Bessie a găsit o fată nouă. 

— E o lucrătoare bună. A început aseară. A făcut față cerințelor 
fără probleme. Bessie a sperat că se va descurca. 

Zeke l-a lăsat să-și vadă de treabă şi s-a așezat la locul lui. Îi plăcea 
să şadă în spate, cu fața spre intrare. În felul acesta, putea să vadă pe 
toată lumea care venea înăuntru. Dutch venea şi el adesea aici și beau 
împreună o ceaşcă de cafea în timp ce stăteau puțin de vorbă. Acesta 
a venit în sfârşit la biserică, unde Zeke l-a prezentat lui Marjorie 
Baxter. Au trecut câteva luni de conversații banale înainte ca Dutch 
s-o invite în sfârşit pe Marjorie la masă. 

— Am vorbit despre tine toată seara, i-a spus Dutch cu un rânjet. 
Acum, că am epuizat acest subiect plictisitor, putem să trecem la alte 
lucruri. 

Zeke a fost nespus de bucuros de faptul că cei doi au început să-și 
dea întâlniri. 

Noua ospătăriță s-a uitat iarăşi în direcția lui. El i-a zâmbit şi a 
salutat-o cu o înclinare uşoară a capului. De obicei putea intui vârsta 
oamenilor, dar această femeie îl intriga. Să fi avut treizeci și cinci 
de ani? Se mişca repede, ca şi cum ar fi fost obişnuită cu acest gen 
de muncă. Avea cearcăne de oboseală în jurul ochilor, dar nu era o 

oboseală fizică; părea mai degrabă obosită de întreaga lume. Când i-a 
zâmbit înapoi, zâmbetul nu i s-a reflectat şi în ochi. 

După ce a distribuit farfuriile, Bessie a luat o cană de pe un raft şi 
s-a îndreptat spre el. 

— De obicei vii înainte să se aglomereze. 

A pus cana pe masă şi a turnat în ea cafea aburindă fără să verse 
niciun strop. 

Zeke i-a mulțumit şi a strâns cana fierbinte din porțelan între 
mâinile lui reci. 

— Azi-dimineață am făcut o plimbare mai lungă. 

— Nu reuşesc nicicum să pricep de ce mergi pe jos când ai un 
Packard drăguţ cu care să te deplasezi. 

Mitzi Martin îl şocase la câteva luni după moartea lui Marianne, 
când a insistat să-i dea Packardul ei model 740 Roadster, fabricat în 
1930, care stătuse parcat în garajul ei nimeni nu mai ştia de câți ani. 
„Tu ai nevoie de o maşină, iar eu am una care stă în garaj şi adună 
praful. Vreau să ţi-o dau ție”, i-a zis ea. 

Mitzi luase deja decizia, iar lui Zeke nu-i mai rămăsese altceva de 
făcut decât să accepte cu recunoştinţă oferta. 

Chiar şi după mai mulți ani, încă se simţea stânjenitor la volanul 
mașinii lui Mitzi, şi o folosea doar când trebuia să se grăbească 
undeva sau când trebuia să călătorească distanțe mai lungi. O folosise 
o singură dată săptămâna precedentă, şi doar pentru a o duce pe Mitzi 
la țară. Atunci au vorbit despre Abra. Fata cânta în fiecare duminică 
la biserică, deși nu fără proteste. „Are emoții să cânte în fața tuturor, 
dar se va obişnui. Are nevoie de timp pentru asta”, îi zise Mitzi. 

Abra încă nu avea multe de vorbit cu Zeke. Acum îi spunea 
Pastor Zeke în loc de Reverend Freeman, ceea ce era o îmbunătățire. 
Odată acesta i-a spus cât de mândră ar fi fost Marianne s-o audă 
cântând în biserică. Abra i-a răspuns că şi Mitzi i-a zis acelaşi lucru 
şi că de aceea a fost de acord să cânte, în amintirea lui Marianne. A 
spus aceste cuvinte pe un ton foarte politicos, cu toate acestea el a 
simțit împunsătura lor. Mitzi a spus că fata priveşte lucrurile prin 
prisma durerii ei din copilărie. „Orice s-ar întâmpla, va cunoaște toate 
cântările din cartea de cântări, și ceva îi va reveni în memorie atunci 
când va avea nevoie.” 

Zeke s-a uitat la Bessie cu o privire îndurerată. 

— Nu vreau să fac un kilometraj prea mare la maşină. 

— Mai degrabă ţi-e ruşine să ai o mașină mai frumoasă decât 
majoritatea celor din biserică. 

Exista ceva adevăr în această observaţie. De fapt, Charles 
Lydickson era oarecum nemulțumit de fiecare dată când îl vedea pe 
Zeke în Packard. 

Zeke a făcut un semn cu capul în direcția noii ospătărițe. 

— Văd că ai găsit pe cineva să te ajute. 

Bessie arăta mulțumită. 

— Numele ei este Susan Wells. A venit ieri, e nouă în oraș şi 
a spus că îşi caută ceva de lucru. A zis că are experiență la servitul 
meselor, şi după ce am urmărit-o lucrând seara trecută și în dimineața 
asta, pot spune că aşa este. 

A strigat: 

— Susan! Vino aici să-ți fac cunoștință cu unul dintre cei mai 
buni clienți ai mei. 

Susan şi-a şters mâinile şi a venit din spatele tejghelei. 

— Zeke, vreau să ţi-o prezint pe Susan Wells, nou-venită în 
Haven. Susan, acesta este Reverendul Ezekiel Freeman de la Haven 
Community Church. 

Ochii ei au strălucit la cuvântul reverend. Văzuse şi pe chipurile 
altora privirea aceea care spunea de fapt „Oh!“ 

— Reverend Freeman, l-a salutat ea cu o înclinare a capului. 

— Spune-i Pastor Zeke, i-a cerut Bessie. Reverend sună demodat, 
nu ți se pare? Parcă ar fi bătrân. 

Şi i-a făcut cu ochiul lui Zeke. 

Zeke i-a întins Susanei mâna. 

— Îmi face plăcere să te cunosc, domnişoară Wells. 

După o uşoară ezitare, femeia i-a scuturat mâna. O scurtă strângere 
de mână, apoi i-a dat drumul. 

— Doamna Wells. 

Vocea îi era aspră. S-a uitat într-o parte, apoi iarăși la Zeke și a 
continuat: 

— Soţul meu a fost ucis în război. 

EI a recunoscut aici imediat o minciună. 

— Îmi pare rău să aud asta. 

— Hei, Bessie! Nu ai de gând să-i serveşti şi pe ceilalți? a strigat 
un client, ridicându-și cana. 

— Nu te agita, Barney! Oricum, ce altceva ai de făcut? Vrei s-o 
goleşti într-un termos înainte să urci pe bancheta din spate şi să 
mergi la lucru? 

Bessie și-a cerut scuze şi s-a îndreptat spre separeul de unde o 
chemase Barney. 

Susan a rămas pe loc, ascultând îngrozită acel schimb de replici, 
dar Zeke a chicotit. 

— Nu-ţi face griji. Barney este fratele mai mic al lui Bessie. 

— Oh, a răspuns ea şi a strâns din buze. 

Bessie şi Barney râdeau acum. Ea a prins un smoc din părul lui 
negru și cârlionțat şi a tras de el înainte să se îndrepte spre următorul 
separeu. 

— Este un ritual de dimineaţă, a zâmbit Zeke. Bun venit în 
Haven, doamnă Wells. 

I-a întâlnit privirea, iar expresia de pe chipul ei s-a schimbat, ca şi 
cum un văl i s-ar fi iăsat peste față, ferind-o de ochii lui cercetători. 

— Mulţumesc. Ar fi bine să mă întorc la lucru acum. 


Joshua s-a trezit captiv în balansoarul de pe terasă, în timp ce Abra 
era aplecată peste balustradă, iar Penny şedea lângă el sporovăind 
despre viitoarea festivitate de absolvire a clasei a opta şi despre 
petrecerea pe care părinţii ei urmau să o dea cu acea ocazie. Abra se 
întindea peste balustrada terasei fără să spună niciun cuvânt. 

Penny s-a repezit mai aproape de Joshua. 

— Tu mergi la balul absolvenților cu clasa ta? Va fi în weekendul 
următor, nu-i așa? 

Priscilla a ieșit din casă pe uşa din față: 

— Penny, vino înăuntru şi pune masa. 

— Dar mai este mult până la cină. 

— Acum, Penny. 

— Bine. Bine. 

Furioasă, a plecat de lângă balansoar. 

— Poate Joshua să rămână la cină? 

Priscilla s-a uitat întrebătoare la el. 

— Ştii că eşti bine-venit să rămâi, dacă vrei. 

Puțin mai bine-venit decât şi-ar fi dorit el. 

— Mulţumesc, dar nu pot. 

De îndată ce uşa s-a închis în urma celor două, Joshua s-a ridicat 
în picioare. 

— Ce-ar fi să facem o scurtă plimbare? 

Capul Abrei s-a înălțat peste balustradă, cu fața strălucitoare. 

— Sigur. 

El a deschis poarta din față pentru Abra, şi aceasta a pășit prin ea 
cu ochii ațintiți înainte. Joshua se întreba la ce se gândeşte fata. 

— Am încercat să te implic şi pe tine în discuție. 

Dar Abra a ridicat din umeri. 

— Penny a făcut o pasiune pentru tine. 

Joshua avea iarăşi senzația că ceva o măcina pe Abra pe dinăuntru. 
Ultimul lucru pe care şi l-ar fi dorit era să producă o ruptură între 
cele două fete. 

— Va face o pasiune pentru altcineva săptămâna viitoare. 

— Totuşi, vei merge la balul de absolvire? a întrebat Abra, 
aruncându-i o privire pe care el nu a putut-o descifra. Nu ai răspuns 
la întrebarea lui Penny. 

— Da. Voi merge. 

Paul Davenport voia s-o invite la bal pe Janet Fulsom, dar tatăl ei o 
lăsa doar cu condiția ca împreună cu ei să meargă încă un cuplu. Joshua 
ar fi invitat-o pe cea mai bună prietenă a lui Janet, Sally Pruitt, dar ştia 
că ea fusese deja invitată de către Brady Studebaker. Aşa că a invitat-o 
pe Lacey Glover, care i-a răspuns că îi face plăcere să-l însoțească. 

Abra a schimbat brusc subiectul și l-a întrebat dacă mai lucrează 
la dulapurile de bucătărie ale familiei Wooding. 

— Nu. Jack şi cu mine le-am terminat săptămâna trecută. Acum 
plănuim să înlocuim balustradele de la scările lor interioare. M-a 
învățat să folosesc rindeaua şi m-a pus să fac balustradele după un 

model. Acum vrea să inventez eu însumi un model — „o balustradă cu 
detalii“, cum a numit-o el. 

Şi a continuat, râzând: 

— Domnul Wooding are mai multă încredere în mine decât am 
eu însumi. Până acum am făcut şase, dar le-a rupt pe toate în două și 
le-a aruncat în cutia de lemne pentru foc. 

— Ce răutăcios din partea lui. 

Nu, nu-i deloc răutăcios. Mă încurajează doar să lucrez mai bine. 
Am învățat o mulțime de lucruri de la el. 

— Nu vrei să mergi la colegiu? 

— Ba da, într-o bună zi. Deocamdată nu am suficienți bani puși 
deoparte pentru asta. 

— Mai mergi la Cercetaș)? 

— Nu. 

Jack Wooding îl încurajase să avanseze până la Cercetaș Vultur, iar 
Joshua atinsese acest prag anul trecut, când făcuse o propunere pentru 
o rampă la biblioteca publică, după care o proiectase şi găsise resursele 
financiare necesare pentru ea, precum şi o echipă de muncitori ca să 
materializeze proiectul. 

— Sunt destul de ocupat cu școala și cu munca împreună cu 
domnul Wooding. 

— Îți mai rămâne totuşi timp să ieşi în oraș cu fetele, a spus Abra 
privindu-l. Încă nu mi-ai spus cu cine vei merge la bal. 

Încă se mai gândea la asta? 

— Cu Lacey Glover. Familia ei vine la biserica noastră. 

A văzut-o pe Abra încruntându-se şi s-a gândit că probabil nu o știe. 

— Este înaltă, brunetă, şade în rândul al şaselea din dreapta, 
împreună cu familia ei, are un frate cu un an mai mare decât tine, 
Brian. Nu-l cunoşti? 

Fata a ridicat din umeri. 

— Îl cunosc din vedere, dar n-am vorbit niciodată cu el. Penny 
spera s-o inviți pe ea la bal, a continuat ea în timp ce păşea înainte. 

— Mă îndoiesc de asta. Penny are doar treisprezece ani și nici 
măcar nu este la liceu. 

— Va fi la toamnă. 

Joshua a încercat s-o înveselească puțin pe Abra. 

— Te-ai gândit cine ți-ar plăcea să te invite pe fine la bal într-o 
bună zi? 

Auzind întrebarea, fata a râs scurt: 

— Mă îndoiesc că voi fi invitată vreodată. 

— De ce să nu fii? Eşti o fată foarte drăguță. 

Joshua și-a trecut brațul după umărul ei şi a tras-o spre el. 

— Vei fi invitată, cu siguranță. Băieții vor sta la coadă ca să te invite 
în oraș. Dar în eventualitatea improbabilă că nu vei avea partener, te 
voi însoți eu. 

A sărutat-o pe obraz şi i-a dat drumul, când ceasul din turn a 
bătut ora exactă. 

— Trebuie să mă întorc acasă. 

Starea ei de spirit s-a schimbat și l-a provocat la o întrecere până 
înapoi. Când au ajuns în fața porții, amândoi gâfâiau. 

— Alergi destul de bine pentru o fată. 

Abia reușise s-o întreacă. A băgat mâna în buzunar şi a scos cheile. 
Uşa maşinii a scârțâit când a deschis-o. 

Abra s-a aplecat peste geamul deschis de la portiera din dreapta. 

— Chestia asta-i o altă rablă, Joshua. 

— Hei, mai am de lucru la ea, a protestat el, lovind uşor volanul. 
Merge foarte bine. 

A introdus cheia în motor şi motorul s-a înecat. 

Abra a râs. 

— Şi ai de gând s-o duci pe Lacey Glover la bal în găleata asta 
ruginită? 

El i-a răspuns cu un zâmbet ştrengăresc: 

— Tati îmi împrumută Packardul. 

— Eu nu m-am plimbat încă niciodată în mașina lui Mitzi! 

— Asta-i vina ta. Este suficient să-l rogi. 

A răsucit cheia încă o dată şi maşina a prins viață. 

Abra s-a dat la o parte şi a strigat pentru a acoperi zgomotul 
maşinii: 

— Vii la festivitatea noastră de absolvire? 

— N-aş rata-o pentru nimic în lume! Vino şi tu la a mea. 

I-a făcut semn cu mâna în timp ce lua curba şi s-a uitat înapoi. 
Abra stătea încă în picioare în fața porţii, urmărindu-l. A simţit o 

împunsătură ciudată în piept privind-o, o prevestire a ceea ce avea să 
fie, deşi nu ştia lămurit ce anume. 


Sala de festivități a Şcolii Generale George Washington era 
aglomerată cu ocazia ceremoniei de absolvire a clasei a opta. Un 
banner pe care scria Promotia 1950 atârna peste platforma unde 
şedeau absolvenții. 

— Ce emoţionant, nu-i aşa? a spus Penny în timp ce a strâns mâna 
Abrei. Abra i-a strâns-o înapoi şi s-a uitat peste mulțimea de oameni. 
A văzut-o pe Mitzi, strălucind de bucurie, şi pe Joshua, care şedeau 
amândoi lângă Peter şi Priscilla. Abra ştia că Pastorul Zeke şedea pe 
platformă, la câțiva pași de ea, dar lacrimile care îi împăienjeneau ochii 
o împiedicau să-l vadă. Oare era mândru de ea? Îi părea rău că a dat-o? 

După festivitate, toți din sală s-au apropiat de platformă, la 
picioarele lor, bătând din palme și ovaţionând. Abra l-a văzut pe 
Joshua ducându-şi degetele la buze şi scoțând un fluierat ascuțit. A 
râs, întorcându-i lui Penny îmbrățișarea exuberantă. 

Priscilla și Peter le-au aşteptat la ieșirea din sala de festivități, 
unde domnea haosul. Când Abra a văzut-o pe Mitzi, a pornit spre 
ea ca spre un far. 

— Mă bucur foarte mult că ai venit. 

Mitzi a tras-o spre ea și a sărutat-o pe tâmplă. 

— N-aş fi lipsit pentru nimic în lume. A îndepărtat-o de ea la un 
braț distanță și a continuat: Şi ăsta-i doar începutul, scumpo. 

Peter le-a strigat şi a pocnit din degete: 

— Penny! Abra! Haideţi să înapoiați robele şi tichiile, ca să putem 
merge acasă. Trebuie să aprind cărbunii de la grătar. 

Oaspeţii sosiseră deja şi se plimbau prin curtea din spate. Pastorul 
Zeke şi Joshua stăteau de vorbă cu Peter, în timp ce acesta întorcea 
hambuzrgerii pe grill. Penny râdea şi țopăia încolo şi încoace împreună 
cu Pamela și cu Charlotte, exersând probabil pentru selecția în galeria 
universității din septembrie. 

Abra l-a văzut pe Joshua croindu-şi drum până la ea. După ce a 
cercetat-o cu privirea de sus până jos, i-a spus: 

— Eşti o domnişoară în toată regula, atâta doar că ești desculță. 
Rochia asta face ca ochii tăi să aibă culoarea smaraldului. 

Complimentul a făcut-o pe Abra să roșească. 

Pastorul Zeke li s-a alăturat, dar Priscilla nu l-a lăsat să-și termine 
felicitarea: 

— Grupați-vă, că vreau să vă fotografiez. 

Abra s-a aşezat la mijloc, flancată de Pastorul Zeke și de Joshua. 

— Zâmbiţi! a spus Priscilla și a apăsat pe buton, după care le-a 
zâmbit şi a plecat să facă alte fotografii cu Penny și cu invitații. 

— Marianne ar fi fost foarte mândră de tine, Abra. 

Pastorul Zeke a scos o cutiuță din buzunar şi i-a înmânat-o: 

— Şi și-ar fi dorit să ai asta. 

Ultimul lucru pe care l-a aşteptat Abra de la el a fost un cadou. 
L-a primit încurcată. 

— Hai, i-a zis Joshua, urmărind-o cu un zâmbet nerăbdător. 
Deschide-l. 

În cutiuța de catifea albastră era cruciulița de aur a Mariannei. 
Abrei i s-a pus un nod în gât şi nu a mai putut spune nimic. Pastorul 
Zeke a scos lănțișorul din cutiuță, a pășit în spatele ei şi Abra a simțit 
cum degetele lui îi ating gâtul. 

— Aici e locul lui, a spus el încet, cu o ușoară răguşeală în 
voce. A prins-o de mijloc și a tras-o puțin spre el, înainte de a-i 
da drumul. 

Abra a atins ușor cruciulița și s-a luptat să-și rețină lacrimile. Când 
şi-a ridicat privirile spre el, nu a fost în stare să spună nici măcar un 
simplu mulțumesc. 

Apoi chipul pastorului Zeke s-a înmuiat și a spus cu blândețe: 

— L-a primit de la mama ei. Sper că îl vei purta în amintirea ei. 

Ea a încuviințat din cap, incapabilă să rostească vreun cuvânt. 

— Ce-i cu voi? Arătați ca niște pisici plouate, a spus Mitzi, 
apropiindu-se de ei și prinzând-o pe Abra după talie. 

— Devii atât de frumoasă, că Peter va trebui să-i gonească pe 
băieți cu bâta de baseball. 

Abra a râs, cu ochii umeziţi de lacrimi. Când s-a uitat iarăși în 
direcția pastorului Zeke, a văzut că cineva l-a și luat de lângă ei. Mitzi 
i-a observat direcția privirii. 

— Bietul om, nu are nicio clipă de răgaz, nu-i aşa? 

— Face parte din slujbă, a spus Joshua, şi Abra şi-a dat seama că el 
o urmărise tot timpul. A simțit cum o căldură i se urcă prin tot trupul 
şi-i aprinde obrajii. 

— Ei bine, a spus Mitzi cu o sclipire în ochi, va trebui să te 
gândeşti dacă vrei să porneşti şi tu pe aceeași cale. 

Joshua a râs: 

— Cred că Dumnezeu mă cheamă în altă direcție. 

— Nu poți să ştii niciodată voia lui Dumnezeu decât după ce a 
terminat de lucrat cu tine. — Mitzi s-a uitat de la unul la altul și un 
zâmbet ciudat i-a fluturat pe buze. — Şi se pare că El ne împrăștie 
într-o mic de direcții, nu-i aşa? Sarea pământului, şi așa mai departe. 
Şi mai trebuie adăugat puţin condiment ici, puţin condiment colo. 

I-a prins pe amândoi de braţe și i-a tras cu ea. 

— Dacă tot vorbim de condimente, haideţi dragii mei. Hai să 
luăm nişte hamburgeri până mai sunt. 


Joshua a urcat la deal şi s-a aşezat într-un loc de unde putea vedea 
întregul Haven. Pe terenul de camping erau zeci de corturi, în jurul 
cărora familiile începeau să facă grătare. Riverfront Park era plin; 
tinerii trândăveau pe pături în timp ce familiile luau gustarea sub 
copaci şi copiii se bălăceau în zona râului special amenajată pentru 
înot. 

De la absolvire, luna trecută, îşi dedicase tot timpul uceniciei 
în tâmplărie, alături de Jack Wooding. Era încântat de zgomotul 
fierăstrăului și al ciocanului, și îndrăgea mirosul rumegușului. De 
asemenea, îi plăcea să vadă casele înălțându-se, știind că el însuși a 
contribuit la înălțarea lor. Dar când ajungea acasă, după ce făcea un 
duș și îşi pregătea ceva de mâncare, abia dacă mai avea timp să stea 
de vorbă cu tatăl lui. 

Nu se întâmpla prea des să aibă o zi liberă, dar când avea, urca 
aici ca să tragă în piept aer proaspăt şi să se roage. Viitorul părea 
nesigur. Coreea de Nord invadase Coreea de Sud, şi Naţiunile Unite 

interveniseră, ceea ce însemna că America avea să fie atrasă în război. 
Mai mulți cunoscuți ai tatălui său care erau rezervişti în armată 
fuseseră deja chemaţi în serviciul activ. Şi recrutarea fusese reluată. 
Joshua simțea o neliniște în suflet, un dor pe care nu-l putea defini. 

Priscilla îl luase la o parte în biserică duminica trecută şi îi spusese 
că ea și Peter erau îngrijoraţi din cauza Abrei. 

— Îşi petrece tot timpul în camera ei citind sau exersând la pianul 
lui Mitzi. Spune că nu are nicio problemă, dar nu cred că e așa. Peter 
a încercat să stea de vorbă cu ea, dar ne lasă să ne apropiem de ea până 
la un punct, apoi ridică între noi un zid invizibil. 

Nu i-a cerut asta, dar Joshua era sigur că Priscilla spera că va veni 
la ei acasă și va vorbi cu Abra ca să afle ce se petrece în sufletul ei. 

S-a înfiorat dându-și seama cât de mult dorea și el lucrul acesta. 
Fata avea doar treisprezece ani, iar el avea optsprezece. Ce-l înfiora 
atât de tare ori de câte ori se gândea la ea? Abra era încă un copil, 
chiar dacă la petrecerea ei de absolvire băgase de seamă cât de repede 
creştea. Avea părul roșu închis şi vădea primele semne de feminitate. 
Tatăl lui observase că o cercetează și l-a privit într-un mod ciudat. Ar 
fi vrut să râdă el însuși de sine. Ar fi vrut să-i spună Priscillei să caute 
pe altcineva, dar nu dorea să-i lase impresia că lui nu îi pasă. Dar nu 
ştia prea bine cum să încurajeze o tânără de treisprezece ani fără să-i 
lase o impresie greşită. 

O iubea de când se ştia. Când tatăl lui le-o dăduse lui Peter și 
Priscillei, a suferit mult. lar acum era îngrijorat. Nu putea să şi-o 
scoată din minte. Nu putea să înăbușe îngrijorarea pe care Priscilla i-a 
transmis-o neintenţionat, sau poate intenționat. Abra suferă, Doamne. 
Oare suferă din cauza trecutului? Sau din cauza a ceva ce se întâmplă 
acum? Despre ce ar putea fi vorba? Să fie doar anxietatea specifică 
adolescenței? Sau conflictele cu Penny? Cum putea şti acest lucru, 
dacă nu îşi făcea timp ca să discute cu ea? 

Abra are nevoie de un prieten. Nimic mai mult, nimic mai puţin. 

Joshua conducea maşina înapoi în oraş, când a văzut-o pe Abra 
trecând podul. Ea nu remarcase mașina venind în spatele ei până 
când el a claxonat-o şi a strigat-o pe nume prin geamul deschis. 

— Vrei să te duc cu maşina? 


— Oh, bună. Sigur. 


63 


FRANCINE RIVERS 


A deschis portiera și a sărit înăuntru. 

— Tocmai mă gândeam la tine, și iată-te, a spus Joshua, băgând 
maşina în viteză. Nu te-am mai văzut de săptămâni bune. 

— Ai fost tu ocupat. 

Părul Abrei era umed şi obrajii îi erau arși de soare. 

— Ai înotat la Riverfront Park? 

— Astăzi am fost prima dată. Şi n-am de gând să mă mai duc. 

— Te-ai certat cu Penny? 

— Nu. A ridicat din umeri și s-a uitat afară pe geam. Pur și simplu 
nu-mi place acolo. 

Ah, ştia el de ce, dar a considerat că e mai înțelept să nu spună nimic. 

— Deci... ce planuri ai pentru restul zilei? 

— Eu? i-a răspuns, privindu-l sarcastic. Ce planuri am eu? 

— Ei bine, eu sunt lihnit de foame. Ce zici de un hamburger, de 
nişte cartofi prăjiți şi de un shake cu lapte? Poţi să suni acasă de la 
Cafeneaua lui Bessie şi să le spui alor tăi că eşti cu mine. Nu cred că 
vor avea ceva împotrivă. 

Toată anxietatea a dispărut de pe chipul ei şi i-a zâmbit într-un fel 
care i-a înmuiat picioarele. 

Comanda le-a fost iuată de Susan, noua ospătăriță. Acum Joshua 
înțelegea de ce în ultima vreme tatăl lui lua masa mai des la Bessie. A 
întrebat-o pe Abra cum îi trece vara, şi fata i-a replicat: 

— Încet. 

Apoi i-a spus că pe duminică ce trece devine tot mai bună la pian, 
dar fata i-a mărturisit că încă mai simțea emoții de fiecare dată când 
cânta în biserică. 

— Mitzi susține că emoțiile îmi vor trece cu timpul, dar încă nu 
mi-au trecut. 

— Cum te-a convins să cânți? 

— Mi-a spus că dacă accept să cânt în biserică, mă va învăța și alte 
piese muzicale. Iar acum o fac să se țină de promisiune. 

Joshua a râs. 

— Cum ar fi dacă le-ai încurca? 

Fata l-a privit într-un mod ștrengăresc, care i-a amintit de Mitzi, 
apoi a schimbat subiectul. 

— Ce ai făcut toată vara? Mai eşti împreună cu Lacey Glover? 

— Ne-am despărțit acum două săptămâni. 

— Ai inima frântă? 

Joshua şi-a aşezat coatele pe masă. 

— Am rămas prieteni buni. 

Zâmbetul compătimitor al Abrei s-a transformat într-o expresie 
acră a feței: 

— Am să-i spun lui Penny. Inima îi va tresălta când va auzi că eşti 
iarăși disponibil. Şi îl va uita rapid pe Kent Fullerton. 

Lui Joshua nu i-a plăcut tonul ei răutăcios. 

— Nu fi răutăcioasă. 

Abra părea gata să se apere, dar s-a lăsat pe spate, rezemându-se 
de spătarul scaunului. 

— Uneori obosesc să mă tot prefac. 

— Să te prefaci că ce? 

Fata s-a uitat la el și a clătinat din cap. 

— N-are importanță. 

— Dar tu eşti importantă. Pentru mine. 

S-a aplecat înainte: 

— Ce te frământă? 

— Totul. Nimic. Nici măcar nu ştiu. Pur și simplu vreau... 

Îi putea citi lupta interioară și frustrarea pe chip. Abra a renunțat 
să mai dea explicații şi a ridicat din umeri: 

— Hamburgerul, cartofii prăjiți şi shake-ul. 

A zâmbit politicoasă când ospătărița le-a adus comanda. 

— Eşti nouă aici, nu-i așa? a spus Joshua înainte ca femeia să se 
îndepărteze de la masa lor. Când aceasta a răspuns că da, Joshua i-a 
întins mâna: 

— Eu sunt Joshua Freeman, fiul pastorului Zeke, şi ea este 
prietena mea, Abra Matthews. Sunt convins că Bessie e fericită că 
ai venit aici. 

— Aşa spune, a răspuns Susan cu un zâmbet rece şi și-a mutat 
privirea dinspre el spre Abra. 

— Mi-a făcut plăcere să vă cunosc pe amândoi. 

Oare a simţit că ceva este în neregulă? 

Joshua a spus o rugăciune scurtă și şi-a luat hamburgerul. 

— Şi tu eşti amorezată de salvamarul acela? 

— Penny m-ar ucide în somn. 

A lovit fundul sticlei cu ketchup până când conținutul a năvălit 
afară. 

Joshua a râs. 

— Nimic nu se compară cu un hamburger înotând în ketchup. 

Auzindu-i comentariul, a râs și ea. 

— Spune-mi, cum l-ați cunoscut pe Kent Fullerton? 

Abra şi-a luat în mână hamburgerul. 

— Păi, n-aş putea spunc că l-am cunoscut încă. Este salvamar în 
parc. Din toamnă va fi în ultimul an şi joacă în echipa de fotbal. Toate 
fetele sunt înnebunite după el. 

— Inclusiv tu? 

A înghițit şi l-a privit amuzată. 

— Este un Adonis de un blond spălăcit care ar arăta perfect alături 
de Penny. 

A ridicat din umeri și a mai muşcat o dată din hamburger. 

Joshua a schimbat subiectul. 

Abra i-a povestit despre lista de scriitori clasici pe care i-a 
întocmit-o Peter. Deocamdată citise doar şase. S-a relaxat și a început 
să imite conversaţia plină de spirit din romanele lui Jane Austen. 
Joshua a râs. 

După ce au mâncat, au mers în piața orașului şi au ascultat 
orchestra cântând. Familiile se adunaseră acolo. Câteva cupluri mai 
în vârstă se odihneau pe o terasă din fața pavilionului. Joshua a luat 
mâna Abrei. 

— Haide. Vino să ne așezăm aici. 

Abra s-a așezat alături de el. Expresia supărată a feţei pe care i-o 
văzuse pe pod dispăruse. Acum părea fericită și relaxată, semănând 
mai mult cu fata care trebuia să fie, 

— Ai chef de o excursie când voi avea iarăşi liber? 

— Sigur, i-a răspuns veselă. Când va fi asta? 

— Duminică. Şi nu vorbesc despre o plimbare în cartier, ci undeva 
la vreo zece kilometri în susul dealului. 

Motorul mașinii a bolborosit și s-a oprit de două ori înainte să 
pornească. 

— Ce zici, ai fi dispusă? 

— Nu ştiu. Şi a adăugat zâmbind: Eşti sigur că nu trebuie să repari 
dărăpănătura asta? 

Băiatul i-a zâmbit înapoi. 

— Niciodată duminica. 


Joshua ştia că tatăl lui nu era încă acasă. Îi spusese că va merge 
cu Packardul la familia MacPhersons ca să stea de vorbă cu Gil, care 
avea probleme de când se întorsese din război. Sadie sunase mereu în 
ultima vreme ca să-l cheme pe tatăl lui, dar nu îi spusese niciodată 
despre ce era vorba, în afară doar că Gil fusese sanitar în armată și că 
văzuse mai multe decât ar trebui să vadă un om. 

Joshua a luat corespondența din cutia poştală şi s-a îndreptat spre 
scări, trecând în revistă plicurile. Cel de la fundul grămezii, care îi era 
adresat, l-a făcut să simtă o lovitură în stomac. 

A aşezat scrisorile tatălui pe masa din bucătărie, cu inima bătându-i 
puternic, şi a deschis scrisoarea pentru el. Apoi a împăturit-o la loc şi 
a introdus-o iarăşi în plic. S-a uitat în jur, apoi a decis s-o ascundă în 
Biblia lui, ca să n-o găsească nimeni. 

A auzit motorul Packardului, dar Joshua a decis să nu-i spună nimic 
tatălui său, cel puțin nu încă. Dorea să se roage şi să se obişnuiască el 
însuși cu vestea. Avea nevoie de puțin timp înainte să anunțe pe toată 
lumea. Avea senzația că un elefant s-a așezat pe pieptul lui. 

Dintr-odată, vara arăta cu totul altfel decât şi-o imaginase el cu 
câteva ore înainte, pe când era cu Abra. 

Poate că Dumnezeu voia să închidă ușa aceea. 

lartă-i pe dușmanii tăi, dar nu uita niciodată numele lor. 
Jonn F. KENNEDY 


ra s-a bucurat când Joshua și-a ţinut promisiunea și a 
us-o în excursie duminică după-amiază. În următoarele 
câteva săptămâni, de fiecare dată când scăpa mai devreme 
de la lucru, o lua şi o ducea la Cafeneaua lui Bessie pentru o portie 
de cartofi prăjiți şi un shake. Cu acele ocazii, i-a cerut să nu se mai 
plangă atâta de Penny şi de Priscilla și să îi vorbească despre cărțile pe 
care le citea sau despre cursurile pe care avea să le urmeze, sau despre 
ce voia să facă în viitor. _ 
În cele mai multe duminici făceau excursii împreună, când 
o îmboldea să țină pasul cu el și să nu se oprească până simțea o 
împunsătură într-o parte a abdomenului şi abia mai putea să respire. 
— Bine, o să ne oprim aici. 
Abra s-a aşezat jos, simțindu-se lipicioasă din cauza transpirației. 
Joshua i-a zâmbit și și-a scos rucsacul. 
— Data viitoare vom merge până în vârf. 
— Dacă voi mai veni vreodată în excursie cu tinc, a precizat ca, 
lăsându-se pe spate cu braţele larg desfăcute. 
— Încă un kilometru şi ceva, şi am ajuns sus. Priveliştea merită 
din plin efortul, îți promit. 
— Asta să mi-o spui pe drumul dc întoarcere. 
S-a ridicat în șezut, şi-a deschis pachețelul cu mâncare și ar fi 
mâncat-o pe toată, dacă el nu i-ar fi luat-o. 

— Numai câteva înghițituri, altfel ți se face rău. 

Şi-a deschis rucsacul lui și i-a întins un sandvici. Untul de arahide 
şi gemul se topiseră în pâine, dându-i un gust ceresc. 

Abra a luat două înghițituri de apă şi s-a uitat la el. 

— Astăzi n-ai fost prea vorbăreţ. 

— Am prea multe în cap astăzi. 

— Ca de exemplu? 

— Hai să urcăm până în vârf şi vom vorbi acolo. 

Zâmbetul îi era jucăuș, dar ochii aveau o căutătură serioasă. A 
mâncat în continuare fără să mai rostească un cuvânt. Şedea aproape 
de ea, dar părea la kilometri întregi distanță. 

Abra şi-a terminat sandviciul şi s-a ridicat în picioare. 

— Hai. 

Joshua s-a uitat în sus la ea ca şi cum ar fi şovăit. 

— Haide. Ai spus că vrei să mergem până în vârf şi să-mi arăţi 
priveliştea. Aşa că mișcă-te. 

El şi-a înghesuit hârtia cerată în rucsac, şi l-a pus pe umeri, după 
care a preluat conducerea. Abra simţea cum o roade frica în timp ce 
îl urma. După câteva sute de metri a început iarăși să bombăne. O 
dureau picioarele și tălpile îi ardeau în bascheții din pânză roșie. Dar 
a strâns din dinți şi nu s-a plâns deloc. S-a simțit triumfătoare când 
a văzut vârful. Joshua şi-a scos rucsacul de pe spate și l-a lăsat pe 
pământ, în timp ce Abra își plimba privirea peste Haven. 

— Poţi să vezi totul de aici. 

— Aproape totul. 

Părea că soarbe din priviri priveliștea. 

Abra s-a gândit la tot felul de explicații pentru starea lui. 

— Aşa deci. Te-ai împăcat cu Lacey Glover şi urmează să vă căsătoriți. 

— Să ne căsătorim? Cum ai ajuns la ideea asta? Nu mă întâlnesc 
cu nimeni. De fapt, am fost — 

S-a oprit atât de brusc, încât Abra a ştiut că nu avea să-i placă ceea 


ce va spune. 
— Ai fost — ce? 
Privirea lui era acum întunecată. 
— Înrolat. 


Abra a închis ochii și buzele au început să-i tremure. I-a venit în 

minte scena din cimitir, când a urmărit cum sicriul Mariannei era 
coborât în mormânt. 

S-a lăsat greoi pe pământ, şi-a pus mâinile pe genunchi și şi-a 
sprijinit capul în ele. Apoi a scos un oftat prelung. 

— De ce trebuie să pleci? 

— Fiindcă am fost chemat. Joshua s-a așezat lângă ea. Asta nu 
înseamnă că nu mă voi întoarce. 

Însuşi faptul de a respira a devenit dureros pentru Abra. 

— Deci m-ai adus până aici, sus, ca să-mi spui asta? 

— Am amânat săptămâni întregi să vorbesc despre asta. N-am 
vrut să stric momentele care ne-au mai rămas de petrecut împreună. 

Fetei îi era frică să întrebe, dar trebuia să ştie: 

— Vei merge în Coreea? 

Joshua a clătinat din cap. 

— Nu ştiu. Întâi merg în tabăra de instrucție, după aceea voi primi 
ordine unde urmează să servesc. Încruntându-se, a continuat: Avem 
baze în Europa şi Japonia. Îți voi spune de îndată ce voi şti. 

Abra s-a rezemat de Joshua, și el şi-a trecut brațul după umerii ei. 
Ea s-a tras mai aproape de el, până când coapsele lor s-au lipit. 

— Te iubesc. 

A simțit sărutarea lui pe păr. 

— Şi eu te iubesc. Te-am iubit întotdeauna și te voi iubi mereu. 

— Câși ştiu că vei pleca? 

— Tata. Jack Wooding. Şi acum tu. 

— Dar Penny. Dar Peter şi Priscilla? 

— Poţi să le spui tu. Cred că Priscilla a ghicit deja. Frecându-şi bărbia 
de creștetul ei, a întrebat-o: Când ai de gând să le spui mamă și tată? 

Abra s-a cuibărit lângă el şi a început să plângă: 

— Promite-mi că te vei întoarce acasă? 

— Promit că voi încerca. 


Abra a alergat tot drumul de la școală până acasă, nerăbdătoare să 
vadă dacă nu cumva a mai sosit o scrisoare de la Joshua. El se afla acum 

la Fort Ord. A făcut o descriere a bazei de lângă Golful Monterey și 
a spus că fusese trimis la o cazarmă de aşteptare, apoi la o cazarmă 
pentru instrucție, unde a primit uniforma. Un subofițer, comandant 
de pluton, avea să se îngrijească de instrucția lor în următoarele opt 
săptămâni. Apoi au urmat mai multe scrisori. 


Subofiţerul nostru este dur, dar aici toată lumea il respectă. 
A participat la Ziua Z, așa că orice cuvânt pe care-l spune 
are greutate. Mărşăluim peste tot şi facem instrucție de mai 
multe ori pe zi. Cursele cu obstacole sunt o provocare pe 
Placul meu, dar m-am săturat să alerg kilometri întregi în 
formaţie în fiecare zi, pe vreme bună sau pe vreme rea... 


Spunea că îi era dor de momentele petrecute pe dealuri în 
singurătate. Fiecare oră din zi îi era acum programată, și pe toate le 
petrecea în compania celorlalți. 


Colegul meu de prici este din Georgia şi 2 creştin și el. 
Are o voce mai frumoasă ca a mea şi cântă aşa de tare 
la capelă că unii râd de el. Și zice „Amin“ de fiecare dată 
când capelanul spune ceva important, ceea ce la inceput 
m-a mirat. Dar am început să mă obişnuiesc cu asta. A 
lucrat la un fermier de arahide, dar s-a înrolat în armată 
când Preşedintele Truman a eliminat segregația rasială 
din forțele armate. 


Joshua a avut prima permisie, pe care a petrecut-o la Cannery 
Row împreună cu colegii de cazarmă. Abra s-a dus la bibliotecă și a 
împrumutat de acolo Cannery Row de John Steinbeck. În următoarea 
ei scrisoare l-a întrebat dacă a fost la restaurantul Bear Flag, la care 
Joshua i-a trimis repede un răspuns scurt. 


Dacă vrei să întrebi ceea ce cred eu, răspunsul este nu! Nu 
am căutat o fată, ci doar mâncare mai bună decât cea din 
armată. Spune-i lui Bessie că imi lipseşte mâncarea gătită 
de Oliver. 

Mitzi a vrut ca Abra să exerseze pe pianul de la biserică, aşa că în 
fiecare sâmbătă se întâlneau acolo. Mitzi îi dădea instrucţiuni și apoi 
o lăsa să exerseze, în timp ce ea începea să verifice cărțile de cântări 
din bănci sau îşi găsea ceva de făcut în sala de părtășie. Pastorul Zeke 
intra adesea în sala bisericii, se așeza şi o asculta cântând. 

— Devii tot mai pricepută de fiecare dată, Abra. 

A ajuns chiar să-i pândească venirea. El aştepta de fiecare dată 
până când termina de cântat, apoi o întreba dacă a mai primit vreo 
veste de la Joshua. 

— Am primit o scrisoare ieri. Spune că își descoperă mereu mușchi 
pe care habar n-avea că-i are în corp. Şi că a plecat iarăși la Monterey. 

— Din ce spune el, Monterey pare un loc frumos, nu-i așa? 

— Se întoarce acasă după tabăra de instrucție? 

— Să sperăm. 

Nu mai vorbise cu pastorul Zeke aşa mult din vremea când locuia 
în casa lui. 


Lui Joshua îi plăcea când era chemat pentru corespondență. Tatăl 
lui îi scria frecvent, dar Abra scria din ce în ce mai puțin, iar scrisorile 
ei erau scurte și stângace. 


Dragă Joshua, 
Ce mai faci? Bine, sper. Eu sunt bine şi muncesc din greu. 


Îi scria despre temele de casă pe care le avea de făcut, despre 
profesori, dar niciodată despre Penny sau despre ceilalți prieteni ai ei. 

Rupând plicul de la scrisoarea tatălui, Joshua a desfăcut singura 
pagină umplută cu scrisul lui cursiv și ordonat. 


Scumpul meu Joshua, 

Fie ca scrisoarea mea să te găsească sănătos în trup şi în 
dub. Mi-e dor de discuțiile noastre lungi de la cafeaua de 
dimineaţă. Mă bucur că ai găsit camarazi care doresc să-și 

petreacă timpul în studiul Bibliei. Când doi sau trei vă 
adunaţi în numele Lui, Cristos este în mijlocul vostru şi vă 
va mângâia și întări atunci când veți avea cel mai mult 
nevoie de acest lucru. 

Priscilla şi Peter au fost la noi acasă. Sunt îngrijorați din 
cauza Abrei, așa cum sunt şi eu. Acum merge la Mitzi 
în fiecare zi, după şcoală. Abia dacă vorbește cu Penny. 
Priscilla crede că este geloasă din cauza unui bdiat care o 
place pe Penny. Mă rog ca ambele fete să ajungă să țină 
una la alta ca două surori. Erau atât de apropiate înainte 
ca Peter și Priscilla să o fi adoptat pe Abra. Cu toţii am 
sperat că prietenia lor va crește într-o adevărată legătură 
frătească. 

Abra are o prietenă bună în Mitzi, o femeie bună, care Îl 
iubeşte pe Domnul. Știu că va face tot ce-i stă în putinţă ca 
să țină barca Abrei pe linia de plutire în timp ce coboară pe 
apele repezi. 

Pe o notă mai plăcută, Abra devine o pianistă minunată. 
I-a spus lui Mitzi că nu-i mai vine să vomite de fiecare 
dară când trebuie să cânte în fața congregaţiei. Uneori 
am impresia că vrea să se apropie de mine, așa că fin uşa 
deschisă. Mitzi ne lasă spaţiu, dar Abra tace. Am înşelat 
încrederea Abrei, şi acum nu mai îmi rămâne altceva de 
făcut decât să mă rog, să aştept și să sper că într-o zi va 
accepta iarăşi dragostea mea. 


Dragă Joshua, 

Știu că te-ar bucura să-ţi spun că Penny şi cu mine suntem 
iarâşi prietene. Amândurora ne-a plăcut de Kent Fullerton. 
Îni aduci aminte de Adonisul despre care ţi-am povestit? 
EI este atacantul echipei noastre, și jumătate dintre fetele 
din școala noastră suspină după el. Mi-a arătat un oarecare 
interes mie, până când Penny a decis să mi-l fure. Dar ce 

vine ușor, pleacă ușor. Acum inima ei e frântă fiindcă el 
iese cu Charlotte. Penny spune că totul e din cauza regulii 
lui Peter că nu are voie să se întâlnească cu băieţii până la 
șaisprezece ani, dar eu cred că din cauză că i-a trebuit o fată 
care să vrea să şadă pe locurile din spate în cinematograf. 
Ştii ce fac acolo, nu-i așa? Penny se preface destul de bine 
că nu-i pasă. . 

Mi-e dor de tine, Joshua. N-am mai mâncat hamburger 
şi n-am mai băut shake de când ai plecat tu! Dar sunt şi 
supărată pe tine. L-ai invitat pe tatăl tău la ceremonia din 
tabăra de instruire. Pe mine de ce nu m-ai invitat? Aş fi 
venit. Nu-mi pasă că aş fi lipsit de la biserică tot restul vieţii 
mele! Și nu-mi spune că ar trebui să-mi fie rușine pentru 
atitudinea mea. Aud asta mereu de la Mitzi. 

Acum sunt supărată şi pe ea. M-a învățat deja să cânt toate 
cântările din cartea de cântări, dar nu-i ajunge. Acum mă 
obligă să învăţ pe de rost câte una în fiecare săptămână. Am 
fost așa de furioasă, că mi-a venit să-i trag un pumn. Și ea 
a zâmbit. 

Am luat partitura de la „Frunza de arțar” şi i-am spus că 
nu i-o mai dau înapoi. Atunci a ieșit în faţa porții casei sale 
şi a început să strige ca să audă tofi vecinii că nu am reușit 
niciodată să iau ritmul corect fără ajutorul ei. Priscilla şi 
Peter au spus că pot să exersez acasă, dar știu că asta nu va 
dura mult. Mai este și pianul de la biserică, dar nu cred că 
tatăl tău sau comitetul vor fi de acord. Tu ce zici? Ha-ha! 
Scrie-mi repede. Te iubesc. 

Abra 


Zeke a intrat în Cafeneaua lui Bessie şi a găsit toate mesele 
ocupate de clienții de dimineața. L-a observat pe Dutch pe un scaun 
de lângă tejghea și s-a așezat lângă el. 

— Bună dimineața. 

Susan Wells era la câțiva pași de ei, scriind o comandă. S-a uitat 
rapid în direcția lui Zeke şi a spus: 

— Vin imediat, pastore Freeman. 

Dutch s-a uitat solemn la el. 

— Ai vreo veste de la băiatul tău? 

— E în Texas, se instruiește să fie sanitar. 

Dutch s-a scărpinat în cap şi şi-a rezemat brațele de tejghea. 

— Nu prea am ce comenta în privința asta, nu-i aşa? a adăugat şi 
a sorbit puțină cafea din cană. 

— Ce face Marjorie? 

— Încă nu vrea să fixeze data. 

Zeke știa care-i problema. 

— Ai scos tabloul lui Sharon? 

Dutch s-a încruntat, părând că se gândeşte serios. 

— Crezi că asta o deranjează? 

Bessie a ieșit din bucătărie cu braţele pline de farfurii, pe care le-a 
distribuit la o masă din față. 

— Bună dimineața, pastore. Susan, te rog să-l serveşti pe pastorul 
Zeke. 

Susan a așezat o cană în fața lui Zeke şi a umplut-o cu cafea 
aburindă, după care a umplut iarăşi cana lui Dutch. Când s-a auzit 
clopoțelul, femeia s-a îndreptat spre bucătărie. 

Apoi s-a întors şi l-a întrebat pe Zeke dacă este pregătit să 
comande, la care el a răspuns că vrea meniul mare pentru micul dejun 
şi suc de portocale. După ce a luat comanda, Susan a plecat imediat. 

Dutch a urmărit-o plecând. 

— Nu cred că te place. 

— O intimidez. 

Bărbatul a râs. 

— Şi pe mine mă intimidai. Fiindcă ştiam că vrei sufletul meu. 

Dutch s-a sculat de pe scaun și a ridicat mâna ca să i se facă nota 
de plată. 

— Trebuie să mă întorc la lucru. 

Susan a pus chitanța pe tejghea în fața lui. În timp ce ea se îndrepta 
spre registru, Dutch l-a bătut pe Zeke pe spate. 

— Noroc, prietene. Cred că vei avea nevoie. 

Zeke a scos din buzunarul hainei cea mai recentă scrisoare de la 
Joshua. O citise deja de zece de ori și avea s-o mai citească de zece ori 
până când avea să primească următoarea scrisoare. 

S-a întrebat cum îl va schimba războiul pe Joshua. Unii bărbați au 
supraviețuit fizic, dar au venit acasă cu sufletul rănit. Gil MacPherson 
încă mai avea crize de depresie profundă. Începutul războiului din 
Coreea i-a redeșteptat coșmarurile. Bietul om încă mai visa carnajul 
din Normandia și pe prietenii lui care au murit acolo, unul dintre ei 
chiar în braţele lui. Alsii manifestau simptome mai ușoare. Michael 
Weir lucra tot timpui, lăsându-și soția singură acasă. Patrick McKenna 
se îmbăta mereu. 

Oh, Doamne, fiul meu, fiul meu... 

Fiul lui era un om al păcii care a fost chemat la război. Avea să fie 
mereu în mijlocul luptelor, călătorind cu unitatea lui și purtând 
echipament medical. Trebuia să fie pregătit să acorde răniților primul 
ajutor. Zeke era nevoit să-şi amintească mereu că indiferent ce avea să 
se întâmple, Joshua nu va fi niciodată pierdut. Viitorul lui era sigur, chiar 
dacă trupul lui nu era în siguranță. Deşi ştia lucrul acesta, frica era un 
dușman nemilos care îl ataca atunci când era obosit și cel mai vulnerabil. 

— O scrisoare de la băiat? 

Zeke a tresărit şi s-a uitat în sus. Susan ținea în mâini farfuria cu 
micul dejun pentru el şi un termos cu cafea. 

— Da. 

A împăturit scrisoarea și a introdus-o în buzunarul de la haină. 
Susan a lăsat farfuria pe masă. 

— Îmi pare rău, n-ar fi trebuit să întreb. 

— Eu consider că întrebarea este un semn de bunătate, i-a răspuns 
Zeke zâmbind. Băiatul e bine, dar îmi cere să mă rog pentru el ca să se 
poată ridica la înălțimea misiunii pe care o va primi. 

— Ce misiune va avea? 

— Sanitar. 

— Oh, a răspuns Susan și a închis ochii. 

Reacţia ei a îngăduit ca o săgeată a lui Satan să străpungă armura 
lui. Frica l-a strâns iarăși în ghearele ei. 

Doamne, s-a rugat Zeke. Doamne, știu că il iubeşti chiar mai mult 
decât mine. 

— Dumnezeu este suveran, chiar și în vremuri de război. 

A luat șerveţelul și a scos tacâmurile din el. 

— Nu vă temeți pentru el? 

— Oh, cunosc foarte bine frica, dar de fiecare dată când mă 
lovește, mă rog. 

— Mie rugăciunea nu mi-a adus niciodată nimic bun. — Expresia 
de pe faţa ei s-a schimbat, vădind neliniște. — Dar cred că Dumnezeu 
îi ascultă pe pastori mai mult decât pe unii ca mine. 

După ce a spus aceste cuvinte, s-a îndepărtat imediat înainte 
ca el să poată spune ceva, păstrând astfel distanța între ei. I-a mai 
umplut cana o dată şi i-a lăsat chitanța pe tejghea. Zeke a lăsat 
suficienți bani ca să acopere consumația şi un bacșiş generos. A 
întors chitanța și a scris pe spatele ei: Dumnezeu ascultă pe toată 
lumea, Susan. 


1951 

Dragă Joshua, 

Peter spune că dacă ești instruit ca sanitar înseamnă că 
vei merge în Coreea. Este adevărat? Sper că se înșală în 
această privință. Dar dacă nu se înșală, sper că războiul se 
va termina înainte să termini tu instrucția! Peter ascultă 
ştirile în fiecare seară, și Edward R. Murrow nu spune 
niciodată nimic bun despre Coreea. 

La Crăciun a fost foarte bine. Mitzi m-a ajutat cu 
ceremonia. Domnul Brubaker a cântat la pian anul acesta. 
Ştii că a fost pianist de concert? Mitzi spune că a cântat la 
Carnegie Hall. Le-a spus Priscillei și lui Peter că ar trebui 
să iau lecţii de la el o dată pe săptămână. Am întrebat-o 
dacă vrea să scape de mine şi mi-a răspuns că în felul acesta 
putem să ne concentrăm mai bine pe alte genuri muzicale. 
Am fost impreună cu Penny la.„ Cenușăreasa”. 

Pc lângă ce ţi-am scris, învăţ, îmi îndeplinesc obligaţiile 
gospodărești şi exersez la pian ca o fetiță cuminte. Asta-i 

suma totală a vieții mele plictisitoare şi jalnice. Haven este 
orașul cel mai plictisitor de pe fața pământului. 

Când voi fi mare, voi pleca departe, într-un oraș mare. Va 
trebui să vii să mă vizitezi la New York sau la New Orleans 
şi să vezi Mardi Gras! Poate că voi merge la Hollywood și 
voi deveni vedetă de cinema. Vreau să trăiesc într-un loc 
palpitant, unde oamenii se distrează! Acum îmi ești dator 
cu două scrisori. 


Cu drag, Abra. 


Abra s-a întors acasă de la Mitzi după o lecție lungă cu domnul 
Brubaker. Priscilla a salutat-o şi a continuat să curețe cartofii. 

— Pe patul tău este o scrisoare de la Joshua. 

Abra a fugit imediat pe scări în sus. Nu îl mai văzuse pe Joshua și 
nu mai primise nimic din partea lui de la Ziua Recunoștinței, când 
fusese în permisie. Atunci a dus-o o dată la Cafeneaua lui Bessie şi 
s-a simțit ciudat de timidă în prezenţa lui. Arăta atât de diferit! Era 
mai drept şi părea mai în vârstă, mai rezervat. Nu mai era băiat, şi 
Abra era foarte conștientă de diferența de vârstă de cinci ani dintre 
ei. Înainte nu fusese atât de reținută în vorbire cu Joshua, dar acum 
simțea o strângere ciudată în stomac când el o privea. 

Aruncându-şi cărțile pe birou, a apucat plicul subțire militar cu 
dungi albastre și roşii şi l-a deschis cu grijă. De data aceasta erau doar 
câteva rânduri. 


Dragă Abra, 

Când vei citi această scrisoare, eu voi fi în zbor spre Coreea. 
Tata ştie deja. N-am vrut să ştie şi alţii că am primit 
ordinul de plecare, fiindcă mi-ar fi stricat bucuria clipelor 
petrecute acasă. Îmi pare râu că nu mi-am luat la revedere 
de la tine. Atunci am considerat că aşa este cel mai bine. Dar 
acum îmi pare rău că nu am făcut-o. 

Mă rog sã-fi fixezi mintea cu statornicie asupra lui Isus şi să 

te încrezi în El orice s-ar întâmpla. Dumnezeu are un plan 
cu fiecare dintre noi, şi acesta este planul Lui pentru mine. 
Voi face tot ce-mi stă în putinţă ca să-mi îndeplinesc datoria 
şi să mă întorc acasă întreg. 

Te rog să-i mulțumeşti mamei tale pentru fotografie. 

Te voi iubi veşnic, 
Joshua 


Abra a plâns 


Zeke şi-a ocupat locul pe scaunul pastorului din dreapta amvonului 
în timp ce Abraa terminat imurile şi adunarea s-a așezat. Performanța 
Abrei se îmbunătăţise simțitor de când lan Brubaker începuse să 
lucreze cu ea. Cânta cu mai multă măiestrie decât Marianne, dar 
priceperea mecanică nu putea înlocui revărsarea sufletului în muzică. 
Zeke s-a rugat în timp ce privea şi asculta: Doamne, ce ar fi nevoie 
pentru a deschide inima acestui copil faţă de adâncimea, lărgimea şi 
înălțimea dragostei Tale pentru ea? 

Zeke a observat un chip nou între cele familiare. Susan Wells şedea 
pe banca din spate, trăgându-se ușor spre dreapta, în spatele familiilor 
Beamer și Callaghan. Zeke era să-i zâmbească, dar s-a gândit că ar fi 
mai bine să nu facă acest lucru. Mai bine să creadă că n-a observat-o. 
Nu voia ca ea să se strecoare pe ușă afară și să dispară. Fugise multă 
vreme, iar acum arăta obosită de atâta fugă. 

Zeke şi-a deschis Biblia la Predica de pe Munte. Paginile foșneau 
în timp ce el a început să citească cu voce tare: „Ferice de cei săraci în 
duh, căci a lor este Împărăția cerurilor! Ferice de cei ce plâng, căci ei 
vor fi mângâiați! Ferice de cei blânzi, căci ei vor moșteni pământul! 
Ferice de cei flămânzi și însetați după neprihănire, căci ei vor fi 
săturați!“ 

Toți au aşteptat ca el să continue, dar Zeke I-a cerut în tăcere 
Domnului să-i dea cuvintele pe care trebuia să le spună, apoi a început - 
să vorbească. Ross Beamer s-a lăsat pe spătarul băncii și Zeke a putut 

s-o zărească pe Susan în spatele lui. Pe fața ei nu se citea nimic, dar 
Zeke i-a simțit suferința şi dorul. 

Sufletul lui s-a strâns pentru ceea ce a văzut pe chipul ei. Oare va 
pleca înainte de a avea ocazia să-i spună bun-venit? Poate că vor fi 
alții care să-i ofere prietenia, dacă nu voia s-o accepte pe a lui. 

Serviciul divin a ajuns la sfârşit. Oamenii s-au ridicat în 
picioare şi s-au îndreptat spre intervalul din centrul bisericii, în 
timp ce Abra cânta un postludiu. Zeke credea că Susan va pleca 
înainte ca el să ajungă la ultima bancă, dar ieșirea i-a fost blocată 
de Fern Daniels, o bătrână mărunţică mereu atentă la nou-veniți. 
Mitzi li s-a alăturat și ea nu peste mult. Zeke spera că atenţia lor 
plină de dragoste nu avea s-o sperie pe Susan. El a ieșit afară, 
strângând mâna credincioşilor şi vorbindu-le în timp ce aceștia 
ieşeau pe rând din biserică. Cei mai mulți dintre ei i-au mulțumit, 
i-au adresat cuvinte amabile sau au avut un scurt schimb de replici 
cu el înainte de a se îndrepta spre sala de părtâşie, unde îi aştepta 
o mică gustare. 

Marjorie Baxter şi-a trecut brațul după acela al lui Dutch când 
s-au apropiat de el. 

— Avem veşti bune, Zeke. Marjorie părea fericită. La fel și Dutch. 

— Am văzut în ziarul local anunţul logodnei voastre. Felicitări! 

Fern Daniels o ţinea pe Susan de braț când a prezentat-o doamnei 
Vanderhooten și lui Gil şi Sadie MacPherson. Apoi s-au îndreptat cu 
toții spre ușa din faţă. Susan evita să se uite la el. Dar Fem i-a adresat 
un zâmbet larg: 

— Zeke, vreau să ţi-o prezint pe Susan Wells. Susan... 

— Ne cunoaştem, a spus Susan, iar Fern a părut mai întâi surprinsă 
apoi foarte interesată, astfel că Susan a explicat repede: Lucrez la 
Cafeneaua lui Bessie și pastorul Freeman ia micul dejun acolo de mai 
multe ori pe săptămână. 

— Oh, dar nimeni nu-i spune pastorul Freeman, dragă. El e 
pastorul Zeke pentru toți din oraş. După aceea a mângâiat-o matern: 
Noi suntem o familie aici, şi am dori foarte mult să ni te alături și tu. 

— Eu sunt aici doar în vizită, doamnă. 

— Păi, sigur că eşti în vizită. Vino să ne vizitezi oricând vrei. 
Oh, uite-o şi pe micuța Abra. Scumpo, vino puțin aici, i-a făcut 

semn Abrei. Susan, ea este Abra Matthews. Nu-i așa că-i o pianistă 
extraordinară? 

— Da, este. 

— Nu la fel de pricepută ca domnul Brubaker, doamnă Daniels, a 
răspuns Abra în timp ce a dat mâna cu Susan. 

— Capilării, a protestat Fern, dând din mână de parcă ar fi alungat 
o muscă enervantă. El a fost la Juilliard.* Dar și tu strălucești. 

S-a întins spre Susan şi a continuat: 

— Abra cântă la pian de când era de-o şchioapă. Îi era o frică de 
moarte să şadă acolo în față, dar devine tot mai sigură pe ea cu fiecare 
săptămână ce trece. 

Fern s-a uitat în jurul ei după alte persoane pe care să le prezinte, iar 
Susan părea că vrea să se facă mică de tot, pentru a trece neobservată. 

— Mitzi! Vino aici. Vreau să-ți prezint pe cineva. 

Zeke a râs: 

— Nu-ţi fie frică Susan. Niciuna dintre ele nu mușcă. 

Mitzi şi Fern au condus-o pe Susan în sala de părtăşie, dar Abra 
a rămas în urmă: 

— Aţi primit vreo veste de la Joshua, pastore Zeke? 

Joshua era singurul teren comun pe care cei doi pășeau împreună. 

— Am primit o scrisoare scurtă în care spunea că a ajuns în 
Japonia şi că va fi transportat cu vaporul prin Strâmtoarea Coreeană 
până la Pusan. Dar tu? 

— Nimic, a răspuns ea îngrijorată. Peter a spus că Hoengseong a 
fost distrus. Nu se poate ca Joshua să fie acolo, nu-i așa? Peter mai 
zice că comuniştii se năpustesc peste trupele noastre asemenea unui 
val uman. 

Şi Zeke citise ziarul şi ascultase ştirile la radio. 

— Hoengseong este în mijlocul Coreii de Sud. Nu avea cum să 
fie acolo când s-a dat bătălia, deși este posibil să fi ajuns acolo după 
aceea. Nu a spus dacă va fi într-o unitate militară sau într-un punct de 
prim-ajutor. Va trebui să așteptăm până ne mai scrie şi să ne rugăm ca 
Dumnezeu să-l protejeze. 

Acum Abra părea furioasă şi pe punctul de a izbucni în lacrimi: 


Conservator privat din New York. 


6Z 


FRANCINE RIVERS 


— Ei bine, sper că Dumnezeu vă ascultă. Pe mine nu mă ascultă 
niciodată. 
Apoi s-a întors și s-a repezit pe scări în jos. 


Joshua era în țară de doar o săptămână, dar deja se simţea ca 
un mort ambulant. Şi starea lui se înrăutăţea în fiecare zi. În viața 
lui nu mai fusese atât de obosit. Avansarea în Chipyong-ni și prin 
munți spre sud-est a fost istovitoare. Spatele şi picioarele lui urlau 
după odihnă. Terenul era dificil, temperaturile abia dacă ajungeau la 
zece grade la amiază. Joshua purta o trusă de metal, cartușiere şi un 
pistol mitralieră pe care îl folosea doar ca să se salveze pe sine sau un 
pacient. 

Fusese avertizat deja că comuniştii nu respectă Convenţia de la 
Geneva și că crucea roșie de pe cascheta lui o vor lua drept țintă. 
De aceea, din precauţie, a acoperit-o cu noroi, dar ploaia l-a spălat. 
Fusese luat la țintă de mai multe ori, şi focul inamicului a spulberat 
adesea pământul din jurul lui. Camarazii lui se simțeau norocoși că 
atacatorii lor comunişti erau ţintaşi nepricepuţi, dar Joshua punea 
salvarea lor pe seama lui Dumnezeu şi a îngerilor pe care El i-a trimis 
ca să-i păstreze în viață. 

Focul de armă venea dinspre dealul de deasupra. Joshua s-a aplecat 
pentru a se acoperi. 

— Capul jos! 

Grenadele zburau în susul dealului. Cineva a strigat și a căzut. O 
explozie a lovit în apropiere. Sărind în picioare, Joshua s-a aplecat cât 
a putut mai mult și a fugit pe deal în sus ca să îl ia pe soldatul căzut. 

— Boomer! S-au rugat împreună şi au vorbit mult despre familiile 
lor de acasă. Părinții lui Boomer cultivau porumb în Iowa şi aveau opt 
copii, dintre care cinci băieți. Boomer împărtășea credinţa lui Joshua, 
dar presimţise că nu avea să-i meargă bine astăzi. Îi dăduse lui Joshua 
o scrisoare pe care s-o trimită acasă dacă avea să i se întâmple ceva. 
Joshua o avea în buzunarul tunicii sale. 

Boomer zăcea întins pe spate, cu brațele desfăcute, cu o pată roșie 

în centrul pieptului și cu ochii larg deschişi fixând cerul cenușiu, de 
oțel. Joshua i-a închis blând, în timp ce o mitralieră răpăia prelung. 
Exploziile zguduiau pământul pe care el stătea îngenuncheat. Apoi a 
auzit un alt om urlând. 

— Sanitar! A strigat cineva de undeva mai sus. Joshua a desfăcut 
lănțişorul din jurul gâtului lui Boomer, a luat o plăcuţă și a înfipt-o 
între cei doi dinți din față ai lui Boomer şi pe cealaltă a strecurat-o în 
buzunarul lui. Apoi și-a ridicat ranița și a început să fugă. Doi oameni 
fuseseră împuşcaţi. Joshua a strigat după ajutor, făcând semn unui alt 
sanitar să se ocupe de rănitul căzut mai aproape, în timp ce el alerga 
spre un altul de la o depărtare ceva mai mare. Gloanţele cădeau ca o 
ploaie pe pământ, în jurul lui. După aceea a văzut o explozie deasupra 
lui şi a auzit strigăte și urlete. Inima îi bătea cu putere, picioarele îl 
ardeau din cauza epuizării, dar a continuat să alerge, hotărât să ajungă 
la soldații care aveau nevoie de el. 


De mai multe luni Abra nu mai primise nicio scrisoare de la 
Joshua, iar Peter nu mai vorbea decât de numărul celor care mureau 
în Coreea. Pornea radioul imediat ce intra pe uşă, nerăbdător 
să audă cele mai noi veşti. Preşedintele Truman l-a demis pe 
Generalul MacArthur. Forţele comuniştilor chinezi trecuseră prin 
diviziile a doua, a treia, a şaptea şi a douăzeci şi patra şi acum se 
îndreptau spre Seul, în timp ce MacArthur era audiat de Congres 
pentru concepțiile lui despre politica de război. 

Ultima scrisoare a lui Joshua fusese scurtă, aproape formală, 
ca şi cum ar fi scris dintr-un sentiment al datoriei. A întrebat-o 
ce mai face. Dacă a rezolvat neînțelegerile cu Penny. Și i-a spus 
că viața e prea scurtă pentru a o petrece în ranchiună. Dar nu 
a răspuns la niciuna din întrebările ei despre viața de soldat, 
despre prietenii lui sau despre ceea ce se întâmpla în jurul lui. Iar 
pastorul Zeke nu îi mai împărtășea din scrisorile primite de el. 
Fusese nepoliticoasă cu el, şi probabil că acesta era modul lui de 
a o pedepsi. 

Dar nici după ce şi-a cerut scuze, nu a vrut să-o lase să citească 
scrisorile lui Joshua. 

— Nu o fac din ranchiună, Abra. Dar Joshua îmi scrie mie lucruri 
diferite față de ceea ce-ţi scrie ție. Asta-i tot. 

Asta a determinat-o și mai tare să-și apere poziţia. 

— Tocmai de aceea ne-am arătat unul altuia scrisorile, nu-i așa? 

— Unele lucruri nu trebuie să le ştii. 

— Ca de exemplu? 

— Cum e să fii în mijlocul unei bătălii. 

— Aţi putea să-mi spuneți măcar câte ceva despre asta, nu credeți? 

— Pot să-ți spun că Joshua are nevoie de rugăciunile tale. Şi mai 
pot să-ți spun că a fost transferat la un punct de prim-ajutor aproape 
de front. 

Peter credea că un punct de prim-ajutor era un loc mai sigur decât 
pe câmpul de luptă. 

— Cel puțin nu aleargă încoace și încolo cu un unitate militară şi 
nu se trage asupra lui. 

Astfel că s-a îngrijorat mai puțin pentru Joshua, până când l-a 
auzit din întâmplare pe vecinul de alături vorbind despre faptul că 
comuniştii trăgeau asupra unităților medicale. Nu trebuia să întrebe 
dacă asta însemna că Joshua ar putea fi în pericol. Avea coşmaruri 
cu el zăcând într-un sicriu lângă o groapă săpată lângă piatra de 
marmură ce marca mormântul Mariannei Freeman. 

Priscilla a trezit-o în mijlocul nopții. 

— Te-am auzit plângând. 

Abra s-a prăbuşit în braţele ei, hohotind. 

Penny, cu ochii cârpiți de somn, şi-a făcut apariția în cadrul ușii. 

— Ce are? E bine? 

— A avut un coșmar, scumpo. Întoarce-te în pat. 

Brațul Priscillei a strâns-o pe Abra mai aproape şi i-a vorbit 
încetişor: 

— Ştiu că eşti îngrijorată pentru Joshua, Abra. Toţi suntem. Dar 
nu putem face altceva decât să ne rugăm. 

Şi exact asta a făcut Priscilla în timp ce Abra se agăța de ea. Spera 
că Dumnezeul care ei nu-i fusese aproape va fi aproape cel puțin 
pentru Joshua. 

Fixând fereastra dormitorului cufundat în întuneric, s-a rugat şi 
ea: 

Dacă Î! laşi să moară, Doamne, Te voi uri tot restul vieţii mele. Îfi jur 
că așa voi face. 


Dragă tată, 

A fost greu. N-am dormit nouăzeci și două de ore. M-am 
trezit cu putin timp înainte într-un cort şi nu am ştiut 
cum am ajuns acolo. Joe spune că m-am prăbuşit. Eu nu-mi 
amintesc nimic. Mă gândesc de multe ori la Gil. ÎI înţeleg 
mult mai bine acum. Mă rog pentru el de fiecare dată când 
mă gândesc la el. 

Am primit ordin să mă mai odihnesc opt ore, dar am vrut 
să-ți trimit o scrisoare, fiindcă s-ar putea să mai treacă ceva 
timp înainte să pot scrie iarăși. 

Am crezut că ploaia înghețată şi zăpada sunt rele, dar acum 
trebuie să îndurăm căldura. Insectele sunt enervante, dar 
muştele sunt cele mai rele. Toți pacienții care ne vin de 
pe front sunt înfestați. Trebuie să-i dăm cu DDT. Și toţi 
coreenii din țară sunt infestați cu viermi şi cu paraziți. În 
clipa când un medic deschide un pacient coreean, viermii 
incep să colcăie afară, şi unii au peste şaizeci de centimetri. 
Medicii îi aruncă pur şi simplu într-o găleată. 

Aici este criză de apă, şi aceea pe care o avem este poluată 
cu fecale umane. Mulţi sunt bolnavi de dizenterie și de 
febră tifoidă. Am avut chiar două cazuri de encefalită. 
Multi refugiați săraci şi flămânzi se adăpostesc pe unde pot 
şi trăiesc în mizerie. Femeile recurg la prostituție pentru a 
supraviețui. Toţi soldații care caută „mângâiere“ la ele se 
întorc cu boli venerice. 

Eu port tot timpul cu mine Biblia mea de buzunar şi citesc 
din ea când am ocazia. Asta mă linişteşte, imi dă speranţă. 
Ceilalţi îmi spun „Predicatorul”, dar nu în batjocură, așa 

cum se întâmpla în tabăra de instrucție. Când moartea îi 
pândește pe oameni, ei Íl caută pe Dumnezeu. Vor să audă 
Evanghelia. 

Roagă-te pentru mine, tată. Am văzut atâția oameni 
murind, încât nu mai simt nimic când acest lucru se 
intâmplă. Dar poate că asta e bine. Am nevoie de un cap 
limpede, căci trebuie să lucrez repede. Unul moare, dar altul 
așteaptă pe o targă. 

Spune-i Abrei că o iubesc. Uneori o visez. Spune-i că-mi 
pare râu că nu i-am scris prea mult în ultima vreme. 
Adevărul este că nu ştiu ce să-i mai spun. Trăiesc într-o 
lume atât de diferită de a si, şi nu vreau s-o aduc în lumea 
mea. Este suficient să ştie c-o iubesc. Că mă străduiesc în 
continuare să-L slujesc cât mai bine pe Dumnezeu şi țara 
mea. Și că trăiesc. 

Te iubesc, tată. Cuvintele tale sunt izvor de viaţă pentru 
mine. Ele mă ajută să rămân sănătos la minte în lumea 
asta nebună. 


Joshua 


Joshua i-a scris Abrei o dată din Japonia, unde se recupera. Era cea 
mai lungă scrisoare pe care fata o primise după mai multe luni. I-a 
scris că a petrecut cea mai mare parte a timpului dormind, pe când 
ceilalți ieșeau în oraș. Şi că a făcut cerere să i se prelungească perioada 
de serviciu militar, fiindcă simţea că este nevoie de el. 

Abra i-a scris înapoi, furioasă că prelungea îngrijorarea tuturor. 
Asculta ştirile aproape la fel de mult ca Peter. Discuţiile despre 
armistițiu începuseră în iulie, dar la sfârșitul lui august comuniștii 
opriseră negocierile, şi Bătălia de la Bloody Ridge a ajuns pe primele 
pagini ale ziarelor. Peter credea că comuniștii se prefac că vor pacea, 
dar în realitate doreau doar să câştige timp pentru 4 se reface în urma 
pierderilor. Îngrijorarea lui s-a dovedit adevărată atunci când luptele 

s-au intensificat, căci negocierile pentru pace au permis dușmanului să 
ascundă provizii în buncăre cu intenția de a cuceri întreaga peninsulă. 

Şcoala a început, așa că Abra avea și altceva la care să se gândească, 
în afară de lecţiile de pian şi obsesia pentru Joshua. Penny a intrat în 
echipa de majorete și își petrecea fiecare după-amiază exersând noile 
aclamații. 

Între timp, Bătălia de la Heartbreak Ridge devasta Coreea. În 
doar trei săptămâni, trei divizii ale Statelor Unite au atacat forțele 
comuniste la granița de pe creasta munților şi au forțat dușmanul să se 
retragă. Pierderile comuniștilor au fost atât de mari, încât negocierile 
pentru pace au fost reluate la Kaesong. Abra nu a mai primit nicio 
veste de la Joshua, dar ştia că lucrurile nu merg prea bine, fiindcă 
pastorul Zeke părea tot mai încărunțit şi gârbovit de fiecare dată când 
îl întâlnea. 


1952 

Peter şi Priscilla i-au dăruit lui Penny un pick-up cu ocazia zilei de 
naştere, și Abra s-a săturat ascultându-i pe Hank Williams cântând 
„Your Cheatin' Heart“ şi pe Rosemary Clooney cântând „Come on-a 
My House“. Ca o formă de apărare, înota singură în piscina din 
spatele casei. După ce au văzut împreună filmul High Noon, Penny a 
început să poarte părul pieptănat ca Grace Kelly. 

Abra nu s-a așteptat la o petrecere la ziua ei, dar Peter şi Priscilla 
i-au făcut o surpriză, invitându-i pe pastorul Zeke, pe Mitzi şi pe 
domnul Brubaker la cină. Domnul Brubaker i-a dăruit Abrei 
partitura cu celebra piesă de pe Broadway, South Pacific. Mitzi i-a 
oferit minunatul ei șal spaniol, iar Penny i-a dat un ceas Kit-Cat. 
Când a deschis cadoul de la pastorul Zeke, a găsit înăuntru Biblia 
Mariannei învelită într-o foiţă subțire de hârtie. A deschis-o și a 
văzut pe margine scrisul de mână îngrijit al Mariannei; de asemenea, 
avea pasaje subliniate sau marcate cu cerculețe şi cu steluțe. Când 
şi-a ridicat privirea, a văzut speranţă în ochii umeziți de lacrimi ai lui 
Zeke. I-a mulțumit, dar n-a putut să-l mintă că o va citi. 

— Şi acum, cadoul nostru, a spus Priscilla şi i-a înmânat un 
pachețel frumos ambalat. După ce a dezlegat fundițele şi a rupt 
hârtia, a găsit o casetă din catifea albastră și satin în interior. 

Penny a spus exclamat surprinsă: 

— Perle! Oh! Lasă-mă să văd. 

S-a întins după ele, dar Peter i-a amintit că ea a primit de ziua 
ei un pick-up frumos, apoi a scos perlele din cutiuță şi le-a prins de 
gâtul Abrei, închizându-le cu grijă. 

Nici măcar nu trecuse bine seara, că Penny i-a și cerut Abrei 
să-i împrumute colierul pentru întâlnirea cu Jack Constantinow, un 
fundaş din echipa universității. 

— Nu înainte să le port eu. 

Abra a încercat să rostească aceste cuvinte cu cât mai mult calm, 
dar îi displăcea profund presupunerea lui Penny că tot ce se găsea în 
sertarele și dulapurile Abrei îi aparținea şi ei. Când Priscilla a adus 
tortul festiv și i-a cerut să-şi spună o dorință, Abra a dorit ca Joshua 
să se întoarcă acasă din război şi a stins toate lumânările. 

Negocierile pentru pace au continuat: totuși, se mai dădeau lupte 
de mai mică amploare pe Linia Principală de Rezistență și numărul 
pierderilor creştea fără încetare, în timp ce negocierile trenau. 

Scrisorile de la Joshua au devenit tot mai rare şi la un moment dat 
au încetat cu totul. 


óó 


Războiul este un iad! 
WiLLiAM TECUMSEH SHERMAN 


1953 
oshua a simţit o sudoare rece pe spate în timp ce s-a ridicat 


şi a pornit la fugă împreună cu unitatea lui. În spatele lui 

bubuiau tancurile şi explodau obuzele. Mortierele trăgeau 

asupra tranșeelor inamicului, sacii cu nisip erau spulberați, 
cările izbucneau peste tot, oamenii țipau. 

Un bărbat s-a prăbușit chiar în fața lui. Un altul a căzut pe spate, 
cu brațele desfăcute ca niște aripi. Un soldat plângând în hohote 
încerca să tragă un camarad într-un loc mai ferit. Joshua l-a ajutat să 
ocolească stâncile şi să se adăpostească îndărătul lor. 

— Jacko! s-a tânguit soldatul. Jacko! Haide, omule. Trezește-te! 
Ti-am spus să ţii capul plecat. 

N-a mai fost cazul ca Joshua să ia pulsul celui căzut. A smuls lanţul 
cu cele două plăcuțe, pe una dintre ele a introdus-o în buzunarul lui 
și pc cealaltă între dinţii celui decedat. 

Apoi l-a tras pe soldatul îndurerat spre pieptul lui, ca un 
tată care își linişteşte copilul. Omul s-a sprijinit pe el cu toată 
greutatea, zguduit de plâns. O explozic a lovit undeva în apropiere, 
şi amândoi au fost aruncați pe spate. Lui Joshua i-au țiuit 
urechile. A auzit strigăte şi răpăit de mitraliere. Rostogolindu-se 
pe pământ, l-a văzut pe celălalt soldat zăcând inconştient din 
cauza exploziei. L-a tras într-un loc sigur și a cerut ajutor prin 

stația de radio. În câteva minute pe deal urcau doi sanitari cu o 
targă. 

Un miros amestecat de noroi, sânge şi sulf l-a învăluit pe Joshua 
din toate părțile. Pământul se cutremura de fiecare dată când tunurile 
trăgeau. Ceva i-a lovit cascheta într-o parte şi a simțit o lovitură 
puternică. 

— Predicatorule! a strigat cineva. 

Joshua s-a târât după stânci. Cineva s-a tras înapoi, palid și 
clătinându-se, în timp ce alți doi soldaţi trăgeau. Unul striga blasfemii 
în timp ce slobozea zeci de gloanţe în doar câteva secunde. După ce 
şi-a desprins ranița, Joshua a scos şi ranița rănitului. A șters lichidul 
care i se prelingea în ochi şi a deschis tunica și cămaşa celui căzut 
pentru a ajunge la rană şi a opri sângerarea. 

— Predicatorule. 

Cu fața acoperită de noroi şi funingine, ochii bărbatului exprimau 
ușurare și confuzie. 

Joshua îl cunoştea. 

— Nu încerca să vorbeşti, Wade. Să vedem ce e aici. 

A cercetat rana și a spus: 

— Ai o rană la umăr. Dar nu ţi-a atins plămânii, slavă Domnului. 
Te vei întoarce acasă la lanurile tale de porumb, prietene. 

Joshua şi-a şters iarăşi fața şi mâna i s-a umplut de sânge. Atunci 
a scos un bandaj de tifon din trusă și l-a îngrămădit sub caschetă. 
Cineva a aruncat cu o grenadă, şi explozia a dezlănțuit o ploaie de 
pietre şi noroi. 

— l-am nimerit! Hai să plecăm acum! 

Joshua şi Wade au fost lăsați în urmă. Joshua a încercat să ceară 
ajutor prin stația radio, dar nu a primit niciun răspuns. Soldatul 
rănit a leşinat. Joshua şi-a schimbat poziția şi a respirat precipitat. 
Simţea într-o parte o arsură ca de foc, în timp ce un lichid lipicios îi 
impregna cureaua. A scos un alt tampon de tifon şi l-a apăsat strâns, 
ca să împiedice scurgerea sângelui, fixându-l cu un bandaj pentru a 
nu se deplasa. 

În sfârşit stația a început să pârâie, apoi s-a oprit iarăşi. Nimeni nu 
le venea în ajutor. 

Focurile de armă s-au îndepărtat tot mai mult. Dacă pornea acum, 


90 


PODUL SPRE CASĂ 


mai putea să ajungă înapoi. Joshua l-a ridicat pe Wade şi l-a trecut pe 
după umeri, clătinându-se pe picioare, după care a pornit peste câmpul 
pustiu şi stâncos, evitând gropile, stâncile și grohotişul. Plăcuţele 
metalice îi zornăiau în buzunar. Oare câte purtase în buzunare de 
când călcase pentru prima oară pe pământ coreean? 

S-a împiedicat şi a căzut în genunchi. Durerea l-a fulgerat în 
picioare şi spate. Wade se lăsa greu peste el, ca un sac plin cu 
pietre. A simțit o săgetare în partea laterală. Doamne, dă-mi putere! 
Punctul de prim-ajutor trebuia să fie pe undeva prin apropiere. 
Privirea i s-a întunecat, dar i s-a părut că vede clădirea înnegrită 
a şcolii şi corturile. 

Povara lui Wade i-a fost luată şi el a căzut la pământ, cu faţa în jos. 
L-au ridicat nişte brațe puternice. A încercat să umble, dar degetele 
de la picioare i se târau pe pământ în timp ce doi oameni îl purtau 
aproape pe sus. Apoi totul s-a întunecat. 


— Abra, a spus Priscilla din uşa dormitorului. Pastorul Zeke este 
jos. Vrea să vorbească ceva cu tine. 

Cartea şi caietul de chimie ale Abrei au căzut pe pământ când ea 
a sărit din pat şi s-a repezit pe scări în jos. Nici ea, nici pastorul Zeke 
nu mai știau nimic despre Joshua de câteva săptămâni. 

Pastorul Zeke arăta palid și tras la față. Un val de frică a inundat-o 
pe Abra, după care a urmat un val de mânie. 

— A murit, nu-i așa? A murit Joshua? a întrebat ea, şi vocea i s-a 
frânt. Ştiam că va fi ucis. Ştiam eu! 

Pastorul Zeke a apucat-o de umeri şi a scuturat-o blând. 

— A fost rănit. Dar este în viață. 

Abra s-a simțit slăbită, deşi ușurată. 

— Când pot să-l văd? 

— Va fi internat la spitalul militar Tripler din Hawaii pentru o 
vreme; nu ştiu exact cât timp. Apoi va fi transportat la Baza Forţelor 
Aeriene din Travis. Ne va spune el când va veni. 

A început să plângă şi nu s-a mai putut opri. Joshua era la doar o 

jumătate de zi distanță de ea. Pastorul Zeke a tras-o mai aproape de 
el şi a îmbrățişat-o. 

— Vine acasă, Abra. 

Ea şi-a ținut braţele lipite de trup, dar pastorul Zeke i-a prins 
capul în palme. Uitase cât de mângâietoare era bătaia inimii lui. 

— Roagă-te ca războiul să se termine curând, Abra. 

Pastorul Zeke şi-a odihnit bărbia o clipă pe creștetul ei, înainte să 
se tragă un pas înapoi şi să continue: 

— Pentru el şi pentru ceilalți băieți din Coreea. 

Sentimentul de ușurare s-a risipit: 

— E rănit. Nu-l vor trimite înapoi. 

— Să sperăm că nu vor da ascultare solicitării lui. 

În ochii pastorului Zeke a apărut o undă de durere. Îmbătrânise 
mult după plecarea lui Joshua. Părul lui negru era brăzdat acum de 
fire cărunte. Şi slăbise mul:. 

— Este în mâna lui Dumnezeu. 

— Vorbiţi numai despre Dumnezeu. Ați putea mai bine să-i 
spuneți lui Joshua să rămână acasă și el v-ar asculta. 

— Nu pot să fac asta. 

— Ba da, puteţi; dar nu vreți! 

— Ajunge, Abra, i-a spus Peter ferm. Întoarce-te în camera ta. 

Dar ea a ieşit pe uşa din față, coborând în fugă treptele. A alergat 
de-a lungul a trei străzi, până când durerea din coastă a făcut-o 
să încetinească. Mânia pulsa prin trupul ei şi dorea să o îndrepte 
împotriva cuiva. Se oferă voluntar să se întoarcă? Oare chiar vrea să 
moară? 

Respirând greu, a continuat să meargă repede înainte până când 
a ajuns în piața oraşului. S-a așezat pe o bancă, privind la locul unde 
ea şi Joshua veniseră să asculte muzică odată. Astăzi nu mai era nicio 
orchestră. Vara trecuse de mult. Acum cădea o ploaie măruntă, şi 
cerul noros amenința cu ploi mai serioase. A început să i se facă frig 
şi să tremure, dar Cafeneaua lui Bessie putea să-i ofere un adăpost. 

Fiindcă nu era încă vremea prânzului, nici clienții nu se înghesuiau. 
Clopoţelul i-a anunțat intrarea. Femeia cu părul negru de la tejghea 
a privit-o surprinsă. Încerca să-și amintească numele ei. Susan Wells. 

— Îmi puteţi aduce ceva de băut? 

— Spune-mi Susan, a zis femeia. A zdrobit gheață într-un pahar 
înalt, l-a umplut cu apă și l-a așezat în fața Abrei. Nu te supăra că te 
întreb, dar te simți bine? 

— Eu mă simt bine, dar Joshua a fost rănit, a spus ea şi a băut cu 
înghițituri mari apa din pahar. 

— Fiul pastorului Zeke. Minunat tânăr. Ai fost cu el aici, nu-i aşa? 

— Este prietenul meu cel mai bun. Sau mai degrabă a fost. Acum 
nu mai ştiu. Abia îmi mai scrie. Îi spune pastorului Zeke toate chestiile 
importante, iar mie îmi pune doar o mulțime de întrebări stupide. (A 
continuat cu un glas batjocoritor): Cum merge cu școala, Abra? Cum 
te mai înţelegi cu Penny? Îţi faci temele de casă? Mergi la biserică? 

Şi-a muşcat buza pentru a opri năvala cuvintelor, de teamă că vor 
urma imediat lacrimile. Oare de ce sporovăia cu o străină? 

— Poate că nu-ți spune unele lucruri fiindcă ştie că te-ai îngrijora. 

— Nu mă voi mai îngrijora niciodată din cauza lui. 

A băut toată apa şi a lăsat paharul cu zgomot pe tejghea. 

— Nu-mi mai pasă ce face. Poate să piară, din punctul meu de 
vedere. 

— Aşa spunem de obicei când ne pasă foarte mult, i-a spus Susan 
zâmbindu-i trist în timp ce-i umplea iarăşi paharul cu apă. E sanitar 
în armată, nu-i aşa? 

Abra s-a lăsat să alunece în scaun: 

— E un idiot! 

— Cât de gravă-i rana lui? 

— Destul cât armata să-l trimită acasă, dar nu suficient ca să-l 
împiedice să se întoarcă pe front! 

— Oh, a oftat Susan, privind în gol. Părea genul acela de om. 

— Adică? 

— Genul căruia îi pasă mai mult de alții decât de el însuși. A 
zâmbit trist: Nu mai sunt mulți astfel de oameni. Asta-i sigur. 

Abra şi-a acoperit fața şi şi-a înăbuşit un suspin. 

Susan a apucat-o de încheieturi și a ținut-o strâns: 

— Îmi pare rău, Abra. Îmi pare foarte rău. 

A vorbit atât de aproape de ea, încât Abra i-a simţit respirația 
caldă. 

— Dacă am învățat ceva de-a lungul anilor, acela e că nimeni 

n-are nici un cuvânt de spus în legătură cu ceea ce oamenii fac cu 
viața lor. Fiecare alege pentru sine însuşi, în bine sau în rău. 

— Dar nu vreau să moară. 

Susan a slăbit strânsoarea încheieturilor Abrei, apoi i-a dat drumul 
complet. 

— Tot ce poți face este să aştepţi şi să vezi ce se întâmplă. 

A adus mai multe şervețele pe tejghea, în fața Abrei. 

Abra a luat unul şi şi-a suflat nasul. 

— artă-mă că am făcut atâta tărăboi. 

— Nu-ţi face probleme legat de asta. 

Abra s-a uitat pe geam afară. Acum nu mai burnița, cădea doar o 
ploaie rece, grea şi iute. 

— Pot să mai stau puțin? 

— Stai cât doreşti, i-a răspuns Susan şi i-a pus în față catalogul cu 
meniul. Te-ai simți mai bine dacă ai mânca ceva. 

— Dar nu am bani la mine. 

— Fac eu cinste, i-a zâmbit Susan. Asta, dacă nu vrei un cotlet. 


Joshua simțea cum frica clocoteşte în el ca sifonul într-o sticlă 
scuturată. Nu avea niciun sens. Era în Statele Unite și se îndrepta cu 
un autobuz Greyhound spre casă. Curând după ce a ajuns în Travis, a 
încercat să se întoarcă în Coreea ca voluntar, dar i s-a spus că pentru 
aceasta trebuie să se înroleze din nou. S-a rugat în legătură cu această 
problemă, dar în loc să simtă pace la gândul întoarcerii pe front, se 
simțea puternic atras spre casă. 

Totul în jurul lui era atât de liniştit, atât de obișnuit, în timp ce 
în interiorul lui nu se simţea deloc liniştit. Gândul îi fugea mereu la 
băieții rămaşi în Coreea, care încă luptau, încă mureau. Avea impresia 
că fost trecut printr-o mașină de tocat şi că acum iese măcinat la 
celălalt capăt. 

Cei mai mulți dintre călători dormeau. Unul din spate sforăia 
zgomotos. Joshua a ațipit şi el, şi a visat că fuge în susul unui deal, cu 
plămânii arzându-i din cauza lipsei de aer, iar în stânga și în dreapta 

lui se dezlănțuiau explozii. Putea auzi strigătele oamenilor şi ştia că 
trebuie să ajungă la răniți. A reușit să ajungă în vârf şi de acolo s-a 
uitat în jos, la o vale a umbrelor şi a morţii — americani, coreeni şi 
chinezi erau amestecați într-un teribil vălmășag. În aer plutea greu 
putoarea cărnii în putrefacție; cerul era plumburiu şi în înaltul lui se 
învârteau în cerc păsări de pradă pregătite pentru un festin. El a căzut 
în genunchi plângând și a auzit un râs întunecat. 

Din negură s-a desprins o siluetă malefică şi batjocoritoare. Aceasta 
şi-a desfăcut aripile şi a spus triumfătoare: Încă n-am terminat. Asta-i 
doar începutul a ceea ce voi face înainte să vină ziua cea de pe urmă. 

Atunci Joshua s-a ridicat în picioare: „Deja ai pierdut.“ 

Abh, dar şi tu ai pierdut. N-ai putut să-i salvezi pe toți, nu-i așa? Ai 
salvat doar puţini, foarte puţini. Asta-i domeniul meu. Eu dețin puterea 
asupra vieții și asupra morţii. 

„Eşti un mincinos şi un ucigaș. Pleacă de la mine!“ 

Dar vocea batjocoritoare s-a apropiat şi mai mult. Te văd, Joshua. 
O văd și pe ea. 

Joshua a vrut să apuce făptura de gât, dar aceasta a râs iarăși şi a 
dispărut. 

Joshua s-a trezit cu inima bătându-i puternic în piept. Nimeni 
nu şedea în scaunul de lângă el. Nimeni nu-i vorbise înainte. Nu se 
vedeau mortiere care să sfârtece oamenii în bucăți. Doar scârțâitul 
frânelor de la autobuz. 

S-a lăsat pe spătarul scaunului şi a privit pe geam. Nu voia să mai 
închidă ochii. Era pe pământ american de mai multe luni, dar somnul 
încă îi mai aducea coşmaruri despre Coreea. 

Joshua a inspirat adânc aer în piept şi apoi i-a dat drumul încetişor. 
Gândurile i s-au întors în trecut, trezindu-i noi amintiri. Muşchii 
i s-au relaxat; mintea i s-a concentrat. Zu m-ai chemat, iar eu am 
răspuns, Doamne. 

Atunci a simţit cum în el pătrunde un val de căldură şi de liniște. 
Și te chem iarăşi să ifi descarci poverile. Eu ifi dau pace, Joshua, nu așa 
cum o dă lumea, ci o pace care depășește orice înţelegere omenească. Rămăi 
în Mine. 

Autobuzul Greyhound a ieşit de pe şoseaua principală şi Joshua 
a văzut în depărtare, undeva pe stânga, Riverfront Park. Inima i-a 

tresăltat de emoție când autobuzul a traversat podul spre Haven. 
Rat-a-tat, rat-a-tat, şopteau roțile pe oţelul şi macadamul podului. 

Joshua s-a întins înainte când autobuzul s-a oprit într-o stație 
de pe Strada Principală, chiar vizavi de piața orașului. Bucuria l-a 
copleşit când l-a văzut pe tatăl lui așteptând pe trotuar, dar imediat 
după aceea a urmat îrnpunsătura unei dezamăgiri. Nu-o vedea nicăieri 
pe Abra. 

— Haven, a strigat şoferul în timp ce a deschis ușa şi a coborât 
repede scările. 

Joshua s-a ridicat şi şi-a îndreptat tunica de la uniforma militară 
în timp ce îşi croia drum spre ieşire. Tată] lui l-a îmbrățișat bărbăteşte. 

— Ai s-o vezi pe Abra peste câteva minute. Peter şi Priscilla au 
insistat să cinăm la ei. 

Tatăl i-a luat sacul de sibir din mână şi l-a condus spre mașina 
lui Mitzi parcată după colț. Joshua a zâmbit când a urcat și a închis 
portiera. 

— Fie că n-ai prea umblat cu frumoasa asta, fie ai spălat-o şi ai 
lustruit-o recent. 

La auzul acestei remarci, tatăl a râs şi a întors cheia, iar motorul 
maşinii a prins viață. 

— Am socotit că ar fi un moment potrivit s-o pun puțin în mișcare. 

Un banner cu inscripția Bine ai venit acasă, Joshua era întins de-a 
lungul gardului alb. De asemenea, băiatul a văzut mașini parcate în 
susul şi în josul străzii. Atunci l-a cuprins frica. 

— Ce să însemne toate astea? 

— Îmi pare rău. Ştii bine ce te aşteaptă, dar vei supravieţui. Am 
încercat să le spun să te lase câteva zile în pace, însă oamenii aceştia 
te iubesc, fiule. Vor să-ți ureze bun venit acasă. 

Locul de parcare din fața intrării fusese rezervat pentru ei. 

Prietenii au ieșit s-au înghesuit pe ușă afară în terasă pentru 
a-l ovaționa şi a-l aplauda. Joshua abia a reușit să ocolească maşina 
înainte ca ei să fi năvălit pe poartă, să-l fi inconjurat și îmbrățișat şi 
să-l fi bătut prieteneşte pe spate. Priscilla plângea şi le-a făcut semn 
altora să i-o ia înainte. Joshua a privit cu plăcere fețele bine-cunoscute: 
Mitzi, soții Martin, Bessie şi Oliver Knox, soții Lydickson, Jack şi 
echipa cu care lucrase în trecut. 

— Lăsaţi băiatul în pace, oameni buni, a strigat Peter. Lăsaţi-l să 
intre în casă! 

Şi apoi Joshua a văzut-o pe Abra. Inima i-a tresăltat când ea a ieşit 
pe ușa din față şi s-a oprit pe terasă. Se înălțase şi se împlinise la trup 
câtă vreme fusese el plecat. Deși își purta părul prins într-o coadă de 
cal, nu mai părea o fetiță, ci mai degrabă o tânără femeie. Văzând-o 
cum coboară treptele, şi-a croit drum printre prieteni şi a prins-o 
când ea s-a aruncat în braţele lui. 

— Joshua! 

Braţele ei i s-au înfăşurat în jurul gâtului și s-a lipit strâns de el. 
Băiatul a început să respire precipitat, luat prin surprindere de șocul 
cauzat de avalanşa senzațiilor care-i străbăteau trupul. Fata l-a sărutat 
pe obraz: 

— Mi-a fost aşa dor de tine! 

Oare ea auzea cum îi bătea inima lângă a ei sau simţea căldura ce 
radia din trupul lui? 

Joshua a lăsat-o jos şi s-a forțat să zâmbească: 

— Şi mie mi-a fost dor de tine. 

Vocea lui era inexpresivă şi aspră. Ar fi vrut să fi fost singur cu ea, 
ca să fi putut vorbi în voie. Ultimele ei scrisori fuseseră aşa de reci şi 
prudente. Nu ştia la ce să se aştepte odată ajuns acasă — cu siguranță 
nu la o primire ca aceasta, nu la această căldură în măruntaie, nu la 
această năvală a sângelui. 

Abra l-a apucat de mână şi l-a tras pe scări în sus, purtându-se ca 
fetița pe care o lăsase acasă. 

— Vino, totul este pregătit înăuntru! 

El era tulburat. 

— Cum adică, totul? 

— Decoraţiunile, bufetul în curtea din spate, tortul! 

Când au intrat în casă, ea şi-a trecut brațul pe după talia lui şi l-a 
strâns tare. 

— Mi-a fost teamă că nu te mai întorci acasă. 

El şi-a trecut mâna pe după coada ei de cal şi a prins-o uşor de 
ceafă. 

— Şi mie! 

Abra s-a întors exuberantă spre el şi l-a sărutat pe colțul gurii. 

Când s-a tras înapoi, Joshua a văzut ceva nelămurit şi îmbătător în 
ochii ei. Oare fata îşi dădea seama de puterea ce înmugurea în ea? El 
şi-a întors privirea în altă parte, lăsând intenţionat ca acel moment să 
se risipească. Tatăl lui stătea undeva la o parte, privindu-i. 

Joshua nu s-a relaxat decât când oamenii s-au aşezat la coadă la 
bufet. Fusese la sute de agape în cadrul bisericii şi stătuse de multe 
ori la rând la cantina armatei. Toată lumea insista ca el să treacă în 
față. Toţi aduseseră câte ceva pentru a contribui la reușita petrecerii 
de bun venit. Joshua a ezitat până ce Mitzi l-a apucat de braț și i-a 
luat farfuria: 

— Haide băiete. Trebuie să pui ceva carne pe oasele astea. 


Penny a tras-o pe Abra la o parte. 

— Acoperă-mă, te rog. 

— De data asta unde te duci? 

— Michelle şi cu mine mergem la Eddie. 

Abra s-a aşteptat oarecum ca vederea lui Joshua în uniformă 
militară să reaprindă vechea pasiune a lui Penny pentru el. Dar 
singura ei reacție a fost să spună că băiatul arăta bine. Abra l-a privit 
stând în fața mesei de bufet în timp ce Mitzi îi lua farfuria şi îl 
servea. Se schimbase mult. Nu doar în agilitatea sau musculozitatea 
trupului, în părul tuns scurt sau în tensiunea maxilarului. Nici doar 
pentru că era îmbrăcat în uniformă. Era cu totul altceva, ceva din 
adâncul ființei lui. Observase lucrul acesta de îndată ce el a coborât 
din maşină. Oare au observat şi ceilalți? Era evident că a suferit, şi 
încă mult. Purta în el răni mult mai adânci decât rana din trup. Era 
tot Joshua, dar nu același Joshua care plecase din Haven cu aproape 
trei ani în urmă. 

— Abra! a insistat Penny nerăbdătoare. Mă acoperi sau nu? 

— Toată drama asta pentru un hamburger și un shake cu Michelle? 

— Este un băiat pe care vreau să-l întâlnesc. 

Abra s-a uitat la ea amuzată: 

— Desigur. Cine-i? 

— Nu-l cunoşti. Este din Los Angeles şi foarte arătos. Vreau să 
mă întâlnesc cu el. Dacă întreabă mama — 

Abra a râs: 

— Dacă cineva întreabă, voi spune că eşti la telefon. Așa vei avea 
la dispoziţie toată după-amiaza. Cum ți se pare planul acesta? 

— Perfect, a răspuns și a sărutat-o pe Abra pe obraz. Mulţumesc. 
Am să-ți fac şi eu o favoare într-o zi. Şi am să-ți povestesc totul 
despre el când mă întorc acasă. - 

A făcut doi paşi şi s-a întors spre Abra cu un zâmbet tachinator: 

— Sau poate că nu. 

— Oricum nu mă interesează. Şi a adăugat, dându-și ochii peste 
cap: Hai pleacă. Pleacă odată! 

A clătinat din cap în timp ce Penny îşi croia drum prin mulțime 
şi a intrat în casă. Abra a luat o farfurie şi şi-a pus în ea o bucată de 
pui prăjit. Apoi s-a uitat în direcția lui Joshua. Lumea continua să 
se oprească la masa lui, dar Joshua părea stânjenit, tensionat. Dacă 
ar fi fost după ea, l-ar fi întâmpinat pe Joshua singură la stația de 
autobuz şi în clipa asta ar fi fost la Cafeneaua lui Bessie mâncând 
hamburgeri, cartofi prăjiţi şi ar fi băut shake — ea de ciocolată, el de 
căpşuni. 

S-a uitat iarăși la Joshua, iar el s-a uitat direct la ea, făcând-o să 
simtă o strângere ciudată în stomac. Băiatul i-a zâmbit. Ea i-a zâmbit 
înapoi, sperând că războiul nu l-a schimbat prea mult. 


Un Corvette roşu şi strălucitor cu scaune de piele albă era parcat 
în fața casei când Abra a ajuns acasă de la Mitzi, câteva zile mai 
târziu. Deschizând poarta, a auzit voci şi a văzut un tânăr care se 
rezema de balustrada terasei. Acesta trebuie să fie „băiatul din Los 
Angeles“ pentru care se agita atâta Penny. Când poarta s-a închis cu 
zgomot în urma Abrei, el s-a uitat la ea. 

Abra nu mai văzuse niciodată un băiat atât de atrăgător. Părea 
coborât dintr-un afiş de cinema. Când colțurile gurii lui s-au ridicat, 
şi-a dat seama că se zgâia la el. El o studia pe Abra de sus în jos cu 

ochii lui negri şi adumbriţi. A simțit o fierbințeală străbătându-i tot 
trupul şi a simțit că se sufocă şi nu mai poate respira. 

Tânărul şi-a îndreptat poziția şi s-a apropiat de ea. 

— Fiindcă Penny a uitat bunele maniere, permite-mi să mă 
prezint singur. Dylan Stark. Şi i-a întins mâna. Şi tu eşti...? 

— Abra. Degetele lui s-au închis în jurul mâinii ei, iar ea a simțit 
strânsoarea lui caldă până în vârful degetelor de la picioare. 

— Sora mea, a spus Penny cu ochi strălucitori. 

— Adevărat? a replicat el cu glas tărăgănat. Jacheta lui de piele 
maro era descheiată, scoțând la iveală tricoui alb introdus într-o 
pereche de blugi strânși pe trup cu o curea. Cu siguranță că arată mai 
bine decât va arăta vreodată Kent Fullerton. Ea şi-a întors ochii de la 
băiat, dar nu înainte ca el să-i fi remarcat privirea. Expresia feţei lui 
i-a lăsat Abrei că ştia exact ce se petrece în mintea ei — şi în inima ei. 
I-a zâmbit, dezvăluind un şirag de dinți perfect aliniați. 

— E o plăcere să te cunosc, Abra. 

Prezenţa lui o tulbura. 

— Abra, s-a încruntat Penny la ea. N-ai nimic de făcut? 

Abra s-a mai uitat c dată la Dylan înainte de a deschide ușa din 
față a casei. 

— Sunt încântată întotdeauna să cunosc noii prieteni ai lui Penny. 

După ce a intrat înăuntru, aproape că s-a ciocnit de Priscilla în 
hol. 

Priscilla a întrebat-o privind spre intrare: 

— Ce zici de el? 

Abra a încercat să dea un răspuns, dar emoțiile clocoteau în ea. 
Priscilla i-a studiat atent expresia feţei şi s-a încruntat. Apoi a deschis 
uşa de sticlă ce dădea spre terasă şi a păşit afară. 

— Penny de ce nu-l inviți pe prietenul tău să rămână la cină. 

— Nu vreau să vă deranjați pentru mine, doamnă Matthews. 

— Ne-am bucura să ni te alături, a răspuns Priscilla aproape cu 
insistență. Lui Peter şi mie ne face întotdeauna plăcere să-i cunoaştem 
pe prietenii lui Penny. 

Dylan a râs uşor: 

— Păi atunci cum aş putea refuza? Însă va trebui să-l sun pe tatăl 
meu, în caz că a făcut deja alte planuri. 

— Sigur. Telefonul este în bucătărie. 

Ruşinată la gândul că ar putea fi surprinsă că trage cu urechea, 
Abra s-a grăbit pe scări în sus. După ce a închis uşa de la dormitor, 
s-a sprijinit de ea cu inima bătându-i puternic. Oare asta înseamnă 
dragoste la prima vedere? Nu mai simţise aşa ceva niciodată. Ceva 
asemănător simţea şi Penny de fiecare dată când era „îndrăgostită“? 

Abra şi-a trecut mâna prin păr cu un gest violent. De ce Penny 
ajunge întotdeauna la fiecare băiat pe care îl vrea, în timp ce Abra nu 
a avut încă nicio întâlnire adevărată cu un băiat? 

După ce şi-a dezbrăcat bluza albă, blugii, şosetele şi tenișii, a 
scotocit prin dulapul ei și a decis să îmbrace rochia verde pe care o 
purta la biserică. Mitzi spunea că o prinde foarte bine culoarea aceea. 
Abra n-a aşteptat să fie chemată la cină, ba chiar s-a oferit să pună 
masa. Priscilla s-a mirat când a văzut că Abra şi-a schimbat hainele 
şi şi-a lăsat părul pe spate. În schimb, Penny era vizibil furioasă, dar o 
privire a Priscillei a împiedicat-o să spună vreun cuvânt. Peter vorbise 
puțin cu Dylan în camera de zi înainte să-şi ocupe locurile în jurul 
mesei. 

Fiecare nerv din trupul Abrei îi spunea că atenţia lui Dylan 
era îndreptată asupra ei, deși nu se uita deloc la ea. Inima îi bătea 
nebunește; trupul îi vibra. Peter a început să-i pună tot felul de 
întrebări lui Dylan. Penny a protestat, dar Dylan a spus că pe el nu-l 
deranjează. Răspundea zâmbind, în timp ce se servea din platoul 
cu cartofi piure şi bucăți de cane de porc. Urmase câteva cursuri la 
Universitatea din sudul Californiei, în special de afaceri şi marketing. 
Avea douăzeci de ani şi se pregătea să-și finalizeze studiile, după care 
dorea să-și construiască o carieră. Îi plăcea ideea de a avea într-o zi 
propria lui afacere, dar încă nu ştia în ce domeniu. Acum petrecea 
vara la tatăl său, care era proprietarul unei culturi de viță-de-vie din 
regiune. 

— Nu cunosc pe nimeni cu numele Stark pe aici. 

— Tatăl meu se numeşte Cole Thurman. Este proprietarul Cramei 
Dealurile Umbroase. 

— Oh, a răspuns Peter cu o voce inexpresivă. Numai cine îl 
cunoștea foarte bine a putut sesiza o anumită neliniște. 

Abra nu mai văzuse până atunci acea expresie pe chipul lui Peter. 

S-a uitat la Priscilla şi a văzut că şi ea era tulburată. Cine era Cole 
Thurman? 

Dylan şi-a continuat relatarea. Părinții lui divorțaseră când el 
era încă mic — din nefericire, nu a fost o despărțire amiabilă. Cu un 
zâmbet uşor trist a spus că de aceea purta numele mamei sale şi nu 
pe al tatălui. Dar a crezut că a sosit momentul să vină în nord să-şi 
cunoască tatăl şi să facă propriile lui aprecieri. 

În timp ce îşi tăia bucata de carne din farfurie, Peter l-a întrebat: 

— Şi cât îți propui să rămâi? 

— Încă nu ştiu, a răspuns Dylan ridicând din umeri. Poate o 
săptămână. Poate toată viaţa. 

Mama lui nu fusese deloc încântată de venirea lui aici, dar el avea 
nevoie de timp ca să ia o decizie. Toţi au dreptul să cunoască adevărul 
despre părinții lor, nu-i aşa? Ochii lui negri s-au fixat asupra Abrei, 
şi fata a tresărit. Nu cumva i-a spus Penny ceva despre originea ei? 

Apoi Peter l-a întrebat pe Dylan ce crede despre războiul din 
Coreea, şi Penny a gemut: 

— Tată! 

Dar Priscilla i-a întrerupt: 

— Ce-ar fi să mergem în camera de zi, unde vom şedea mai 
confortabil. 

Penny şi-a împins scaunul înapoi. 

— Tată, Dylan vrea să mă ducă diseară la film. Rulează Fiara de la 
20.000 de leghe sub mări. 

— Credeam că nu-ți plac filmele de groază. 

— Oh, dar se zice că ăsta-i foarte bun. Te rog... 

— Promit s-o aduc acasă la zece, domnule Matthews. 

Probabil că Penny îl va trage pe Dylan pe ultimul rând, se va 
preface că-i speriată şi că are o nevoie copleșitoare să simtă în jurul 
ei un braț protector. Abra a urmărit-o pe Penny cum coboară scările 
alături de Dylan şi cum băiatul îi deschide portiera. Penny i-a zâmbit 
şi şi-a aranjat fusta albă în jurul coapselor înainte ca Dylan să închidă 
uşa. Abra a plecat capul, de teamă că el şi-ar fi dat sea:na că ea se 
zgâieşte la el din spatele geamului, și nu l-a ridicat decât după ce a 
auzit că maşina a luat curba. 

A urcat scările în camera ei, unde a dezbrăcat rochia verde şi a 

atârnat-o înapoi în dulap. Se făcuse de râs, dându-se de gol mai rău 
decât Penny. Şi-a îmbrăcat pijamaua şi s-a aruncat de-a curmezișul 
patului. _ 

A auzit o bătaie în ușa de la intrare. S-a ridicat imediat, 
amintindu-și brusc că Joshua urma să vină în acea seară. A fugit în 
capul scărilor înainte ca Priscilla să deschidă ușa. 

— Spune-i că vin jos în cinci minute. 

După aceea a fugit înapoi în camera ei, unde a îmbrăcat repede 
noii ei pantaloni negri mulaţi pe corp, după moda lansată de Audrey 
Hepburn, a încălțat o pereche de pantofi fără tocuri, și-a încheiat 
nasturii de la bluza verde cu mânecă scurtă, şi-a trecut mâinile prin 
păr şi şi-a dat pe buze cu puțin ruj. 

Îi va propune lui Joshua să meargă la Swan. 


Joshua şi-a ținut respirația când Abra a coborât în fugă scările cu 
obrajii aprinşi şi cu ochii strălucitori. Cât de mult însemnau trei ani 
pentru o fată. S-a simţit descumpănit, zguduit. De ce n-a rămas fetița 
zglobie, în loc să se transforme în tânăra aceasta tulburătoare care l-a 
îmbrățișat ca o prietenă, deşi sentimentele lui erau mult mai adânci. 
Prea repede, şi-a spus, sperând că fierbințeala din el se va potoli şi 
inima îşi va relua ritmul normal. 

— N-am putea merge la film, Joshua? Te rog. Te rog! 

— Ce rulează? 

— Fiara de la 20.000 de leghe sub mări, a strigat Peter din camera 
de zi. 

Acesta a apărut în cadrul ușii și a privit-o într-un fel ciudat pe 
Abra înainte ca să-i întindă mâna lui Joshua și să-l salute: 

— Mă bucur că te văd, Joshua. 

Cu sprâncenele ridicate, și-a îndreptat iarăşi atenția spre Abra: 

— Ai de gând s-o supraveghezi pe sora ta? a întrebat el şi a 
continuat cu un râs întunecat: Nu că ar fi o idee chiar așa de rea. Îmi 
pare rău că am lăsat-o să plece. 

Joshua s-a uitat întrebător la Abra și a văzut că obrajii ei se 

îmbujorează. Peter i-a condus până la ieşire, le-a urat distracție 
plăcută şi a închis uşa în urma lor. Joshua a deschis poarta din față și 
a lăsat-o pe Abra să treacă. 

Credeam că nu-ţi plac filmele de groază. 

— Abra a ridicat din umeri. 

— De obicei nu-mi plac. Dar se spune că ăsta-i foarte bun. 

Se întâmpla ceva, și ar fi dorit tare mult să ştie despre ce este vorba 
înainte să intre în vârtejul evenimentelor. 

— Cine a spus asta? 

— Toată lumea! Abra a deschis ușa maşinii şi a intrat înăuntru. 
Trebuie să ne grăbim, altfel vom pierde primele minute. 

Joshua i-a aruncat o privire fugară în timp ce conducea pe şosea. 

— Care-i treaba cu Penny? 

— Nu-i nimic. Are o întâlnire. Cu un tip care tocmai a venit în oraş. 

Un tip. A rostit cuvintele cu un ton degajat, ca şi cum asta n-ar fi 
avut nicio importanță pentru ea. Dar el a simţit o durere neplăcută 
în piept. 

— Eşti sigură nu vrei să mergem la Cafeneaua lui Bessie şi să 
povestim. 

— Sunt sigură. 

Mâinile ei se strângeau și se relaxau în poală. 

— Şi cum e tipul ăsta? 

— E mai tânăr decât tine. Şi vine din Los Angeles. 

A spus cuvintele acestea ca şi cum Joshua ar fi avut patruzeci de 
ani şi Los Angeles ar fi fost buricul universului. Joshua a strâns din 
dinți şi nu a mai pus şi alte întrebări. 

Băiatul pistruiat de la casa de bilete le-a zis că au pierdut primele 
zece minute din film. Atunci Joshua i-a sugerat Abrei c-ar fi mai 
bine să meargă să joace popice. Dar Abra a insistat că vrea să vadă 
filmul. Fără îndoială că nu au pierdut prea mult din film, şi mai exista 
posibilitatea să vadă prima parte în reluare. Nu-i aşa? 

— Te rog, Joshua! 

Îi făcuse întotdeauna pe plac, dar acum dorea s-o tragă de acolo 
în maşină şi s-o ducă la o sute de kilometri de Swan. Fii rațional, şi-a 
spus, încercând să se calmeze. A cumpărat biletele. Voia să-şi vadă 
rivalul. 

Uşierul şi-a aprins lanterna şi i-a condus prin întuneric în sala de 
cinema. Abra s-a uitat spre rândurile din spate. Joshua a apucat-o 
ferm de braţ şi i-a făcut semn din cap. 

— Dacă te uiţi după Penny, este în primele rânduri, chiar la 
dreapta ta. 

Părul ei platinat aproape că strălucea în întuneric. Avea capul 
plecat pe umărul unui băiat care-și ținea brațul pe după ea. 

Cu ochii fixați asupra lor, Abra a intrat într-un rând de scaune și 
s-a aşezat. Nici măcar n-a observat când dinozaurul trezit în urma 
unui test atomic în regiunea arctică şi-a început devastările în statele 
maritime din nordul Atlanticului. Penny a tresărit şi a scos un țipăt, 
după care s-a lipit mai aproape de băiatul cu care era. Joshua s-a uitat 
la Abra și a văzut-o cu buzele strânse și cu ochii aruncând.flăcări. 
Enervat, s-a întins spre ea. 

— Îşi place filmul? 

— Sigur. 

Şi-a încrucişat brațele la piept şi s-a lăsat mai adânc în scaun. 

Joshua nu s-a mai simțit niciodată atât de gelos, şi acest lucru l-a 
făcut să se simtă neputincios. Şi-a închis ochii şi s-a rugat: Doamne, 
ceva nu este în regulă. Cine-i băiatul ăsta? A deschis ochii şi l-a fixat 
cu privirea pe însoțitorul lui Penny. Individul se apleca spre Penny şi 
îi şoptea ceva în ureche. Mâinile Abrei s-au încleştat în poală. Joshua 
ştia exact ce simțea ea în clipa aceea. 

Dinozaurul a fost alungat cu succes din New York City, şi mesajul 
împotriva înarmării atomice a fost transmis cu multă forță. America 
cea rea era vinovată că a lansat două bombe atomice în Japonia, şi cine 
ştie ce monştri mai pândeau în viitor? Joshua și-a dat ochii peste cap 
exasperat. Făcea eforturi mari ca să-și controleze mânia crescândă. În 
fața ochilor i se perindau bărbații care mureau în Coreea. O bombă 
atomică bine plasată mai în nordul țării ar fi oprit carnajul. Doamne, 
ajută-mă. Firea pământească pune stăpânire pe mine. S-a ridicat de pe 
scaun și s-a uitat la Abra. 

— Putem să plecăm acum? 

Luminile s-au aprins și Joshua a putut să-l vadă mai bine pe băiatul 
pe care ambele fete Matthews îl voiau. Dar nu era un băiețandru, ci 
un bărbat tânăr. Bogat, sigur pe el şi carismatic. Penny se uita la el cu 

ochi plini de adoraţie. Doar pe jumătate interesat de cucerirea lui, el 
se uita deja după alte fete prin sala de cinematograf. Când a văzut-o 
pe Abra, gura i s-a arcuit într-un zâmbet atoatecunoscător care l-a 
făcut pe Joshua să-şi dorească să-i tragă un pumn. De data aceasta a 
apucat-o pe Abra de braţ. 

— Hai să plecăm de aici. 

Dar ea nu s-a clintit din loc. 

— Numai puțin. 

Joshua s-a uitat țintă la celălalt. Acesta a ridicat uşor din sprâncene 
când a perceput avertismentul din ochii lui Joshua. Apoi, ocolind 
privirea lui Joshua, s-a uitat țintă la Abra ca şi cum ar fi revendicat-o 
pentru sine, deşi Penny era chiar lângă el. 

Joshua a întins mâna și s-a prezentat. Tânărul i-a acceptat gestul 
şi s-a prezentat la rândul lui, deși ochii lui de obsidian nu exprimau 
nimic altceva decât dispreț. Joshua ar fi vrut să-şi întețească strânsoarea 
până când ar fi zdrobit toate oasele lui Dylan Stark. Dar a dat drumul 
mâinii lui înainte ca acest impuls să devină irezistibil. Şi-a amintit 
sieși că nu avea dreptul să judece pe nimeni. Poate că antipatia inițială 
față de Dylan avea să dispară după ce-l va cunoaşte ceva mai bine. 

— N-aţi vrea să veniți și voi la Bessie? Acolo vom putea discuta în 
timp ce mâncăm un hamburger şi bem un shake. 

Zâmbetul lui Stark s-a crispat. 

— Din nefericire, trebuie să te refuz. 

Şi-a trecut brațul după talia lui Penny şi a continuat: 

— Dacă până la zece n-o duc acasă, Penny se va transforma 
într-un dovleac. 

După ce şi-a consultat ceasul aurit, a continuat: 

— Asta înseamnă că mai am la dispoziție cincisprezece minute 
înainte ca tăticul ei să cheme poliția. 

Şi i-a zâmbit Abrei: 

— Presupun că în cazul tău sunt alte reguli ale casei. 

— Numai când este cu mine, a răspuns Joshua luând-o pe Abra pe 
după umeri şi trăgând-o dinspre Dylan. Fata tremura şi tot trupul îi 
iradia căldură. O singură privire aruncată pe chipul lui Stark i-a arătat 
lui Joshua că ticălosul ştia foarte bine ce efect are asupra ei. 

Imediat după ce au ieșit din clădirea cinematografului, Abra s-a 

uitat spre dreapta, apoi spre stânga. Joshua a auzit huruitul unui 
motor puternic şi a ştiut încă înainte să se uite în acea direcție cine era 
la volanul ei. Un Corvette roșu decapotabil a oprit la indicatorul de 
stop. Stark i-a zâmbit și a turat motorul. Toți de pe trotuar au întors 
capetele. Băieţii s-au uitat după mașină, iar fetele s-au uitat după cel 
ce o conducea. Joshua a încercat să recâștige atenția Abrei. 

— Vrei să mergem la Bessie ca să mâncăm ceva? 

— Nu prea. Deja-i târziu. Cred că ar trebui să mă duc acasă. 

Joshua a râs scurt și cinic. 

— Habar n-aveam că poți să fii sedusă aşa uşor de un chip atrăgător. 

I-a părut rău imediat după ce a scăpat de pe buze aceste cuvinte, 
şi nu doar din cauza felului în care Abra l-a privit. Taci, Joshua! Dacă 
până acum fata nu-i cunoştea sentimentele, acum le cunoştea. 

— E prea în vârstă pentru tine, Abra. 

— Are doar douăzeci de ani. Tu ai douăzeci şi doi! 

Şi-a smucit brațul din strânsoarea lui. 

— Peter a lăsat-o pe Penny să iasă cu Dylan, şi ştii bine cât de 
cârcotaș e Peter când e vorba de cine-i destul de bun pentru fiica lui. 

— Dacă te duc acasă acum, el şi Penny vor crede că alergi după el. 

Aceasta era o vină de care Abra o acuzase de multe ori pe sora 
ei. Nu-i scrisese ea că Penny i l-a furat pe Kent Fullerton? Joshua a 
tras-o în Cafeneaua lui Bessie. Poate că un pahar cu apă rece avea s-o 
răcorească. Dacă nu voia să-l bea, avea să i-l toarne în cap. 

Cafeneaua era plină de liceeni care tocmai ieșiseră de la 
cinematograf. Susan le-a zâmbit şi le-a indicat două scaune de vinil 
roșu şi crom de lângă tejghea. A înmânat fiecăruia dintre ei câte o 
mapă cu meniul și i-a spus lui Joshua că se bucură că îl vede întreg 
acasă. Abra s-a cățărat pe scaunul ei de parcă ar fi fost gata să-și ia 
zborul. 

EI s-a încruntat și a lăsat mapa jos. 

— Vrei să stai sau vrei să mergi acasă? 

— De parcă ar conta ce vreau eu. 

Joshua s-a străduit să rămână calm. 

— Îşi dau posibilitatea să alegi 

— Nu vreau să stau, dar nici nu vreau să mă întorc la Peter şi 

La Peter şi Priscilla. 

— Nu mai vorbi despre ei ca despre nişte străini. 

— Ar putea foarte bine să fie aşa. 

— Sunt părinții tăi. Şi te iubesc. 

Abra s-a încruntat la el. 

— N-au fost şi nici nu vor fi niciodată părinții mei. Eu n-am 
părinți. Ai uitat? Locul meu nu e nicăieri și lângă nimeni. 

A coborât de pe scaun şi s-a îndreptat spre ușă. Susan s-a uitat la 
el îngrijorată, iar el a clătinat din cap frustrat și a urmat-o pe Abra. 
Când a ajuns-o, fata era deja la colț, pregătindu-se să traverseze strada. 

— Stai puţin! a oprit-o Joshua pe trotuar. Ce se petrece în capul 
tău? 

Ea l-a fixat cu ochi strălucitori sub semafor. 

— M-am săturat să mi se tot spună ce trebuie să simt şi ce trebuie 
să gândesc despre orice! M-am săturat să văd că Penny primeşte 
de fiecare dată for ce-și doreşte! Şi m-am plictisit de rnoarte ca tu 
sau alții s-o apăraţi de fiecare dată şi să-mi spuneți că trebuie să fiu 
mulțumită de lucruri aşa cum sunt. 

— Stai o clipă! 

A trebuit să-şi tragă puțin sufletul și să facă eforturi pentru a-şi 
păstra cumpătul. 

— Eşti nedreaptă. 

— Lasă-mă în pace! 

A prins-o strâns de braţ și a smucit-o pentru a o face să se uite la 
el. 

— Vrei să te duci acasă? Foarte bine, te duc acasă. 

— Sunt numai trei străzi până acolo. Merg pe jos, a zis încercând 
să-şi elibereze brațul. 

— Ba nu, n-ai să mergi pe jos. 

— Sunt o fată destul de mare, în cazul în care n-ai observat până 
acum! Pot să-mi port şi singură de grijă! a strigat la el. 

— Din punctul meu de vedere, te comporți ca o răsfăţată de doi 
ani care face o criză de nervi din cauză că nu obține ce vrea. 

A condus-o înapoi la mașină. 

— Intră! 

Abra s-a supus și a trântit portiera atât de tare, încât Joshua 

a crezut că îi vor sări balamalele ruginite. Apoi s-a așezat și el pe 
scaunul şoferului. 

— Facem o mică plimbare! 

— Nu vreau nicio plimbare! 

— Nu contează. Trebuie să te linişteşti înainte să te duc acasă. 

Abra şi-a încrucișat braţele la piept şi s-a uitat încruntată pe geam. 

Joshua a înconjurat orașul timp de jumătate de oră. Nu şi-au spus 
nici măcar un singur cuvânt. El s-a calmat, iar Abra s-a potolit și ea 
în sfârşit, şi lacrimile au început să-i curgă pe obraz. 

— Tu nu pricepi, Joshua, a spus ea îndurerată. Nu înţelegi! 

— Ce nu înțeleg? Cum e să vezi pe cineva şi să te simți zăpăcit şi 
întors pe dos, a întrebat el şi a clătinat din cap. Ba da, înțeleg. 

A simţit privirea ei aţintită asupra lui ca şi cum l-ar fi înțeles. Dar 
ştia că ea crede că vorbeşte despre Lacey Glover. Şi nu a vrut s-o 
corecteze. Îi zdrobea inima şi nici măcar nu-și dădea seama de asta. 

A oprit maşina lângă casa ei şi a oprit motorul. 

— Nu vreau să suferi, Abra. 

— Am suferit toată viața mea. Nu-mi aduc aminte să fi fost o 
vreme când să nu fi simțit că nu sunt destul de bună. 

Când a întins mâna ca s-o mângâie pe obraz, ea s-a întors şi a 
deschis portiera. Joshua a coborât repede ca s-o conducă până acasă, 
dar ea intrase deja pe poartă. A ajuns-o şi a întors-o spre el. 

— Ascultă-mă Abra. Te rog. 

Când ea a încercat să se elibereze din strânsoarea lui, și-a întins 
ambele brațe şi s-a aplecat ca să-i prindă fața în mâini. 

— Păzeşte-ţi inima. Ea afectează tot ce faci în viața asta, 

— Poate că ar fi trebuit să faci şi tu ceea ce predici, i-a răspuns cu 
un zâmbet trist. Lacey Glover nu te merită. 

Apoi a urcat treptele în fugă şi a intrat înăuntru. 


Zeke l-a auzit pe Joshua intrând în casă. Uşa din spate s-a închis 
cu un zgomot puternic. Cheile au zdrăngănit pe masă. Apoi s-a auzit 
apa curgând la chiuveta din bucătărie. Zeke s-a ridicat din fotoliu și a 

intrat în bucătărie, unde Joshua era aplecat peste chiuvetă stropindu-şi 
fața cu apă. A luat prosopul de la locul lui și l-a pus în mâna lui Joshua 
care bâjbâia după el. 

— Mulţumesc, a mormăit Joshua în timp ce se ştergea pe față. 
Zeke nu-l mai văzuse niciodată pe fiul lui atât de furios. 

— S-a întâmplat ceva? 

— S-ar putea spune şi așa, şi a râs trist. Abra îşi închipuie că e 
îndrăgostită. 

— Odată şi odată trebuia să se întâmple și una ca asta. 

— Dar nu-mi place de el. 

— L-ai întâlnit? 

— Timp de vreo două minute. Suficient ca să-mi dau seama că nu 
prevesteşte nimic bun. 

Zeke a chicotit: 

— Ţi-a fost suficient ca să-ţi faci o părere? 

Joshua a aruncat prosopul pe masă. 

— Fie, poate că nu mi-ar plăcea niciun băiat de care s-ar îndrăgosti 
ea, dar ăsta... 

Ochii îi erau întunecaţi de durere. 

— Este ceva în el, tată. De obicei nu am un răspuns atât de visceral 
față de oameni, dar pur şi simplu m-a enervat, apoi a continuat 
scărpinându-se la ceafă: L-a cunoscut abia astăzi. 

A oftat adânc: 

— Aş vrea să ştiu mai multe despre el. Îl cheamă Dylan Stark. Ai 
auzit vreodată de el? 

Zeke s-a încruntat: 

— Care-i numele lui de familie? 

Numele nu-i spunea nimic. 

— Poate ştie Peter ceva. Nu cred că ar fi lăsat-o pe Penny să iasă 
cu el fără să pună mai întâi douăzeci de întrebări. 

Joshua a zâmbit uşor, plin de speranță, dar apoi a clătinat din cap: 

— Nu vreau ca Abra să aibă ceva de-a face cu băiatul ăsta. 

— A doua zi, Zeke s-a dus la şcoala elementară ca să stea de vorbă 
cu Peter. 

— A fost sincer cu informațiile, i-a spus Peter. Este fiul lui Cole 
Thurman. S-a întâmplat înainte de venirea ta, Zeke, dar aproape că a 

dezbinat biserica atunci când a avut o aventură cu dirijoarea corului. 
A distrus căsnicia ei şi s-a încurcat cu altă femeie înainte să plece din 
biserica noastră. Îl văd uneori prin oraș. Nu vreau să spun că Dylan 
e o aşchie sărită din același trunchi, dar cu siguranță că a reușit să le 
învrăjbească pe fiicele mele. Nu-mi place de el. 

— Penny mai iese cu el? 

— Dacă nu-i dau voie, devine fructul oprit. Aşa că îl fac să se 
simtă acceptat. 

Apoi a continuat supărat: 

— Prefer să-mi țin dușmanul aproape, ca să-l pot supraveghea. 
Ştiu că lui Penny îi place să flirteze și că uneori e nestatornică, dar 
dincolo de asta are capul bine fixat pe umeri. 

- Dar Abra? 

Fața lui Paul s-a întunecat. 

— Ea nu a înțeles niciodată cât de mult o iubim. 

Nu a fost nevoie să detalieze ce voia să spună. Ea putea să caute 
dragostea în altă parte. 

Zeke s-a gândit la Joshua, dar ştia că nu era momentul ca el să-i 
facă fetei declaraţii. Ea era prea tânără, iar Joshua suferea încă din 
cauza războiului. Îl durea deja inima gândindu-se la urmele lăsate 
de război în inima blândă a fiului său. Ce efecte putea avea asupra 
amândurora dacă Abra hotăra să-l urmeze mai degrabă pe înșelător 
decât pe cel ce-o iubea cu adevărat? 

Zeke ştia că există un singur mod în care putea să lupte pentru 
copila aceasta pe care o iubeau și el, şi fiul lui. Aşa că s-a rugat. 


III 


Diavolul nu ne ispiteşte — noi suntem cei care-l 15pitim pe el, 
Când dăm prilej şireteniei lui. 

u o zi înainte de începerea şcolii, Abra a scos bani din contul 

ei pentru colegiu şi s-a dus la magazinul de imbrăcăminte al 

Dorotheei, situat chiar lângă piața orașului. Mitzi a spus că 
Dorothea Endicott era cea mai pricepută în industria îmbrăcămintei. 
Lucrase ca model în New York, și fiecare centimetru din talia ei 
subțire proclama că este o expertă în ce priveşte moda. De cum a 
văzut-o pe Abra, a zâmbit: 

— Speram că într-o zi vei intra în magazinul meu. Ai tot ce-ţi 
trebuie exact acolo unde-i e locul, draga mea, și abia aştept să te învăţ 
cum să te îmbraci. 

A doua zi dimineața, Abra a ignorat bătăile lui Penny în ușa de la 
baie și somațiile acesteia dc a se grăbi. Şi-a pus fusta cvazată, bluza cu 
nasturi până sus și cureaua roșie din piele pe care Dorothea le alesese 
pentru ea. A ridicat puțin gulerul bluzei şi şi-a lăsat părul pe spate, 
care i s-a revărsat greu pe umeri şi pe spate. 

Nici nu ieșiseră încă bine pe poarta casei, când Penny i-a spus 
Abrei că urmează să se întâlnească cu Dylan. O scurtă privire la noua 
toaletă a Abrei a adăugat fără cuvinte că toată dichiseala ei n-avea 
nicio importanță. După ce au mai mers trei străzi, Abra a auzit 
zgomotul unui moror puternic apropiindu-se de ele. 

— Două fete superbe şi am un singur loc. Ce trist! 

Penny a deschis portiera şi s-a strecurat înăuntru. Dylan a 

ignorat-o și i-a zâmbit Abrei într-un fel care a făcut să i se strângă 
degetele în pantofii cei noi. 

Penny şi-a pus un batic viu colorat peste păr. 

— Să nu-i spui nimic tatei, Abra. 

Dylan i-a făcut cu ochiul înainte să țâşnească din loc, învăluind-o 
într-un nor de cauciuc ars și fum. 

În pauza de masă, Abra a văzut-o pe Penny șezând împreună cu 
Michelle, Pamela și mai mulți jucători de fotbal. 

Michelle i-a făcut semn Abrei să li se alăture. Dar clopoțelul a 
sunat şi s-au ridicat toți ca să se întoarcă în sălile de clasă. Penny a 
rămas puţin în urmă ca să rămână singură cu Abra. 

— Trupa merge la Eddie după ore. Vrei să vii și tu cu noi? 

Prin „trupă“ Abra ştia că Penny înţelege Michelle, Charlotte, 
Pamela și probabil Robbie și Alex Morgan. 

— Nu te mai întâlneşti cu Dylan? 

Penny a răspuns cu o grimasă: 

— Nu. 

— Nv? 

Oare să creadă una ca asta? 

— Tata nu vrea ca vreuna dintre noi să ieşim cu el. 

— Asta nu te-a împiedicat să urci în mașina lui azi-dimineață. 

— Dar m-am învățat minte. 

— Ce tot spui? 

Penny părea tulburată. 

— Dylan nu este ca Joshua, Abra. El... 

Charlotte s-a apropiat de ele și Penny s-a încruntat: 

— Dylan mă sperie, i-a şoptit. Am să-ți povestesc mai 
târziu. 

A pornit cu spatele pe hol spre sala ei de curs. 

— Vino cu noi la Eddie, i-a strigat ea și a adăugat cu un 
zâmbet: 

— Alex crede că eşti irezistibilă. Probabil că te va invita la întâlnirea 
anuală cu foştii absolvenți. 

Apoi s-a întors şi s-a grăbit să-i ajungă pe ceilalți. 

Abra şi-a dat ochii peste cap, exasperată. Cui îi păsa ce crede 
Alex? Şi nu credea nicio clipă că Penny şi-a pierdut interesul pentru 

Dylan Stark. Se prefăcea doar, aşa cum se prefăcuse și Abra că n-o 
interesează Kent Fullerton. 

După ore, Abra a pornit pe jos spre centru în loc să meargă acasă 
ori la Mitzi. Se simțea tulburată şi încordată, ca și cum ar fi aşteptat 
să se întâmple ceva. Când a auzit zgomotul familiar al rnotorului, 
a înțeles de ce. Dar nu s-a întors să se uite. A continuat să meargă 
până la următorul magazin, prefăcându-se interesată de cărțile din 
vitrină. Liniştea ce s-a lăsat a înştiințat-o că Dylan și-a parcat maşina. 
Zgomotul portierei trântite a umplut-o de emoție. Atunci a deschis 
ușa de la Cafeneaua lui Bessie. 

Susan și-a ridicat privirea de la chiuvetă și a zâmbit. 

— Eşti foarte drăguță astăzi, Abra. 

Localul era aproape gol. 

— Şezi oriunde vrei tu. 

A aruncat spălătoarea sub tejghea şi s-a spălat pe mâini. 

— Mulţumesc, te superi dacă mă aşez la o masă? Am teme de 
făcut. 

— Nicio problemă. 

Era surprinsă, dar încântată. Elevii de liceu veneau aici doar 
vinerea şi sâmbăta după film. 

— Ce să-ţi aduc? Cartofi prăjiți? O apă minerală? 

— Numai o apă minerală, mulțumesc. 

Abia s-a așezat la o masă din spatele sălii când a auzit clopoțelul 
de la ușă. Tot trupul îi era încordat. Nu era nevoie să se uite cine intră, 
fiindcă ştia că e Dylan. 

Şi-a aplecat capul prefăcându-se că-și aranjează cărțile. Cu cât 
paşii lui se apropiau mai mult, cu atât inima îi bătea mai tare. 

— Te superi dacă mă așez şi eu? 

Dylan s-a aşezat pe un scaun în fața ei fără să aştepte un răspuns 
din partea ei. Şi-a așezat coatele pe masă şi i-a zis cu un zâmbet 
ironic: 

— Şi nu te preface că nu ştiai că te voi urma. 

Cu mândria rănită, Abra și-a ridicat bărbia: 

— Dacă o cauţi pe Penny, este la Eddie, vizavi de liceu. Ai nevoie 
de îndrumări ca să ajungi acolo? 

— Îmi cer să te las în pace? Ajunge să spui un cuvânt şi plec. 

A aşteptat un răspuns din partea ei. Cum ea n-a spus nimic, i-a 
studiat chipul şi tot ce se putea vedea deasupra mesei. 

— Sunt sigur că ai întors multe capete pe stradă astăzi, Abra. Așa 
se întâmplă întotdeauna când o fată îşi piaptănă părul pe spate pentru 
prima dată. 

Nu ceea ce a zis, ci felul cum a zis a făcut-o să roşească. Şi-a întors 
privirea de la el într-un gest de autoapărare și a văzut-o pe Susan 
cercetându-i cu atenție. Ospătărița s-a încruntat și a clătinat din cap 
către Abra. Dylan a privit peste umăr și a râs uşor: 

— Sigur e o prietenă a BP-ului cu care te întâlneşti. Am dreptate? 

— BP? 

— Băiatul Predicatorului. Penny mi-a povestit totul despre el în 
timp ce ne îndreptam spre casă în seara aceea. Un erou de război. 
Sunt impresionat. 

Şi-a înclinat puțin capul şi a continuat: 

— Vrei să vii cu mine la o plimbare cu maşina? Ca să vezi cum 
e? Promit cu nu voi merge mai departe decât vrei tu, a tachinat-o el. 

Şi a continuat cu un zâmbet provocator: 

— Şi vei ajunge acasă în siguranță destul de devreme ca să-ți faci 
temele şi să iei cina cu mami și cu tati. Nici măcar nu vor băga de 
seamă că ai lipsit de acasă. 

Inima Abrei a început să bată nebunește. S-a uitat la Susan și apoi 
la Dylan: 

— Unde vrei să mergem? 

— Asumă-ți un mic risc, i-a răspuns în timp ce s-a ridicat de la 
masă și i-a întins mâna. 

— Cum rămâne cu apa minerală? a întrebat Susan de la tejghea. 

Abra uitase complet că a comandat apă minerală. Dylan a scos din 
buzunar 25 de cenți și i-a pus pe tejghea: 

— Asta ar trebui să ajungă pentru tot. 

Cu cărțile Abrei sub braț, a prins-o de talie şi a condus-o spre ușă. 
A deschis-o înaintea ei şi a urmat-o îndeaproape. 

— Se pare că toată lumea din oraşul ăsta te protejează. 

Era o afirmaţie generală şi departe de adevăr. 

— Pe nimeni din oraşul acesta nu interesează ce se întâmplă cu 
mine. 


ZIS 


FRANCINE RIVERS 


— Adevărat? a întrebat Dylan și i-a adresat un zâmbet ciudat. 
Eşti realmente foarte inocentă, nu-i așa? 

Îşi bătea joc de ea? 

— Unde mergem? 

— O să vezi. 

Dylan a lăsat cărțile ei jos lângă scaunul pasagerului și i-a deschis 
portiera. 

— Eşti pregătită să trăieşti periculos, micuțo? 

— Trebuie să fiu acasă la cinci. 

S-a simțit infantilă imediat după ce a spus aceste cuvinte. 

Dylan a râs. 

— Vom termina repede. 

S-a întins peste frâna de mână. 

Ține-te bine, fetiţo. Va fi călătoria vieții tale. 

A pornit în trombă din parcare, a acționat frâna de mână şi a 
țâșnit spre semafor, încetinind doar o clipă, când a cotit în Strada 
Principală. A condus la limita de viteză până când a intrat pe pod, 
unde a mărit viteza. 

Vântul răsfira părul Abrei în timp ce el gonea afară din oraș. 
Râzând, Abra a încercat să şi-l prindă cu mâna. Când un curent de 
aer i-a intrat sub fustă, a apucat-o cu braţele şi a prins-o între coapse. 
Dylan a urmărit-o în tot acest timp. 

— A trebuit să-mi strici bucuria, a rânjit el pentru sine. 

Lua curbele atât de strâns, încât cauciucurile scrâșneau de fiecare 
dată. Un vârtej verde de copaci și de tufişuri se scurgea pe lângă ei. 
Abra simțea că i se întoarce stomacul pe dos când urcau şi coborau 
dealurile, apoi luau o nouă curbă strânsă. A simțit un fior de frică 
atunci când el a accelerat, muşcând şoseaua ca un pilot de curse. 
Zârnbetul lui părea mai degrabă un rânjet în timp ce accelera iarăși. 

Viile se întindeau de ambele părți ale șoselei. Pulsul Abrei a luat-o 
razna când Dylan a încetinit pe neașteptate și a cotit spre dreapta. 
Apoi a accelerat iarăși şi roțile au scrâșnit atât de tare încât maşina 
s-a răsucit într-un cerc complet şi a derapat, oprindu-se într-un nor 
de cauciuc ars. Dylan s-a aplecat şi şi-a trecut degetele prin părul ei. 

— Acum am să fac ce mi-am dorit să facă încă de când te-am 
văzut prima dată. 

A sărutat-o lung și apăsat. După ce i-a dat drumul, ea a tras aer 
adânc în piept. Cu un zâmbet larg, a mângâiat-o pe păr. 

Un instinct intens și elementar s-a trezit în ea când Dylan a 
privit-o. Mâna lui s-a curbat pe şoldul ei. 

— Îmi place foarte mult cum te uiţi la mine. 

— N-ai mai fost sărutată niciodată în felul ăsta, nu-i așa? 

— Nu. 

Oare a sărutat-o astfel și pe Penny? 


Nimic n-a rămas ascuns multă vreme în micul oraș. Zeke ştia că 
Abra a plecat la plimbare în mașina lui Dylan Stark înainte ca cei doi 
să fi apucat să treacă podul. Susan Wells a fost cea care l-a sunat. 

— A urmărit-o până aici, s-a așezat la masa ei şi după nici cinci 
minute ea s-a urcat în mașina lui. E doar o copilă, pastore Zeke, pe 
când el e un... Cunosc foarte bine genul ăsta de bărbați. 

Mitzi a sunat a doua zi. Fiul ei i-a povestit că o văzuse pe Abra în 
decapotabila roşie. 

— Hodge mi-a zis că băiatul conducea ca un nebun. Spune că 
trebuie să fi avut cam o sută de kilometri când a trecut pe lângă 
Riverfront Park. Oare Peter și-a pierdut mințile de o lasă pe Abra să 
iasă cu un băiat ca ăsta? 

Nici n-a lăsat bine telefonul jos că a sunat Priscilla: 

— Peter i-a spus lui Dylan că amândouă fetele sunt prea tinere 
pentru el. Nu l-am mai văzut niciodată pe Peter atât de mânios. 

— Şi ce a zis Dylan? 

— Nimic. Pur și simplu a urcat în maşină și a plecat. Apoi Peter 
a stat de vorbă cu fetele. Credeam că Penny va sări până în tavan, dar 
ea a reacţionat bine. În schimb, Abra s-a înfuriat. 

Peter i-a spus Abrei că nu mai are voie să vorbească niciodată cu 
Dylan, iar ea i-a răspuns că face cum vrea ea, și el i-a zis: „Nu câtă 
vreme locuieşti sub acoperişul meu!“ Atunci Abra l-a amenințat că 
pleacă de acasă. Că se va duce să locuiască sub pod! Fiindcă oricum 
acolo crede toată lumea că-i locul ei. 

— Nu ştiu ce să mai fac, Zeke. Peter şi-a ieșit din minți din cauza 
îngrijorării şi a durerii. N-o mai recunosc pe Abra. E îndrăgostită 
nebunește. 

Şi Priscilla a început să plângă. - 

— N-am mai văzut-o niciodată în halul acesta. Vrei, te rog, să stai 
și tu de vorbă cu ea? 

E! a încercat. Fata l-a ascultat într-o tăcere împietrită, cu pumnii 
strânși şi cu privirea ațintită înainte. Când Zeke a tăcut, Abra s-a 
ridicat de pe scaun și a ieşit din cameră. 

Peter și Priscilla au ieșit din bucătărie și s-au uitat întrebători la el, 
dar el a clătinat din cap. 

Joshua a aflat ultimul despre cele întâmplate, dar a fost cel mai 


tulburat. 


Joshua a sunat la ușa lui Peter şi a Prisciilei. Mâinile îi tremurau. 
Tatăl lui l-a întrebat dacă nu vrea să meargă să stea de vorbă cu 
Abra, dar Joshua i-a amintit că încercase deja s-o avertizeze pe fată 
în legătură cu Dylan și că nu o mai văzuse din seara când fuseseră 
împreună la film. Totuși, a crezut că merită să mai încerce o dată. 

Priscilla a fost cea care i-a deschis ușa. 

— Mulţumesc lui Dumnezeu că ai venit. 

S-a dat un pas în spate pentru a-i face loc să intre și a continuat: 

— Sper ca pe tine să te asculte, Joshua. Şi apoi a continuat în 
şoaptă: Acum e pedepsită, însă mă tem că în minutul în care va ieşi 
din casă va fi iarăşi în mașina lui Dylan. Nu vrea să asculte. 

— Penny cum e? 

— Supărată, bineînţeles. Şi ea a fost îndrăgostită de Dylan, dar 
cred că acum i-a trecut. Nu ştiu prea bine ce s-a întâmplat. Am crezut 
că toată melodrama aia cu Kent Fullerton e tot ce poate fi mai rău, 
dar ăsta-i un adevărat coșmar. Nu ştiu ce să fac, Joshua. Abra n-a 
vrut nici măcar să vorbească cu tatăl tău ieri. Cred că n-a auzit niciun 
cuvânt pe care i l-a spus. 

— Ştiu că poate să fie foarte încăpățânată. 

— Toţi ne mai încăpățânăm, nu-i aşa? a întrebat şi a urmat cu 
un gest slab: O găseşti sus în camera ei. Trebuie să fie flămândă, că 
nu vrea să coboare la masă. Zice că nu vrea să mănânce cu ipocriţii 
- a adăugat râzând trist. Unii oameni sunt foarte greu de iubit. 

Ceea se însemna că au şi mai multă nevoie de dragoste. 

Joshua a urcat la etaj. Uşa lui Penny era deschisă. Şedea în scaunul 
de la geam, răsfoind o revistă de cinema. Când l-a văzut, s-a ridicat 
şi a venit la ușă: 

— Noroc. Vei avea nevoie de el. E o proastă! 

Apoi a strigat cu voce tare: 

— Abra n-ar asculta nici măcar de Dumnezeu, dacă i-ar apărea 
într-un rug aprins. 

A aruncat revista pe jos și a strigat şi mai tare: 

— Crede că-s geloasă. Nu sunt! Într-o zi îți va părea rău că l-ai 
cunoscut pe Dylan, Abra! 

— Penny, a strigat Abra de jos. Ajunge! 

Izbucnind în lacrimi, Penny a trântăt ușa de la dormitorul ei. 

Cel puțin una dintre fetele Matthews a văzut ce se ascunde în 
spatele măștii. 

Joshua a bătut la ușa Abrei: 

— Abra? Sunt eu, Joshua. 

Zăvorul a fost tras şi uşa s-a deschis Apoi Abra s-a întors în 
patul desfăcut. Nici măcar nu s-a uitat la el când s-a aşezat în pat cu 
picioarele încrucișate și a luat în mână peria de păr. 

— Eşti aici ca prieten sau ca dușman? 

Vocea ei era ostilă. 

— Ți-am fost vreodată dușman? 

Tinea fața întoarsă într-o parte în timp ce-și trecea peria prin păr. 

— Atunci închide ușa. Nu vreau ca vrăjitoarea aia mică de vizavi 
să audă ce vorbim. 

Deşi se cunoșteau de multă vreme, Joshua considera că n-ar fi 
bine să se închidă cu ea în dormitor, chiar dacă Peter și Priscilla i-au 
îngăduit acest lucru în circumstanțele date. 

— Poate c-ar fi mai bine să ieși la o plimbare 

— Sunt pedepsită. 

Atunci Joshua a ridicat din umeri și a închis uşa. A tras scaunul 

de la micul ei birou, l-a întors cu spătarul în față și s-a aşezat pe el 
călare. Abra continua să-și perie părul. Băiatul şi-a rotit privirea prin 
cameră. Arăta ca o cameră de hotel, nu ca spațiul ei personal de locuit. 
Toate păreau la locul lor, cu excepția decupzjelor prinse cu pioneze în 
perete, ce înfățișau vedete de cinema mai potrivitc pentru generația 
lui Mitzi decât pentru Abra. Dar inima i-a tresăltat când a văzut două 
poze cu el însuși, una cu roba și tricornul de la absolvirea liceului, iar 
cealaltă în uniformă militară. Cel puțin își avea şi el un loc în schema 
generală a lucrurilo:. Poate că mai erau speranțe. 

— Aşadar... ce se întâmplă? 

Fata şi-a ridicat bărbia şi ochii ei verzi-pal au scăpărat. 

— Nimic. (A strâns cu putere peria de parcă ar fi vrut s-o arunce 
în capul lui.) Încă. 

— Încă? 

— Dylan şi cu mine avem multe în comun. 

— Ca de exemplu? 

A vorbit cu un ton degajat, deși totul în el se încleşta pentru bătălie. 

— Tatăl lui l-a părăsit când era bebeluş. 

— Ce altceva mai știi despre el? 

Abra a răspuns cu ochi strălucitori: 

— Plănuieşte să îşi ia diploma în afaceri şi marketing. 

— Asta pare a fi o trăsătură de familie. 

A încercat să păstreze tonul neutru, dar ochii ei au scos iarăși 
scântei. 

— Ce vrei să spui cu asta? 

— Cole Thurman are reputația unui om de afaceri desăvârșit. 
Asta-i tot ce am vrut să spun. 

Abra a reluat periatul părului. 

— Încearcă să se revanșeze pentru anii pe care i-a pierdut cu 
Dylan. 

Joshua s-a străduit să-şi stăpânească mânia ce se acumula în el. 
Mânia aceasta mocnea în străfundurile ființei sale încă de când se 
întorsese din Coreea. 

— Cât de bine îl cunoşti pe Dylan Stark? 

— Nu-i place prefăcătoria. Şi vrea ca şi eu să fiu eu însămi. 

— Oh, adevărat? 

Sarcasmul i-a scăpat fără să vrea şi a ştiut de îndată că era deja 
înfrânt. 

— El mă înţelege! 

— Înţelege că eşti atrasă de el. Asta am văzut și eu la Swan. Dar 
asta nu-i dragoste. Asta-i atracție sexuală, și încă de cea mai joasă 
speță. 

Abra a rămas cu gura căscată și fața i s-a îmbujorat rapid. 

— Eşti dezgustător! 

Joshua s-a ridicat repede şi scaunul s-a răsturnat. 

— Îşi spun adevărul! 

— Dylan spune că sunt frumoasă. Dylan spune că sunt deşteaptă. 
Dylan mă iubește! 

— Dylan va spune orice ca să obțină ce vrea! 

— Mă vrea pe mine! 

— De asta nu mă îndoiesc! Dar pentru cât timp? Afecțiunea lui 
pentru Penny n-a durat nici măcar o săptămână. 

Abra a zârnbit şi a înălțat bărbia: 

— A spus că Penny e apă şi că eu sunt vin. 

Dylan părea să ştie exact ce vrea să audă Abra. Şi îl înfuria faptul 
că ea nu-şi dădea seama ce urmăreşte băiatul acela. A ridicat scaunul 
şi s-a aşezat iarăși pe el, de data aceasta cu palmele strânse între 
genunchi, luptându-se cu emoțiile. 

—  Ascultă-mă Abra. Ascultă-mă bine. Suntem prieteni. 
Recunoaşte măcar lucrul acesta. 

Cum fata n-a răspuns nimic, Joshua a vorbit în continuare în timp 
ce se ruga în sine: 

— Bărbatul care te iubeşte încearcă să scoată ce este mai bun în tine. 

— Când sunt cu Dylan, dau ce e mai bun în mine. 

Joshua și-a prins genunchii în mâini. 

— Când eşti rea şi rebelă? Complet egoistă şi fără să-ți pese deloc 
de tristețea pe care o cauzezi familiei tale? Asta-i ce-i mai bun în tine? 

Ochii Abrei s-au umplut de lacrimi acuzatoare. 

— Ar trebui să fii prietenul meu cel mai bun, şi eşti în stare să-mi 
spui așa ceva? 

— Spun fiindcă ze iubesc. 

Habar n-avea cât de mult. 


Z217 


FRANCINE RIVERS 


— Ştii ceva, Joshua? Am crezut că eşti singurul meu prieten 
adevărat şi loial. 

Privirea i-a devenit rece în timp ce a continuat: 

— Acum ştiu că eşti la fel ca ceilalți. 

Rana din coasta lui Joshua a pulsat: 

— Încă sunt prietenul tău, cel mai bun prieten pe care îl vei avea 
vreodată. 

Şi mult, mult mai mult de atât. 

— Şi pentru totdeauna. 

Abra a aruncat peria pe patul desfăcut, s-a ridicat şi s-a dus la ușă. 
A deschis-o şi s-a dat la o parte pentru a-i face loc să iasă. 

— Mulţumesc foarte mult pentru vizită, a spus cu un glas dulce, 
după case a cuntinuat glacial: Şi nu te mai deranja să te întorci. 

Joshua a trecut pragul camerei. Atunci Abra a scos strigăt gutural, 
a trântit uşa și a încuiat-o. 

Băiatul s-a oprit pe hol împietrit. Totul se terminase înainte 
ca măcar să fi început. Am pierdut-o, Doamne. O Doamne, am 
pierdut-o. 


Coșmarurile lui Joshua s-au întors, mai rele ca niciodată. Visa că 
este iarăși în Coreea, suferind în iarna rece şi înzăpezită, alergând — 
întotdeauna alergând — să salveze pe cineva la care nu putea ajunge. 
Tatăl lui îl trezea aproape în fiecare noapte, se așeza lângă el și sc ruga, 
în timp ce Joshua se lupta să tragă aer în piept, luptându-se cu panica 
ce pândea gata să-l copleșească. 

Gil MacPherson a sunat și l-a invitat pe Joshua la ferma lui. Tatăl 
lui fusese cel care sugerase acest lucru. 

— A fost sanitar în Normandia. Cred că e! poate înțelege mai 
bine decât mine prin ce treci. 

Şi aşa a fost. 

Tatăl lui Joshua încă mai făcea în fiecare dimineață plimbările 
lungi prin oraş. Joshua ştia că încă se mai oprea la poarta lui Peter şi 
a Priscillei. Şi că încă se mai ruga pentru Abra. 

Şi Dylan Stark încă se mai arăta prin oraș. Un profesor de liceu, 
prieten al lui Peter, a spus că a văzut un Corvette roșu parcat lângă 
gardul de sârmă de la capătul îndepărtat al terenului de fotbal al 
liceului. De asemenea, a fost văzut lângă băcănia lui Eddie, unde 
elevilor le plăcea să se întâlnească. 

Joshua a ştiut că Dylan nu va renunța. Aștepta un prilej ca să ia 
ceea ce-și dorea. Peter nu putea s-o țină pe Abra pedepsită pentru 
totdeauna. 


Abra simțea că înnebuneşte. Nu putea să sc gândească la nimic 
altceva decât la Dylan și la când va putea să-l vadă iarăşi. 

A venit pauza de prânz; holurile și coridoarele gemeau de elevi 
care-și croiau drum spre ieşire, care ședeau în grupuri pe peluză sau 
la mesele de picnic de sub copaci lângă clădirea magazinului, ori se 
adunau în grupuri pe terenul de fotbal. Când Abra l-a văzut pe Dylan 
lângă gard, a aruncat o scurtă privire în jur şi s-a dus la el. S-a agăţat 
cu degetele de plasa din sârmă a gardului şi a zis. 

— Mă bucur să te văd. 

Şi-a aşezat degetele peste degetele ei: 

— Asta-i tot ce ai de spus? 

Părea foarte mânios, frustrat. 

— Când ai de gând să evadezi din închisoarea în care te-au 
încuiat? 

— Peter m-a pedepsit o lună întreagă, Dylan. Mai am încă două 
săptămâni. 

— Nu mai stau pe aici încă două săptămâni, iubito. M-am săturat 
de orașul ăsta. 

Inima Abrei a început să bată mai repede şi cu putere. 

— Nu pleca, te rog. 

— Vino cu mine. 

Degetele lui i-au apăsat degetele, cauzându-i durere. 

— Şi unde vom merge? 

— Contează? Mă iubeşti, nu-i așa? 

Când ea a încuviințat din cap, abia respirând, el a făcut un pas 
înainte: 

— Vreau să fii a mea. Abia am început, în ziua când te-am 
dus acasă. Ne va fi bine impreună, iubito. Am putea merge la San 
Francisco, Santa Cruz, oriunde vrem noi. 

Abra nu se îndoia că el o iubeşte. 

— Ştii bine că vreau să plec de aici, Dylan. 

A dat drumul mâinii ei şi s-a îndepărtat puțin de gard. 

— Atunci ne întâlnim lângă pod la miezul nopții. 

— În noaptea asta? Nu pot! 

Nu putea gândi atât de repede. 

— Nu poți sau nu vrei? Poate că m-am înșelat în privința ta. 

Şi a plecat. 

— Dylan! Aşteaptă! Voi fi acolo. 

Atunci Dylan s-a întors şi a zâmbit. 

— Dacă nu vei fi acolo, își vei petrece tot restul vieții întrebându-te 
ce ai pierdut. 

A continuar să mieargă, de data aceasta fără să mai privească înapoi. 


Abra a mâncat, deși nu îi era foame. Era rândul lui Penny să spele 
vasele, așa că Abra a cerut voie să se retragă. Avea teme de făcut şi era 
puțin obosită. Poate că se va culca mai devreme în seara asta. 

Peter s-a uitat la ea cu o privire uşor întrebătoare: 

— Eşti sigură că nu vrei să vii cu noi în camera de zi? Să te uiţi 
puțin la televizor? 

— Aş vrea, dar am un raport de terminat până vineri. 

Două minciuni una după alta, fără să clipească. 

Cum toată lumea era jos, i-a fost uşor să se strecoare în dormitorul 
lui Penny şi să fure un geamantan din setul pe care Priscilla i-l dăruise 
acesteia de Crăciun. Penny voia să meargă la Colegiul Mills. Ian 
Brubaker a sugerat că Abra ar trebui să meargă la Juilliard, dar acum 
ea voia un singur lucru: să fie cu Dylan. 

Geamantanul n-a fost destul de mare ca să încapă totul în el, însă 

Abra a împachetat ce a putut şi l-a ascuns sub pat. Era trecut de nouă 
când Peter a urcat, iar o oră mai târziu a venit şi Priscilla. Ea a bătut 
uşor la ușa lui Penny: 

— Stinge lumina Penny. Mâine dimineață trebuie să mergi la 
şcoală. 

Casa întreagă s-a cufundat în tăcere. Abra s-a întins pe pat în 
întuneric. I-au venit în minte cuvintele lui Joshua şi a fost cuprinsă 
de îndoială. Oare Dylan o iubea cu adevărat? Nu i-a spus niciodată 
lucrul acesta în mod clar. Dar ar fi putut s-o sărute cu atâta pasiune 
dacă n-ar fi iubit-o? 

Ceasul ticăia în întuneric. Timpul se scurgea încet. S-a ridicat în 
picioare şi a început să se plimbe de colo-colo, apoi s-a oprit de teamă 
că cineva ar fi putut-o auzi, ar fi bătut la ușa ei şi ar fi întrebat-o ce se 
întâmplă. S-a aşezat pe marginea patului, cu inima bătându-i sălbatic. 
Ar trebui cel puțin să lase un bilețel. S-a dus la birou şi bâjbâia după 
hârtie. Apoi a aprins lampa şi a scris repede. S-a iscat o pală de vânt, 
arțarul din fața geamului a foşnit și a speriat-o. Clopoțeii de vânt au 
scos un sunet cristalin sub stâlpul de susținere al terasei. Ceasul de jos 
a bătut ora unsprezece. Abra a scos nişte plicuri, a introdus într-unul 
un bilețel adresat Domnului și doamnei Matthews, altul către Reverend 
Ezechiel Freeman şi unul mult mai duios de rămas bun pentru Mitzi. 
Ar fi vrut să-i scrie şi lui Joshua, dar nu ştia ce să-i spună. Cel mai bine 
era să nu-i scrie deloc. Apoi s-a răzgândit, a scos Biblia Mariannei 
din sertarul de jos şi a mâzgălit rapid un bilețel pe care l-a introdus în 
Biblie: Marianne ar fi vrut ca sofia lui Joshua să aibă Biblia asta. 

A scos geamantanul de sub pat, a deschis încet ușa şi a înaintat 
în vârful picioarelor pe coridor, cu inima tresărindu-i de fiecare dată 
când scările scoteau un scârțâit. Apoi s-a grăbit spre uşa de la intrare 
şi a închis-o încet în urma ei. 

Când, în sfârşit, a ajuns la pod, o durea sub coastă din cauza 
efortului. Dylan era acolo, sprijinindu-se de maşină, dar şi-a îndreptat 
poziţia când a văzut-o. A băgat geamantanul ei în micul portbagaj și 
l-a trântit. 

— Ştiam că vei veni. 

A tras-o aproape şi a sărutat-o până când ea n-a mai putut să 
respire. 

— N-ai vrea să vezi mutrele lor dimineață? 

— Încă mai porți asta? — A rupt lănțişorul de care atârna cruciulița 
de la Marianne şi l-a aruncat la o parte. — N-ai nevoie de nimic care 
să-ți amintească de trecut, nu-i aşa? 

Nu i-a dat timp să se gândească şi a sărutat-o iarăşi. Mâinile lui își 
luau libertăţi care o şocau, dar acum îi era frică să protesteze. 

— Mă voi distra minunat cu tine. 

A tras-o într-o parte ca să poată deschide portiera. 

— Treci înăuntru. 

Ea a alunecat în scaun şi și-a tras picioarele înainte ca el să închidă 
uşa. 

Dylan a ocolit maşina şi s-a aşezat în scaunul șoferului. 

— În seara asta începem să trăim. 

A pornit motorul și a apăsat pe claxon în timp treceau podul. 

— Ca să ştie toată lumea! 

El părea foarte încântat şi ea a râs veselă. 

Joshua şedea în bucătărie, încă zguduit de coşmarul pe care îl 
avusese. Cu capul în mâini, încerca să se concentreze la Psalmul 23: 
„Chiar dacă ar fi să umblu prin valea umbrei morţii, nu mă tem de niciun 
rău, căci Tu eşti cu mine. Tbiagul şi nuiaua Ta mă mângâie.“ 

A sunat telefonul şi adrenalina i-a biciuit trupul; avea o presirnțire 
şi încerca s-o dea la o parte. Faptul că telefonul suna la ora patru 
dimineața nu însemna că s-a întâmplat ceva cu Abra. Tatăl lui primea 
de multe ori telefoane în toiul nopții. Joshua a dat scaunul în spate și 
s-a dus în camera de zi ca să ridice receptorul. 

— Joshua, sunt Peter. A plecat. 

Nu mai era nevoie să întrebe cine a luat-o. 

— Când au plecat? 

— Cândva după ora de culcare. Priscilla s-a trezit şi i s-a părut că 
aude ceva. Am colindat prin tot oraşul în ultimele două ore, dar n-am 
văzut-o. 

Joshua a închis telefonul, a răsfoit în grabă cartea de telefoane și 

a format numărul lui Cole Thurman. Telefonul a sunat de zece ori 
înainte ca o voce morocănoasă să răspundă cu o înjurătură urâtă. 

— Domnule Thurman? Sunt Joshua Freeman. Unde-i Dylan? 

Abia se reținea să nu pipe. 

-— De unde să știu? Sunt tatăl lui, nu paznicul lui. 

— Abra Matthews este cu el. Fata are doar şaisprezece ani. 

— Fata asta a fost un gunoi în ziua în care tatăl tău a găsit-o. Ar fi 
trebuit s-o lase acolo, sub pod. 

Joshua a aruncat telefonul în furcă. 

— Nu poți să faci nimic, Joshua. 

Tatăl lui stătea în cadrul uşii, îmbrăcat deja pentru plimbarea de 
dimineață, cu o față mai palidă şi mai obosită decât în ziua când i-a 
murit mama. 

— Nu pot să stau şi să nu fac nimic, tată! Trebuie să merg după ea! 

Şi-a luat repede jacheta şi cheile de la mașină și s-a îndreptat spre 
uşă. 


Abra simţea cum căldura o învăluie ca o catifea în maşina sport 
a Îui Dylan. Băiatul conducea cu viteză şi radioul urla o melodie 
rock-and-roll. Simțea furnicături de fiecare dată când el se uita 
la ea. Când reducea viteza și apoi accelera iarăşi, stomacul i se 
strângea de încântare. Penny şi prietenele ei au încercat să câştige 
atenția lui Dylan, dar el a ales-o pe ea. Şi vor fi împreună pentru 
totdeauna. Era suficient să se uite la ea, că simțea cum o trec valuri 
de căldură. 

Mâna lui a alunecat peste coapsă. 

— Pari aşa de încântată. 

Abra se simțea devorată de o nevoie puternică. 

— Mă delectez în fiecare clipă. 

S-a uitat la el cu speranța că-i va spune că o iubeşte. 

— Te delectezi cu ce? 

Dylan avea zâmbetul cel mai frumos şi cel mai strălucitor din 
lume. Ea a râs, cu respirația puțin întretăiată. 

— Cu faptul că fug împreună cu tine, desigur. 

El era atât de frumos, perfect ca într-o reclamă. 

— Abia aştept să te am. 

Oare atunci pământul se va învârti cu ea, aşa cum se spunea în 
romanele pe care Penny le citea pe ascuns? 

A simțit un fior de teamă. Nu ştia despre relațiile intime, nimic 
altceva decât că sunt un mare mister. 

Abra i-a studiat profilul. 

— Unde vom merge ca să ne căsătorim? 

— Să ne căsătorim? a râs scurt şi batjocoritor. Ce te-a făcut să 
` crezi că mă voi căsători cu tine? 

Cuvintele lui au lovit-o ca o palmă. 

— Mi-ai cerut să fug cu tine, Dylan. Ai spus că mă vrei. 

— Oh iubito, te vreau. Te vreau foarte mult. I-a mângâiat cu dosul 
palmei obrazul fierbinte. Aşa cum n-am mai vrut pe nimeni de inultă 
vreme, a spus și s-a concentrat asupra drumului. — Cine știe? Poate că 
într-o zi mă voi căsători. N-ar í grozav? 

A râs ca şi cum întreaga idee i se părea imposibilă. 

— Hei, i-a zis cu un zâmbet batjocoritor, crezi că pastorul Freeman 
ar vrea să ne cunune? 

— Mă îndoiesc. 

El a râs: 

— Am glumit. 

Poate felul în care Dylan conducea — luând curbele atât de strâns 
încât cauciucurile scrâşneau, apăsând tare frâna, accelerâna — o făcea 
să simtă că-i vine rău de la stomac. 

— Dar îl vom invita oricum, nu-i așa? 

Dylan vorbea sec şi batjocoritor. 

— Şi pe fiul lui cel cucernic. Cum îl cheamă? 

— Joshua. 

— Ah da, Joshua. Ce nume frumos din Biblie. Poate că mă voi 
căsători cu tine doar ca să văd doi bărbați maturi cum plâng. 

A râs iarăşi. 

O fracțiune de secundă, Abra ar fi vrut să-i spună să întoarcă 
mașina și s-o ducă acasă. Nu voia să vorbească despre pastorul Zeke 
sau despre Joshua. Şi nu voia să se gândească ce dezamăgiți vor fi de 

ea. Dar s-a gândit la bilețelele pe care le-a lăsat. Nu mai era cale de 
întoarcere acum. 

Dylan s-a uitat la ea. 

— Ştii ce-mi place la tine, iubito? Ai căutat să obţii ceea ce vrei. 
Nu te-ai speriat. 

Abra a studiat unghiurile aspre dar frumoase ale feței lui pe care 
se reflecta lumina de la bordul mașinii. Oare ar mai putea găsi pe 
cineva ca el? Cineva care s-o facă să simtă o nevoie şi o dorință atât 
de sălbatică? 

— Te iubesc, Dylan. 

Dylan a zâmbit. 

— Ştiu asta, iubito. Am ştiut din prima clipă când te-am văzut că 
suntem făcuți unul pentru celălalt. 

Spera că declarația ei îl va încuraja pe Dylan să facă şi el o declarație. 
Stomacul i se strângea, de data aceasta nu din cauza dorinţei. 

— Mă iubeşti, Dylan? 

Şi-a ţinut respirația în așteptarea răspunsului. A întors spatele 
tuturor din Haven pentru a veni cu el, iar acum îşi sacrifica și mândria. 

Dylan a ridicat nepăsător din umeni. 

— Nu prea ştiu ce-i dragostea, iubito. A râs scurt şi a continuat: 
Şi nici nu sunt sigur că vreau să știu. Din câte am văzut, te face 
slab. 

A încetinit și a luat o curbă, după care a accelerat iarăși. 

— Un lucru pe care ar fi bine să-l înveți despre mine încă de pe 
acum — i-a spus cu o privire mustrătoare — este că nu-mi place să fiu 
presat. 

Abra a înțeles aluzia. Dacă voia ca Dylan s-o iubească, trebuia să 
se străduiască din toate puterile să-l facă fericit. S-a uitat pe geam 
afară, luptându-se cu sentimentele contradictorii ce se zbăteau din 
ea. Ar trebui să se considere fericită. Toate fetele din Haven l-au vrut, 
dar el a ales-o pe ea. A ales-o chiar şi în locul lui Penny. Asta era 
important, nu-i aşa? 

Rezemându-şi capul de spătarul scaunului, a încercat să-şi înăbușe 
sentimentul tot mai puternic de dezamăgire. Nu asta-şi dorise. Nu aşa 
şi-a imaginat ea că se va întâmpla. Înstinctul îi spunea să nu plângă în 
fața lui Dylan. Doar îi spusese că nu-i plac laşii. 

Dylan a pornit radioul şi melodia „Pretend“ a lui Nat King Cole 
a umplut maşina. Apoi a cântat „That's Amore“ împreună cu Dean 
Martin. Avea o voce frumoasă, dar nici pe departe la fel de frumoasă 
ca pastorul Zeke sau Joshua. 

De ce se gândea iarăşi la pastorul Zeke și la Joshua? Doar și-a 
impus să şi-i scoată din minte. Era clar că i-a văzut pentru ultima 
dată. 

— Dintr-odată eşti foarte tăcută. Nu suport când o fată este 
bosumfiată. 

Fata s-a străduit să zâmbească: 

— Savurez călătoria. 

— Aşa să fie? 

A apăsat mai tare pedala de acceleraţie, zâmbindu-i, şi nu a ridicat 
piciorul până când mașina a început să vibreze din cauza vitezei. 

— Ai impresia că se dezintegrează, nu crezi? 

Abra simțea cum inima îi bubuie în ureche, dar s-a forțat să râdă: 

— Nu merge mai repede? 

Dylan s-a uitat l2 ca surprins şi încântat. 

— Ce fată sălbatică cşti! a zis şi a încetinit. Vorn încerca pe 
autostradă altădată. 

— Unde mergem? 

— La San Francisco. Am făcut rezervăii acolo. A zâmbit larg, 
dezvelindu-și dinții albi, şi a continuat: Va fi mai frumos decât în 
orice alt loc în care ai fost până acum. 

Orele treceau una după alta şi ceața pasiunii părea că se risipește. 
De fapt, ce ştia ea despre Dylan? Singurul lucru la care se gândise în 
săptămânile trecute era felu! cum se simțea când el se uita la ea. Chiar 
şi acum, când își îndrepta ochii întunecați spre ea simţea cum i se taie 
puțin respirația. Dylan a încetat s-o mai întrebe curn se simte şi de ce 
tace. Era prea ocupat să bată ritmul în volan. 

„Dylan mă sperie“ şi-a amintit ca o batjocură cuvintele şoptite 
cândva de Penny. 

Îndoieli supărătoare îi distrugeau încet-încet încrederea. Dar ce 
ştia Penny? leşise cu Dylan doar o dată sau de două ori înainte ca el 
să-şi piardă interesul pentru ea și s-o părăsească. Gândul că Dylan a 
fost cu Penny a făcut ca stomacul să i se strângă. De ce se gândea la 

lucrurile astea acum? Dylan era tot ce conta. El a ales-o pe ea, nu pe 
Penny. Şi va avea grijă de ea. 

N-a spus chiar el asta? 

Dar dacă n-a spus-o? 

Şoseaua urca şi Dylan a gonit spre vârful unui deal, apoi a 
coborât dealul și a intrat într-un tunel. La ieșirea din tunel a văzut 
în depărtare Golden Gate Bridge. Ceaţa grea a dimineții atârna 
peste munte și peste șosea ca o spumă albă. Oraşul de lângă golf era 
luminat puternic, îmbiind-o. Când a ajuns pe pod, Dylan a încetinit 
ca să plătească taxa și pulsul Abrei a luat-o razna. După ce au gonit 
nebunește până acum, la viteza de peste 70 de kilometri pe oră părea 
că abia se târăsc pe întinderea de aproape 2 kilometri a podului. După 
aceea Dylan a condus de-a lungul Aleii Doyle spre port, apoi a cotit 
spre Van Ness. A trecut de două semafoare și a luat iarăşi curba spre 
California, țâşnind în susul dealului. 

— Aproape am ajuns, iubito. 

O catedrală se înălța deasupra lor. Visase că într-o zi va îmbrăca 
o rochie albă de mireasă. Şi-a promis să-l facă fericit pe Dylan la 
noapte, pentru ca dimineață el să vrea să se căsătorească cu ea. A 
strâns din pumni până când unghiile i s-au înfipt în palme. Va face în 
așa fel încât el să nu vrea niciodată s-o părăsească. Mașina a zburat în 
sus pe Nob Hill. La câteva străzi de catedrală, Dylan a luat o curbă 
strânsă şi a parcat în fața Hotelului Fairmont. Abra a căscat gura 
surprinsă. Nu mai văzuse niciodată ceva atât de măreț. 

— Am ajuns. Pune-ţi ăsta pe deget. 

A scos din degetul mic un inel şi i l-a dat. 

— Întoarce-l, ca să arate ca o verighetă. Dacă întreabă cineva, 
spune că suntem în luna de miere. 

A deschis ușa şi a ieșit. Aerul umed de afară a izbit-o. 

Abra şi-a pus repede inelul cu coama unei fiare înaripate înainte 
ca bărbatul în uniformă să deschidă portiera. 

— Bine ați venit la Fairmont. 

Zâmbetul lui s-a topit când s-au uitat mai bine la ea, iar Abra a 
roşit. Fără îndoială că omul acesta ştia că ea și Dylan nu erau căsătoriți. 
Ştia de ce erau aici. Şi-a coborât pleoapele şi a ieşit din mașină. 

— Hei, tu! — Dylan a aruncat cheile bărbatului — Parcheaz-o! 

A ocolit maşina şi, luând-o pe Abra de braț, s-a aplecat ca să-i 
şoptească: 

— Încearcă să nu arăţi ca o școlăriță. Apoi a tras-o în hotel. 

Abra ar fi vrut să se ascundă când a intrat în hol, deşi la ora aceea 
nu era înăuntru decât personalul hotelului. 

— Aşază-te aici și aşteaptă-mă. Şi nu vorbi cu nimeni. Mă întorc 
imediat. 

A făcut ce i-a cerut și s-a cufundat într-un scaun îmbrăcat în 
catifea din spatele unui palmier. Dylan s-a iridepărtat. 

Era aşa de încrezător în el de parcă ar fi fost obişnuit cu asemenea 
locuri. Cu inima bubuindu-i puternic în piept şi cu palmele transpirate, 
Abra s-a uitat în jurul ei la stâlpii de marmură, la scara poleită, la 
covoarele roşii, la sculpturile ascunse în colțuri și la tablourile de pe 
pereți. Arăta ca un palat! Și-a adus aminte ce a învățat-o Mitzi când 
avea emoții înainte să cânte la pian în biserică. „Inspirá adânc și expiră 
încet pe nas. Asta te va calma imediat.“ Abra nu s-a mai gândit că lumea 
se uită la ea bănuitoare şi şi-a imaginat că este o prințesă. Dylan era 
prințul care o adusese în. palatul lui. 

L-a auzit ràzând. Uitându-se pe după palmier, l-a văzut Airtând cu 
recepționera atrăgătoare. Ferneia i-a zâmbit şi a continuat să lucreze 
în timp ce Dylan se apleca peste pupitru. Ceea ce i-a spus a făcut-o 
să se tulbure și să roşească. A simțit în tot trupul ei împunsătura 
geloziei şi o durere teribilă. A uitat deja că a lăsat-o ascunsă într-un 
colț izolat? 

Ce-ar face Dylan dacă s-ar ridica şi ar ieşi pe uşă chiar acum? 

Dar unde ar putea să meargă dacă ar pleca? Afară era frig şi nu 
se gândise să-și ia o haină mai groasă cu ea. Ar fi trebuit să-i sune pe 
Peter şi pe Priscilla şi să-i implore să vină s-o ia de aici. 

Oare ar veni? 

Dylan a apărut zâmbind. 

— Floare la ureche. Am filtrat puțin cu ea și nici nu s-a mai obosit 
să se uite la tine. 

I-a studiat fața: 

— Doar nu crezi că sunt atras de ea, nu-i așa? Este cu czl puțin 
zece ani mai bătrână ca mine. Totuși, ar putea fi interesant. 

Şi-a trecut brațul pe după talia ei și a tras-o spre el. 

— Relaxează-te. Sunt numai al tău. Ne vor trimite șampanie în 
cameră ca să celebrăm prima noapte. 

Apoi a sărutat-o pe frunte. 

— Ți-e frică. 

— Da. Puțin. 

Dylan ştia exact unde erau lifturile. Oare a mai fost aici? 

— Nu ştiu nimic, Dylan. 

— Oh, dar vei ști, iubito. 

După ce ușile liftului s-au închis, Dylan a tras-o în brațele lui. 

— Îmi place cum mă priveşti. Parcă soarele răsare și apune la 
porunca mea. 

Liftul s-a oprit. Dylan a luat-o de mână. Trebuia să facă doi paşi în 
timp ce el făcea unul pe covorul holului. A descuiat ușa și a deschis-o. 

— Casă, dulce casă. 

Inima i s-a oprit în gât şi nu s-a mai putut mişca până când el și-a 
pus mâinile pe șoldurile ei şi a împins-o înainte. 

Cineva a bătut la uşă. S-a repezit frenetic să se acopere. 

Dylan a înjurat, cu o respiraţie fierbinte şi grea. 

— Du-te în baie şi rămâi acolo până când îţi spun să ieși. 

Abra a fugit și a închis uşa după ea, tremurând. Când s-a uitat 
în oglindă, nu a recunoscut fata răvăşită cu fața roşie şi cu ochii de 
plumb ce o privea de acolo. Îl auzea pe Dylan prin uşă vorbind cu 
cineva. Părea stăpân pe sine, chiar amuzat. Celălalt vorbea cu o voce 
scăzută și plină de respect. Apoi s-au auzit pași îndreptându-se spre 
ușă, și ușa închizându-se cu o pocnitură. 

Dylan a intrat în baie. 

— Avem bagajele. Acum suntem numai noi, iubito. 

Cu obrajii fierbinți în palme, a rămas lângă fereastră uitându-se la 
luminile orașului, la străzile înguste, la Podul Golfului. Se simțea la o 
mie de kilometri depărtare de Haven. 

Panicată, a deschis geamantanul lui Penny și şi-a căutat pijamaua 
frumoasă. Când Dylan a ieşit din baie, s-a strecurat pe lângă el şi a 
intrat iarăși în baie, încuind ușa după ea de data aceasta. 

Dylan a râs și a bătut cu degetele în ușă 

— Doar nu ești una din fetele alea care se încuie în baie toată 
noaptea, nu-i aşa? 

O altă bătaie în ușa apartamentului a salvat-o de la un răspuns. 
Dylan a deschis şi a vorbit cu alt bărbat. A auzit zgomotul unui 
cărucior, clinchet de pahare, vocile șoptite ale celor doi bărbați, 
pocnetul unui dop care sare şi uşa închizându-se. Dylan a bătut iarăși 
la ușa ei. 

— A venit şampania. 

A deschis uşa prudentă. 

— Mai vine cineva? 

— Nu, până când von: comanda micul dejun în pat. 

I-a întins un pahar de cristal cu şampanie şi l-a ridicat pe al lui. 

— Să ciocnim pentru viața trăită din plin. 

A izbit paharul lui de al ei și a continuat: 

— Bea-l, iubito. După cum arăţi, ți-ar prinde bine puţin curaj 
lichid. 

A urmărit-o pe sub gene cum îşi umezește buzele prudentă în 
pahar. Bulele i-au gâdilat nasul şi nu i-a plăcut gustul. 

— Încearcă asta. 

l-a întins o căpșună şi i-a umplut iarăşi paharul. După două 
pahare, Abra era amețită. 

Dylan şi-a trecut degetele de-a lungul brațului ei gol, timp în care 
prin trupul ei trecea un fior. 

— Acum pari mai relaxată. 

I-a luat paharul de şampanie şi l-a pus pe căruciorul de room- 
service. 

— Ajunge cu șampania, a zis și a tras cu ochiul şmecherește: Vreau 
să fii conştientă. 

Abra nu mai văzuse niciodată un bărbat dezbrăcându-se şi s-a 
întors cu spatele. Dylan a chicotit: 

— Nu fi sfioasă. 

A întors-o cu fața spre el şi i-a luat mâna. 

Când ea s-a dat înapoi, a apucat-o de pijama şi i-a rupt-o în 
față. Abra a ridicat mâna încercând să se acopere, dar el a prins-o de 
încheieturi și i-a dat mâinile la o parte. 

— Am ştiut că eşti frumoasă. 

— Mă doare, Dylan. 


— Tu eşti de vină pentru asta. Nu te mai împotrivi. 

— Te rog. Aşteaptă. 

— De ce? 

Ochii lui erau ca doi cărbuni încinși, dar avea un zâmbet 
batjocoritor: 

— lubito. 

A înfipt un genunchi între genunchii ei. 

Cum putea cineva atât de frumos să devină atât de urât şi de 
înspăimântător? 

Zbaterea caldă din stomacul Abrei a devenit rece și inertă din 
cauza fricii. Nimic nu era cum ar fi trebuit să fie. 

Dylan era puternic şi necruţător. Nu era nici tandru, și nici blând. 

Incapabilă să scape, Abra s-a retras în ea însăşi, amoițită. Avea 
impresia că plutește pe deasupra, fiind doar martoră la întreaga 
devastare. Asta înseamnă a face dragoste? Acest act de violenţă ticălos şi 
pângăritor? Despre asta spun romanele că face ca lumea să se învârtească 
în jurul tău? 

În sfârșit, s-a terminat. Dylan s-a tras înapoi abrupt, lăsând-o să 
simtă frigul. Oare degetele lui i-au lăsat vânătăi pe trup? Se simțea 
dărâmată lăuntric. Ar fi vrut să-și acopere fața de rușine. 

Dylan s-a întins pe spate și a adormit imediat. Sforăia ca un 
bătrân. 

Abra a rămas nemişcată, de teamă să nu-l trezească iarăși. 
Şi-a aţintit privirea în tavan cu lacrimile curgându-i din ochi și 
prelingându-se pe tâmple și în păr. În întuneric, şi-a amintit: „Nu 
vreau să suferi, Abra.“ Joshua a încercat s-o avertizeze. Dar ea a fost 
întotdeauna o proscrisă, o străină. Acum era şi pângărită. 

Oh Domne, ce se va întâmpla acum? 

O voce întunecată din capul ei i-a şoptit: Ce crezi? Cum îţi așterni, 
aşa vei dormi. Ai uitat? Tu ai vrut asta. N-ai decât să te descurci cât poți 
mai bine în situația dată. 


ZS 


5 (8/2, 


Ai grijă ce-ti doreşti. S-ar putea să fi se împlinească. 
ReceLe Mioas 


oshua a condus în noapte la San Francisco. A găsit o 

stație de benzină şi și-a alitnentat mașina, încercând să 

se gândească ce să facă mai departe. Ar trebui să caute 

în labirintul de străzi care străbăteau coastele dealulu:? Habar nu 

avea de unde să înceapă, cum s-o găsească. Oare Dylan a dus-o la un hotel 

elegant sau la un motel ieftin? Sau a condus mai departe, fără să oprească? 

Greu de crezut. Cu siguranță că va vrea să ia cât mai repede posibil ceea 

ce a urmărit tot timpul. Şi apoi? O va lăsa pe Abra undeva în drurn, să se 

descurce singură? O va lua cu el acolo unde va vrea să meargă mai apoi? 

Au venit zorile şi Joshua a parcat undeva pe plajă. A oprit lângă 

oceanul nesfârşit, urmărind valurile cum se izbesc de plajă. Oamenii 

veneau și se plimbau, unii dintre ei cu câini. Joshua și-a plecat capul 

pc volan şi s-a rugat: „Doamne, Te rog, fă-o să sune acasă.“ Înfrânt, a 
pornit motorul și s-a îndreptat spre Podul Golden Gate. 


SOS 


Abra şi-a umplut plămânii și a expirat toate speranțele şi visurile 
ei. S-a ridicat încet din pat, a intrat în baie şi a încuiat ușa. Cu mâinile 
tremurând, a pornit robinetul dc la duș. A pășit sub şuvoiul de apă şi 
a mărit din ce în ce mai tare temperatura apei până când pielea i s-a 

înroşit ca un homar fiert. Încăperea s-a umplut cu un nor gros de abur 
şi a inspirat aerul lichid. S-a spălat bine, dar tot se simțea murdară. 

Dylan s-a trezit când ea s-a întors în pat. 

— Hmmm, miroși foarte bine. 

A vrut-o iarăși. Și după ce el a terminat, Abra a tras pătura peste 
ea şi s-a ghemuit în poziție fetală. 

Abra, i-a şoptit o voce interioară. Scoa/ă-re. Du-te jos şi sună acasă. 

Nu pot. 

Sună-l pe pastorul Zeke. 

Şi-a apăsat tare mâinile peste urechi. 

Eşti doar un copil, 

Nu, nu mai era copil. Lui Peter şi Priscillei le va fi aşa de rușine 
din cauza ei, că nici măcar nu vor mai vrea să se uite la ea, cu atât mai 
puţin să-i vorbească. Penny va povesti în toată școala că a fugit cu 
Dylan, că au petrecut noaptea într-un hotel şi că s-a întors acasă cu 
coada între picioare, ca un căţel bătut. Pastorul Zeke îi va spune că va 
merge în iad. Și Joshua... Oh, ce i-ar spune Joshua? S-a cutremurat la 
gândul de a mai da ochii cu el. 

Sună — 

Şi-a astupat urechile ca să nu mai audă vocea aceea. Nu pot să merg 
acasă. Nu mai am casă. Unde merge Dylan, voi merge şi eu. 

Epuizarea a învins-o până la urmă. A visat că e iarăşi copil, atât 
de slabă că nu se putea ridica; puterile-i mai ajungeau doar ca să 
plângă. Un bărbat s-a aplecat peste pod. Speranţa i-a renăscut și și-a 
ridicat mâna, cu degetele răsfirate, cerând ajutor. Ar fi vrut să strige, 
dar nu mai avea voce. Bărbatul s-a aplecat mai tare și s-a uitat la ea 
peste balustradă, dar o fiară cu aripi întunecate s-a apropiat de ea. 
Tot ce mai putea vedea acum Abra era forma neagră care se apropia 
amenințător de ea. Avea ochi roșii și un zâmbet larg şi batjocoritor. 


Tatăl a deschis uşa din spate când Joshua a urcat treptele. Nu mai 
era nevoie să-l întrebe dacă a reuşit s-o găsească. Joshua a intrat în 
camera de zi și s-a afundat pe canapea. 


257 


FRANCINE RIVERS 


— N-am ştiut nici măcar de unde să încep căutările. 

— E în mâinile lui Dumnezeu, fiule. 

— E în mâinile lui Dylan, tată! O va sfâșia în bucăți, rosti cu o 
mânie crescândă, până când simți că se înăbuşă de furie. Dacă n-a 
sfâşiat-o deja. 

— Poate că de asta va fi nevoie să ajungem la inima ei. 

Joshua s-a uitat mirat la el: 

— Sper că nu vorbeşti serios. 

— Nici mie nu-mi place ideea asta mai mult decât ție, fiule, dar 
dragostea, bunătatea și rațiunea nu au mişcat-o deloc. Şi-a închis 
inima față de oricine, cu excepția acestui băiat. 

— Nu-i un băiat, un nenoro... 

— Dacă ne împotrivim, se va simți ca o martiră. 

Joshua s-a ridicat în picioare. 

— Atunci spune-mi ce să fac! 

— Ai făcut tot ce-ai putut. Acum îţi mai spun un singur lucru. A 
venit vremea s-o lăsăm în pace. 

— Să renunțărr la ea? a întrebat Joshua cu o voce aspră, 
spartă. 

— A renunța la ea nu înseamnă a o abandona, ci a ne încrede că 
Dumnezeu va lucra aşa cum crede El de cuviință. Nu uita ceca ce ştii 
că este adevărat. Dumnezeu o iubește mai mult decât tine. O iubeşte 
mai mult decât o iubesc eu, sau Peter, sau Priscilla; mai mult decât o 
iubim toți la un loc. 

A oftat şi a continuat: 

— Uneori Dumnezeu trebuie să distrugă pentru a mântui. Trebuie 
să rănească pentru a vindeca. 

— Să distrugă? Să rănească? Nu pot lăsa să se întâmple una ca 
asta. 

— Deja se întâmplă, Joshua. Tu nu ai niciun cuvânt de spus aici. 
Este alegerea ei. Tot ce poți face este să te încrezi în dragostea veşnică 
a lui Dumnezeu. 

— Trebuie să fac ceva, altfel o iau razna. 

Joshua s-a afundat iarăși pe canapea, şi-a acoperit fața și a 
plâns. 

A simțit pe umărul lui mâna fermă a tatălui său. 

— Vom face ceva, a spus strângându-l mai tare. Ne vom ruga 
» a Sp 
pentru ea. 


Abra s-a trezit când Dylan a tras păturile de pe ea. 

— Haide, iubito. Scoală-te. 

Au mâncat micul dejun în cameră și Dylan i-a cerut să aştepte 
afară până când va preda camera. A spus că vor mai rămâne o noapte 
sau două în San Francisco, într-un hotel de lângă North Beach. Nu va 
fi aşa maiestuos, dar tot ce le trebuia era un pat, nu-i aşa? 

A dus-o la Fisherman's Wharf. A povestit despre ultima dată când 
a fost în oraş împreună cu prietenii din frăția lui. Când a spus că s-au 
distrat, ea a ştiut la ce se referă. Abrei îi plăcea mirosul mării. Dylan a 
cumpărat crab proaspăt într-o cupă mică. 

— Deschide ciocul, păsărică, şi i l-a introdus cu furculița în gură. 
A spus că vrea să-i cumpere un suvenir şi s-au decis împreună la un 
hanorac ieftin de culoare roz şi cu fermoar, care avea imprimat pe el 
Fishermans Wharf. Rozul era culoarea favorită a lui Penny. 

— Se zvoneşte că Joe şi Marilyn” se vor căsători în curând. Locuiesc 
pe aici, pe undeva. Dacă avem noroc, s-ar putea să-i întâlnim. 

— Vrei să-mi spui că-i cunoşti? 

— Am întâlnit-o pe Marilyn. 

A zâmbit când a văzut-o că rămâne cu gura căscată de uimire. 

— A fostla noi acasă. Mama cunoaşte pe toată lumea din Hollywood. 

— Mama ta este actriță? 

Abra n-a auzit niciodată despre Lilith Stark. . 

— Este editor la o revistă. Ea le face şi le desface pe actrițe. Şi 
dă cele mai bunc petreceri din branșă. Dacă vrei să devii cineva vii 
la petrecerile ei. Ştie toate lucrurile murdare pe care alții încearcă să 
le ascundă. Toți vor să intre în grațiile ei. Când invită ea pe cineva, 
invitația ei este primită fără întârziere 

Şi a continuat cu un zâmbet sardonic: 


* Este vorba despre Marilyn Monroe şi Joe DiMaggio [n.trad.]. 

— Marilyn are reputația de blondă naivă, dar este mai deşteaptă 
decât pare. 

Dylan a dus-o la cină în Cartierul Chinezesc și apoi la un club de 
noapte din North Beach. 

— Îţi voi arăta o lume cu totul nouă. 

Bărbatul de la intrare s-a uitat la ea şi a clătinat din cap, dar Dylan 
s-a aplecar spre el și i-a şoptit ceva la ureche în timp ce i-a vârât nişte 
bani în mână. Omul s-a dat la o parte şi i-a lăsat să intre. 

Înăuntru era întunecos şi mult fum. Abra a rămas cu gura căscată 
când a văzut două fete dezbrăcate învârtindu-se pe o mică scenă. Locul 
era plin de oameni, în majoritate bărbați. Dylan a tras-o după el până 
când a găsit un loc unde să se așeze. Bărbații se uitau la ea şi a simțit 
cum i se face pielea de găină. O ospătăriță dezgolită a venit să le ia 
comanda și Abra şi-a plecat repede privirile. Dylan a comandat ceva, 
apoi s-a rezemat de spătarul scaunului pentru a urmări spectacolul. 

— Pot să plec, a întrebat Abra, speriată de moarte. 

— Nu te mai purta ca o fată de la școala duminicală. Urmăreşte 
şi tu numărul. 

A prins-o de bărbie și i-a întozs capul spre scenă. 

— Poate înveți şi tu câte ceva. 

Când Dylan s-a ridicat de la masă, a intrat în panică, iar el s-a 
aplecat spre ea și i-a spus: 

— Nu te îngrijora. Mă întorc imediat. 

L-a urmărit cum își croieşte drum printre mese şi se opreşte să 
stea de vorbă cu un bărbat din capătul celălalt al sălii. Bărbatul z scos 
ceva din buzunar şi i-a dat lui Dylan. Dylan i-a dat și el ceva. Abra 
n-a respirat uşurată până când Dylan s-a așezat iarăși pe scaun lângă 
ea. Atunci i-a făcut cu ochiul. 

— Ai crezut că te părăsesc deja? 

Chelneriţa s-a întors și a adus o tavă cu băuturi. Dylan a luat un 
pahar și i l-a dat Abrei. 

— Bea-l. 

Ea a luat o înghițitură şi a simțit imediat o împursătură, apoi o 
căldură i-a învăluit stomacul. Dylan a scos un pliculeţ din buzunar şi 
a luat din el o pilulă. 

— la-o. Ai fost tensionată toată ziua. Asta te va ajuta să te destinzi. 

L-a ascultat supusă, ca să-i facă pe plac. Când el i-a făcut semn cu 
capul spre pahar, a mai băut o înghițitură din el. 

Şi Abra s-a relaxat într-adevăr. Bătăile tobei i-au înfierbântat 
sângele. Dylan a tras-o de pe scaun şi a început să danseze cu ea. Dar 
când el şi-a luat mâinile de pe ea, nu s-a oprit. Se simțea exaltată, 
mişcându-se în ritmul muzicii. Bărbații strigau, încurajând-o. Lumini 
colorate îi dansau în față. A închis ochii şi s-a răsucit, cu brațele în aer 
şi cu trupul bâțâindu-i-se în ritmul muzicii. Gălăgia s-a amplificat. 
Apoi a auzit nişte strigăte furioase, a văzut agitație, dar nu i-a păsat. 
Nu voia să se gândească la nimic şi nimeni. 

Cineva a prins-o de încheieturile mâinilor și a tras-o. S-a 
împiedicat în timp ce a coborât niște scări. Oare a fost pe scenă? 

— Haide. 

O femeie aproape că a târât-o pe un hol slab luminat. Ambra s-a 
împleticit și s-a izbit într-un perete. Femeia a lovit-o peste față ușor 
o dată, de două ori. 

— Vomit-o, drăguță. Ce ţi-o fi dat? 

Abra l-a auzit pe Dylan. Femeia a strigat. El a apucat-o pe Abra. 
Femeia a protestat, l-a înjurat, dar Dylan i-a cerut să-şi vadă de 
treaba ei. Abra s-a clătinat, sprijinindu-se cu mâinile de pereți ca să-și 
găsească drumul. Totul era cețos în jurul ei. Dylan a ajuns-o din urmă 
şi a prins-o ferm de talie: 

— Hai să mergem. 

A deschis ușa de la capătul holului. Arul era rece şi cerul întunecos, 
foarte întunecos. A amețit şi totul s-a întunecat în jurul ei. 

Când s-a trezit cu o durere bubuitoare de cap, a auzit apa de la 
duș. O durea peste tot, în afară și înăuntru. Unde era? Nu își aducea 
aminte de camera aceasta. Avea un dulap vechi, o oglindă, un fotoliu 
uzat aşezat lângă un geam acoperit cu o perdea şi un tablou înfățișând 
Podul Golden Gate atârnat pe un perete. 

Dylan a ieșit din baie cu un prosop înfăşurat în jurul taliei și cu 
altul uscându-şi părul. 

— Ce noapte! 

I-a zâmbit ca o pisică feroce pregătită să apuce un șoarece: 

— Ai dat un spectacol pe cinste aseară. 

— Ce s-a întâmplat? 

— Ce nu s-a întâmplat? a râs el. Te-ai dezlănțuit total! 

Nu îşi amintea prea bine ce s-a întâmplat după ce Dylan i-a dat 
acea pilulă. S-a ridicat în șezut și şi-a presat tâmplele cu mâinile. 

— Mă doare capul. 

— Îşi dau ceva câ să-ți treacă, a rânjit Dylan. M-ai surprins, iubito. 
N-am ştiut că o creștină cuminte ca tine poate să danseze așa. 

Aşa, cum? Își amintea suficierit de multe ca să nu dorească detalii. 

— Ce mi-ai dat? 

— O chestie mică, să te elibereze de tensiune. 

S-a așezat pe pat şi i-a dat părul pe spate, dezgolindu-i umerii, 
apoi a sărutat adâncitura gâtului ei. 

— M-ai dat gata, iubito. 

Şi după ce i-a ciupit lobul urechii: 

— Am aranjat să eliberăm camera târziu, aşa că putem rămâne 
până la două. Asta îriseamnă că ne-au mai rămas treizeci de minute 
ca să ne pregătim de plecare. 

Pe Abra a cuprins-o frica: 

— Şi unde mergem? 

— Ne continuăm călătoria. 

Au pornit pe Autostrada 191, până la Santa Cruz și s-au oprit 
la promenada de la gura Râului San Lorenzo. Dylan era foarte bine 
dispus. A întrebat-o ce-ar vrea să facă. A vrut să se dea în carusel şi a 
apucat strâns inelele de aramă. Apoi Dylan a dus-o cu Giant Dipper, 
un montagnes-russes vopsit în roșu și alb, și a trecut dintr-un minut 
într-altul de la teroarea cea mai abjectă la un râs isteric. După aceea, 
şi-au încercat norocul la jocurile de la gheretele aliniate pe promenadă. 
Dylan a cumpărat două prosoape colorate și costume de baie: 

— Ai ce arăta, iubito. Deci arată. 

Au înotat spre platformă. Dylan i-a zis că înoată prea încet și a 
iuțit ritmul, lăsând-o în urmă. Apa era rece. Abra a simțit un fior 
de frică, imaginându-și ce s-ar întâmpla dacă ar înota până la o 
adâncime mai mare. A înotat mai repede și a obosit când a ajuns la 
ponton. Dylan se întinsese deja Ja soare, dar s-a plictisit repede şi a 
intrat iarăşi în apă. Ea l-a urmat şi a cuprins-o exasperarea când l-a 
văzut că ajunge la mal şi pleacă fără să se uite înapoi. Băiatul și-a 
şters apa de pe umeri şi şi-a scuturat capul ca un câine mițos. Abra 

s-a întrebat dacă Dylan e conştient că zeci de fete se uitau la el. O 
blondă zveltă într-un costum de baie roz dintr-o singură bucată se 
uita țintă la el. Dylan s-a întors spre ea şi savura din plin atenția 
care i se acorda. 

Când Abra a ajuns pe țărm, a ieşit din apă fără să se uite în direcția 
lui. Luând o poză bine studiată, și-a trecut mâinile prin păr şi l-a stors 
de apă, apoi şi i-a dat drumul, răsfirându-l. Până și Dylan s-a oprit 
să se uite la ea. Când un tânăr a pornit spre ea, Dylan a ajuns lângă 
Abra înaintea lui. 

— Casă-te! Nu-ţi aparține. 

Şi-a trecut un braț după umerii ei în timp ce plecau de pe plajă. 

— Am fost invitați la o petrecere. 

Maşinile erau parcate în susul şi în josul unei străzi înguste, muzica 
urla dintr-o casă de pe plajă și locul era plin de tineri. Blonda de pe 
plajă l-a strigat pe Dylan, şi Abra a rezistat impulsului de a se agăța 
de brațul lui. El a dat drumul mâinii ei de îndată ce a intrat pe ușă 
şi şi-a croit drum prin mulțime în fața ei, ţinând deasupra capului o 
sticlă de whisky şi stârnind urale. Toate fetele păreau să poarte bluze 
transparente peste costumele de baie. Dylan a fost repede înconjurat. 
Când a sărutat-o pe blondă, Abra a simțit o lovitură în stomac. 

Ea a ieşit pe uşa glisantă unde erau adunaţi alți tineri în jurul 
unui foc de tabără, având fețele arămii din cauza luminii reflectate de 
flăcările lui. Valurile se izbeau de țărm şi se cățărau pe povârnişul alb, 
îşi pierdeau din avânt şi se retrăgeau înapoi în mare. 

Abra o văzuse de multe ori pe Penny flirtând ca să şie cum se 
face. Dar i se părea mai firesc să-i lase pe băieții care se apropiau de 
ca să vorbească. Ea zâmbea, prefăcându-se că ascultă, dar sperând că 
ușa glisantă se va deschide și Dylan va ieşi pe ea. Ce făcea în casă cu 
blonda aia? Când — în sfârşit — a ieşit, a râs din senin şi a spus ceva 
atât de încet, încât băieții de lângă ea trebuiră să se apropie mai mult. 

— Aici erai, iubito. Te-am căutat peste tot. 

Mincinosule. Abra nu a luat paharul cu băutură pe care i l-a oferit 
el, ci a ridicat alt pahar, pe care i-l dăduse altcineva. Când Dylan i l-a 
luat și l-a pus deoparte, punându-i în mână paharul pe care îl adusese 
el, s-a întrebat dacă nu cumva a pus în el o altă pilulă. A auzit țipete şi 
râsete când un băiat şi o față complet goi au ieşit din casă şi au fugit 

spre ocean. În timp ce Dylan se uita şi râdea, Abra a vărsat băutura în 
nisip. El a văzut-o. 

— Să vii înăuntru după ce termini de vărsat. 

Când a intrat, Dylan stătea în picioare înconjurat de băieţi şi fete 
mai apropiați de vârsta ei. Arăta matur și sofisticat în comparație cu 
ei. Toţi îl priveau cu adoraţie. 

—- Nu mă aşteptam să te văd aici. 

Kent Fullerton stătea lângă ca cu o bere în mână. 

— Te-am văzut pe plajă. Am crezut că ai venit cu Peany Matthews. 

— Nu mai locuiesc cu ei. 

— De când? 

Kent părea îngrijorat. 

— De câteva zile. Acum sunt cu Dylan. 

A ridicat berea în timp ce-l studia pe Dylan. 

— Alt tip mai în vârstă. 

Abra s-a uitat la el. 

— Ce vrei să spui? 

Kent a zâmbit îndurerat. 

— Penny mi-a spus că eşti îndrăgostită de Joshua Freeman. Că de 
aceea nu vrei să-mi dai nicio şansă. 

— Joshua a fost un prieten de familie. Şi ți-aş fi dat o şansă dacă 
nu ţi-ai fi pierdut interesul aşa de repede. 

— Nu mi-am pierdut interesul. De fiecare dată când mă uitam la 
tine, tu întorceai capul în altă parte. Penny mi-a spus că eşti timidă. 
Odată te-am aşteptat în fața clasei. Te-ai uitat o clipă la mine, apoi ai 
zbughit-o la toaleta pentru fete. M-am simțit ca un idiot, urmărind o 
fată care nu voia să vorbească cu mine. 

— Nimeni n-a băgat de seamă că exist, până atunci. Nu ştiam ce 
să spun. 

Kent i-a studiat chipul. 

— Ei bine, acum vorbim. 

— Acum e prea târziu. 

Kent şi-a mutat privirea de la ea la Dylan: 

— Eşti sigură că nu faci o greșeală? 

Cum ea n-a răspuns, s-a uitat iarăși la ea. 

— Vrei să te scot de aici? 

După ce ore întregi l-a urmărit pe Dylan cu alaiul lui de 
admiratoare, îşi dorea asta mai mult decât orice. 

N-au parcurs mai mult de câțiva paşi, când Kent a fost tras de 
lângă ea. Privirea lui Dylan înainte să-l lovească pe Kent a îngrozit-o 
pe Abra. Când Kent a încercat să se ridice, Dylan l-a lovit ca o fiară. 
Toţi s-au dat înapoi şi au început să strige. Kent a reuşit să-i dea câteva 
lovituri înainte ca Dylan să-l călărească şi să-l lovească puternic cu 
amândoi pumnii. Atunci au intervenit câțiva, apucându-i brațele și 
trăgându-l înapoi. 

Muzica urla în continuare în timp ce Dylan se zvârcolea să scape 
din strânsoarea lor, cu dinții rânjiți, cu venele umflate pe frunte şi cu 
fața lividă. . 

— Bine. Bine! Dați-mi drumul, a zis şi s-a scuturat de mâinile 
care-l țineau. 

Kent a gemut și a încercat să se ridice în șezut. Abra a făcut un pas 
în față, dar Dylan a apucat-o de braț. 

— Noi doi plecăm de aici! 

Când a împins-o spre uşă, toată lumea s-a dat la o parte ca să le 
facă loc. Chiar şi fetele care fuseseră înnebunite după el cu o clipă în 
urmă, acum se trăgeau înapoi speriate. A întâlnit privirea blondei, şi a 
văzut în ea îngrijorare, nu invidie. 

Degetele lui Dylan s-au înfipt în braţul ei în timp ce se îndreptau 
spre maşină. Abra era nevoită să facă doi paşi pentru unul de-al lui. A 
deschis dintr-o smucitură portiera din dreapta și aproape a împins-o 
înăuntru. Fata abia a avut timp să-şi tragă picioarele înăuntru înainte 
ca el să trântească uşa. Apoi și-a fixat bine palma pe capotă şi a sărit 
peste ea, a deschis portiera din dreptul şoferului şi a intrat în maşină. 
Motorul a prins viață. Înjurând, Dylan a băgat maşina în viteză și 
a demarat după curbă. A gonit pe stradă, evitând cu greu mașinile 
parcate. Cauciucurile scrâşneau când lua curbele. 

— Ai vrut să pleci cu tipul ăla? 

Abra a închis ochii, îngrozită. Dylan a schimbat iarăşi viteza. Cu 
două zile în urmă, mişcarea aceasta făcea ca sângele să-i pulseze mai 
tare. Acum îi oprea inima în loc. - 

— Este un vechi prieten de-al lui Penny. 

— Ce-ați avut de gând să faceți? 

— Nu mai mult decât ceea ce făceai tu cu fetele alea care te 
înconjurau. 

Dylan a râs, dar râsul lui nu era deloc vesel. Nu a mai spus nimic, 
iar Abra a tăcut şi ea, căci dorea ca el să se concentreze la condus, 
altfel ar fi putut să-și frângă gâtul. 

Abra habar n-avea câți kilometri au parcurs până când Dylan s-a 
relaxat. 

— l-am spart nasul. Aș fi vrut să-i scot şi dinții. 

Cu un râs crud, a continuat: 

— Poate că i-am scos. 

Apoi şi-a bătut joc de fetele pe care le întâlnise pe plajă. 
Blonda a vrut să-i arate casa, dar când a venit clipa, şi-a pierdut 
curajul. Abra s-a uitat într-o parte, înțelegând foarte bine ce vrea 
să spună. 

Dar Dylan s-a uitat la ea şi a rânjit: 

— Exact ca Penny. 

A cotit brusc, tăindu-i respirația. Pietrișul a lovit cu zgornot burta 
maşinii când a oprit la marginea unei stânci. După aceea a apucat-o 
pe Abra de păr și a tras-o spre el: 

— Aş putea să te arunc acolo jos, printre stâncile alea, şi nimeni 
nu ți-ar simți lipsa. 

Privirea din ochii lui a făcut inima Abrei să tremure ca a unui tepuraș. 

— Ce spui despre asta? 

Va avea grijă să lase urme pe corpul lui, dacă va încerca. 

Expresia feței lui s-a schimbat. 

— Cele mai multe fete ar plânge acum, implorându-mă să le cruț, 
a spus, sărutând-o pedepsitor. Eşti culmea, știi asta? 

Zâmbind, a clătinat din cap şi s-a întors pe şosea. 

— Nu cred că mă voi plictisi de tine prea curând. 

Au pornit iarăși la drum în întunericul nopții. 

Sprijinindu-şi capul de spătarul scaunului, Abra l-a studiat pe 
Dylan. Era așa de frumos. Şi fusese gelos pe Kent. Poate că ăsta era 
un semn că o iubea, dar încă nu-și dădea seama. I-a adresat iarăși 
zâmbetul acela care o făcuse să se îndrăgostească de ea — sau cel puțin 
să-și imagineze acest lucru. 

— La ce te gândeşti, iubito? 

— La nimic. Admir priveliștea. Unde mergem, Dylan? 

— Contează? 

A clătinat din cap în întunericul nesfârșit. 

— Nu. 

— Vreau să mai fiu cu tine câteva zile, înainte să mă întorc acasă 
şi să înfrunt balaurul. 

Abra a clătinat din cap. 

— Nu trebuie să-ţi faci griji, Dylan. Nimeni nu se va obosi să mă 
caute. 

— Nu m-am referit la tine. 

A râs dispreţuitor, de parcă locuitorii din Haven erau ultima dintre 
grijile sale. 

— Să zicem că am lăsat-o pe mama să rezolve o mică problemă. De 
aceea am venit la Haven, ca să las lucrurile să se mai liniștească puțin. 

— Ce lucruri? 

— Unele fete pur şi simplu nu ştiu când să renunțe. Mama spune 
că porumbița rănită a zburat şi acum petrece câteva luni pe Riviera 
italiană. 

l-a atins coapsa cu mâna. 

-— Aşa că zona e liberă. 

Şi-a retras mâna și a continuat: 

— Problema este că imediat ce mama te va vedea, va vrea capul 
meu pe o tavă. 


Zeke s-a apropiat de pod și şi-a odihnit brațul de balustradă. 
Împreunându-și mâinile, s-a rugat cu ochii deschişi, calmat de susurul 
apei care cobora din munți şi îşi urma drumul spre mare. Amintirile 
despre Abra l-au copleșit — i-a auzit plânsul de nou-născut, a văzut-o 
neajutorată, a simțit bătaia inimii ei sub vârful degetelor sale, suflarea 
de viață pe care a expirat-o peste ea, carnea ei rece lipită strâns de 
pieptul lui. A cunoscut frica şi în trecut, dar niciodată ca în noaptea 
în care a ținut-o pe Abra, udă încă după naștere, aflată la un pas de 
moarte. 

Ími amintesc cum se uita la mine, cu deplină incredere şi dragoste. Și 
îmi amintesc ziua când toate astea s-au schimbat. 

A apucat strâns balustrada. 

Doamne, nu pretind să înţeleg ce faci prin toate astea, dar mă încred 
în Tine. Joshua se luptă. O bătălie se da acum in el. Abia a venit dintr-un 
război, că acum se confruntă cu altul. Ascultă de mine, Doamne, dar inima 
lui e frântă. Înconjoară-l și protejează-l, Tată. Ancorează-i. Încercuiește- | 

Zeke şi-a îndreptat poziția și a privit către răsărit. Abra era plecată 
deja de o săptămână, și nu știau încă nimic de ea. La orizont a apărut 
o geană de lumină, anunțând zorii unei noi zile. Vârându-și mâinile 
în buzunare, a pornit înapoi spre casă. Însă o licărire pe trotuar i-a 
atras atenţia. Curios, s-a aplecat și a luat ceva de pe jos. Era cruciulița 
Mariannei, cu lănțişorul rupt. A oftat şi l-a vârât în buzunarul de la 
cămașă. 

Când a intrat în casă, Joshua şedea la masa din bucătărie, cu 
cearcăne întunecate în jurul ochilor și cu o cană ae cafea fierbinte 
cuibărită în palme. Vederea lui l-a făcut pe Zeke să zâmbească trist. A 
strâns umărul fiului său și s-a dus la bufet ca să-şi toarne și el o cană 
cu cafea, înainte să se aşeze în fața lui. 

Joshua a închis ochii. 

— Mă întreb unde-i acum. 

Ar fi inutil să-i spună să nu se mai gândească la Abra şi la Dylan. 
Ar fi fost ca şi cum i-ar fi cerut să nu mai respire. 

— Astăzi te duci la lucru? 

Joshua a clătinat din cap. 

— Nu cu echipa, fiindcă încă nu ne-a venit lemnul. Dar m-am 
gândit să-l ajut pe Gil să repare hambarul. 

— Bună idee. 

Munca grea avea să-i țină mintea ocupată. Va trebui să învețe 
singur că numai timpul ușurează durerea. 


Banii lui Dylan au început să se împuțineze și a tras la moteluri 
din ce în ce mai ieftine. Au ajuns să mănânce cu tacâmuri unsuroase. 
Odată, i-a dat Abrei ceva bani și i-a cerut să cumpere pâine şi brânză, 

în timp ce el a rămas la standul de reviste ca să se uite prin ele. Dar 
când s-au întors la maşină, a scos de sub jachetă o sticlă furată de 
whisky şi a aruncat-o în poala ei. A găsit un loc unde să parcheze 
peste noapte şi a făcut un pat cu ajutorul celor două pături pe care le 
furase de la ultimul motel. A băut whisky-ul în timp ce se uita la cei 
ce făceau surfing. Abrei i-a fost teamă să adoarmă, ca nu cumva el să 
plece înainte să se trezească ea. Dar epuizarea i-a învins hotărârea. 

Soarele a răsărit și a simțit mâinile lui Dylan trecându-i prin păr. 
Îi cerceta fața cu o expresie amuzată: 

— De obicei mă plictisesc de fete după atâta timp. Dar pe tine 
încă te vreau. 

Şi Abra a înțeles ceea ce el n-a spus: E doar o chestiune de timp 
inainte să termin cu tine. Dylan va face exact ce va vrea. Ironic, tocmai 
asta a atras-o cel mai mult la el. 

Cu pleoapele coborâte, n-a mai scos niciun cuvânt după aceea. 
Abra a devenit din ce în ce mai neliniștită cu fiecare milă pe care o 
parcurgeau pe autostrada de pe coasta Pacificului, deși făcea tot ce-i 
stătea în putință să nu-și trădeze starea. Dylan a ieşit pe drumul ce 
ducea de la San Vincente la Wilshire și la South Beverly Glen a cotit 
spre Sunset Boulevard. Cartiere imaculate, cu peluze verzi ca niște 
covoare şi cu garduri vii bine tunse alergau pe lângă ei. Brutării şi 
magazine de îmbrăcăminte, magazine de pantofi şi croitorii de lux, 
buticuri de bijuterii şi restaurante, apoi alte case, apoi o altă curbă spre 
Benedict Canyon Drive. A mărit viteza şi Corvette-ul a continuat 
să înainteze. Acum casele erau amplasate mai departe de șosea, mai 
grandioase şi mai ascunse vederii. 

A luat brusc curba spre Tower Road, a accelerat, apoi a redus 
viteza, a cotit iarăși spre dreapta, și cauciucurile au scrâşnit când a 
oprit în fața unei gherete de lângă doi stâlpi de piatră şi o poartă 
masivă din fier, frumos ornată. A apăsat un buton și o voce a cârâit 
într-un difuzor. Dylan i s-a adresat pe nume bărbatului și i-a cerut să 
deschidă poarta, apoi a aşteptat cu mâna pe schimbătorul de viteze. 
Un muşchi i-a tresărit pe obraz când minutele au început să se scurgă 
unul după altul. Abra ştia că nu numai ea avea emoții. 

Dylan a turat motorul şi a lovit poarta. 

— Haide, mamă. Am aşteptat destul. 

Cauciucurile au scrâşnit când a dat înapoi și a apăsat frâna. Apoi 
a turat iarăși motorul. Poarta s-a deschis încet. 

— În sfârşit! 

Când poarta s-a deschis suficient de mult pentru ca mașina să 
poată intra, a țâșnit înăuntru. 

Un bărbat mânuia printre copaci o mașină de tuns iarba de 
dimensiunile unui autoturism. Proprietatea îi amintea de Golden 
Gate Park — iarba perfect tunsă, copacii, tufișurile, florile. Drumul a 
cotit şi s-a înfățișat vederii un enorm conac mediteranean cu acoperiş 
roşu de țiglă. Dylan a mărit viteza, a făcut un cerc strâns și a oprit în 
fața casei. Lăsând cheia în contact, a deschis portiera din dreptul lui 
şi a ieşit. A ocolit maşina și s-a purtat ca un gentleman desăvârşit. I-a 
luat mâna şi i-a sărutat-o în timp ce o ajuta să coboare. 

— Mama a insistat mereu pe bunele maniere. 

I-a tras cu ochiul şi a continuat: 

— Probabil că ne urmăreşte din turnul ei. 

Trecându-și brațul pe după talia ei, i-a sărutat obrazul: 

— Fii curajoasă. Dacă începe să scuipe foc, stai în spatele meu. Voi 
prelua asupra mea toată furia. 

O slujnică a deschis ușa din față și l-a salutat pe Dylan cu respect, 
apoi i-a făcut Abrei un semn politicos cu capul. Dylan a condus-o peste 
prag într-un hol de marmură roșie, cu stâlpi albi şi palmieri în ghivece 
de teracotă colorată. Un living enorm și elegant mobilat se deschidea 
în fața lor, cu geamuri ce dădeau într-o curte cu o piscină uriașă. De 
cealaltă parte erau grădini care se pierdeau în valea din depărtare. 

— Unde-i, a întrebat-o Dylan pe servitoarea care le-a deschis uşa. 

— În biroul de sus, domnule Stark. A sunat când poarta a 
anunțat-o că ați venit. Vrea să urcați la ea. 

Dylan a apucat-o pe Abra de cot. Picături minuscule de sudoare 
i-au apărut pe frunte. Să fi fost din cauza căldurii californiene, sau 
chiar se temea de mama lui? Strânsoarea lui s-a întețit când au 
străbătut un coridor de-a lungul căruia erau aliniate picturi în ulei și 
statui de marmură ascunse în nișe. Se simțea ca într-un muzeu. Când 
s-au oprit în fața unei uşi mari, sculptate, degetele lui i s-au înfipt 
dureros în carne. 

— Să nu spui nimic. Lasă-mă pe mine să vorbesc. 

Dinăuntru se auzeau voci înăbușite. 

Dylan i-a dat drumul Abrei şi, fără să mai bată la ușă, a deschis 
ușa larg şi a intrat. 

— Bună, mamă. 

Un bărbat în costum și cravată şi o femeie tânără cu ochelari, fustă 
neagră, bluză încheiată cu nasturi de sus până jos şi pantofi negri 
uşori s-au retras printr-o uşă din dreapta. 

O femeic subţire ca o trestie, într-un costum roz elegant, stătea în 
picioare lângă geam şi se uita pe platforma din fața casei. Părul blond 
îi era aranjat într-un coc perfect. S-a întors și şi-a plecat capul într-o 
parte. 

— Dylan, dragă. Fiul rătăcitor s-a întors în sfârșit acasă. 

l-a întins obrazul ca să i-l sărute. 

— Ce plăcere să te văd. 

Vocea ei trăda orice, dar nu plăcerea. 

S-a îndepărtat de el și ochii ei albaştri şi reci s-au fixat asupra 
Abrei, care stătea încă în uşă, unde o lăsase Dylan. 

— Şi ai adus o prietenă cu tine. Ce minunat! 

Tonul ei mustea de sarcasm. 

Dylan a făcut o prezentare formală, iar Abra a salutat-o pe mama 
lui în mod cuviincios, temându-se în același timp să nu pară un copil 
speriat. i 

Lilith s-a întors spre Dylan: 

— Ţi-ai pierdut â6inplet mințile? Câţi ani âre asta? Cincisprezece? 

Asta? 

Dyian a râs şi a ridicat din umeri. 

— Am uitat s-o întreb. 

S-a uitat spre Abra şi i-a adresat o privire interogativă. 

-- Şaptesprezece. 

Nu era o minciună chiar aşa de mare, căci ziua ei avea să fie peste 
două săptămâni. 

Mama lui Dylan se uita la ea așa cum un laborant cercetează sub 
microscop un microb cauzator de ciumă. A scos un sunet exprimând 
dezgustul. 

— Încă o încurcătură de rezolvat. Îmi place să scriu despre 
scandaluri, nu să fiu în vârtejul lor. 

— Ea nu interesează pe nimeni. 

— A sunat tatăl tău și a spus că a fost poliția la el. Apoi mi-a 
telefonat un bărbat care voia să știe unde ești. 

— Când s-a întâmplat asta? 

— Acum două săptămâni. 

— De atunci a mai sunat cineva? 

— Nu. 

Dylan i-a zâmbit arogant: 

— Precum ţi-am spus. Nimănui nu-i pasă de ea. 

Abra a simțit ochii reci ai lui Lilith fixând-o din nou. 

— De ce nu-i nimeni îngrijorat de tine? 

A răspuns Dylan în locul ei: 

— Fiindcă nu are părinți. 

Lilith Stark l-a ignorat pe fiul ei: 

— Ce-ai spune dacă ți-aș da niște bani? Dylan te pune pe autobuz 
şi te trimite înapoi de unde ai venit. 

O clipă, Abra a fost cuprinsă de panică şi s-a uitat la Dylan. Oare 
ar face una ca asta? Cum va putea să-i privească în față pe cei din 
Haven, după ce a făcut ce a făcut? Toţi vor spune: „Ți-am zis eu!“ 

— Vreau s-o țin, mamă. 

Dylan părea furios. 

— Da' ce-i ea? Un animal de companie? 

Lilith l-a studiat: 

— De obicei îți plac blondele suple, Dylan. Ce vezi la fata asta? 

— Ceva ce nu pot să pun în cuvinte. Are... ceva. 

— Şi cât va dura acest ceva? 

— Cât vreau eu. 

— Aşa răspunzi de fiecare dată, Dylan. 

Lilith şi-a pus ochelarii de citit încrustați cu diamante. 

— Dau acestei aventuri o lună. 

A răsfoit o carte. 

— Bine. Ţine-o. Poate să stea în dormitorul albastru. 

— Eu vreau să stea în casa de oaspeți. 

Lilith și-a coborât ochelarii pe nas. 

— Fie. Casa de oaspeți. E verişoara ta, fiica surorii mele. 

— Dar tu n-ai soră. 

— Şi cine ştie asta? 

S-a încruntat la el. 

— Nu vreau ca cineva să creadă că aprob aventuri ieftine sub 
acoperişul meu. 

Dylan a râs cu poftă. 

— N-am să-ți amintesc de bancherul din New York sau de artistul 
din Mexic sau... 

— Vezi ce spui, Dylan! 

Ochii i s-au îngustat. 

— Asta-i casa mea. 

— Şi ştii cât de mult te ador şi te admir, mamă. 

Apoi a râs impertinent: 

— Cu aventuri ieftine îţi câştigi pâinea. Apropo, am nevoie de 
nişte bani. Nu mai am deloc. 

— Am să-ţi dau bani. După ce vei fi muncit pentru ei. 

Lilith s-a lăsat pe spătarul scaunului și i-a zâmbit mulțumită: 

— Pe sâmbătă am programată o petrecere. Mă aştept să participi 
şi tu. 

— Cine va veni de data asta? 

— Toată lumea, desigur. 

Dylan a rânjit către Abra: 

— Vei avea parte de un regal, iubito. Toate păpuşile alea din Haven 
s-ar da de ceasul morții să fie acum în pielea ta. 

— Ah da... 

Lilith s-a uitat dezgustată la Abra a scris ceva într-un carneţel. 
Apoi a rupt pagina şi i-a dat-o lui Dylan. 

— Sun-o pe Marisa şi spune-i să facă ceva cu micuța ta prietenă. 

A făcut o grimasă, după care a urmat: 

— Arată de parcă ar fi fost fătată de o mâță. 

— Am venit cu capota lăsată. 

— Asta-i scuza ta cea mai bună? 

— Cât pot să cheltui pentru ea? 

— Limita-i cerul. 

Zâmbetul ei semăna de data aceasta foarte bine cu al fiului ei: 

— Factura va fi oricum trimisă tatălui tău. 

Atenţia i-a fost distrasă pentru o clipă și apoi s-a uitat iarăşi la el. 

— Oh, şi încă ceva, dragule. Du-o la doctor și ai grijă să fie 
protejată. 

Chipul ei avea o expresie gravă. 

— Dacă mai creezi o altă mică problemă, Dylan, tu vei fi cel care 
vei face toate aranjamentele necesare şi vei plăti pentru rezolvarea ei. 

Telefonul a sunat. Lilith a apucat receptorul cu mâna ei împodobită 
cu bijuterii şi vocea i s-a schimbat când a răspuns: 

— Dragă, ce știre picantă ai pentru mine? 


Zeke şedea pe canapeaua lui Mitzi când ea i-a adus pe o farfurioară 
o ceașcă de ceai. 

A urmărit-o pe femeia în vârstă în timp ce se aşeza în capătul 
celălalt al camerei. Slăbise mai mult decât ar fi fost cazul. S-a aşezat 
cu grijă în fotoliul roșu din catifea decolorată din apropierea ferestrei. 
Avea genunchii umflați și degetele răsucite de la artrită. lan Brubaker 
îi luase locul Abrei în biserică, şi deși își folosea toată priceperea de 
pianist de concert, lui Zeke îi era dor de tonalitatea mai delicată pe 
care Abra o învățase de la Mitzi. Mitzi avea felul e: propriu de a 
strecura din când în când câte o notă umoristică — spre conste:narea 
lui Hodge și a altor câtorva. 

— Cum mai ești, Mitzi? 

Mitzi l-a privit amuzată. 

— Sunt bine mersi, pastore Zeke. Peter și Priscilla au prirnit vreo 
veste despre Abra? 

Când el a clătinat din cap, a oftat şi s-a rezemat de spătarul 
fotoliului. 

— M-am temut de asta. Adolescentele pot fi aşa de naive. 

Şi l-a privit îndurerată. 

— Ar fi trebuit să ştiu. Şi eu am fost așa odată. 

— S-ar putea ca Abra să te sune pe tine înaintea altora. 

— Dacă mă sună, am să te anunț, dar nu pot să promit că-i voi 
dezvălui ce-mi spune sau unde este, dacă îmi va cere să nu spun. 

— Ea are încredere în tine, Mitzi. Şi eu la fel. 

Îi plăcuse întotdeauna Mitzi, deși Hodge părea să fie sfâşiat între 
o frică de moarte și mândrie. Își adora mama, dar spunea că uneori 
îl aducea la exasperare. Odată a recunoscut că nu a înțeles niciodată 
cum a cunoscut-o tatăl lui, un muncitor oarecum timid, sclivisit și 
cuviincios, și cu atât mai puțin cum de s-a căsătorit cu ea. Nu că 
n-ar fi fost bucuros de acest lucru, dat fiind că era unicul rod al acelei 
uniuni. 

Zeke ştia că Mitzi era o femeie isteață și înțeleaptă, deși unora li 
s-ar putea părea ușor frivolă, dacă n-ar ști cât de puternic ancorată în 
credință este ea. O experiență de viață ca ai ei nu ducea întotdeauna la 
înțelepciune. Dar ei i-a adus foarte multă. A spus că fusese cufundată 
în păcat, dar acum era cufundată în har de pocăință. Drept dovadă era 
compasiunea ei pentru cei marginalizați. 

— Nu-ţi voi cere niciodată să trădezi încrederea Abrei, Mitzi. 

-— Ştiu. Ştiu o listă întreagă de calificative pe care i le-aș putea 
adresa acestui Dylan Stark, dar n-o voi face. Totuşi, cine-i băiatul 
acesta? A apărut de nicăieri şi a adus cu sine o răbufnire de sulf din 
străfundurile iadului. De unde a venit? Ştii ceva despre el? 

Mitzi preparase un ceai tare și fierbinte, pe care îl îndulcise din 
belşug cu miere. 

— E fiul lui Cole Thurman. 

Ea s-a uitat la Zeke cu ochii ei bătrâni şi înţelepţi. 

— Biata Abra! 

A clătinat din cap și s-a uitat în ceașca ei cu ceai. 

— O aşteaptă o trezire îngrozitoare. 

Şi după ce a sorbit puțin ceai, a întrebat: 

— Cum e Joshua? 

— Suferă. Munceşte din greu. Face plimbări lungi pe dealuri. Şi 
nu doarme prea mult. 

— Pare o aşchie sărită din trunchiul proverbial. Chiar dacă ştii că 
vine trenul, nu știi întotdeauna cum să te ferești din calea lui, Zeke. 

Părea gata să izbucnească în plâns: 

— Îmi fac griji pentru băiatul tău. 

— Are o credință puternică. 

— Va avea nevoie de ea. S-ar putea să dureze mult, ştii. 

— Eu sper totuși. 


ZSS 


FRANCINE RIVERS 


— Nu renunța la speranța aia a ta. Dumnezeu n-a încheiat încă 
socotelile cu Abra, chiar dacă ea vrea s-o termine cu El. 

Zâmbetul ei mai păstra încă o urmă din vechea ghiduşie: 

— Mă voi ruga să-şi aducă aminte toate versurile din toate 
cântările pe care am pus-o să le învețe. 

A râs şi a continuat: 

— Sunt sigură că va vrea să le uite, dar cred că Dumnezeu îi va 
aduce aminte de ele când va avea cea mai mare nevoie. 

Şi-a atins tâmpla cu degetul: 

— Toate sunt în capul ei, Zeke. Dumnezeu poate să le folosească. 

Zeke s-a întins pe spate, relaxându-se în pernele vechii canapele. 

— Se pare că ai ştiut că va veni ziua aceasta. 

Mitzi a băut iarăși din ceai. 

— Chiar dacă între mine şi Abra este o diferență de zeci de ani, 
avem multe lucruri în comun. În plus, nu tu mi-ai spus că nimeni nu 
se naște creștin? Războiul pentru sufletul omului începe încă înainte 
ca el să se nască. 

A pus ceaşca de ceai și farfurioara pe măsuța de canapea. 

— Eu nu pot să mă plimb prin tot orașul ca tine sau să colind pe 
dealuri ca Joshua, dar pot să șed aici în fotoliu şi să mă rog cât e ziua 
de lungă. Diavolul n-are decât să încerce cât vrea. Oi fi eu cea mai 
bătrână din oraș, Zeke, dar nu mi-am scos armura din ziua în care 
am îmbrăcat-o. 

Faţa ei s-a încrețit într-un zâmbet cald: 

— Şi să-ți mai spun ceva. Nu sunt singura din orașul ăsta care vrea 
să vi se alăture, ție și lui Joshua, în lupta pentru Abra. Și nu mă refer 
numai la celelalte două ființe îndurerate, Peter și Priscilla. Nici nu știe 
Abra câți prieteni are aici în oraş. 

Zeke spera să fie e așa. 

Un ceas de vreme a stat de vorbă cu Mitzi. 

Venise să mângâie, şi pleca mângâiat. 

1955 
a lui Jack Wooding a intrat pe șantierul de construcții, cu 


geamurile maşinii coborâte şi cu radioul urlând șlagărul lui 
Doris Day, „Dacă îți dau inima mea“. Brusc Joshua şi-a adus 
aminte de Abra, şi gândul la ea i-a produs o împunsătură de durere. 

Era plecată deja de un an și încă nu avea nicio veste de la ea. 
Peter contactase poliția după prima săptămână. Şeful poliției, Jim 
Helgerson, s-a dus la Shadow Hills și a vorbit cu Cole Thurman, 
care a zis că nu ştie unde era fiul lui sau cu cine s-a dus când a plecat. 
Ce-ar fi s-o sune pe mama lui Dylan, Lilith Stark? I-a dat numărul 
de telefon. Lilith Stark a declarat că nu şi-a mai văzut fiul de câteva 
luni. Era adult, responsabil pentru viața lui, dar se îndoia că ar lua cu 
el o fată dacă ea nu voia să meargă cu el. Cine ştie? Poate că deja s-au 
căsătorit. 

Şeful poliției Helgerson i-a spus lui Peter că nu mai putea face 
nimic. De obicei fugarii dispăreau atâta vreme cât voiau ei. Probabil 
s-au căsătorit într-un alt stat. El n-avea nici timpul, nici resursele 
necesare ca s-o caute. 

— Dacă vrea să vină acasă, va veni. 

Cuvintele lui nu crau îmbucurătoare pentru cei ce o iubeau pe 
Abra. Până şi Penny cra îngrijorată pentru ca. 


ZS/ 


FRANCINE RIVERS 


Ultimele lucruri aflate despre Abra au venit de la Kent Fullerton. 
Vedeta din echipa de fotbal a liceului s-a întors de la colegiu în 
vacanța de Crăciun și a sunat-o pe Penny și i-a spus că o văzuse pe 
sora ei la o petrecere pe plajă în Santa Cruz. Trebuie să fi fost la doar 
câteva zile după plecarea ei din Haven. Când Joshua a aflat această 
veste, a făcut o vizită la familia Fullerton ca să stea de vorbă cu Kent. 

— Am întrebat-o dacă vrea să plece, dar nici măcar n-arn apucat 
să-mi dau seama ce se întâmplă că m-am şi trezit la pământ cu nasul 
spart. Cred că tipul m-ar fi ucis pur şi simplu dacă prietenii mei nu 
l-ar fi tras de pe mine. Asta mi-a rămas ca amintire de la el. 

Spunând asta, și-a atins o cicatrice de la pomeți. 

Coșmarurile lui Joshua au revenit cu și mai mare intensitate. 

„Îmi vei da toată dragostea ta? Juri că-mi vei fi credincios?“ răsuna 
vocea lui Doris Day din camioneta condusă de fiul lui Jack, în timp 
ce acesta intrase să predea niște acte. Joshua a strâns din dinţi auzind 
versurile şi și-a şters sudoarea de pe frunte. Oare ce i-a promis Dylan 
Abrei? Şi a respectat vreuna din promisiuni? Mai avea Abra față de 
Dylan aceleași sentimente, ori pasiunea i s-a stins până acum? Mai 
erau împreună, sau a abandonat-o pe undeva? S-a gândit la Coreea 
răvăşită de război, la fetele înfometate lăsate să se Jescurce singure 
şi la soldații cărora le-a pierdut numărul pe care îi tratase de boli 
venerice. A rostit încă o rugăciune, implorându-L pe Dumnezeu să 
vegheze asupra Abrei și s-o protejeze. 

Joshua a fixat o scândură pe care o tăiase cu fierăstrău! și a scos 
ciocanul de la centura cu unelte. Îi plăcea mirosul de rumeguș, textura 
lemnului şi felul în care fiecare piesă își găsea locul potrivit, ca într-un 
puzzle. Cântecul lui Doris Day s-a terminat și acum Rudy Eckhart, 
care lucra câțiva metri mai încolo, cânta împreună cu formația 
Chordettes: „Omule de nisip, sunt atât de singur/Nu am pe nimeni 
pe care să-l numesc al meu...“ Din fericire, buldozerele de pe şosea 
au început să huruie, înecându-l în larma noilor şantiere deschise 
pentru următoarea fază a construirii orașului Pleasant Hills. 

Camioanele intrau huruind, încărcate cu ciment și pregătite să 
toarne plăcile de fundaţie. În săptămânile următoare, Joshua şi colegii 
lui vor avea mult de lucru fixând cercevelele caselor, apoi instalând 
uşile și geamurile, în vreme ce o altă echipă va lucra la acoperişuri, 

la rețeaua de electricitate și de canalizare. Izolaţiile şi finisajul vor 
urma abia după aceea, şi apoi vor veni băieţii care vor gletui și vor 
zugrăvi. Electricienii și instalatorii își vor termina munca înainte să 
se instaleze mobilierul de baie și de bucătărie. O altă echipă va pune 
parchetul şi mochetele. După ce racordurile la apă şi la canalizare vor 
fi făcute, șefii de echipe vor face verificările pentru a se asigura că nu 
mai există deficienţe sau alte probleme de rezolvat. Dar înainte să 
vină ziua aceea, Joshua își va fi făcut propria inspecție. 

Un fluierat ascuțit a oprit zgomotul ciocanelor. 

— Ajunge pentru astăzi, oameni buni! 

Jack flutura în mână cele câteva cecuri pe care fiul lui tocmai le 
adusese de la sediul firmei. 

Rudy a scos un chiuit. 

— Hei, băieți! Ce-ar fi să mergem la Wagon Wheel ca să ne 
cinstim? Vii şi tu cu noi de data asta, Freeman? 

— Am promis deja că merg în altă parte. 

Joshua și-a vârât ciocanul în centura pentru unelte cu grija cu care 
un pistolar s-ar fi încins cu un Colt 45. 

— Ştire de ultimă oră, băieți! a strigat Rudy către băieții care își 
împachetau uneltele și se pregăteau să meargă la Jack. 

— Joshua are întâlnire în seara asta! 

Joshua a râs. 

— Da, am întâlnire cu un acoperiş mâine dimineață. 

Biserica avea nevoie de un acoperiş nou deja de mai mulți ani, 
dar nu avuseseră banii necesari. Acum, însă, el avea relațiile necesare 
şi suficienţi bani puşi deoparte ca să se apuce de treabă. Tata, Gil 
MacPherson și Peter Matthews aveau să facă și ei parte din echipa 
de lucru. 

— Tu nu te oprești niciodată din lucru, Joshua? a strigat Rudy. 

— Am liber în fiecare duminică. 

— Şi îți petreci ziua aceea în biserică. Tot cântatul ăla îmi dă 
dureri de cap. 

Unul dintre bărbați i-a strigat: 

— Mie îmi dă dureri de cap când te aud pe tine cântând „Earth 
Angel“. 

Ceilalți au râs. 

Atunci Rudy a început să cânte „That’s All Right“ şi a imitat 
mişcările lui Elvis Presley. 

Bărbații au început să huiduie şi să protesteze: 

— Ce s-a întâmplat Eckhart? Ai furnici în pantaloni? 

Râzând, Joshua şi-a luat cecul și a pornit cu colegii lui spre locul 
unde își aveau parcate mașinile. Toţi aveau planuri pentru sfârşitul de 
săptămână. Doi dintre ei mergeau la pescuit. Unul avea programată 
o întâlnire cu o fată pe care o cunoscuse într-ur bar. Altul a spus 
că soția îi pregătise o listă lungă de lucruri pe care trebuia să le facă 
înainte să sosească socrii lui, altfel l-a amenințat că va dormi în cuşca 
câinelui. Alți doi au găsit atrăgătoare ideea lui Rudy de a se întâlni la 
Wagon Wheel pentru a sărbători ziua de salariu. 

Joshua s-a oprit la biserică în drum spre casă. Voia să se 
asigure că materialele pentru acoperiş fuseseră deja livrate. 
Vechiul Plymouth al Irenei Farley, secretara bisericii, esa parcat 
în față. Irene era secretara bisericii de când Joshua se ştia. Tatăl 
lui spusese despre ea că este mereu în Prima Linie a Misiunii 
- fiindcă vocea ei caldă la telefon aducea multe suflete frânte 
duminica în biserică, dacă nu din alt motiv, măcar ca s-o cunoască 
pe doamna cu vocea așa de plăcr:tă. Şi maşina lui Mitzi era parcată 
în față, ceea ce înseruna că tatăl lui avea de gând să facă vizite în 
afara orașului. 

Grămezi cu ţigle din bitum,o cutie plină de cuie, balcturi de hârtie 
gudronată neagră și semnalizatoare de cupru fuseseră lăsate pe peluza 
dintre biserică și sala de părtăşie. Şi două scări extensibile stăteau 
rezemate de zidul bisericii. Partea cea mai dificilă avea să fie scoaterea 
vechiului acoperiș. Resturile lui aveau să fie încărcate în camioneta lui 
şi cărate de Hodge Martin la groapa de gunoi. 

Ușa de la biroul bisericii era deschisă și ochii lui Irene s-au luminat 
când el a intrat. 

— Ia te uite. Bună, Joshua! 

A zâmbit când el s-a întins spre ea și a pupat-o pe obraz. Ușa de 
la biroul tatălui era puțin crăpată, astfel că a auzit vocea nedesluşită 
a unei femei. Tatăl lui nu se întâlnea niciodată cu o femeie fără ca 
Irene să se găsească în biroul din față însă, chiar şi atunci, nu închidea 
niciodată ușa de la biroul său. 


Z6O 


PODUL SPRE CASĂ 


Aşezându-se pe un scaun, Joshua a sporovăit cu Irene, așteptând 
ca tatăl lui să termine consilierea. A fost surprins când a văzut-o 
ieşind pe Susan Wells, cu ochii umflați și cu obrazul răvășit de la 
plâns. Susan s-a îmbujorat când l-a văzut pe Joshua. L-a salutat scurt, 
îndurerată, i-a mulțumit lui Irene şi s-a îndreptat spre uşa exterioară 
a biroului. Apoi a ieșit tatăl lui. Acesta şi-a aşezat mâna pe umărul lui 
Susan înainte ca ea să iasă și i-a vorbit cu voce scăzută. Susan a rămas 
nemișcată sub atingerea lui, dar nu şi-a ridicat capul. A încuviințat o 
dată din cap şi plecat. 

Irene s-a uitat la pastorul Zeke. 

— Se simte bine? 

— Susan învață cura e să te încrezi în Dumnezeu. 

Tatăl lui Joshua i-a mulțumit lui Irene că a rămas până la ora 
aceea târzie. După ce Irene și-a luat poşeta şi câteva dosare, și-a luat 
la revedere până duminică dimineața. 

Joshua l-a urmat pe tatăl lui în biroul acestuia. 

— Pari epuizat, tată. 

— Şi tu la fel. 

Tată! lui a zâmbit. 

— lan Brubaker a trimis materialele. Avem tot ce ne trebuie? 

— Da, dar promite-mi că nu te urci iarăși pe acoperiş. 

Aproape că a căzut data trecută, reuşind cu greu să-și sprijine 
călcâiul de streaşină. 

— Planul meu este să mânuiesc scripetele. 

După ce şi-a luat haina, a întrebat: 

— Ce-ar fi să luăm masa la Bessie? 

Joshua a ridicat capul şi a studiat chipul tatălui său. Irene i-a spus 
că tatăl lui stătuse mai mult de o oră cu Susan în birou. 

— Își place Susan, nu-i așa? 

— Da, îmi place. 

I-a răspuns cu atâta hotărâre, că Joshua a vrut să-l întrebe 
dacă o plăcea într-un mod personal, dar tatăl lui i-a întrerupt 
speculaţiile: 

— Lasă lucrurile așa cum sunt. 

Joshua şi-a înăbuşit curiozitatea. 

— Trebuie să trec pe acasă înainte să mergem la masă. 

S-a întrebat ce părere ar fi avut mama lui despre interesul tatălui 
său pentru o altă femeie. 

Acesta și-a luat şapca de baseball din cuierul de lângă ușă. 

— Eu merg înainte şi rețin o masă. 

— Mă întorc repede. Comandă meniul zilei, oricare ar fi. 

— Fii liniştit, fiule, am să te aştept până ajungi. 

Joshua s-a dus acasă şi a intrat sub jetul de apă rece pentru a 
scăpa de toată sudoare unei zile grele de muncă. A continuat să se 
gândească la tatăl lui şi la Susan Wells. Tatăl lui era încă un bărbat 
tânăr. Se gândea oare să se recăsătorească? Joshua şi-a îmbrăcat blugii 
şi o cămaşă cu nasturi de sus până jos şi cu mâneci scurte, s-a încălțat 
şi a decis să fie mai atent la relaţia dintre ei. 

A parcat maşina după colț. Clopoţelul a sunat şi Bessie l-a salutat 
de la distanță când a intrat. 

— Cei doi Freeman! Ce zi norocoasă! Şi amândoi cu o foame de 
lup! 

Tatăl şedea în locul lui obişnuit, aproape de uşile batante care 
dădeau în bucătărie. Susan stătea în picioare lângă masă, cu mâinile 
în buzunarele de la șorț, şi vorbea cu el. S-a întors spre Joshua când 
băiatul s-a apropiat. Nu mai avea ochii umflați de plâns, dar părea 
încă supărată. 

— Bună, Joshua. Ce să-ți aduc de băut? 

Nu era prima dată când cineva se simțea stânjenit din cauză că a 
fost surprins în biroul pastorului 

— Limonadă cu multă gheaţă, te rog. 

S-a aşezat la masă. 

— Şi voi comanda ce a pregătit Oliver special pentru seara asta. 

— Carne de vită la cuptor, piure de cartofi și legume. Meniul vine 
şi cu sos de roşii sau salată verde. 

— Salată cu oțet şi ulei. 

Chicotind, tatăl lui i-a întins lui Susan mapa cu meniul și i-a zis: 

— Şi eu doresc același lucru, Susan. 

— Mă întorc imediat, pastore Zeke. 

Era o căldură în vocea lui Susan şi avea o expresie pe care nu i-o 
mai văzuse până atunci. Joshua s-a uitat pe furiș la tatăl lui, dar nu a 
văzut la el nimic neobişnuit. Părea relaxat şi mulțumit. De fiecare dată 

când uşa se deschidea și clopoțelul suna, saluta zâmbind. Cunoștea 
pe toată lumea din oraș. Unii îl salutau de la distanță, alții veneau la 
masă și schimbau cu el câteva cuvinte. Joshua crescuse cu asemenea 
întreruperi. 

Tatăl şi-a pus şapca de baseball la o parte și a zis. 

— Am auzit că mâine dimineață vine şi Gil ca să ne ajute. 

Joshua îl considera pe Gil unul dintre prietenii lui cei mai 
apropiați, în ciuda diferenței de vârstă. Amândoi trecuseră prin iad 
şi se luptau să găsească o explicație pentru carnajul la care fuseseră 
martori. Amândoi ştiau ce înseamnă să fii urmărit de regrete pur şi 
simplu din cauză că tu ai supraviețuit, pe când alții nu. Plecarea Abrei 
a agravat stresul post-traumatic al lui Joshua. Gil suferea și el de ani 
buni. Cumva, discutând între ei aceste lucruri i-a ajutat pe amândoi 
să se elibereze de povara a ceea ce nu au putut face și să renunţe la 
stafiile celor pe care nu au reușit să-i salveze. 

Tatăl lui încerca de multă vreme să reaprindă flacăra mocnită 
a credinței lui Gil. Dar când l-a trimis pe Joshua să-l întâlnească, 
ceva s-a schimbat în omul acela. lată că cineva care a trecut prin 
aceeași experiență ca el avea nevoie disperată de ajutorul lui. Au 
găsit putere unul în celălalt. Şi Joshua a văzut cum flacăra credinței 
s-a reaprins în Gil. Amândoi aveau lângă ei pe Cineva mai aproape 
ca un frate, pe Cineva care a murit ca să-i salveze pe toţi, pe Cineva 
care ştia ce înseamnă să plângi pentru cei pierduţi în bătălia pentru 
sufletele oamenilor. 

În prezenţa lui Gil, Joshua şi-a amintit ceea ce fusese învățat. 

— Am uitat regulile, a recunoscut el în fața lui Gil într-una dintre 
primele lor conversații. 

— Ce reguli? l-a întrebat Gil. 

— Regula numărul unu: bărbaţii tineri mor. Regula numărul doi: 
nu poți să schimbi regula numărul unu. Le-am auzit în tabăra de 
instrucție, dar le-am uitat în timpul războiului. 

Joshua şi Gil puteau vorbi deschis despre ce au văzut și ce au trăit 
pe câmpul de luptă. Puteau să-şi împărtășească lucruri pe care nu ar 
fi avut cum să le spună altora. Cu trecerea timpului, au început să 
vorbească din ce în ce mai puțin despre ceea ce pierduseră și din ce în 
ce mai mult despre ceea ce trebuia dărâmat și reconstruit. 

Susan a intrat prin ușile batante şi le-a adus salatele. Tatăl lui a 
plecat capul și a rostit binecuvântarea. 

— Şi, Doamne, Te rugăm pentru draga noastră Abra. Fă-o să-şi 
aducă aminte cine este. 

Iar Joshua a adăugat: 

— Şi cui îi aparţine. 

— Şi să se întoarcă acasă, a zis Susan, care era încă suficient de 
aproape ca să-i audă. . 

Când Joshua a ridicat privirea spre ea, Susan s-a scuzat: 

— Îmi pare rău. Nu trebuia să mà bag. 

— Este în regulă, i-a zâmbit tatăl lui. 

A plecat și s-a întors ca să le umple iarăşi paharele cu limonadă. 

Tatăl lui Joshua a urrmaărit-o îndepărtându-se, apoi a surprins 
privirea lui Joshua fixată asupra lui: 

— Dumnezeu lucrează, fiule. 

Joshua a zâmbit: 

— Aşa se pare. 

— El lucrează intotdeauna, a adăugat el, amestecând salata. 

Joshua credea asta. Dar dorea ca Dumnezeu să lucreze ceva mai 
repede cu Abra. 


SS 


Abra stătea culcată pe spate, cu ochii ațintiți în tavanul căsuței de 
oaspeți. Dylan plecase deja la club, îmbrăcat într-un costum de tenis 
de un alb imaculat. Nu o lua niciodată cu el acolo. Şi nu spunea cu 
cine se va întâlni sau când se va întoarce. 

La o săptămână după ce o instalase în căsuţa de oaspeți, Abra a 
izbucnit în lacrimi şi reproşuri când a plecat fără ea. Atunci Dylan a 
acuzat-o că-i cicălitoare. Ea a strigat la el, iar el a prins-o de brațe şi a 
scuturat-o. În ochii şi în strânsoarea lui a simțit o furie abia reținută, 
care a făcut-o să-și aducă aminte ce i-a făcut lui Kent Fullerton când 
şi-a pierdut cumpătul. În seara aceea, când a mers la conac pentru o 
petrecere, Lilith i-a observat vânătăile și a trimis-o înapoi în camera 
ei. Înainte să ajungă la uşă, Abra a auzit-o pe Lilith răstindu-se la 

Dylan. Când el s-a întors în seara aceea, nu i-a cerut scuze. Şi cu 
mult înainte de răsăritul soarelui Abra a înțeles că nu trebuie să-l 
mai înfrunte niciodată. Că el va face orice vrea, oricând vrea, chiar și 
în relația cu ea. Ba chiar era capabil să facă mai mult rău cu vorbele 
decât cu mâinile. 

Lilith aştepta de la Abra să fie atrăgătoare, rafinată și prietenoasă 
— dar nu prea prietenoasă — şi să tragă cu urechea. 

— Plimbă-te prin cameră și ascultă conversațiile. 

Ceea ce Abra a făcut. Şi a auzit tot felul de lucruri. 

— Ar trebui să transforme studioul acela într-un adăpost nuclear, 
fiindcă n-a mai dat lovitura de ani buni. 

— Din câte am auzit, nu au mai produs nimic; doar au închiriat 
televiziunii drepturile de autor ale filmelor vechi. 

— Dar televiziunea nu va rezista. 

— Te înșeli crezând asta. Televiziunea va rămâne. Nimeni n-o 
poate opri. Aşteaptă și-ai să te convingi. Ai să vezi că am dreptate. 

— Bine, bine. 

Lilith o trata pe Abra ca pe o nepoată favorită la petreceri şi o 
ignora în restul timpului. Abrei îi plăceau petrecerile lui Lilith — îi 
plăcea să se îmbrace în rochii scumpe și să fie în aceeaşi încăpere cu 
cei bogați şi celebri, chiar dacă ei n-o prea băgau în seamă. Lilith 
prefera asta. I-a cerut Abrei să se plimbe prin cameră, să tacă și să 
treacă neobservată. Bărbaților le plăceau femeile care se agățau de 
fiecare cuvânt pe care-l spuneau. 

-— Încurajează-i să se laude. Şi fii numai ochi şi urechi. 

Penny ar fi dat orice să se afle printre oamenii ăştia. S-ar fi lăudat 
în faţa tuturor dacă ar fi fost în aceeaşi cameră cu Natalie Wood şi 
Robert Wagner, şi Debbie Reynolds, şi Gene Kelly. 

Uneori Abra se gândea să-i trimită o scrisoare, doar ca să-i spună 
pe cine a întâlnit. l-ar spune că era încă cu Dylan, că locuia într-o 
căsuță cochetă de pe proprietatea imensă a mamei lui, o celebră 
editoare de revistă din Hollywood. Ar fi vrut ca Penny să ştie că trăia 
la un nivel mai înalt și mai bine decât va trăi Penny vreodată. Ce 
conta că nu era adevărat? Penny nu trebuia să ştie că Dylan putea fi 
crud, că mama lui abia o tolera şi că niciuna dintre celebrităţile din 
cameră nu o cunoștea sau nu vorbea cu ea, fiindcă era un nimeni. 

Totuşi, erau politicoși cu ea fiindcă era „nepoata“ lui Lilith. Fusese un 
nimeni în Haven, și era un nimeni aici. Ce era nou în asta? Prietenii 
lui Dylan, aceia pe care-i întâlnise, nici măcar nu știau că ea e prietena 
lui. O dată aproape că s-a dat de gol la o petrecere lângă piscină când, 
beat fiind, şi-a trecut brațul pe după talia ei, a sărutat-o şi a numit-o 
râzând verișoara lui cea pupăcioasă. 

Lilith o invita de fiecare dată pe Abra la o cafea în dimineața de 
după o petrecere. De obicei Dylan rămânea în pat, mahmur. Lilith o 
întreba ce a auzit discutându-se şi își lua notițe în timp ce ea vorbea. 
Dylan zâmbea superior când citea editorialele. Odată, când el era 
plecat, Abra le-a citit și ea, şi a înţeles ce rol juca în răspândirea 
bârfelor şi scandalurilor, cum o fărâmă de informație inotensivă putea 
să fie denaturată şi folosită ca să răsplătească sau să pedepsească pe 
cineva. 

A fost nevoie de numai câteva petreceri ca să-și dea seama că 
„starurile“ nu se deosebeau prea mult de ceilalți oameni. Erau nesiguri 
pe ei, geloşi, uneori drăguți, alteori timizi. Erau mai frumoși şi aveau 
mai mulți bani decât alții, dar viața lor nu era aşa de perfectă cum îşi 
imaginaseră întotdeauna Abra, Penny, Charlotte şi alte fete. 

În cele din urmă Abra a încetat să-i mai spună lui Lilith toate 
lucrurile pe care le auzea. Cum putea să fie parte în răspândirea 
zvonurilor, când propria ei viață a început ca un scandal? Naşterea 
ei a ajuns pe primele pagini ale ziarelor, și istoria aceea încă o mai 
bântuia. Nu voia s-o ajute pe Lilith să sape în mizerie, dar ştia că nu 
era cazul s-o informeze despre criza ei de conştiinţă. 

Totuşi, Lilith a sesizat schimbarea, şi a devenit mai puţin tolerantă, 
ba chiar mai puțin înclinată să-i dea bani lui Dylan ca s-o întrețină, 
cum s-a exprimat ea. 

— Dacă vrei să vină la petrecere, cumpără-i tu rochia de data asta. 

— Tot timpul te lauzi că eşti generoasă, mamă, i-a răspuns el. Ce 
va zice lumea dacă „nepoata ta favorită“ trebuie să stea în casă fiindcă 
nu are o rochie decentă de îmbrăcat? Vor zice că eşti mama vitregă 
din Cenușăreasa. 

EI a râs, dar Lilith nu a părut deloc amuzată. 

— Mă îndoiesc că cineva îi va simți lipsa. 

Abra avea impresia că Dylan a insistat ca ea să vină aici doar ca 

s-o irite pe mama lui. Cea mai mare parte a timpului o lăsa singură 
în timp ce el se era ocupat să cucerească sau să flirteze cu actrițele 
tinere sau să bea cu managerii lor. În primele luni ardea de gelozie şi 
suferea enorm. Trebuia să-și aducă de fiecare dată aminte că joacă un 
rol, că lucrează în camera aceea, după dorința mamei sale. Câtă vreme 
îşi făcea bine partea, banii continuau să curgă. 

Cu cât Abra petrecea mai mult timp cu Dylan, cu atât i se părea 
mai puțin atrăgător. Frumusețea şi carisma care o atrăseseră au început 
să se evapore. Dylan şi-a exprimat nemulțumirea față de schimbarea 
produsă în ea şi a făcut tot ce a putut ca să-o țină înrobită. Acum nu 
mai era așa de dur. Se purta ca un adevărat gentleman, dar ea nu se 
mai lăsa amăgită. Se prefăcea doar. 

— Nu ştiu niciodată ce zace dincolo de ochii tăi verzi. Nu ştiu 
dacă te am cu adevărat sau nu. 

Poate că ăsta era singurul lucru care îl mai ținea interesat. Faptul 
că nu ştia. O dată i s-a lăudat că s-a culcat cu cineva, ba chiar a început 
să-i dea toate detaliile. Ea l-a ascultat detașată și apoi l-a întrebat 
dacă l-ar deranja dacă ar face şi ea unele mici experimente. A văzut 
un bărbat la petrecerea mamei lui — 

A fost suficient. De atunci înainte nu i-a mai spus niciodată aşa 
ceva. 

Încă îi mai creştea pulsul când el intra în casă. Oare dragostea 
sau teama o făcea să tremure când o lua în brațe? Era mai bine să se 
convingă singură că era dragostea. 

Neliniştită, Abra s-a ridicat şi a deschis sertarul unui șifonier. 
Dylan îi spusese să se pregătească să meargă la cumpărături. Avea s-o 
ducă la Marisa. Lilith pregătea o altă petrecere şi voia ca Abra să-și 
joace rolul. Marisa Cohen era mai puţin elegantă decât Dorothea 
Endicott din Haven, dar femeia aceasta de vârstă mijlocie ştia cum să 
îmbrace starurile. 

De obicei Dylan rămânea să savureze parada modei. Astăzi, însă, 
a oprit în colțul străzii şi, lăsând la o parte aparența bunelor maniere, 
s-a întins peste Abra şi a deschis portiera din dreptul ei. 

— Spune-i Marisei să cheme un taxi după ce ați terminat. Eu 
trebuie să merg undeva. 

Alarmele s-au declanşat imediat în capul Abrei, dar a făcut ce i-a 

cerut. A trebuit să-şi adune toată voința ca să nu se întoarcă pentru 
a-l urmări plecând. 

— Dylan vrea ceva special pentru mâine seară, a anunțat-o Marisa. 
A fost foarte clar în privința asta. Ceva frumos și de bun gust. 

Marisa arăta ca o directoare de şcoală cu ochelarii ei cu ramă 
neagră și cu părul negru prins într-un coc îngrijit. Numai pantofii 
simpli cu toc jos, bluza crem din mătase şi şiragul dublu de perle 
trădau bogăția. 

Avea pregătite mai multe rochii pe care Abra să le încerce. Cea albă 
era prea feciorelnică; cea roșie era drăguță, dar puțin prea decoltată. O 
rochie cădea ca un nor vaporos peste formele Abrei. Marisa i-a cerut 
să se plimbe puțin prin cameră. 

— Ține capul sus și trage umerii. Imaginează-ți că ești o regină. 
Şifonul acesta verde ca marea îţi vine superb! Se potrivește perfect cu 
ochii tăi minunaţi și cu părul roșu. 

Amuzată, Abra i-a mărturisit: 

— Întotdeauna am urât părul meu. Aş fi preferat să fiu blondă. 

— De ce? a întrebat-o Marisa curioasă. Sunt o mulțime de blonde 
în Hollywood, mai ales de când a venit Marilyn Monroe. 

— Lui Dylan îi plac blondele. 

Nu-şi putea aminti o petrecere a lui Lilith în care el să nu gravireze 
în jurul unei blonde. Uneori se întreba de ce şi-a pierdut interesul 
pentru Penny şi s-a îndreptat spre ea. 

— Lui Dylan îi plac femeile. Să nu te schimbi niciodată ca să placi 
unui bărbat. Probabil că Dylan te-a ales fiindcă eşti diferită. Şi nu s-a 
săturat de tine cum s-a săturat de celelalte. Majoritatea prietenelor lui 
n-au rezistat mai mult de o lună sau două. Tu ai rezistat mai mult de 
un an. Asta spune foarte multe. Precis că te iubeşte. 

Oare? Nu cumva o pine lângă el din alt motiv? Nu a rostit niciodată 
cuvintele acelea, şi nu a văzut în ochii lui privirea tandră pe care o 
remarcase între Peter și Priscilla. 

Marisa i-a atins delicat umărul. 

— Nu fi așa tristă. Eşti o fată frumoasă, Abra. Chiar dacă el își 
pierde interesul, marea-i plină de pești. 

I-a întors fața spre oglindă: 

— Uită-te ce ai de oferit. 

Abra şi-a cercetat reflecția din oglindă. Rochia era într-adevăr 
frumoasă. 

— Acum poți să te schimbi. Şi ridică-ți părul la petrecere. 

N-au trecut nici zece minute de la sosirea ei acasă, că Dylan a ieșit 
ca o vijelie din casa mamei sale, cu ea pe urmele lui. Dylan s-a oprit 
şi s-a întors spre Lilith cu faţa lividă. Vocile lor au răzbătut până la ea 
prin ferestrele deschise. 

— Veronica mă plictiseşte de moarte. 

— Anul trecut ţi-a plăcut de ea. 

— A fost un joc mamă, şi l-am câştigat. Acum s-a terminat. 

— Nu, nu s-a terminat. Nu-mi pasă ce simți pentru Veronica. Ai 
noroc că tatăl ei nu ştie ce trebuie făcut. Şi încă şi mai norocos că fata 
nu are curajul să-i spună. Îți vei cere scuze de la ea şi o vei ruga să 
te ierte. Vei recurge la tot farmecul tău personal. Te vei purta ca un 
adevărat gentleman. 

— Nu sunt întotdeauna un gentleman? 

— Nu poți s-o tratezi pe fiica preşedintelui unuia dintre cele mai 
mari studiouri din Hollywood ca pe o stricată ieftină! 

— Dar este o stricată — 

— Taci, Dylan! Are o origine cu mult mai bună decât corcitura 
aia pe care o ţii în cameră. Să nu crezi că nu știu de unde vine. Când 
ai de gând să scapi de ea? 

— Când sunt pregătit! 

A făcut un pas înainte, privind-o în față. 

— Nu te băga în treburile mele, mamă. Am terminat-o cu Veronica 
încă înainte să plec spre nord. 

— Da, dar m-ai lăsat pe mine să rezolv treaba. Dacă te porți urât 
cu ea, s-ar putea să se plângă tăticului ei. Şi el va vrea să ştie ce i-ai 
făcut. 

Dylan a înjurat-o. 

Lilith Stark l-a înjurat şi ea. 

— Ai norocul ca Veronica să mai țină încă la tine, băiete. Găseşte 
o cale să scapi de ea cu blândeţe, sau cupleaz-o cu vreun prieten de-al 
tău, altfel tăticul îşi va trimite ciracii să-ţi rearanjeze fața frumoasă. 
Acum m-ai înțeles? 

— Bine! 

Dylan s-a întors şi s-a scărpinat la ceafă. Apoi s-a uitat iarăși la 
maică-sa. 

— Voi fi drăguţ cu ea. Acum ești mulțumită? a rostit cu sarcasm. 

Când el a pornit spre căsuță, Abra a fugit în dormitor, s-a aruncat 
în pat, s-a ghemuit pe partea ei şi s-a prefăcut că doarme. Uşa s-a 
trântit cu zgomot. Dylan a înjurat iarăși şi a spart ceva ds peretele 
din camera de zi. De data aceasta nu se mai putea preface că au 
aude. 

Când Abra a ieşit în camera de zi, Dylan şedea pe marginea scfale:i 
cu un pahar de băutură în mână. Simţea focul mâniei lui şi vedea 
tensiunea care-i încorda umerii. S-a uitat la ea și a băut conținutul 
paharului. El o învățase cum să transmită mesaje, dar ştia că nu era 
momentul potrivit să-l atingă în acea stare de spirit. 

— Cum a fost astăzi la Marisa? 

— Bine. 

I-a răspuns cu un ton neutru, dar adrenalina îi pompa în sânge. 
S-a uitat la urna grecească şi s-a întrebat dacă data viitoare nu-și va 
revărsa furia asupra ei. A măsurat distanța până la ușă. 

Dylan a golit al doilea pahar și l-a pus jos cu o izbitură puternică. 

— Vino aici. 

Ochii lui negri ardeau sub pleoape. Când s-a așezat lângă cl, i-a 
făcut loc şi şi-a găsit iarăşi o poziție comodă. A întins mâna pe spătarul 
canapelei și s-a uitat la ea în felul acela care o făcea să trernure. 

— Fă-mă fericit. 

Când Dylan a ieșit, o oră mai târziu, Abra a rămas în casă. Nu s -a 
dus la cină, şi nimeni n-a întrebat de ce. 


În noaptea aceea Dylan nu s-a întors acasă şi a doua zi dimineața 
pe tava cu micul dejun Lilith a pus un bilețel în care îi spunea că 
şoferul o va duce la salonul lui Alfredo, locul unde Lilith își aranja 
părul. Era un bărbat frumos, oarecum palid, care o asigura pe Abra că 
o va face o zeiță. A vorbit şi a pus întrebări, majoritatea retorice. S-a 
oferit să-i ofere şi ceva de mâncare. Nu era mare lucru să-i comande 

ceva de la restaurantele exclusiviste din zonă sau chiar la restaurantul 
favorit al lui Lilith. Dar Abra a spus că nu-i era foame. 

Când Alfredo i-a terminat coafura, senzația ei era că a exagerat 
puțin, dar nu i-a zis nimic. Marisa a spus să poarte părul ridicat la 
rochia ei din şifon de culoarea mării. Şoferul lui Lilith s-a uitat la ea 
cu admirație înainte ca să-i deschidă portiera. Servitoarea mexicană 
a venit la ora cinci cu o singură farfurie pe tavă. Nu era prima dată 
când Abra cina singură. Dylan și-a făcut şi el apariția în timp ce ea se 
îmbrăca. S-a rezemat de stâlpul ușii, urmărind-o. Arăta ca un star de 
cinema când era îmbrăcat în smoching. În ciuda tuturor lucrurilor pe 
care le ştia despre el, uneori era izbită de frumusețea lui fizică. 

— Am venit doar pentru câteva minute. 

Îşi uitase portofelul şi cheile. 

— Trebuie să aduc pe cineva. 

Pe Veronica. Fata care încă mai ardea după el, deşi a suferit din 
cauza lui. 

Oare câte suntem în lumea asta? s-a întrebat Abra. 

— Ne vedem la petrecere, dar nu voi putea să stau cu tine. 

Era pe punctul de a-i reaminti că rareori făcea acest lucru. 

— Apropo, arăţi minunat. 

S-a apropiat de ea și i-a ridicat bărbia, sărutând-o. Apoi a privit-o 
în ochii şi i-a zis: 

— Voi fi cu ochii pe tine. 

Lilith arăta uluitor în rochia ei neagră. Sprâncenele i s-au ridicat 
puțin când a dat cu ochii de Abra. 

— Ai într-adevăr ceva special. 

Cuvintele ei sunau ca o uşoară concesie. 

— Să nu-l deranjezi pe Dylan. Are ceva important de făcut în 
seara asta. Te previn, ca să nu fie o surpriză prea dureroasă pentru 
tine. Va aduce o altă fată la petrecere. Şi este foarte important să nu-i 
stai în cale. 

Când oamenii au început să apară, Lilith a devenit efervescentă, 
caldă şi veselă. Trimitea bezele tuturor. Toţi îi zâmbeau şi vorbeau cu 
ea voioşi. Dar în ciuda politețurilor şi dovezilor de afecțiune, Abra 
simțea că puțini din camera aceea o plăceau cu adevărat pe Lilith 
Stark. Toţi cunoşteau puterea peniței sale şi nimeni nu voia ca din ea 


II 


FRANCINE RIVERS 


să picure otravă pe socoteala sa. Dylan a intrat cu o blondă suplă care 
se agăța de brațul lui. Mulţi o cunoşteau şi o salutau. Au fost aduse 
tăvile cu aperitive şi paharele de şampanie au fost umplute iarăşi. Abra 
s-a ferit cât a putut din calea lui Dylan şi a Veronicăi, dar simțea că el 
o caută. Până la urmă a văzut-o şi i-a șoptit ceva fetei de ia brațul lui, 
apoi au traversat împreună camera. Lilith a văzut intenția lui Dylan 
şi a încercat să-i rețină. Dar el a ocoiit-o, iar Lilith i-a adresat Abrei 
o privire ucigătoare de avertisment. Atunci Abra s-a îndreptat spre 
uşa deschisă ce dădea spre curtea exterioară. Când Dylan i-a strigat 
numele, n-a mai avut de ales. S-a întors și i-a zâmbit. 

Veronica, vreau să ţi-o prezint pe verișoara mea. Abra, ea este 
Veronica. 

S-a aplecat şi a sărutat-o pe obraz. Ea s-a înroşit de plăcere şi 
s-a uitat la el cu ochi plini de adorație. Inima Abrei bătea cu putere. 
Diavolul acela încă mai avea puterea s-o rănească. Un servitor în 
smoching negru s-a apropiat şi le-a oferit şampanie. Dylan a luat 
două pahare de pe tavă, întinzând unul Veronicăi şi celălalt Abrei. 
Apoi a luat unul și pentru el. 

— Se pare că nu te prea distrezi, Abra. 

Fata i-a zâmbit stângaci. 

— Mă simt destul de bine. 

— Este o actriță aspirantă, a spus el şi un colț al gurii i s-a ridicat 
puțin. 

— Eşti norocoasă că Lilith e mătuşa ta, a adăugat Veronica sorbind 
din şampanie. Ea cunoaşte pe toată lumea din domeniu. 

Şi-a întors privirile dinspre Abra spre Dylan. 

Lilith a strigat-o pe Abra și i-a făcut semn că vrea să-i prezinte 
pe cineva. 

Dylan a râs: 

— Spune-i că toate eforturile ei sunt zadarnice. 

După ce s-a îndepărtat, Abra a auzit-o pe Veronica spunând: 

— Asta nu-i prea frumos. Verişoara ta e foarte drăguță. 

Lilith a făcut prezentările şi a întreținut conversaţia. Deşi stătea în 
mijlocul a șase oameni, Abra se simțea foarte singură. 

— Arăţi puţin palidă, dragă, a zis Lilith, prefăcându-se îngrijorată. 
De ce nu te retragi în camera ta? Dar Abra nu voia să se retragă. Dylan 

era singura speranță pe care o avea. A mai luat un pahar cu şampanie 
şi s-a oprit lângă fereastră, de unde putea să-l urmărească fără să fie 
observată. Dylan își juca rolul cu Veronica, şi fata era evident prinsă 
în mreaja lui. Abra se simțea deznădăjduită. 

— Şi cine eşti tu? 

Tresărind, a observat un bărbat şezând pe un scaun de lângă perete. 
Era atrăgător şi puțin mai în vârstă. După aprecierea ei, avea în jur 
de patruzeci de ani. Când acesta s-a ridicat, a remarcat că era mai 
înalt decât Dylan şi avea umeri largi și musculoşi de bărbat matur. 
La tâmple sclipeau câteva fire argintii în părul lui şaten. A ridicat o 
sprânceană şi a întrebat iarăşi: 

— Ţi-a mâncat pisica limba? 

— Mă numesc Abra. 

El a repetat numele, ca şi cum l-ar fi testat. 

— Ce nume interesant. Ei bine, Abra, cum te integrezi aici? 

A făcut cu semn cu capul către întreaga încăpere. 

— Nu mă prea integrez. 

Aproape că a uitat rolul pe care trebuia să-l joace. 

— Sunt verișoara lui Dylan. Am venit din nord. 

— Chiar aşa? a întrebat amuzat. Verişoara lui Dylan. Din nord. 
Nu mai ai şi alte detalii? Din ce parte a familiei? 

— Franklin Moss! 

Lilith s-a desprins dintre invitați și se îndrepta spre ei. 

— Dragul meu! Aici erai! Te-am căutat toată seara. 

— Cine îndrăzneşte să se ascundă de Lilith Stark? 

— Îmi pare rău pentru Pamela. 

— Ah, Pamela. Ştiu că-ți pare rău. 

Vocea lui suna amuzată: 

— Fetele drăguțe vin și pleacă. 

Lilith s-a uitat scurt la Abra înainte ca să clatine din cap şi să-i 
zâmbească lui Franklin Moss cu reproș: 

— Sper că nu tulburi apele, nu-i aşa? Toată lumea are aici manager. 

Domnul Moss şi-a ridicat capul şi s-a uitat iarăși la Abra. 

— Chiar și verişoara lui Dylan? 

Lilith a ridicat mâna pentru a-şi ascunde iritarea. Atunci un 
servitor a apărut ca un spiriduș dintr-o sticlă și le-a oferit şampanie. 

Domnul Moss a scuturat din cap şi a spus că el bea whisky cu gheaţă, 
şi Lilith a cerut ospătarului să-i aducă un whisky. Apoi luat paharul 
de şampanie din mâna Abrei şi i-a spus: 

— Fetiţă rea ce eşti! E prea tânără ca să bea, Franklin, și prea 
tânără pentru tine. 

— N-am ştiut că eşti așa de protectoare. 

— E nepoata mea favorită. Şi da, e drăguță, şi îndrăznesc să spun 
că are puțin talent, dar se va întoarce curând acasă. 

A sorbit din şampanie, fixând-o pe Abra. 

— Familia sa îi simte lipsa. 

— Şi care-i familia ei? 

Ochii lui Lilith s-au îngustat. 

— Ne cunoaștem de multă vreme, Franklin. Sunt sigură că înţelegi. 

Şi-a atins bărbia cu mâna şi a întrebat: 

— Ei bine, acum povesteşte-mi despre Pamela. Nu voi fi mulțumită 
până când voi şti toate detaliile. Ştii că prefer să aflu adevărul de la 
tine în loc să mă bazez pe bârfe. 

— Nu prea pare a fi stilul tău, Lilith. 

Buzele ei roz s-au strâns: 

— Se zvoneşte că te-a concediat și a piecat la o altă agenție. Dar 
eu nu cred că-i adevărat. La urma urmelor, tu ai creat-o. 

Abra a simțit curenții subterani şi s-a retras. Dylan era cufundat 
într-o conversaţie cu Veronica şi cu alți câțiva. Se simțea ca o nălucă, 
mișcându-se nevăzută prin mulțimea strălucitoare. Puţini se uitau la 
ea, încruntându-se ușor, încercând parcă s-o categoriseascâ. A luat un 
sandvici cu o felie de ou fiert şi caviar. 

Elizabeth Taylor era răpitor de frumoasă alături de soțul ei, 
Michael Wilding, aşa cum era şi Debbie Reynolds, şi Eddie Fisher. 
Robert Wagner era chiar mai atrăgător în realitate decât pe celuloid 
sau în afişe. 

Abra a ocolit diferitele grupuri, ascultând frânturi de conversație: 
actorii discutau între ei despre audiții reușite sau eșuate, despre 
rolurile pe care le-au interpretat, unii îşi prezentau omagiile în fața 
unor bărbați în costume de culoare închisă, alții cereau audiții. Reușea 
aproape de fiecare dată să-i identifice pe directorii de studiouri. 

Dylan râdea la gluma cuiva. Încă o mai ţinea de talie pe Veronica. 

Deprimată, Abra s-a strecurat pe furiş afară şi s-a întors în camera 
ei. Şi-a atârnat rochia în stil grecesc în dulap, şi-a pus tricoul şi a 
intrat în pat. Dar nu putea dormi. 

Dylan s-a întors după miezul nopții. 

— Am nevoie de pat. O ultimă distracție cu Veronica înainte s-o 
părăsesc. 

Un val de gelozie şi de durere a străbătut-o. 

— N-a fost de ajuns că a trebuit să te văd toată seara cu ea? 

— Ridică-te 

— Nu! 

— Să nu spui „nu“ în fața mea. 

Dylan a tras cearşafurile de pe pat. Emoţiile pe care Abra le 
reprimase luni întregi au pus stăpânire pe ea și a sărit la el cu mâinile 
încleştate ca nişte gheare. Nu mai simțise niciodată atâta mânie sau 
ură. 

Dylan a apucat-o de încheieturi şi a țintuit-o de saltea: 

— De mult nu te-ai mai purtat ca o iubită geloasă. 

Zâmbind, a sărit pe ea. 

— Ştiam eu că focul încă mai arde în tine. 

Abra a reuşit să-și elibereze o mână şi l-a pălmuit peste față. 
Căutătura lui s-a schimbat brusc. A apucat perna şi i-a acoperit 
fața cu ea. Îngrozită, Abra s-a arcuit şi s-a luptat să scape. Cu puţin 
înainte ca ea să-și piardă cunoștința, Dylan a aruncat perna la o parte 
şi a apucat-o de păr: 

— Dacă mă mai pălmuieşti o dată, te omor. Ştii bine că-s în stare 
s-o fac. Nimeni nu-ți va simți lipsa. 

Zbătându-se după aer, a început să plângă înspăimântată. El s-a 
așezat pe șoldurile ei. Toţi muşchii i s-au încordat când el și-a trecut 
mâna peste trupul ei, dar nu s-a împotrivit. 

— Te prefaci că eşti indiferentă, iubito, dar inima ta încă mai bate 
pentru mine. Încă mă iubeşti. Încă mai pot să te am oricând vreau. 

Greutatea lui s-a ridicat de pe ea. S-a aşezat pe marginea patului, 
gâfâind. A mângâiat-o blând pe păr şi sclipirea de cruzime din ochi 
i-a dispărut. 

— Totul arde deja în tine. Eu n-am făcut decât să întețesc focul. 

S-a ridicat în picioare, cu o expresie prudentă. 

— Uneori nu sunt sigur ce simt pentru tine. Simt ceva, rnai mult 
decât m-au făcut altele să simt. Poate că de aceea nu sunt încă pregătit 
să-ți dau drumul. 

A oftat, ca şi cum recunoașterea acestui lucru l-ar fi înfuriat. Apoi 
a făcut un semn cu capul. 

— Du-te şi înoată puțin. 

Abra s-a ridicat, încă tremurând. 

— Veronica ştie că nu sunt verișoara ta. 

— Poate că de aceea vrea să-mi facă pe plac în seara asta. 

Şi-a scos hainele în fața lui şi a îmbrăcat costumul de baie pe care 
i-l cumpărase el la Santa Cruz. 

— Distracţie plăcută, Dylan. 

— Eu întotdeauna mă distrez bine. 

Abra s-a aşezat pe marginea bazinului, trem:rând, în timp ce 
Veronica ieşea din umbră. Cât a auzit din conversaţia lor? Dar ce 
importanță avea, în afară de faptul că putea să-i schimbe părerea 
despre Dylan? Poate că el spusese şi făcuse totul *ocmai ca ea să 
audă. 

Luptându-se cu lacrimile, Abra a alunecat în apa caldă. Dând 
drumul la aerul din piept, s-a cufundat până la fundul bazinului şi s-a 
așezat cu picioarele încrucişate pe granitul alb, simțindu-i porozitatea 
pe pielea ei fină. Părul roşu plutea în jurul ei ca iarba de mare. Oare 
i-ar fi păsat lui Dylan dacă ea s-a fi înecat? Dând drumul furiei care o 
copleşea, a început să strige sub apă, cu pumnii strânşi. 

Dar trupul ei, trădând-o, s-a ridicat la suprafață. A lovit apa de 
câteva ori și a simțit că cineva o urmărește. Şi-a întors privirea spre 
capătul bazinului, unde un bărbat stătea în umbră, fumând o țigară. 
Acesta a aruncat ţigara pe cirnent şi a stins-o cu piciorul, înainte să 
se întoarcă în casă. Când a fost pe punctul de a intra, însă, s-a întors 
puțin şi lumina a căzut pe fața lui. Era Franklin Moss. 

Atunci Abrei i-a venit în minte chipul lui Joshua şi cuvintele pe 
care el i le șoptise în timp ce-i ținea fața în palme, în briza nopții: 
„Păzește-ţi inima.“ 

Acum era prea târziu. Când fugise cu Dylan, era atât de sigură 
că îl iubea pe Dylan şi că Dylan o iubea pe ea. Dar adevărul i s-a 
relevat într-un mod dur, chiar în prima noapte la San Francisco. Ceea 

ce simțea el pentru ea nu era dragoste. Sperase că pofta lui se va 
transforma într-un sentiment mai frumos, mai tandru şi mai durabil. 
Îi dăduse totul, în speranța că acest lucru se va întâmpla. 

Spunea că încă mai simte ceva pentru ea, dar ce? Spunea că nu e 
pregătit s-o lase să plece. Aşadar putea să mai reziste puțin, să spere 
puțin mai mult. 

A plutit pe spate, cu picioarele şi brațele desfăcute ca o moartă, 
cu ochii larg deschişi, fixând stelele. Aerul era răcoros, luna era plină. 
Apa îi acoperea urechile, așa că nu putea auzi nimic altceva decât ceea 
ce se petrecea în mintea ei. 

Nu se putea întoarce în Haven. Fusese atât de proastă. Își aminti 
ce-i spusese Mitzi odată: „Niciun bărbat nu cumpără o vacă dacă poate 
bea lapte pe gratis.“ Până şi ospătărița de la Cafeneaua lui Bessie a 
încercat s-o avertizeze în legătură cu Dylan. 

Am fost oarbă, dar acum văd, i-au venit în minte cuvintele din 
„Măreţul har“. Cântase la pian de zeci de ori cântarea aceasta, încât 
versurile i s-au înlănțuit în memorie fără voie. Dar nu voia să-şi aducă 
aminte de ele. Nu voia să se gândească la Dumnezeu. 

Gândul la Dumnezeu înrăutățea şi mai mult lucrurile. 


Zeke s-a trezit în întuneric cu o durere în dreptul inimii. S-a 
ridicat încet în șezut, frecându-și pieptul. Întorcând ceasul, a văzut că 
era două şi un sfert. A ciulit urechile și a auzit țipătul unei bufnițe în 
curtea din spate, dar ştia că nu aceasta l-a trezit. Şi-a trecut palmele 
peste față, şi-a încălțat papucii de casă și a lipăit spre bucătărie. Biblia 
lui Joshua zăcea deschisă pe masă, însemnată cu scrisul lui îngrijit. 
Zeke şi-a apăsat iarăși degetele pe stern, ca şi cum ar fi vrut să înlăture 
o durere veche. 

Încă n-a venit vremea, Doamne? A trecut deja un an și jumătate. 

Tăcere. 

Ce-aș mai putea să fac, Doamne? 

Joshua a intrat în bucătărie desculț. 

— Te-am auzit sculându-te. Ai avut un coşmar? 

— Nu. Dar tu? 

Joshua s-a lăsat pe un scaun şi şi-a trecut degetele prin părul tuns 
scurt. 

— Peste zi e mai uşor. Atunci pot să mă concentrez la ceea ce 
muncesc. 

— Munceşti şi noaptea, dar altfel. Munca noastră este să-L 
credem pe Dumnezeu. 

A scos cafeaua din dulap. 

— Bătălia se dă întotdeauna pentru minte, fiule. 

— Crezi că ea se gândeşte vreodată la noi? 

— Probabil că încearcă să nu se gândească. 

— Pur şi simplu nu înțeleg, tată. L-a cunoscut pe Domnul toată 
viața ei. 

— A cunoscut ce i s-a spus despre Domnul, Joshua Asta-i nu-i 
totuna cu a-L cunoaşte pe El. 

A pornit robinetul de avă. 

— Nimeni nu poate auzi vocea Lui atâta vreme cât nu ascultă. 


Dylan venea și pleca fără să dea nicio socoteală. Uneori lipsea 
toată noaptea. 

— Ţi-a fost dor de mine, iubito? 

Cel puţin se putea preface pentru câteva ore că cineva o iubeşte. 
Lilith îl ținea ocupat cu cererile ei permanente. Era tot timpul pe 
picior de plecare „ca să facă cercetări“, cum spunea el batjocoritor. Nu 
exista loc fierbinte sau ascunzătoare despre care să nu ştie. Nimeni nu 
putea îngropa suficient de adânc un secret pentru ca el să nu-l poată 
găsi. Avea spioni în spitale private, care îl sunau ca să-i şoptească ce 
star se interna acolo şi de ce. Lilith câștiga o mulțime de bani. Abra 
se întreba dacă cei mai mulți nu-i veneau tocmai ca să nu publice 
anumite lucruri. Dar Lilith era generoasă și-i dădea lui Dylan un 
procent din venit. 

— Mama va da o nouă petrecere. 

Trecea vreun sfârșit de săptămână fără să dea ea o petrecere? De 

data aceasta însă Dylan avea ceva în gând, şi Abra ştia că nu-i va face 
plăcere să afle ce. 

— Marisa va avea grijă de tot. Vreau să-i eclipsezi pe toți. 

— De ce? 

— Am motivele mele. 

A făcut un duş şi și-a îmbrăcat echipamentul alb de tenis. 

— Voi avea întotdeauna grijă de tine. 

I-a atins bărbia şi s-a aplecat ca s-o sărute. 

— Își promit asta. 

Apoi şi-a trecut degetele reci peste obrazul ei şi a plecat. 

Dylan îi dăduse Marisei Cohen instrucțiuni precise, şi Abra s-a 
trezit purtând o minunată rochie albă Chantilly cu bretele în jurul 
gâtului. 

— Îşi pune foarte bine în valoare tenul. 

Abra petrecuse multă vreme singură la piscină, avea o piele catifelată. 

— Este o ţinută neprotocolară pentru petrecerile de seară, ceea ce 
te va scoate în evidență și mai mult. Şi lasă-ți părul pe spate. 

Telefonul a sunat chiar când Abra a intrat pe ușă. 

— Maria îţi va aduce cina. Fii pregătită la ora şapte, dar să nu vii 
aici până când te chem eu. 

Era aproape opt când a primit un semn de viață de la el. 

A trecut prin porțile franțuzești din curte şi a găsit salonul plin cu 
persoane în ținută formală. Femeile purtau rochii până în pământ şi 
bijuterii strălucitoare, iar bărbații smoching. Rochia ei informală albă 
a atras imediat atenţia. L-a reperat repede pe Dylan şi s-a întrebat ce 
joc punea la cale de data aceasta, când o voce familiară i s-a adresat 
din spatele uşii. 

— O porumbiţă printre păuni. 

Franklin a vârât o țigară între buze, a inhalat adânc din ea și a 
stins-o într-o scrumieră de marmură. A eliberat fumul încet din 
plămâni în timp ce îi studia chipul. 

— Arăţi feciorelnic. 

Când a văzut-o că strânge din buze, a adăugat repede: 

— N-am vrut să te jignesc. După câte am înțeles de la Lilith, erai 
pe punctul de a pleca ultima dată când ne-am văzut. Nu mă aşteptam 
să te revăd. 

Abra a ridicat un umăr. 

— Sunt încă aici. 

— Eşti o norocoasă! 

A scos un port-țigaret de argint şi i-a oferit o țigară. Ea a clătinat 
din cap şi i-a spus că nu fumează. 

— Eşti o fată deşteaptă. E un obicei dăunător. 

A scos una pentru el, a scuturat-o uşor pe port-țigaret, a introdus 
port-țigaretul în buzunar şi a scos de acolo o brichetă, uitându-se în 
direcția lui Dylan. 

— Cum a ajuns o fată drăguță ca tine să se încurce cu Dylan Stark? 

Fată drăguță? I-a venit să râdă. 

— E verișorul meu. 

— Iar eu sunt unchiul tău. 

Şi-a rotit privirea prin încăpere şi apoi s-a uitat iarăşi la ea. 

— Există mulți unchi pe lumea asta. Acesta nu-i un loc potrivit 
pentru tine. 

— Probabil fiindcă eu nu sunt actriță. 

— Oh, dar eu cred că eşti, şi încă mai bună decât cele mai multe din 
această încăpere, chiar şi decât acelea care primesc roluri principale. 
Te deranjează dacă-ți spun ceva? 

— Depinde ce anume? 

— Pentru o fată deşteaptă ca tine, ești cu adevărat prostuță. 

Abra a întors capul. 

— De ce rămâi? Pentru că-i un băiat atrăgător? E foarte atrăgător, 
trebuie să recunosc asta. 

— Din dragoste? veni răspunsul ei întrebător. 

A zâmbit când a sesizat sarcasmul din întrebarea ei. 

— Da, din dragoste. Nu cumva pentru că e atrăgător sexual? 

Cum ea nu i-a răspuns, a scos un oftat plictisit. 

— Chiar dacă dai jos maimuța din spate, circul se întoarce mereu 
în Oraş. 

Ea nu a înțeles ce vrea să spună. 

Dylan a pornit spre ei, croindu-şi drum prin mulțime. 

— Franklin, mă bucur să te văd, ca de obicei. 

A prins-o pe Abra după talie şi i-a privit pe rând, ca şi cum între 
ei s-ar fi întâmplat ceva ascuns. 

— Nu ştiam că vă cunoaşteţi. 

— Nu ne cunoaștem. 

Domnul Moss a stins o altă țigară, gata să plece. 

Dylan a strâns talia Abrei. 

— Franklin a lucrat la una din cele mai bune agenții din oraș, până 
când o anumită actriță a plecat. Atunci a fost concediat. 

— Aşchia nu sare departe de trunchi. Te bagi în treburile tuturor. 

— Nu-i nimic secret în faptul că o actriță cunoscută are o aventură 
cu directorul filmului în care joacă. E cam greu să bagi mizeria sub 
preş după aia, nu-i aşa? 

— Pamela va ajunge departe. 

— Crezi? 

Expresia de pe chipul lui Dylan s-a schimbat, arătând o simpatie 
profundă. Dar Abra ştia că se preface. 

— Am auzit că soția ta a băgat actele pentru divorț. Ceea ce mă 
face să mă întreb dacă zvonurile despre legătura dintre tine și clienta 
respectivă...? 

Ochii bărbatului mai în vârstă au scăpărat mânioși, dar exprimau 
în același timp durere. Şi-a ascuns repede simțămintele și a răspuns, 
ridicând in umeri: 

— Aşa cum i-am zis și mamei tale: femeile vin şi pleacă. 

— Omul ăsta-i o legendă, Abra. Se spunea că-i în stare să ia o fată 
de pe stradă și s-o transforme într-o vedetă de cinema. 

— Pot s-o fac şi acum, dar în ultima vreme am devenit mai selectiv. 

— Ai găsit pe cineva? 

— Încă mai caut. 

S-a uitat spre Abra. 

— Cât de selectiv? Ce cauţi? O altă bombă blondă? 

— Loialitate. Asta caut. Din nefericire, azi nu mai există loialitate. 

— Te înşeli. Abra-i loială ca un labrador, a zis el zâmbind în 
direcţia fetei. Nu-i aşa, iubito? 

Abra a înțeles ce urmează să se întâmple, și nu vedea nicio cale ca 
să împiedice inevitabilul. 

Franklin Moss s-a uitat iarăși la ea, şi de data aceasta nu doar la 
chipul ei. 

— Are şi alte talente pe lângă loialitatea de câine? 

— Sora ei mi-a spus că ştie să cânte la pian. 

— Cât de bine? 

— Habar n-am, dar trebuie să fi fost destul de bună, a râs Dylan. 
A cântat în biserică. 

I-a dat drumul Abrei, când cineva l-a chemat din partea cealaltă 
a încăperii. A ridicat mâna în semn de răspuns şi a strigat că vine 
imediat. 

— ]a-o cu tine acasă şi vezi ce poate face. 

I-a făcut cu ochiul și a adăugat: 

— S-ar putea să te surprindă. 

— Crezi? Eu nu pot fi surprins așa de uşor. 

— Cine nu riscă, nu câştigă, spune vechiul proverb. 

— Dylan! 

Abrei îi era rușine cât de slabă și de disperată suna chemarea ei. 
S-a întins şi s-a agăţat de brațul băiatului. Acesta s-a aplecat spre ea 
şi i-a şoptit: 

— Du-te. E mai bine decât să fii urcată în autobuz și trimisă acasă. 

Şi-a frecat buzele de părul ei: 

— Ți-am promis că voi avea grijă de tine, nu-i așa? 

A luat un pahar de şampanie de pe tavă și s-a alăturat unui grup 
de fete frumoase. 

Trupul Abrei s-a cutremurat. Asta a fost tot. L-a pierdut. Ştia că 
acest lucru se va întâmpla. Dar mai târziu. Într-o zi. 

Nu în seara asta. Nu aici. Nu acum. 

Îşi spusese de nenumărate ori că ziua aceasta va veni, dar acun — 
că clipa a sosit — era şocată, devastată. 

— Întri în joc? 

— Poftim, a întrebat, adresându-i lui Franklin o privire absentă. 

El a ridicat o sprânceană: 

— Ca să-mi arăţi ce poți face. 

Avea de ales? A ridicat din umăr și a răspuns: 

— Cred că da. 

— Atunci haide. Cine nu riscă, nu câştigă. 

Toate își au vremea lor, 
și fiecare lucru de sub ceruri îşi are ceasul lui. 
ECLESIASTUL 3:1 


ranklin Moss ţinea o mână sub cotul Abrei când au ieșit pe 

uşa din față a lui Lilith Stark. Abra bănuia temerea lui că 

ea ar putea s-o ia la fugă. I-a trecut într-adevăr prin minte, 
dar unde ar fi putut să meargă? Să dispară în întuneric? Să doarmă 
undeva pe-o bancă? Şi apoi? Să se întoarcă și să-l implore pe Dylan 
s-o primească înapoi? l-ar fi plăcut s-o vadă făcând asta. Stomacul 
i s-a strâns din cauza tensiunii. Oare lua o altă decizie greșită? Ar 
trebui să-i spună bărbatului de lângă ea că s-a răzgândit? 

— Ştiu că ţi-e frică. Te simt tremurând, i-a zis domnul Moss 
zâmbind. Dar permite-mi să te avertizez cu toată scriozitatea că dacă 
te întorci înapoi în casă, Lilith îl va pune pe Dylan să te ducă le prima 
stație de autobuz. Amândoi vor să scape de tine. 

— De unde ştiţi asta? 

Nu îndeplinea Dylan pur și simplu instrucțiunile mamei lui? 

— Ştii şi tu prea bine că e așa. 

A oftat dezgustat. 

— A fost cel mai rece rămas-bun pe care l-am văzut, și am văzut 
destule. 

Lacrimile au început să-i împânzească şi să-i ardă ochii. Respirația 
i s-a întețit. Dylan a aruncat-o în mâinile acestui bărbat fără niciun 
avertisment şi, din pură bravadă, ca a acceptat. Domnul Moss a 
cuprins-o după talic și s-a aplecat spre ca: 

— Nu le da satisfacția de a te uita înapoi sau de a vărsa vreo 
lacrimă atâta vreme cât te pot vedea. Ține capul sus. 

Aceasta era o poruncă, și ea l-a ascultat. 

— Nu ştiu dacă fac bine că plec cu dumneavoastră, i-a zis cu voce 
tremurătoare. 

— În clipa de față nu există niciun bine pe care să-! faci. T-ebuie 
doar să scapi de aici. 

Apoi a urmat cu un ton mai blând: 

— Rezistă până ieşim pe poartă. Apoi poți să urli, să tuni şi să 
fulgeri cât vrei. Dar nu acum. Nu aici. Uită-te la mine și zâmbeşte. 
Prefă-te că ești sinceră. Aşa, foarte bine, fetițo. 

Un Cadillac negru și strălucitor a tras în fața porții şi din el a 
coborât un tânăr în uniformă neagră şi cu chipiu pe cp. 

Caleașca te așteaptă, Cenușăreaso. 

Abra a intrat repede în mașină, tremurând raai tare ca oricând. 
Tot trupul îi era cuprins de frig. A închis și a deschis pumnii, abia 
reprimându-și impulsul de a apuca mânerul de la ușă. Mergi pând la 
capăt, lașo. Cine nu riscă, nu câștigă. 

L-a urmărit pe domnul Moss ocolind mașina prin față, vorbind 
scurt cu tânărul, întinzându-i o bancnotă îndoită şi așezându-se în 
scaunul șoferului. 

— De acum îl vei vedea în acțiune pe vrăjitor, pe minunatul 
vrăjitor din Oz. 

A cântat încet, respectând fiecare notă, și i-a tras cu ochiul în timp 
ce a pornit motorul. După ce a trecut pe sub poartă şi a cotit spre 
stânga pe Tower Road, i-a spus încet: 

— Acum poți să plângi. 

Abra și-a întors faţa ca el să nu vadă lacrimile curgându-i pe obraz 
şi a strâns cu putere din dinți. Atunci salvatorul ei i-a aruncat în poală 
o batistă albă imaculată, cu monograma brodată într-un colț. Ea a 
luat-o recunoscătoare. 

— ÎL urăsc. 

— Nu acum, dar într-o zi îl vei vedea pe Dylan aşa cum este în 
realitate. Ai totuși o consolare: ai rezistat mai mult decât celelalte fete 
despre care am auzit și, din câte ştiu, pentru nimeni n-a mai făcut 
aranjamente. 

— Ce norocoasă sunt! 

Domnul Moss s-a uitat la ea: 

— Îți sare țandăra. Asta-mi place. 

Abra a închis ochii strâns: Ce proastă sunt! 

— Recunoaște-ţi meritul, atunci când el există: ai supraviețuit 
scorpiei şi fiului ei. Amândoi înșfacă și împung fără milă. Lilith 
trăieşte din vieți ruinate. Pentru ea-i o afacere să cunoască cel mai 
recent și mai mare scandal. 

Oare ce i-a spus mamei sale despre ea, s-a întrebat Abra. Dar ce 
mai conta acum? 

— Am crezut că Dylan mă iubeşte. 

Dorea cu disperare să creadă că cineva ar putea-o iubi. 

— Dylan Stark este incapabil să iubească. Uită-l! 

— De parc-ar fi chiar aşa de uşor! 

— Nu, nu-i uşor. Dar e necesar. 

— Şi dacă n-am niciun talent? Ce va fi atunci? 

Oare o va arunca şi el în stradă? 

Privirea lui s-a plimbat ostentativ peste trupul ei: 

— Vom începe cu ce ai, și care e foarte fmmos — chiar foarte 
frumos. 

l-a zâmbit mâhnit: 

— Nu fi aşa speriată. Nu urmăresc ce crezi tu. 

E moţiile încă o mai tulburau. Va fi la fel de dur ca Dylan? Oricum, 
era mai înalt şi mai lat în umeri. Nu avea chef să pună întrebări. Din 
fericire, nici Franklin Moss nu a întrebat nimic. Şi nici n-a dat drumul 
la radio. Cu Dylan, n-a mers nicăieri fără ca radioul să urle. 

Şi-a întors privirea şi s-a întrebat: a iubit-o Dylan vreodată, fie 
măcar o secundă? N-a văzut din partea lui decât poftă, sarcasm și 
furie. Stătuse cu el fiindcă-i era prea ruşine să ceară ajutor. Stătuse ca 
să nu fie nevoită să audă că va trebui să doarmă aşa cum şi-a așternut. 
Stătuse de frică. Stătuse fiindcă nu ştia unde să meargă. Stătuse 
dintr-o sută de motive care nu aveau niciun sens, nici măcar pentru 
ea. lar acum se simțea pierdută. Și sentimentul acesta n-avea nimic 
de-a face cu situarea în spațiu. 

Bărbatul acesta conducea calm, cu totul altfel decât Dylan. Nu 
mergea cu viteză ameţitoare, nu lua curbele înclinându-se într-o 


ZIS 


FRANCINE RIVERS 


parte și nu evita celelalte maşini la centimetru. Conducta repede, 
dar stăpânind perfect mașina. Nu bătea ritmul în volan, ci îl ținea 
ferm. 

Îi oferea cu adevărat șansa de a se salva, sau schimba doar paturile? 
Un fior rece de înțelegere a străbătut-o. Avea vreo importanță? 

Au trecut pe culoarea galbenă a semaforului. 

— Vrei să te întorci? 

— La Dylan? 

— La viața sau la familia ta de dinainte să-l întâlneşti. 

— Nu. 

Chiar dacă cineva s-ar fi deranjat să o caute, nu s-ar fi întors. Nu 
se va întoarce niciodată în Haven. 

— Eu nu am avut o viață a mea. 

— De niciun fel? a întrebat-a neîncrezător. 

— În orice caz, nu una despre care să merite să vorbeşti. 

— Dar familia ta? 

— N-am familie. N-am un loc căruia să-i spun acasă. 

I-a ascultat mirat cuvintele și i-a aruncat o scurtă privire, apoi s-a 
concentrat iarăşi asupra drumului. 

— Unul din primele lucruri pe care le-am remarcat la tine 2 fost 
aerul de mister. Te deosebea: net de ceilalți. Stăteai, acolo în spate, 
observând şi fiind observată. 

— Fiind observată? 

A chicotit văzându-i privirea surprinsă. 

— Nu mă crezi? Nimeni nu s-a apropiat de tine fiindcă Luilth a 
zis că eşti nepoata ei, ăsta-i singurul motiv. Nimeni nu voia să riște 
furia ei. 

— Ar fi dansat în stradă dacă cineva m-ar fi luat de lângă Dylan. 

— Înseamnă că nu înţelegi nimic. 

I-a adresat o privire rece: 

— Nici măcar ea nu vrea să i se împotrivească lui Dyla.. 

Au încetat să-și mai vorbească. Distant, gânditor, domnul Moss 
gonea pe străzile Los Angelesului. Nu ştia unde o duce, și nici nu-i 
păsa. Ce mai conta acum? Clădirile erau mai impozante şi mai înalte; 
luminile erau mai strălucitoare. Maşinile se înghesuiau pe bulevard. 
La un teatru în stil art deco străluceau lumini de neon și pe marchiza 

lui scria pompos: Doamna şi vagabondul. Se părea că spectacolul 
s-a terminat, fiindcă trotuarele erau pline de oameni. Viaţa ei se 
dezintegrase, dar lumea înconjurătoare își continua cursul ca de 
obicei. Dacă dispărea de pe fața pământului, nimeni nu-i va simți 
lipsa. Dar putea la fel de bine şi să supraviețuiască. 

Au oprit în fața unei clădiri cenușii cu opt etaje şi cu basoreliefuri 
înfățişând bărbaţi şi femei din Egipt. Un portar în uniformă a ieșit 
afară când domnul Moss a ocolit mașina ca să-i deschidă Abrei 
portiera. 

— Bună seara, domnule Moss. 

— Da, aşa este, Howard. 

Domnul Moss i-a dat cheile şi i-a spus că nu va mai avea nevoie 
de mașină în seara aceea. Abra a simțit sângele năvălindu-i în obraji. 
Trebuia să-i fie recunoscătoare că o lăsa să petreacă noaptea la el, 
chiar dacă audiția nu avea să decurgă aşa cum spera. A simțit palma 
lui mare pe spate, împingând-o înainte prin ușa ținută deschisă de 
Howard pentru ei. 

— Uraple rezervorul şi verifică uleiul, te rog. 

— Da, domnule. 

Abra s-a simțit mai stânjenită decât în noaptea când Dylan a dus-o 
la Hotelul Fairmont. Domnul Moss avea vârsta lui Peter Matthews, 
sau pe-aproape. 

Ascensorul Otis i-a urcat până la ultimul etaj. Domnul Moss a 
pășit înainte şi a descuiat o uşă. Pe hol mai era o singură ușă, undeva 
departe, în ceiălalt capăt. 

— Casă, dulce casă. 

I-a făcut un semn din cap, și ea a păşit înainte într-o lume în 
alb și în negru. Camera de zi avea un design spartan; mobilierul era 
utilitar, scump şi modern. Geamurile mari lăsau să se vadă noaptea 
întunecoasă de afară şi clădirea de apartamente cufundată în somn 
de peste drum. Singurele pete de culoare în încăpere erau trei postere 
înrămate pe peretele alb: trei imagini diferite înfățișând un bărbat 
îmbrăcat într-o robă scurtă şi îmbrățișând o siluetă de marmură ce 
părea că tocmai a prins viață. 

Domnul Moss şi-a dezbrăcat haina neagră, a împăturit-o umăr la 
umăr şi a așezat-o cu grijă pe spătarul unui scaun alb din piele. Şi-a 

lărgit nodul de la cravată şi și-a desfăcut butonierele de ia cămașa 
albă. 

— E lucrarea lui Jean-Léon Gérôme. Ce părere ai? 

Un mic semnal de alarmă s-a declanșat în ea, dar l-a redus la tăcere. 
Părea un tablou foarte potrivit pentru un agent care se indeletnicea cu 
recrutarea talentelor. 

— Pygmalion şi Galatea. 

Eşti o fată deşteaptă. 

Întorcându-și privirea de ia postere, s-a îndreptat spre pianul 
așezat într-un colț. 

Cântaţi la pian? 

— Puțin, dar nu ai venit aici ca să mă auzi pe mine cântând. 

Zicând asta, s-a îndreptat spre bar. 

— Dar ma întâi să bem ceva. Ia loc. Asta, fiindcă eşti prea 
tensionată. Fii pe pace, n-am de gând să-ți compromit virtutea. 

De parcă ar mai fi avut virtute pe care s-o compromită. S-a 
aşezat pe marginea canapelei albe. Cum putea sá se relaxeze, când 
următoarea oră avea să hotărască ce se va întâmpla cu restul vieții 
ei? A auzit clinchetul sticlei şi zgomotul unui dop care se desface. 
Domnul Moss a venit spre ea, cerce:ând-o cu atenție în timp ce i-a 
dat paharul cu o băutură întunecată şi scânteietoare. 

— Ce-i înăuntru? 

— Ce suspicioasă eşti! Presupun că vine din experiență, 

A luat băutura rece în mâinile ei reci. 

— Odată Dylan mi-a dat să beau ceva ce m-a făcut să dansez pe 
o scenă. 

— Unde? 

— North Beach. San Francisco. 

A scos un sunet disprețuitor și a zis: 

— Dylan a fost întotdeauna un băiat rafinat. 

Apoi expresia i s-a schimbat, reflectând curiozitatea: 

— i te-ai priceput? 

— Destul de bine ca să instig la o bătaie cu pumnii și ca poliția să 
năvălească înăuntru. 

Cel puțin așa i-a spus Dylan. Ea nu-și amintea prea bine ce s-a 
întâmplat în seara aceea. 

Domnul Moss a făcut un semn cu capul spre paharul din mâna 
ei: 

— E rom amestecat cu Coca Cola. Nu pari a fi o fată care bea 
scotch cu gheaţă. Şi nu-ți voi da niciodată droguri fără să ştii sau fără 
ca medicul să ți le prescrie. 

Vorbea de parcă totul era deja stabilit. Abra a sorbit prudent din 
pahar. De obicei nu-i plăcea alcoolul, dar acesta era bun. 

Domnul Moss s-a așezat la capătul celălalt al canapelei, cu o 
expresie plăcută pe chip. Părea că se simte sigur pe el și foarte comod. 
În ciuda distanței dintre ei, Abra îi simțea tensiunea, un curent 
subteran de exaltare și aşteptare. Îi spusese că audiția nu avea nimic 
de-a face cu sexul, dar nu putea să fie sigură de asta. El şi-a întins 
braţul pe spătarul canapelei. 

— Trebuie să ştii câteva lucruri despre mine înainte ca să începem 
audiția. 

I-a zâmbit complice, ca și cum i-ar fi putut citi gândurile. Apoi a 
început să-i povestească pe scurt istoria vieții sale. Absolvise Școala 
de Afaceri de la Harvard, își făcuse ucenicia la o agenţie din New York 
care administra carierele actorilor de pe Broadway, apoi a venit în vest 
şi s-a angajat la cea mai prestigioasă şi cea mai puternică agenție de 
talente din Hollywood. S-a descurcat foarte bine, construind cariera 
câtorva staruri celebre. N-a fost concediat niciodată în viața lui — în 
ciuda zvonurilor lansate. A câştigat o grămadă de bani, și îi avea încă 
pe majoritatea. De când a plecat de la agenție, a semnat contracte 
cu mai mulți actori, şi toți aveau acum continuu de lucru, ceea ce 
însemna un venit stabil. Îi plăcea să riște, și era în căutarea unui nou 
proiect. Da, avusese o aventură cu strălucitoarea Pamela Hudson și, 
da, asta i-a adus multe necazuri, dintre care nu cel mai neînsemnat 
era că soția l-a părăsit și i-a luat cu ca pe cei doi copii ai lor. Nu că 
acest lucru l-ar fi deranjat prea mult. Se căsătoriseră de tineri și cu 
timpul au pornit în direcții diferite. 

— Divorțul nu-i niciodată simplu și nici ieftin. Cel mai mare 
regret al meu este că aventura i-a îndepărtat pe copii. Nu m-au iertat 
că am înşelat-o pe mama lor. 

— Şi soția dumneavoastră? 

— Ea are casa din Malibu, ceea ce o face fericită, pe ea şi pe copii. 

Lor le plac plajele. lar eu am apartamentul ăsta, ceea ce mă face pe 
mine fericit. Mie îmi place să fiu aproape de acțiune. 

I-a spus totul atât de repede, încât Abra nu a avut răgazul necesar 
să absoarbă noile informații. 

— Câţi copii aveți? 

— Un băiat şi o fată, de cincisprezece și treisprezece ani. 

Şi-a terrainat whisky-ul din pahar şi s-a ridicat să și-l umple 
iarăși. 

— Fiica mea ar fi gata să-mi taie capul şi să i-l ofere maică-si pe 
o tavă. Iar fiul meu nu vrea să-mi vorbească. Asta a lăsat Pamela în 
urma €i. 

— O mai iubiți încă? 

— O regret mai mult pe soția mea decât pe ea. Ei, — a continuat 
cu un râs aspru — în clipa de față mă interesează femeile numai din 
punct de vedere profesional. A fost nevoie ca gâsca de aur să-și ia 
zborul în cuibul altuia ca să-mi bag minţile-n cap. Bine măcar că am 
investit comisionul de la Pamela înainte să-și deschidă aripile şi să 
dispară în zare. 

A zâmbit trist: 

— Să nu crezi c-a ajuns prea departe. Acum e gravidă. Până când 
va naşte şi îşi va reface silueta, va fi uitată. Şi pun pariu că mariajul ei 
va dura doi ani, maxim trei. În urma divorțului va rămâne cu câteva 
milioane, dar nu va avea cariera pentru care l-a înhățat pe director. 
N-ar fi avut-o nici dacă ar fi rămas pe drumul cel bun. 

A continuat, ridicând din umeri: 

— Cel puţin va avea destui bani ca să nu mai fie nevoită să lucreze 
ca ospătăriță la vreun drive-in”. 

— Deci e-adevărat? 

Ea şi Penny citiseră acest lucru despre Pamela Hudson într-o 
revistă de cinema. 

— Chiar ați întâlnit-o într-un drive-in? 

Zâmbetul lui era acum plin de cinism. 

— S-a întins prin geamul deschis ca să-mi ia comanda. Să zicem 
că i-am studiat bine calitățile şi mi-am pierdut capul. 


* Restaurant care își serveşte clienții în mașină. 

S-a ridicat şi a luat paharul pe jumătate gol al Abrei. 

— Se pare că te simți mai bine acum. 

Poate din cauză că el vorbea atât de deschis şi de profesional. 

— Vreți să cânt acum, domnule Moss? 

— Dă-i drumul, a zis şi şi-a umplut iarăşi paharul. Sunt numai 
urechi. 

Şi-a trecut mâinile peste clape și a văzut că pianul era perfect 
acordat. Apoi s-a aşezat comod pe scăunel şi a început să cânte gama 
şi acordurile pentru a se încălzi. Trecuse o viață de când cântase 
ultima dată la pian. Acum se simţea mai bine ca niciodată de când 
plecase din Haven. 

S-a relaxat şi muzica i-a invadat mintea, iar ea a cântat cât a ştiut 
de bine un potpuriu de cântări bisericești. Fiecare notă îi aducea 
aminte de Mitzi, de pastorul Zeke, de Joshua, de biserica plină cu 
oameni pe care îi cunoscuse toată viața. Brusc, şi-a ridicat mâinile 
încleştate în aer. 

— Este ceva în neregulă cu pianul? 

— Nu. 

A făcut o pauză, apoi a adăugat: 

— Nu cred că cineva ar dori să audă ce cânt eu acum. Asta-i tot. 

El s-a aşezat pe scaunul de la bar, urmărind-o îndeaproape. 

— Ce-aţi vrea să cânt? 

— Mă pui pe mine să aleg? a întrebat-o surprins. Cântă orice vrei. 

A început cu Tocata și cu Fuga în Re minor a lui Bach. Apoi 
„Claire de Lune“ s-a scurs de sub degetele ei. S-a gândit la Dylan în 
timp ce a cântat „Your Cheatin' Heart“ şi „Crying in the Chapel“ a 
lui Orioles. După ce şi l-a alungat din minte, a căutat o altă sursă de 
inspiraţie, şi în minte i-a răsărit Mitzi. Abia stăpânindu-şi lacrimile, a 
început să cânte cu pasiune „Maple Leag Rag“. Când domnul Moss a 
izbucnit în râs, Abra s-a oprit. A ridicat mâinile, cu degetele răsfirate 
și cu inima bătându-i puternic. Ce era așa de amuzant? 

— Ei bine, chiar eşti o surpriză! Şi crede-mă când spun că nu mi 
se întâmplă prea des să fiu surprins. 

A băut ce-a mai avut în pahar şi a pus sticla pe bar. Apoi s-a 
apropiat de pian. 

— Dylan habar n-avea că ştii să cânți aşa bine, nu-i așa? 

— Ştia că am cântat în biserică. 

— Cu siguranță că nu asemenea melodii. Ai spus deja că ştii să 
dansezi. Ştii să cânți şi cu vocea? 

Ea l-a corectat: 

— Am dansat după ce am băut ceva, și nu ştiam ce fac. Presupun 
că ştiu să cânt şi cu vocea — ei bine, nu mai rău ca alții. Poate că aș 
putea şi să chiui, dacă m-ar învăța cineva. 

A ridicat mâna, parcă pentru a o opri să continue: 

— Nu contează. Te mişti ca o dansatoare. Şi ai o tonalitate plăcută 
a vocii. Ştii ceva? Eşti o adevărată comoară. 

Părea încântat şi ochii îi străluceau. 

— Putem s-o facem. 

— Ce să facem? 

— Să te transformăm într-un star. 

Abra s-a uitat surprinsă la el. 

— Vorbiti serios? 

Inima era pe punctul să-i spargă pieptul. 

— Vom avea amândoi foarte rault de lucru, dar eu vreau să încerc. 
Tu vrei? l 

S-a molipsit imediat de la entuziasmul lui. 

— Dar unde voi locui? 

— Aici. Cu mine. Şi nu te uita aşa la mine. Am dovă dormitoare 
în plus, şi amândouă au încuietori la ușă. Haide. 

I-a făcut un semn cu capul. 

— Hai să vezi. 

Încă emoționată, Abra l-a urmat pe hol. A intrat printr-o ușă 
deschisă într-o cameră decorată masculin în albastru şi maro, cu un 
pat dublu şi postere cu autograf înfățişându-i pe Yogi Berra, Bob 
Grim şi Joe DiMaggio. Domnul Moss a deschis apoi o altă ușă, 
dezvăluind un dormitor decorat într-un stil mai feminin în culori 
pastelate: roz, verde şi galben. Mobilierul era în stil provincial francez 
— un pat lat, un dulap, noptiere şi lămpi. Avea chiar şi o baie proprie, 
cu o cadă sprijinită pe suporţi în formă de labă și duș separat, totul 
din cahle în roz şi alb, oglinzi cu ramă poleită, prosoape şi covoare de 
un verde pal. Penny ar fi fost fascinată. 

— Dincolo este biroul meu. 

Domnul Moss a deschis o altă uşă din cealaltă parte a holului, 
lăsând să se vadă o încăpere mai mare cu un scaun rotativ impunător, 
îmbrăcat în piele maro, şi un birou din mahon pe care se găseau 
teancuri de dosare şi un telefon. Alături se găsea un seif din fier, iar 
lângă un perete erau amplasate patru fişete pentru documente. Peste 
tot erau expuse afişe ale unor filme şi decupaje din reviste g/ossy. Era 
ușor de sesizat lipsa Pamelei Hudson. O maşină de scris era aşezată 
într-un capăt al biroului, şi alături de ea un teanc de hârtie. I-a lăsat 
puțin timp ca să cerceteze totul, apoi a condus-o la o uşă din capătul 
holului. 

— Aici e camera mea. 

A deschis ușa ce dădea într-o încăpere mult mai spațioasă decât 
camera de zi a lui Peter şi a Priscillei. Era plină cu mobilier de culoare 
închisă şi țesături grele, şi emana o identitate masculină. Când 
domnul Moss a intrat, Abra nu l-a urmat. Acesta s-a uitat de la ea la 
patul dublu şi înapoi, apoi i-a zâmbit sardonic: 

— Nu? 

Abra s-a întrebat dacă nu cumva totul depindea de un „da“ al ei. A 
înghițit în sec. Dar el nu a forțat nota şi nu părea dezamăgit. A ieşit 
din cameră şi a închis uşa după sine. 

— O altă premieră, i-a zis zâmbindu-i. Bravo. 

Ea l-a urmat înapoi în camera de zi. 

— A venit clipa deciziei, Abra. 

S-a așezat iarăși în capătul canapelei, relaxat şi atent. 

— Poţi să te întorci pe Tower Road şi să-l implori pe Dylan să te 
primească înapoi, deşi ştii bine că n-o va face. Sau poți să rămâi aici 
ca să lucrezi cu mine şi să devii o stea. Ce alegi? 

Era chiar așa de sigur că va ajunge o stea? Stătea la marginea unei 
prăpăstii, tremurând. 

— Nu te teme, i-a spus râzând ușor. Orice altă fată în locul tău ar 
fi sărit în sus la oportunitatea pe care o ofer. Dar tu nu eşti ca alte fete. 
Te urmăresc deja de ceva vreme. 

Şi-a amintit că l-a văzut lângă piscină în noaptea aceea. 

— Dylan ştie? 

— Foarte probabil. 


Zâmbetul lui nu mai era deloc amuzat. 

— Ce vrei, Abra? 

— Vreau să fiu... 

Un nod în gât a împiedicat-o să continue. 

— Bogată și celebră? 

— Cineva. 

Nu mai voia să fie invizibilă. Nu mai voia să fie un copil ușor de 
dat la o parte. Nu mai voia să fie iubita izgonită a lui Dylan. Dylan 
avea să regrete că a alungat-o. Penny şi trupa ei o vor invidia. Va fi 
cineva. 

— Te voi face cineva, şi mai mult de atât. 

S-a ridicat cu un aer mulțumit, ca şi cum totul ar fi fost decis. 

— Vino înapoi în biroul meu. 

Păşea foarte sigur pe el. A deschis un fișet, a răsfoit printre dosare 
şi a scos două documente. După ce le-a lăsat să cadă pe mapa din 
piele neagră de pe birou, a scos dintr-un sertar un stilou negru cu 
argintiu şi l-a pus peste foi. Apoi a tras un scaun și a zis: 

— ezi şi citeşte. Nu te grăbi şi întreabă-mă orice nu înţelegi. 

— Nici măcar nu ştiu ce să întreb. 

S-a uitat la ea nespus de trist. 

— De unde-ai mai apărut și tu, fetiţo? 

— M-am născut sub un pod şi am fost lăsată să mor. 

N-a vrut să spună asta. 

El şi-a plecat capul într-o parte, cercetând-o atent. 

— Frumoasă poveste. 

— E-adevărată. 

— Dar fără îndoială că cineva te-a găsit. 

— Şi după aceea m-a părăsit. 

Acum Dylan a părăsit-o şi el. Şi ce va face bărbatul acesta cu 
ea? 

— Nimeni nu m-a vrut pentru multă vreme! 

Domnul Moss s-a încruntat uşor, studiindu-i chipul şi clătinând 
din cap: 

— Dacă semnezi contractul ăsta, te pui în mâinile mele pentru 
multă vreme. Şi te voi transforma într-o persoană pe care toată lumea 
o va vrea. 

Putea într-adevăr să facă asta? L-a studiat pentru o clipă şi a 

văzut că el crede ce spune. Voia să creadă şi ea. A luat stiloul, a răsfoit 
paginile şi a semnat pe linia punctată. 

— Tinerețe impetuoasă. 

A rostit aceste cuvinte cu un ton enigmatic şi a luat stiloul din 
mâna ei. Când s-a aplecat peste ea, Abra i-a simțit fierbințeala 
radiind din trup şi căldura respirației pe păr. A semnat cu o înfloritură 
sub semnătura ei. După aceea a răsfoit al doilea exemplar şi i-a făcut 
semn Abrei. Ea a semnat iarăşi, apoi a semnat şi el, a pus stiloul la loc 
în sertar, a deschis seiful de fier şi a introdus o copie în el. A arătat 
spre exemplarul fetei, care era încă pe birou: 

— Ar trebui să-l pui într-un loc sigur. 

— Unde sugerați? În lenjerie? 

Atunci a râs şi a întins mâna. 

— Dă-mi-l mie. 

L-a pus în seif lângă exemplarul lui, a închis ușița şi a format 
cifrul. Apoi a deschis o cutie cu cărți de vizită, s-a oprit la una, a notat 
un număr de telefon într-un carnețel, a ridicat receptorul şi a format 
respectivul număr. Zâmbind încrezător, i-a făcut semn cu ochiul. 

— Dylan. Dragul meu prieten. Te-am sunat ca să-ți mulțumesc. 
Cine? Franklin Moss la telefon. Cine altcineva?... Două dimineaţa? 
Nu m-am gândit că te-ai culcat aşa devreme... Nu, nu sunt beat. 
Dimpotrivă. Mă simt bine, cum nu m-am mai simțit de multă vreme. 

A ascultat puţin, apoi a râs. 

— Ca să-ți răspund la întrebarea asta, da, m-a surprins. Tocmai 
am semnat contractul cu ea. 

A atins biroul cu coapsa, zâmbind Abrei. 

— Mai eşti acolo, Dylan?... Da. Exact asta am zis. 

A rupt foaia cu numărul de telefon din carnețel și a aruncat-o în 
coşul de gunoi. 

— Eu ştiu întotdeauna ce fac... Nu. Nu te obosi să trimiți nimic. 
Va începe o viață nouă aici. 

A pus receptorul în furcă. 

— Finiş. Fetiţo, ăsta a fost sfârșitul unei ere întunecate. Acum 
răsar zorii unei noi ere. 

Dacă ar fi vrut să se răzgândească, deja era prea târziu. 

— Ce-a zis Dylan? 

— A vrut să ştie cât de bine ai cântat. 

— Sigur nu s-a referit la pian. 

— Adevărat. 

Ochii domnului Moss aveau o strălucire întunecată. 

— Dar el nu ştie asta. 

I-a întins Abrei un alt pahar, după aceea i-a zis că era vremea să 
meargă la culcare. Câteva minute mai târziu a bătut la uşa ei și ea a 
tresărit alarmată. 

— Soția mea a lăsat câteva lucruri. 

I-a întins o grămadă de haine. 

— Deocamdată asta-i tot. Mâine vom merge să cumpărăm câte 
ceva. 

S-a uitat ușor amuzat la ea. 

— Încuie ușa, dacă asta te face să te sirnți mai în siguranță. 

Abra n-a putut să doarmă. Se uita mereu la ceusul de pe noptieră. 
Trecea de la disperare, din cauza lui Dylan, la speranța ză visurile 
pe care Franklin Moss le sădise în ea se vor împlini. Dacă muncea 
suficient de mult, putea să fi răsplătită? 

— Eu am terminat! astrigat Gi! de pe partea cealaltă a acoperișului. 
Tu? 

— Mai am două. Joshua a bătut în cuie ultimele două țigle şi s-a 
ridicat, vârându-şi ciocanul în centura pentru unelte. Apoi şi-a scos 
genuncherele şi le-a împins jos. 

— De aici se vede minunat! a strigat Harold Carmichael de pe 
trotuar, unde şedea în scaunul lui pe rotile. Ați făcut o treabă excelentă, 
băieți. Donna și cu mine vă suntem foarte recunoscători. 

Soția lui în vârstă stătea în spatele său, ținând mânerele scaunului. 

— În bucătărie vă așteaptă nişte limonadă şi prăjituri, când sunteți 
gata. 

Gil a coborât de pe scară. 

— Pe mine puteţi conta, doamnă Carmichael. 

Joshua l-a urmat. De îndată ce picioarele lui au atins pământul, 

a demontat scara, a pliat-o și a dus-o în maşina lui. Acoperișul de la 
căsuţa lui Harold şi a Donnei era reparat acum. Nu avea să mai picure 
prin el la iarnă, când începeau ploile. 

Domnul Carmichael părea preocupat de o grijă: 

— Ar trebui să vă plătim, Joshua. 

Joshua i-a strâns mâna cu blândețe, atent să nu provoace durere în 
degetele deformate de artrită ale bătrânului, și i-a răspuns: 

— A fost felul nostru de a vă mulțumi amândurora pentru 
credincioşia dumneavoastră față de familia bisericii. 

— Ți-am mulțumit vreodată pentru rampă? 

Joshua a râs: 

— Da, mi-ați mulțumit. 

De vreo o sută de ori. 

— Îmi iubesc mult casa, dar am început să mă simt în ea ca într-o 
celulă de închisoare. 

Doamna Carmichael a împins căruciorul, spunând: 

— Hai să mergem înăuntru pentru ca Joshua şi Gil să ia o mică 
gustare. 

Joshua s-a apropiat de cărucior: 

— Daţi-mi voie să vă ajut. 

Femeia l-a privit recunoscătoare şi le-a luat-o înainte, ținând 
deschisă uşa de la intrare, în timp ce Joshua împingea căruciorul cu 
domnul Carmichael în susul rampei. Gil i-a urmat la mică distanță. 

Pe domnul Carmichael îl mai preocupa ceva: 

— Va trebui să comand nişte lemne pentru foc. 

— Spuneți-mi câte vă trebuie, s-a oferit repede Gil. Vi le-aș putea 
aduce eu săptămâna viitoare. Mă pot dispensa fără probleme de un 
stânjen. Oricum, putrezeşte acolo. Întotdeauna cade câte un pom 
în pădure, şi îmi place să curăț cât mai bine pădurea, ca să previn 
pericolul de incendiu. Îmi faceți o favoare dacă îl luaţi. 

— Aş vrea să-ți plătesc ceva pentru el. 

-— Bine. Vreau vreo douăzeci de prăjiturele şi câteva borcane cu 
gem de rodii şi gutui, din acela pe care îl face soția dumneavoastră. 

Doamna Carmichael radia de bucurie: 

— Borcanele de gem ți le pot da astăzi, dar pentru prăjiturele mă 
tem că va trebui să mai aștepți. Nici n-apuc să le fac bine, că Harold 

le şi mănâncă, a spus ea bătându-şi drăgăstos soțul pe umăr. Îi plac 
foarte mult dulciurile. 

Gil a râs: 

— Şi mie îmi plac. 

A mâncat o prăjiturică şi a băut un pahar de limonadă. 

— Îmi pare rău, oameni buni, dar trebuie să plec. Vă voi aduce o 
mașină cu lemne miercuri, e bine așa? Ce ziceți? 

Oricând doreşti, Gil, şi-ţi mulțurnim încă o dată. 

Domnul Carmichael şi-a întors scaunul şi l-a însoțit până la uşa 
de la intrare. 

Donna a luat paharul lui Joshua şi l-a umplut iarăși, fără să-l 
întrebe nimic. Se vedea limpede că voia să-i spună ceva. Joshua se 
aştepta să fie ceva în legătură cu starea de sănătate a soțului ei. 

— De mai multe zile, Abra nu-mi iese din minte. Ai primit vreo 
veste de la ea? 

Trecuseră deja doi ani de la plecarea ei, dar menționarea numelui 
ei încă îl mai umplea de emoție. 

— Niciun cuvânt. 

În tot acest timp, nimeni nu aflase nimic despre Abra. Oare i-a 
uitat pe toți cei care au iubit-o? L-a uitat şi pe zi? 

Joshua a golit paharul de limonadă, l-a clătit şi l-a aşezat pe 
chiuvetă. 

— Abra se va întoarce acasă când va fi pregătită. Dar rugați-vă în 
continuare. 

A strâns uşor umărul doamnei Carmichael: 

— Mulţumesc frumos pentru limonadă şi prăjituri. 

Domnul Carmichael se apropia de uşa bucătăriei. 

— Pleci și tu? a întrebat, fără a încerca să-și ascundă dezamăgirea. 

— Harold, l-a dojenit blând soția lui. Bietul băiat a lucrat toată 
dimineaţă la acoperiş. Și e sâmbătă azi. Poate că are și e! o întâlnire. 

Joshua mai ieşise cu fete doar de câteva ori după ce el şi Lacey 
Glover deciseseră să se despartă. Poate că ar trebui să înceapă iarăşi să 
se uite în jurul lui. În orice caz, nu întinerea. 

— Ne vedem mâine la biserică. 

În drumul spre casă, a observat pe trotuar o veche prietenă şi a 
oprit. S-a întins peste scaunul din față, a coborât geamul şi a strigat: 

— Sally Pruitt! Când ai venit acasă? 

Fata slăbise şi îi stătea foarte bine cu părul tuns scurt. I-a zâmbit 
plăcut surprinsă. 

— Ce mă bucur să te văd. Tocmai mă gândeam ce bine-ar fi să mă 
întâlnesc cu tine, Joshua. 

S-a apropiat de maşină şi şi-a rezemat coatele de geamul coborât: 

— Eşti o bucurie pentru ochii îndurerați. 

— Şi tu arăţi foarte bine. Vrei să te duc cu mașina? 

— Mi-ar plăcea. 

A deschis portiera și a urcat înăuntru. 

— Ştii ce-aş mai vrea? Un shake de căpşuni la Bessie. În ultimele 
două ore am colindat prin tot oraşul și mi-ar prinde bine ceva 
răcoritor. 

— Ceva probleme sentimentale? 

— Copiii nu pot să vină acasă fără ca părinții să-și dorească să-i 
dădăcească, dar acum nu mai sunt copil mic. Am plecat de acasă la 
o săptămână după absolvirea școlii, în caz că nu-ți mai aduci aminte. 

Nu-şi mai amintea, dar a preferat să nu recunoască acest lucru. A 
băgat mașina în viteză. 

— Ai venit doar pentru sfârșitul de săptămână, ori ţi-ai propus să 
stai mai mult? 

— Expresia luminoasă de bucurie de pe fața ei s-a întunecat. 

— Sunt aici ca să... mă gândesc, a răspuns după o clipă de ezitare. 

— Pot să te întreb la ce te gândeşti? 

— La ce vreau de la viață. 

— Şi ai vreo idee? 

Sally s-a uitat la el. 

— Întotdeauna am avut o idee, dar nu mi-a mers cum aș fi vrut eu. 

Joshua a parcat la colțul străzii şi Sally a ieşit din maşină înainte ca 
el să aibă ocazia să-i deschidă portiera. Au mers umăr la umăr până 
la uşa cafenelei, dar când au ajuns la ea, Joshua i-a luat-o înainte ca 
să-i deschidă ușa. 

— Îngăduie-mi să fiu un gentleman. 

Fata a râs în timp ce intra înaintea lui pe uşă. 

— Am locuit multă vreme într-un oraş mare, unde majoritatea 
bărbaților îți trânteau ușa în nas sau te loveau cu ea din spate. 

— N-a fost întotdeauna așa. 

— Vremurile se schimbă, Joshua. Şi eu mă schimb odată cu ele. 

— Nu prea mult, sper. 

Susan şi Bessie i-au salutat cu voce tare de la distanță. Bessie a 
îmbrățişat-o pe Sally şi i-a spus că se bucură s-o vadă. A întrebat-o 
dacă și-a adus şi caietele ca să-şi facă aici temele. Amânduuă au râs. 
Susan i-a transmis salutări și tatălui lui Joshua. Apoi Bessie i-a condus 
la o masă mai retrasă, amplasată în dreptul ferestrei: ce dădea spre 
strada unde îşi parcase mașina. I-a întins lui Sally mapa cu meniul şi 
i-a zâmbit cu subînțeles lui Joshua înainte ca să-i dea şi lui o mapă. El 
a clătinat din cap. Ce era în capul femeilor? Bessie dorise întotdeauna 
să-i găsească pe cineva. 

Sally a pus la o parte mapa ei, şi-a aşezat coatele pe masă şi l-a 
studiat. 

— Arăţi diferit, Joshua. 

El şi-a pus mapa peste a ei. 

— Da, sunt mai bătrân. 

— Mai bătrân, mai înţelept, puţin împovărat şi rănit. 

— Am fost sanitar în Coreea. 

— Nu-i vorba numai de război, Joshua. 

Joshua îi înțelegea aluzia. Auzise despre Abra şi, la f2! ca mulți 
alții, dorea să obțină rnai multe informații. 

Bessie s-a întors la masa lor. 

— Ce să vă aduc? 

Sally a comandat un shake de căpşuni şi Joshua a cerut ca de 
obicei, cafea neagră. Sally a urmărit-o pe Bessie îndepărtându-se şi 
apoi s-a uitat iarăşi la Joshua. 

— Bessie spune că tatăl tău vine des aici. Are un «otiv anume? 

Era evident că în mintea ei era un motiv. 

— Tata preferă să mănânce mai degrabă ceea ce găteşte Oliver . 
decât ceea ce găteşte el însuşi. 

Sally a ridicat din sprâncene şi a întrebat: 

— Vrei să spui că nu are nimic de-a face cu Sally Wells? 

— Vreau să spun că nu poți să-i opreşti pe oameni să aibă părerile 
lor. 

Joshua ştia că Susan nu făcea niciodată ceva care să ridice 


200 


PODUL SPRE CASĂ 


suspiciuni în legătură cu comportamentul ei sau al tatălui său. Poate 
că de aceea tatăl lui o plăcea suficient de mult ca să-i caute atât de 
des compania. Uneori Joshua se întreba unde va duce prietenia lor 
tot mai strânsă. Totuși, tabloul mamei stătea încă pe noptiera ei din 
dormitor, iar portretul de la căsătorie mai atârna deasupra şemineului. 

— Dar tu, Joshua? Te întâlnești cineva? 

— Da, a râs el. Mă întâlnesc cu tine. 

— Ştii ce vreau să spun. Am auzit că o vreme te întâlneai cu Lacey 
Glover. 

— Acum nu mă întâlnesc cu nimeni. 

A întâmpinat cu o căutătură serioasă privirea insistentă a lui Sally. 

— Lacey şi cu mine am rămas amici. 

— Bine, a oftat ea și a ridicat ușor din umeri. Vom face cum vrei 
tu. 

Unele lucruri trebuiau să fie clare de la bun început. 

— Eu nu mă joc, Sally, mai ales când este vorba de sentimentele 
cuiva. Nu m-am jucat niciodată cu ele. Şi nu mă voi juca nici de acum 
înainte. 

Fata a roșit și a mărturisit: 

— Întotdeauna mi-a plăcut de tine, Joshua. 

Zâmbetul ei era atins de o tristețe uşoară. 

— Dar nu a trebuit niciodată să mă întreb ce simți pentru mine. 

Bessie le-a adus comanda și i-a spus lui Sally: 

— Să-mi spui dacă-ți place shake-ul. 

Apoi a umplut cana lui Joshua cu cafea aburindă, proaspăt 
măcinată. Sally a introdus îndatoritoare lingurița cu coadă înaltă în 
paharul rece din oţel, şi-a dat ochii peste cap într-un gest dramatic și 
a spus că avea un gust ceresc, absolut ceresc. Apoi Bessie a întrebat-o 
încruntându-se uşor: 

— Cum sunteţi, tu şi mama ta? 

Sally a ridicat din umeri: 

— Ne reobişnuim una cu alta. Încă ne mai ciocnim capetele, şi 
al ci este încă mai tare decât al meu. S-ar putea să vin iarăși regulat 
aici. 

— Vino oricând vrei, dragă. Eşti intotdeauna bine-venită. 

Apoi a plecat să verifice dacă ceilalți clienți au tot ce le trebuie. 

Sally l-a întrebat pe Joshua despre Paul Davenport, Dave 
Upton sau Henry Grimm. Paul Davenport lucra la livada de 
mere a tatălui său și nu prea venea în oraș. Dave Upton plecase 
la Universitatea California de Sud cu o bursă sportivă. La scurtă 
vreme după absolvire, s-a căsătorit cu o majoretă. Joshua auzise că 
tatăl soției lui era director de studio. Paul îi spusese că Dave şi soția 
lui se stabiliseră în Santa Monica. Henry și Bee Grimm avuseseră 
un început de căsnicie dificil, dar acum erau fericiți împreună şi 
așteptau al treilea copil. Joshua n-a menționat că primul lor copil 
venise la doar şase luni de la căsătorie. Brady Studebaker preluase 
afacerea tatălui său de pe Strada Principală. Sally rămăsese în 
legătură cu Janet Fulsom. Aceasta era căsătorită acum, locuia în 
Central Valley şi avea doi copii. Soţul ei avea o benzinărie pe 
Autostrada 99 în Bakersfield. 

Sally şi-a amestecat shake-ul cu un pai. 

— Odată am fost pe punctul să mă căsătoresc. Știai că am fost 
logodită acum doi ani? 

— Mi-a spus Lacey. E vorba de Darren, nu-i așa? 

— Darren Michael Engersol. Ne-am despărțit cu două luni 
înainte de nuntă. 

A ridicat ușor un umăr și a sorbit din shake. 

— A invocat că nu e pregătit să se dedice cuiva toată viața, dar 
patru luni mai târziu s-a căsătorit cu altcineva. 

— Ups! s-a strâmbat Joshua. Trebuie să te fi durut foarte tare. 

— Nu chiar așa tare cum s-ar crede, a răspuns privindu-l serioasă. 
E mai bine să ştii dinainte decât când e deja prea târziu. Și ca să-ți 
spun adevărul, Joshua, eu însămi aveam îndoieli. Darren era un băiat 
bun — un băiat cu adevărat bun — dar... 

— Dar ce? 

— Mă gândeam mereu la mama și la tata, și la veșnicele lor certuri. 
Credeam că nu se iubesc deloc. Tot timpul se ciondăneau. Apoi tata 
a murit și eu m-am întors acasă, și am înțeles cum stătuseră de fapt 
lucrurile. Fără el, mama a căzut complet. N-am văzut pe nimeni care 
să plângă ca ea. 

Ochii lui Sally s-au umezit în timp ce a continuat: 

— Surpriză, surpriză. De fapt, chiar l-a iubit. 

A scos un oftat scurt și a clătinat din cap, ca şi cum ar fi vrut să se 
scuture de emoțiile care se năşteau în ea: 

— A fost o revelație, asta pot să-ţi spun. 

A lovit cu paiul în shake de sus în jos: 

Darren şi cu mine nu ne-am certat niciodată. Nu-mi aduc aminte 
să fi ridicat vreodată măcar vocea unul la celălalt. 

După ce a râs scurt, a continuat: 

— Nu exista pasiune între noi. Nu exista nici măcar o scânteie. Pe 
scurt, am avut o relație mai degrabă plicticoasă. 

— Deci eşti în căutarea unui partener bătăios? 

— Nu! Ei bine, poate. Oh, nu ştiu. 

I-a zâmbit trist. 

— Asta-i de fapt ideea. Habar n-am ce fel de băiat caut. 

— Poate că ar trebui să nu mai cauţi tu şi să-L laşi pe Dumnezeu 
să ţi-l aducă. 

Sally i-a susținut privirea fără să clipească. 

— Ştii că am avut o mare pasiune pentru tine din grădiniță și până 
în ultimul an de liceu. 

Faţa lui Joshua s-a aprins imediat: 

— Chiar așa? 

Văzând asta, fața ei s-a luminat: 

— N-am ştiut că și un bărbat poate să roșească. 

— Mulţumesc. Mi-ești de mare ajutor. 

Sally a râs și a continuat. 

— Ai ştiut şi tu. Prietenii tăi te șicanau fără milă din cauza asta, 
până când le-ai cerut să tacă din gură. i 

—- Am fost flatat, Sally. 

— Ai fost flatat, a repetat, uitându-se la el amuzată. Atât de flatat, 
că nu m-ai invitat niciodată în oraş. Nici măcar o dată, Joshua. M-am 
simțit aşa de jignită. 

A spus aceste lucruri cu un ton tachinator, dar el s-a întrebat dacă 
nu se mai simțea jignită şi acum. Sally și-a înclinat capul într-o parte 
şi i-a zâmbit ușor: 

— N-ai vrut să mă induci în eroare, nu-i aşa? 

— Pe atunci nu eram interesat de fete. 

Dar ea a râs: 

— Ba da, ba da, erai, dar numai de Abra. 

Replica ei a venit exact când credea că lucrurile nu puteau lua o 
turnură mai rea. 

— Abra era doar un copil. 

— Da. Ei bine, am auzit că te-ai certat cu ea într-o seară, când ați 
ieşit de la cinematograful Swan, și că nu la mult timp după aceea a 
dispărut cu un băiat rău din Sudul Californiei. 

Sally îi cerceta atent fața, așteptând răspunsurile. Îl privea 
nerăbdătoare. 

— Ai fost îndrăgostit de ea? 

— Da. 

— Mai eşti şi acum? 

— Nu ştiu. A plecat de mult. 

— Ăsta nu-i un răspuns, Joshua. 

Conversaţia lor nu mai era una de rutină. Acum nu mai erau copii 
de liceu. Majoritatea prietenilor lor erau deja căsătoriți și aveau copii. 
Dacă ea voia să pună cărțile pe masă, aşa să fie. 

— Nu o mai aştept, dacă asta vrei să întrebi. 

Sally și-a terminat shake-ul și a așezat paharul pe marginea mesei. 
Bessie a venit numaidecât la masa lor. 

— Cum a fost? 

— Cel mai bun pe care l-am băut vreodată, Bessie, a zâmbit 
ea. - 

— Aşa spui de fiecare dată, a comentat Bessie mutându-și privirea 
de la unul la altul. Mă bucur să văd că vă simțiți bine aici şi că povestiți 
așa de frumos. 

— Nu chiar atât de frumos, Bessie, i-a răspuns Sally cu o privire 
supărată. Mai înainte m-am repezit la el, și el s-a tras înapoi. 

Joshua şi-a scos portofelul. 

— Şi tocmai când voiam să te invit la film! 

Sally a râs surprinsă. 

— Vorbești serios? 

— Dacă nu cumva vrei să mergem undeva să jucăm popice. Este 
o sală nouă în partea cealaltă a orașului. 

Joshua a ieșit de la masă și a întins mâna ca s-o ajute pe Sally. De 
îndată ce fata a ieșit, a dat drumul mâinii lui şi a ținut pasul cu el în 

drumul spre uşă. I-a zâmbit lui Joshua în timp ce ieșea. Lui Joshua 
i-au plăcut întotdeauna gropițele ei. 

— Măcar ştii ce film rulează. 

— Sigur, i-a zâmbit el. Doamna și vagabondul. 

— Ohhh! 

De data aceasta şi-a deschis ochii larg: 

— Sună interesant! 

Au stat la coadă pentru bilete vreo jumătate de oră, povestind. 
Apoi Joshua s-a aşezat la coadă ca să cumpere hot-dog, pop-corn, 
sucuri şi bomboane de ciocolată cu mentă, înainte de a intra în sala de 
cinematograf. Sally şi-a trecut mâna pe sub braţul lui. Sala se umplea 
repede, dar au găsit locuri în partea dreaptă, pe la mijlocul sălii. Joshua 
și-a adus aminte de seara când venise cu Abra la film, iar ea se uita 
tot timpul după Dylan, care la rândul lui îl țintuise cu privirea pe el, 
arogant şi triumfător, provocându-l să o păstreze pe Abra dacă poate. 

Unde era Abra acum şi ce făcea, nu putea să-și lase imaginația 
să caute răspunsuri la aceste întrebări. Gândul la toate posibilitățile 
cumplite îl putea aduce la disperare. 

Sally s-a uitat la el. 

— Eşti bine? 

Joshua a lăsat ca trecutul și Abra să alunece din mintea lui. Toate 
îşi aveau vremea lor. Nu avea cum s-o salveze. Numai Dumnezeu mai 
putea s-o salveze. 

— N-am mai fost de mult aici. 

De când a fost cu Abra. De la ultima întâlnire prietenoasă cu 
Lacey, înainte ca ea să se mute din oraş. S-a forțat să revină în prezent. 

— Nici eu. 

Luminile s-au stins și a început muzica. Joshua s-a relaxat și s-a 
bucurat de compania lui Sally. 


SSS; 


Abra s-a trezit când domnul Moss a bătut la ușa ei a doua zi 
dimineața. 


— Deschide ușa. 

Abra a îmbrăcat un halat şi a deschis. Atunci el i-a dat o punguliță 
de hârtie. 

— O perie de dinți, o pastă de dinți şi lenjerie de bumbac. Sper să 
fie mărimea potrivită. În sertarul din baie găseşti o perie de păr. Fă un 
duș dar nu te deranja să te speli pe cap. Apoi îmbracă-te şi coboară 
în bucătărie. 

Abra s-a spălat și s-a şters repede cu prosopul. Lenjeria nu i se 
prea potrivea. De asemenea, pantalonașii negri până la glezne îi 
atârnau largi peste şolduri şi papucii îi jucau în picioare. Şi-a periat 
părul şi l-a prins într-o coadă de cal, folosind un elastic pe care l-a 
găsit în sertarul din baie. 

Domnul Moss a lăsat ziarul deoparte și s-a ridicat în picioare când 
ea a intrat. Era îmbrăcat în pantaloni largi cafenii şi într-o cămașă 
albă. În timp ce a scos un scaun pentru ea, a zis: 

— Nu avem prea mult timp. Ţi-am făcut programare la Murray's 
Mane Event în dimineaţa asta. Vrăjitorul însuși se va ocupa de tine, 
nu un spiriduş de-al lui. 

I-a pus în față o cutie cu cereale: 

— Mănâncă. 

Abra a turnat cersalele într-un bol de ceramică albastru cu alb. 
— Pot să-mi pun şi puţin lapte cu zahăr? 

Atunci el a pus o cutie de carton în fața ei. 

— Iaurtul e mai bun pentru tine. 

Abra s-a încruntat: 

— Ce-i ăsta? 

— Pune-l peste cereale și mănâncă. Nu avem timp pentru o lecție 
cunoştinţe ştiinţifice. 

El terminase deja și punea bolul în chiuvetă. 

— Avem o zi plină înaintea noastră. 

I-a prezentat programul, vorbind așa de repede, încât Abra se 
întreba dacă nu cumva ar fi fost bine să ia notițe. Programarea la 
coafor era doar primul pas. 

— Deja i-am descris lui Murray look-ul pe care-l vreau. 

O voia blondă, fără îndoială. Se părea că bărbații sunt înnebuniți 
după blonde. 

— Vom pune pe cineva să-ți facă manichiura şi pedichiura. 

O privea de parcă ar fi fost o insectă sub lentila unui microscop. 

— Apoi vom face câteva cumpărături; mergem să cumpărăm 
nişte haine înainte să luăm masa la Toluca Lake pentru a testa puțin 
apele. 

Nu i-a dat timp ca să întrebe ce voia să spună. Când a sunat 
telefonul, el s-a ridicat, a traversat încăperea şi a răspuns: 

— Acum plecăm. 

A închis şi i-a zis ei: 

— Haide. 

Un taxi galben aştepta în curbă. Domul Moss a dat șoferului 
instrucțiunile necesare și l-a plătit în avans. Apoi și-a pus palma pe 
umărul Abrei şi a instruit-o: 

— Iei liftul până la etajul al şaselea și spui recepționerei că eu 
te-am trimis. Murray îți va pune o mulțime de întrebări, dar să nu-i 
mărturiseşti nimic din trecutul tău. Încă n-am inventat povestea vieții 
tale. De fapt, cu cât vei vorbi mai puțin, cu atât mai bine. Ţine minte 
asta, căci e important. 

I-a zâmbit ușor și a cercetat-o cu atenție. Apoi a lovit-o pe obraz 
cu un gest patern. 

— Să fii curajoasă, micuţo. Porneşti într-o călătorie la care alții 
doar visează. 

Salonul lui Murray avea o sală de așteptare cu scaune de pluș, 
vrafuri de reviste şi o recepționeră de o frumusețe uluitoare dincolo de 
pupitru. Abra i-a spus tinerei că venea din partea lui Franklin Moss. 

— Am să-l informez pe Murray că ai venit, i-a spus aceasta 
zâmbind. Așază-te aici, te rog. 

Abra s-a așezat şi a început să răsfoiască prin Photoplay, Silver 
Screen şi Movie Spotlight. 

— Deci tu eşti noua protejată a lui Franklin, a rostit un bărbat 
din uşă. 

Acesta a intrat în sala de aşteptare și i-a întins mâna. 

— Murray Youngman. 

Nu arăta așa cum se așteptase ea. Alfredo fusese efeminat, cu 
efuziuni prietenești, părul blond decolorat îl purta lipit pe cap, de 
parcă ar fi fost uns. În schimb, Murray avea un metru optzeci, purta 
blugi şi o cămaşă albă încheiat până sus, cizme de cowboy şi părul 

tuns scurt, cam ca Joshua. Degetele lui i le-au strâns ferm pe ale ei şi 
a privit-o lung: 

— Franklin mi-a spus ce vrea, dar n-aş putea spune că sunr de 
acord cu el. Tu ce părere ai? 

Ea nu știa ce idei avea domnul Moss, așa că nu avea cum să se 
răzvrătească împotriva voinței lui. 

— Franklin este șeful. 

— Abia te vei recunoaşte. 

— Asta nu-i ceva chiar așa de rău, în unele cazuri. 

În ochii lui Murray s-a ivit o expresie ciudată. 

— Eşti sigură că știi ce faci? 

— Nu, dar Franklin știe. 

Abra s-a uitat la dreapta, apoi la stânga, în timp ce el o conducea 
spre salon. Nu era o încăpere spațioasă, cu mese de lucru de fiecare 
parte, ci erau mai multe cabine mici, cu puține uşi deschise. 

Murray a răspuns la întrebarea ei nerostită: 

— Clienţii noştri preferă discreția, înainte de a fi pregătiţi pentru 
a fi fotografiați sau filmați. 

A condus-o într-una dintre cabine şi primul lucru pe care l-a făcut 
după ce i-a cerut să se aşeze a fost să-și treacă degetele prin părul ei: 

— Frumos și bogat, cu un fir natural ca mătasea. 

Zâmbetul lui era autentic și cald. 

— Să-l spălăm mai întâi. 

A răsucit scaunul și i-a coborât spătarul cu ajutorul unei pedale, 
în timp ce i-a ridicat părul de la baza gâtului şi l-a introdus în 
chiuvetă. Aplecându-se peste ea, a dat drumul la robinet şi a verificat 
temperatura cu mâna în timp ce îi studia fața: 

— Noi doi vom deveni prieteni foarte buni. 

Ea nu era atât de sigură. 

În timp ce lucra, Murray i-a pus o mulțime de întrebări, dar 
răspunsurile ei erau evazive. 

Abra a aruncat o scurtă privire către ceasul de pe perete, iar el i-a 
surprins privirea. 

— E-un chin, nu-i aşa? Să ţii secretele, vreau să spun. 

Stătea în spatele ei, adunându-i părul şi legându-l lejer. Apoi şi-a 
pus mâinile pe umerii ei: 

— Vom termina după ce cosmeticiana își va fi făcut treaba. 
Aşteaptă puțin. 

Şi-a trecut degetul peste fruntea ei, prinzând o șuviță rebelă. 

— Să nu te uiţi în oglindă. 

Îi spusese încă înainte de a pregăti amestecul magic că voia să vadă 
reacția ei sinceră la sfârșit. De aceea, întorsese scaunul în așa fel încât 
ea să stea cu spatele la oglindă. Apoi Murray a ieşit în hol. 

— Spune-i lui Betty că-i gata. 

O blondă superbă a intrat cu o cutie de cosmetice, care se deschidea 
supraetajat. 

— Ai o piele perfectă. 

A studiat-o pe Abra cu un aer profesional și a început să scoată 
tuburile și periile din trusă. 

— Nu te îngrijora. Eu nu te țin aşa de mult ca Murray. 

Acesta s-a întors imediat ce femeia a început să-şi strângă lucrurile, 
fără s-o întrebe ce părere are. Nici nu era necesar. Apoi Murray a 
lucrat puţin la părul Abrei. 

— Franklin ştie ce vrea. — Zicând aceste cuvinte, a răsucit scaunul. — 
Acum să vedem dacă ești şi tu de acord. 

Abra s-a uitat uimită la frumoasa cu păr de abanos care o privea 
din oglindă. 

— Eu sunt asta? 

Murray a zâmbit: 

— Este prima ta reacție necenzurată de când te-ai așezat pe 
scaunul acesta. 

Abra nu mai văzuse ceva așa frumos niciodată în viața ei. 

— Am crezut că mă va face blondă. 

— Eu te-aș fi lăsat roșcată. 

Murray şi-a pus palmele mari şi puternice pe umerii ei, 
strângându-i în timp ce-i surprindea privirea în oglindă. 

— Franklin n-a vrut să fii încă o blondă printre blonde. În 
opinia mea, un roșcat mai deschis ar fi fost foarte frumos, dar 
negrul te face exotică, mai ales cu ochii tăi verde-pal. Eşti ca o 
sirenă dintre cețuri. 

Şi-a înfipt degetele în masa grea a buclelor și a ridicat-o. 

— Bărbații vor vedea mai întâi ochii tăi, apoi restul. 

A lăsat părul să i se reverse din mâini peste umerii şi sânii Abrei, 
nelăsând nicio îndoială în legătură cu sensul cuvintelor sale. 

Recepționera a apărut în ușă. 

— Franklin Moss a sosit. 

— Svengali* te aşteaptă. — Murray a întors scaunul pentru a o 
întoarce pe Abra spre el. I-a luat amândouă mâinile și a ridicat-o din 
scaun. Apoi s-a dat la o parte pentru ca ea să poată trece pe lângă el. 
Expresia feței lui era gravă. — Ai grijă, i-a zis şi i-a dat drumul. Ne 
vedem peste două săptămâni. 

— Două săptămâni? 

Zâmbetul lui nu i se reflecta și în ochi: 

— Nu vrem ca rădăcinile roşii să iasă la iveală, nu-i aşa? 

Ochii domnului Moss s-au luminat când a văzut-o. 

— Exact ce-am vrut. 

După aceea i-a dat domnului Murray ceva ce a făcut ca acesta să 
înalțe din sprâncene. 

Când au urcat în rnașină, Abra era dornică de laude. 

— Vă place? 

— Văd că ție îți place. 

— Niciodată în viața mea nu m-am simțit aşa de frumoasă. 

— Şi acesta-i doar începutul. 

Domnul Moss a dus-o la un butic, unde a prezentat-o lui Phyllis 
Klein. Femeia a privit-o la fel cum o privise și Dorothea Endicotr în 
Haven. 

— Văd strălucirea din ochii tăi, Phyllis, dar n-am adus-c ca model. 
Vreau ceva discret care-i va face pe oameni să se uite la ea, nu la 
hainele pe care le poartă. 

— De parcă așa ceva ar fi posibil. 

Domnul Moss și-a consultat ceasul lui de mână. 

— Şi nu avem prea mult timp. 

— Nici nu am nevoie de mai mult de câteva minute. Știu exact la 
ce te gândeşti. 


* O persoană care manipulează ori exercită un control exagerat asupra 
altcuiva. După un personaj din romanul Trilby (1894) de George du 
Maurier [n. trad.]. 

Phyllis a condus-o pe Abra într-o cabină de probă, i-a luat repede 
măsurile şi a ieşit iarăși. Nu peste mult, s-a întors cu o rochie gri 
simplă şi cu o pereche de pantofi cu tocuri înalte. 

Abra a început să se dezbrace. Phyllis a aruncat o privire la 
sutienul ei, i-a spus să aştepte şi s-a întors cu un alt sutien. A împins 
pantalonii ei negri, pantofii fără toc şi bluza într-un colț, ca şi cum 
ar fi fost niște zdrenţe ce trebuiau aruncate la coșul de gunoi, apoi a 
ajutat-o să se îmbrace. 

— Perfect. 

Rochia i se potrivea perfect şi cureaua îi accentua talia subțire. 
Tocurile înalte adăugau opt centimetri la înălțimea ei şi îi puneau în 
valoare pulpele. Phyllis a deschis ușa și a zis: 

— Să vedem ce părere are Franklin. Nu că aş avea vreo 
îndoială. 

Domnul Moss a ridicat ușor din sprâncene şi i-a cerut să se 
învârtească pentru a o putea vedea mai bine. Ca o marionetă trasă de 
sfori, Abra şi-a desfăcut braţele și s-a învârtit ușor. Râsul lui Phyllis 
avea o nuanță de îngâmfare. 

— Nu-i nevoie să te întreb dacă-ți place. 

— Dar celelalte lucruri despre care am vorbit azi-dimineaţă? a 
întrebat el pe un ton profesional. 

— l-am luat măsurătorile pentru a face modificările necesare. 
Putem să avera garderota gata până vineri. Dar voi trimite câteva 
piese în după-amiaza asta. Vrei pantalonii negri şi...? 

— Aruncă-le. 

Ochii nu i s-au dezlipit de la Abra. 

— Rochia. Încă n-am vorbit despre culoarea ei. 

— Ai încredere în mine, Franklin. 

Phyllis a cercetat-o iarăşi pe Abra şi a zis: 

— Culoarea lavandei, mă gândesc. 

Domnul Moss o conducea deja pe Abra spre uşă. 

Soarele puternic din sudul Californiei a orbit-o pe Abra, care şi-a 
acoperit ochii cu cotul. 

— Trebuie să-ți cumpărăm o pereche de ochelari, a spus el și a 
condus-o delicat. 

— Unde mergem acum? 

— La o mică plimbare. 

— Nu sunt obişnuită cu tocurile. 

— Apucă-te de brațul meu. Am parcat câteva străzi mai încolo. 

Şi-a pus palma protector peste palma ei. 

— Stabileşte tu ritmul. Nu-i nicio grabă. 

— Nu întârziem nicăieri? 

— Nu avem stabilită nicio întâlnire. 

Abra i-a simțit încântarea. 

— Nu te uita la picioare. Bărbia sus și uită-te drept înainte. 

— Aş putea să mă împiedic. 

— Nu, n-ai să te împiedici. Facem doar o mică plimbare. Nu te 
teme, că te țin eu. Inspiră adânc şi expiră apoi încet. 

Auzindu-l, Abra a râs nervos: 

— Profesoara mea de pian îmi spunea același lucru. 

Un bărbat în costum de afaceri s-a îndreptat spre ei. Când s-a 
apropiat, acesta a încetinit pasul, dar Abra l-a ignorat. Domnul Moss a 
aruncat o scurtă privire înapoi și a râs în sine. Au mai trecut doi bărbați. 
Abra s-a simţit uşurată când au ajuns la Cadillac şi el a deschis ușa 
pasagerului. Nu a zis nimic până când au urcat amândoi în mașină. 

— Te vei obişnui cu atenţia din partea altora. 

— Oare? 

Simţea un amestec de mândrie și disconfort care îi tăia respirația. 

Domnul Moss a intrat uşor în trafic. 

— Când ajungem la restaurant, să mergi la fel cum ai mers 
adineaori, cu bărbia sus și cu umerii trași înapoi. Şi să nu te uiţi in jur. 
Să nu te uiţi la nimeni în afară de mine. Ai înțeles? Dacă cineva ne 
abordează și te întreabă ceva, lasă-mă pe mine să vorbesc. 

Restaurantul era mic, dar avea o sală de mese spațioasă, împodobită 
ici-colo cu ferigi în ghiveci. Administratorul hotelului 1-2 recunoscut 
pe Franklin. 

— Pe aici, domnule Moss. 

Abra a simțit iarăşi mâna lui caldă călăuzind-o cu delicateţe. În 
trecere, el a salutat câteva persoane, dar nu a făcut nicio prezentare. 
După ce s-au aşezat, Moss a comandat pentru amândoi. Ei nu îi 
plăcea peştele, dar nu s-a împotrivit. Gâtul şi umerii o dureau din 
cauza încordării. 

Domnul Moss îi spunea mereu ce să facă: 

— Întoarce-ți trupul puțin spre dreapta... Încrucişează-ți 
picioarele. Încet. Nu ne grăbim... Înclină-ți capul puțin spre stânga. 
Aşa... Zâmbeşte de parcă aş fi spus ceva nostim... Apleacă-te înainte. 
Uită-te la mine... Respiră, micuțo. 

Abra ar fi vrut să nu-i mai spună aşa. 

— Vom avea companie, i-a zis cu un uşor zâmbet conspirativ. 
Albert Coen e unul dintre cei mai mari producători din Hollywood. 
Se uită la tine de când am intrat înăuntru. Dar să nu spui nimic. Şi 
rămâi aşezată. Când te prezint, înclină capul cu grație şi zâmbeşte. Şi 
să nu te arăţi surprinsă când spun Lena Scott. Asta-i noul tău nume. 

Ea a protestat uşor: 

— De ce mi-ați schimbat numele? 

— Este mai potrivit pentru noua ta identitate. 

Ochii lui au emis un scurt avertisment, deşi arăta calm și sigur pe 
el, ca un adevărat om de afaceri. 

— Obișnuiește-te cu el. 

A ridicat paharul lui cu şampanie și a zis: 

— Pentru parteneriatul dintre Franklin Moss şi Lena Scott. 

Când ea a ridicat paharul de şampanie plin cu suc de portocale, el 
l-a atins ușor. 

Au auzit o voce groasă de bărbat şi Franklin s-a uitat în sus, 
prefăcându-se surprins: 

— Albert, mă bucur să te văd. 

Ridicându-se, a scuturat mâna unui bărbat chel cu o mustață 
neagră şi îmbrăcat cu un costum elegant. Bărbatul s-a uitat spre 
celălalt scaun, dar domnul Moss nu l-a invitat să se așeze. Abra şi-a 
netezit fusta peste genunchi şi şi-a aşezat brațele moale în poală. A 
răspuns la prezentare cu o înclinare ușoară a capului și cu un zâmbet 
îndepărtat, apoi și-a încrucișat picioarele. Domnului Moss era amabil, 
dar a oferit puține informaţii. Când Coen a pus o întrebare în legătură 
cu ea, el a schimbat abil subiectul. 

În ultimele douăzeci şi patru de ore, fata care fugise din Haven cu 
Dylan Stark dispăruse complet. Abra arăta acum cu totul diferit. Şi 
se simțea diferit. Avea un nume nou. Cine sunt? Și cine voi fi? Orice 
poveste ar fi inventat Franklin Moss despre viața ei, se îndoia că va fi 

apropiată de adevăr. Dar îi va spune în curând ce a hotărât. Va trebui 
să-i spună, dacă voia ca ea să joace rolul ce avea s-o transforme în 
persoana la care amândoi aspirau. Un star de cinema. Cineva de dorit. 
Cineva de care oamenii să-şi aducă aminte. Cineva pe care nimeni nu 
va mai vrea niciodată s-o uite. Sau s-o arunce. 

Norma Jeane Mortenson a devenit Marilyn Monroe, nu-i așa? 

A inspirat adânc în timp bărbații vorbeau peste capul ei, apoi a 
expirat încet aerul din piept. Abra Matthews a murit. Trăiască Lena 
Scott. 


5/74 

Un piedestal este o inchisoare, 
ca orice spatiu ingust și limitat. 
GLORIA STEINEM 


ra i s-a alăturat domnului Moss la micul dejun, încercând 

ă nu se strâmbe când a văzut pe masă cutia cu cereale 

Post Grape-Nuts și iaurtul care o aşteptau. El îi spusese 

că lentilele optice adăugau patru kilograme și jumătate, de aceea cra 

mai binc să fii sub greutatea normală, atâta vreme cât acest lucru nu 
afecta alte calități. 

Domnul Moss a împăturit ziarul Daily Variety şi l-a împins pe 
masă. 

— Azi ne așteaptă o zi aglomerată: fotografii cu Al Russell, 
prânzul la Brown Derby și cina la Ciro. Mănâncă repede, i-a zis 
uitându-se la ceasul lui de mână marca Vacheron Constantin. Plecăm 
în cincisprezece minute. 

— Nu ştiu în ce să mă imbrac şi părul doar mi l-am periat. 

— Părul îţi stă foarte bine. La studio va fi un cosmetician, iar 
Phyllis trimite acolo o garderobă întreagă. Să plecăm, așadar. 

Abra și-a terminat bolul cu cereale. Domnul Moss a pus cutia cu 
cereale în dulap şi iaurtul în frigider, în timp ce ea se gândea că va 
trebui să se mulțumească cu puținul pe care l-a mâncat înainte de a 
înfrunta o zi plină. 

Al Russell nu arăta cu mult mai în vârstă decât domnul Moss și 
arăta la fel de zvelt şi de bine făcut în pantalonii largi şi în cămașa 
albastră, descheiată la gât, şi cu cravata desfăcută lejer. Domnul Moss 

a făcut prezentările. Abra a întins mâna și Al i-a luat-o cu un uşor 
zâmbet amuzat, reținându-i-o în mâinile lui în timp ce o cerceta din 
cap până în picioare. 

— Are ceva special, nu-i aşa? 

Domnul Moss a răspuns detașat: 

— Vom vedea. A sosit totul? 

— Toate sunt puse deja pe umeraşe în garderobă. Shelly o va vopsi 
în culorile războiului în timp ce noi stăm de vorbă, dar nu cred că fata 
va avea nevoie de prea mult machiaj pentru a arăta bine în fotografii. 

Domnul Moss a condus-o pe Abra pe lângă recepționera care 
îi privea, a insoțit-o de-a lungul unei galerii de fotografii înrămate 
înfățişând actori și actrițe celebre și a introdus-o într-un studio larg 
cu decoruri despărțite de paravane, cu aparate fixate pe trepieduri, 
lumini prinse în tavan, umbrele pentiu refiexie, ventilatoare şi suporţi. 
Era evident că cunoştea foarte bine drumul. 

— Aici, a zis şi a deschis o ușă ce dădea într-o încăpere mică, unde 
stătea în picioare o brunetă cu o față impecabilă, machiată perfect, 
îmbrăcată într-o rochie roşie cu bretele albe și încălțată cu tocuri 
înalte. O casetă cu mâner zăcea desfăcută, revelând o garnă largă de 
instrumente dedicate înfrumusețării. 

Femeia a zâmbit larg: 

— Franklin! Mă bucur să te văd iarăși. 

— Şi eu, Shelly. 

A tras-o pe Abra în față, între ei. 

— Ea este Lena Scott. Astăzi lucrăra la un portofoliu complet. 
Mergem pe un look de sirenă. 

Femeia a studiat-o pe Abra cu un aer profesional. 

— Are pomeții frumoşi, nasul patrician, pielea curată, gura puțin 
plină şi ochii nimicitori. 

— Fă-o irezistibilă. 

După ce el închis uşa şi a plecat, Shelly a clătinat din cap: 

— Eu aş fi sugerat un look ingenuu. Ai ochii mari și frumoși. 
Când ai semnat contractul cu Franklin? 

— Acum câteva zile. 

De atunci, el i-a schimbat culoarea părului și numele 

— Ei bine, Franklin pare să ştie exact ce vrea să facă cu tine. 

I-a făcut semn Abrei să se aşeze pe un scaun înalt şi a învelit-o 
într-o pelerină neagră strălucitoare. 

— Unde te-a găsit? Serveai la mese într-un restaurant? Sau 
într-un drive-in? 

— Ne-am întâlnit la o petrecere a lui Lilith Stark în Beverly Hills. 

Shelly a părut surprinsă: 

— Deci erai deja în branșă și aveai relații în locuri înalte. Nu este 
modul lui obișnuit de a lucra. 

Shelly s-a uitat atent la ea în oglindă, aşteptând mai multe 
informații. 

Ce poveste voia domnul Moss ca Abra să spună despre Lena 
Scott? În orice caz, nu şi-ar dori ca ea să recunoască faptul că fusese 
concubina lui Dylan şi că Dylan îl momise cu un pariu pe care 
nu-l putea refuza. Ar putea să spună că a făcut parte din personalul 
angajat. Parţial, era adevărat. Primise masă și casă atâta vreme cât îl 
făcuse fericit pe Dylan și cât spionase pentru Lilith, asta până când 
conștiința a împiedicat-o să mai continue cu această practică. Abra a 
înțeles tăcerea lui Shelly şi ştia că trebuie să spună ceva. 

— Eram doar în vizită. 

Shelly a început să șteargă machiajul pe care şi-l pusese Abra 
acasă. 

Ei bine, indiferent unde te-a descoperit Franklin, cu siguranță 
că ştie cum să-ți comercializeze talentul. 

— Nu sunt sigură că am vreun talent. 

— O, draga mea, ai foarte mult talent. 

A râs înainte ca să se întoarcă pentru a cerceta diferitele nuanțe 
de fond de ten. 

— Uită-te ce a făcut Franklin cu Pamela Hudson, chiar dacă ea nu 
i-a apreciat niciodată eforturile. 

— Ai cunoscut-o? 

— Încă o cunosc. E frumoasă şi ambițioasă, şi am crezut că este 
şi deşteaptă, asta până când l-a părăsit pe Franklin și s-a căsătorit 
cu Terrence Irving, unul dintre cei mai importanți directori din 
Hollywood. Pariez o mie de dolari că nu va mai juca niciodată în 
vreunul din filmele lui. 

— De ce nu? 

— Fiindcă el dă roluri numai celor mai bun actori, și ea este în cel 
mai bun caz mediocră. 

Dar nu spusese Shelly mai înainte că domnul Moss putea detecta 
talentul de la o mie de kilometri distanță? 

Shelly i-a aplicat fondul de ten, cu o expresie serioasă în timp ce 
lucra. 

— Trebuie să spun că ai un ten foarte frumos. Nici nu-ți vine să 
crezi câte pete și imperfecțiuni au unele staruri. 

A menționat numele câtorva dintre ele, apoi şi-a concentrat 
întreaga atenție la periile, tuburile, pudrele compacte şi creioanele ei 
dermatografe. 

Timpul trecea repede, cu istorisirile lui Shelly despre viața privată 
a actrițelor tinere şi celebre pe care le cunoştea. Abra a decis că nu 
îi va spune lui Shelly niciodată nimic din ceea ce nu voia să afle toți. 

— Eşti norocoasă că ai un agent ca Franklin, zise Shelly. Nu vei 
sfârşi niciodată prin a fi o fată de ora cinci. 

— O fată de ora cinci? 

— Sub contract cu un studio și sub un director executiv sau un 
producător de ora cinci după-amiază, dacă înţelegi ce vreau să spun. 
Sunt multe fete drăguțe la Hollywood. Sute dintre ele ajung aici visând 
că vor primi un rol în vreun film. Vin cu speranţa că vor îi descoperite. 
Unele se trezesc la realitate şi se întorc acasă. Alteie sfârșesc prin 
a primi un contract, dar nu avansează dincolo de antecarnera unui 
distribuitor. Foarte puține ajung să aibă un agent cere ştie ce face. 
Asta-i realitatea tristă în Orașul de Mucava. 

Shelly a făcut un pas în spate ca să-și admire opera. 

— Eşti cu adevărat frumoasă. Nu mi-e deloc greu să-mi imaginez 
numele tău pe marele ecran și numele tău în generic. 

— Dacă domnul Moss ştie ce face. 

— Primeşte un sfat de la cineva care este de multă vreme pe-aici 
şi-a văzut o grămadă de lucruri. Dă-i lui Franklin frâu liber, şi el te va 
duce unde vrei să ajungi. 

I-a tras cu ochiul şi a continuat: 

— Este cel mai bun tăticuț pe care cineva l-ar putea avea. 

A râs, după care a întrebat-o: 

— N-ai să mă întrebi și ce înseamnă asta, nu? 

A scos pelerina cu care o învelise pe Abra și i-a făcut un semn spre 
oglindă: 

— Ia să vedem. Ce zici? 

Abra s-a uitat la fata superbă din oglindă: 

— Eu sunt aceea? 

Shelly a râs: 

— Tu eşti, cu puțină magie din tolba mea. 

Domnul Moss era cufundat în conversație cu Al Russell când 
Abra a ieşit din salonul de machiaj. Amândoi bărbații s-au uitat la 
ea uluiți, domnul Moss cu o mândrie paternă şi Al cu un zâmbet 
îndrăzneț. 

— Abia aştept să lucrez cu fața asta! 

Shelly a atins brațul Abrei și a condus-o într-o cabină de 
garderobă în care se găsea o oglindă mare şi un stand cu rochii de 
seară, costume de baie și lenjerie vaporoasă, precum şi mai multe cutii 
cu încălțăminte. Deasupra acestora se găsea o cutie învelită în folie 
aurie şi legată cu fundă roșie. Domnul Moss a urmat-o în cabina de 
probă, a trecut pe lângă ea și a căutat printre hainele de pe umeraș, 
scoțând o rochie neagră din satin. 

— Mai întâi asta, a zis în timp ce a agăţat umerașul de oglindă. 

Apoi a luat de jos cutia cu fundă şi i-a oferit-o. 

— Prima ședință foto ti-ar putea da o stare de neliniște. De aceea, 
ai aici un mic cadou din Paris ca să te pună în starea de spirit potrivită. 

Dezlegând funda și desfăcând ambalajul, Abra a scos cu un deget 
un body roșu, şi fața i s-a îmbujorat brusc. 

— Vreţi să port asta? În fața lui Al Russell? 

Zâmbetul lui a fost aproape tandru. 

— El nu-l va vedea, dar unei femei i se oglindește în ochi ce poartă 
sub haine. 

I-a atins bărbia și a continuat: 

— Ăsta va fi micul nostru secret. 

— Dar... 

A pus două degete pe buzele ei. 

— Ai promis că vei avea încredere în mine. Deci ai încredere în 
mine. Hai, îmbracă-te. 

După ce a spus aceste cuvinte, a plecat închizând ușa după el. 

Murmurul vocilor de afară au amuţit când ea a ieşit din cabină. 
Rochia neagră de satin îi scotea în evidență toate formele trupului. 
Cu nervii încordați, Abra a simțit ochii lui Al și ai asistentului său, 
Matt, ațintiți asupra ei. Atunci şi-a amintit de sfatul lui Mitzi și a 
inspirat pe nas, apoi a expirat încet prin buzele ușor întredeschise. De 
asemenea, s-a străduit să rămână dreaptă. 

Domnul Moss a umplut un pahar cu şampanie. 

— E încă devreme, dar te va ajuta să te relaxezi. 

Când s-a apropiat de ea, i-a șoptit: 

— Trage-ţi umerii şi ridică bărbia. Încă puțin. Aşa. Nu uita să faci 
asta de acum înainte. 

Şampania i-a gâdilat nasul şi i-a încălzit stomacul. 

— Bea-o pe toată, Al e pregătit. 

Abra a băut șampania de parcă ar fi fost suc şi i-a înmânat 
domnului Moss paharul gol. 

— Aşteaptă, a oprit-o acesta. Arăţi ca abia ieșită din salonul de 
înfrumusețare. 7 

Spunând aceste cuvinte, şi-a înfipt degetele în coafura ei. 

— Vreau ca părul să-ți stea puțin răvăşit, puţin sălbatic. 

I-a ridicat părul și a tras ușor de el. 

— Aşa. 

Al discuta cu Matt, care şi-a pierdut concentrarea când Abra s-a 
apropiat. Când Al a observat acest lucru, s-a întors spre Abra. 

— Pari gata de atac. 

Abra a ridicat bărbia. 

— Ce vreți să fac? 

Matt s-a înroşit tot, iar Al a râs gutural: 

— Ce întrebare periculoasă pentru o fată drăguță ca tine. 

Iar după ce a cercetat-o de sus până jos, a adăugat: 

— Şi îmbrăcată aşa. 

I-a făcut semn spre o saltea acoperită cu valuri de satin alb. 

— Vreau să te întinzi pe spate chiar în mijlocul ei. 

Abra a încercat să nu pară panicată când s-a uitat în jur: 

— Unde-i domnul Moss? 

— Sunt aici, Lena. Este în regulă. Fă ce-ţi cere Al. 

Al a chicotit: 

— Mai dă-i un pahar cu şampanie, Franklin. 

— Mai bine să-mi dea toată sticla, a bombănit Abra, făcându-i pe 
bărbaţi să râdă. 

— Bravo! a zis Al. Se va descurca foarte bine, Franklin. Acum poți 
să pleci. 

Domnul Moss a vorbit din locul lui cufundat în întuneric: 

— Rămân, ca să văd cum decurg lucrurile. 

Auzindu-l, Abra a răsuflat uşurată, în timp ce Al urca pe o scară 
spre eşafodajul de deasupra. Adunându-şi curajul, și-a ridicat rochia 
care îi venea până la glezne şi s-a târât spre mijlocul saltelei. S-a 
culcat pe spate, cu picioarele încrucişate şi cu brațele desfăcute. Apoi 
s-a uitat în sus spre Al și l-a întrebat: 

— Aşa? 

— Arăți de parcă te-ai pregăti să fii răstignită, i-a răspuns Al și 
i-a dat câteva instrucțiuni rapide, profesionale: Îndoaie-ţi brațul; 
întoarce-ți capul spre dreapta şi trupul spre stânga; întinde piciorul 
stâng şi trece-l pe dreptul peste stângul. Relaxează-te. ÎIntinde 
vârfurile degetelor de la picioare. Uită-te la mine. Acum zâmbeşte ca 
şi cum ai spera că vin lângă tine pe saltea. 

— Mă simt ca un covrig. 

— Crede-mă pe cuvânt că nu arăţi deloc așa. Ții pumnii strânși; 
Desfă-i! Aşa. 

În timp ce apăsa pe butonul aparatului de fotografiat, revărsa 
asupra ei un torent de complimente. 

Şampania a început să-și facă efectul şi Abrei a început să-i placă 
şedinţa foto. A încercat să imite mai multe actrițe pe care le-a admirat 
întotdeauna, abia îndrăznind să creadă că în curând avea să fie şi ea 
una dintre ele. 

— Închide ochii pe jumătate. Vreau o privire adormită, ca o Venus 
care tocmai se trezeşte. Așa! Foarte frumos! 

Domnul Moss s-a apropiat și a dat şi el instrucțiuni. 

— Arcuieşte-te în şezut, Lena. Ai fotografiat? Întinde-te într-o 
parte, Lena. Ridică-ți puțin trupul, cu palmele întinse pe saltea. 
Înclină capul. Asta am vrut. 

Al a venit să-i facă un prim-plan. 

Domnul Moss a îndrumat-o iarăși din umbră: 

— Scutură-ți părul, Lena. Întinde-te pe spate şi sprijină-te în 
coate. Lasă ca părul să ţi se prelingă în cascadă. Aşa. 

Al l-a întrerupt: 

— Îndoaie un picior. 

Abra a simțit alunecarea satinului şi l-a auzit pe Al inspirând scurt: 

— Betty Grable are o concurentă. 

A rostit aceste cuvinte cu o voce scăzută și răgușită. 

Frica şi timiditatea au părăsit-o pe Abra. Acum era dezirabilă, 
stăpână pe ea, puternică. lar încăperea părea înecată în zăpuştală, Se 
mişca seducător și privea direct în lentile. 

— Mi se pare mie, sau e foarte cald aici? 

Al a chicotit scurt: 

— Mai cald cu fiecare minut ce trece. Hey, Matt, trezeşte-te. 
Porneşte ventilatoarele. 

Acestea au pornit brusc, suflând aer răcoros. Pielea Abrei 
s-a înfiorat, iar Al a continuat să apese pe butonul aparatului de 
fotografiat. Fata s-a eliberat de orice inhibiție şi acum îi făceau 
plăcere atenţia bărbaţilor, ploaia de complimente și senzația că trupul 
ei îi ținea captivi pe Al şi pe Matt. Se mişca langu:os în orice poziție 
îi cereau ei, imaginându-și că e Marilyn Monroe, Elizabeth Tylor, 
Rita Hayworth. Zâmbea, se îmbufna și își ținea respirația plină de 
anticipație. 

— Ajunge, a ajuns domnul Moss aspru din spatele reflectoarelor. 
A înaintat spre ea, i-a întins mâna şi a ajurat-u să se ridice de pe 
saltea. 

— Acum îmbracă rochița de balet fără bretele, i-a zis şi 
aplecându-se spre ea a şoptit: Fără desuurile roșii. 

Abrei i-a înghețat sângele în vine. 

În timp ce Shelly îi refăcea machiajul, aceasta i-a spus: 

— Matt este îndrăgostit de tine. 

— Nici măcar nu am făcut cunoştinţă! 

— De parcă asta ar conta! Când vei ajunge pe marele ecran, o 
grămadă de bărbați se vor îndrăgosti de tine. 

Entuziasmul Abrei a crescut. Va deveni într-adevăr o stea de 
cinema iubită de toți? Vor veni fanii să-i ceară autografe? A râs în ea 
însăși și şi-a zis că mai întâi trebuie să joace într-un film. 

Şi-a periat părul, l-a prins în coadă de cal și l-a fixat într-un coc 
în creștetul capului. 

Când a văzut-o, domnul Moss s-a strâmbat: 

— Ce-ai făcut cu părul? 

— Port o rochiță de balet, deci părul trebuie să fie strâns într-un 
coc, nu-i aşa? 

El i-a scos agrafele şi elasticul. 

— Scutură-l, i-a cerut, apoi a condus-o spre o bancă joasă. 

— Şezi şi îndepărtează genunchii câțiva centimetri, cu vârfurile 
spre interior și atingându-se. 

S-a apropiat de ea şi a aranjat în jurul ei rochița vaporoasă, 
asemenea unui nouraș alb. 

— Apleacă-te în față. Încă puţin. 

Apoi a trecut în spatele reflectoarelor, i-a zis ceva în şoaptă lui Al 
şi i-a mai dat câteva instrucțiuni: 

— Strânge coatele lângă corp. Coboară puţin umerii. 

Clic. Clic. Al i-a spus ceva lui Franklin. 

— Înclină-ţi capul, Lena, i-a zis Franklin îndreptându-se într-o 
parte, de unde ea îl putea auzi. 

Lasă bărbia jos. Uită-te în aparat, nu la mine. Şi umezeşte-ţi 
buzele. 

Shelly a râs de undeva din studio: 

— Matt are nevoie de un duș rece. 

Abra era tot mai conştientă de farmecul ei. Şi îndeplinea orice rol 
pe care domnul Moss îl dorea, ştiind că este în siguranță atâta vreme 
cât el o veghea. 

Când s-a decis că este vremea pentru o pauză, domnul Moss i-a 
cerut să se schimbe într-o ținută nouă, pe care Phyllis o pusese printre 
rochiile ei, şi s-au dus la Brown Derby. Abra a crezut că el a glumit 
când i-a spus că mai exista un restaurant Brown Derby, care chiar 
arăta ca pălăria al cărei nume îl purta. 

Proprietarul restaurantului l-a recunoscut pe domnul Moss, a 
privit-o admirativ pe Abra și i-a condus la masa rezervată pentru ei, 
unde o ospătăriță i-a oferit Abrei meniul. Domnul Moss i l-a luat și 
i-a spus că va comanda el pentru amândoi: un vin roșu franțuzesc 
pentru el şi apă cu lămâie pentru ea. 

Apoi s-a uitat peste meniu: 

— Te-ai distrat puțin, nu-i așa? 

— Da, m-am distrat. — S-a simțit suficient de curajoasă încât să 
recunoască: Dar am fost puțin prea îndrăzneață. Cred că m-a ajutat 
şampania. 

El a privit-o amuzat: 

— Şi lenjeria franțuzească? 

— Până când mi-aţi spus s-o scot. 

— Mi-ai dat exact imaginea pe care o voiam: teamă virginală şi 
căldură înfocată, a zis punând meniul la o parte. 

Trecuseră cinci ore de când miâncase micul bol cu cereale şi iaurt. 
A simțit cum o roade stomacul și l-a apăsat stânjenită <u palmele. 

— Mor de foarne. 

— Am să te hrănesc, fii pe pace, i-a zis şi s-a lăsat pe spătarul 
scaunului. Î! cunosc pe Al Russell de zece ani, dar nu l-am mai văzut 
niciodată transpirând ca în ultimele două ore. Dacă poți să faci asta 
unui fotograf cu experiență din Hollywood, nc vom descurca fuarte 
bine cu cei câțiva directori pe care îi cunosc. 

— Adevărat? 

El a zâmbit şi i-a răspuns: 

— Adevărat. 

— Nu ştiu cum voi putea să vă mulțumesc vrecdată pentru tot ce 
faceți pentru mine, domnule Moss. 

— Ai putea începe prin a-mi spune Franklin. 

A avut o ușoară presimțire, dar s-a eliberat de ea. 

— Franklin. N-aş fi avut curajul să pozez așa, dacă n-ai fi stat 
alături de mine. 

Tensiunea a părăsit-o. Le-a sosit vinul și apa, şi Abra a stors 
lămâia în pahar. 

— Shelly a spus că sunt norocoasă să fii agentul meu. 

Ochii lui s-au îngustat uşor în timp ce a sorbit din vin. 

— Va trebui să țin minte să-i mulțumesc. 

Abra şi-a rotit privirea prin restaurant şi a tresărit surprinsă: 

— Cel de colo nu-i Cary Grant? 

— Ba da, şi nu te zgâi aşa la el. 

A încercat să se uite pe furiş şi, cercetând mai departe, l-a 

descoperit şi pe Mockey Rooney râzând şi discutând cu prietenii. 
John Agar, fostul soț al lui Shirley Temple, şedea câteva mese mai 
încolo împreună cu a doua soție, fotomodelul Loretta Barnett Combs. 
Abra se simțea în culmea fericirii. Şedea printre stele! 

Chelneriţa s-a întors cu comanda lor. Domnul Moss — Franklin — 
a comandat două salate, un antricot pentru el şi peşte pentru ea. 

Văzându-l, Abra a strâmbat din nas şi a spus încet: 

— Nu mă dau în vânt după pește. 

Dar Franklin nu a schimbat comanda, și chelnerița a plecat. 
Atunci el i-a spus: 

— Peștele este bun pentru tine, fiindcă are mai puține calorii. 
Învață să îți placă. 

La fel ca cerealele şi iaurtul. Şi-a înăbușit dezamăgirea, mustrându-se 
singură. Ar trebui să fie recunoscătoare. El plătea, deci el avea dreptul 
să decidă. În plus, el ştia mai bine cum ar trebui să arate ea şi ce ar 
trebui să facă pentru a deveni un star. Dacă trebuie să slăbească două 
sau trei kilograme, aşa să fie. Pe ea nu o va costa nimic. Oare? 

— Cât vor costa fotografiile? 

— Nu-ţi face griji pentru asta. Toate cheltuielile le voi suporta eu 
până când vei avea un contract bun. Apoi vom găsi o cale ca să-mi 
dai înapoi banii. 

Dar cum putea să nu-şi facă griji? 

— Şi dacă dau greş? 

— Nu vei da greș. 

S-a întins înainte, într-un gest încrezător și paternal. 

— Treaba ta este să te laşi învățată. Pot să te ajut cu o mulțime 
de lucruri, iar pentru cele în care nu te pot ajuta eu, voi avea grijă să 
fii învățată de oamenii cei mai potriviți. Suntem o echipă. Relația 
noastră va fi reciproc avantajoasă. 

— Îşi petreci toată ziua cu mine. Cum rămâne cu ceilalți clienți? 

— Lasă-mă pe mine să-mi fac griji pentru ei. 

Apoi a schimbat subiectul. Reuşise să facă rost de o invitație la 
premiera unui film important, iar Phyllis avea să-i trimită o toaletă 
potrivită — rochie lungă, pantofi şi bijuterii. Cu cât vorbea el mai mult, 
cu atât Abra devenea mai încântată și mai plină de speranță. Poate că 
toate se vor întâmpla fiindcă așa voia Franklin Moss. 

Abra s-a străduit să nu se uite pofticioasă la antricotul lui Franklin. 
Peştele ei nu era rău, dar și o bucată de carton sote i-ar fi fost bună după 
ce atâtea ore a fost nevoită să se mulțumească cu așa de puțină mâncare. 

— Câte kilograme trebuie să slăbesc? 

— Nu mult, două-trei kilograme. 

Oamenii se opreau la masa lor ca să-l salute pe Franklin şi să 
fie prezentați Abrei. Cineva a menţionat vacanța îndelungată a 
lui Franklin. Altul semnalase absența Pamelei Hudson din uitima 
vreme. La această remarcă, Franklin a ridicat din umeri și a spus că 
era treaba lui Irving ce va face Pamela în viitor. „Nu multe“, a venit 
răspunsul. Fiecare vizitator se uita la ea cu o curiozitate nedisimulată. 
Un director i-a zâmbit lui Franklin și i-a zis că încă mai avea ochi 
buni pentru ceea ce-şi doreau studiourile. 

Franklin i-a răspuns, zâmbind şi el: 

— Ai numărul meu. Sună-mă. 

Bărbatul i-a adresat Abrei o privire peste umeri în timp ce se 
îndrepta spre ușă. 

Franklin și-a pus șervețelul pe masă şi a achitat nota de plată. 

— E vremea să ne întoarcem la Al și să ne continuăm treaba. 

A ajutat-o să se ridice de la masă şi a păstrat o apropiere protectoare 
în drumul spre ieşire. 

Ajunși la studio, Al a așezar-o lângă o timonă din lemn, în spatele 
căreia a coborât un ecran bleu cu norișori. După aceea Al și-a pus 
mâinile pe şoldurile Abrei și a împins-o spre timonă. Abra nu mai 
avea unde să se mai dea înapoi şi a simțit în față căldura respirației 
lui mentolate. 

— Vreau să stai chiar aici. 

— Las-o în pace, Al. 

Ochii lui Al au strălucit răutăcios şi i-a zis Abrei: 

— Este foarte protector cu tine, nu-i așa? Ai grijă. 

Apoi i-a dat drumul şi a păşit înapoi. Ce aveau de gând să-i facă? 
Franklin Moss se comporta ca un gentleman. Strict profesional, 
spunea el. Şi nu văzuse nimic care să-i indice că ar fi dorit să schimbe 
aranjamentul. 

— Prinde mânerele din spatele tău, Lena, au venit indicațiile lui 
Franklin. 

Al a făcut o grimasă. 

— Nu aşa de strâns. Lasă mai moale degețelele. 

Acesta i-a așezat mâinile pe mânere, după care s-a tras înapoi. 

— Pune un picior lângă timonă. Acum întinde-ți degeţelele 
frumoase de la picioare. 

Franklin a vorbit iarăși: 

— Ridică umărul stâng şi lasă bărbia jos. Ceva mai mult. 
Fotografiază acum, Al. 

Omul ăsta ştie exact ce vrea de la tine. 

Au lucrat toată după-amiaza, şi pe drumul de întoarcere spre 
apartament Franklin i-a spus că vor avea timp doar pentru un duş 
şi ca să se schimbe repede înainte de a lua cina la Ciro. Spera că de 
aceasta o va lăsa să mănânce mai mult decât salată și peşte. 

— Vei vedea multe feţe cunoscute acolo. Încearcă să nu arăţi ca un 
fan entuziasmat. Când ajungem la apartament, ai cinci minute pentru 
duş. Dar ai grijă să nu te uzi pe faţă și pe păr. 

— Ar trebui să-mi fac o pieptănătură cu părul ridicat? 

Franklin s-a uitat la ea cercetător și i-a răspuns: 

— Periază-l doar şi lasă-l pe spate. 

Abra i-a urmat întocmai instrucțiunile. Rochia neagră până la 
genunchi pe care el o alesese pentru ea i se potrivea perfect. Şi-a periat 
părul repede şi a intrat în camera de zi, unde Franklin aştepta lângă 
fereastră. Avea o înfăţişare distinsă în pantalonii negrii și cămașa albă 
cu guler tare. Părul încă umed îi era pieptănat pe spate. 

— Arăt bine aşa? a întrebat rotindu-se. 

Franklin a traversat încăperea încet, cu o expresie enigmatică pe 
chip. Abra a observat butonierele lui din aur cu cap de leu când s-a 
întins spre ea să aranjeze o şuviță rebelă de pe umărul ei. Un ac de 
cravată asortat îi era înfipt în cravata neagră. După ce i-a aranjat 
şuvița, a făcut un pas înapoi şi a zâmbit: 

—- O ținută clasică şi totodată elegantă, i-a răspuns cu o înclinare 
aprobatoare a capului. 

Abra şi-a atins părul. 

— Este bine acum? 

Şuviţele negre strălucitoare îi cădeau în valuri pe spate. 

— Perfect. 

Franklin i-a vorbit despre industria cinematografică şi despre 
directorii de studiouri pe care probabil avea să-i întâlnească, despre 
cel pe care-l întâlniseră la Brown Derby și i-a explicat cum dorea să 
se comporte la Ciro. Abra îi sorbea fiecare cuvânt, dornică să intre în 
lumea fascinantă pe care el o cunoştea atât de bine. Dylan o ascunsese, 
dar Franklin Moss dorea s-o arate altora. 

Aspectul simplu al localului văzut din afară nu sugera prin nimic 
interiorul baroc sau rafinamentul personalului. Inima Abrei a tresăltat 
când i-a zărit pe pe Humphrey Bogart şi pe Lauren Bacall. Şi bărbatul 
cu Ava Gardner era oare Frank Sinatra? Oriunde îşi îndrepta privirile 
recunoştea chipuri ale celor bogați şi celebri. 

Franklin a condus-o prin sală, ca şi cum ar fi aparținut acestui 
loc. Câtă vreme era cu el, și locul ei era aici. Când bărbații și femeile 
l-au salutat, el se oprea şi le-o prezenta pe Lena Scott. În timp ce îşi 
croiau drum printre mese, Abra şi-a ținut respiraţia şi a privit pe furiş 
la Lucille Ball şi Desi Arnaz. Mâna lui Frakiin a apucat-o strâns când 
a fost cât pe ce să se împiedice de propriile-i picioare. Și în timp ce 
el o ajuta să-și recâștige echilibrul, ea a observat o blondă platinată 
îmbrăcată într-o rochie albă mulată pe corp şi înfăşurată într-o cşarfă 
boa. I-a fost suficientă o secundă ca s-o recunoască pe Lana Turner. 

— Oh, bună! 

Era chiar mai frumoasă în carne şi oase decât pe marele ecran. 

— Bună şi ție! 

Actriţa a râs uşor și i-a zâmbit lui Franklin: 

— O altă tânără drăguță. 

După ce au schimbat câteva bezele rapide, a adăugat: 

— Mă bucur să te revăd, Franklin. 

— Eşti superbă ca întotdeauna, Lana. 

— Pamela a fost o proastă că te-a abandonat, dragă. Dar văd că ai 
înlocuit-o repede cu o fată încă şi mai drăguță. 

A examinat-o zâmbind pe Abra: 

— Are forme mai frumoase decât Pamela, păr negru nu blond şi 
nişte ochi verzi misterioși ca marea. 

A râs și apoi i-a zâmbit conspirativ lui Franklin: 

— Suntem gata? Am ales colțişorul ăsta fiindcă la douăzeci de 
pași mai încolo este Hedda. Fotograful ei se apropie. 

— Își rămân dator. 

Abra s-a uitat la Franklin: 

— Cine-i Hedda? 

Râsul Lanei Turner părea autentic de data aceasta: 

— Unde ai găsit-o pe inocenta asta? În stația de autobuz? 

— Am răpit-o de sub acoperişul lui Lilith Stark. 

Lana a comentat cu o strâmbătură: 

— Nesuferita Lilith. 

— Lana! a rostit un bărbat din spatele Abrei. Ce zici de o 
fotografie? * 

— Desigur. 

Lana şi-a strecurat brațul pe după talia Abrei şi i-a zis: 

— Zâmbeşte, frumoaso. 

A întors-o pe Abra spre aparat şi s-a apropiat de ea de parcă ar fi 
fost prietene foarte bune. O explozie de lumină strălucitoare aproape 
că a orbit-o pe Abra. După aceea, Lana şi-a retras imediat braţul şi a 
făcut cu mâna un gest prietenos de „la revedere“. 

— Distracţie plăcută amândurora. 

Franklin a luat-o pe Abra şi a condus-o spre masa lor, unde un 
chelner aștepta ca ei să comande băutura — whisky simplu pentru el 
şi ceai cu gheață pentru ea. Abra a râs cu respirația tăiată şi cu inima 
bătându-i puternic în piept: 

— Nu-mi vine să cred că m-am fotografiat cu una din cele mai 
mari stele de la Hollywood! 

Râzând la rândul lui, Franklin a bătut-o uşor pe mână: 

— Ăsta-i abia începutul. 

De data aceasta a comandat pentru ea somon, dar ei nu-i păsa. 
Era prea fericită şi încântată că se află în Ciro, printre staruri, ca să se 
mai gândească la ce mănâncă. Și în timp ce luau masa, au urmărit un 
spectacol în mijlocul publicului. Când chelnerul a venit să debaraseze 
masa, orchestra restaurantului a început să cânte, şi atunci Franklin 
i-a luat mâna. 

— Hai să dansăm. 

Abra s-a uitat îngrijorată la cuplurile care dansau rumba, dar 
Franklin a ajutat-o să se ridice de la masă: 

— Relaxează-te şi lasă-te condusă de mine. 

A condus-o pe ringul de dans și a luat-o în braţe. O privea în față, 
dar Abra avea sentimentul că el ştie exact ce se întâmplă în orice colț 
al încăperii. A tras-o mai aproape de el. 

— Eşti fericită acum? Chiar dacă locuieşti într-un apartament, 
împreună cu un bărbat destul de bătrân ca să-ți fie tată, şi nu într-o 
căsuță cochetă din Beverly Hills împreună cu Dylan? 

— Glumești? a întrebat Abra, privind în jurul ei. Niciodată-n 
viața mea n-am mai fost aşa de fericită! Încă mai încerc să-mi dau 
seama cum am ajuns așa de norocoasă. 

Expresia de pe fața lui a devenit mai calcă: 

— Mă bucur că simți asta. 

S-a gândit la zilele şi lunile ce-i stăteau înainte, cu Franklin ca 
mentor şi prieten al ei. De acum înainte, avea să se trezească așteptând 
să se întâmple ceva bun; s-a terminat cu încordarea permanentă, când 
nu ştia în ce stare sufletească avea să fie Dylan când va intra pe uşă. 
Acum putea să facă ea însăși ceva. 

— Nu cred că voi fi vreodată în stare să-ți mulțumesc destul 
pentru tot ce faci pentru mine. 

Franklin i-a zâmbit rece: 

— Toate spun aşa la început. 

— Eu vorbesc serios. 

— Aştept de mult o fată ca tine. Am crezut că fata aceea e Pamela, 
dar ea a fost slabă şi s-a lăsat prea ușor distrasă. Am nevoie de o 
fată deşteaptă, ambițioasă şi doritoare să înveţe. De o fată care să nu 
se plângă mereu când trebuie să muncească mult. Nu există limite 
pentru ce aş putea face cu o asemenea fată. 

— Eu sunt fata aceea. 

Franklin s-a uitat la ea, cu ochi strălucitori: 

— Da, cred că tu eşti fata aceea. 


Joshua şedea lângă Sally într-un rând din mijlocul sălii de 
cinematograf Swan. Lacrimile lui Sally îl descumpăneau în mod 
evident. Cu o lună în urmă în presă a apărut ştirea că James Dean 

a murit în timp ce-şi conducea cu viteză excesivă Porsche-ul 550 
Spyder. Acum lumea se înghesuia să vadă filmul Rebe/ fără cauză. 
Judecând după oftaturile care se auzeau peste tot în jurul lor, Sally 
nu era singura care plângea. Joshua abia aştepta să se termine filmul. 
Observând batista udă a lui Sally, i-a oferit-o pe a lui. 

— Eşti bine? 

Fata şi-a suflat nasul şi a răspuns: 

— Da, sunt bine. 

Când s-a terminat filmul, s-au întors la Cafeneaua lui Bessie ca 
să ia o cină uşoară. De îndată ce Bessie a văzut ochii roşii ai lui Sally, 
a întrebat-o: 

— Ai fost la film, nu-i aşa? 

Sally i-a replicat cu o grimasă: 

— Sunt terminată! E ridicol, fiindcă de obicei nu plâng la filme. 

— Şi eu am plâns în neştire când am văzut filmul, acum două zile. 

Bessie şi-a pus mâinile în şoldurile ample şi a vorbit tare, ca să se 
audă dincolo de uşa deschisă a bucătăriei. 

— A trebuit să merg singură, fiindcă Oliver nu merge la filme, 
dacă nu sunt cu cowboy şi cu împuşcături. 

În timp ce ei vorbeau, a intrat Brady Studebaker. Expresia de pe 
fața lui lăsa să se citească faptul că și-a fi dorit să fie el cel care șade la 
masă împreună cu Sally. Când Bessie l-a salutat pe nume și i-a urat 
bun venit, Sally s-a întors repede spre el, apoi şi-a reluat iarăși poziția. 
Chipul ei era greu de desluşit, dar Joshua a simțit că se întâmplă ceva. 

— Brady, l-a strigat el pe prietenul lor. Vino la masa noastră. 

Brady a venit şi s-a aşezat în așa fel încât s-o aibă pe Sally în fața lui. 

— Ai plâns? a întrebat-o şi i-a aruncat lui Joshua o căutătură 
amenințătoare. 

Joshua a ridicat nevinovat din sprâncene și l-a lămurit: 

— L-am văzut două ore pe James Dean. 

Sally a roşit şi a spus că bărbaţii nu înțeleg deloc ce e dragostea, 
iar Brady a bombănit ceva şi şi-a întors privirile. Dar Sally s-a uitat 
țintă la el şi a insistat: 

— Ce ştii tu? 

Ar fi vrut să spună mai multe, dar s-a mulțumit să-şi muşte buzele. 
Brady a fixat-o la rândul lui şi s-a ridicat de la masă. 

— Arătați bine împreună, fiți fericiți. Cuvintele lui sunau mai 
degrabă ca o osândă, nu ca o urare din bine. Ne mai vedem, a zis 
apoi și i-a salutat. Dar în loc să se oprească la tejgheaua din față, s-a 
îndreptat spre ieşire. 

— Ce mă enervează Brady ăsta! a spus Sally printre dinți. 

Bessie s-a uitat din ușă la Joshua. 

— Ai spus ceva care mi-a alungat clientul? 

— Eu, nu! a clătinat Joshua din cap. Cred că avea de mers undeva. 

Sally părea gata să izbucnească iarăși în plâns, și de data asta 
simțea că plânsul ei nu mai avea nimic de-a face cu moartea tragică a 
lui James Dean. Şi-a încrucișat brațele pe masă şi s-a aplecat înainte: 

— Ce se întâmplă, Sally? 

— Nimic. 

Fata a pălit sub privirea lui cercetătoare: 

— Vorbim despre asta mai târziu. 

Sally părea hotărâtă să uite că Brady a intrat în cafeneaua aceea. 

Sally a tăcut pe drumul spre casă, dar Joshua s-a uitat spre ea: 

— Acum eşti pregătită să vorbeşti? 

— De fapt, nu-i nimic. A scos un oftat și a continuat: Brady şi cu 
mine ne-am întâlnit întâmplător la Eddie vinerea trecută. 

— La Eddie? a râs el. 

— Da, ştiu că acolo se întâlnesc liceenii, dar m-am simțit cuprinsă 
de melancolie. Brady m-a văzut şi a intrat şi el. Am vorbit, apoi am făcut 
o plimbare cu maşina lui. S-a uitat la Joshua cu o privire vinovată și a 
completat: N-am mai ieşit cu el din liceu, Joshua. Atunci am fost cu el 
la balul absolvenților, îți aduci aminte? Nu, cum ai putea să-ți aminteşti? 
Pe atunci erai înnebunit după Lacey — a adăugat ea cu un râs trist. 

— Aşa crezi? 

Sally s-a uitat mirată la el: 

— Vrei să spui că nu-i așa? 

Joshua a răspuns râzând: 

— Ne îndepărtăm de subiect. Discutam despre Brady. 

— M-a sărutat şi mi-a spus că mă iubeşte. 

— În liceu sau vinerea trecută? 

Aproape că putea simți arsura obrajilor ei îmbujorați. 

— Şi în liceu, şi vinerea trecută, a răspuns încet şi apoi s-a înfuriat 

iarăşi. Nu te mai uita aşa la mine! I-am spus că mă întâlnesc cu tine, 
apoi a vrut să ştie de ce l-am lăsat să mă sărute. De parcă ar fi fost 
vina mea! I-am zis că nu l-am lăsat. Şi el a zis... Oh, ce mai contează 
ce-a zis el? E-un idiot! 

În următoarele cinci minute Sally a pălăvrăgit despre Brady, că 
era un prost şi că habar n-avea ce-i dragostea. Şi ce băiat sărută o fată 
când aceasta nici măcar nu se așteaptă la asta şi când ea se întâlneşte 
cu un alt băiat? 

Joshua a încercat să nu zâmbească. Se întâlnea cu Sally de aproape 
şase luni, fără să cunoască sentimentele lui Brady până în seara aceasta, 
când băiatul a dat peste ei în Cafeneaua lui Bessie. Bietul Brady! A 
oftat. Se simţea ruşinat. Ce băiat se întâlnește cu o fată în timp ce se 
gândeşte la alta? Când Sally a văzut că nu mai e atent la ce-i spune, 
l-a întrebat dacă s-a întâmplat ceva. Dar i-a fost frică să-i spună că se 
folosea de ea ca să uite pe altcineva. 

Şi-a adus aminte ziua în care s-a întors din Coreea şi Abra l-a 
aşteptat pe treptele casei. Imediat ce a văzut-o, pulsul i-a luat-o razna. 
Sally nu a născut niciodată o asemenea trăire în el. În seara aceasta 
şi-a dat seama că nici el nu făcea inima lui Sally să bată mai repede. 
Însă Brady da. 

Era vremea pentru o schimbare în relația lor. Era vremea să se 
întoarcă la vechea lor prietenie şi să nu se mai înșele că aceasta ar 
putea duce la altceva. 

— Ai roșit când l-ai văzut. 

— Banu! 

— Ai întors brusc capul când Bessie i-a rostit numele. Ți-am 
văzut fața, Sally. 

— Nu-i nevoie să fii gelos pe Brady. 

Tocmai asta era problema: Joshua nu era gelos. Dimpotrivă, se 
simțea uşurat. 

— Poate că a venit vremea să vorbim despre ceea ce se întâmplă şi 
nu se întâmplă între noi. 

— Nu înțeleg ce vrei să spui, a întrebat Sally, dar nu se simțea 
devastată, ci mai degrabă distrasă. Joshua i-a răspuns încet: 

— Ba da, înţelegi foarte bine. Nu putem merge mai departe de atât. 

Sally s-a aprins imediat: 

— Spui asta fiindcă Brady Studebaker a intrat la Bessie și a făcut 
o scenă? 

O scenă? 

— Spun fiindcă eşti foarte tulburată acum, și nu din cauza mea. 

— M-am îndrăgostit de tine încă din şcoala generală, Joshua 
Freeman. Dormeam cu fotografia ta sub pernă şi visam că într-o zi 
mă voi căsători cu tine. 

Părea să fie mai degrabă enervată decât îndurerată. Dar şi Joshua 
putea să fie foarte direct. 

— Ştii bine, așa cum ştiu şi eu, că nu suntem îndrăgostiți unul de 
altul. Am vrut să fim. Şi am încercat. Dar problema este că amândoi 
suntem prea legați de alte persoane. 

Sally şi-a dat capul pe spate, exasperată. 

— Brady mă irită îngrozitor. Cu tine mă simt confortabil. 

— Aşa vrei să te simți? Confortabil? 

S-a apropiat de casa ci şi a oprit. 

— Sau ţi-e teamă că vei avea o relaţie ca a părinților tăi? 

Joshua a coborât din maşină şi a condus-o până la ușă. 

— Un prieten oferă confort, Sally, şi încurajare. 

S-a aplecat spre ea şi a sărutat-o pe obraz. 

— Sună-l. 

Sally a clătinat din cap şi i-a răspuns: 

— Nu pot. 

A doua zi, Joshua s-a dus la firma lui Studebaker, și Brady a format 
numărul lui Sally înainte chiar ca el să iasă din casă. În ziua următoare, 
când se întorcea acasă de la lucru, i-a zărit șezând împreună în piața 
orașului. A râs bucuros văzând că nu le-a trebuit prea mult ca să fie 
împreună. 


1956 
Abra a încercat să ignore bubuitul din tâmple în timp ce Murray 


îi vopsea părul. A închis ochii din cauza durerii, ştiind bine că aceasta 
era cauzată de nesfârşita tensiune de a se da drept Lena Scott la 

cererea lui Franklin. Seara trecută o dusese la o altă petrecere. În 
ultima săptămână fuseseră în fiecare seară la câte o petrecere. Dar 
scopul acestor petreceri era să fie văzuți, nu relaxarea printre prieteni 
— nu că ar fi avut vreun prieten. Franklin folosea petrecerile la fel ca 
Lilith Stark, cu singura diferență că el nu săpa după scandaluri. El 
vâna oportunități. 

Directorii şi producătorii îl tratau cu respect. Chiar dacă se făcuse 
de râs cu Pamela Hudson, aceştia recunoșteau că ştia să detecteze 
talentul. Se zvonea că avea o protejată nouă şi voiau s-o cunoască. 
Franklin le-o prezenta pe Lena, şi ea a primit chiar câteva oferte. 
Dar el i-a spus că nu era pregătită să lucreze. Încă mai avea multe de 
învățat, de aceea a băgat-o într-un program intens de douăsprezece 
ore pe zi cu lecții de actorie și de dicție. I-a luat şi un antrenor personal 
care o storcea de puteri până cerea milă. Apoi mai erau probele pentru 
o nouă garderobă şi sesiunile foto. Un medic i-a prescris vitamine, dar 
şi energizante şi calmante, pe care Franklin i le administra judicios. 

În ultimul an, lustrul întâlnirilor cu starurile de cinema și cu 
potentații studiourilor s-a tocit. Abrei nu i-a trebuit mult să-şi dea 
seama că toată lumea căuta o cale de a se cățăra mai sus, să obțină 
mai multă publicitate, să primească un rol mai bun, un nou contract 
şi, câteodată, un nou agent. O femeie i-a oferit lui Franklin „orice“ 
pentru a deveni clienta lui. El i-a recomandat pe altcineva, dar nu 
înainte ca Abra să se simtă mai puțin sigură şi mai uşor de înlocuit. 

Încă mai făcea tot ce-i cerea Franklin, dar va fi vreodată îndeajuns? 
Nu se gândise niciodată ce preț trebuia să plătească pentru că-și 
punea viața în mâna altcuiva. Uneori cruzimea lui Dylan i se părea 
mai puțin înspăimântătoare decât cerințele tot mai numeroase ale lui 
Franklin la perfecțiune. 

Murray a pus la o parte bolul cu vopsea neagră. 

— Eşti deosebit de tensionată astăzi, a zis în timp ce-şi scotea 
mânuşile. Este ceva în neregulă? 

— Dimpotrivă, am avut deja un rol secundar şi Franklin primeşte 
încontinuu telefoane. Am o audiție mâine pentru rolul principal 
într-un film nou. 

N-a mai adăugat că abia va mai putea să se țină pe picioare dacă 
îl va primi. 

— Asta-i o veste bună, a comentat Murray, dar tonul lui sugera 
cu totul altceva. 

Şedea cu umerii căzuţi, căci era prea obosită ca să se țină dreaptă, 
prea obosită ca să-i mai pese că nu se comporta exact așa cum voia 
Franklin. Când Murray și-a aşezat mâinile pe umeri, a tresărit 
surprinsă. 

— Lena, trebuie să te relaxezi, a sfătuit-o şi i-a adunat părul în 
vârful capului pentru ca vopseaua să pătrundă bine în el. Şi nu p-ar 
strica un masaj. 

— Nu am timp pentru asta. 

— Spune-i lui Franklin să facă timp pentru asta în programul tău. 

Părea sincer îngrijorat. 

Totul mergea bine. Aşa i-a spus Franklin. Instinctele şi cunoaşterea 
lui au dat rezultate în cazul Pamelei Hudson. Abra putea să aibă 
încredere în el. Îi plăcea să îmbrace rochii superbe de seară, să fie 
coafată și machiată. Îi plăcea să fie în aceeaşi încăpere cu celebrități 
din lumea cinematogiafiei şi să întâlnească regizori reputați. Îi plăcea 
chiar şi să ia lecții de actorie. lar Franklin era mentorul ei. Ce îi spunea 
el să facă, ea făcea. Era foarte cooperantă, amintindu-și mereu târgul 
pe care îl încheiase şi promisiunea ei de a lucra din greu. 

Dar pe atunci nu ştiuse cât va fi de greu... şi cât de mult din viața 
ei voia să preia el. 

Îi controla programul zilnic. Era fie cu ea, aşteptând-o, fe punea pe 
cineva s-o ducă unde trebuia să ajungă. Îi spunea cum să se comporte 
când ajungeau într-un anume loc. Petrecerile erau locuri unde puteau 
stabili contacte cu oameni care aveau puterea să-i propulseze cariera. 
Nu-şi pierdeau vremea cu cei care nu contau. Înaintea fiecărei 
prezentări, o învăța ce să spună şi ce subiecte să evite. De ascmenea, 
avea grijă s-o introducă mereu în locurile unde se făceau fotografii. 

— Contează să fii la locul potrivit, în momentul potrivit şi printre 
oamenii potriviți. 

şi avea grijă ca ea să fie. Poate că Penny va vedea o fotografie cu 

nsă o va recunoaşte? 
Era un sentiment ameţitor să te afli printre atâția oameni bogați 
şi celebri, în acea atmosferă rarefiată, în acel mediu de competiție şi 
precauție, visuri și dezamăgire. Toţi păreau că se distrează de minune, 

dar exista întotdeauna un curent subteran care sugera mai mult decât 
conversaţia lejeră şi râsul cu inimă ușoară, strângerea de mâini şi 
savurarea netulburată a băuturii din pahar. 

Dacă nu exista o petrecere demnă de luat în seamă, Franklin o 
ducea într-un club frecventat de vedete, de stele strălucitoare care ar 
putea s-o placă şi să-i menționeze numele în urechile cui trebuia. O 
ducea până în fața ușii, așa cum făcuse și Dylan, dar Franklin era mereu 
prin preajmă, veghind-o, protejând-o. Abra bea Coca Cola şi el whisky 
sec. Dacă cineva îi cerea numărul de telefon, el îi dădea o carte de vizită. 

— Nu eşti aici pentru aventuri romanțate. Eşti aici ca să lucrezi. 

Uneori Franklin îi amintea Abrei de Lilith şi de Dylan Stark. Se 
pricepea la fel de bine să manipuleze o încăpere plină cu oameni. 

Murray i-a masat umerii fără să-i spună nimic; de fapt, nici n-avea 
de unde să ştie dacă a spus sau nu ceva fiindcă nici n-a băgat de seamă 
când s-a ridicat și a început să-i spele părul. Acum Abra îi simțea 
privirea ațintită asupra ei, dar a evitat să se uite la el în oglindă. 

— Pari deprimată, i-a zis Murray cercetându-i chipul. Ce te 
frământă? 

A ridicat din umeri şi :-a adresat un zâmbet studiat: 

— Aş vrea să ştiu şi eu. 

Te gândeşti la viața ta din trecut? a întrebat-o în timp ce-i verifica 
rădăcinile părului. 

Franklin îi inventase o poveste a vieţii care se apropia într-un mod 
neplăcut de adevăr, pe motiv că „atunci când eşti celebru, reporterii 
sapă întotdeauna în trecutul tău“. Așa că a transformat-o într-o 
Cenuşăreasă: Un copil fără părinți, trecând de la o familie la alta, a 
crescut într-o comunitate mică de fermieri din nordul Californiei, fără 
ca nimeni să-i observe talentul şi potenţiala frumuseţe. Un prieten 
i-a oferit o călătorie în sudul Californiei şi Franklin a observat-o 
într-o mulțime. Frânturi de adevăr. Franklin a râs şi i-a spus că o 
poveste ca a ei avea să aducă mii de fete în Hollywood, în speranța 
că vor fi remarcate de un agent sau de un regizor care va şti cum să le 
transforme în vedete. Le va face să creadă că nu contează dacă n-au 
pășit niciodată dincolo de porțile fermei lor ori n-au ieşit din Dakota 
de Nord. Vor crede că ar putea fi descoperite la o cină sau într-o stație 
de autobuz, sau pur şi simplu plimbându-se pe trotuar. 

Murray şi-a pus iarăși mâinile pe umerii ei: 

— Lena, să ştii că poți să-mi spui orice. În ciuda a ceea ce poate că 
ţi-a spus Franklin, sunt capabil să țin un secret. 

— „Cel căruia îți încredințezi tainele devine stăpânul libertății 
tale.“ 

— Ben Franklin, nu-i așa? Moss te-a pus să memorezi acest citat? 

— Am întâlnire cu manichiurista. 

— Bine, atunci, a zis el ridicând mâinile de pe umerii ei. Cum vrei 
tu — a început să scoată învelitoarea de mătase care-i proteja hainele — 
Totuşi, ar fi bine să găseşti o cale de a te relaxa, altfel vei claca. 

Abra s-a ridicat în picioare, netezindu-şi rochia de firmă, care i se 
potrivea perfect pe trup. 

— Poate că ar trebui să alerg cu vreo trei kilometri mai mult. 

Cred că deja ai alergat prea mult. 

A scuturat învelitoarea și a introdus-o în coșul așezat într-un colț. 

— Ne revedem peste două săptămâni. 

Dumnezeu ne șoptește în plăceri, ne vorbeşte în conştiinţă, dar ne strigă 
în dureri: dun erea este megafonul Lui pentru a trezi o lume surdă. 


C. S. Lewis 


cke şedea în biroul lui de la biserică, având Biblia deschisă în 
fața lui şi făcându-și notițe pentru predica de duminică. Din 
biroul exterior se auzea clămpănitul mașinii de scris, ceea 
ce-i dădea dC înțeles că Irene Farley pregătea bulctinul săptămânal. Şi 
avea nevoie de un titlu pentru predica lui. Era un joc pe care îl jucau 
în fiecare săptămână. Ea nu se mulțumea cu referințele scripturale și 
uneori cl trebuia să pună piciorul în prag. „Născut să distrugă iadul“ 
nu era, din punctul lui de vedere, un titlu potrivit pentru o predică de 
Crăciun, deşi trebuia să admită că avea un sâmbure de adevăr. 

Maşina de scris a tăcut şi Irene și-a vârât capul pe uşă: 

— Încă n-ai terminat? 

— loan capitolul 11. 

— Oh — Lazăr, nu-i aşa? Ce zici de „O trezire dură?“ 

— Dură? s-a mirat Zeke. 

— Păi, gândeşte-te numai. Ție ți-ar plăcea să fii chemat înapoi 
din paradis ca să mai rămâi o vreme pe pământ? Mie nu. Eu aș fi 
protestat: „Doamne, lasă-mă să rămân aici.“ Dar Isus îl cheamă şi el 
iese din mormânt. 

Irene s-a încruntat aşteptând, şi Zeke aproape că putea vedca cum 
se învârteau rotițele în mintea ei. 

— Era înfășurat ca o mumie şi a trebuit să sară pe ambele picioare 
până afară din mormânt. 

Buzele ei s-au ridicat într-un zâmbet uşor: 

— Își poţi imagina scena? Ți-ar fi greu să nu râzi dacă n-ai urla 
de groază. Vorbesc serios. Cine spune că Dumnezeu nu are simțul 
umorului? 

— Nu încetezi niciodată să mă uimeşti. Dar nu sunt de acord cu 
„O trezire dură“. 

— Dar „Dragoste de mumie“? l-a tachinat. 

— Ar fi trebuit să te concediez cu mulți ani în urmă i-a zis râzând. 

— „Isus a chemat, Lazăr a răspuns“? 

— Te apropii. 

— Am să mă gândesc la un titlu şi își voi cere părerea înainte ca să 
trimit buletinul la tipar. 

— În regulă. 

Studiau deja de mai multe săptămâni Evanghelia după Ioan, şi 
încă nu a ajuns să pătrundă în toată profunzimea ei împreună cu 
turma sa în continuă creştere. În timp ce lua masa la Bessie, Susan 
Wells îi pusese mai multe întrebări decât era în stare să răspundă. 
Era evident că ea studia Biblia pe care i-o dăduse şi că era dornică să 
înveţe. Participa în fiecare săptămână la serviciile divine şi s-a aiăturat 
grupului de doamne care serveau după aceea gustările. Acum nu mai 
şedea în ultimul rând. Pentru asta, a fost nevoie ca Mitzi să se prefacă 
puțin că-i este rău. Mitzi i-a spus că n-ar vrea să plece acasă, însă ar 
avea nevoie de puțin ajutor. Susan a fost de acord s-o ajute şi s-a trezit 
pe un rând în mijlocul bisericii, lângă soții Martin. După ce Mitzi 
a dus-o acolo, n-a mai lăsat-o să se întoarcă înapoi în spate. Hodge 
şi Carla au primit-o pe Susan ca pe o soră regăsită, presupunând 
probabil că le-ar prinde bine ajutorul încă unui adult pentru a o 
supraveghea pe Mitzi. De atunci, Susan a continuat să şadă acolo. 

Zeke putea să vadă pe toată lumea de la amvon — pe cei visau cu 
ochii deschişi, abia așteptând ca serviciul divin să se termine ca să poată 
merge la pescuit, pe şușotitorii care mereu aveau o poveste nouă de 
spus, pe artiștii care mâzgăleau formularul de cereri pentru rugăciuni, 
pe cei ce păreau concentrați la ce spunea el dar care îl fixau cu priviri 
goale, în timp ce mintea le rătăcea în alte părți, și pe cei mulți flămânzi 

şi însetați care se înfruptau din Cuvântul lui Dumnezeu. Dumnezeu 
să-l ierte, dar îi avea pe favoriţii lui: pe Mitzi, Peter și Priscilla; pe Dutch 
care se încrunta de concentrare în timp ce Marjorie îl ajuta să găsească 
textele în Biblie; şi pe Fem Daniels, sora scumpă cea mai în vârstă din 
congregație. Aceasta şedea întotdeauna în față, atentă și zâmbindu-i la 
fel ca atunci când a predicat pentru prima dată în biserica din Haven. 
lar la ieşirea din biserică, avea întotdeauna ceva de spus pentru a-i da de 
înțeles că aprecia timpul și efortul pentru pregătirea predici. 

— Bună, tată, a salutat Joshua după ce a bătut în ușă, intrând în 
biroul tatălui său. Pari foarte grav. 

— Mă gândesc. 

— În seara asta merg cu câţiva prieteni să ne dăm cu rolele. Vin cu 
noi şi Sally cu Brady, iar după aceea probabil că voi ieşi puțin în oraş. 
Așa că nu mă aştepta prea devreme acasă. 

— Mulţumesc că mi-ai spus. 

După plecarea lui Joshua, s-a rezemat de spătarul scaunului și 
s-a întrebat dacă dragostea băiatului pentru Abra pălea, veştejită de 
timp și distanță. Dacă acest lucru se întâmpla, era o binecuvântare a 
Domnului. El încă mai simțea durerea pierderii, dar nu mai era la fel de 
ascuțită ca atunci când a dat-o în grija lui Peter şi a Priscillei. Durerea 
de acum era una surdă, resimțită în adâncul pieptului. Învățase să se 
încreadă în Dumnezeu în orice împrejurare. Dumnezeu avea un plan, 
şi planul acesta cuprindea totul. Se agăța de promisiunea aceasta așa 
cum iedera se agaţă de un zid de piatră. 

Irene a intrat la el și i-a spus că buletinul era gata și că pleca acasă. 
Zeke i-a mulțumit şi i-a zis că se vor revedea a doua zi, apoi s-a uitat 
la ceasul de la mână. Îi era foame. Poate că va merge iarăşi la Bessie 
ca să comande un alt meniu special. Acolo îi era mai ușor să vorbească 
cu Susan. Ce avea să-l întrebe de data aceasta? Îl făcea să-și pună 
mintea la contribuție şi să cerceteze. Îi plăcea provocarea aceasta. Însă 
ar fi dorit ca ea să se hotărască odată. 

Susan încă oscila. l-ar fi dat un bobârnac, dacă ar fi ajutat la ceva, 
dar de cele mai multe ori îmboldirea îi făcea pe oameni mai degrabă 
să fugă şi să se ascundă decât să primească darul oferit. În mintea lui, 
alegerea era simplă: vrei să fii ținut în ghearele Satanei sau în mâinile 
străpunse ale lui Isus? 

Ce ar zice Marianne despre Susan? Ar fi de acord cu sentimentele 
lui pentru ea? 

Cineva a bătut la uşă, scoțându-l din reverie cu o tresărire. 

— Priscilla. 

S-a ridicat şi a ieșit de la birou ca s-o îmbrățişeze părinteşte, apoi 
i-a făcut semn să se aşeze pe unul din scaunele confortabile. 

— Cum se descurcă Penny la Mills? 

— Foarte bine. Nu-mi vine să cred că e deja studentă. Și-a 
schimbat specializarea, știi? 

A râs scurt şi a adăugat: 

— Pedagogie. 

Zeke a zâmbit plăcut surprins: 

— Deci va fi şi ea învățătoare ca Peter. 

— În ciuda protestelor ei din trecut, Vrea o slujbă chiar aici, în 
Haven. 

— Eu ştiam că vrea să rămână în regiunea golfului. 

— Ea şi Robbie Austin s-au logodit. 

Cu un zâmbet şăgalnic, a continuat: 

— Penny îmi atrage mereu atenția că numeie lui e Robert, că 
acum a crescut, nu mai e copil. 

— E uimitor cum cresc, nu-i așa? 

Văzuse tânărul cuplu în biserică după ce se întorsese Penny de la 
colegiu. Îi văzuse de asemenea în piața orașului în serile calde de vară. 
Păreau foarte îndrăgostiți. 

— El nu a terminat colegiul, dar are o slujbă bună la o companie 
de asigurări. A economisit bani pentru o căsuță ca acelea construite 
de Joshua în Vineyard Avenue. 

— Robert e un tânăr cu planuri mari. 

Toţi din familia Austin erau oameni harnici și muncitori, 

— E inutil să mai spun că Peter şi cu mine suntem foarte fericiți 
că Penny se stabilește în Haven. 

Strălucirea din ochi i s-a stins, dezvăluind o durere pe care Zeke 
o putea înțelege. Amândoi se gândeau la Abra. Priscilla s-a grăbit să 
spună: 

— Atâţia tineri se grăbesc în ziua de azi să plece de acasă, nu-i 
aşa? Încep să-mi dau seama ce au simţit părinții mei când eu și Peter 

ne-am mutat în California. Acum îi văd numai o dată pe an. Ne 
străduim să-i convingem să se mute aici, mai aproape de noi, dar le 
place în Colorado. Dacă Robert şi Penny se căsătoresc, îi vom putea 
vedea ori de câte ori vrem. Şi când vor veni nepoții... 

A clătinat din cap râzând: 

— Dar să n-o iau pe arătură... 

De obicei, Priscilla vorbea așa mult numai dacă o frământa ceva. 
Zeke bănuia ca are legătură cu Abra. 

Priscilla a oftat adânc și și-a deschis poșeta. 

— Am vrut să-ți arăt ceva. 

A scos o revistă de cinema. 

— Nu obișnuiesc să citesc asemenea lucruri, a explicat roșind în 
timp ce dădea paginile căutând ceva. Dar în timp ce aşteptam să-mi 
vină rândul la băcănie am răsfoit-o pe aceasta ca să-mi treacă timpul. 

I-a întins revista şi a arătat spre o fotografie. 

— Asta nu-i Abra? l-a întrebat cu o voce răgușită. 

Zeke a luat revista și a recunoscut-o imediat, chiar dacă avea părul 
negru ca smoala şi pieptănat pe spate. O rochie până la genunchi, 
cu bretele și cu flori mari brodate și bătute în ștrasuri îi accentua 
toate formele trupului. Stătea în picioare lângă un tânăr înalt şi arătos 
îmbrăcat în smoching și ținând-o după talie. Zâmbetul lui părea 
sincer; în schimb al ei era reținut şi enigmatic. 

— Da, e Abra. 

Nu-i venea să creadă cât de schimbată era. Adolescenta roșcată şi 
zveltă s-a transformat într-o tânără șocant de exotică și provocatoare. 
Asta i-a făcut Dylan? 

— Şi-a schimbat numele, a zis Priscilla reținându-și lacrimile. 
Acum n-o mai cheamă Abra. E Lena Scott și se învârte printre 
starurile de cinema. 

A cotrobăit prin poșetă: 

— lartă-mă, Zeke, n-am vrut să plâng iarăşi. 

Zeke a așezat o cutie cu şervețele pe masă, la îndemâna ei. 

— i se pare fericită? a întrebat Priscilla, suflându-și nasul. 

El a cercetat ochii Abrei. Amândoi cunoșteau zâmbetul acela. 

— Se străduiește să fie. 

Priscilla a scos un alt șervețel. 

— Parc-o văd iarăşi micuță şi cu părul legat în codițe. Ea și Penny 
erau atât de apropiate! Când erau mici, am crezut că vor rămâne toată 
viața inseparabile. 

Vocea îi era înecată în lacrimi. 

— Toți am iubit-o, Zeke. Ne-am dorit aşa mult să ne iubească și 
ea. 

Şi-a suflat iarăși nasul şi a adăugat: 

— Penny va fi invidioasă când va afla că Abra îl cunoaşte pe Elvis 
Presley. 

— Elvis Presley? 

Nu se deranjase să citească ce scrie sub poză. Elvis cel cu „Hound 
Dog?“ Cel care dădea mereu din șolduri şi făcea să urle frenetic mii 
de fete? 

— El e foarte la modă zilele astea. E grozav, nu-i așa? Micuța 
noastră Abra printre staruri. 

Strângând în pumn şervețelul umed, a arătat spre revista de 
cinema. 

— Şi se pare că a jucat într-un film. „Un debut remarcabil“ scrie — 
orice-o fi însemnând asta. 

A lăsat şervețelul în poală. 

— Trebuie să-i arăt lui Peter și lui Penny. Fără îndoială că cineva 
ar putea să vadă fotografia şi să-și dea seama că e ea. N-aș vrea să fie 
luați pe nepregătite. 

Zeke s-a gândit la Joshua. 

Lacrimile s-au prelins pe obrajii Priscillei. 

— Mi-aş dori să-i pot spune că-mi pare rău c-am greşit. 

— Tu n-ai greșit cu nimic. 

— Peter și cu mine am fi sărit imediat în mașină și am fi gonit 
oriunde s-o aducem acasă. 

— Ea a ştiut asta. 

— Nu sunt sigură c-a ştiut, Zeke. A luat așa puține lucruri cu ea, 
şi bilețelul acela oribil pe care ți l-a lăsat. Parc-ar fi vrut să-ți înfigă 
un cuțit în inimă. 

A scos mai multe șerveţele din cutie. 

— Încă mă doare inima de fiecare dată când mă gândesc la ea. La 
fel simt și Peter, şi Penny... 


277 


PODUL SPRE CASĂ 


S-a uitat la Zeke cu ochii înotând în lacrimi şi în același timp plini 
de speranță: 

— Joshua a primit vreo veste de la ea? 

— Ne-ar fi spus dac-ar fi primit ceva, Priscilla. 

— M-am gândit că îi va scrie măcar lui. Au fost aşa de apropiați. 
Aştepta cu atâta nerăbdare să primească scrisori de la el când era în 
Coreea. Peter și cu mine am crezut întotdeauna că se vor căsători 
într-o zi. 

Priscilla a strâns batista umedă în pumn: 

— Dylan ăla! Am ştiut că va fi o belea de când l-am văzut pentru 
prima dată. De ce a trebuit să se îndrăgostească de cineva ca el? 
Şedea la masa noastră și ne accepta ospitalitatea, dar în acelaşi timp 
le învrăjbea pe cele două fiice ale noastre. Era într-adevăr un bărbat 
fermecător şi frumos ca un — a făcut un semn cu mâna spre revistă — 
star de cinema. Ştia foarte bine ce face. Ar fi trebuit să ne străduim 
mai mult s-o protejăm. 

— Avea șaptesprezece ani, Priscilla. Şi putea decide singură 
pentru ea. 

Mama lui Zeke era deja căsătorită la vârsta aceea. 

Mânia Priscillei se mai domolise și a rostit cu umerii căzuți: 

— Nu îl văd nicăieri în fotografie. Şi nu ştiu dacă asta-i bine sau rău. 

A întins mâna și Zeke i-a dat înapoi revista, pe care pus-o în 
poşetă de parcă ar fi fost un scutec murdar ce trebuia aruncat la 
pubela de afară. 

— Cel puțin ştim că trăieşte şi e bine. Poate că acum Peter nu va 
mai avea coșmarurile acelea. 

Peter visase că Dylan a violat-o și a ucis-o pe Abra, dar de când a 
auzit relatarea lui Kent Fullerton, îl visa mereu pe Dylan împingând-o 
pe Abra de pe o stâncă în ocean. 

Priscilla s-a ridicat: 

— Şi tu va trebui să-i spui lui Joshua, presupun. 

Zeke s-a ridicat, de asemenea. 

— Ştiu asta. 

A condus-o până în anticameră. Ar trebui oare să se ducă până în 
centru ca să cumpere un exemplar? Vânzătorul se va mira când îl va 
auzi şi va face tot felul de comentarii. Ce-ar putea să-i spună? 

— Ce putem să facem noi, Zeke? 

Vocea Priscillei suna plină de speranță și de disperare în același 
timp. 

— Putem să ne rugăm. 

La auzul acestei sugestii, a răspuns nerăbdătoare: 

— M-am rugat și până acum. M-am rugat până m-au durut 
genunchii de n-am mai putut. 

— Rugăciunea ne introduce în sala tronului dumnezeiesc, Priscilla. 
Şi o aduce acolo şi pe Abra, indiferent dacă ea știe sau nu acest lucru. 
Nu uita niciodată ceea ce ştii că-i adevărat. Abra nu-i niciodată prea 
departe de El. Niciodată. 

Priscilla l-a îmbrățișat: 

— Cred că aveam nevoie să aud asta. 

A ţinut-o aproape de el, într-un gest părintesc și înainte de a se 
retrage, Priscilla şi-a plecat o clipă capul la pieptul lui. 

— Mulţumesc Zeke, i-a zis zâmbindu-i şovăielnic și a plecat. 

Zeke a găsit un bilețel deasupra buletinelor informative pentru 
duminică: Am văzut-o pe Priscilla intrând şi n-am vrut să vă deranjez. 
Sper să nu te superi că am ales eu titlul. Mesajul pe care il transmite este 
unul de care avem mereu nevoie. 

Zeke a luat un buletin și l-a deschis. Titlul ales era fnvierea 
credinţei. 


ÎS 


Abra a încercat să se relaxeze în timp ce Murray îi vopsea și îi spăla 
părul, dar o durea gâtul din cauza tensiunii. A închis ochii, sperând că 
o va ajuta. Dar n-a ajutat-o. Mai avea o singură programare astăzi, cu 
noua manichiuristă, apoi se va duce acasă la Franklin. Poate că îi va da 
ceva pentru durere înainte ca să iasă în oraș. Unde trebuia să meargă 
în seara asta? Nu-și mai amintea. 

Mâine seară aveau să participe la premiera filmului Zorii 
zombilor. Le va plăcea criticilor? Sau nu le va plăcea? Vor spune 
lucruri îngrozitoare despre interpretarea ei? Franklin lucrase cu ea pe 
parcursul filmărilor, ajutând-o să învețe replicile, spunându-i cum să 

se uite și ce să facă. I se făcea rău de la stomac de fiecare dată când 
trebuia să intre pe platou. Toate camerele acelea, ca niște ochi care 
o fixau imobili, şi regizorul, și echipa de filmare! Franklin i-a spus 
să nu se mai gândească la ei. Cum n-a putut să facă acest lucru, i-a 
cerut să se obișnuiască cu ei. Dar n-a putut face nici asta. Atunci a 
întrebat-o cum reușea să cânte la pian în biserica plină, şi i-a răspuns 
că în biserică nu trebuia să se teamă că Mitzi va sări de pe scaun 
strigând „Taie!“ și să-i ceară s-o ia de la început. 

Murray a prins-o ferm de partea din spate a gâtului când i-a 
ridicat capul din chiuvetă. 

— Se pare că ai o durere puternică de cap. 

Şi-a pus mâinile pe umerii ei și a privit-o în oglindă. 

— E greu să debutezi în carieră. Dar ăsta-i un loc unde poți să te 
relaxezi şi să-ți cobori masca, dacă înţelegi ce vreau să spun. Aici nu 
te vede nimeni, Lena. 

— Mă vezi tu. 

El i-a răspuns cu un zâmbet blând: 

— Dar nu cu un ochi critic. Eu nu urmăresc altceva decât să te fac 
să arăţi și să te simți mai bine. 

A început să-i maseze gâtul și umerii. 

— Inspiră adânc şi expiră apoi încet. 

A simțit imediat arsura lacrimilor. Mitzi avea obiceiul să-i spună 
acelaşi lucru. A plecat capul și a închis ochii. Oricine ar fi văzut-o 
ar fi putut crede că se roagă, dar ea nu se mai rugase din seara când 
pastorul Zeke ieşise pe poarta casei lui Peter şi a Priscillei. 

Optsprezece luni de muncă grea i-au adus un rol secundar, un 
portofoliu de fotografii glossy şi un rol de debut într-un film încă 
nelansat. Franklin susținea că acesta avea să-i propulseze numele 
pe orbită. Însă ea nu vedea cum ar putea-o face. Totul depindea de 
răspunsul criticilor la ceea ce va fi prezentat mâine seară, în ciuda 
zvonurilor care circulau prin oraș — zvonuri pe care tot el le generase. 
Abra resimțea entuziasmul în continuă creştere al lui Franklin ca pe 
un tren care gonea de-a lungul şinelor. Unde o ducea? Câteodată 
vedea pe chipul lui ceva ce o tulbura. Încerca să nu se gândească la 
asta, dar în ultimele câteva săptămâni simțise răscolirea unei neliniști 
nelămurite. 

Câteodată nu-şi dorea altceva decât să fie singură. Ar fi dorit să 
găsească un loc unde să se poată ascunde de ambiția devoratoare a lui 
Franklin, de hotărârea lui, de îmboldirile lui ce o împingeau mereu 
înainte, fiindcă nu avea să rămână veșnic tânără și exista o fereastră 
foarte îngustă de timp când putea să-și promoveze numele. Dar ca 
voia să stea liniştită. Voia un loc retras. Ca dealurile unde se ducea 
cu Joshua. 

Joshua. 

A izgonit imediat trecutul din minte. 

Câteodată voia să fie lăsată singură în apartament. Dacă s-ar 
întâmpla una ca asta, ar deschide capacul pianului și ar cânta toată 
ziua. 

Mâinile lui Murray erzu puternice şi ea a gemut la atingerea lor, 
deși el nu-i cauzase nicio durere. Murray i-a spus încet în timp ce își 
continua masajul: 

— Lumea crede că-i un loc plin de strălucire, dar în realitate-i 
vorba de muncă multă și grea. 

— Pentru unii mai grea decât pentru alții. 

Ea nu simțea că aparţine acestui loc. Chiar dacă acum era acceptată 
în lumea aceasta, nu făcea parte din ea. 

— Te simți mai bine acum? 

Durerea încă o mai săgeta. 

— Cred că-i din cauza foamei. 

— Asta se poate rezolva. Ce-ai vrea să mănânci? 

Abra i-a zâmbit trist: 

— Un hamburger mare și suculent! 

— Asta-i destul de simplu. Pot să trimit pe cineva peste drum şi... 

— Nu, nu trimite. Nu pot să mănânc. 

Franklin ar face o criză de nervi 

— Trebuie să mai slăbesc două kilograme. 

Murray s-a încruntat. 

— Toate femeile pe care le cunosc ţin cură de slăbire, mai ales 
acelea care n-au nevoie de ea. 

— Asta spune-i-o lui Franklin, nu mie. Pe ecran arăt mai grasă cu 
trei kilograme. 

— Şi ce dacă? Mâinile lui au încetat să-i mai maseze mușchii și 

s-au odihnit ușor pe umerii ei. Celor mai mulți bărbaţi le plac femeile 
cu puţină carne pe oase. 

— Din păcate nu și aparatului de filmat. 

— Mie mi s-a părut că arăţi foarte bine când ai intrat pentru 
prima dată aici. 

Abra a surprins o privire nedisimulată în ochii lui înainte ca el să 
se îndepărteze şi să se așeze pe un scaun de lângă perete. Abra şi-a 
întors scaunul ca să-l privească în față. În ultima vreme petrecuse 
suficient timp în preajma bărbaților ca să ştie când un bărbat era 
atras de ea. Dar în loc ca Murray să flirteze cu ea, acesta s-a tras 
înapoi. El o tratase întotdeauna cu respect, fără să facă vreun efort 
ca să adâncească relația lor într-un fel sau altul. Abra știa că ea era 
de vină pentru asta. Franklin îi spusesc încă din prima zi cum să se 
poarte cu Murray, şi ca a procedat întocmai cum i-a cerut el. Murray 
respectase linia pe care ea o trăsese şi se limita la conversații generale. 
Uneori el nu vorbea deloc şi Abra se întreba dacă nu cumva aştepta 
ca ea să cedeze. 

— Nu m-am purtat prea frumos cu tine, nu-i așa? 

Franklin o avertizase să nu aibă încredere în nimeni, dar ea simțea 
nevoia să se încreadă în Murray. 

— Îmi pare rău că m-am purtat așa cu tine, dar nu a fost ideea 
mea. 

El nu s-a prefăcut că nu înţelege: 

— Franklin nu vrea să te implici în relații personale. 

Privirea lui era tristă şi părea că se întreabă dacă e bine să încalce 
regulile. 

— Îmi aduc aminte prima zi în care te-am întâlnit. Aveai un păr 
roșu minunat. Şi mi-am zis că Franklin e nebun fiindcă vrea să-l 
vopseșşti. 

Ea n-a zâmbit şi n-a încercat să flirteze cu el, aşa cum o învățase 
Franklin să procedeze cu alți bărbați: 

— Acum ce zici? 

— Greu de spus. Roşul părea să ţi se potrivească foarte bine, dar 
până la urmă de unde să știu dacă e așa sau nu. Nici nu te cunosc prea 
bine. 

A simțit iarăşi arsura lacrimilor și a înghițit în sec. Nimeni n-o 


279 


FRANCINE RIVERS 


cunoştea pe ea, Abra Matthews. A ridicat întotdeauna ziduri în jurul 
ei, aşa cum o învățase Franklin. Dar era așa de obosită să fie mereu 
Lena Scott. De ce nu mai putea să fie Abra din când în când, măcar 
o oră sau două? 

Murray tăcea și el. Era conştientă că viitorul relației lor depindea 
de ea. A oftat nesigură pe ea şi a păşit peste linie: 

— Nu sunt multe de spus. Am cunoscut un băiat rău și m-am 
îndrăgostit de el. El m-a adus în sud și am locuit cu el într-o căsuță 
din Beverly Hills. A făcut tot ce a vrut cu — și fără — mine. Cred că am 
fost un fel de sclavă a lui. Când s-a săturat de mine, a pus un pariu pe 
care Franklin nu l-a putut refuza. 

— Ce pariu? 

— Franklin a spus că poate să facă un star din oricine. Atunci 
prietenul meu l-a provocat: „Încearcă să faci din ea.“ Asta-i viața mea 
în versiune scurtă. 

Murray nu părea șoca: sau dezgustat. Poate că un coafor este ca un 
preot. Aude tot ce se poate auzi. 

— Te va face cu siguranţă un star, dacă asta-ți doreşti. 

— Nu mi-a trecut niciodată prin minte că aş putea fi, până când 
mi-a băgat Franklin ideea asta în cap. 

A ridicat din umeri şi a urmat: 

— Ar fi frumos să fiu cineva. 

— Dar eşti cineva, Lena. 

Ea a clătinat din cap şi s-a uitat într-o parte. 

— Ei bine, eşti pe cale de a deveni un star, nu-i așa. 

— Lena Scott e pe cale de a deveni un star. 

I-a părut rău că a spus asta de îndată ce cuvintele i s-au desprins 
de pe buze. Dezvăluia prea multe despre ea însăşi. Şi-a dus degetele la 
tâmple şi a închis ochii. Lui Franklin nu i-ar plăcea să ştie că vorbeşte 
așa liber cu Murray. Se aștepta ca el să îi pună întrebări indiscrete. Dar 
cum nu a făcut acest lucru, Abra a simţit o durere ciudată. Poate că nu 
era interesat de ea. Totuși, când a deschis ochii a văzut că era interesat. 
Orbită de lacrimi, i-a spus ceea ce voise să-i spună de multă vreme: 

— Numele meu adevărat e Abra. 

— Abra, a repetat el numele încântat. Îmi place numele ăsta. 

Şi, țpuguindu-și buzele, a adăugat: 


250 


PODUL SPRE CASĂ 
— Mulţumesc. 


— Pentru ce? 

— Pentru că ai avut încredere în mine să mi-l spui. 

— Îmi pare rău că nu ţi l-am spus mai devreme. 

— Dar mi l-ai spus acum. 

Inima ei a început să bată mai puternic. 

— Să nu-i spui lui Franklin... 

— Nu-i nevoie să-mi spui asta, Abra. Ce-mi spui rămâne între 
noi. 

Precauţia obișnuită o mai reținea încă. Spera că nu greșea 
încrezându-se în el. A schimbat subiectul: 

Tu cum ai ajuns la Hollywood? 

— M-am născut în Burbank, unde mama era coafeză. Tatăl meu 
ne-a părăsit când eu aveam doi ani. Mi-am petrecut cea mai mare 
parte a vieții în salonul unde lucra ea. La început, femeile mă ridicau 
din pătuț sau mă țineau în poală în timp ce mama le aranja părul. 
Când am crescut mai mare, jucau jocuri de societate cu mine sau îmi 
citeau poveşti în timp ce stăteau sub cască. Aveam două duzini de 
mătuşi, surori mai mari și bunici. 

— Sună drăguţ. 

— Aşa și era. Mama avea visuri mari pentru mine. Voia să 
merg la colegiu și să devin medic sau avocat. Ca toate mamele, 
cred. M-am descurcat bine în școală, dar cel mai mult îmi 
plăcea s-o urmăresc pe mama lucrând şi să văd schimbarea pe 
care câteva ore petrecute într-un salon de coafură o putea aduce 
unei femei. 

A ridicat din umeri şi a povestit mai departe: 

— Viaţa mea era alcătuită din școală, salonul de coafură şi biserică 
în diminețile de duminică. Asta până când am intrat la liceu. Atunci 
au ajuns pe primul loc baseballul și fetele. Notele mele nu mai erau la 
fel de mari. Mama era deosebit de severă în această privință şi a avut 
grijă ca lucrurile să nu rămână așa. Îmi petreceam timpul cu prietenii, 
mergeam la petreceri şi-mi dădeam întâlniri cu fetele, dar n-am mers 
niciodată mai departe de atât. 

Când Murray a tăcut, cu emoția încleştându-i maxilarul, Abra a 
așteptat răbdătoare, fără să-l preseze: 

— Eram în anul al doilea la colegiu când mama a fost supusă unei 
duble mastectomii și unui tratament cu radiații pentru cancer. Nu 
mai avea energie nici măcar să-și aranjeze propriul păr. 

Apoi Murray s-a întristat şi a zis cu mânie: 

— Plângea și-mi spunea că nu se mai simte femeie, de parcă 
sânii și părul pieptănat perfect sunt cele mai perfecte lucruri din 
lume. 

Și nu sunt? aproape că a întrebat Abra. A simțit durerea și mânia 
din cuvintele lui și a fost impresionată. Oare lui Franklin sau altcuiva 
din lumea asta i-ar mai păsa de ea dacă n-ar mai avea sâni frumoși și 
păr negru și lucios? 

— l-am cumpărat mamei o perucă și i-am coafat-o. Atunci a 
arătat și s-a simțit mai frumoasă. Una dintre clientele ei a venit în 
vizită și i-a spus că arată foarte drăguţ. După aceea m-a trimis să 
cumpăr mai multe peruci. M-a învăţat cum să le coafez, și această 
ocupație a ajutat-o să nu se mai gândească la cancer. Într-o zi era 
blondă, în următoarea roșcată, într-alta brunetă cu părul lăsat pe 
spate și într-alta blondă platinată cu părul tuns scurt. 

A chicotit amintindu-și acele întâmplări. 

— Am avut și momente plăcute împreună înainte să moară. 

— Câţi ani ai avut când a murit? 

— Şaptesprezece. Eram încă în liceu. Una dintre clientele în vârstă 
ale mamei m-a luat la ea până am terminat şcoala. Iar eu am renunțat 
la baseball și m-am angajat într-un fast-food. Așa am economisit 
bani pentru școala de cosmetică. Evident că nu am spus nimănui ce 
planuri am. 

A râs: 

— Cei mai mulți dintre prietenii mei credeau că bărbații care 
lucrau în saloanele de coafură preferau bărbații, nu femeile — dacă 
înţelegi ce vreau să spun. Băieții se înscriau în general la colegii sau la 
şcoli comerciale, sau se înrolau în armată ori marină. 

A clătinat din cap, afişând o expresie amuzată: 

— Am fost unul dintre cei patru băieți din şcoala de cosmetică, şi 
singurul care le iubeam cu adevărat pe femei, ceea ce m-a făcut destul 
de popular. Asta ar fi putut să mă ducă de multe ori în ispită, dar din 
fericire viitoarea mea soție era colegă cu mine. 

Abra a tresărit surprinsă: 

— Eşti căsătorit? 

Murray nu purta verighetă și ea crezuse întotdeauna că e neînsurat. 

— Sunt văduv. Am pierdut-o pe soția mea la fel ca pe mama. 

Abrei i s-a tăiat răsuflarea: 

— Asta nu-i drept. 

— Viaţa nu-i niciodată dreaptă. 

— Îmi pare rău, Murray. 

— Da, și mie. Janey era... 

A tăcut puțin, apoi a continuat: 

— Nu există cuvinte care să poată descrie cum era. O vreme 
L-am învinovățit pe Dumnezeu, am crezut că El îmi juca o festă 
urâtă. 

S-a ridicat și a întors scaunul Abrei, întâlnindu-i privirea în 
oglindă: 

— Şi apoi mi-am amintit că am petrecut cinci ani minunați 
împreună. Sunt recunoscător pentru timpul pe care l-am trăit alături 
de ea. 

— Ai copii? 

— Nu. Deschisesem salonul de doar doi ani. Doream să ne 
asigurăm că avem o afacere solidă înainte să începem o familie. 
Părea o alegere logică, având în vedere că ne aşteptam să ne stea 
înainte mulți ani, dar amândoi am. regretat-o când timpul ni s-a 
scurs printre degete. 

A pus balsam pe părul Abrei: 

— Mi-ai adus aminte de Janey când ai intrat pentru prima dată 
aici. 

— Cum aşa? 

— Din cauza părului tău roșu. 

Murray zâmbea melancolic. Mâinile lui se mișcau viguroase prin 
părul Abrei, cu toate acestea atingerea lui era blândă. 

— S-a ținut tare pe poziție când i-am făcut curte. Habar n-avea 
că după ce-am văzut-o pentru prima dată nu m-au mai interesat alte 
femei. Nici acum nu mă interesează. 

Şi-a trecut degetele prin părul Abrei şi a privit-o în ochi: 

— Nu-l lăsa pe Franklin să te transforme complet, Abra. Şi 

încearcă să-ți aduci aminte că nu eşti numai un chip şi un trup. Eşti 
şi un suflet. 

— Hollywoodul spune invers. 

— Hollywoodul şi Franklin nu sunt toată lumea. Și nu au 
întotdeauna dreptate. 

A pornit iarăşi robinetul și a verificat temperatura apei. 

— Eşti cine eşti, tânăra mea prietenă. Şi erai foarte frumoasă şi 
înainte. 

— Dar acum sunt şi mai frumoasă, nu crezi? 

— Acum Lena Scott este frumoasă. Vrei să fii Lena Scott? 

— Lena Scott este cea care va deveni o stea de cinema. 

Murray ar fi vrut să mai spună ceva, dar a renunţat. A clătit părul 
Abrei, a ridicat spătarul scaunului şi i-a învelit capul într-un prosop 
cald. A masat părul uşor înainte să scoată prosopul şi să-i lase părul 
lung, bogat şi ud să cadă pe învelitoarea care îi proteja spatele. Şi-a 
înfipt degetele în el, ridicându-i buclele și lăsându-le să cadă ușor. 
Apoi s-a întins după uscător. 

Abra s-a uitat la e] prin oglindă. 

— De când îl cunoşti pe Franklin? 

— De zece ani. 

Ținea uscătorul în mână, dar nu l-a pornit. 

— Îşi cunoaşte meseria și e dedicat profesiei lui, asta pot să 
confirm. 

— Nu-ţi place de el, nu-i aşa? 

— Dar nici nu-mi displace. Pur și simplu nu sunt de acord cu el 
în unele lucruri. 

— Ca de exemplu? 

— Scopul meu a fost întotdeauna să pun în evidență o femeie așa 
cum e ea. Pe când Franklin... 

A strâns din buze și a ridicat din umeri. Dar Abra a terminat 
propoziţia în locul lui: 

— Franklin le face să fie altcineva. 

Murray a pornit uscătorul și s-a apucat să-i usuce părul. Abra nu 
mai putea să-i spună nimic cât timp mergea aparatul, așa că a rămas 
tăcută, cu ochii plecați, întrebându-se dacă el ar fi vrut să pună capăt 
discuţiei. Poate că nici n-ar fi trebuit s-o înceapă. S-a uitat în sus spre 

el, dar de data aceasta el nu i-a întâmpinat privirea. Părea grav din 
cauza concentrării și tulburat. Dura întotdeauna mult până îi usca 
părul. Când în sfârșit a oprit uscătorul, l-a aruncat neglijent pe măsuță. 

— Murray? 

A aşteptat până când el s-a uitat la ea prin oglindă: 

— Mi-ai spus odată să am grijă. Ce-ai vrut să spui? 

— Să nu te pierzi pe tine însăți. 

— Crezi că m-am pierdut pe mine însămi? 

— Nu contează ce cred eu. Tu ești cea care trebuie să decizi cine 
eşti şi cine vre: să fii. 

— Dar dacă nu știu? 

Murray și-a pus mâinile pe umerii ei şi i-a strâns ușor: 

— Încearcă să te rogi pentru asta. 

Abra s-a uitat cu ochi trişti la el: 

— Dumnezeu nu vrea s-aibă nimic de-a face cu mine. Şi n-a vrut 
niciodată. 

— Ce te face să crezi asta? 

— M-am rugat odată din toată inima și din tot sufletul meu. Dar 
Dumnezeu a făcut exact pe dos de cum i-am cerut. 

Murray i-a luat mâinile de pe umerii ei, a desfăcut capsele de la 
învelitoare şi i-a scos-o. 

— Poate că El a avut un plan mai bun. 

Abra s-a ridicat fără să se mai uite în oglindă la rezultatul muncii 
lui. Franklin îi spusese că Murray era cel mai bun din branșă și, în 
plus, nu voia s-o vadă pe Lena Scott. 

— Ne vedem peste două săptămâni... Abra. 

Fata s-a oprit în ușă și s-a întors înapoi spre Murray: 

— Ai cunoscut-o pe Pamela Hudson? 

— Încă o cunosc. 

Franklin îi spusese că Pamela Hudson fusese o stea în ascensiune, 
dar acum era terminată și aproape uitată. 

— Îi pare rău că l-a părăsit pe Franklin? 

Murray s-a uitat la ea, dar nu i-a răspuns. Abrei i-a trebuit puțin 
ca să înțeleagă de ce, apoi i-a zâmbit: 

— Orice-ţi spune cineva, rămâne între tine şi persoana respectivă, 
nu-i aşa? 

— Sună-mă dacă simți nevoia să vorbeşti cu un prieten. 


Abra a intrat în salonul de manichiură, dar manichiurista care 
o îngrijea de obicei nu era acolo; recepționera și-a ceruc scuze și a 
condus-o la o brunetă atrăgătoare care purta uniforma salonului. 

— Domnişoară Scott, ea este Mary Ellen. Mary Ellen, domnișoara 
Scott. 

Abra s-a întrebat dacă va putea să se relaxeze cu o persoană nouă 
intrată în viața ei. Se obişnuise deja cu inofensiva Ellie, care era prea 
îndrăgostită de propria ei viață ca să mai pună întrebări curioase 
despre viața Abrei. 

Mary Ellen a privit-o direct în ochi şi i-a strâns mâna întinsă. 
Majoritatea manichiuristelor arătau ca niște manechine din lumea 
modei, dar Mary Ellen avea o înfățișare normală, cu păr șaten și o 
tunsoare paj simplă. Abra a observat că avea unghiile tăiate scurt și 
drept, nu rotunjite, aşa cum le purtase și ea când cânta la pian. Dar 
Franklin îi spusese că unghiile lungi arată mai senzual, mai ales dacă 
sunt vopsite în roșu. 

Mary Ellen a zâmbit şi i-a ţinut mâinile. De obicei Ellie ținea 
pregătit un bol cu apă şi săpun şi vorbea în timp ce îşi înmui2 vârful 
degetelor în el. Mary Ellen a studiat mâinile Abrei, intorcându-le cu 
palmele în sus și apoi invers. I-a masat mai întâi o mână și apoi pe 
cealaltă. 

— Poți să deduci multe lucruri despre o persoană privindu-i 
mâinile. Mâinile tale sunt reci. 

Abra s-a simțit tot mai inconfortabil: 

— Deci eu am o inimă caldă. 

— Sau ai o circulație proastă. Sau ești emoționată, i-a răspuns 
Abrei cu un zâmbet rapid. Sau poate că mâinile mele sunt reci, fiindcă 
asta-i prima mea zi de lucru. Îmi simți mâinile reci? 

Abra n-a răspuns. Mary Ellen a scos un bol cu apă caldă și săpun 
și Abra şi-a introdus o mână în el, în timp ce Mary Ellen îi îndepărta 
oja de pe cealaltă. Aceasta purta o verighetă simplă de aur. 

— Ai mâini frumoase, domnişoară Scott. Dacă ai cânta la pian, ai 
putea cuprinde o octavă fără probleme. 

— Am cântat la pian. 

Ellen şi-a mutat privirea la ea. 

— Şi eu. 

După care a adăugat cu un râs autodepreciativ: 

— Nu prea bine, mă tem. 

Şi-a terminat lucrul la mâna dreaptă a Abrei, apoi a trecut la mâna 
stângă. 

— Muzica este bună pentru suflet. Ai cântat muzică clasică sau 
șlagăre? a întrebat-o ridicându-și iarăși privirea spre Abra. 

— Câte puțin din toate. Dar mai ales cântări creștine. 

I-a scăpat fără să vrea. 

— Ai cântat în biserică? 

— Cu mult timp în urmă. 

Ochii căprui ai lui Mary Ellen au scăpărat cu o străfulgerare caldă 
de umor: 

— Dar nu eşti chiar așa de bătrână, domnişoară Scott. De fapt, 
cred că eu sunt cu câțiva mai în vârstă ca tine. 

Abra a vrut să schimbe subiectul: 

— Deci astăzi e prima ta zi de lucru... 

— Am ajuns aici printr-o întâmplare. De fapt, mersul la biserică a 
făcut să mă aleg'cu slujba asta. Sau mai bine zis, venitul de [a biserică. 
În timp ce ne îndreptam spre casă, am văzut în parcarea Arroyo Seco 
o maşină și un bărbat încercând să schimbe un cauciuc. Charles a 
oprit imediat maşina. 

A râs ușor stânjenită: 

— Trebuie să recunosc că am încercat să-l conving să n-o oprească. 
Era îmbrăcat în costum, și singura mea grijă era cât va costa dacă va 
trebui să-l ducem la curățat. 

S-a uitat amuzată la Abra și a zis: 

— Trebuie să-l cunoşti pe Charles ca să înţelegi. Dacă vede pe 
cineva în nevoie, vrea imediat să-l ajute. Ei bine, bărbatul de lângă 
mașină era Murray. Cei doi au început să vorbească, și Charles i-a 
spus că suntem nou-veniți în regiune. Am venit fiindcă lui Charles 
i se oferise o slujbă mai bună, dar nu cunoşteam pe nimeni. Eu 

avusesem câteva cliente la San Diego. Şi iată că acum o iau iarăși de 
la capăt. Murray mi-a zis că aș putea să vin aici, fiindcă are nevoie de 
o manichiuristă. Deci iată-mă. 

A terminat de curățat și de pregătit unghiile Abrei. 

— Lac transparent sau colorat? 

— Roșu, a răspuns Abra indicând spre culoarea care îi plăcea lui 
Franklin. 

Ellen a luat sticluța și a scuturat-o. 

— Este o nuanță frumoasă. 

— Ca sângele. 

Abra și-a desfăcut degetele pe prosopul făcut sul. 

— Sau ca rubinele. 

Mary Ellen fredona o melodie în timp ce lucra. Abra a recunoscut 
imediat melodia și și-a amintit cuvintele: „Scumpe Isus“ era una din 
cântările preferate alc lui Mitzi. Gândul la Mitzi i l-a adus în minte 
pe pastorul Zeke, și apoi pe Joshua. Atunci a copleşit-o dorul de casă. 
Mary Ellen şi-a ridicat ochii spre ea şi şi-a cerut scuze. 

— Îmi pare rău. Am obiceiul să fredonez tot timpul. Cântarea 
asta mi-a rămas în minte de duminica trecută. Înainte fluieram, dar 
Charles mă tachina tot timpul din cauza asta. „Femeile care fluieră şi 
găinile care cotcodăcesc sfârșesc întotdeauna la fel“ îmi spunea. 

— Nu-i nimic. Nu-i din cauza ta. 

Mary Ellen și-a plecat iarăși capul și și-a văzut mai departe de 
lucru. 

— Unde mergi la biserică? a întrebat-o ea. 

— Nu merg. Nu mai merg. 

— Ţi-ai pierdut credința? 

Privirea lui Mary Ellen exprima îngrijorare, dar Abra i-a zâmbit 
melancolic: 

— Nu sunt sigură că am avut vreodată. 

De teamă că Mary Ellen ar putea să se lanseze într-un mesaj de 
evanghelizare, a adăugat încercând să păstreze un ton calm: 

— Şi, te rog, nu începe să-mi citezi versete din Biblie. Am crescut 
cu ele. 

Ochii lui Mary Ellen erau căprui deschis, ca ciocolata topită în 
lapte. 

— Mă voi strădui să nu mai fredonez. 

— Fredonează cât vrei. Nu mă deranjează. 

Dar o deranja. Auzind cântarea aceea, i-au năvălit în minte și 
altele — însoțite de amintiri care o trăgeau spre un curent subteran. 
Joshua plimbând-o în mașina lui ruginită, pastorul Zeke la amvon, 
Priscilla în ușa camerei de zi invitând-o să se uite împreună cu ei 
la Viaţa cu Elisabeth, Joshua cumpărându-i un shake de ciocolată 
şi cartofi prăjiți, Peter vizionând Victorie la mare, Joshua ducând-o 
într-o excursie pe dealuri, Mitzi pregătind cacao în bucătărie, Penny 
întinsă pe pat și citind din ultimul număr al unei reviste de cinema, 
și Joshua... 

Joshua. 

Abra a închis ochii. Ultimele două dăți când îl văzuse sfârșiseră 
prin a se certa din cauza lui Dylan. Câteodată voia să-i scrie și să-i 
ceară iertare pentru vorbele pe care i le spusese la mânie. Ba chiar 
îi trântise ușa în nas la ultima lor întâlnire. Probabil că acum era 
căsătorit cu Lacey Glover sau cu vreo altă fată. De ce gândul acesta îi 
aducea o durere ascuțită în inimă? Poate că îi va scrie până la urmă. 
Ar trebui să-şi înghită mândria şi să-i spună că a avut dreptate în 
legătură cu Dylan. Avea tot dreptul să-i răspundă: „i-am zis eu!“ 
Ar putea, de asemenea, să-i spună că a întâlnit pe altcineva mult mai 
drăguţ decât Dylan, care credea în ea, care avea să o transforme în 
cineva important, în cineva pe care oamenii vor recunoaște și vor 
invidia, în cineva pe care oamenii vor putea iubi. 

Dar ştia că nu-i va scrie. 

Dacă îi va scrie înapoi? 

Recepţionera s-a apropiat de masa lui Mary Ellen și i-a zis Abrei: 

— A sunat domnul Moss și a spus că a fost reținut și că vă aşteaptă 
jos şoferul. 

Abra i-a mulțumit. 

Mary Ellen a terminat de aplicat stratul final de ojă. 

— Să fixez următoarea întâlnire? 

Se uita la Abra cu atâta speranță, că aceasta n-a putut-o refuza. 
Da, va avea nevoie de o nouă programare cândva, săptămâna viitoare. 
Mary Ellen și-a notat totul în caietul ei de programări. S-a ridicat și 
ea în picioare când s-a ridicat Abra şi i-a zâmbit cald: 

— Abia aştept să ne vedem iarăși, domnişoară Scott. 

— Spune-mi Ab... 

S-a îmbujorat la gândul că era cât pe ce să facă o gafă. 

— Lena. 

În drum spre lifturi, Abra a cedat unui impuls de moment. În loc 
să se ducă la șoferul care o aştepta afară, a coborât la etajul al doilea, 
a găsit scările și s-a strecurat afară pe ieşirea de urgență. Alarma 
s-a declanșat, dar ea a fugit spre capătul aleii și a aruncat o privire 
rapidă în urmă înainte de a dispărea după colț. Ştia că va regreta mai 
târziu, dar trebuia să fie singură pentru o vreme. Dacă s-ar întoarce la 
apartament, acolo avea să fie Franklin. 

A încetinit pasul şi a hoinărit pe străzi. Avea cu ea doar o poșetuță 
în care purta o batistă, rujul și cheile de la apartamentui lui Franklin. 
N-avea nici măcar douăzeci de cenți ca să dea un telefon, cu atât 
mai puţin bani pentru un taxi. Franklin îi spusese că nu era nevoie să 
umble cu bani la ea. 

Soarele strălucea cu putere şi ea și-a pus ochelarii de soare. 
Nu trebuia să se îngrijoreze că ar putea-o recunoaşte cineva pe 
stradă. Se îndoia că ar putea fi recunoscută chiar şi după premiera 
de mâine. Era un film aşa de ridicol! O altă melodramă în alb și 
negru. 

După ce a parcurs câteva străzi au început s-o doară picioare 
din cauza tocurilor înalte. Simțea cum i se prelinge trunspirația pe 
spinare și se întreba dacă îi va uda și jacheta albă de in. Disperată 
să îşi odihnească picioarele pentru câteva minute, a intrat într-un 
magazin şi a căutat toaleta pentru femei. După ce s-a odihnit puțin 
pe canapea, și-a spălat mâinile şi şi-a stropit obrajii cu apă rece. Mary 
Ellen făcuse o treabă foarte bună. Vârfurile depetelor păreau înmuiate 
în sânge. Franklin mă va omori când voi ajunge acasă. 

Era deja după-amiaza târziu când a ajuns la blocul cu apartamente. 
Howard s-a uitat îngrijorat la ea: 

— Te simți bine, domnişoară Scott? 

Capul îi zvâcnea de durere și ar fi vrut să-și scoată pantofii. 

— Franklin este încă acasă? 

Howard nu știa, fiindcă abia se întorsese din pauză. A ţinut uşa 
deschisă ca ea să intre înăuntru. 

După ce uşile liftului s-au închis, şi-a scos pantofii cu tocuri înalte 
Şi a răsuflat uşurată. A descuiat ușa de la apartament, cu senzația că a 
umblat pe jos zile întregi. Poate că un duș fierbinte va face să-i treacă 
durerea de cap. 

— Lena! 

A auzit paşii lui pe hol. 

— Unde ai fost? Ai dispărut de câteva ore! 

Expresia feței i s-a schimbat de la îngrijorare la suspiciune. 

Abra a încercat să-și amintească ce a învățat la cursurile de dicție 
pe care le luase şi i-a răspuns cu o voce calmă şi demnă. 

— Îmi pare rău. Ar fi trebuit să-i spun şoferului că vreau să fac o 
plimbare. 

— O plimbare? 

— Da. 

Curajul pe care și-l adunase din răsputeri se risipea cu fiecare pas 
pe care el îl făcea spre ea. 

— Am făcut o plimbare. 

Franklin băuse. Nu prea mult, dar suficient ca să-i aprindă 
emoțiile pe care ea le întrezărise în ultimele câteva săptămâni. Ochii 
lui albaștrii păreau de oțel. 

— Cu cine ai fost? 

Ea l-a privit surprinsă: 

— Cu nimeni. 

Atunci a înțeles la ce se gândea. 

— Am fost singură, Franklin. Nu-am avut bani, altfel aş fi luat un 
taxi până acasă. 

Cuvintele ei sunau ca o acuzație, aşa că a îndulcit tonul. 

— Îmi pare rău că te-am făcut să te îngrijorezi. 

L-a ocolit şi a trecut mai departe. Respirația rece i se prelingea pe 
coloană în jos. 

— Unde de duci? 

— În bucătărie. Mi-e sete, vreau să beau apă. 

Umblase două ore prin soare, cu opriri frecvente, dar scurte, în 
magazine. Acum capul o durea de parcă ar fi fost pe punctul să explodeze. 

Franklin a urmat-o în bucătărie. Îi simțea privirea sfredelind-o în 
ceafă. 

— Chiar te aștepți să cred că ai fost singură în tot timpul ăsta? 

Cu mâinile tremurând, Abra a dat drumul la robinet. 

— Nu te-am minţit niciodată, Franklin. 

După ce a băut apa cu înghițituri mari, s-a simțit mai înviorată. A 
așezat paharul în chiuvetă și s-a întors spre el. 

— Nu mă întâlnesc niciodată cu cineva dacă nu aranjezi tu 
întâlnirea aceea. 

A simțit o ameţeală și s-a sprijinit de masă, temându-se să nu 
leşine. 

— Ai fost cu Dylan, nu-i așa? 

— Nu vreau să-l mai văd pe Dylan niciodată. Dintre toți oamenii, 
tu ar trebui să ştii asta. 

Ce minunat că Dylan îşi făcuse apariția la o petrecere din 
Hollywood la care participaseră şi ei. Franklin fusese ce! care îl văzuse 
primul şi o avertizase. Când s-a întors, l-a văzut zârnbindu-le și le-a 
spus că se bucură că-i vede şi că arată amândoi atât de bine. Într-un 
fel, Abra s-a simțit uşurată, fiindcă şi-a dat seama că-l disprețuiește 
mai mult decât îl iubise vreodată. 

— Să nu îndrăzneşti să mă minți vreodată, Leua. 

Doar semnase un contract cu Frar:klin. Ar trebui să aibă încredere 
în ea. Dar ea ştia de ce nu are încredere. În ultimele două tuni încetase 
s-o mai vadă ca pe o clientă. Cum obișnuia să spună Mitzi, trenul 
gonea spre ea, şi ea nu ştia cum să sară de pe șice. 

Lena. Abra şi-a dus mâinile umede la tâmplele care-i zvâcneau. 
Aşa o vedea acum. Nu mai era Abra. Abra a dispărut de pe suprafața 
pământului din punctul de vedere al lvi Franklin, fiindcă aşa voia el. 
Cioplitorul de staruri credea că a înlăturat așchiile vechii Abra. Își 
realizase opera cu ajutorul daltei şi a ciocanului de lemn. De ce nu 
putea fi Abra în intimitatea acestui apartament? De ce insista ca ea să 
joace rolul Lenei pretutindeni? 

I-a pus odată această întrebare și el a râs. I se părea că numele Roy 
Scherer sună sexy? Sau Archibald Leach? În schimb, Rock Hudson și 
Cary Grant sună cu mult mai bine. Lena Scott era un nume potrivit 
pentru o stea. Ăsta era numele ei acum. Ar fi bine să se obişnuiască 
cu el. 

Ceva în ea s-a revoltat. Voia să fie cunoscută pentru ea însăşi. Abra 

era o ființă din carne și sânge, pe când Lena Scott era o plăsmuire 
a imaginației lui Franklin. Sau cel puțin aşa fusese la început. Dar 
ştia că nu foloseşte la nimic să se certe cu el. Era clar că luase deja o 
decizie definitivă în privinţa ei. Lena Scott, nu Abra Matthews, era 
femeia pe care o putea transforma într-un star. 

Totuşi, se părea că viziunea lui în privința a ceea ce putea fi se 
schimbase în ultimele câteva săptămâni. Simțise schimbarea subtilă din 
el. Lena devenea în Franklin mai reală decât Abra. Şi el o voia pe Lena. 

Franklin o cerceta încă îndeaproape: 

— Spune-mi unde ai fost. 

Simţea flacăra ce iradia dinspre el. Era furie sau altceva? 

— Nici măcar nu ştiu, Franklin. Pur și simplu am vrut să mă plimb 
şi să fiu puţin singură. 

— Eşti singură în fiecare seară, în patul tău. 

Ceva din felul cum spusese aceste cuvinte îi întinsese nervii la 
maxim. 

— Poate că am vrut să mă răzvrătesc împotriva ta, măcar o dată. 

Voise să încalce restricțiile lui alimentare draconice și să cumpere 
un hamburger, cartofi prăjiți şi un shake, dar n-avusese bani. Așa că 
s-a mulțumit să se plimbe. Fusese într-un parc şi se așezase într-un 
leagăn. Apoi hoinărise iarăşi şi în cele din urmă se întorsese acasă. 

— Uneori am impresia că apartamentul ăsta-i o închisoare. 

Dar nu intenționase să spună că el e un gardian. 

— Îți sunt recunoscătoare, Franklin, sincer îți sunt recunoscătoare. 
Dar uneori... 

A clătinat din cap şi a adăugat: 

— E-aşa de greu. 

Lacrimi de epuizare au umplut ochii Abrei. Nu avusese nicio zi 
liberă în ultimul an şi jumătate. Dar nici el nu avusese. 

— Nu înțeleg cum de tu nu oboseşti niciodată, Franklin. 

— Vom avea timp să ne odihnim într-o zi. 

Într-o zi. 

— Fac tot ce-mi ceri. Totul. Şi sunt aşa de obosită. Nu pot nici să 
dorm. 

Trăise cu nervii întinși la maxim în ultimele săptămâni, tresărind 
la orice zgomot din apartament. 


263 


FRANCINE RIVERS 


— Atât de obosită, încât vrei să cred că ai umblat ore întregi pe 
jos în loc să vii acasă. 

O fisură în platoşa ei protectoare a plesnit, şi ea a irupt: 

— Am obosit să mi se spună ce să fac în fiecare secundă din fiecare 
zi! Am obosit ca fiecare minut al existenței mele să fie controlat de tine! 

— Calmează-te, a spus Franklin şi s-a apropiat de ea. 

— Am făcut tot ce-ai vrut, şi tot mă presezi. 

Rostise aceste cuvinte cu voce ridicată și imediat după aceea a 
conștientizat stridența țipătului ei. Lena Scott n-ar fi vorbit așa. A 
tăcut. Tremura iarăși uşor din cauza nervilor. De ce nu-i niciodată 
suficient ceea ce sunt eu? 

Franklin a luat-o în braţe. 

— Ştiu care-i problema cu tine. Asta-i probiema cu amândoi. Nu 
putem să mai continuăm aşa, Lena. Căci dacă o facem, înnebunim. 

Abra l-a privit şi a oftat uşor. 

O întâlnise în sfârşit pe Pamela Hudson la ultima petrecere, cu o 
lună în urmă. Franklin fusese prietenos cu ea şi cu soțul ei, semn sigur 
că nu o mai iubea. Când cineva îi abătuse atenția lui Franklin, Pamela 
i-a şoptit repede: „Trebuie să ai grijă cu Franklin.“ Abra a întrebat-o 
ce vrea să spună, și ea i-a răspuns cu o încruatare: „N-ai observat 
cum se uită la tine? Toată lumea credea că e îndrăgostit de mine, dar 
adevărul este că era îndrăgostit de ceea ce făcuse Jin mine. Primeşte 
un sfat de la cineva care îl cunoaşte pe Franklin mai bine decât se 
cunoaște el însuși. E încordat la maxim. Este în starea asta de multă 
vreme.“ Apoi Pamela i-a atins uşor braţul şi a avertizat-o: „Ai grijă să 
nu te tragă şi pe tine după el.“ 

Cinci minute mai târziu, apăruse fostul iubit al Abrei. Franklin nu 
păruse tulburat la vederea Pamelei la brațul soțului ei, dur vederea lui 
Dylan îl înfuriase. Văzuse asta în ochii lui și o simţise în fermitatea cu 
care îi strângea brațul. Parcă ar fi vrut să-i spună lui Dylan: E a mea. 
Nu te apropia de ea, dacă orei să n-o incurci. 

Dar Dylan se distra de minune, etalându-și şarmul şi recurgând 
la măguleli. Văzuse deja noul film. Cum? Avea relații la studiouri, nu 
ştia asta? „Bravo, Lena“ Ochi lui negri îşi băteau joc de noul ei nume. 
„Vei deveni o proprietate valoroasă, iubito. Bravo, Franklin. Încă mai 
eşti teribilul vrăjitor din Oz. 

Abra nu zise nimic. Rolul ei în Zorii zombilor nu solicitase o 
virtuozitate artistică deosebită. La audiție, regizorul îi ceruse doar să 
îmbrace un costum de epocă şi apoi un neglijeu. Şi vruse s-o audă 
țipând. 

După venirea lui Dylan, Franklin fusese gata să plece de la 
petrecere. 

Din seara aceea, tensiunea a crescut din ce în ce mai mult în 
apartamentul lor. Amândoi ştiau motivul. Ochii albaştri ai lui 
Franklin își pierduseră intensitatea de oțel. 

— Te doresc, i-a spus simplu, aproape ca pe o scuză. Te doresc de 
multă vreme. 

Astăzi, în soarele strălucitor din sudul Californiei, Abra șştiuse 
cu ce avea să se confrunte la întoarcere. Franklin o pregătise pentru 
rolul pe care se aştepta ca ea să-l joace în filmul ce se derula în 
mintea lui. 

Sfâşiată între recunoştinţă și frustrare, familiaritate și frică, a 
clătinat din cap. Îi datora totul. Unde ar fi acum, dacă n-ar fi luat-o 
el? Ar fi ajuns pe stradă, vânzându-și trupul ca zecile de fete pe care 
le văzuse în lungul drum spre casă. i era recunoscătoare pentru asta, 
sincer îi era. Dar de ce trebuia s-o împingă întotdeauna cu atâta forță 
din spate? 

Şi-a presat tâmplele cu degetele. 

— Mă doare capul îngrozitor, Franklin. 

S-a îndepărtat de el, vrând să câștige distanță şi timp. 

— Şi crezi că pe mine nu mă doare capul după ce m-am îngrijorat 
toată după-amiaza? Crezi că nu m-am îngrijorat cu cine eşti și ce 
faci? 

S-a apropiat iarăşi de ea și Abra s-a simțit ca prinsă într-o capcană. 

— Uită-te la mine. 

Ea l-a ascultat şi privirea lui i-a mângâiat chipul. 

— Tu ești Lena Scott. Nu poți să mergi aşa, pur şi simplu, la o 
plimbare. Nu ești în siguranță. 

— Dar nimeni nu mă cunoaşte. 

A văzut sângele pulsând în gâtul lui Franklin, şi atunci i s-a 
accelerat şi ei pulsul, dar nu din cauza dorinței. 

— Mâine seară-i premiera. Pariez că peste o săptămână fanii 

isterizați vor încerca să te găsească. Şi vei primi nenumărate scrisori 
de dragoste prin poștă. 

Cu o mână o ţinea de braț, iar cu cealaltă îi dădea părul la o parte 
de pe fruntea umedă. Atingerea lui nu era nicidecum platonică. 

— Vreau să te protejez 

Şi-a trecut încheieturile degetelor peste obrazul ei şi a continuat: 

— "Ți-am promis un început nou în viață, nu-i aşa? Îmi respect 
promisiunea. Ai văzut cum se uită oamenii deja la tine? Când intri 
într-o încăpere, toți bărbații observă. Până și Dylan părea vrăjit de 
tine. Ţi-a plăcut asta, nu-i așa? 

Da, îi plăcuse. Răzbunarea fusese dulce — preț de aproape două 
secunde, până când în ochii lui s-a ivit privirea aceea batjocoritoare. 
Era evident că nu o iubise niciodată. Şi nici n-o va iubi. Dylan era 
incapabil de iubire. În clipa aceea s-a simțit uşurată, înțelegând că 
nici ea nu-l iubise. Încă făcea ca inima ei să bată mai puternic, dar nu 
din dragoste. Simțea instinctiv că Dylar. este periculos, că îi făcuse 
plăcere s-o rănească şi că ar vrea s-o rănească iarăși. Dar nu-i va mai 
da ocazia s-o facă, niciodată. 

Primele semne de gelozie din partea lui Franklin s-au manifestat 
încă din seara în care îl întâlnise pe Elvis Presley. Desigur, ea fusese în 
extaz, dar i-au ajuns zece minute în compania lui ca să-şi dea seama 
că era doar un băiat drăguţ căruia îi plăceau fetele şi savura atenția 
ce i se acorda. Nici el nu era fericit să-i spună alții tot timpul ce să 
facă. Abrei îi plăcuse accentul lui sudic tărăgănat şi totodată aprig, 
dar observase că ochii lui treceau rapid de la o fată drăguță la alta. 
Era ca un băiețel într-un magazin de bomboane. Când a apărut un 
fotograf, a prins-o imediat de talie. Atunci l-a văzut pe Franklin 
încruntându-se și a crezut că îi cerea să zâmbească. Așa că a zâmbit. 
Două secunde mai târziu, o altă aspirantă la celebritate, însoțită de un 
manager băgăreț, a împins-o la o parte. Franklin a glumit că era cât 
pe ce să leşine, dar Abra i-a amintit că el o împinsese atât de aproape 
de Elvis încât să poată purta o conversație personală cu el. 

Şi acum Franklin o atingea. I-a luat fața în palme și i-a spus: 

— M-am îndrăgostit de tine. 

Abra i-a apucat strâns încheieturile de la mâini. 

— Te-ai îndrăgostit de Lena, Franklin. 

— Tu ești Lena. 

— Mâinile lui tremurau uşor când i-a netezit părul. 

— Ştii că n-am mai fost cu o femeie de când te-ai mutat tu aici? 

Oare dacă-i ceda va avea mai multă încredere în ea? Avea să mai 
relaxeze puțin lanțurile acelea de fier care o țineau legată? A încercat 
să mai câştige timp. 

— Uneori mi-e frică de tine. 

— De ce? Niciodată nu ți-aş putea face vreun rău. 

Abra a plecat capul: 

— Ştiu, dar... 

El i-a atins bărbia și i-a zis: 

— Toţi dir, blocul ăsta cred că dormim deja împreună. 

— Şi ăsta-i un motiv ca s-o facem? 

— Sunt bărbat, L.ena, nu eunuc. 

Abra a simţit cum nevoia creşte în el. O voce blândă din inima ei îi 
şoptea: Fugi, dar o voce mai puternică îi spunea să se gândească ce preț 
ar trebui să plătească dacă ar ieşi pe uşă. Voia să rămână săracă și să 
umble pe Bulevardul Hollywood ca atâtea fete care veniseră în orașul 
acesta devorator de umanitate pentru a-și împlini un vis? Franklin îi 
oferise totul, cu condiția să îndeplinească rolul ce-i revenea ei. 

A simțit imboldul de a fi onestă: 

— Nu te iubesc, Franklin. 

— Nu încă, i-a răspuns el cu multă convingere. 

Poate că se va îndrăgosti de el. ÎI respecta. Şi îl plăcea de cele mai 
multe ori. A gemut din cauza durerii de cap. Atunci Franklin a spus că-i 
va da ceva ca să-i treacă. A condus-o pe hol până în camera ei şi i-a zis: 

— Odihneşte-te. Mă întorc imediat. 

A plecat ca să-i aducă o pastilă și un pahar cu apă, şi când a revenit, 
s-a așezat pe marginea patului. 

— În scara asta nu mergem nicăieri. 

I-a atins fruntea cu degetele și a comentat: 

— Să nu te îmbolnăvești, căci mâine trebuie să mergem la premieră. 

A mai zăbovit o clipă şi ea s-a temut că se va apleca peste ea şi o 
va săruta. Dar i-a zis: 

— Te las să dormi acum. 

Apoi s-a ridicat și a închis încet ușa în urma lui. 


267 


ZI i 


M-am hotărât să-L urmez pe Isus, 
Nu-i drum napoi, nu-i drum napoi. 
S. SUNDAR SINGH 


A 
n ciuda temerilor Abrei, o mulțime mare de oameni aştepta 


la Cinematograful Fox Village ca să vadă premierea. Ea și 

Franklin au ajuns într-o limuzină neagră şi au păşit printre 

fulgerările blițurilor și microfoanele întinse. Abra a pozat în rochia 

ei de satin verde închis în timp ce Franklin îi ținea şalul de nurcă, 

după aceea a pozat iarăși alături de Tom Morgan, actorul principal. 
Apoi a intervenit Franklin şi i-a spus că trebuic să intre în sală. 

Filmul nu era o capodoperă, dar părea să placă celor mai mulți 
spectatori. Un critic s-a întors în spate și i-a zis ivi Franklin: 

— Filmul este o prostie. 

— Dar...? a zâmbit Franklin încrezător. 

Bărbatul a râs. 

— Ai dat iarăși lovitura, Franklin. Fata are stofă de vedetă. 

După ce i-a tras Abrei cu ochiul, s-a întors ca să urmărească filmul 
în continuare. 

Franklin era foarte fericit pentru succesul ei. La sfârșitul premierei 
s-au dus la petrecerea dată de producător pentru a celebra evenimentul. 
Acolo a ciocnit cu Abra un pahar cu şampanie: 

— Bravo, Lena. 

Abra fuscse prea emoționată ca să poată mânca ceva toată ziua, 
de aceea Franklin s-a dus la bufet şi i-a pregătit un mic platou. Ea 
a mâncat ce era pe platou, apoi a mai băut un pahar de şampanie. 

Când orchestra a început să cânte, a dorit să danseze. Ea ar fi vrut să 
mai stea, dar Franklin i-a zis că era deja târziu şi că a doua zi aveau 
programată o întâlnire. Amândoi erau bine dispuși când au ajuns 
înapoi la apartament. 

După ce Franklin a descuiat ușa şi a deschis-o, Abra și-a ridicat 
braţele şi a intrat în pași de dans, cântând „Aprilie în Paris...“ 

Franklin a râs și a închis ușa la loc: 

— Va trebui să mai lucrăm la partea cu cântatul. 

Abra s-a întors spre el, agățându-se de reverele lui ca să nu cadă: 

— Am avut succes, nu-i așa? 

— Da. 

Când Franklin s-a aplecat și a sărutat-o, a oftat surprinsă şi s-a 
clătinat într-o parte, însă el a sprijinit-o. 

— Lena. 

Apoi a luat-o în brațele lui şi şi-a lipit buzele de ale ei. După o 
clipă s-a oprit, a prins-o de mână şi a tras-o după el pe hol. Abra s-a 
oprit lângă dormitorul ei, dar s-a simțit trasă înainte. 

— Franklin. , 

— Sss! 

— Nu te va durea, îți jur. 

Şi s-a ținut de cuvânt. N-a durut-o. Dar nici n-a mişcat-o în vreun 
fel. 

— Am vrut să aştept. Am vrut să-ți dau mai mult timp. 

Apoi a oftat relaxat: 

— Data viitoare va fi mai bine. 

Data viitoare. Abra ştia că nu mai era cale de întoarcere. 

Când Franklin a adormit, Abra a încercat să se ridice, dar el s-a 
trezit și a tras-o iarăși aproape. 

— Unde te duci? 

— În camera mea. 

— Asta-i camera noastră de acum înainte. 

Şi-a trecut brațul pe sub gâtul Abrei și a pus un picior peste 
picioarele ei. 

— Te iubesc, i-a zis frecându-și nasul de gâtul ei. Miroși foarte 
bine. 

După ce a oftat scurt, a adăugat: 

— Culcă-te la loc, Lena. 

Ea și-a stăpânit impulsul de a se elibera din îmbrățișarea lui și s-a 
forțat să se relaxeze. Franklin și-a relaxat strânsoarea pentru ca ea să 
se poată întoarce într-o parte şi să-i folosească braţul ca pernă, iar cu 
cealaltă mână a îmbrățişat-o posesiv. 

Abra a rămas trează în întuneric, ascultându-i respirația şi 
simțindu-i căldura trupului lipită de spatele ei. 

Viața ar fi perfectă dacă ar putea să se îndrăgostească de el. 

Va încerca să facă asta. 

Dar mai întâi de toate trebuia să uite că Abra Matthews a existat 
vreodată. 


SOSI 


Viaţa a revenit la vechea rutină pentru Joshua - munca, timpul 
petrecut cu prietenii, citirea Bibliei, excursiile pe dealuri în zilele 
libere — dar simțea cum creşte în el ncliniștea, sentimentul că viața și 
planul lui Dumnezeu pentru el nu se reduceau la atât. 

Tatăl lui îi lăsase un bilețel prin care îl anunța că avea ședință de 
comitet și va ajunge târziu acasă. Şi-a încălzit pentru cină mâncarea 
rămasă de la prânz şi, frământat, a decis să meargă la film. Habar 
n-avea ce rula, dar s-a dus oricum la cinematograf. Piaţa orașului 
era plină de maşini parcate, aşa ca a trebuit să îşi lase maşina după 
colț. Reclama luminoasă de pe marchiza cinematografului anunța cu 
litere mari şi roşii filmul Zorii zembilor. S-a strâmbat nemulțumit 
și a pornit spre Cafeneaua lui Bessie, uitându-se în treacăt la afişul 
filmului din spatele unui geam de sticlă. Când l-a văzut, l-a trecut 
un val de căldură, apoi un fior de gheaţă. A făcut un pas înapoi și s-a 
uitat mai atent. 

Joshua nu se aşteptate niciodată s-o vadă pe Abra pe afişul unui 
film de groază. Acum avea părul lung şi negru, nu roșcat ca înainte. 
Afişul o prezenta țipând şi fugind îngrozită de un zombi care o 
urmărea cu brațele întinse. 

A citit genericul. Lena Scott. Tatăl lui îi spusese că Abra își 
schimbase numele. Îi spusese că Priscilla i-a văzut fotografia într-o 


270 


PODUL SPRE CASĂ 


revistă de cinema. Joshua s-a îndreptat spre casa de bilete, unde a 
recunoscut o adolescentă din biserică. 

— La cât începe Zorii zombilor? 

Fata s-a uitat la el şocată: 

— A început acum zece minute. 

— Un bilet, te rog. 

— Eşti sigur? Nu-i genul tău de filme. 

— Tu l-ai văzut? 

— Da... păi... de trei ori, a răspuns ea roșind. 

Era vineri seara şi cinematograful era aglomerat. A găsit un loc 
în spatele sălii, între două cupluri de tineri care nu păreau fericiți 
că şedea lângă ei. Dar el i-a ignorat şi şi-a ațintit privirile asupra 
marelui ecran. Era într-adevăr Abra, îmbrăcată în crinolină, cu talia 
încorsetată și cu un decolteu adânc care dezvăluia prea mult. 

Acţiunea se desfăşura în New Orleans, înainte de Războiul Civil. 
Logodhnicul ei avea o plantație şi sclavi care practicau voodoo. A fost 
o nuntă, unde Abra a dansat fericită cu frumosul ei mire, care câteva 
zile mai târziu a căzut de pe cal şi a murit. În timp ce îi plângea 
dispariția, soacra ei s-a dus la sclavi şi aceștia au îndeplinit un 
ritual care garanta că fiul ci se va ridica din mormânt. Şi s-a ridicat 
într-adevăr, sub forma unui zombi care i-a sugrumat pe potenţialii 
pețitori ai tinerei sale văduve, după care a dispărut într-o mlaștină. 
Mai târziu s-a întors cuprins de o furie criminală, furişându-se prin 
întuneric ca să înşface victimă după victimă. Din fericire, producătorii 
îi lăsau pe spectatori să-şi imagineze singuri festinul monstrului, deși 
de fiecare dată când cineva pipa pe ecran câteva zeci de fete din sală 
țipau şi ele. 

Apoi muzica s-a schimbat, avertizând publicul că frumoasa 
mireasă a sceleratului mort — îmbrăcată într-o cămașă de noapte 
vaporoasă de şifon şi dantelă şi adormită în patul ei cu baldachin — 
era în pericol. Înaintea acestei scene, zombiul s-a oprit de două ori pe 
peluza din fața casei uitându-se tragic la fereastra ei. De data aceasta, 
a deschis poarta scârțâitoare a mausoleului şi s-a îndreptat cu mersul 
lui încet, stângaci şi greoi spre conac. Fata s-a zvârcolit în pat, apoi 
s-a ridicat în şezut, cu cămaşa de noapte abia acoperindu-i sânii grei. 

Joshua a simțit o zvâcnire văzând-o aşa, în neglijeu. L-a trecut 

un val de căldură când ea a dat cearşafurile la o parte expunându-şi 
picioarele lungi şi delicate. Câţi bărbaţi din sala de cinema simțeau 
ceea ce simţea el? 

Fata şi-a strigat servitoarea, care tocmai atunci era atacată jos. 
După ce a îmbrăcat un capot transparent, a fugit la fereastră şi a privit 
în noaptea luminată de lună. Un lup hăulea în depărtare. 

Joshua şi-a dat ochii peste cap, întrebându-se dacă nu cumva din 
pădure avea să iasă un vârcolac ca să salveze întreaga situație. 

Zombiul a urcat scările, a deschis ușa și s-a târât în lumina lămpii. 
Fata ar fi trebuit să fie surdă ca o cizină ca să nu audă tropăitul și 
hârşâitul paşilor lui pe podeaua de lemn a dormitorului, dar ea stătea 
liniştită, aplecându-se pe fereastra deschisă, tânjind după ceva sau 
cineva, cu părul căzându-i în valuri pe umeri. În cele din urmă s-a 
întors dar, desigur, a fost prea târziu. 

Țipătul Abrei a străpuns inima lui Joshua. Părea atât de autentic, 
încât i s-a făcut pielea de găină. 

Înmormântarea a avut loc într-un cimitir vechi. Sicriu! era deschis 
şi Abra zăcea moartă în el îmbrăcată într-o rochie de mireasă, cu 
văl şi cu flori de bougainvillea împrăştiate pe piept ca nişte stropi 
întunecaţi de sânge. Frații ei au plâns în timp ce au introdus sicriul 
în mausoleul familiei şi apoi au încuiat poarta în urma lor, dispărând 
în noaptea care se lăsa. Copacii erau acoperiți de inuşchi şi ceața 
învăluia pământul pe măsură ce luna se ridica pe cer. Zombiul s-a 
oprit la poarta mausoleului, a rupt lacătul cu mâinile goale şi a intrat 
înăuntru. În scena următoare, reuşise cumva să-și scoată mireasa 
din sicriu, care se transformase și ea într-un zombi, firește, dar spre 
deosebire de macabrul ei soț, ea era sublimă, deşi expresia feței şi 
ochii îi arătau fără viață şi chipul vădea paloarea morţii în lumina 
lunii. Când monstrul a luat-o în brațele lui descărnate, ea a gemut 
extaziată. În ultima scenă, cei doi se pierdeau ținându-se de mână în 
cețurile mlaştinii. Împreună. Pentru totdeauna. 

Joshua I-a mulțumit lui Dumnezeu când filmul s-a terminat. 

Un băiat care şedea cu două rânduri mai în fața lui a râs zgomotos: 

— Omule, ce film prost! 

— Probabil că îi vor face şi o continuare. 

— Filmul a fost penibil, dar tipa a fost grozavă, nu-i așa?! Uau! 

— O, aa. Merită să mai cumpărăm un bilet ca s-o vedem încă o 
dată. 

— Când s-a întins peste fereastră am crezut că o să-i cadă cămașa 
cu totul de pe ea. 

Băiatul a râs şi a concluzionat: 

— Hai să-l mai vedem o dată. 

Simţind că i se face silă, Joshua a ieşit afară, la aer curat. Soarele 
apusese deja. A urcat în maşină şi a ieșit afară din oraş. A parcat la 
locul lui obişnuit și a început să hoinărească pe dealuri. S-a aşezat 
jos, cu spatele sprijinit de un bolovan, și s-a uitat în sus la stele. Ar fi 
vrut să meargă la Hollywood şi s-o caute. Ar fi vrut s-o convingă să 
se întoarcă acasă. Şi apoi? Putea s-o lege? 

Inima i s-a mai domolit, dar capul îi vâjâia încă. Abra arăta 
atât de diferit. Numai cineva care o iubea şi o cunoştea bine ar fi 
putut-o recunoaște. Ceilalți ar fi putut crede că Lena Scott seamănă 
remarcabil cu Abra Matthews, însă ar fi refuzat să creadă năstruşnica 
idee că o fată din Haven ar fi putut ajunge actriță de cinema, cu atât 
mai mult una care să emane senzualitate asemeni unei curtezane 
experimentate. 

Poate că Lena Scott era alter-egoul Abrei. 

Joshua şi-a trecut degetele prin păr şi şi-a sprijinit capul în mâini. 
Era bărbat, şi nu era orb. Abra se maturizase şi se împlinise la trup 
în ultimii trei ani. Nu mai era adolescenta roșcată şi inocentă, ci o 
brunetă erotică, pricepută să mimeze inocența cu ochi lumești. Nu 
numai adolescenții o priveau pofticioşi. Şi băieții aceia nu erau 
singurii care voiau să vadă filmul de mai multe ori. 

Abra era o actriță care juca în filme de categoria B. 

Dar ţipătul acela. Şi privirea din ochii ei. Erau și acestea 
prefăcătorie? 

Joshua a luat o piatră şi a aruncat-o pe deal în jos în umbrele 
ce învăluiau versantul. Oftând, şi-a ridicat privirile şi a contemplat 
cerul nopții, pe care stelele străluceau ca nişte particule incandescente 
de praf. Va aştepta. Va aștepta până când va simţi imboldul să facă 
ceva mai mult de atât. Chiar dacă prilejul pentru acel ceva nu va sosi 
niciodată. 

Joshua şi-a parcat mașina pe strada din fața casei. Tatăl lui era încă 

treaz şi lumina din bucătărie era aprinsă. A intrat pe uşa din spate şi 
l-a găsit şezând la masă. 

— Îmi pare rău că am întârziat. 

— Nu-i nimic. N-am fost îngrijorat. 

— Ai mâncat? 

Joshua a deschis frigiderul şi a scos ingredientele necesare pentru 
un sandvici. 

— Aş putea să-ți pregătesc ceva. 

— Am mâncat la Bessie. 

Tonul lui mohorât l-a făcut pe Joshua să se uite mai atent la el. 

— Ai văzut afişul filmului? 

— Da. 

— Eu am văzut filmul. 

A scos un cuțit pentru unt, a deschis un borcan cu muştar şi a 
întins puțin din conținutul lui pe o felie de pâine. 

— şi? 

— E o actriță bună. 

— Aşa a fost întotdeauna. 


Franklin şi-a turnat un pahar de whisky şi s-a aşezat pe canapea 
cu un scenariu în mână. 

— Cântă ceva. 

Abra s-a îndreptat spre scăunelul de la pian. 

— Numai să nu fie gama. 

Franklin părea iritat. În ultimele zile citise mai multe scenarii 
căutând eternul perfect care s-o propulseze pe Lena Scott în 
următoarea etapă a călătoriei sale prin lumea virtuală a celuloidului. 

— Ceva uşor. 

A început să-şi plimbe încet degetele pe clape şi să fredoneze 
ca Mary Ellen: „Mai sus, tot mai sus, zi de zi mă-nalț mai sus, și mă 
rog pe calea mea mereu: «Doamne, întărește-mi paşi pe cale mai sus, mai 

u 
sus.» 
Nu şi-a dat seama că a început să cânte până când Franklin i-a zis: 

— Văd că lecţiile de canto îţi sunt de folos. Îmi place piesa asta. 
Ea rezumă foarte bine căutarea noastră, nu-i așa? Încercăm să urcăm 
tot mai sus. . 

Abra și-a ridicat mâinile de pe pian când a conștientizat că tocmai 
cântase un potpuriu de cântări creștine pe care Mitzi îl alcătuise 
pentru ea ca preludiu. S-a ridicat, s-a dus la geam și s-a uitat în jos 
la strada aglomerată. Lui Franklin nu-i plăcea rag-ul, ei nu-i plăcea 
blues-ul. Nu avusese intenţia să fredoneze cântări creştine, acestea 
i-au venit în minte din senin. Oare Dumnezeu îi juca o festă crudă? 

— Putem să mergem la un magazin de articole muzicale ca să 
cumpăr nişte partituri? 

— N-ai timp de așa ceva. Încercăm din greu să te facem actriță, 
nu pianistă de concert. 

Franklin a luat scenariul pe care mai înainte îl lăsase din mână, l-a 
aruncat pe măsuţa de cafea şi i-a făcut semn cu mâna. 

— Vino aici. 

Tonul cu care rostise aceste cuvinte a făcut să-i îngheţe sângele în 
vine, dar s-a supus ca un câine chemat de stăpân. Franklin și-a trecut 
un braț după umărul ei şi i-a zis: 

— Eşti undeva departe astăzi. La ce te gândeşti? 

Franklin controla deja prea mult din viața ei. Nu voia ca el să-i 
cunoască și gândurile. 

— Scenariul acela e bun sau prost? 

— Lasă scenariul. 

I-a ridicat bărbia şi a sărutat-o. Abra a luptat cu dorința să se 
tragă înapoi, să se ridice și să plece de lângă el. Știa că asta l-ar jigni 
sau l-ar înfuria; una ducea întotdeauna la cealaltă. Şi atunci va spune 
ceva ce o va face să se simtă şi mai vinovată. 

— Hmmm, miroși bine. 

— Murray încearcă nişte produse noi pe mine. 

— Spune-i că sunt de acord. 

Ea nu avea dispoziție pentru ceea ce voia el, de aceea a încercat 
să-i abată atenția asupra afacerilor. 

— Spune-mi cum e scenariul. 

— Destul de bun. Un western. 

— Poţi să mă vezi călărind şi trăgând cu puşca? 

Probabil că va aranja să ia câteva lecții ca să învețe şi una şi alta, 
dacă credea că scenariul era potrivit pentru ea. 

— Vei interpreta rolul unei prostituate cu o inimă de aur ca Miss 
Kitty Russell din Gunsmoke. 

Drăguţ. 

— Miss Kitty este proprietara unui saloon, nu o prostituată. 

— Deşi ai stat doi ani cu Dylan și cu Lilith, tot naivă ai rămas. 

S-a ridicat și s-a îndreptat spre bar. Ea l-a urmat şi l-a urmărit 
cum umple paharul lui cu Chivas Regal, iar pe al ei cu rom și Coca 
Cola și îl împinge spre ea. Îi dădea întotdeauna ceva de băut înainte 
să-i vorbească despre ceva neplăcut. Ca de exemplu despre actorie. 
Începuse să-şi dea seama că nu avea să se simtă niciodată confortabil 
în fața camerelor de luat vederi. Filmarea la Zorii zombilor a durat 
două luni, şi în fiecare zi i-a fost rău din cauza emoțiilor. Nu avea să se 
obișnuiască niciodată să fie privită prin lentile. O făcea să se simtă ca 
un microb sub un microscop. Tot ce făcea și spunea era studiat, criticat. 

— Ai văzut vreodată Di/igenza? a întrebat-o în timp ce și-a ciocnit 
paharul de al ei. Este în acelaşi stil. 

Abra a sorbit din băutură. l-o preparase prea tare. 

— Nu-mi place să joc în filme, Franklin. 

— Toți oamenii sunt actori într-un fel ssu altul, Lena, dar tu ai 
un talent nativ. 

Auzea vreodată ce-i spunea ea? 

— Mi se face rău de cum intru pe platou. 

— Tracul ține de meseria de actor. Mulţi actori au trac. Câteodată 
acesta dă interpretării un anume dramatism. 

N-avea rost să se certe cu el. Oricum n-avea să accepte un refuz 
din partea ei. A lăsat paharul. Numai gândul că va mai juca într-un 
film o tensiona la maxim. Toţi oamenii aceia care stăteau dincolo 
de reflectoare şi îi urmăreau orice mişcare. Era și mai neplăcut când 
trebuia să poarte o cămaşă de noapte transparentă. 

Franklin a luat scaunul de lângă ea şi a început să-i vorbească 
despre scenariu. Abra și-a terminat băutura şi s-a ridicat. El i-a mai 
preparat una în timp ce ea se plimba agitată de ici-acolo. Şi vorbea 
fără încetare. 

— N-am putea face o plimbare, Franklin. Simt că mă înăbuș aici. 

Franklin a pus paharul cu rom şi Coca Cola pe masă și i-a zis să 
se așeze și să-l bea. Asta avea s-o ajute să se relaxeze şi să gândească 
limpede. 

Abra a luat paharul, l-a golit şi l-a pus înapoi pe masă. 

— Acum eşti mulțumit? 

După aceea s-a întins pe canapea. Muşchii i s-au relaxat și a simțit 
în interiorul ei o căldură şi o moliciune plăcută. Franklin i-a vorbit 
despre afaceri, despre recenziile cinematografice, despre competitori 
şi despre audițiile ce se apropiau. Abra ura audițiile. 

El s-a așezat pe marginea canapelei şi i-a dat părul înapoi de pe 
frunte. 

— Nici măcar nu mă asculți, nu-i aşa? 

— Nu-mi place actoria, Franklin. 

— Ştiu. 

Mâna lui s-a plimbat în jos pe trupul ei. 

— Dar te pricepi foarte bine. 

Abrei nu i-a plăcut felul cum a spus acest lucru. 

— Mă pricep la țipat. 

Recenzorii au apreciat partea aceea din rolul ei, dar nu tot atât de 
mult ca felul cum arăta în cămașa de noapte transparentă. 

— Nu voi fi niciodată ca Susan Hayward sau Katherine Hepburn. 

De ce n-o spui cu voce tare? 

— Sau ca Pamela Hudson. 

El şi-a luat mâinile de pe ea: 

— N-ai citit ziarele? Ultirnul ei film a fost o catastrofă. Cariera ei 
e terminată. 

— Nu cred că-i pasă, Franklin. 

— Ba da, îi pasă. Crede-mă că-i pasă. O cunosc bine. Uiţi că am 
trăit cu ea un an întreg înainte ca să-şi ia zborul ca o vrăjitoare pe 
mătură. S-a măritat pentru a-şi mări şansele în carieră. 

Abra i-a zis languroasă: 

— Aşteaptă al doilea copil. 

— Da. Nu s-a gândit înainte că Romeo al ei de vârstă mijlocie 
vrea o familie. 

Soțul Pamelei nu era cu mult mai în vârstă decât Franklin, dar 
Abra a înțeles că-i mai bine să nu menționeze acest fapt. 

— Copiii sunt sărutarea morții pentru o carieră în industria 
aceasta, a zis şi a râs malițios. Nu-mi imaginez ce-a fost în sufletul ei 
când soţul i-a sugerat că tu vei juca rolul principal în următorul lui 
film. 

Abra l-a privit surprinsă: 

— E-adevărat? 

De data aceasta s-a simțit flatată. 

— Ah, a zâmbit el. Văd o mică scânteie de încântare în ochii tăi. 

S-a îndepărtat puțin de ea şi s-a ridicat: 

— L-am refuzat, desigur. Tu eşti în ascensiune, nu în declin. 

— Am crezut că-i unul dintre cei mai buni regizori din branșă. 

— Un regizor nu e mai bun decât ultimul lui film. Greşeala lui a 
fost că i-a încredințat rolul principal lui Pam. Ea a crezut întotdeauna 
că aspectul fizic o va duce departe. 

— Şi tu ai crezut odată în ea. 

— Atâta vreme cât m-a ascultat și a învățat, fiindcă avea potențial. 
Acum nu mai are nimic. 

— Are un soț. Are copii. Are o viață. 

— O viață? Numeşti spălatul scutecelor şi alăptatul copiilor viață? 
Viaţa ta este incitantă. Vei ajunge mai sus decât a visat ea vreodată că 
ar putea ajunge. 

A pregătit Abrei o altă băutură. E2 s-a aşezat şi i-a Inat paharul 
din mână. Curaj lichid. 

— Toată munca asta grea pe care o faci nu este numai pentru Lena 
Scott, nu-i aşa Franklin? Este ca să te răzbuni pe Pamela Hudson. 

A cercetat-o cu ochi glaciali, dar și-a revenit repede: 

— Poate că ai puțin dreptate. Tu n-ai vrea să i-o plătești lui 
Dylan, să-l faci să regrete că te-a părăsit? a întiebat-o râzând și-a 
băut whisky-ul. Suntem o pereche pe cinste, nu-i aşa? 

Deșertăciune a deșertăciunilor, toate sunt deşertăciune.“ Bătrânul 
rege Solomon a ştiut foarte bine ce spune. 

Franklin a schimbat subiectul. Noul ei maestru de actorie îi 
spusese că învață foarte repede. Franklin ştia că-i bună, dar voia s-o 
facă şi mai bună. Abra era conştientă de faptul că el avea țeluri înalte. 
Avea s-o îmboldească și s-o împingă din spate până când avea să 
devină numărul unu în box office, şi atunci va pinti şi mai sus. De ce nu 

la un Premiu Oscar? De ce nu la un rol pe Broadway şi la un Premiu 
Tony? Nu va fi niciodată mulțumit. 

— Am douăzeci de ani şi nu ştiu nici măcar să conduc o maşină. 

Franklin a privit-o surprins: 

— Unde să mergi cu ea? 

— Oriunde. Nicăieri. Undeva afară din apartamentul acesta! 

Și de tine, ar fi vrut să adauge. Şi-ar fi dorit să fugă de pretențiile 
lui necontenite, de ambiția lui nesățioasă, de foamea lui fizică. 

El s-a apropiat de ea. 

— Iarăşi eşti tensionată. 

I-a atins trupul ca sculptorul din tablou, admirându-şi opera. Ea 
s-a ridicat şi s-a așezat la bar. 

Franklin s-a ridicat şi el, vizibil enervat: 

— Ți-am spus că nu va fi uşor. Ai zis că vei putea să faci față. 
Ți-am spus foarte clar ce te așteaptă, și tu ai semnat contractul. Nu 
fac decât să-mi îndeplinesc partea mea din înțelegere. 

S-a oprit în faţa ei, tăindu-i calea. 

— Ştiu, Franklin. 

Uneori se simțea aşa de obosită. Alerga într-o cursă pe care n-o 
putea câştiga. 

— Deci iată că suntem de acord. Este nevoie de timp şi de dedicare 
din partea amândurora. Am încheiat un pact. Mi-am dedicat viața ție. 

— Dar ai şi alți clienți, nu-i aşa? 

— Niciunul dintre ei nu-i ca tine. Toți sunt interpreți, actori 
specializați în construirea personajelor, şi se descurcă foarte bine, 
trebuie să adaug. 

— I-a luat fața între mâini și a continuat: 

— Dar tu eşti specială, Lena. Te iubesc. Fac toate acestea numai 
pentru tine. 

S-a uitat la ea cu atâta onestitate, cu atâta sinceritate, încât a ştiut 
că el crede fiecare cuvânt pe care îl spune. 

Abra a tresărit când a sunat telefonul. A sărutat-o uşor şi i-a zis: 

— Este oferta pe care o aşteptam. 

— S-a ridicat şi în timp ce se îndrepta spre telefon i-a tras cu 
ochiul. A lăsat ca telefonul să sune de câteva ori înainte să răspundă. 

— Tom! Mă bucur să te aud. 

Abra s-a întors la pian. Era singurul loc în lumea aceea în alb şi 
negru unde se simțea acasă. A cântat câteva note, dar Franklin i-a 
făcut semn cu mâna şi a clătinat din cap. Ar fi vrut să cânte „Maple 
Leaf Rag“, dar a coborât capacul pianului ca o fetiță cuminte şi a 
pornit spre dormitorul ei. Dar Franklin a acoperit receptorul cu 
căușul palmei şi i-a spus: 

— Aşază-te pe canapea. 

În loc să se așeze pe canapea s-a întins pe ea şi a închis ochii, 
dorind să fi fost posibil să-şi închidă şi urechile. Atunci n-ar mai fi 
fost nevoită să-l audă pe Franklin vânzând-o ca pe o mașină uzată. 
Lena poate să facă asta; Lena poate să facă și asta; Lena poate să facă orice 
dorești. Şi dacă nu putea, Franklin avea grijă ca ea să învețe cum să 
facă respectivul lucru. 

— Ştie să înoate? 

Nici nu s-a uitat la ea înainte să răspundă: 

— Ca un peşte. 

A ascultat câteva minute, apoi a râs: 

— O sirenă? Sună interesant. Trimite-mi scenariul. Nu poate 
săptămâna asta, Tom, sub nici o formă. Programul ei e foarte 
aglomerat. Trimite-mi scenaziul printr-un mesager dacă vrei să-l 
citească în viitorul apropiat, căci primim o grămadă de oferte. 

Era o mică exagerare. Pe masă erau numai șapte senarii. 
Sirenă? Cât timp voia regizorul să stea sub apă? Deja simțea că 
se îneacă. 

— Glumeşti? 

Râsul lui Franklin suna autentic. A ascultat şi a chicotit cinic. 

— Nu mă aşteptam la asta. Pare a fi ceva în genul lui. Presupun că 
mămica a tras câteva sfori pentru asta. 

După ce a închis telefonul, a zis strâmbând din gură: 

— Dylan va apărea într-un joc televizat. Acum încearcă să 
găsească sponsori. 

Apoi Franklin i-a prezentat acțiunea despre o sirenă care salvează 
un pescar căzut peste bord în timpul unei furtuni. 

Abra a oftat: 

— Deci acum voi fi sirenă, nu prostituată cu inimă de aur. 

Franklin a răsfoit printre scenarii și i-a aruncat unul înspre ea: 

— ezi şi citeşte-l. Ăsta va scoate în evidență o altă latură a 
talentului tău. 

Abra a recunoscut titlul și l-a lăsat să cadă jos: 

— Nu ştiu să cânt şi să dansez step. 

— Vei învăța. 

— Franklin! 

A simţit că o cuprinde panica. 

— Mai înainte i-ai spus lui Tom Nu-Știu-Cum să-ți trimită 
scenariul lui printr-un mesager! 

Franklin a ridicat scenariul pe care ea îl lăsase să cadă ca pe un 
cartof fierbinte şi l-a fluturat în fața ei: 

— Ăsta-i mai bun pentru cariera ta, şi producţia lui Tom nu va 
fi pusă în lucru decât peste vreo patru luni. Vei avea timp să joci în 
ambele filme, cu condiția ca scenariul lui Tom să fie bun, așa cum se 
laudă. 

Inima Abrei a bătut cu putere, ca și cum ar fi fost o pasăre 
imobilizată în palmele lui. Cu cât se zbătea mai mult, cu atât degetele 
lui o strângeau mai tare. 

— Nu sunt Debbie Reynolds. 

— Nici ea n-a ştiut să danseze când a semnat contractul pentru 
Cântând în ploaie. A învăţat pe platou, după ce Fred Astaire a găsit-o 
plângând sub pian, după o scenă de dans cu Gene Kelly. 

— Nu sunt nici Esther Williams! 

— Nu te mai îngrijora tot timpul! Vei învăța! 

— Nu pot! 

Franklin şi-a pierdut răbdarea: 

— Poţi şi o vei face! Îți aduc replicile şi va trebui să le înveți. Asta-i 
partea ta din înțelegerea noastră. Ai uitat? a zis, aruncând scenariul 
pe canapea. Citește-l! Este un film bun, câştigul e bun, şi nu-l vom 
refuza! 

Câştigul e bun? A tremurat din toată ființa, de frică și de 
furie. 

— Încă n-am văzut un dolar după filmul acela cu zombi. 

Franklin s-a întors spre ea, cu ochii aproape închiși. 

— Sugerezi că te înşel la bani? 

— N-am spus asta? 

— Nici să n-o spui. Ca să fie totul clar între noi, am investit 
deja mulți bani în tine. Puţinii bani pe care i-ai câștigat deja sunt în 
siguranță. Într-o zi vei avea un venit frumușel. 

— Nu aş avea nimic împotrivă să mă bucur de o părticică din bani 
chiar acum. 

El a zâmbit abia perceptibil: 

— Şi pe ce i-ai cheltui? Pe pantofi? 

— Pe lecţii de şofat! 

Când a auzit-o, a râs ca de o glumă bună. 

— Mai am de dat câteva telefoane, a zis îndreptându-se spre 
biroul lui. Citește scenariul! Cine ştie? S-a putea să descoperi că-ți 
place să dansezi step. 

Părea că decizia lui era luată deja. Abra a simțit distinct greutatea 
lanțurilor ce-o legau de el. Nu putea arunca scenariul chiar dac-ar fi 
vrut. Era acum proprietatea lui Franklin. 

Dar cel puţin o iubea. Sau așa credea el. Cel puțin n-o lăsa singură şi 
nu alerga după alte femei, ca Dylan. Nu părea hotărât să-i zdrobească 
inima şi să-i distrugă viața. Dimpotrivă. Frustrată, şi-a spus să nu-şi 
mai plângă atâta de milă. Şi-a trecut degetele prin păr, stiângându-l 
într-o coadă de cal, s-a ridicat și a căutat prin sertarul din bucătărie 
o banderolă de cauciuc din acelea cu care venea împachetat ziarul de 
dimineață. Apoi s-a așezat pe canapea cu picioarele încrucişate sub ea 
şi a deschis scenariul. 

Franklin s-a întors în cameră. 

— Ce... 

A traversat încăperea și s-a aplecat spre ea. Speriată, Abra s-a tras 
înapoi. Atunci el a apucat bucata de cauciuc cu un deget și a tras de 
ea, smulgându-i mai multe fire de păr. Abra a strigat de durere în 
timp ce părul i s-a revărsat peste umeri. 

— Ce joc mai e și ăsta? a strigat Franklin furios. 

Abra s-a uitat țintă la el, şocată de intensitatea furiei lui. 

— Nu-i nici un joc. 

Era pentru prima dată după multă vreme când fusese pur şi simplu 
Abra. 

Absolvenţii promoţiei 1950 de la liceul Thomas Jefferson erau 
adunați la Hotelul Haven. Şaptezeci şi opt dintre ei au reuşit să 
vină la 'reuniunea organizată de Brady și Sally Studebaker, de 
Henry și Bee Bee Grimm şi de Joshua, care timp de mai multe 
săptămâni au făcut pe detectivii în efortul de a da de urma foștilor 
colegi. Trecuseră numai șapte ani de la absolvire, dar ei fuseseră de 
părere că ar fi bine să facă o reuniune. Sally și Bee Bee ar fi vrut 
un banchet formal, în timp ce Brady, Henry și Joshua preferau un 
picnic informal la Riverfront Park. Făcuseră un compromis și se 
hotărâseră pentru un bufet dansant la hotel, unde un DJ local avea 
să se ocupe de muzică. 

Majoritatea dintre cei ce nu locuiau în oraș sosiseră cu câteva zile 
înainte, unii cazându-se la hotel, iar alții, care mai aveau încă părinții 
în Haven, acasă. Janet Fulsom şi soțul ei Dean veniseră din Central 
Valley. Steve Mitchell îşi adusese familia din Seattle. El şi soția lui 
spuneau că de când aveau gemenii nu mai ieșiseră în oraș, dar acum 
erau recunoscători părinților lui Steve care acceptaseră să aibă grijă 
de micuți pentru o seară. Lacey Glover se căsătorise cu un agent 
imobiliar din Santa Rosa şi era însărcinată în șapte luni. 

Joshua l-a văzut pe Dave Upton sosind cu soția lui. El nu trimisese 
confirmare la invitație, şi petrecerea era deja în toi când ei au intrat 
pe ușă. Dave arăta ca un om de afaceri prosper în costumul de culoare 
închisă, cămașa albă şi cravata asortată. Nu-i lipsea decât servieta din 
piele neagră. O avea la braț pe soția lui, o blondă zveltă îmbrăcată 
într-o rochie neagră. Dave s-a uitat în jur, ca şi cum ar fi căutat pe 
cineva. Când privirile lor s-au întâlnit, Joshua i-a zâmbit şi a ridicat 
mâna pentru a-l saluta. Dar Dave s-a aplecat ca să-i spună ceva soției 
sale și a condus-o în colțul opus. 

Vechile ranchiune pier greu, și-a spus Joshua. Spera să aibă ocazia 
să vorbească totuși cu Dave. A vorbit, în schimb, cu Lacey şi cu soțul 
ei, în timp ce Sally şi Brady se iubeau ca niște adolescenți. 

Râsul lui Sally l-a făcut pe Joshua să zâmbească. De când era 
împreună cu Brady, Sally se înțelegea mult mai bine cu mama ei. 

Brady şi Sally o aduseseră pe Laverne la biserică și apoi merseră la 
ea pentru masa de prânz. Sally spunea că începe să înțeleagă cum 
este posibil ca doi oameni să se certe şi totuși să se iubească. Mitzi 
o invitase pe Laverne la un prânz al femeilor, unde aceasta s-a trezit 
atrasă într-un club de artizanat. Acum avea o mulțime de îndeletniciri 
care să-i ocupe timpul, ceea ce făcea ca viața lui Sally să fie mai puțin 
complicată. 

Imediat după ce Joshua s-a aşezat la o masă liberă a auzit o voce 
puternică în spatele lui. 

— Am auzit că tu şi Sally ați ieșit împreună pentru o vreme. 

Joshua s-a uitat în sus şi l-a văzut pe Dave în picioare, alături 
de soția lui. Respectuos, s-a ridicat și el în picioare. Dave a ridicat 
paharul pe care îl ținea în mână şi a zis: 

— Îmi pare rău că lucrurile n-au ieșit bine. 

Din tonul lui se desprindea orice, numai părere de rău nu. Soția lui 
s-a uitat la el surprinsă şi apoi la Joshua, urmărindu-i reacția. 

— Eu aș spune că lucrurile au ieșit foarte bine, a răspuns Joshua 
arătând cu capul spre Sally și Brady care arătau fericiți împreună. 

— Vrei să te așezi lângă mine? a întrebat-c zâmbind pe soția lui 
Dave. Apropo, eu sunt Joshua Freeman. 

— Kathy, s-a prezentat blonda mlădioasă și i-a întins mâna cu un 
zâmbet deschis. Se pare că Dave a uitat bunele maniere. 

Avea o strângere de mână fermă și lui Joshua i-a plăcut imediat 
de ea. 

— Este o plăcere să te cunosc, Kathy. 

— David mi-a vorbit mult despre tine în decursul anilor. 

Dave s-a uitat nemulțumit la Kathy, însă ea n-a observat. Când 
Dave i-a atins cotul, Joshua a înțeles că el ar fi vrut să fie oriunde, dar 
nu acolo. Însă Kathy s-a eliberat din strânsoarea lui şi s-a așezat pe 
scaunul oferit de Joshua. 

De data aceasta Dave nu și-a mai ascuns mânia. 

— Am crezut că vrei să dansezi. 

Uitându-se în sus la el, soția lui i-a răspuns: 

— Dar tu ai zis că nu vrei. 

— M-am răzgândit. 

— Atunci du-te şi dansează, doar ai o mulțime de prietene aici. 

Dansează cu o prietenă de-a ta. Eu vreau să-l cunosc mai bine pe 
Joshua. 

Apoi s-a uitat iarăși la Joshua: 

— David a spus că ați fost împreună la Cercetași. 

Livid, Dave a râs scurt şi rece, a tras un scaun şi s-a așezat: 

— Joshua s-a implicat fanatic în activitatea Cercetașilor. Trebuia 
să câştige toate insignele. Nu-i așa? Înainte de absolvirea liceului a 
devenit Vultur, şi pentru asta a construit la bibliotecă o rampă ca 
handicapații să poată împrumuta cărți. 

A făcut o pauză şi l-a întrebat pe Joshua cu ochii pe jumătate 
închişi: 

— N-ai mers la colegiu, aşa-i? 

— Nu mi-am permis. 

— Păcat. În ziua de azi nu poți ajunge prea departe fără o diplomă 
de colegiu. 

Dave n-a luat în seamă stânjeneala tot mai evidentă a lui Kathy. 
Aceasta s-a uitat dezaprobator la el, dar a continuat să vorbească: 

— N-ai ieşit niciodată din Haven, nu-i aşa? 

— Am petrecut patru ani în armată. 

— Oh da, am uitat. Te-ai oferit voluntar, nu? 

— Am fost înrolat. 

— Am crezut că te-ai dus voluntar ca să repari ce a făcut tatăl tău. 

Joshua a simţit că-şi pierde cumpătul, dar s-a străduit să rămână 
calm. 

— David, a zis Kathy, punându-și mâna pe genunchii lui. Ce-i cu 
tine? 

David i-a acoperit mâna cu mâna lui şi s-a încruntat la Joshua: 

— Tâmplar, asta ești? 

— Da, tâmplar. 

Dave a râs batjocoritor și a zis: 

— Toți credeau că Joshua va ajunge departe. Şi acum construieşte 
casele alea care se întind ca mălura peste tot. Mai locuieşti încă la 
tatăl tău? Pun pariu că nu ţi-ai cumpărat încă o casă a ta. 

Kathy și-a tras mâna de sub mâna lui Dave şi s-a uitat la el ca și 
cum nici măcar nu l-ar fi cunoscut, cu atât mai puțin l-ar fi plăcut. O 
scuză fugară s-a așternut pe fața lui Dave când a zis: 

— Haide. 

A pus paharul gol pe masă și a prins-o pe Kathy de mână: 

— Hai să dansăm. 

Ea s-a eliberat cu o smucitură: 

— Prefer să şed aici și să vorbesc cu Joshua. 

— Fă cum vrei, i-a răspuns el, după care s-a ridicat şi a plecat. 

Kathy l-a urmărit plecând: 

— Nu ştiu ce-l frământă. 

S-a uitat în ochii lui Joshua și a continuat: 

— Îmi pare rău că David a fost atât de necioplit. De obicei nu se 
poartă aşa. 

— Nu-i nevoie să te scuzi. 

Joshua a văzut că Dave s-a dus la bar şi a început să converseze 
cu doi foşti colegi din echipa de fotbal. Spera că lucrurile nu vor 
degenera şi mai mult. 

Kathy l-a văzut şi ea la bar. 

— Am mai fost în Haven de doar două ori ca să-i vizităm pe 
părinții lui. l-am cunoscut pe Paul Davenport și pe Henry Grimm, 
i-a zis lui Joshua zâmbind. Amândoi vorbesc mult despre tine. Paul 
mi-a spus că toți patru ați fost prieteni buni în școala generală. Mi-a 
povestit că tu şi Dave v-aţi bătut, dar nu mi-a spus de ce. Îmi spui tu? 

— Ar fi mai bine să-l întrebi pe Dave. 

L-am întrebat şi mi-a răspuns că nu-şi mai aduce aminte. Dar 
sunt sigură că-şi aminteşte, a continuat ea încruntându-se. Ce-a vrut 
să spună când a zis că ar fi trebuit să repari ce a făcut tatăl tău? 

— Tatăl meu s-a împotrivit închiderii japonezilor americani în 
lagăre, iar unchiul lui Dave a fost pe USS Arizona. 

Joshua a înțeles că ea nu și-a dat singură seama despre ce era 
vorba. 

Kathy părea încă tulburată, însă nu i-a mai pus şi alte întrebări 
pe această temă. L-a întrebat, în schimb, despre Haven și despre 
Riverfront Park. Voia să-l audă povestind despre escapadele cu 
bicicleta. După aproximativ o jumătate de oră, Dave li s-a alăturat 
iarăşi. Kathy i-a zâmbit și l-a prins de mână, iar el s-a așezat lângă ea. 
Acum părea ceva mai liniștit. 

— Joshua tocmai îmi povestea despre frumoasele vremuri de 

odinioară când tu, el, Paul şi Henry colindați dealurile împreună. 
Mi-a zis că o dată s-a luat un taur după tine. 

David parcă ar fi vrut să spună ceva şi Kathy l-a încurajat să spună, 
dar el a renunțat. 

Joshua a încercat să îl ajute într-un fel: 

— Tatăl tău i-a dat tatălui meu adresa ta. Aşa am știut unde să-ți 
trimit invitaţia. 

— Tații noștri se cunosc? 

— Sunt prieteni de ceva vreme. Amândurora le place să meargă 
la pescuit. 

Tatăl lui îl întâlnise pe tatăl lui Dave pe malurile râului Russian 
la scurt timp după ce Dave plecase la colegiu. Michael Upton ştia că 
Dave îl bătuse pe Joshua, dar nu îl încurajase în niciun fel s-o facă. 
Îi vorbise tatălui său despre fratele lui care murise pe USS Arizona, 
iar tatăl lui îi vorbise despre hărnicia și dedicarea familiilor Tanaka 
şi Nishimura, despre felul cum Bin Tanaka servise țara cu onoare 
în Europa. Şi în timp ce ei fuseseră închiși în lagăr, proprietățile le 
fuseseră confiscate și vândute lui Cole Thurman. Cei doi bărbați 
petrecuseră mult timp împreună în ziua aceea și câteva săptămâni 
mai târziu merseseră împreună la pescuit. Tatăl lui și Michael Upton 
deveniseră prieteni buni. 

Joshua i-a dat lui Dave câteva secunde ca să proceseze informația 
înainte să-i aducă la cunoștință propriile lui sentimente: 

— Am sperat că vei veni în seara asta, Dave. A trecut mult de când 
nu ne-am mai văzut, băiete. 

Cum David n-a zis nimic, Joshua s-a ridicat: 

— Mă bucur că te văd. 

Apoi a înclinat capul în direcția lui Kathy şi a adăugat: 

— A fost o plăcere să te cunosc, Kathy. 

De ce n-aş ucide, de m-ar lăsa inima, 
Ca pe hotul egiptean în pragul morţii, 
Ceea ce iubesc? — O gelozie sălbatică 
Ce uneori are gust nobil. 
SHAKESPEARE (A douăsprezecea noapte, Actul 5, Scena 1) 


oshua a adormit de îndată ce a pus capu! pe pernă și s-a 
trezit când încă era întuneric. Sur:a telefonul, dar acest 
lucru nu era deloc neobişnuit. Apelurile la miezul nopții 
fau parte din slujba de pastor a tatălui său. S-a răsucit în pat şi şi-a 
pus perna pe cap. Dar abia a adormi: la loc că a simțit atingerea tatălui 
său pe umăr. 
— Pe tine te caută, fiule. 
— Cine-i? 
— Nu mi-a spus. 
Ameţit de somn, Joshua s-a ridicat în șezut și și-a frecat ochii. 
Apoi a tras un tricou pe el și a mers în camera de zi. 
— Alo? 
— Eu sunt. 
Era Dave, 
— Eşti bine? 
— Sunt beat, dar vreau să vorbesc cu tine. 
Tonul lui nu trăda beligcranță. 
Joshua încercase să discute cu el de-a lungul anilor, dar Dave nu 
voise niciodată. Acum voia să stea de vorbă cu el, beat fiind și în toiul 
nopții? 

— Unde eşti? 

— Într-o cabină telefonică din apropierea gării. Mâine e bine? 
Deja-i mâine, nu-i aşa? — s-a corectat el înjurând. Astăzi. Kathy şi cu 
mine plecăm în dimineața asta fiindcă luni dimineaţă trebuie să fiu 
în Los Angeles. 

Apoi a întrebat cu limba împleticită: 

— Dar cât e ceasul, că la al meu nu pot să văd nimic? 

Joshua i-a spus și Dave a mai înjurat o dată, după care a întrebat: 

— Este undeva deschis la ora asta? 

— Cafeneaua lui Bessie. Precis că are deja cafeaua pregătită. Kathy 
ştie unde eşti? 

— Da. Mi-a zis că nu mai vorbește cu mine dacă nu stau de vorbă 
cu tine. 

Grozav. Joshua ar fi preferat ca întrevederea aceasta să fi fost ideea 
lui Dave. 

— Ne vedem peste o jumătate de oră la Bessie. 

Aşa Dave avea suficient timp ca să ajungă acolo pe jos și probabil 
că aerul răcoros al nopții îi va limpezi mintea. 

Clopoţelul a sunat când Joshua a intrat în cafenea. L-a văzut 
pe Dave șezând la o masă, cu umerii lăsaţi şi ținând în palme cana 
fierbinte de cafea, de parcă ar fi fost un elixir al vieții. Era încă 
îmbrăcat în costumul lui scump, dar nu mai avea cravata italiană şi 
butonierele elegante erau desfăcute. Joshua s-a așezat şi el la masă. 
Susan a pus în fața lui o cană şi a turnat în ea cafea proaspăt făcută, 
apoi a umplut iarăşi cana lui David, fără să-l mai întrebe. Dave a 
bâiguit un mulțumesc morocănos și nu şi-a ridicat capul până când 
Susan a ajuns după tejghea, destul de departe ca să nu audă ce-și spun. 

— Ce s-a întâmplat cu noi, Josh? 

— Spune-mi tu, Dave. 

Dave a clătinat din cap, cu ochii tulburi și roșii. 

— Ai fost prietenul meu cel mai bun din lume. 

— Încă sunt prietenul tău. 

— Nu, nu eşti, a spus trist. 

— Ce te face să crezi asta? 

A observat că ochii lui Dave se uitau țintă la cicatricea de pe 
obrazul lui stâng, pe care anii au făcut-o să dispară aproape total. 

— Am spus despre tatăl tău că-i trădător. Te-am bătut măr, în 
fața tuturor, şi tu n-ai vrut să loveşti înapoi. Aș fi vrut să te fac una cu 
pământul, dar după primele lovituri, te-ai lăsat jos şi te-ai mulțumit 
să parezi loviturile. Ți-am strigat că eşti un laş, dar nu ai dat înapoi. 
De ce? 

Dave părea mânios şi frustrat, dar Joshua ştia că rușinea îl chinuia 
cel mai mult. Nu fusese o luptă dreaptă, şi toți cei ce fuseseră martori 
la ea știau acest lucru, iar Dave plătise prețul pentru asta. 

— Ştiam că tata nu e trădător. Şi nu am vrut să mă bat cu prietenul 
meu cel mai bun, mai ales că sufereai încă din cauza morții unchiului 
tău. 

Lui Dave nu i-a plăcut răspunsul acesta. 

— Tu ai fost întotdeauna mai rapid decât mine. Ai fi putut să 
termini bătaia cu un pumn bine plasat. 

— Un pumn ti-ar fi schimbat părerea? 

David şi-a dus mâna la spate şi s-a scărpinat la baza gâtului. 

— Nu. Poate. 

A înjurat în barbă şi apoi a mormăit: 

— De fapt, nu ştiu — şi s-a uitat într-o parte. 

— Toate astea s-au întâmplat tare demult. 

Dave şi-a trecut degetele prin păr: 

— Nu ştiu ce să zic. 

— Ba da, ştii, a zis Joshua sorbind din cafea, dar nu ai curajul s-o 
spui. 
Când Dave a ridicat capul, Joshua i-a zâmbit: 

— Spune-o și să terminăm cu asta. — Mândria a fost întotdeauna 
o piedică pentru Dave. — N-ai să mori din asta. 

David l-a înjurat, dar fără răutate. 

— Bine, fie. Îmi pare rău. 

Privirea și tonul vocii lui trădau sinceritate. 

— Scuza este acceptată. 

Joshua şi-a dat cana la o parte, a pus cotul pe masă şi a întins 
brațul cu palma deschisă. Când erau copii le plăcea să se întreacă în 
Skandenberg. 

— Tu câştigai de obicei, îţi aduci aminte? Cred ca acum aș putea 
să te bat. 

— Chiar crezi? a întrebat Dave acceptând provocarea. 

Înfruntarea s-a terminat repede şi Dave a râs: 

— Cred că tâmplăria dezvoltă muşchii. 

— [ar tu ai stat toată ziua în birou şi te-ai moleşit. 

Şi-au amintit râzând de toate festele copilăreşti pe care şi le 
jucaseră unul altuia şi de locurile unde fuseseră împreună cu Paul şi 
Henry. Au băut cafea până când Dave s-a trezit şi i s-a făcut foame, 
apoi au comandat un mic dejun consistent. 

În timp ce Dave mânca din friptură, a întrebat: 

— Te-ai gândit vreodată să pleci din Haven, Joshua? 

— O dată sau de două ori. 

În primele luni după fuga Abrei cu Dylan, ar fi vrut să meargă 
să-i caute. 

Dave a tăiat o bucată mare de carne şi a zis: 

— Socrul meu lucrează în industria cinematografică. E un mare 
mahăr acolo şi cunoaşte pe toată lumea. Studiourile angajează 
tâmplari ca să construiască decorurile. Dacă vei fi vreodată interesat 
să lucrezi la Hollywood, anunță-mă. 

A înmuiat bucățica de friptură în sos și a continuat: 

— Aș putea să-ți fac rost de o slujbă. 

Joshua a simțit o zvârcolire interioară. Oare Dumnezeu îi 
deschidea o ușă? 

— Am să mă gândesc la asta. 

— Îmi pare rău pentru ce am spus despre casele alea pe care le 
construieşti. Tot ce construieşti tu e foarte trainic. Până şi rampa 
aceea. 

A mai muiat o bucăţică de carne în sos. 

— Eu nu sunt în stare să bat niciun cui drept. Întreab-o pe Kathy. 

— Dar ai ştiut cum să loveşti mingea. 

Sportul îl ajutase pe Dave să obțină bursa la colegiu. 

Acesta s-a încruntat ușor şi a zis: 

— Ai fi putut să mergi la colegiu după ce te-ai întors din Coreea. 
De ce nu te-ai dus? 

— Cred că Dumnezeu vrea să fiu unde sunt. 

— Eşti sigur de asta? Vreau să spun că nu câştigi prea mult din 
munca ta. 

Joshua a râs: 

— Sunt mai bogat ca Midas, Dave. 

Şi-a dat seama că Dave nu pricepe ce vrea să spună. 

În seara aceleași zile, Joshua i-a povestit tatălui său că își petrecuse 
dimineața cu Dave, înainte ca acesta să-și ia familia și să se întoarcă 
acasă. Fără îndoială, Kathy avea să conducă în cea mai mare parte a 
drumului până când Dave avea să fie în stare s-o înlocuiască la volan. 

Tatăl lui şi-a scos ochelarii și l-a întrebat: 

— V-aţi împăcat? 

— Da, în sfârşit. 

— Mai ai ceva să-mi spui? 

Joshua nu i-a zis tatălui său nimic despre oferta lui David de a-i 
găsi o slujbă în Hollywood. Trebuia să se roage mai întâi în legătură 
cu asta. S-ar putea să nu fie o idee bună să înceapă iarăși s-o caute pe 
Abra. Dar își va găsi vreodată pacea dacă n-o va căuta? 


Abra fusese frământată toată săptămâna din cauza scenei de 
dragoste din film, ştiind bine că Alec Hunting, personajul principal, 
făcuse o pasiune pentru ea. 

Franklin o tachina pentru asta, dar se vedea bine că nu-i plăcea. 
Scenariul cerea ca Alec să fie îndrăgostit de Helena, actrița care 
interpreta personajul principal, în timp ce Abra interpreta rolul 
prietenei care îl iubea în taină. Sărutul trebuia să fie platonic, şi rolul 
scenei era să le facă pe viitoarele telespectatoare să plângă. Franklin 
îi spusese de sute de ori că scena sărutului o putea ajuta să avanseze 
foarte repede în carieră. Dacă reușea s-o ducă la bun sfârșit. Franklin 
repetase cu ea ore întregi ca să se asigure că interpretarea ei avea să 
fie ireproşabilă. 

A venit şi momentul intrării pe platou. Îşi rostise replicile şi mai 
urma sărutul şi privirea lungă, profund emoțională, în timp ce Alec 
se îndepărta. A icnit când Alec a luat-o în brațe, ştiind că vor urma 
necazuri. Regizorul a strigat „Tăiați!“, dar Alec nu s-a oprit. 

— 'Tăiaţi! 

Râsul celorlalți a durut-o mult, dar apoi l-a auzit pe Franklin 
înjurând. Ceva s-a spart. Glasuri strigând surprinse. Aproape că a 
leşinat când Alec a fost tras de lângă ea. S-a dat înapoi împiedicându-se 
şi respirând precipitat. Regizorul a strigat iarăşi. Doi bărbaţi l-au 
apucat pe Franklin și l-au tras înapoi, înainte să apuce să-l lovească 
pe Alec. Acum înjura şi Alec. Amândoi erau ținuți de mâini şi trași 
înapoi pentru a fi despărțiți. 

Exasperat, regizorul a strigat: 

— Scoateți-l de aici! 

Cei doi bărbaţi care-l țineau pe Franklin l-au tras spre ieşire în 
timp ce el amenința că-i va sparge dinții şi-l va face pe Alec să şi-i 
înghită dacă se va mai atinge vreodată de Lena. 

Alec s-a scuturat pentru a se elibera de mâinile care-l țineau şi a 
râs: 

— Asta-i nebun de-a binelea! 

— N-ar fi trebuit să mă săruți așa! 

— Crede că eşti proprietatea lui. Ar trebui să-l părăseşti şi să-ți 
găseşti pe cineva mai sănătos la cap. 

O cosmeticiană a venit și i-a tamponat lui Alec transpirația de pe 
față. 

— Norocul lui că nu m-a lovit, că l-aș fi dat în judecată. 

Regizorul s-a aşezat iarăşi şi a strigat la ei să se întoarcă la locurile 
lor pentru o nouă dublă. 

— De data asta sărut-o frumos şi cast, Hunting, altfel îți trag eu 
una fiindcă mă faci să risipesc banda! 

Apoi Abra a fost cea care a compromis scena. Alec a crezut că 
sărutul lui o tulburase. S-a uitat la ea cu celebrul lui zâmbet care le 
făcea pe femei să leşine şi să-i trimită scrisori de dragoste cu miile, şi 
i-a zis: „Nu te îngrijora. Voi fi prietenos.“ 

Abra era prea zăpăcită ca să-l mustre şi îngrijorată din cauza lui 
Franklin care spumega afară. Au fost nevoie cinci încercări pentru 
ca scena să iasă bine. Când Alec s-a întors, Abra a trecut pe lângă el, 
iar el a prins-o de talie. Ea s-a luptat să se elibereze şi regizorul l-a 
chemat pe Alec la el şi au avut un schimb de replici. Apoi Alec a ieșit 
de pe platou ca o furtună. 

Helena a scos un oftat dramatic: 

— Bărbaţii! Nu poți trăi cu ei dar nu poți trăi nici fără ei. 

I-a făcut Abrei cu ochiul şi a încurajat-o: 

— Nu te îngrijora, Lena. A devenit un clişeu că actorul principal 
se îndrăgosteşte de actrița principală. 

— Tu eşti îndrăgostită de el? 

— Eu? Glumeşti? M-am referit la tine. 

— Poţi să-l ţii pentru tine. 

Helena a râs: 

— Nu mulțumesc. Eu sunt bine mersi şi căsătorită. 

— Căsătorită? 

— Şşşş! Studioul vrea să țină secret căsătoria noastră. Ştirea asta 
ar ruina fantezia fanilor mei bărbați, dar mă fereşte de coioții imaturi 
ca Alec Hunting. 

Franklin o aştepta în garderoba ei, incordat ca un tigru gata să atace. 

— Te-au pus să repeți scena? 

— Da. 

Nu i-a spus şi de câte ori. Dar expresia de pe chipul ei i-a dezvăluit 
că ştia deja. 

— Pe Helena o tratează cu respect. 

— Asta fiindcă nu-i îndrăgostit de Helena. 

— Nici de mine nu-i îndrăgostit, Franklin, dar Heiena-i căsătorită. 
Asta-i diferența. Poate că dacă i-am spune că suntem căsătoriți nu va 
mai considera că poate să-ntindă coarda cât vrea. 

Expresia de pe chipul lui Frarklin s-a schimbat. 

— Vrei să ne căsătorim? 

Abra s-a aşezat. Chiar voia asta? S-a uitat în oglindă şi s-a jucat cu 
părul. Franklin i-a pus mâinile pe umeri: 

— Tremuri. 

— Era cât pe ce să-l loveşti! 

Degetele lui s-au crispat: 

— L-aş fi lovit, dacă nu m-ar fi împiedicat ei. 

Apoi degetele i s-au destins şi a început să-i maseze Abrei muşchii 
tensionaţi ai gâtului. 

— Poate că ai dreptate. Poate că ar trebui să ne căsătorim. Atunci 
nimeni nu va mai crede că poate să depășească limita. 

— Vorbeşti serios? 

A întâlnit privirea lui în oglindă şi a văzut că vorbea serios. Deja 
luase o hotărâre. 

— Eşti programată la studio abia vineri. 

Vorbea iarăși cu tonul lui profesional. 

— Asta înseamnă că avem trei zile la dispoziție. Putem să mergem 
la Vegas pentru o ceremonie privată într-o capelă şi să ne întoarcem 
la timp pentru filmarea de vineri. 

— Ce romantic. 

Şi-a lipit mâinile de corp și s-a ridicat. Ar fi vrut să urle. Ar fi vrut 
să plângă. Dar Lena Scott n-ar face nici una, nici alta. 

— A fost ideea ta, Lena. De când locuim împreună? De peste doi 
ani. De ce să nu legalizăm relația noastră? 

— Ce propunere frumoasă, a zis și s-a întors cu spatele la el. 

El a întors-o spre el şi a apucat-o ferm de talie: 

— Ştii deja că te iubesc. 

Nu a întrebat-o dacă îl iubeşte şi ea. Dacă s-ar căsători, n-ar mai fi 
așa de gelos, aşa de bănuitor, aşa de posesiv? L-a întrebat dacă e sigur 
că-și doreşte asta. El i-a răspuns că da și a sărutat-o. 

S-au întors la apartament şi Franklin a împachetat pentru ea două 
garderobe, niciuna potrivită pentru o nuntă. A continuat să spere că 
el se va răzgândi. Franklin a observat tăcerea ei şi i-a zis: 

— Vom merge în luna de miere mai târziu. 

În drum spre Las Vegas i-a spus că relația lor va fi mai bună după 
ce se vor căsători. Poate că el într-adevăr voia să-i ofere şi o viață, nu 
numai o carieră. 

Reclame de neon anunțau capelele unde se oficiau nunți. Franklin 
a ales una care semăna în miniatură cu biserica din Haven, atâta doar 
că pe turlă avea lumini strălucitoare în loc de cruce. Proprietarul avea 
o debara plină cu smochinguri negre și rochii albe de mireasă, de 
unde putea să aleagă: unele simple, altele cu dantelă și cu perle, altele 
cu straturi suprapuse de material. Abra ar fi vrut să se îmbrace în 
negru, dar a ales una din satin alb. Soţia proprietarului a insistat să-i 
pună și un voal şi i-a înmânat un buchețel de flori din mătase pe care 
probabil îl purtaseră înainte sute de alte mirese venite acolo pentru 
o nuntă rapidă. Franklin o aştepta la altar, arătând cuceritor într-un 
smoching închiriat. Ochii lui au strălucit încântați când ea s-a oprit 

lângă el. Poate că totul va fi bine. Când el a zâmbit, ea și-a pus mâna 
în mâna lui și i-a zâmbit la rându-i. 

— Eşti foarte frumoasă. Ar fi trebuit să facem asta mai demult. 

Ceremonia a durat doar câteva minute. Franklin i-a trecut pe 
deget o verighetă de aur simplă. Aveau la capelă și verighete de 
vânzare? Au semnat actele şi au primit certificatul de căsătorie. În 
culmea fericirii, Franklin a dus-o la un cazinou pentru masa de 
nuntă şi a comandat şampanie. Clinchetul automatelor cu fise şi al 
clopoțeilor care-i anunțau pe câștigători o enerva pe Abra, aşa că 
i-a spus lui Franklin că vrea să meargă sus. Voia linişte, dar Franklin 
și-a închipuit că vrea altceva. Abra și-a jucat rolul ca Lena Scott. 
Poate chiar prea bine. 

— Nu înțeleg; cât de mult te iubesc, Lena. Spune-mi că mă iubeşti 
şi tu. 

— Te iubesc, Franklin. 

Adevărul este că i-a spus acest lucru ca să-l liniştească. Dar l-a 
rostit cât a putut de convingător. Îşi dorea să-l iubească. L-a repetat 
fiindcă el n-o credea. Şi a continuat să-l repete fiindcă voia cu 
disperare să fie adevărat. 


Joshua s-a trezit devreme şi a făcut cafeaua. Nu dormise prea mult 
în timpul nopții. O visase iarăşi pe Abra, fusese un vis foarte viu și 
obsedant. 

Tatăl lui s-a întors pe uşa din spate din plimbarea de dimineață. 

— Te-ai trezit devreme azi. 

— Am avut o noapte agitată, i-a zis frecându-şi fața cu mâinile. 

Tatăl lui şi-a turnat cafea într-o cană şi și-a tras un scaun la masă. 
Joshua s-a ridicat imediat în picioare: 

— Vrei să-ți pregătesc şi ție omletă cu şuncă? 

— Şezi, fiule. 

Joshua s-a lăsat iarăşi în scaun. 

— S-a întâmplat ceva? 

Tatăl lui s-a uitat la el peste rama ochelarilor. 

— Michael mi-a spus că Dave ţi-a oferit o slujbă vara trecută. 
— Da. M-am rugat în legătură cu asta. 
— N-ar fi rău să-l suni. Dacă se ivește o slujbă, ai răspunsul. 


Când Franklin a adormit în cele din urmă, Abra a alunecat din 
îmbrățișarea lui şi s-a închis în baie. A stat multă vreme sub jetul 
de apă fierbinte, frecându-se cu putere. Amorțită, s-a sprijinit cu 
palmele de faianță şi a lăsat ca apa să-i biciuiască trupul. Cuvintele au 
țâșnit din ea spontan, limpede şi deslușit: „Oh fluviu minunat, ce spală 
de păcat...“ Parcă o auzea pe Mitzi spunându-i: „Ți le vei aduce aminte 
pe toate într-o zi. Crede-mă pe cuvânt.“ 

Toate cântările acelea vechi o urmăreau neîncetat. 

Ochii i s-au umplut de lacrimi, dar ştia că dacă va începe să plângă, 
Frankin avea s-o audă, și atunci va vrea să ştie ce s-a întâmplat. Ce 
ar fi putut să-i spună? Că s-a căsătorit cu el fiindcă nu a avut curajul 
să-i spună zu? 

Versurile cântării îi răsăreau în minte nechemate, şi nu putea să 
se elibereze de ele: „Numai sângele lui Isus...“ Şi-a astupat urechile cu 
mâinile și a strigat: „Lasă-mă în pace.“ Dar nu putea să scape de ceea 
ce era în capul ei. 

Uneori voia să se întoarcă acasă, dar era prea târziu. Dylan îi 
spusese că Haven e un oraș mort şi că nu avea nimic de oferit. Trebuia 
să creadă şi ea acelaşi lucru, altfel şi-ar fi petrecut toată viața regretând. 

Abra a oprit robinetul de la duș şi s-a şters cu prosopul. 

Lena s-a întors în dormitor lângă Franklin. 


1958 

Când Dave a sunat ca să-i spună despre slujbă, Joshua aproape că 
uitase de această posibilitate. 

— Îmi pare rău că mi-a luat aşa mult timp, dar lucrurile astea pot 
fi impredictibile. Dacă mai eşti interesat, am o slujbă pentru tine la o 

companie cinematografică. Posibil să fie doar pentru două luni, însă 
poate fi un început bun. 

Joshua s-a întrebat dacă voia să stea departe de Haven mai mult de 
atât. Perspectiva de a locui într-un oraş mare nu-l atrăsese niciodată. 
Două luni aveau să-i dea suficient timp ca s-o găsească pe Abra. Nu 
ştia ce va face după ce o va găsi, dar era deschiderea pentru care se 
rugase și era pregătit să intre pe ușa aceea. Din fericire, Jack Wooding 
tocmai terminase un proiect şi avea să mai dureze puțin până să-l 
înceapă pe următorul. Nu era deci nicio problemă dacă lipsea pentru 
o vreme. 

— Nu-i nicio problemă dacă nu-ți găsești o locuinţă imediat. Noi 
avem spațiu suficient, poți să locuieşti la noi. Cât de repede poți să 
ajungi aici? 

— Cât îmi trebuie să-mi fac bagajele şi să parcurg distanța până 
acolo. 

Epuizat şi flămâna, Joshua a ajuns la casa lui Dave şi a lui Kathy 
a doua zi după-amiaza târziu. A făcut cunoștință cu cei doi copii ai 
lor — David Junior, numit DJ; şi Cassie, prescurtarea de la Cassandra, 
numită așa după mama lui Kathy. Dave l-a condus pe Joshua la 
demisol, la apartamentul de oaspeți, dotat cu o baie proprie. La o 
scurtă privire, Joshua și-a dat seama că acesta avea mai mulți metri 
pătrați decât toată casa tatălui său. 

— Ei, ce zici? l-a întrebat Dave cu mândrie. 

— Cred că va trebui să mă scoţi cu forța de aici. 

Dave a râs şi l-a anunțat: 

— Mă duc să aprind focul la gril şi să pun carnea pe el. 

Joshua a făcut repede un duş și s-a schimbat într-un tricou curat 
de bumbac, după care a urcat scările și a ieșit prin uşa franțuzească pe 
platforma cu vedere spre Valea San Fernando. În mai puțin de douăzeci 
şi patru de ore luase decizia să vină în sud, își făcuse bagajele şi 
condusese opt sute de kilometri până aici. Maşina lui se supraîncălzise 
când a trecut prin Grapevine şi a fost nevoie să oprească puțin. În 
afară de oprirea aceea, mai oprise de câteva ori ca să alimenteze şi să 
mănânce. Mirosul cărnii de pe gril făcea să-l roadă stomacul. 

Kathy aşezase veselă de porțelan fin, pahare de cristal şi tacâmuri de 
argint pe masa din sticlă, amplasată sub o umbrelă. În fiecare farfurie 

era câte un șervețel împăturit sub formă de lalea. Kathy l-a întrebat 
pe Joshua ce vrea să bea — whisky american, whisky scoțian, gin și 
tonic. „Sau limonadă proaspătă?“ Joshua a cerut limonadă. În schimb, 
Dave a mai cerut un whisky scoțian pe cuburi de gheață. Văzând 
expresia de pe chipul lui Kathy, Joshua a înțeles că ea considera că 
Dave băuse deja prea mult. 

Joshua l-a urmărit pe Dave mânuind carnea pe gril. 

— Miroase grozav. 

Dave i s-a adresat cu un zâmbet sardonic: 

— Nu ţi-ai imaginat că mă vei vedea vreodată gătind, nu-i aşa? 

— Oh, nu ştiu. Te-ai descurcat foarte bine cu crenvurștii și cu 
bezelele în tabere. Ce ai acolo? Cotlete cât roata carului? 

— M-am gândit că ţi-e foame, şi cotletele sunt cele mai bune. 
Cum vrei să-l prepar pe-al tău. Soția mea îl preferă zemos. 

Joshua a spus că lui îi place să fie prăjit mediu. Cotletele sfârâiau pe 
grătar, în timp ce Dave le întorcea de pe o parte pe alta cu o furculiță 
lungă. 

— Am o veste proastă pentru tine, a zis Dave în timp ce a luat de 
pe grătar cotletul lui Kathy. În legătură cu slujba. 

— Am fost concediat deja înainte să-ini iau slujba în primire? 

— Filmările au fost amânate. i-am zis că-i o slujbă imprevizibilă. 

Un muşchi i s-a contractat pe obraz: 

— Însă ar putea fi altceva de făcut. Tatăl lui Kathy vrea să-şi 
remodeleze casa. 

Joshua l-a văzut pe Dave încruntându-se. 

— Dar? 

— E un om greu de mulțumit. Un perfecționist. Poate că ar fi 
pierdere de timp să vorbeşti cu el. 

— Pierdere de timp? 

Dave părea enervat: 

— Nu sugerez că n-ai fi un tâmplar priceput, a continuat înjurând 
scurt şi reluând apoi repede: Vei înțelege când vei vedea casa. Nu 
seamănă cu nimic din ce-ai lucrat în Haven. 

— Te temi că sentimentele mele ar putea fi rănite sau că aş putea 
face o lucrare de mântuială pentru socrul tău, a râs Joshua. Nu-ţi fie 
frică. Dacă îmi depăşeşte posibilitățile, îi voi spune. 

Kathy s-a întors după ce pusese capăt unei ciondăneli între cei 
doi copii şi Joshua i-a zis că nu mai băuse niciodată o limonadă așa 
de bună. 

— David a plantat pomii imediat după ce am cumpărat casa asta, 
a explicat arătând spre portocalii şi lămâii care creșteau de-a lungul 
gardului, dincolo de bazinul de înot, unde cei doi copii se bălăceau şi 
se jucau. 

Dave părea încă îngrijorat: 

— Ai făcut vreodată dulapuri sau lucrări de finisaj. 

— Am făcut amvonul tatălui meu şi altarul, am renovat loja corului 
şi am înlocuit uşile din față ale bisericii. 

I-a zâmbit lui Dave amuzat și a continuat: 

— Dar sigur că tu nu le-ai văzut niciodată. Nu cred că te-am văzut 
vreodată în biserică. 

— Şi nici nu mă vei vedea. Ar însemna să-mi pierd duminicile. 
Dar de când ne-am întors de la Haven, Kathy îmi tot cere să mergem 
şi noi la biserică. Tu i-ai băgat ideea asta în cap? l-a întrebat pe Joshua 
cu un forăit. 

— În orice caz, nu intenţionat, i-a răspuns Joshua ridicând paharul 
cu limonadă. Poate că Dumnezeu lucrează la ea în speranța că va 
ajunge și la tine. 

— Mda, asta nu se va întâmpla niciodată. 

Zâmbetul lui a devenit batjocoritor: 

— Ce-ar putea Dumnezeu să facă cu mine? 

— Nu mă întreba pe mine. Întreabă-L pe El. 

— Ai rămas evanghelistul dintotdeauna. 

A spus aceste cuvinte fără răutate, şi a adăugat: 

— Eu sunt o cauză pierdută. 

Dave fusese întotdeauna încăpățânat. Acum era de asemenea 
motivat și ambițios. Joshua ştia că Dumnezeu poate folosi aceste 
trăsături pentru scopuri bune, așa cum l-a transformat pe Saul din 
Tars din acuzator și ucigaș al creştinilor într-un om care a răspândit 
Evanghelia în toată lumea romană. 

Acum, în era televiziunii şi a avioanelor, tipul acela nou, Billy 
Graham, ar putea ajunge şi mai departe în cele patru colțuri ale 
lumii. 

— DJ! Cassie! a strigat Kathy. Haideţi la masă. 

Copiii au ieșit de bazin, au apucat prosoapele şi s-au grăbit spre 
masă. Zburdălnicia lor părea să-l irite pe Dave; Kathy a observat 
lucrul acesta şi i-a certat să se liniștească. 

— Avem musafiri. Purtaţi-vă frumos! 

Joshua a întrebat dacă poate să se roage înainte de masă. Dave s-a 
arătat enervat, copii l-au privit curioşi, dar Kathy i-a zis neîntârziat: 

— Te rog. 

Joshua a povestit la masă despre o faptă vitejească a lui Dave 
din vremea copilăriei lor şi copiii au cerut şi alte istorisiri, dar 
Dave le-a cerut să se potolească și să mănânce, după care pot să 
meargă iarăși la bazin. Însă Kathy a spus că dacă intră în bazin 
imediat după ce au mâncat, fac crampe la stomac şi se îneacă. 

— Cu noi aici? i-a răspuns Dave enervat. 

D] şi Cassie au început iarăşi să se hârjonească. 

— Terminati! a izbucnit Dave. 

Cassie a început să plângă. Atunci Dave a bâiguit ceva şi s-a 
ridicat, şi-a luat paharul gol şi s-a îndreptat spre casă. 

Kathy s-a uitat la Joshua stânjenită și îngrijorată: 

— Nu se poartă întotdeauna așa. 

I-a trimis pe copii să se joace pe peluză şi a pornit și ea spre casă. 
DJ a sărit în bazin în timp ce Cassie s-a întins pe prosopul ei, strigând: 

— Mamă, DJ a sărit în bazin! 

Dave a ieşit din casă cu un pahar plin în mână şi cu Kathy în 
spatele lui. Exasperată, aceasta s-a dus să stea de vorbă cu DJ. Băiatul 
s-a împotrivit, dar în cele din urmă s-a supus. 

Dave a închis grilul fără să-l curețe. Voia să discute cu Joshua 
despre afaceri. Când Kathy li s-a alăturat iarăşi, Dave s-a oprit. Ea 
dorea să audă mai multe despre Haven și despre copilăria lor, iar 
Joshua i-a povestit despre fazele cele mai spectaculoase ale lui Dave 
pe terenul de fotbal. 

Dave a păstrat tot timpul o tăcere încordată și Kathy s-a uitat 
îngrijorată la el. 

— Bine, vă las să vorbiţi, a zis ridicându-se şi i-a chemat pe copii 
înăuntru. 

După ce Kathy a plecat, Dave a început să vorbească iarăşi: 

— În orașul ăsta nu ştii niciodată care ți-s prietenii. Nu ştii 
ce gândește fiecare cu adevărat. În meseria asta, prietenii se pot 
transforma în duşmani peste noapte. 

Soarele apunea, dar Dave era din ce în ce mai pornit. 

Joshua l-a lăsat să vorbească multă vreme fără să-l întrerupă, apoi 
l-a întrebat: 

— Eşti sigur că vrei să rămâi aici? 

— Sunt legat de locul ăsta. E puțin cam târziu să mă mai 
răzgândesc acum. 

— Atunci schimbă-ți direcția. 

— Pentru tine-i uşor să vorbeşti, că eşti singur. N-ai o soție care 
a crescut cu lingura de argint la gură. Tatăl ei e cel care ne-a deschis 
uşile. El ne-a împrumutat banii ca să plătim avansul pentru casă. 
M-ar strânge de gât dacă aș lăsa totul baltă. 

Kathy a deschis ușa şi s-a îndreptat spre ei: 

— DJ şi Cassie vor o poveste, David. 

— Citeşte-ie tu! Eu trebuie să curăț grilul și să fac ordine aici. 

S-a ridicat şi s-a îndreptat spre gril, ca pentru a dovedi justețea 
argumentului său. 

— Grilul poate să aștepte, David. 

Vocea lui Kathy suna supărată. 

— Nu, nu poate să aştepte, fiindcă în curând se va întuneca. 

— Deja-i întuneric, şi copiii trebuie să se culce devreme ca să se 
poată scula dimineață pentru... 

— Cine te împiedică să-i culci? Tu ești mama. Spune-le tu 
povestea! 

Joshua s-a ridicat. 

— Vă supăraţi dacă le spun eu o poveste? 

— Mult succes! a bombănit Dave curățând grilul. Tot timpul se 
ceartă, fiindcă fiecare vrea o poveste dintr-o altă carte. Eu sunt prea 
obosit ca să mai am răbdare cu ei. 

Kathy l-a avertizat pe Joshua că micuţii erau agitați şi că s-ar 
putea să nu stea liniștiți în timpul poveștii. Apoi le-a poruncit 
copiilor să şadă cuminţi și să se poarte frumos, fiindcă prietenul 
lui tati le va spune o poveste. DJ a sărit pe marginea canapelei și 
Cassie l-a împins la o parte. Drept răspuns, D] a împins-o şi el. 

Atunci Kathy i-a obligat să se așeze pe scaune rotative. D] a început 
să se legene în scaunul lui și Cassie să se răsucească. Însă Joshua a 
acceptat provocarea. S-a așezat pe canapea şi a început să vorbească. 
După două minute neastâmpărul lor a încetat şi după alte cinci 
DJ şi Cassie s-au așezat lângă el. Joshua i-a cuprins cu braţele pe 
amândoi vorbindu-le în continuare. 

Când Dave a intrat prin uşa franțuzească i-a privit surprins. 
Kathy şedea pe un scaun rotativ şi asculta, Cassie dormea sprijinită de 
Joshua cu degețelul în gură, dar DJ îl asculta cu ochi plini de uimire. 
Dave s-a aşezat şi el, mai degrabă uluit decât ușurat. Când Joshua a 
terminat povestea, Kathy s-a ridicat și a luat-o pe Cassie în brațe şi 
i-a zis lui DJ că e timpul de culcare. DJ a pornit după ea dar s-a oprit 
în ușă: 

— Vei fi aici mâine dimineață? 

— Da, i-a răspuns Joshua râzând. Mama şi tatăl tău mi-au zis că 
pot rămâne aici până când îmi găsesc o locuință. 

— Nu cred că mi-ar plăcea să stau trei zile în burta unei balene. 

Joshua i-a zâmbit: 

— Nici mie. 

— Ai spus că-i adevărat. 

— E-adevărat. Îţi voi mai spune o poveste adevărată despre un 
băiat care a ucis un uriaş cu o praştie şi o piatră. 

Dave s-a uita: la Joshua pe jumătate amuzat şi pe jumătate enervat 
în timp ce DJ îşi târșâia picioarele spre dormitor. 

— Poveşti din Biblie. Ar fi trebuit să mă gândesc. 

Joshua a râs: 

— Nu vrei să auzi și tu una? Ți-aș putea povesti despre Ghedeon 
şi despre madianiți. Ghedeon s-a simțit persecutat și singur printre 
madianiți. Dacă stai să te gândeşti bine, chiar așa și era, dar... 

— Scuteşte-mă 

Kathy s-a întors din dormitorul copiilor. 

— Vei fi un tată minunat, Joshua. 

Dave s-a uitat la ea printre pleoape. 

— Ai grijă, Josh. De fiecare dată când o femeie cunoaşte un burlac, 
oricât ar fi el de mulțumit cu viața lui, ea nu-şi găsește liniştea până 
când îl vede împachetat și etichetat. 

A rostit aceste cuvinte cu o voce amuzată. Dar Kathy i-a întors-o 
imediat: 

— Am auzit că bărbații căsătoriți trăiesc mai mult decât burlacii. 

— Asta, dacă nu lucrează pentru socrii lor. 

Kathy a deschis gura, surprinsă şi îndurerată, iar Dave și-a regretat 
cuvintele imediat ce le-a rostit. S-a ridicat și a anunțat că se duce la 
culcare. Joshua s-a ridicat şi el în picioare şi le-a mulțumit pentru 
masă şi găzduire. Dave i-a răspuns cu un gest al mâinii şi s-a întors 
spre soția lui, care a rămas pe scaun, șezând cu capul plecat. 

— Mâine trebuie să ajung devreme la birou. 

Apoi a adăugat cu un ton calm și inexpresiv: 

— Cred că ar fi bine să scrii pe o bucată de hârtie îndrumările 
pentru Josh, ca să poată găsi fără probleme casa tatălui tău. 

— Îi voi da harta. În felul ăsta vei fi sigur că nu l-am îndrumat 
greşit. 

David n-a mai spus nimic şi a pornit spre hol. În ușă s-a oprit şi 
s-a uitat înapoi la Joshua: 

— Să ajungi acolo înainte de zece. Dacă întârzii fie şi un singur 
minut, poţi să faci stânga împrejur și să te întorci acasă. 

— Asta nu-i drept, Dave, i-a spus Kathy aproape izbucnind în 
plâns. Laşi impresia că tatăl meu e nerezonabil. 

— Încearcă să lucrezi cu el şi ai să vezi. 

— Poate că dacă ai încerca să înţelegi prin ce trece acum... 

— Noapte bună! a zis Dave şi a dispărut pe hol. 

Kathy l-a privit pe Josha în ochi şi a zis: 

— Abia a aşteptat să vii. Zice că eşti singurul prieten în care 
poate avea încredere. Și greşeşte în legătură cu tatăl meu, a adăugat ea 
îndurerată. Mama a murit acum doi ani şi... 

Apoi i-a zis cu o privire plină de implorare: 

— Sper că te vei convinge singur când îl vei vedea mâine. 

— Abia aştept să-l cunosc. 

Joshua s-a așezat pe marginea patului dublu din camera de oaspeți 
şi a rămas pe gânduri, cu capul plecat. Ştia prea bine că slujba era un 
motiv secundar al venirii lui în sud. Adevăratul motiv era s-o caute 
pe Abra. Dar se părea că acum mai avea patru motive ca să fie aici. 

Abra nu era singurul miel pierdut în pustie. 

Abra a ieșit în lumina soarelui alături de Franklin, care îi vorbea, 
dar ea era prea obosită ca să fie atentă la ce-i spune. Ziua decursese 
bine, terminase de filmat toate secvențele dansului. Ben Hastings, 
actorul principal din Doamne și domni, era un dansator excelent şi un 
perfecționist. El o învățase să danseze step chiar pe platou, instruind-o 
chiar cu mai multă exigență decât Franklin în arta actoriei. Ştia pașii 
atât de bine, încât putea să danseze și în somn. Astăzi executase 
ultimul dans, cel mai dificil şi cel mai sugestiv din coreografia lui, și 
reuşise să țină pasul cu el până în ultima secundă. 

Regizorul a strigat „Iăiați!“ şi s-a ridicat entuziasmat de pe 
scaunul lui. 

— A fost mai bun decât cel al lui Fred Astaire şi Ginger Rogers! 

Ben s-a apropiat de ea și a îmbrățişat-o strâns, felicitând-o pentru 
prestaţia ei. Ar fi trebuit să se simtă triumfătoare, dar se simțea ușurată 
că totul se terminase în sfârşit. Se străduia să-și rețină lacrimile, 
disperată să scape. Ar fi vrut să iasă din studio ca să respire aer curat. 
Ar fi vrut să plece undeva departe de camerele care îi urmăriseră 
fiecare mişcare. Câte greșeli mici aveau să se vadă pe marele ecran? 
Ce aveau să spună criticii? Ce avea să simtă publicul? Ea se simțea 
ca o impostoare ce îşi juca întotdeauna bine rolul, ce era întotdeauna 
altcineva decât ea însăşi. Problema era că nici nu mai știa cine este, ce 
vrea şi care-i este locul. Devenise orice persoană dorea Franklin şi îi 
cerea scenariul și regizorul. 

Ce s-a ales de Abra? 

Franklin a strâns-o mai tare de cot. Poate își dădea seama că nu îl 
asculta. Întotdeauna voia atenția ei neîmpărțită. 

— Acum te trimit la salonul de pedichiură. 

Nu o întreba niciodată ce vrea ea, iar ea nu avea puterea sau curajul 
să-i spună că voia să meargă la apartament și să doarmă o săptămână 
întreagă. 

— Şi în seara asta mergem la o petrecere. Va fi acolo şi Billy 
Wilder. Se zvoneşte că va face o dramă a cărei acțiune se petrece 
într-o sală de judecată. Vreau să fii dichisită şi pregătită. 

Abra se întreba dacă va fi capabilă să se țină pe picioare, cu atât mai 
puțin să meargă pe tocuri înalte după ziua pe care o avusese. Franklin 
a sărutat-o pe obraz şi a deschis portiera din spate a limuzinei. 

— Astăzi te-ai descurcat foarte bine. Sunt mândru de tine. 

— Suficient de mândru ca să-mi dai o seară liberă? 

— Bună încercare! 

Şoferul s-a aşezat pe locul lui în față și s-a întors spre ea zâmbindu-i 
şi salutând-o înainte să pună Cadillacul în mişcare. Când acesta i-a 
pus o întrebare, ea a răspuns politicos, apoi i-a cerut să pornească 
radioul. Şoferul a înțeles aluzia. Nu voia să vorbească. Din nefericire, 
postul de radio ales de el difuza „Marele prefăcut“ de Platters. 
Oftând, a închis ochii și şi-a odihnit capul de spătarul scaunului. Va 
veni vreodată vremea când nu va mai trebui să se prefacă? Exista în 
viața ei ceva care să fie real? 

Încă i se mai făcea rău de fiecare dată când o cameră de filmat 
era ațintită asupra ei, ştiind că regizorul îi urmărea fiecare mişcare 
şi fiecare expresie a feței, şi îi asculta fiecare cuvânt și fiecare nuanță 
a vocii, căutând mereu o greșeală sau o scăpare, ceca ce însemna alte 
repetiții și alte filmări. 

Franklin se ținea de cuvânt. Obținea roluri din ce în ce mai 
mari şi mai bune. O avertizase încă de la început că va trebui să 
muncească din greu. Îşi învăța replicile şi ştia unde trebuie să stea pe 
platou. Asculta și făcea exact ce-i cerea regizorul. A descoperit că-i 
este mai uşor să îşi interpreteze rolurile în filme decât să fie Lena 
Scott. Era nevoie să-şi amintească tot timpul că trebuie să joace rolul 
acesta oriunde era, dar mai ales în apartament, când numai ochii lui 
Franklin erau aţintiți asupra ei. Ori de câte ori lăsa ca Abra să iasă 
la suprafață, Franklin se uita la ea cu privirea aceea care o avertiza: 
Nu mai ești fata aceea. Acum ești Lena Scott. Să nu uiţi asta. Cât avea 
să mai dureze până când rolul acesta va deveni ceva natural pentru 
ea, şi ea, Abra, va înceta să mai existe? Şi va conta pentru cineva că 
ea nu mai există? 

Abra s-a relaxat din clipa când a intrat în salonul lui Murray. Era 
singurul loc unde Franklin o lăsa să meargă singură. În încăperile 
acelea plutea o atmosferă plină de pace, dincolo de vopsitul părului, 
de făcutul pedichiurii şi al manichiurii. 

— Arăți foarte bine, domnişoară Scott, a salutat-o recepționera 
zâmbind. O anunț pe Mary Ellen că ai ajuns. 

Temându-se că dacă se aşază pe un scaun nu va mai putea să se 
ridice, Abra a aşteptat în picioare până când a venit Mary Ellen. 
Ochii ei căprui erau calzi ca ai unui cățeluş. Aceasta a condus-o 
într-o încăpere privată, cufundată într-o lumină blândă şi învăluită în 
acordurile line ale unei piese clasice. Abra a gemut când s-a așezat pe 
scaunul moale. Muşchii coapselor şi ai gambelor o dureau îngrozitor. 
Cât va mai dura până când vor începe crampele? Aplecându-se, a 
strâns din buze în timp ce a încercat să-şi scoată un pantof fără toc. 

— Lasă-te pe spate, domnişoară Scott. ÎI scot eu. 

Mary Ellen a îngenuncheat şi a scos pantoful din piciorul Abrei. 
A scos un strigăt de durere când a văzut rana. 

— Ce-ai făcut? 

Glasul îi era plin de compătimire. 

— Am dansat step, a răspuns Abra, reținându-și respirația în timp 
ce Mary Ellen îi scotea cu grijă și celălalt pantof. Călcâiele îi zvâcneau 
şi îi ardeau. Degetele picioarelor erau adunate ghem și roșii de sânge 
în bandajul pe care Franklin i-l înfăşurase de dimineaţă. 

Mary Ellen a tăiat şi a scos cu grijă bandajul, expunând carnea vie 
unde băşicile se spărseseră. 

— Să începem cu o baie bună la picioare. — A pus într-un lighenaș 
apă cu săruri. — La început te va ustura puțin, dar va dezinfecta rana 
şi va mai domoli durerea. 

Abra a gemut când a introdus ambele picioare deodată în apă. 

— Îmi pare rău, Lena, i-a zis Mary Ellen îndurerată. 

— Este în regulă. 

După o clipă, durerea a mai cedat şi Abra s-a relaxat cu un 
oftat. 

Mary Ellen s-a aşezat în fața ei şi a întrebat-o îngrijorată: 

— Va trebui să mai dansezi? 

— Nu pentru filmul ăsta! Și dacă Franklin izbutește să-mi obțină 
un rol de damă în lumea justiției. 

Billy Wilder nu putea fi dus de nas. Era suficient s-o vadă o clipă 
ca să-şi dea seama dacă era potrivită pentru un film de-al lui. Dar 
putea spera. Doamne și domni nu era Cântând în ploaie. Se îndoia că 


307 


FRANCINE RIVERS 


va fi un succes, dar Franklin i-a spus că în Hollywood nimic nu are 
un succes mai mare decât imitația. 

— Soţul meu şi cu mine n-am mai fost de mult la cinematograf. 

Mary Ellen a îngenuncheat pe o perniță şi a început să maseze 
delicat pulpele Abrei. 

— Vecinii ne-au vândut televizorul lor înainte să se mute. S-au 
temut că acesta se va sparge în timpul transportului și pierderea lor 
va fi totală. Acum urmărim The Ed Sullivan Show şi Cheyenne. Mie 
îmi place emisiunea lui Perry Como. Soțul meu se uită până târziu în 
noapte la Gunsmoke, însă eu sunt de obicei prea obosită ca să rămân 
împreună cu el. Şi ne uităm la știri în fiecare seară după cină. 

— Am auzit că televiziunea are viitor. 

Nu viitorul pe care Franklin îl întrevedea pentru Lena Scott. 

— Îmi place să văd filme la cinematograf, dar este cu mult mai uşor 
să dai drumul la televizor, și unde mai pui că tot timpul se transmite 
ceva amuzant. Reclamele sunt enervante, însă presupun că trebuie să 
le dea ca să aibă bani pentru emisiuni. 

Franklin îi spusese că nu peste mult, în fiecare casă din America avea 
să existe un televizor şi că rețelele de televiziune vor trebui să treacă la 
producția în masă. Veneau deja cu materiale noi în fiecare săptămână. 
Munca într-un studio cinematografic era destu! de grea. Dar cunoscuse 
actori de televiziune care lucrau şase zile pe săptămână, uneori de la 
şase dimineața până la zece seara. Aveau contracte cu studiourile și 
erau nevoiți să-și petreacă chiar şi șapte ani din viață ca niște sclavi pe 
plantație. Puteau să ajungă bogați şi celebri, dar cel mai probabil era că 
spectacolele în care erau distribuiți aveau să fie anulate şi ei concediați, 
sau că studioul va fi închis şi ei vor aştepta să fie distribuiți într-o comedie 
sau să primească un rol în Zane Grey Theater al lui Dick Powell”. 

Industria cinematografică era în plină dezvoltare. Unele studiouri 
tipăreau afişe pentru un film înainte ca scenariul acestuia să fie scris. 
Era suficient să aibă o idee bună şi suport financiar. În ultimele luni 
cunoscuse fete care ştiau să cânte și să danseze mult mai bine decât 
ea, şi care totuşi sfârşiseră prin a dansa jumătate de oră în biroul 


* Zane Grey Theater este un serial western care a rulat pe CBS între 
1956-1961 În.trad.]. 

câte unui director executiv. Cel puțin Franklin o scutise de asta. Dar 
lucrurile puteau să se schimbe repede, dacă nu-şi îndeplinea partea 
ei din înțelegere. De fiecare dată când rămânea trează noaptea şi se 
uita afară pe fereastra camerei de zi cufundate în linişte vedea că 
Hollywoodul era un bulevard lung de vise spulberate. 

Mary Ellen i-a scos cu grijă piciorul Abrei din lighenaş și a folosit 
o forfecuţă ascuțită pentru a tăia pielea sfâșiată. 

— Sper să nu te doară. 

— Este în regulă. 

— Mereu spui așa. 

— Adevărat? 

Oprindu-se o clipă din lucru, Mary Ellen și-a ridicat capul spre 
ea şi a întrebat-o: 

— Chiar eşti în regulă? 

Abra s-a uitat în ochii ei şi a ştiut că poate fi sinceră: 

— Nici nu mai ştiu cum sunt. 

Expresia de pe chipul lui Mary Ellen s-a îndulcit: 

— Ei bine, Domnul ştie cine eşti și ce vrea El să fii. 

Abra se obișnuise cu faptul că Mary Ellen găsea întotdeauna un 
mijloc potrivit ca să aducă vorba despre Dumnezeu, ca şi cum El ar fi 
fost a treia persoană în încăpere pe care voia s-o implice în conversaţia 
lor. La fel ca Mitzi, Mary Ellen avea toată viața concentrată în jurul 
lui Isus. Vorbea despre El ca despre un tată iubit, un prieten bun în 
care se încredea sau cineva drag pe care voia să-l împărtăşească și 
altora. Dar discuțiile despre Dumnezeu o tulburau pe Abra, căci îi 
aduceau aminte de Joshua, de pastorul Zeke, de Peter, de Priscilla şi 
de Mitzi, şi asta o făcea să-i fie dor de casă. 

Poate că era o stea în plină ascensiune, dar se simțea singură. 
Durerea de picioare era nimic în comparație cu durerea din inimă. 
Nu credea că va mai putea suporta ceva în ziua aceea, aşa că s-a închis 
în spatele unei platoşe de dispreţ: 

— Cum a vrut ca tu să fii manichiuristă, presupun. 

Mary Ellen i-a zâmbit şi a privit-o în ochi: 

— Deocamdată. 

— Aş vrea să ştiu ce vrea de la mine, a zis Abra înainte să-și dea 
seama ce face. 

— Oh, asta-i destul de simplu. Vrea să-L iubeşti. 

— Dar nu ştiu ce vrea să fac. 

— Întreabă-L.. 

Abra a râs zgomotos și batjocoritor: 

— Poate că vrea să mă trimită în Africa. 

— Cred că ar putea să facă și asta, dar dacă ar face-o, vei fi fericită 
că te-ai dus. 

A aplicat cu delicateţe cremă pe piciorul Abrei. 

— Duminica trecută a fost la noi în biserică o misionară. Mi-ar fi 
plăcut să fii şi tu acolo s-o auzi. 

Mary Ellen o invitase pe Abra de zeci de ori la biserică, fără să-și 
piardă niciodată speranța. 

— Misionara asta a crescut în biserica noastră. Într-o seară 
mama ei aproape că a obligat-o să participe la o adunare unde urma 
să vorbească o misionară din Africa. În drumul spre casă, i-a spus 
mamei sale că două lucruri nu vrea să fie niciodată: asistentă medicală 
şi misionară. Şi ghici ce-a făcut Dumnezeu? — a chicotit Mary Ellen 
— A făcut-o asistentă medicală şi a trimis-o în Africa. Şi a spus că 
niciodată în viața ei nu s-a simțit mai fericită sau mai împlinită. 
Slujeşte într-o țară din lumea a treia unde a administrat timp de 
douăzeci şi cinci de ani un spital și are de gând să rămână acolo până 
când Dumnezeu o va chema acasă. 

— Atunci presupun că El n-a vrut niciodată să fiu actriță. 

— De ce spui asta? 

— Fiindcă nu-mi place să fiu mereu altcineva. Nu-mi place să mă 
prefac că totul este minunat și că sunt fericită. Nu-mi place... 

S-a oprit brusc. Și-a muşcat buza şi a clătinat din cap. Când a fost 
iarăşi capabilă să respire, a zis: 

— Nu mă lua în seamă. Am avut o zi proastă astăzi. 

— Asta-i tot? Ai avut o zi proastă? a întrebat Mary Ellen așteptând 
răspunsul. 

Abra s-a lăsat pe spate şi a închis ochii, sperând că aşa va putea să 
pună capăt conversaţiei. Mary Ellen a terminat de aplicat crema şi i-a 
înfăşurat piciorul drept într-un prosop înainte ca să ridice, să şteargă 
şi să lucreze cu blândețe la piciorul ei stâng. Acum nu mai vorbeau. 
După ce i-a tratat și i-a înfăşurat ambele picioare în prosoape calde, 

Mary Ellen i-a masat iarăși pulpele. A fredonat o altă melodie 
cunoscută care a adus lacrimi în spatele pleoapelor închise ale Abrei. 
Ar fi putut să se aşeze la pian și să cânte fără greşeală cântarea aceea 
a lui Fanny Crosby. Fusese una dintre preferatele lui Mitzi, una între 
multe altele, la care se adăugau cântări compuse de Isaac Watts şi 
Charles Wesley. Melodiile şi cuvintele i se învârtejeau în minte. 

Isus te cheamă duios, vin’ acasă... 

Abra a încercat să alunge amintirile alcătuind o listă mentală 
a păcatelor ei. Nu exista posibilitatea întoarcerii sau a refacerii 
trecutului. Va trebui să-şi poarte vinovăția pentru totdeauna. 
Greutatea ei o trăgea tot mai jos în umbrele printre care trăia. Ar 
fi vrut să se cuibărească într-un colț întunecos unde Dumnezeu să 
n-o poată vedea. Era suficient să-și amintească unde începuse viața 
ei ca să-și dea seama că Dumnezeu n-o iubise niciodată. Ea fusese 
întotdeauna o paria, o străină, o intrusă. Îl revedea pe pastorul Zeke 
în fața porții şi a simțit aceeași durere sfâşietoare pe care o sirnțise în 
noaptea aceea urmărindu-l cum pleacă. 

A ridicat mâna şi şi-a apăsat puternic pieptul cu ea. Mâinile lui 
Mary Ellen s-au oprit din lucru: 

— lartă-mă, n-am vrut să te rănesc. 

— Este în regulă. 

Abra a făcut o grimasă. Iarăşi minciuna aceea. S-a luptat să-și 
stăpânească lacrimile. Esze în regulă? 

— Nu are legătură cu nimic din ce ai spus sau ai făcut tu, Mary 
Ellen. 

— Atunci ce-i, Lena? Cum aş putea să te ajut? Te rog, lasă-mnă să 
te ajut. 

Abra a clătinat din cap și şi-a ferit privirea. 

Adevărul era că ura să fie Lena Scott. Dar nu ştia unde s-o mai 
găsească pe Abra. 


JII 


Z3 


Șarpele m-a amăgit. 
Scuza Eve! 


eke s-a oprit să se tundă la frizeria din colțul pieței. Frizeria 

lui Javier Estrada avea puţini clienți lunca dimineața, aşa 

că Jeke urma să fie servit imediat şi avea mai inult timp la 
dispoziţie pentru poveşti despre baseball. Javier era mereu la curent 
cu isprăvile jucătorilor şi vedetelor. Apo: Zeke s-a oprit la brutăria 
Vassa ca să cumpere o pâine suedeză din secară şi să le facă o vizită 
scurtă lui Klaus și Annei Johnson. Aceştia aveau o droaie de copii care 
la un moment dat sau altul lucraseră toți la brutărie, dar acum erau 
răspândiți în toate cele patru zări, deschizândi-ș: propriile afaceri 
familiale. 

Era o dimineaţă frumoasă pentru zăbovit în piață. Oamenii se 
opreau să stea puțin de vorbă cu el sau îl salutau în trecere. Lui Zeke 
îi plăcea să se afle printre oameni. A mâncat o bucată din pâinea 
proaspătă, bucurându-se de soarele care strălucea printre conifere 
şi arțari, proicctând pe trotuar pete de lumină ce se mișcau ca niște 
dansatori. Lăsase în urmă o săptămână foarte aglomerată. Mitzi 
avusese chef de o plimbare, așa că o luase cu el în vizită la câteva familii 
din afara orașului. Ea sc pricepea de minune să-i facă pe oameni să 
râdă, chiar și atunci când aceştia erau hotărâți să nu schițeze nici 
măcar un zâmbet. Vineri avusese o înmormântare şi sâmbătă o nuntă. 
Duminică merse direct acasă după biserică și se schimbase în haine 
mai lejere înainte să ia masa la familia MacPherson. lar luni dimineața 

la șase şi jumătate se înfățișase la Bessie pentru micul dejun. Bessie îl 
servise la tejghea, dar fusese foarte tăcută. Şi-a propus să treacă ceva 
mai târziu pe acolo ca să vadă dacă va avea mai mult chef de vorbă. 

De parcă femeia i-ar fi putut citi gândurile, a auzit sunetul 
vechiului clopoțel de la intrarea în cafenea şi a văzut-o pe Susan 
ieşind şi traversând strada. Se tunsese, şi noua frizură îi ședea foarte 
bine. Venea aţă spre el, cu o expresie vizibil încruntată. 

— Sunt în pauză, Zeke, și am doar câteva minute la dispoziție. 

— Şezi, te rog. 

Ținea o serie de predici din Romani şi cu siguranță că avea să-i 
pună o întrebare dificilă. S-a încruntat și a rămas în picioare, privind 
în jurul lui nerăbdător. 

— Nu cred că Bessie te va concedia dacă rămâi aici câteva minute. 

— Bessie s-ar bucura dacă aș rămâne aici cu tine şi toată ziua. 

Susan s-a aşezat, lăsând un spațiu mare între ei pe bancă şi s-a 
uitat iarăşi în jurul ei. Piaţa era goală. căci toată lumea era la lucru. 

— Bessie mi-a spus că Joshua a plecat din oraş 

De ce era îngrijorată? 

— V-aţi certat, sau ceva de genul ăsta? Ştiu că nu-i treaba mea, 
dar... 

Ah, asta era! 

— Nu, lui Joshua i s-a oferit o slujbă în sudul Californiei. 

—- Asta-i foarte departe de casă, pastore Zeke. 

— A fost o ocazie pe care n-o putea refuza. 

Susan și-a netezit fusta peste genunchi. Părea că o supără ceva, şi 
Zeke și-a dat seama că nu avea de-a face cu plecarea lui Joshua. 

— Ce te frământă, Susan? 

A oftat adânc, de parcă şi-ar fi ținut respirația multă vreme. 

— Oamenii m-au întrebat dacă ştiu ceva, de parcă ar trebui să 
ştiu ce se întâmplă în casa voastră. Le tot repet că nu ştiu mai mult 
ca alții, dar ei... 

S-a oprit şi a strâns din buze. Zeke vedea desluşit că se străduia 
din greu să-şi stăpânească emoțiile. 

— Însistă. 

— Da. 


Susan s-a încruntat și a revenit la prima întrebare: 

— Voi doi erați atât de apropiați. Ce-ar fi putut să-l determine pe 
Joshua să plece în sudul Californiei. E la celălalt capăt al lumii. 

— Este o vreme pentru toate, Susan. Faptul că-i plecat acum nu 
înseamnă că a plecat pentru totdeauna. 

— Nu te deranjează că a plecat? 

— Păstrăm legătura. 

Joshua îl sunase să-i spună că a ajuns cu bine şi să-i ceară să se 
roage pentru Dave şi Kathy. Nu-i dăduse amănunte, dar Dumnezeu 
le cunoștea nevoile. 

Susan s-a mai liniştit puțin. 

— E-aşa de bine aici, în aer liber. 

Şi-a aşezat mâinile în poală, dar nu s-a sprijinit de spătar. Şedea 
încă pe marginea băncii. Zeke știa că o mai frământa ceva. Susan a 
oftat şi şi-a ațintit privirile asupra mâinilor. 

— Am stat deja prea mult. Cred că trebuie să plec. 

Zeke a avut senzația că nu se referea la Cafeneaua lui Bessie. 

— Ce te frământă, Susan? 

Aceasta şi-a limpezit gâtul și a răspuns: 

— Oamenii vorbesc vrute și nevrute. 

Încheieturile degetelor i s-au albit. 

— Despre noi, a completat. 

Abia acum începea să-şi dea seama de asta? 

— Şi te deranjează, a întrebat-o Zeke. 

Susan a roșit și a răspuns: 

— Da, mă deranjează. 

Zeke a simţit un junghi puternic în piept. Nu ştia prea bine cum 
să-și ceară scuze. Se simțise atras de ea încă de la început şi vruse să-i 
fie prieten. 

Femeia și-a mușcat îngrijorată buza înainte să vorbească iarăși: 

— Cole Thurman a spus că oamenii au observat că vii aproape în 
fiecare zi la cafenea şi că toți ştiu că vii ca să mă vezi pe mine. 

Aluzia purta un sâmbure de amărăciune. Uşor de înțeles de ce, 
având în vedere sursa ei. 

— Nu ştiam că-l cunoşti pe Cole Thurman. 

— Vine aici din când în când și mă invită în oraș. De fiecare dată 
îl refuz, dar crede că mă voi răzpândi până la urmă. La paștele cailor. 

Cu o scurtă grimasă, a continuat: 

— Am cunoscut toată viața genul ăsta de bărbați, și nu vreau să 
am nimic de-a face cu el. Cole nu mă interesează deloc, dar sunt 
îngrijorată pentru tine, a încheiat uitându-se la Zeke. 

— Pentru mine? a întrebat Zeke surprins. 

— Oamenii cred că este ceva între noi. 

A roşit spunând aceste cuvinte, vizibil scandalizată de idee. 

— Îmi place să fiu în compania ta. Mă faci să gândesc, i-a răspuns 
Zeke. 

— Dar cum rămâne cu reputaţia ta? Eşti pastor, la urma urmelor. 

— Nu facem nimic rău, Susan. 

— Asta nu-i o glumă, Zeke. 

A văzut ochii ei umeziți de lacrimi și a înțeles că nu poate să 
trateze problema aceasta cu ușurință. 

— N-are rost să te îngrijorezi. 

— Dar nu poți să lași lumea să creadă că eşti interesat de o 
persoană ca mine. 

— Cineva ca tine? 

L-a întristat s-o audă spunând asta. 

— De ce n-aş fi interesat? 

Ba chiar mai mult decât interesat? 

Ea a clătinat din cap şi a insistat: 

— Ştii ce vreau să spun. 

— Ştiu exact ce vrei să spui, şi mă întristează să constat că ai o 
părere atât de proastă despre tine când eu am o părere foarte bună 
despre tine. 

Susan a cercetat o clipă fața lui Zeke: 

— Nu despre asta-i vorba, şi înţelegi foarte bine. 

A vrut să se ridice, dar el şi-a pus mâna peste mâna ei pentru a o 
împiedica să plece. 

— Ba exact despre asta-i vorba. Ascultă-mă, Susan. 

I-a strâns mâna mai tare şi i-a zis, aplecându-se spre ea: 

— Noi doi suntem prieteni buni. Eu sunt cine sunt. Oamenii mă 
cunosc sau nu mă cunosc. Şi pe tine te cunosc. 

Susan a oftat: 

— Cum poți să fii aşa naiv? 

— Putem să trăim în aşa fel încât să le facem pe plac oamenilor, 
sau putem să trăim în așa fel încât să-l facem pe plac lui Dumnezeu. 

Apoi i s-a adresat lui Susan cu un zâmbet plin de reproş: 

— Bessie nu s-ar bucura să ştie că ai încercat să mă convingi să nu 
mai vin așa des. Doar sunt unul dintre cei mai buni clienți ai ei. 

Susan a râs scurt și l-a asigurat: 

— M-ar jupui de vie, dar nu din motivele pe care le crezi. Ea este 
convinsă că i-am frânt inima. 

Zeke i-a strâns mâna uşor şi apoi i-a dat drumul. 

Trăsăturile de pe fața lui Susan s-au înmuiat: 

— Tu eşti singurul prieten adevărat pe care l-am avut vreodată, 
Zeke. 

Zeke s-a gândit iarăşi la Marianne și s-a întrebat ce ar spune ea 
despre relaţia lor. 

— Spui asta ca şi cum ţi-ai lua la revedere. 

— Mă gândesc să mă mut de aici. 

Zeke a simţit un spasm de dezamăgire: 

— Te-ai gândit la un loc anume? 

— Am zăbovit aici mai mult decât în alte părți, a răspuns Susan 
ridicând uşor din umeri. 

Şi-a ferit privirea, dar nu înainte ca Zeke să vadă că ochii ei verzi 
erau umeziți de lacrimi. Zeke nu voia ca ea să sacrifice binecuvântările 
lui Dumnezeu din cauza lui. 

— Cred c-ar fi mai bine să rămâi. Dacă pleci din oraş, oamenii vor 
începe să speculeze despre mine și Mitzi. 

Susan s-a încruntat surprinsă: 

— Mitzi? 

— Păi, petrec mult timp și în compania ei. Unde mai pui că mi-a 
dat și o mașină. De ce mi-ar fi dat-o, dacă între noi n-ar fi ceva dubios. 
Şi unde mergem în lungile noastre excursii cu mașina? 

Susan a râs: 

— Nu fi ridicol! 

Zeke și-a dat seama că nu o mai auzise niciodată râzând până 
atunci. Voia s-o audă iarăşi, aşa că a continuat: 

— Oh, ştiu eu? Până și Hodge s-ar putea să înceapă să se 
îngrijoreze. Un bărbat mai tânăr să se țină după mama lui? 

Zeke şi-a întins brațul pe spătarul băncii şi a devenit serios: 

— Nu mă folosi pe mine ca scuză ca să pleci din Haven. Poţi să 
fugi, Susan, dar nu poți să te ascunzi de Dumnezeu. 

La început s-a uitat la el surprinsă, apoi gânditoare: 

— Am venit în Haven ca să-mi găsesc pacea, Zeke. 

După o scurtă pauză, a continuat clătinând din cap: 

— Având în vedere tot ce am făcut, nu cred că acest lucru este 
posibil. 

Zeke a înțeles ce vrea să spună Susan. Nu putea să primească harul 
lui Dumnezeu. Încă mai credea că trebuie să-l câștige. 

— Acordă-l lui Dumnezeu timp să lucreze. Dragostea Lui nu 
dezamăgește niciodată. 

Susan a scos un oftat îndurerat şi s-a ridicat în picioare. 

— Trebuie să mă întorc la lucru. 

I-a zâmbit trist și s-a uitat stânjenită în jur. În timp ce ei stătuseră 
de vorbă, mai veniseră câțiva oameni în piață, dar niciunul dintre ei 
nu-i băga în seamă. 

— Am venit ca să te previn în legătură cu ce cred oamenii că se 
întâmplă între noi, și poate că eu însămi le-am dat oamenilor mai 
multe motive de bârfă. 

Susan s-a îndepărtat câțiva paşi, apoi s-a întors spre Zeke: 

— Oh, i-a zis cu un zâmbet trist şi cu o expresie ce exprima o 
înțelegere subită: Joshua s-a dus s-o caute pe Abra, nu-i aşa? 

— Dacă Dumnezeu îngăduie, o va aduce acasă. 


Joshua a găsit casa lui Harold Cushing din Mulholland Drive şi 
a ajuns cu câteva minute mai devreme. Conacul era cocoțat pe piloni 
groși de ciment și suspendat pe versantul dealului, cu fațada orientată 
spre magnifica privelişte a Văii San Fernando. Dacă ar fi fost o zi 
senină, Joshua ar fi putut să vadă în depărtare coasta Pacificului. 

O slujnică în uniformă l-a condus în salon, apoi s-a dus să-l anunțe 
pe domnul Cushing că a sosit. În acest răstimp, Joshua a cercetat atent 
mobila, suvenirurile, stilul şi culoarea încăperii, precum şi priveliștea 

magnifică de dincolo de fereastră. L-a îndrăgit pe Harold Cushing 
încă înainte ca bărbatul să-şi facă apariția, și nu a fost de acord cu 
evaluarea lui Dave. 

— Freeman? 

Vocea lui Cushing era joasă şi profundă, ca a unui crainic de radio. 
Nu şi-a cerut scuze că l-a făcut să aştepte. Oare se așteptase ca Joshua 
să își piardă răbdarea și să plece? S-a prezentat scurt, a strâns mâna 
lui Joshua și a zis: „Pe aici“, conducându-l printr-un hol larg, vorbind 
în mers şi explicându-i ce-şi dorea: fișiere laterale, o bibliotecă pe 
tot peretele, un birou cu sertare laterale, dulapuri închise pentru 
depozitare şi cu vitrine. 

— Vreau organizare și acces ușor. 

Tonul lui era lapidar, ca şi cum n-ar fi avut tirnp de pierdut. 

Joshua s-a uitat la stânga și la dreapta, cercetând totul cu multă 
atenție. În salon admirase picturi în ulei reprezentând vapoare cu vele 
pătrate, bricuri şi goelete. De asemenea, observase pe rnasă Captain 
Caution [Avertisment pentru căpitani] de Kenneth Roberts, deschisă 
şi întoarsă cu coperta în sus. 

— Navigaţi, domnule Cushing? 

Acesta a râs scurt și a răspuns: 

— Am visat că o voi putea face, însă nu s-a găsit niciodată timp 
pentru asta. Dacă m-aș fi născut cu câteva secole înainte, poate. Dar 
astăzi trăim în era avioanelor. 

Era avioanelor pentru unii. Majoritatea călătoreau cu autobuzul. 

Cushing a deschis o ușă ce dădea spre partea estică a casei. 

— Asta-i. Uită-te liniştit în jur, Își las timp până la sfârșitul 
săptămânii să vii cu planurile. Eu m-am gândit la un alt contractor, 
însă Dave crede că tu eşti omul potrivit. 

Nici nu s-a obosit să-și ascundă părerea: 

— Dar va trebui să mă convingi de asta. 

Lui Joshua i-a plăcut francheţea lui. 

— Vă mulțumesc pentru şansa pe care mi-o acordați. 

Cushing a ieşit iarăși în hol şi i-a zis înainte de a pleca: 

— Nu te grăbi. Maria te va conduce la ieşire. Vineri dimineața la 
ora zece. 

Joshua s-a uitat în jur, a făcut măsurători și a zâmbit. În drumul 

spre casă s-a oprit la un magazin de artă. Odată ajuns la David şi 
Kathy, a trebuit să sune la ușă. 

I-a răspuns Kathy, îmbrăcată într-un sarong” peste costumul de baie. 

— Am uitat să-ți dau o cheie, nu-i aşa? 

A închis ușa în urma lui. 

— Mai înainte a ajuns acasă şi David. Pune-ţi costumul de baie şi 
vino la piscină cu noi. 

Puțin mai târziu, Joshua a ieşit din casă încins cu un prosop de 
plajă în jurul taliei. 

— Cum a fost întâlnirea? 

— Mai bine decât m-am aşteptat. 

Dave şedea pe un şezlong cu o băutură în mână. 

— Cum te-ai înțeles cu tatăl lui Kathy? 

— Voi şti vineri la zece și ceva. 

Joshua a aruncat prosopul pe un șezlong liber şi s-a aruncat în 
piscină. Apa rece l-a împrospătat după drumul lung spre casă în arşița 
zilei. DJ i-a cerut să se joace cu mingea, dar Joshua a introdus-o și 
pe Cassie în jocul lor. Apoi i-a învățat să joace Marco Polo. După 
ce copiii au înțeles jocul, Joshua s-a întors pe şezlong şi la limonada 
pe care i-o pregătise Kathy. A băut jumătate din pahar în timp ce-și 
ştergea pieptul cu prosopul. 

— Oau! Ce bună-i! 

Dave a început să vorbească despre politică, afaceri și diferite 
personalități. DJ îl urmărea din piscină, așteptând ca tatăl să li se 
alăture în joc, dar nici nu îi băga în seamă. Joshua a terminat limonada 
şi s-a ridicat. 

— Ce-ar fi să ne jucăm ceva cu mingea? Tu faci echipă cu DJ; 
Cassie, tu eşti în echipă cu mine. 

Joshua n-a ascultat scuzele lui Dave, s-a mulțumit doar să-l 
privească peste umăr şi să-l tachineze: 

— Lașule! 

Apoi a intrat în bazin, ştiind că Dave nu va trece cu vederea insulta 
aceasta. Stratagema îi funcționase de sute de ori în copilărie. 


* Îmbrăcăminte din portul malaez de forma unei fuste lungi şi strâmte, 
purtată deopotrivă de bărbați și de femei În.trad.]. 

N-au trecut nici zece secunde, și Dave li s-a alăturat. El şi DJ au 
câştigat primul meci; Joshua și Cassie pe al doilea. Atunci Joshua a 
sugerat o schimbare de parteneri. Copiii au fost numai zâmbete și 
strigăte de încântare. Kathy s-a așezat pe şezlong și s-a uitat la ei o 
vreme, apoi s-a ridicat și a intrat să pregătească cina. 

Şi de data aceasta au mâncat afară. Dave părea obosit; în schimb, 
Kathy arăta relaxată şi fericită. Copiii au mâncat repede și au vrut să 
mai înoate puțin. 

— Cum v-aţi cunoscut? a întrebat Joshua. 

— În colegiu, a răspuns Kathy, uitându-se la Dave și zâmbind. Eu 
eram în echipa de majorete. Odată exersam o formație de piramidă, 
când mi-am pierdut echilibrul și m-am prăbușit la pământ, târând 
după mine o jumătate din echipă. Am văzut stele verzi. Dave a 
ajuns primul la mine, a îngenuncheat și m-a întrebat dacă sunt bine. 
Avusesem o pasiune pentru el tot sezonul, şi iată că acum zăceam 
acolo, gâfâind ca un pește pe uscat, incapabilă să respir, cu atât mai 
puțin să zic ceva nostim. 

A râs şi a continuat: 

— Şi acela a fost momentul când rni-a cerut o întâlnire. 

— Cuvintele mi-au ieșit pur și simplu de pe buze. M-am simţit 
ca un idiot. 

— Am reușit să bâigui un „da“ înainte să se răzgândească. Cred că 
a meritat vreo două coaste rupte, a zis uitându-se cu un zâmbet spre 
Dave. 

— Apoi a sosit ambulanța. Am crezut că fusese în şoc şi că va uita 
tot în legătură cu întâlnirea. 

— Cum nu m-a sunat, m-am înfățişat șchiopătând la următorul 
antrenament şi m-am așezat pe bancă. M-am zgâit la el tot timpul cât 
a durat antrenamentul pe teren. 

— Antrenorul a vrut să ştie de ce nu sunt în stare să dau măcar o 
pasă ca lumea și mi-a cerut să plec la plimbare. 

Kathy a zâmbit satisfăcută: 

— Aşa că a venit și s-a aşezat pe bancă lângă mine. Şi-a scos casca 
şi a început s-o răsucească în mâini. A trebuit să-l întreb eu dacă 
obişnuia să invite o fată în oraș și apoi s-o lase cu buza umflată. 

Dave a râs forțat: 

— Ştie să fie foarte directă. 

Dar Kathy părea să nu regrete nimic: 

— Mă săturasem de aşteptat și ştiam ce vreau. 

— Un fotbalist, i-a răspuns Dave cu dispreț. 

Asta a înfuriat-o: 

— Uneori este aşa de naiv! 

— Nu sunt bursier Rhodes.” 

— Nu mi-am dorit un bursier Rhodes. Mi-am dorit un anumit 
băiat care se întâmpla să joace fotbal. 

Cum el nu mai spunea nimic, Kathy şi-a tras în spate scaunul și 
s-a ridicat. A luat farfuria goală a lui Dave, a pus-o într-a ei şi s-a 
întins să ia şi farfuria lui Joshua. 

— Ştii ceva, David? Poate că ai mai mulți muşchi decât creieri! i-a 
aruncat lui Dave, apoi s-a îndreptat spre casă. 

Dave a urmărit-o îndepărtându-se şi câteva minute mai târziu le-a 
sugerat celorlalți să execute câteva pase de fotbal pe peluză. Joshua 
l-a observat pe DJ privindu-i şi i-a împins mingea cu blândețe. La 
început DJ a fost destul de stângaci, dar a reușit să facă față. Dave 
s-a uitat surprins și i-a cerut lui DJ să-i arunce mingea lui. Mingea 
a venit bine stabilizată în aer, nu răsucindu-se dezordonat. Joshua a 
ridicat mâinile în sus şi a zis: 

— Joacă-te cu DJ. Am impresia că mai există un fotbalist în 
familia asta. 

În seara aceea, Joshua a făcut o plimbare şi s-a rugat în timp ce a 
urcat dealul pe Amanda Drive, a înconjurat Laurelcrest şi s-a întors 
înapoi acasă. A găsit lumina de la verandă aprinsă şi a intrat înăuntru 
cu ajutorul cheii pe care i-o dăduse Kathy. 

Când a urcat a doua zi dimineața, a fost surprins să o găsească pe 
Kathy deja în bucătărie, îmbrăcată şi pregătind cafeaua. 

— Uau! Te-ai trezit devreme astăzi. 

— Mă trezesc în fiecare zi înainte de cinci, i-a răspuns ea. Este 
singura perioadă din zi în care David şi cu mine putem fi singuri. 

Dar se părea că în dimineața aceea lucrurile nu merseră prea bine. 


* Bursă internațională pentru studii postuniversitare la Universitatea 
Oxford acordată unor studenți selectați special în acest sens [n.trad.]. 

— Te deranjează dacă-ți pun câteva întrebări despre tatăl tău? 

— Ce vrei să ştii? l-a întrebat în timp ce i-a turnat cafea. 

— Ai spus că a trecut printr-o perioadă grea. N-ai vrea să vorbim 
despre asta? 

S-au așezat la masa din bucătărie ale cărei ferestre dădeau 
spre curtea din spate, și Kathy a început să-i povestească despre 
diagnosticul de cancer pancreatic al mamei sale. Cancerul s-a extins 
ca un foc scăpat de sub control prin trupul ei, lăsându-i pe Kathy şi 
pe tatăl ei șocați când a murit. 

— Eu încep să mă consolez, dar tata munceşte din ce în ce mai 
mult. Nu m-ar surprinde să fiu sunată ca să mi se spună că tata a 
murit de stop cardiac. A iubit-o pe mama toată viața lui. Au crescut 
practic împreună. S-au iubit încă din liceu. 

La fel ca mama şi tatăl lui. Joshua şi-a amintit lunile lungi când 
nici el, nici tatăl lui n-au putut dormi. Pierderea mamei a fost deosebit 
de dificilă, dar tocmai în acea perioadă tatăl lui a trebuit să ia cea mai 
grea decizie a vieții lui. A trebuit s-o dea pe Abra. Joshua s-a întrebat 
ce s-ar fi întâmplat dacă n-ar fi dat-o. 

— Mama l-a ajutat pe tata în perioada când el era la colegiu. 

Kathy a continuat să-și depene povestea, cu mâinile înfășurate în 
jurul cănii. 

— Au pierdut primul copil, pe fratele meu mai mare. Acesta a 
murit din cauza unui defect la inimă când a avut optsprezece ani. Eu 
nu l-am cunoscut, căci am venit şapte ani mai târziu. Tata se ocupa de 
tranzacții imobiliare şi am locuit în Valley până în adolescența mea. 
Când au cumpărat casa de pe Mulholland eu eram deja într-o şcoală 
privată. Mamei i-a plăcut casa, așa că tata a cumpărat-o. 

— E o casă mare. 

— Mică în comparaţie cu cele mai multe de aici, dar mamei i-a 
făcut plăcere s-o transforme în palatul tatei. Eu am început colegiul 
şi ei au plecat în Europa. Mama s-a întors de acolo cu tot felul de 
idei. A terminat de amenajat toate camerele din casă, cu excepția celei 
din colțul vestic. Aceea urma să fie amenajată ca birou pentru tata. E 
un semn bun că s-a hotărât în sfârşit să facă ceva cu ea. Mama ar fi 
conceput ceva creativ, ceva care să i se potrivească tatei. Ea îl cunoştea 
foarte bine. 

Kathy a rămas o clipă pierdută în gânduri: 

— Acum, nu i-a mai rămas decât managementul timpului. Sunt 
sigură că ţi-a cerut ceva „simplu și funcțional“. 

— Ai spus că a fost agent imobiliar. Cum a ajuns în industria 
filmului? 

— Părinții mei adorau filmele. Obişnuiam să mergem tot timpul la 
filme. Lucrând pentru un studio, tata cunoaște o mulțime de oameni 
şi uneori investeşte în producții. Zilele trecute mi-a zis că investeşte 
ceva bani într-o producție bazată pe o piesă a lui Tennessee Williams, 
dacă reușesc să pună la punct toate detaliile și să aducă vedeta pe care 
o doresc. 

Atunci a intrat în bucătărie Dave. Kathy s-a ridicat şi i-a turnat 
cafea în cană. 

Joshua și-a petrecut ziua făcând schițe. După ce a obținut ce a 
vrut, următoarele două zile a făcut desenele la scară. În acelaşi timp, 
a început să se uite prin ziare după un apartament pe care să-l 
închirieze. Dave a observat că încercuieşte diferite adrese şi i-a zis: 

— Nu te grăbi. Ar fi bine să cunoşti zona înainte să începi să te 
uiţi după apartamente. Locația e totul. 

Vineri dimineață şi-a introdus desenele preliminare într-un dosar 
şi a mers la Mulholland Drive. A ajuns devreme, dar o altă camionetă 
era deja parcată în fața casei — un Ford alb complet echipat și cu un 
logo: Matthias Construction. Maria l-a condus pe Joshua de-a lungul 
holului și Cushing a părut surprins că îl vede. 

— N-am crezut că te vei întoarce. N-ai spus prea multe ultima 
dată când ne-am văzut. 

— Am ascultat. 

S-a uitat la ceas 

— Este 9:50. 

A întins mâna spre musafirul lui Cushing, care i-a zâmbit şi s-a 
prezentat ca fiind Charlie Jessup. Acesta i-a strâns mâna cu putere și 
s-a uitat în ochii lui Joshua cu căldură și încredere. Joshua s-a tras un 
pas înapoi. 

— Aştept să-mi vină rândul. 

Cushing a părut stânjenit și nemulțumit de situație: 

— Charlie a mai lucrat pentru mine. 

Jessup a râs: 

— Nu mă tem de concurență, Harold. Lasă-l pe om să-și arate 
planurile înainte să-l dai afară. 

Joshua a făcut un gest către schițele lui Jessup. 

— Vă deranjează dacă mă uit puţin? 

Jessup i le-a dat. Desenele erau excelente; planul era funcțional și 
organizat, exact cum îşi dorea Harold Cushing. 

— Frumos lucrat. 

— Mulţumesc. Acum să le vedem pe ale tale. 

— Bine! 

Iritat, Cushing a pus mâna pe dosar înainte ca Jessup să ajungă 
la el. 

— Să văd eu mai întâi. 

Tonul lui sugera că orice ar fi conceput Joshua, era cu siguranță 
inferior în raport cu propunerea lui Charlie Jessup. Dar expresia feței 
lui s-a schimbat când a văzut desenele: 

— N-ai ascultat ce-am spus. 

Vocea lui era însă nesigură. 

— Schimbaţi geamurile, tăiați tufele, sădiți o peluză şi veți avea o 
privelişte potrivită cu proiectul. 

Charlie Jessup a păşit lângă Cushing şi şi-a înclinat capul ca să 
vadă şi el. 

— O cabină de vapor! 

A râs și a exclamat: 

— Uau! Lasă-mă să le văd! 

Cushing a aruncat desenele în mâinile lui Jessup şi s-a uitat la 
Joshua: 

— Nu-i ce am cerut eu. 

— Nu. Am acționat după instinct. 

Deşi Cushing nu se arăta interesat, Jessup a luat dosarul și s-a 
uitat mai atent la desene: 

— Poți să faci asta? 

— Dacă am la dispoziție şase luni. 

Jessup şi-a ridicat capul și l-a studiat pe Harold Cushing: 

— Eşti cam tăcut. 

Cushing părea neliniștit. 


527 


PODUL SPRE CASĂ 


— Ăsta-i genul de nebunie pe care l-ar fi vrut şi Cassandra. 

— Te-ai lăudat întotdeauna cu ideile ei. 

Cushing l-a ignorat și s-a uitat mânios la Joshua: 

— Ți-am dat instrucțiuni clare. De ce ai făcut proiectul ăsta? 
Kathy te-a pus să-l faci? 

Kathy? 

— Nu. De fapt, picturile cu vapoare şi cartea lui Kenneth Roberts 
din salon mi-au dat ideea. Şi camera are vedere spre ocean şi spre 
apusul soarelui. 

Charlie Jessup părea încântat de idee. 

— Care-i prețul estimativ? 

El părea interesat, chiar dacă Harold Cushing nu era. 

— Nu am niciunul. 

Ei, vezi? a râs Cushing nepăsător. 

Jessup i-a înmânat desenele lui Joshua. 

— Este o idee mai bună decât a mea. 

Când Cushing s-a uitat la el, a zâmbit: 

— Şi ţie îți place. 

— Nu sunt făcut din bani. 

— Pentru ce economiseşti? Omul ăsta-i un artist, şi are nevoie de 
o slujbă. 

S-a uitat la Joshua și i-a zis: 

— Fă o estimare: 

— Depinde de materiale, termenul de predare, costul oamenilor 
veniți ca să facă instalația electrică. 

Apoi a spus o sumă: 

— Ar putea fi mai puțin de atât. 

— Sau mai mult, a zis Cushing. 

— Aş putea să fac nişte calcule, a adăugat Joshua ridicând din 
umeri şi uitându-se la Charlie Jessup: Dar un contractor se pricepe 
mai bine decât un tâmplar la detalii de-astea. 

Jessup a zâmbit larg: 

— Da, se pricepe. 

Cushing s-a uitat de la unul la altul: 

— Dacă aţi lucra împreună, cât de repede ați termina? 

Joshua a fost mai surprins decât s-ar fi aşteptat când a primit slujba. 

Cu doi angajați, el și Charlie au apreciat că lucrarea le va lua între opt 
şi zece săptămâni. Părea pur și simplu un miracol că cineva care nu-l 
cunoştea pe Joshua deloc l-a luat partener într-o lucrare majoră. 

Jessup s-a oferit să schițeze un contract pentru Joshua, dar Joshua 
şi-a urmat instinctul: 

— Nu-i nevoie. Am încredere în dumneavoastră. 

Cushing i-a urmărit, încruntându-se: 

— Nu eşti om de afaceri, nu-i aşa? Să nu faci niciodată nimic fără 
să treci mai întâi pe hârtie. 

— Un om valorează cât cuvântul lui, domnule Cushing. 

— Nu în manualul meu. 

— Într-al meu, „da“-ul unui om este da şi „nu“-ul lui este nu. 

Joshua observase cruciulița simplă de aur pe care o purta în jurul 
gâtului. S-a întrebat ce însemnătate avea numele Matthias din logoul 
firmei. O rudă? Sau avea de-a face cu sorțul de după răstignirea 
şi învierea lui Isus? Ucenicii avuseseră nevoie de cineva care să-l 
înlocuiască pe Iuda ca al doisprezecelea ucenic. Şi Dumnezeu l-a ales 


pe Matia”. 


Abra s-a oprit în fața oglinzii înalte în care se putea vedea întreagă 
şi s-a privit îngândurată. După prima noapte cu Dylan și după 
săptămânile lungi pe drum de după acea, nu mai avusese starea de 
spirit necesară ca să se întrebe dacă să rămână însărcinată sau nu. 
Lilith, Dylan şi medicul lor au avut grijă să aibă cele necesare ca să 
se protejeze. 

La rândul lui, Franklin nu lăsase niciodată ca sarcina să fie 
responsabilitatea ei. Îl crezuse plin de delicateţe până când, la scurt 
timp după ce s-au căsătorit în Las Vegas, adusese subiectul copiilor 
în discuție. 

Acesta i-a aruncat o privire întunecată şi i-a răspuns: 

— Doi sunt suficienți într-o viață de om. 


*  Engl. Matthias. 


326 


PODUL SPRE CASĂ 


Ar fi putut la fel de bine să-i trântească uşa în nas și s-o încuie. 

— De ce? Fiindcă nu-i vezi așa des cum ai vrea? 

— Fiindcă soția mea îi foloseşte ca armă împotriva mea. 

Soția lui? 

— Eu sunt soția ta acum, Franklin. Şi vom fi o familie. 

El se trăsese de lângă ea, încruntându-se: 

— De ce vorbeşti despre copii acum? 

Franklin fusese în dispoziția de a face dragoste, dar era evident că 
subiectul îl deranja suficient de mult încât să renunțe la ideea aceasta. 

— M-am întrebat doar, asta-i tot. 

Abra îşi sprijinise capul pe braț şi îl cercetase: 

— Suntem căsătoriți, Franklin. Ar trebui să discutăm și despre 
asta, nu-i aşa? 

Ochii lui se întunecaseră și îi spusese: 

— Ai numai douăzeci şi unu de ani, Lena. Mai ai încă mulți ani 
în fața ta. 

Franklin trăsese cearșaful la o parte şi se ridicase. Abra simţise 
aerul rece generat de mișcarea lui. 

— Nu spui că noi avem încă mulți ani în fața noastră. 

— E-acelaşi lucru. 

Abra îşi încrucişase braţele sub cap: 

— Mi-ar plăcea să am copii într-o zi. 

Franklin îi zâmbise rece: 

— Nu-i de glumit cu asta, Lena. 

Lena. Numele ăsta o călca pe nervi, dar a încercat să se stăpânească. 

— Nu glumesc. 

— Atunci vom vorbi despre asta. Într-o zi. Dar nu acum. Nu 
săptămâna asta, nu luna viitoare, nu anul ăsta. 

Abra s-a ridicat şi și-a luat halatul. 

— Asta înseamnă niciodată. 

— N-am spus niciodată, îi răspunsese el iritat. Dar să ne luăm un 
an, preferabil doi, ca să ne bucurăm unul de altul. Te vreau numai 
pentru mine o vreme. 

Franklin intrase în baie și Abra auzise apa de la duş curgând. 

Abra îi mai dăduse şase luni înainte să decidă că acest lucru nu 
se va întâmpla niciodată dacă Lena Scott nu-l va face să-şi piardă 

capul la momentul potrivit din lună. Ştia când era Franklin cel mai 
susceptibil la farmecele Lenei şi în acele după-mese îi turna ceva mai 
mult whisky în pahar. 

Avea să-şi schimbe hotărârea după ce ea va rămâne însărcinată. 
Lui Franklin îi plăceau copiii. Îşi dăduse seama de asta după tonul 
vocii lui când încerca să vorbească cu copiii lui şi după durerea lui 
când aceştia încheiau prea repede conversaţia. Dar copilul acesta avea 
să-l iubească, şi vor fi o familie. Vor putea avea o casă adevărată, în 
locul acestui apartament înăbuşitor. 

Abra şi-a trecut cu drag mâna peste abdomen. Acum era însărcinată 
în două luni. Sperase că acest lucru se va întâmpla, totuşi era încă 
surprinsă de cât de repede se întâmplase. În ultima lună pusese un 
kilogram şi îşi simțise sânii moi. Uneori fusese aşa de obosită că nu-și 
dorea altceva decât să doarmă. Toate acestea erau semne ale sarcinii, 
nu-i așa? 

Acum totul avea să se schimbe. Franklin va fi şi el fericit, văzând-o 
pe ea câte de fericită. Nu mai trebuia decât să-i comunice vestea şi să-l 
convingă să facă o programare la doctor pentru ca acesta să confirme 
ceea ce ea ştia deja. Inima i-a sărit din piept când ușa apartamentului 
s-a deschis şi a auzit vocea lui Franklin. 

— Lena! Unde eşti? 

Abra şi-a îmbrăcat repede halatul şi a păşit în papucii de casă. 
Ultimele două luni fuseseră haotice. Luaseră cina la LaRue pe Sunset 
Strip şi la Ciro, se întâlniseră cu celebrităţile la Cafe Trocadero, 
participaseră la premiere la Grauman's Chinese, la Egyptian și la 
Carthay Circle, cu luminile reclamelor străfulgerând cerul, cu femei 
scânteind în satin și paiete, cu bărbați în smochinguri, mașini negre 
strălucitoare, covoare roşii întinse și afişe mari în holuri. Îi întâlnise 
pe Gail Russell şi Guy Madison, schimbase amabilități cu Lana 
Turner şi Ronald Reagan. Seara trecută stătuseră până târziu la o 
altă petrecere din Hollywood, unde o etalase în văzul tuturor şi o 
prezentase altui producător. Abra spera că va veni ziua când nu va 
mai trebui să-l asculte pe Franklin cum îi înalță osanale înaintea unor 
bărbați care se uitau la ea ca la o bucată apetisantă de carne. 

— Am veşti bune, i-a zis el de cum a intrat în dormitor. Ai primit 
rolul. 

A ridicat-o şi a învârtit-o în braţe. 

— Hai să sărbătorim evenimentul. 

A lăsat-o jos și a început să-i desfacă halatul. Un fior de teamă a 
străbătut-o repede. S-a întors şi s-a îndepărtat de Franklin. 

— Ce rol? 

— Rolul. 

A venit din spate şi şi-a trecut brațele după talia ei. Inima Abrei a 
început să bată ca un baros. i 

— Cel despre care am vorbit în ultimele săptămâni. După ce 
termini filmul, vom fi aranjați foarte bine. 

Franklin continua să vorbească în timp ce şi-a strecurat mâinile 
sub halatul ei. Aceasta era marea lor șansă. De data asta era un rol 
dramatic, un film bazat pe o piesă a lui Tennessee Williams. 

Inima Abrei s-a strâns cât un purice. Oare Franklin n-a auzit 
nimic din ce i-a zis. Doar i-a spus că nu poate interpreta rolul acela. 
Nu avea talent actoricesc. Dar Franklin i-a răspuns că îl are pe el, şi 
asta-i era suficient. El avea s-o învețe cum să joace rolul. El avea să i-l 
vâre bine în cap şi în gesturi. 

Franklin i-a dat drumul Abrei și şi-a dezbrăcat haina, apoi şi-a 
desfăcut cravata. Teama ei a crescut şi mai mult când el a început să-și 
descheie cămașa. 

— De ce stai aşa acolo? a întrebat el. Ar trebui să dansezi de 
bucurie! 

— Nu pot să-l fac, Franklin. 

— ÎL vei face! 

A apucat-o de umeri cu ochi scânteietori și i-a zis: 

— Şi îl vei face mai bine ca oricine! 

Apoi i-a prins fața în palme şi a continuat: 

— Nu ştii de ce eşti capabilă, Lena. Încă nu ştii. Întreaga lume te 
va cunoaşte deja înainte de a fi terminat să lucrez cu tine. 

A sărutat-o pe frunte, pe nas şi pe gură: 

— Banii sunt asiguraţi, echipa de producție este pregătită; totul 
este gata! Rolul ăsta te va propulsa pe lista filmelor de categoria A. 
Mai au nevoie doar de frumoasa ta semnătură pe contract. 

Mâinile lui s-au plimbat pe spatele Abrei. 

— Asta am aşteptat. Totul se încheagă mai repede decât am visat. 
Este ca şi cum mâna Providenței ar fi de partea ta. 

Abra s-a cutremurat, îndoindu-se că Dumnezeu are ceva de-a 
face cu asta. 

— Ce s-a întâmplat? a întrebat-o el încruntat. 

Aruncând o privire în jos, la trupul ei, a remarcat: 

— Ai pus câteva kilograme pe tine. 

Abra s-a simțit străbătută de un fior rece: 

— Franklin... 

Trebuia să-i spună. 

— Lasă. Poți să începi dieta de mâine. 

Franklin nu i-a lăsat timp nici măcar să deschidă gura, că a 
exclamat: 

— Te iubesc atât de mult. 

I-a acoperit gura iarăşi. Şi-a trecut mâinile prin părul ei și s-a tras 
înapoi să se uite la ea: 

— Nu mă mai pot sătura de tine. 

Dar el n-o vedea pe Abra ci pe Lena Scott, creația lui. 

Abra ar fi vrut să plângă. El nu nici măcar mai ştia că Abra există. 

La fel ca Galatea, a rămas tăcută în timp ce Pygmalion o adora. 


Abra i-a dat vestea dimineață, după petrecerea în cinstea încheierii 
producției la Lorelei. Franklin a pălit când a auzit. A rămas cu paharul 
de whisky suspendat undeva la jumătatea drumului între gură şi masă, 
în timp ce se uita la ea ca şi cum n-ar fi înțeles ce spune: 

— Cum adică, însărcinată? 

A rostit cuvântul ca și cum tocmai l-ar fi anunțat că are cancer în 
fază terminală. Abra a simțit un nod în gât şi inima i s-a zbătut în 
piept cu putere. Nu se aştepta ca el să fie atât de devastat. 

— Trebuie să fiu consultată de un doctor ca să fiu sigură, dar au 
trecut deja două luni de când... 

Vestea l-a pătruns repede, aşa cum o substanță toxică pătrunde în 
nisipul de pe plajă: 

— Nu-i adevărat. 

— Ba-i adevărat. 

— Nu, nu poate fi adevărat. Doar am avut grijă. 

A băut dintr-o singură înghițitură ce mai avea în pahar. 

— Nu întotdeauna. 

Abra a văzut răceala din ochii lui încruntați și s-a grăbit să adauge: 

— Câteodată ai fost prea grăbit. 

l-a urmărit expresia feței în timp ce îşi aducea aminte. Apoi 
Franklin a înjurat şi a izbit cu paharul de perete: 

— Nu, după toată munca mea! 

A tresărit, dar furia a crescut înlăuntrul ei. Toată munca /u? Ce 
frumos că a uitat de tachinarea şi pisălogeala, şi cicăleala pe care 
fusese nevoită să le îndure, de picioarele însângerate şi pline cu băşici 
din timpul când învățase să danseze, de orele epuizante când repetase 
rolurile cu el și că se simțise expusă ca o impostoare de fiecare dată 
când se pornea camera de filmat. 

Trei ani din viața ei îi petrecuse străduindu-se din greu să 
devină femeia visurilor lui. Trei ani grei în această închisoare uitată 
de Dumnezeu. Fiecare oră și fiecare minut îi fusese programat cu 
strictețe de stăpânul ei. 

Ochii lui Franklin s-au întunecat: 

— Tu ai plănuit asta, Abra, nu-i așa? 

Nu-şi mai auzise numele rostit de buzele lui din prima dimineaţă 
în apartamentul acesta. Şi acum îl resimțea ca o lovitură puternică 
în stomac. Tonul cu care Franklin îl rostea era glacial, încărcat cu 
suspiciune, cu acuze. Știa exact ce gândeşte: Lena nu l-ar trăda 
niciodată. Abra a fost cea care l-a trădat. 

— Am făcut tot ce mi-ai cerut încă din prima seară când m-ai 
adus aici, Franklin. Am muncit din greu ca să fiu ceea ce ai vrut tu. 
Mi-am predat viața ție. 

Lacrimile i-au încețoşat vederea: 

— Dacă mă iubeşti aşa de mult, de ce crezi că asta-i o problemă? 

Franklin i-a studiat fața cu o expresie întunecată: 

— Ar fi trebuit să-mi spui mai devreme. 

— Am vrut să aştept până sunt sigură. 

Abra a făcut un pas înainte cu mâna întinsă. 

— Taci şi lasă-mă să gândesc. 

S-a ridicat brusc şi s-a îndepărtat. 

— La ce să te mai gândeşti? 

Totul era clar. Nu mai era cale de întors. Cel puțin așa a crezut ea, 
până când i-a văzut privirea. 

— Ai de jucat într-un film. Nu poți avea un copil. 

Abra a fost străbătută de un fior: 

— Ba voi avea un copil. 

— Nu, nu vei avea. Eşti sub contract. 

Sub al cui contract? s-a întrebat Abra. 

Franklin a păşit nervos prin cameră, ținându-se cu o mână de ceafă. 

— Nu-i prima dată când se întâmplă asta. Am de dat câteva 
telefoane. Voi găsi un doctor. 

— Dar avem un doctor. 

— Nu e cel care ne trebuie. 

Tonul cu care a spus aceste cuvinte i-a înghețat sângele în vene. 
Oare ce-i trecea prin minte? 

— Programul poate fi modificat. 

— Cu cheltuieli zeci de mii de dolari pentru studioul de producție? 
Să fie nevoiți să te facă să arăţi ca o primadonă? Atunci celălalt plan la 
care lucrez se va duce pe apa sâmbetei. 

— Nu ar fi o schimbare chiar atât de mare. Ar putea filma scenele 
cu mine în câteva săptămâni şi atunci aş putea avea tot timpul din 
lume ca să nasc copilul. 

— Nu vei naște nici un copil, Lena. 

De ce nu asculta glasul rațiunii? 

— Nu poți să desfaci ceea ce s-a făcut. Este copilul nostru, 
Franklin. Al tău şi al meu, a spus tremurând. 

El a întrerupt-o cu faţa roşie de furie şi i-a strigat: 

— Ţi-am spus că nu mai vreau copii! Ţi-am spus cum... 

— Eu sunt soția ta acum. Şi nu-ţi voi face aşa ceva! 

Franklin nu o asculta. A continuat să se plimbe agitat prin încăpere 
şi a bombănit: 

— De ce trădează femeile întotdeauna pe bărbații care le iubesc? 

Abra a început să tremure iarăși în străfundul fiinţei sale. 


352 


PODUL SPRE CASĂ 


— Eu nu te-am trădat, Franklin. Ai spus că o să vorbim despre 
copii. 

— Tu ai vorbit despre copii, a străfulgerat-o cu privirea. Eu am 
zis să așteptăm. 

S-a apropiat de ea cu dinții dezveliți şi cu o privire sălbatică: 

— Nu te las să distrugi tot ce am lucrat atât de greu ca să realizez. 

Abra s-a îndepărtat de el și s-a prăbuşit pe un scaun. Franklin s-a 
oprit, apoi şi-a încleştat şi şi-a descleştat pumnii şi s-a dus la geam. 
S-a uitat în jos pe Bulevardul Hollywood. 

— Dacă n-aş fi fost eu, ai fi şi tu în stradă, ca sute de alte fete. Ştii 
asta foarte bine. Îmi eşti datoare! 

Abra s-a transformat în Lena când s-a apropiat de el şi şi-a pus 
palma pe spatele lui, frecându-l delicat, în speranța că-l va calma: 

— Totul va fi bine. Vei vedea. Atâta doar că vom fi trei în loc de 
doi. 

Franklin a plecat de lângă ea şi s-a dus la bar, unde şi-a mai turnat 
un whisky. 

— Vrei să sfârşeşti şi tu ca Pamela Hudson? Trei filme, o carieră 
promițătoare, apoi cobori de pe piedestal ca să te căsătoreşti și să ai un 
copil. Cine îşi mai aminteşte acum de ea? Tu eşti în plină ascensiune, 
Lena. Trebuie să ne menţinem pe trendul ăsta ascendent, fiindcă 
publicul e foarte capricios! Un an departe de scenă şi toți te uită. 

Abra nu a reușit să-şi disimuleze hotărârea: 

— Nu-mi pasă, a zis, după care s-a întors şi s-a uitat afară pe 
fereastră fără să vadă nimic. 

Franklin s-a apropiat de ea şi a întors-o cu fața spre el. I-a atins 
fruntea delicat cu degetele: 

— Mie îmi pasă, Lena. Îmi pasă pentru amândoi. Trebuie să dau 
câteva telefoane ca să rezolv problema. 

I-a ridicat bărbia, dar n-a sărutat-o: 

— Arăţi obosită. De ce nu mergi să te culci? 

Abra s-a trezit ceva mai târziu și l-a auzit pe Franklin vorbind în 
biroul lui. S-a ridicat și a păşit pe hol spre birou. L-a văzut ținând 
receptorul la ureche şi notând aplecat ceva într-un carnețe]. Apoi a 
mulțumit scurt şi a închis. 

Bine. Precis că Franklin a vorbit cu regizorul. Cu cât acesta 

cunoştea mai din timp situația, cu atât putea să facă mai repede o 
reprogramare a şedinţelor de filmare. 

— Totul este în regulă? 

— Totul este rezolvat. Nu trebuie să te mai îngrijorezi de nimic. 
Vei filma scena cea mai importantă joi şi vineri vom merge la doctor. 

Uşurată, Abra a intrat în birou şi şi-a trecut brațele după talia lui, 
cuibărindu-se la pieptul lui. 

— Mulţumesc, i-a spus cu o voce înăbușită şi răguşită din cauza 
ușurării. Mi-a fost aşa frică, Franklin. Dar acum totul va fi mult mai 
bine. Știu că va fi. 

Franklin i-a frecat spatele. 

— Totul va fi bine. Ai încredere în mine. 

I-a apăsat tâmpla cu degetul mare de la mână. 

— Nu va trebui să te întorci pe platou până martea viitoare. 

În drum spre platou în dimineața următoare, Franklin a prevenit-o 
să nu spună nimănui nimic despre sarcină. Abra nu a înțeles de ce. 
Doar Franklin vorbise cu regizorul. De ce s-o mai țină în secret? În 
timp ce conducea uitându-se drept înainte, Franklin i-a spus: 

— Niciun regizor nu-și dorește distrageri inutile pe platou. Nu 
spune nimic. 

Apoi a adăugat cu o privire aspră: 

— Concentrează-te. 

Când cosmeticiana i-a pus fondul de ten, aceasta a observat: 

— Astăzi arăţi mult mai bine, Lena. 

— Mă şi simt mai bine. 

Ar fi vrut să strige în gura mare vestea cea bună, dar existau 
întotdeauna spioni care voiau să profite de frânturile de informaţie. 
Un singur telefon, şi presa va apărea în pragul lor vrând să ştie totul 
despre sarcina Lenei Scott. Şi producţia ar fi tulburată. 

Franklin a așteptat-o afară, în fața uşii. Părea mai protector ca de 
obicei. 

— Joacă scena așa cum am repetat-o azi-dimineaţă, şi vei fi 
grozavă, i-a zis înainte ca ea să intre. 

Tensionată, şi-a ocupat poziția pe platou, cu replicile gonindu-i 
prin minte. Fiecare scenă terminată însemna că are una mai puțin de 
interpretat, că era mai aproape de sfârşitul ultimului film al Lenei Scott. 

Următoarele câteva zile au trecut repede, și Franklin a verificat 
cu regizorul filmările brute. Ei nu-i plăcea să se vadă pe ecran, așa că 
în acest răstimp s-a închis în cabina ei. Vineri dimineață Franklin a 
fost nervos şi preocupat. A condus tăcut, strângând volanul cu putere. 
Transpiraţia îi brobonea pe frunte. Abra a adormit şi s-a trezit când 
el a ieşit de pe autostradă. De cât timp mergeau cu maşina? 

— Aproape am ajuns, i-a zis el. 

S-a întins spre ea şi și-a trecut încheieturile degetelor peste 
obrazul ei. 

— Se spune că nu-i chiar așa de rău. Vei simți crampe câteva ore, 
apoi totul va fi gata. 

Totul va fi gata? 

A înghețat panicată. 

— Despre ce vorbeşti? 

— Despre avort. 

Când el a spus că va avea grijă de tot, Abra a crezut că se referă la 
conversaţia dificilă cu regizorul, nu la uciderea copilului ei. 

— Nu! a strigat ea cu o voce tremurătoare. Asta-i greşit! 

— Cine poate să spună ce-i corect și ce-i greşit? În clipa de faţă, 
aşa-i corect pentru tine. Este cel mai bun lucru pe care-l putem face 
în aceste împrejurări. 

— Nu vreau să avortez! 

— Crezi că nu ştiu de ce ai plănuit totul? Știu că am tras tare de 
tine, Lena. Poate prea tare. Ne vom lua o pauză mai lungă după ce 
terminăm filmul ăsta până să începem următorul. 

— Dar este ilegal! 

— Toată lumea face asta! a spus Franklin și a oftat adânc. Nici nu 
vreau să-ți spun cât mă costă greşeala asta mică. 

Acum arăta supărat, dar hotărât: 

— N-am vrut să te las pe mâna oricui. Am vrut ce-i mai bun. 

— Ce-i mai bun? 

— Adică un doctor, nu un măcelar. 

Abra a început să plângă. 

— Nu vreau! Nu vreau! 

— Am reflectat puțin la situație. După ce cariera ta va fi consolidată, 
poți să-ți iei o pauză ca să naşti un copil. Am putea angaja o bonă. 

Apoi va trebui să lucrezi câteva luni cu un antrenor ca să ajungi iarăşi 
la silueta potrivită, dar asta nu-i o problemă. 

— Asculți ce-ţi spun? 

— Tu să mă asculți! 

Mâinile lui țineau volanul atât de strâns, încât i s-au albit degetele. 
Nu cumva şi-ar fi dorit ca în locul volanului să fie gâtul ei? 

— Nu eşti deloc pregătită să fii mamă. Nu ştii nimic despre copii. 

Franklin a cotit pe un drum de ţară spre nişte dealuri. S-a uitat 
repede pe un bileţel pe care avea ceva notat și a pornit pe o alee 
lungă. 

A parcat în fața unei case de dimensiuni mici. După ce a deschis 
portiera din dreptul lui, a ocolit maşina ca să deschidă portiera din 
partea pasagerului. Văzând că nu are scăpare, Abra a încetat să se mai 
împotrivească. Franklin o ţinea tot timpul de braț. 

— Voi fi cu tine în fiecare minut. Îți promit. 

O femeie le-a deschis uşa. Abra nu și-a ridicat privirea spre ea, dar 
Franklin i-a zis ceva despre lupinul care crescut foarte frumos anul 
acesta, şi au fost invitați înăuntru. 

— Trebuie să fiu atentă, ştiţi. 

Femeia a rostit cuvintele acestea mai degrabă iritată decât ca pe 
o scuză. 

— Catolicii abia aşteaptă să mă bage la închisoare. 

— Noi nu suntem catolici. 

— Aveţi banii? 

Franklin şi-a scos portofelul şi i-a întins două bancnote noi de o 
sută de dolari. Femeia a luat banii, i-a îndoit, i-a băgat în buzunar, 
după care s-a dat la o parte şi a zis: 

— Totul e pregătit. Pe aici. 

Franklin a prins-o pe Abra iarăși de braţ. 

— Va fi bine, îți promit. 

Abra a urmat-o pe femeie fără să ridice capul printr-un hol 
până într-o încăpere dosnică având pereţii zugrăviți în alb, o masă 
ginecologică și draperiile trase. 

— Nu arată aşa cum m-am aşteptat, a spus Franklin cu un ton 
vizibil îngrijorat. 

— Am aici tot ce-mi trebuie. 

— Va durea tare? 

— Nu mai tare decât o naștere obișnuită, şi totul se va termina 
curând. Spune-i să dezbrace totul de la brâu în jos şi să se urce pe 
masă. 

Abra era înghețată de frică în timp ce Franklin o dezbrăca. El îi 
vorbea în continuare cu o voce tensionată: 

— Va fi bine. Totul se va termina în câteva minute. Apoi vom uita 
că acest lucru s-a întâmplat vreodată. 

A luat-o în braţe, a întins-o delicat pe masă şi a ajutat-o să-şi 
fixeze picioarele tremurătoare în suporții pentru picioare. 

— Uşor. 

S-a aplecat peste ea şi şi-a lăsat capul pe clavicula ei. 

— Îmi pare rău, i-a şoptit. Aș fi vrut să existe o cale mai ușoară. 

Abra a plâns încetişor, strângând din dinți. Franklin i-a mângâiat 
fruntea cu degete de gheață. 

— Va fi gata repede. 

Şi aşa a fost. 

Femeia s-a îndreptat din spate şi şi-a scos mânuşile din cauciuc. În 
timp ce-şi spăla mâinile la chiuvetă, aceasta a spus: 

— Ar trebui să se termine totul până mâine dimineață. 

Franklin s-a îndreptat din spate, pălind: 

— Cum adică, mâine? Aţi spus că totul se va termina repede. 

— Partea mea s-a terminat repede. Soluția salină are nevoie de 
timp ca să acționeze asupra fătului. 

Femeia a deschis uşa. 

— Unde mergeţi? a întrebat Franklin alarmat şi a pornit după ea. 

— Franklin! l-a strigat Abra şi a încercat să se agațe de brațul lui. 

A spus că nu o va lăsa singură. Abra îl auzea certându-se cu femeia 
şi înjurând cu voce tare. O ușă s-a deschis și s-a închis. Abra a reuşit 
să se ridice în şezut şi să coboare de pe masă. Trupul îi tremura atât 
de violent încât cu greu a reuşit să-și îmbrace hainele. 

Franklin s-a întors în cameră cu fața lividă, până când a văzut-o. 
Atunci şi-a trecut repede brațul după talia ei şi a sprijinit-o până la 
maşină. 

— Nu putem să rămânem aici. Vom lua o cameră la un motel de 


pe plajă. Totul va fi bine. Va fi bine. 

În noaptea aceea Franklin a vegheat-o şi i-a ţinut mâna. Cum 
durerea devenea din ce în ce mai puternică, el i-a pus mâna la gură: 

— Şşşş. Nu țipa. Te rog, Lena. Cineva te va auzi şi va chema poliția. 

A lăsat-o singură doar cât să ia o bucată de pânză pe care s-o 
ruleze şi să i-o vâre între dinți ca să nu-i mai muşte lui mâna. 

— Îmi pare rău, Lena, a strigat, îmi pare rău. Te iubesc, Lena. Te 
iubesc aşa de mult. Am să fac ca totul să fie ca înainte, îți jur. 

— Cum vei face asta, Franklin? 

Țipând ascuţit, Abra şi-a încleştat mâinile în cuverturile de pe 
pat, strângându-le şi răsucindu-le din cauza durerilor devenite 
insuportabile, în timp ce Franklin o privea neajutorat. 

Totul s-a terminat înainte de răsăritul soarelui. Franklin a înfăşurat 
totul într-un prosop şi a ieşit pe plajă. După multă vreme, s-a întors 
cu fața murdară de cenuşă și cu nisip sub unghii. 

A învelit-o cu o pătură aparținând motelului şi a dus-o în maşină 
înainte să predea camera. Când i-a întins mâna, ea s-a tras la o parte 
şi s-a uitat pe geam fără să vadă nimic. 

Niciunul dintre ei n-a zis nimic până în Los Angeles. 

„Ce prost am fost că nu mi-am smuls inima din piept 
în ziua când am luat botărârea să mă răzbun. “ 
ALEXANDRE DUMAS 


oshua a închis ușa de la cabina telefonică, a desfăcut un 

fişic cu monede de douăzeci de cenți și l-a sunat pe tatăl 

lui. Noua slujbă, timpul petrecut cu familia lui Dave şi 
plimbările de seară pentru a se ruga nu-i lăsau prea mult timp să scrie 
acasă, şi tatăl său și-ar fi dorit să ştie cum o duce. Rezemându-se de 
peretele din sticlă al cabinei, s-a uitat afară pe Bulevardul Hollywood 
în timp ce aştepta ca tatăl lui să răspundă. 

l-a urmărit pe oameni trecând, unii arătau plini de viață și de 
succes, alții aveau o privire flămândă, câțiva erau doborâți. Pe partea 
cealaltă a străzii a văzut o fată atrăgătoare într-o fustiță scurtă, o 
bluză asortată și cu o poşetă mare pe umăr. Aceasta flirta cu bărbaţii 
carc treceau pe lângă ea. Joshua s-a gândit la Abra, mulțumit că ca 
avea un oarecare succes și nu era nevoită să-și câștige existența pe 
stradă. 

Apoi a auzit în receptor vocea tatălui. 

— Bună, tată. Ce mai e nou prin Haven? 

— Săptămâna asta a fost aglomerată. Am luat masa cu Gil şi 
Sadie. Mitzi e în spital și le aduce pe asistente la isterie. 

— Ceva grav? 

— Are probleme cu plămânii. 

— Ce face Susan? a întrebat sub formă de introducere. 

— Susan şi Bessie sunt bine, a răspuns tatăl lui cu un ton inexpresiv, 

apoi a chicotit: Amândouă îți transmit salutări. Cum merge proiectul 
tău? 

— Îl vom termina la sfârşitul săptămânii. Harold a rugat-o pe Kathy 
să-l ajute să dea o mică petrecere în cinstea evenimentului. Charlie vrea 
să mă alătur companiei lui. Are în perspectivă câteva noi proiecte, și 
vrea să conduc un proiect de renovare în Pacific Palisades.* 

— Îți place să lucrezi cu el, nu-i așa? 

— Da îmi place. 

Operatorul l-a avertizat să mai introducă în aparat câteva fise. 

— Aşteaptă... Da, Charlie e cinstit, lucrează la fel de mult ca 
oamenii pe care îi angajează şi vrea ca totul să fie făcut cât mai bine 
posibil. E un om bun — şi un frate. Am avut cu el câteva discuții 
profunde. 

A ezitat o clipă, așteptând un comentariu din partea tatălui său. 
Tăcere. 

— Mai eşti acolo? 

— Da, te ascult. Ai luat vreo decizie? 

— Nu sunt sigur că vreau să mai rămân aici şase luni; cam atât 
durează până la finalizarea proiectului în care vrea să mă implic. 

A urmărit-o pe fata de pe partea cealaltă a străzii cum negociază 
cu un om de afaceri. 

— Astăzi am luat prânzul cu Dave la Chuk's Hofbau de pe 
Bulevardul Hollywood. Au mâncare bună acolo, dar le lipseşte 
atmosfera intimă de la Bessie. 

— La ce te gândeşti, fiule? 

— Sunt multe femei frumoase aici, tată. 

— Şi toate visează să ajungă vedete de cinema, îmi imaginez. 

Vocea tatălui său părea foarte obosită. Au tăcut amândoi o vreme, 
şi Joshua l-a văzut pe bărbatul în costum făcând semn unui taxi. Fata 
a urcat împreună cu el. 

— Încă o mai caut. Am sunat la studioul unde a făcut ultimul film, 
dar n-am obținut nimic. Când m-am dus personal până acolo, nici nu 
m-au băgat în seamă, cu atât mai puțin să-mi spună cum să dau de ea. 
Probabil că o sută de bărbaţi spun că o cunosc. 


* Cartier şi district select la vest de Los Angeles, California În.trad.]. 

— Ai vorbit cu David despre asta? 

— Nu. De fiecare dată când sunt pe punctul să-i spun, intervine câte 
ceva. Dave are o grămadă de lucruri pe cap. Am scris la companiile de 
film care au produs filmele în care a jucat. Speram cel puţin că cineva 
îi va înmâna o scrisoare din partea mea. Atunci ea va şti cum să dea de 
mine. Dar au trecut deja câteva luni și nu am primit niciun răspuns. 

— Probabil că primeşte multe scrisori. 

— Şi poate că nu ea le citeşte. Încă mai sper că persoana care 
deschide scrisorile i-o va da ei. Charlie mi-a spus că metoda cea mai 
rapidă de a găsi o actriță este prin agentul ei, dar studiourile nu mi-au 
dat nici această informație. 

Joshua a râs trist şi a continuat: 

— Probabil li s-a părut că sunt un fan țicnit. 

— Deci ce-ai de gând să faci? 

— Nu ştiu, tată. Încă mă mai rog. 

Joshua s-a uitat la fețele tinerelor care treceau, ştiind că Abra nu 
s-ar plimba liniştită pe o stradă unde ar putea fi recunoscută. Avusese 
doar câteva roluri, dar reuşise să o transforme pe Lena Scott într-o 
stea în ascensiune. Poate că asta era viața pe care şi-o dorea. Poate că 
Lena Scott nu voia să-şi mai aducă aminte de Haven şi de oamenii 
care o iubeau pe Abra Matthews. 

Poate că era momentul să renunţe s-o mai caute. 

— Cred că ştii ce vrea Dumnezeu, fiule. 

Răspunsul pe care Dumnezeu i-l dăduse lui Joshua nu era cel pe 
care el dorea să-l audă. 

Să renunţe. 


Podul din Haven stătea în fața Abrei. A înaintat pe el şi după 
câțiva pași s-a oprit. S-a aplecat peste balustradă și s-a uitat în 
genunea întunecată ce se căsca sub ea. Cineva a strigat-o din capătul 
celălalt al podului. 

— Vino aici. Acum. Cât încă mai poți. 

Era Joshua? A făcut câțiva pași spre el apoi s-a oprit, şi vuietul 

curenților de apă creşteau tot mai mult. De jos s-a ridicat o ceață 
densă care a învăluit-o şi nu mai putea vedea capătul podului. 

Atunci a strigat: 

— Mai eşti acolo? 

Dar n-a auzit decât vocea ei, care s-a întors în ecou. 

— Sunt aici. 

Nu era Joshua, ci vocea pastorului Zeke. 

Abra s-a tras înapoi, fiindcă nu voia să dea ochii cu el şi a auzit 
pași venind spre ea. Bătăile nebuneşti ale inimii i s-au domolit când a 
auzit un bărbat cântând, dar după aceea inima i-a luat-o iarăşi razna 
de spaimă, când sunetul acela s-a transformat dintr-o melodie dulce 
într-o batjocură discordantă. 

Dylan s-a desprins din ceață. Ea a paralizat când l-a văzut 
înaintând încet spre ea. Pulsul i se accelera pe măsură ce el se apropia, 
până când s-a oprit chiar în fața ei. Ocliii lui negri aruncau fulgere şi 
dinții i s-au dezgolit într-un zâmbet larg: 

— Unde mai fugi acum, fetițo? 

Abra s-a trezit brusc, cu inima bubuindu-i în piept şi cu trupul 
scăldat în sudoare. S-a ridicat în șezut, tremurând toată. Au trecut 
câteva minute până când trupul i s-a relaxat şi pulsul și respirația i 
s-au liniştit. 

Era linişte în apartament. Oare a lăsat-o Franklin în sfârşit singură? 
Acesta nu mai ieşise de zile întregi din casă, ci rămăsese lângă ea, 
pândind-o ca un uliu. Ce credea că va face? Că se va sinucide? i 
trecuse, într-adevăr, prin cap şi ideea asta. Dar era prea laşă ca să se 
omoare. Mai bine stătea în închisoarea asta, de la care Franklin avea 
cheile. Mai bun era iadul de aici decât cel din lumea de apoi, unde 
avea să ardă veşnic. 

Dar nu avea de gând să-l lase să scape prea uşor. Voia să-l facă şi 
pe el să sufere. Voia ca el să ştie cât o costa visul lui. 

Iartă. Cuvântul i-a atins mintea ca mângâierea nedorită a unor 
degete delicate şi vindecătoare pe frunte. Şi-a trecut degetele prin păr, 
luându-și capul în mâini, ca şi cum ar fi vrut să smulgă cuvântul acela 
de acolo. Să ierte? Niciunul dintre ei nu merita iertare. 

Poate că ar fi putut să-l ierte pe Franklin, dacă i-ar fi spus Abra 
în loc de Lena când îi ceruse plângând iertare. Când ajunseseră acasă 

după oroarea aceea, Franklin sunase la cel mai scump restaurant din 
Hollywood şi comandase ceva de mâncare şi şampanie, fără să se 
uite la bani. Scosese dopul şampaniei şi îi spusese că o vor lua de la 
început. Ca şi cum ea ar fi putut uita. 

Ei îi fusese prea rău ca să mănânce sau să bea. În timp ce Abra 
tăcea, Franklin vorbea ca şi cum ea ar fi fost un participant binevoitor, 
ca şi cum o mică problemă ar fi fost rezolvată şi acum puteau să-și 
vadă mai departe de viață. Abra se întrebase dacă nu cumva Franklin 
îşi pierduse mințile undeva pe drumul spre casă. 

În seara aceea, Abra o împinsese la o parte pe Lena: 

— Dacă crezi că fortul va mai fi vreodată ca înainte, eşti nebun! 

El se uitase la ea de parcă un extraterestru ar fi pus stăpânire pe 
iubita lui. Atunci Abra intrase în baia pastelată şi se încuiase acolo. 

În următoarele câteva zile, Franklin îi comandase atâtea flori, încât 
apartamentul arăta ca o cameră funerară. 

Dar acum, lihnită de foame, Abra și-a pus halatul pe ea şi a deschis 
încet ușa. A cuprins-o amețeala din cauză că nu mâncase nimic de 
atâtea zile. S-a rezemat de perete până când au dispărut punctele 
negre şi galbene din fața ochilor. S-a înspăimântat când l-a văzut pe 
Franklin întins pe canapea, palid şi nebărbierit. 

Surprins, Franklin s-a ridicat în șezut şi ochii albaştri i s-au 
luminat plini de speranță. 

— Te-ai sculat. 

Arăta distrus, dar în acelaşi timp ager, vigilent şi precaut. Poate că 
_se temea că va înnebuni şi ea împreună cu el. Încercând să-l ignore, 
Abra a mers în bucătărie şi a deschis frigiderul, ale cărui rafturi erau 
pline de vin roşu şi alb, şi de cutii cu mâncare semi-preparată. 

— Mexicană, chinezească, italiană — poţi să alegi ce vrei. 

Franklin a urmat-o și s-a oprit cu mâinile în buzunare, urmărind-o, 
cercetând-o. 

Abra a deschis o cutie de tăiței chinezeşti congelați, dar şi-a 
pierdut pofta de mâncare. A deschis dulăpiorul de sub chiuvetă și a 
golit tăiţeii la gunoi. 

— Trebuie să mănânci ceva, Lena. Ai slăbit mult 

Franklin arăta mai rău decât se simțea ea. 

— Nu asta ai vrut? 

Abrei i-a părut rău imediat ce a rostit aceste cuvinte când a văzut 
cât de adânc l-au lovit pe Franklin. Acesta avea pete întunecate sub 
ochi. De când n-a mai dormit? Cât a băut de când s-a închis ea? Dar 
nu voia să se lase impresionată de asta. Amândoi meritau să sufere. 
Abra s-a dus la bar şi şi-a turnat whisky într-un pahar. 

— Îți aduci aminte ce s-a întâmplat ultima dată când ai băut pe 
stomacul gol? 

Tonul lui era rece, sec, controlat. 

— Da, dar ce contează? 

Abra a băut conținutul paharului dintr-o singură înghițitură, s-a 
strâmbat la Franklin şi şi-a mai turnat un pahar. 

— M-am întrebat întotdeauna cum poți să bei chestia asta, i-a zis 
şi a băut şi al doilea pahar. 

— Mă relaxează. 

Whisky-ul s-a adunat ca o lavă fierbinte în stomacul gol al Abrei. 

— Eu nu vreau să mă relaxez. Eu vreau să uit. 

Spunând asta, a dus la buze sticla întreagă. Văzând ce face, Franklin 
a traversat camera din trei paşi şi i-a luat sticla din mână: 

— Ajunge! 

Abra a tresărit: 

— Te temi că ție nu-ți mai rămâne nimic? 

S-ar fi întors în camera ei dacă Franklin nu i-ar fi tăiat calea. 
Şi-a trecut degetele tremurătoare prin părul încâlcit. O durea capul 
îngrozitor. Din cauză că n-a mâncat? Din cauza coşmarurilor care au 
trezit-o în sudori reci? 

Pianul stătea tăcut în colțul camerei, făcându-i semn să se apropie. 
Reușise întotdeauna să se piardă în muzică. Închidea ochii şi cânta, 
imaginându-şi că se găseşte iarăşi în camera lui Mitzi. Ce-ar spune 
Mitzi despre ea acum? Abra s-a apropiat de fereastră şi s-a uitat la 
strada de dedesubt. Maşinile alergau în toate direcțiile şi oamenii își 
vedeau de treburile lor. Lumea își urma cursul neabătută. 

S-a simţit zdrobită în interior, distrusă dincolo de posibilitatea 
refacerii. 

Franklin a venit şi s-a oprit în spatele ei. Abra îi simțea jalea și 
dorul. Îi spusese deja că-i pare rău, şi ea ştia că era sincer. Lena nu 
se mai comporta așa cum voia el. Înțelesese în seara aceea că el nu-şi 

dorea ca Lena Scott să aibă un copil. Asta ar fi distrus imaginea 
iubitei perfecte pe care el o plăsmuise în mintea lui. 

Franklin a prins-o de talie şi i-a zis cu un glas rănit: 

— Lena. 

Incapabilă să suporte atingerea lui, s-a tras la o parte şi a pus o 
distanță de câţiva paşi între ei. Chiar dacă trăiau împreună în același 
apartament, îi despărțea o prăpastie adâncă. 

— Nu spune nimic, Franklin. Nimic din ce-ai putea spune nu va 
schimba lucrurile. 

Era prea târziu ca vreunuia dintre ei să-i pară rău, prea târziu ca 
să repare răul făcut. 

— Își trebuie puțin timp ca să uiţi. 

Să uite? Vina ei devenea în fiecare zi tot mai grea. Era mai rea 
decât mama ei. Abra şi-a acoperit fața cu palmele. Cel puțin mama ei 
i-a dat şansa să trăiască. 

— Lena... 

De ce l-am lăsat pe Franklin să mă aducă aici? De ce n-am fugit sau 
nu m-am împotrivit? Am intrat pe ușa lui ca o oaie adusă la 1diere. 

Franklin a apucat-o iarăşi de talie şi a întors-o cu fața spre el. Ea 
a crezut pentru o clipă că vrea s-o ia în brațe şi s-o mângâie, dar el 
a prins-o de încheieturile mâinii şi s-a uitat dezgustat la mâinile ei: 

— Ţi-ai ros unghiile până la carne. 

Desigur, Lena n-ar fi făcut niciodată aşa ceva. Abra s-a tras înapoi, 
eliberându-se. Dacă ar mai fi avut unghii, l-ar fi zgâriat pe față. 

Chipul lui şi-a schimbat imediat expresia: 

— Îmi pare rău că m-am răstit aşa la tine. 

Abra şi-a închis ochii. Nu voia ca el să-i vadă durerea. Fusese 
decizia lui, nu-i aşa? Deci Lena putea să danseze în continuare pe 
muzica dictată de el. Ce-am făcut? Oh, ce-am făcut? Şi-a strâns braţele 
în jurul trupului, respirând încet îndurerată. Ce-ar zice pastorul Zeke? 
Şi Joshua? OP Joshua, dacă m-ai vedea acum! O melodie batjocoritoare 
îi răsuna în cap. Tăiase de mult toate punțile spre Haven. 

Dar ce mai conta? Probabil că Joshua era căsătorit acum cu o 
fată drăguță care s-a păstrat pentru soțul ei. Şi pastorul Zeke avea 
o biserică plină cu enoriași, și majoritatea celor din oraş îl iubeau 
şi-l socoteau prieten. Nimeni nu-i simțea lipsa. Oare ştiau că Abra 

Matthews a devenit Lena Scott? Nu-şi imagina că vreunul dintre ei 
îşi va pierde vremea cu cele cinci filme în care jucase. 

Vechea viață în Haven părea acum un vis frumos. Ce proastă 
fusese că întorsese spatele tuturor doar ca să fie cu Dylan. Se trezise 
din visul acela trandafiriu deja în San Francisco, dar se agățase în 
continuare de Dylan sperând că lucrurile se vor îmbunătăți. Iar când 
se mutase cu Franklin își vânduse viaţa printr-un contract. Atunci nu 
realizase că pentru el ea fusese doar o bucată de lut în mâinile lui. O 
ridicase pe un piedestal şi începuse s-o remodeleze şi s-o recreeze. Se 
credea Dumnezeu. 

Stomacul i s-a strâns de foame. Nu avea puterea de a se sinucide 
prin inaniție. A găsit o cutie cu cereale şi un iaurt vechi de o săptămână. 
Mâncarea avea un gust ca de cenușă amestecată cu smântână, dar a 
înghițit-o copleşită de un sentiment de amărăciune și vinovăție. 

Franklin şi-a turnat băutură într-un pahar. Apoi şi-a umplut alt 
pahar. După al treilea, s-a oprit cu o expresie ce lăsa să se vadă părerea 
de rău. 

— Am făcut ce am crezut că este cel mai bine pentru tine. 

— Cel mai bine? Ai îngropat bebeluşul nostru în nisip. 

El a trântit sticla pe masă: 

— N-a fost un bebeluş! 

— Asta numai fiindcă n-ai vrut tu! 

Aşa cum mama ei n-o vrusese pe ea. 

Exasperat, Franklin a venit la masă. A întors scaunul pe care şedea 
Abra în aşa fel încât s-o privească în față: 

— N-a fost o ea. Şi n-a fost un el. A fost un nimeni. 

Abra s-a aplecat în față, apropiindu-şi fața de a lui: 

— Aşa cum eu sunt un nimeni! Aşa cum tu eşti un nimeni! 
Amândoi suntem acum mai puțin decât nimic, nu-i aşa? Şi blestemați, 
pe deasupra! Franklin s-a îndreptat de spate şi s-a apropiat de ea, cu 
pumnii strânși. 

— Hai, fă-mi ce vrei să-mi faci. 

Şi-a ridicat bărbia aşteptând, sperând pe jumătate că lovitura va 
veni. 

— Loveşte-mă, dacă crezi că asta va schimba adevărul. Scoate-l 
cu pumnii din mine. 

Pumnii strânşi ai lui Franklin s-au destins şi acum mâinile îi 
atârnau inerte pe lângă corp. 

— Ştiu că vrei să mă pedepseşti. Știu că ţi-am spus că nu te va 
durea, Lena. Şi am văzut cât ai suferit. Nu credeam că va fi aşa rău. Jur 
că n-am ştiut! i-a strigat cu ochii în lacrimi, îndurerat. 

Abra şi-a acoperit fața cu palmele: 

— Lasă-mă în pace, Franklin. Lasă-mă în pace. 

Şi-a înăbuşit suspinele în agonie, înghițindu-și durerea până când 
a simţit-o ca o minge tare de otravă în stomac. L-a auzit ieşind din 
cameră și a crezut că o va lăsa în pace, dar s-a întors la scurt timp 
după aceea. 

— Am ceva pentru tine. 

Franklin a scos două pastile dintr-o cutie cu medicamente, apoi 
s-a dus la bar şi a umplut un pahar cu apă. S-a întors şi a întins Abrei 
apa şi pastilele ca pe o ofrandă. 

— Doctorița a zis că pastilele astea te vor ajuta să te simți mai 
bine. Sunt doar nişte barbiturice uşoare. 

Abra s-a uitat în sus la Franklin. Până unde era în stare să meargă 
ca s-o aducă înapoi pe Lena? Ea n-avea încredere în el sau în doctorița 
lui. 

— Nu-mi pasă ce-s. Nu le iau. 

Ochii bărbatului s-au îngustat şi i-a spus, de data aceasta cu 
vocea agentului, a managerului care încerca să devină iarăşi stăpân 
pe situație: 

— Asta trebuie să înceteze, Lena. Încerc doar să te ajut. 

Dar Abra ştia bine că nu e deloc aşa. Şi-a îndreptat privirile spre 
un punct din capătul celălalt al încăperii şi l-a înfruntat: 

— Şi grija ta n-are nimic de-a face cu scenariul de pe măsuța de 
cafea? 

Tonul ei mustea de sarcasm. S-a dus la măsuţă, a luat Țiganca și 
generalul şi le-a fluturat în direcția lui. 

— Uite ce cred despre el. 

Oare Franklin chiar se aştepta că va fi interesată de rol? Ar fi vrut 
să rupă paginile în bucățele şi să i le arunce în față. 

— Am jucat destule roluri, cât pentru o viață întreagă, Franklin. 
S-a terminat. 

A întins mâna şi i-a zis: 

— Dacă vrei să iau pilulele alea, dă-mi toată sticla. 

Franklin s-a prăbuşit pe un scaun de la bar și i-a răspuns, țintuind-o 
cu privirea: 

— Nu eşti aşa cum te-am crezut. 

— Surpriză, surpriză! 

Poate că începea în sfârșit să înțeleagă. 

— Nu putem să continuăm aşa. Trebuie să uiţi ce s-a întâmplat. 

l-a văzut privirea rănită și confuzia. El fusese întotdeauna 
sculptorul, olarul, păpuşarul care trăgea sforile. Dar iată că acum 
statuia a crăpat, lutul s-a uscat şi s-a sfărâmat. Marioneta a prins viață 
şi îl disprețuia pe păpușar, fiindcă acesta nu regreta răul pe care i-l 
făcuse. Şi acum el plângea pierderea marii lui iubiri, Lena Scott. 

— Cum aş putea să uit, Franklin? 

Fiecare decizie pe care ea o luase în ultimii cinci ani fusese 
dezastruoasă, una mai rea decât cealaltă. Tot ce crezuse ea că-și 
doreşte lăsase un gust de cenuşă în gura ei. 

— Nu înţelegi cât de iubită eşti? Ai citit măcar una din scrisorile 
pe care ți le-am adus? 

Îi vârâse într-adevăr câteva zeci de scrisori pe sub ușă. 

— De ce să citesc scrisori de la nişte străini care nici măcar nu știu 
cine e Lena Scott? Sau că Lena Scott este Abra Matthews! Le place 
doar imaginea falsă de pe ecran. La fel ca și ție! Toată lumea iubeşte 
o plăsmuire a imaginației tale! 

Franklin s-a ridicat în picioare, livid: 

— Încetează! 

Şi-a apucat capul în palme, de parcă l-ar fi durut mai tare decât 
pe ea. 

— Ăsta-i adevărul. 

Jucase în cinci filme şi interpretase cinci roluri: o plimbare timp de 
un minut, care îi făcuse pe bărbați să-și dorească să vadă mai mult din 
ce se ascunde sub bluza ei albă și fusta strâmtă; soția pasională a unui 
zombi; o ingenuă îndrăgostită de logodnicul celei mai bune prietene; 
un rol dansant care a schilodit-o timp de mai multe săptămâni; şi o 
sirenă care în cele din urmă l-a tras pe bărbatul iubit peste bord în 
adâncul mării. 

Exact asta îi făcuse şi ei Franklin. A tras-o peste bord tot mai 
adânc în lumea întunecată a amăgirilor. 

Un val de regrete a izbit-o, și a simțit că se îneacă sub lovitura lui. 

— Îmi pare rău, Franklin. Îmi pare rău. Nu mai pot să mă prefac. 

Cât timp din viața ei nu făcuse altceva decât să se prefacă? Nici nu 
mai ştia cine este. 

Franklin a luat-o după umeri, cu ochii plini de adoraţie: 

— Cu mine nu te-ai prefăcut niciodată. Eu te cunosc mai bine 
decât te cunoşti tu însăți. 

Degetele lui s-au înfipt în carnea Abrei: 

— Mi-am pus inima şi sufletul în tine. 

Trupul Abrei s-a crispat la atingerea lui. Dar el i-a prins fața în 
palme şi i-a spus cu o privire încărcată de venerație: 

— O mie de bărbați te doresc, dar tu mi te-ai dat mie. Pe mine mă 
iubeşti, iar eu mi-am ținut toate promisiunile pe care ți le-am făcut, 
nu-i așa? 

Acesta era adevărul îngrozitor. Îşi ținuse promisiunile. 

Dar nu stătuse niciodată să socotească prețul pe care îl plătea 
pentru asta. 


Petrecerea lui Harold Cushing începuse deja cam de o oră când 
Dave i-a făcut un semn lui Joshua şi i-a zis: 

— Cred că-i mai bine să te previn. Kathy face iarăşi pe pețitoarea. 

Nu era prima dată când Kathy încercase să-l cupleze cu o prietenă 
de-a ei. Joshua spera că până la urmă va înțelege că el nu căuta o 
prietenă. Dave i-a arătat-o pe Kathy venind spre ei cu o brunetă 
zveltă şi scundă, dar foarte atrăgătoare. 

— E Merit Hayes, una din prietenele lui Kathy din colegiu. Acum 
e avocatul unui studio cinematografic. Nu te lăsa înșelat de înălțimea 
ei. Chiar dacă arată ca plevușca, să ştii că-i un rechin. 

Oamenii socializau în jurul lor, vorbind şi râzând în timp ce 
personalul angajat servea aperitivele şi umplea paharele. Merit arăta 
de parcă ar fi venit direct de la birou în bluza ei albă de mătase, fusta 

neagră strâmtă şi pantofii negri cu toc jos. Părea iritată în timp ce 
Kathy îi spunea ceva şi arăta spre Dave şi Joshua. 

Din fericire, Harold Cushing l-a tras pe Joshua la o parte ca să-l 
prezinte unui cuplu de vârstă mijlocie: 

— Chet lucrează pentru Walt Disney. E foarte impresionat de 
ceea ce ai făcut cu biroul meu. 

— Walt caută întotdeauna oameni cu imaginaţie. 

Şi Chet a început să se laude cu felul în care Disneyland aduna 
bani mai repede decât îşi aduna fermierul snopii. Mintea din spatele 
parcului de amuzament nu era deloc leneşă, ci căuta rnereu idei noi 
pentru extindere. Chet a râs și a adăugat: 

— Ironia este că Walt a fost concediat o dată fiindcă şeful lui 
credea că n-are imaginație. Acum familiile se înghesuie la Disneyland, 
şi după toate aparențele fluxul de vizitatori nu va scădea prea curând. 

Cineva l-a bătut pe Joshua pe umăr şi când 3-a întors a văzut-o pe 
Kathy, cu Merit în spatele ei. 

— Îmi pare rău că vă întrerup tată, dar vreau să-i prezint lui Joshua 
o veche prietenă de-a mea. Merit Hayes, el este prietenul cel mai bun 
al lui David, Joshua Freeman. 

Joshua i-a zâmbit politicos şi i-a întins mâna. Merit avea o mână 
mică şi delicată cu degete lungi terminate în unghii vopsite cu ojă 
roşie, dar cu o strânsoare ca de boxer. Cu o căutătură rece și jucăușă, 
aceasta i-a zis: 

— Ar trebui să te avertizez că încearcă să ne cupleze. 

Joshua a chicotit: 

— Știu. 

Merit s-a uitat mirată la el: 

— Eşti parte din conspirație? 

— Îmi pare rău, nu; dar asta nu-nseamnă că nu-mi face plăcere să 
te cunosc, domnişoară Hayes. 

Kathy a înroşit și, cu mâinile ridicate ca semn al înfrângerii, le-a zis: 

— Bine. Eu am făcut tot ce-am putut. Distracţie plăcută. 

Merit i s-a adresat lui Joshua cu o grimasă: 

— Stânjenitor, trebuie să mărturisesc. 

— "Totuşi, Kathy are cele mai bune intenții, i-a spus el. 

Merit s-a uitat la doza de Coca Cola din mâna lui Joshua şi a luat 

un martini dintr-o tavă care trecea pe lângă ei, făcându-l pe chelner 
să tresară. 

— E naivă. 

A scos măslina din băutură şi a mâncat-o: 

— Dacă aş dori un bărbat, mi l-aş găsi eu. 

— Dave a spus că eşti avocată la un studio. 

— Vinovată conform acuzării. El însuşi a avut de-a face cu mine 
în trecut. Nu obține niciodată ce vrea, a râs Merit. 

Un chelner le-a oferit aperitive delicioase și ea a luat două. 

— Îmi retrag cuvintele. A obținut-o pe Kathy. 

Spunând aceasta, a ridicat din umeri şi l-a pândit cu o privire 
şireată în timp ce mânca. Aştepta ca el să facă vreun comentariu. 
Când a văzut că nu spune nimic, a arătat cu capul spre casă: 

— Am văzut noul birou al lui Harold. Impresionant. 

— Nu l-am făcut singur. 

— Tu ai executat conceptul și jumătate din lucrare — partea de 
finisaj. Cel puțin, aşa sună recomandarea călduroasă a lui Kathy. 
Însă nu pot să nu mă întreb: de ce o persoană cu un talent ca al tău 
lucrează cu jumătate de normă la amenajarea unui birou situat pe 
aripa lăturalnică a unei case? 

Joshua a zâmbit și a băut din Coca Cola: 

— Poate că am venit aici ca să fiu descoperit. 

— Altfel spus, nu e treaba mea, a replicat Merit alegând un aperitiv 
dintr-o altă tavă. Oricum, ai reușit să-ți deschizi drum și fără să intri 
în sindicat. Ce minunat că ai relații atât de bune. 

Merit şi-a ridicat paharul în direcția lui Dave şi Kathy, care îi 
urmăreau. 

— Uită-te la ei. Kathy arată atât de încrezătoare, pe când Dave 
pare să-şi dorească să dispar călare pe mătura mea. 

A râs, distrându-se în mod vădit de situaţie. Apoi s-a uitat la 
Joshua şi i s-a adresat: 

— Kathy mi-a spus că eşti bisericos, ba chiar că eşti implicat în 
activitățile din biserică. Spune că ești o partidă pe cinste, știai asta? 
Ciudat este că-mi place de tine, a adăugat ea încurcată. 

A introdus aperitivul în gură şi şi-a mişcat degetul mic nerăbdătoare 
în timp ce mesteca și înghițea. 

— Nu vreau să-ți faci o idee greşită. Nu spun că vreau să ies cu 
tine în oraş. 

Joshua i-a zâmbit şi a întrebat-o: 

— Te-am invitat cumva? 

Merit i-a răspuns surprinsă: 

— Ar trebui să mă simt insultată. 

— Dar nu eşti. 

Fata s-a apropiat mai mult de el şi i-a şoptit: 

— Cred c-am putea să ne prefacem că suntem atraşi unul de altul. 
Aşa, poate că draga mea prietenă va renunța să mai facă pe pețitoarea 
pentru mine. Habar n-are cât de zadarnice sunt eforturile ei. 

L-a prins de braț şi a clipit repede, spunând: 

— Voi fi cuminte, promit. Hai să socializăm. 

Merit Hayes cunoştea pe toată lumea și, la fel ca Dave, îi plăcea 
să vorbească despre afaceri. Oamenii continuau să sosească, și ea îşi 
concentra atenția doar asupra unor anumiți invitați. Joshua asculta în 
tăcere, mulțumindu-se să răspundă la întrebările care-i erau adresate 
direct. Merit l-a bătut prieteneşte pe braț: 

— Îmi plac bărbaţii care nu vorbesc mai mult decât este necesar. 

L-a condus către un cuplu care întârziase — un bărbat mai în vârstă, 
corpolent și cu ochi şireți, și o femeie frumoasă, mult mai tânără ca el, 
care i se părea vag cunoscută. Merit i-a salutat călduros pe amândoi 
şi cele două femei au schimbat câteva bezele înainte ca Merit să-l 
prezinte pe Joshua lui Terrence Irving şi soției lui, Pamela. 

Joshua le-a spus politicos că-i face plăcere să-i cunoască, însă 
Pamela s-a uitat întrebătoare la ei, şi când el s-a încruntat stânjenit, 
a oftat: 

— Steaua mea păleşte deja. 

Soțul ei a prins-o de talie și a tras-o mai aproape de el: 

— Acum străluceşti mult mai frumos şi mai puternic ca niciodată. 

Merit a scos un ușor sunet gutural şi Joshua a remarcat sclipirea 
din ochii ei. S-a întrebat de ce, până când ea s-a scuzat față de Pamela 
şi soțul ei. 

— Trebuie să-l iertați pe prietenul meu, aici de față. Vine 
dintr-un orășel din nordul Californiei, care probabil că n-are niciun 
cinematograf. Joshua, ea e Pamela Hudson. 

Acum Joshua își amintea, deşi o văzuse într-un singur film. 
Probabil că, dacă ar fi făcut un efort, ar fi putut să-şi amintească şi 
acțiunea lui, dată fiind ocazia. 

— Pamela a renunțat la actorie ca să se căsătorească cu mine, a 
spus Terrence Irving zâmbindu-i atrăgătoarei sale soții. Și apoi mi-a 
dăruit binecuvântarea suplimentară a două fiice minunate. 

Merit s-a folosit de ocazie ca să întrebe ce fac drăgălaşele lor fetițe 
şi dacă aveau de gând să mai facă și alți copii. Când li s-au alăturat și 
alți invitați, Merit l-a luat pe Joshua de braț și l-a tras la o parte. 

— Ei bine, a fost un dezastru total! Dacă ai putea să-ți vezi chipul! 
i-a zis râzând. Cum este posibil să n-o cunoască cineva pe Pamela 
Hudson? 

— Nu ne învârtim în aceleaşi cercuri. 

— De unde vii? De pe lună? 

Apoi a clătinat din cap, scuzându-se: 

— Sunt o scorpie, ştiu. Mi s-a urcat băutura la cap. Am avut o 
săptămână foarte obositoare. 

— Atunci sugerez să mâncăm ceva, i-a propus şi a condus-o spre 
bufetul sofisticat. 

Merit a luat o farfurioară şi i-a dat-o lui, apoi a mai luat una 
pentru ea și a păşit de-a lungul bufetului. 

— Pamela a apărut în toate ziarele din Hollywood. 

— Eu mă informez din alte surse. 

— Ei bine, atunci îți spun eu povestea. Pamela a apărut de 
nicăieri și a strălucit pe marele ecran ca o supernovă. A avut un 
agent foarte dinamic şi inteligent, care i-a construit literalmente 
cariera, a zis Merit în timp ce-și alegea salata și un meniu vegetarian. 
Îl cheamă Franklin Moss. Ai auzit cumva de el? Uneori e prea 
pasionat, dar știe să depisteze talentul când îl vede, chiar și la o cină 
pe Sunset Boulevard. Cel puţin aşa spune legenda. Binecunoscutul 
vis hollywoodian. 

Apoi a continuat cu un ton uşor cinic: 

— Am reprezentat-o pe Pamela la unul din filmele ei, şi pot să-ți 
spun că omul ştie cum să lupte pentru clienții lui. Franklin Moss este 
şiret, ambițios şi un negociator dur. Dar, din nefericire, şi-a pierdut 
capul şi a avut o aventură cu Pamela — o idee întotdeauna proastă între 

partenerii de afaceri. Pamela-i şi ea o femeie ambițioasă. A părăsit 
cuibușorul lui Moss și a sărit în patul lui Terrence. Din fericire pentru 
ea, Terrence are avocați care sunt capabili să găsească o portiță de 
scăpare în orice contract. Toate ziarele din țară au scris pe larg despre 
scandalul ăsta. Şi toți se așteptau să vadă cum numele ei străluceşte 
în următorul film al lui Irving. Cred că Pamela abia aștepta asta. Dar 
cariera ei s-a sfârşit lamentabil. Şi după câte pot să-mi dau seama, 
Terrence are de gând s-o țină acasă, ocupată cu naşterea și creşterea 
copiilor, a încheiat ea râzând. 

— Poate că şi ea-şi doreşte asta. 

Merit l-a privit sceptic: 

— Chiar dacă-i aşa, o așteaptă vremuri grele. Lui Terrence Irving 
i-au plăcut întotdeauna fetele frumoase. Poate că leopardul își doreşte 
un moștenitor, dar asta nu-l face să-i schimbe petele. Ei bine, acum 
ştii totul. O căsnicie hollywoodiană făcută în cer. 

— Lucrurile nu sunt întotdeauna ce par a fi. 

— Zice un romantic naiv. Îmi pare rău să te dezamăgesc, dar fete ca 
Pamela Hudson sunt cu sutele în Orașul de Mucava, băiete. Franklin 
Moss şi-a pierdut capul, dar şi slujba la agenţie când a pierdut-o pe 
ea. Apoi soția lui l-a părăsit, primind custodia totală asupra copiilor, și 
s-a mutat în casa lor din Malibu. Timp de un an nimeni n-a mai ştiut 
de el, a dispărut cu totul. Presupun că s-a ascuns ca să-și lingă rănile, 
sau orice fac bărbații când le vine mintea la cap. 

A făcut o pauză, ca să-i spună chelnerului că-și doreşte o costiță 
prăjită mediu. 

— Dar acum s-a întors. La Franklin mă refer. Şi îmi dă iarăși mari 
bătăi de cap. 

Şi-a întins farfuria ca să primească bucata de carne zemoasă. 

— A creat o nouă Venus și vrea un preţ olimpian pentru ea. 

Şi-a mai luat un cornuleț şi trei cuburi de unt. 

— Nu-mi place deloc să negociez cu el. Spre deosebire de Pamela, 
fata asta chiar are talent şi urmează instrucțiunile. Este neobișnuit 
să găseşti o triplă amenințare care să nu aibă o infatuare cât Texasul. 

— O triplă amenințare? 

Merit i-a explicat că asta însemna că o fată ştie să interpreteze, să 
danseze şi să cânte. 

— A strălucit în toate scenele din ultimul film. O aiureală despre 
dragostea neîmpărtășită. 

Tonul ei zeflemitor a devenit entuziast: 

— Un pas imens de la primul ei rol vorbit în care a interpretat o 
zombi. Fata are potențial ca să devină o adevărată stea, una care să 
reziste. 

Pulsul lui Joshua s-a accelerat rapid: 

— O zombi? 

Merit a râs: 

— M-ai auzit bine. Dacă n-ai recunoscut-o pe Pamela Hudson, 
cu siguranță că n-ai auzit nici de Lena Scott. Dar crede-mă 
pe cuvânt, dacă reușim s-o luăm în filmul ăsta, o vei vedea 
pretutindeni. 


Joshua a găsit în Paginile Aurii un număr de telefon, dar nicio 
adresă în dreptul Agenţiei de Talente Franklin Moss. A sunat acolo 
în pauza lui de prânz și o voce imperturbabilă de femeie i-a zis că 
poate să lase un mesaj. Însă aceasta a închis telefonul în nas înainte 
ca el să termine ce are de spus, de aceea a sunat înapoi. Femeia a oftat 
exasperată şi i-a răspuns: 

— Aţi greşit agenția, domnule. Franklin Moss nu se ocupă de 
nimeni cu numele Abra Matthews. 

Lui Joshua i-a venit să-și dea una peste cap: 

— Abra Matthews este Lena Scott, şi sunt un vechi prieten al ei. 

— Bi...ne. Daţi-mi datele de contact și i le voi înmâna domnului 
Moss. Dar nu pot să vă promit că vă va suna înapoi. 

— Puteţi să-mi dați adresa de la biroul lui? 

— Îmi pare rău,dar nu am această informaţie. Cei de la contabilitate 
au adresa, dar ei nu pot vorbi cu dumneavoastră. Mai doriți şi altceva? 

Joshua a sunat-o pe Kathy și i-a cerut numărul de telefon al lui 
Merit Hayes. Kathy s-a bucurat că o sună pe Merit, dar Merit nu s-a 
bucurat deloc să-l audă. 

— Am crezut că noi doi am avut o înțelegere. 

— Te-am sunat ca să-ți cer o informație, nu o întâlnire. Poţi să-mi 
dai numărul de telefon și adresa lui Franklin Moss? 

— Lasă-mă să ghicesc, a râs ea cinic. N-o cunoşti pe Pamela 
Hudson, dar ai vrea s-o întâlneşti pe Lena Scott. 

L-a întrebat dacă are la îndemână o bucată de hârtie și ceva de 
scris. 

— Dacă nu-i lasă pe directorii executivi să se apropie de biroul lui, 
mă îndoiesc că îți va da ție o șansă. 

I-a dat același număr de telefon pe care îl găsise în Paginile Aurii, 
aşa că Joshua i-a spus lui Merit că a sunat deja la numărul acela, dar 
n-a obținut niciun rezultat. 

— Pe ăsta îl am. Nu mă mir deloc că mie mi se dă legătura, dar 
unui fan nu. 

— Cum se numește fosta lui soție? Ai spus că locuiește în Malibu, 
nu-i așa? 

— Văd că nu te dai bătut cu una, cu două. Shirley, cred. Sau Cheryl. 
Poate Charlene. În orice caz, ceva asemănător. 

Joshua a găsit-o în cartea de telefon și a format numărul. I-a 
răspuns un băiat și i-a zis că mama lui nu e acasă. Când a întrebat 
când se întoarce, băiatul a râs și a zis că e plecată la cumpărături în 
Valley împreună cu sora lui şi că se aştepta să se întoarcă târziu. Atunci 
Joshua i-a spus că va suna mâine. Cum pauza se încheiase între timp, 
s-a întors înapoi la lucru, dar i-a fost greu să se concentreze. 

Dave a zâmbit când Joshua a urcat din camera lui după ce 
făcuse un duș și se schimbase de hainele cu care fusese la lucru și 
i-a întins o scrisoare pe care scria cu litere mari RETURNATĂ 
DESTINATARULUI. 

— N-am ştiut că eşti fan. 

Adresa companiei cinematografice şi scrisoarea redirecționată 
către Franklin Moss, cu o adresă de pe Bulevardul Hollywood, era de 
asemenea tăiată cu un X. Se vedea că aceasta fusese deschisă și lipită 
la loc cu o bandă adezivă. 

Renunţă, Joshua. Nu-i a ta. 

Era timpul să asculte. Joshua a mototolit scrisoarea și a aruncat-o 
în coşul de gunoi. 

Dave și Kathy l-au urmărit aruncând-o. Kathy i-a zis: 

— Arăți de parcă ai pierdut pe cineva drag. 

— Am pierdut-o cu mult timp în urmă. 

Atunci le-a povestit cine e Lena Scott. 

Dave a fluierat uşor și a zis că nu şi-ar fi imaginat niciodată una 
ca asta. Apoi i-a spus lui Joshua ultimul lucru pe care el ar fi vrut să-l 
audă: 

— Se zvoneşte că-i căsătorită cu agentul ei. 

Joshua a scos un oftat prelung. 

Kathy s-a întors la curățatul cartofilor 

— Ai fost căutat la telefon de câteva ori astăzi, i-a zis ea arătând 
spre masă. Charlie Jessup vrea să discute cu tine. 

Joshua s-a uitat la mesajele de pe masă. Erau trei oferte de lucru. 
Dar el voia să se întoarcă acasă. 

— Te deranjează dacă folosesc telefonul? 

L-a sunat pe Jack Wooding, dar acesta i-a spus că echipa lui de 
lucru era deja completă și că ar fi trebuit să-i spună mai devreme că 
are de gând să se întoarcă acasă. Totuşi, îl va anunţa de îndată ce se 
va ivi un post liber. 

Joshua s-a scărpinat la ceafă şi a plecat capul. 

Doamne, vrei să-mi spui că mai trebuie să rămân aici? 

Se părea că Dumnezeu îi trimite semnale amestecate. 


Abra s-a trezit mahmură din cauză că în ajun băuse prea mult și 
l-a auzit pe Franklin vorbind. Era cineva în apartament? 

Uşa de la biroul lui era deschisă. Precis că vorbea la telefon. 
După ton, şi-a dat seama că vorbeşte cu fiul lui: ceva în legătură 
cu o antilopă sud-africană şi de ce n-a zis nimic mamei sale. L-a 
auzit deschizând cu zgomot un sertar și s-a uitat pe furiș înăuntru. 
Franklin ținea receptorul telefonului între ureche şi umăr în timp ce 
citea combinația de pe o bucăţică de hârtie şi forma cifrul seifului. 
A tras de mânerul acestuia și a deschis uşa metalică, apoi s-a dat 
înapoi în scaunul cu rotile și a ascuns hârtiuța cu cifrul înapoi în 
sertar. Înainte să revină cu scaunul în poziţia inițială, Abra a văzut 

banii îngrămădiți în interiorul seifului și dosarele de sub ei. Apoi s-a 
retras fără zgomot. 

Toate cele necesare ca să-l părăsească se găseau la îndemână, dar 
nu avea acces la ele atâta vreme cât Franklin rămânea acasă. În ultima 
vreme nu părăsise apartamentul mai mult de o jumătate de oră pentru 
a cumpăra câte ceva de mâncare și se întorcea repede. 

Singura modalitate de a scăpa de el era să mai joace o zi rolul 
Lenei Scott. 


Abra s-a trezit devreme, a făcut duș, s-a spălat pe cap şi şi-a uscat 
părul. După aceea s-a îmbrăcat cu o pereche de pantaloni strâmți 
negri şi cu un sveter verde care îi scoteau în evidență ochii. Slăbise 
în ultima vreme şi hainele îi erau puțin largi, dar acum nu avea timp 
să se îngrijoreze pentru asta. Apoi s-a machiat cu multă grijă. Lena 
umbla întotdeauna mai machiată decât i-ar fi plăcut Abrei să fie. Şi-a 
periat părul și l-a lăsat să-i cadă peste umeri. 

Uşa de la dormitorul principal era deschisă, dar Franklin dormea 
încă pe patul răvăşit, unde cuverturile erau împinse într-o parte şi 
căzute pe jumătate jos din pat. El nu dormea niciodată bine după 
ce vorbea cu copiii sau cu fosta lui soție. Se zvârcolea mult fără să-și 
găsească locul. 

A ieșit în grabă fără să facă nici cel mai mic zgomot. Avea un 
rol de jucat, şi trebuia să fie demn de un Oscar. Ce-ar face Lena la 
intrarea lui Franklin în cameră? Ce-ar spune? Cu siguranță că nu 
l-ar înfrunta din cauză că nu-i dădea banii câştigaţi de ea. Și nu l-ar 
amenința cu divorțul sau cu ruperea contractului. Lena l-ar amăgi, 
l-ar face să spere. Ar fi vicleană, suficient de înțeleaptă ca să nu-i 
trezească suspiciuni. 

Şi-a dat seama că îşi roade unghiile și a încetat să mai facă acest 
lucru. 

Putuse întotdeauna să-şi fixeze ceasul după rutina lui Franklin. 
Acesta se trezea la ora cinci, mergea la baie, apoi făcea o sută de 
genuflexiuni şi cincizeci de flotări. Se bărbierea și intra zece minute 

la duș. Îşi pregătea întotdeauna hainele de cu seară — costum negru, 
cămașă albă, cravată de mătase italiană colorată... uniforma unui om 
de afaceri prosper. Îşi ținea portmoneul, butonierele de aur şi ceasul 
pe o tăviță din cositor de pe noptiera lui. La şapte şi jumătate fix 
îşi ducea servieta în holul de la intrare, lua revista Daily Variety şi 
două ziare din fața uşii apartamentului și intra în bucătărie ca să-și 

regătească micul dejun: trei ouă fierte și două felii de pâine prăjită. 
A cazul în care cântarul din baie indica mai mult de optzeci şi patru 
de kilograme, se mulțumea cu un iaurt și tărâțe. Citea repede și 
parcurgea totul, mereu atent ca să surprindă orice mişcare a Lenei 
Scott. 

Dar lucrurile se schimbaseră în ultimele două săptămâni. 

L-a auzit în hol: 

— Lena? 

Trebuie să fi văzut uşa deschisă. 

— Lena! 

— Sunt în camera de zi, Franklin. 

A luat în mână scenariul pentru Țiganca și generalul, s-a aşezat pe 
canapea cu spatele rezemat de braţul ei şi cu picioarele întinse și a 
răsfoit paginile prefăcându-se că citește. 

Franklin a intrat în camera de zi ciufulit şi agitat, cu o privire 
ce exprima panica. Când a văzut-o, a oftat scurt și s-a străduit să-și 
recâștige controlul. 

— Am crezut... 

A clătinat din cap, ca și cum ar fi vrut să scape de frica din mintea 
lui tulburată și continuat: 

— Te simți mai bine? 

— Mă simt odihnită. 

A mințit fără greutate, fără nici cea mai mică urmă de vinovăție. 
Peste câteva ore avea să fie scăpată din închisoare şi departe de el. 

— Asta-i bine. 

Pantalonii de pijama îi atârnau pe talie. Şi el slăbise. 

— Văd că citeşti scenariul. 

Abra a ridicat din umeri. Vocea Lenei n-ar fi trădat nerăbdarea. 

— Aş fi citit orice altceva aș fi găsit în apartament. Este singurul 
lucru care poate fi citit aici. 

Lena ar fi făcut asta? Mintea i s-a golit de orice gând. 

Franklin a deschis uşa apartamentului și a luat ziarele. În timp 
ce scotea banda de cauciuc de la unul dintre ele, s-a uitat la ea și a 
întrebat-o: 

— Ce părere ai? 

I-a trebuit o secundă până să-şi dea seama că îi cerea părerea 
despre scenariu. 

— Aşa şi așa. 

— Aşa şi așa? a întrebat-o iritat. E scris de unul dintre cei mai 
buni scenografi din Hollywood. Unul care a primit premiul Oscar. 

— N-am spus că nu-mi place, Franklin. Am citit abia zece pagini 
din el. Își voi spune părerea mea diseară. 

Expresia de pe fața lui s-a schimbat. 

— O să-ţi placă fără îndoială. 

Stresul ultimelor zile a lăsat urme în jurul ochilor lui. 

— Îmi va lua toată ziua să îl citesc şi să mă gândesc la rolul pe care 
vor să-l interpretez. 

Franklin a intrat în bucătărie, a pus trei ouă într-o oală și a dat 
drumul la robinet. Apoi a scos pâinea și untul din frigider. 

— Văd că tu ai mâncat deja. 

Abra pusese în chiuvetă un bol plin cu apă şi o lingură în el, ca şi 
cum ar fi mâncat. 

— Le voi spăla mai târziu, Franklin. 

Lui îi plăcea ca totul să fie curat şi ordonat. Îl deranjase de fiecare 
dată când ea lăsase vasele murdare în chiuvetă. Iritația lui în legătură 
cu un lucru minor avea să-l facă mai puțin bănuitor în legătură cu 
posibilele lucruri majore care ar fi putut să-l supere. Abra a mai întors 
o pagină din scenariu, deşi nu citise nici măcar un rând din dialog, şi 
nici n-avea de gând s-o facă. 

Paginile ziarului foşneau în timp ce ouăle săltau în apa clocotită. 
Pâinea a sărit din prăjitor şi Abra a auzit scrâşnetul cuțitului pe pâinea 
prăjită. Simţea că Franklin o urmărește în timp ce mănâncă. 

— Vrei să ieşim în oraş la cină? 

A întors capul spre el de pe canapea şi i-a replicat: 

— Vrei să citesc scenariul sau nu? 

Lena l-ar fi întrebat dacă n-ar vrea mai bine să-şi petreacă seara 

împreună acasă, dar Abra nu dorea să-i pună această întrebare. Spre 
surprinderea ei, Franklin a zâmbit. Ea îi oferea o speranță slabă, iar el 
o apuca neîntârziat. 

Franklin a curățat masa şi a spălat vasele, apoi i-a zis: 

— Merg să fac un duş şi să mă îmbrac. 

Abra s-a prefăcut prea absorbită de scenariu pentru a asculta ce 
spune. 

— Cred c-o voi suna pe Merit Hayes. Vreau să văd dacă nu pot să 
aranjez o cină pe mâine. Sau crezi că e prea devreme? 

Ea a oftat şi a lăsat scenariul în poală: 

— Cred că da, Franklin. Dar poate că ai dreptate. Cu cât mă întorc 
mai repede la lucru, cu atât mai repede... 

N-a mai spus și restul. 

— Te iubesc, ştii asta, i-a zis Franklin privind-o fără să se apropie 
de ea. Te-am iubit din prima clipă când te-am văzut. 

La fel ca pe Pamela Hudson. De fapt, nu le cunoștea pe niciuna 
dintre ele. O furie mocnită a țâșnit prin crăpăturile măştii ei. Fără 
să-și ridice privirea din foi, şi-a şters lacrimile de furie sperând că el 
le va considera lacrimi de regret pentru timpul pierdut. 

— Am trecut printr-o perioadă grea, Lena. 

Ştia ce-ar fi vrut el ca Lena să spună: 

— Ai fost foarte răbdător cu mine, Franklin. Nu ştiu cum m-ai 
suportat, i-a zis încet, ca o scuză. 

Când a simțit că şi-a recâștigat controlul asupra zbuciumului 
interior, a ridicat capul şi a văzut că el o doreşte. Dar dacă ar fi atins-o 
acum, Lena ar fi fugit imediat şi Abra i-ar fi luat locul. Şi-a plecat 
privirea și i-a zis: 

— Poate că vom putea vorbi diseară. După ce termin scenariul. 

A ridicat scenariul uşor fără să-şi ridice şi capul. 

L-a auzit dând un telefon din birou. Fixa o întâlnire. Asta era 
foarte bine. 

O jumătate de oră mai târziu, Franklin s-a întors în camera de zi 
îmbrăcat într-un costum de culoare închisă și cu servieta în mână: 

— E vreo problemă dacă lipsesc câteva ore? 

Abra i-a zâmbit nedeslușit şi i-a răspuns cu glasul catifelat care 
lui îi plăcea: 

— Cred că mă descurc şi singură. 

El i-a zâmbit înapoi şi a întrebat-o: 

— Vrei să-ți aduc ceva? 

— Cred că am putea mânca şi altceva decât mâncare semi-preparată. 

— Atunci vom lua cina în oraş. 

S-a apropiat şi s-a aplecat spre ea, iar Abra i-a întins obrazul. El 
şi-a trecut degetul peste maxilarul ei şi i-a lovit bărbia uşor. Gura lui 
era fermă şi rece. S-a uitat în ochii ei şi i-a zis: 

— Voi avea grijă de tine. 

Exact acelaşi lucru i-l spusese şi Dylan. 

— Mă întorc repede. 

Şi-a luat servieta şi a ieşit din apartament. 

Abra spera să nu-l mai vadă niciodată. 

A aşteptat un minut înainte ca să se repeadă la geam. A aşteptat 
iarăşi, până când l-a văzut intrând în maşina pe care i-o scosese din 
garaj Howard. De îndată ce Franklin s-a îndepărtat, Abra a intrat în 
birou. Calendarul lui era deschis pe masă. Ieri ratase o întâlnire cu 
Michael Dawson, avocatul fostei sale soţii. Îşi notase şi întâlnirea cu 
Merit Hayes de la nouă şi jumătate în dimineața aceasta. Grăbită, a 
deschis sertăraşul unde a găsit hârtiuța uzată ce conținea combinația 
de la seif. A învârtit la dreapta, la stânga, la dreapta și apoi iarăși 
la stânga. Zăvorul s-a deschis cu un clic încă de la prima încercare. 
Fericită, a ridicat mânerul şi uşa grea s-a deschis larg. 

Cu inima bătându-i puternic, a cercetat conținutul seifului din 
priviri. Nu ştia că Franklin are un pistol. Era pe raftul de sus, lângă 
bani. Abra l-a aşezat pe birou şi a scos şaisprezece teancuri frumos 
legate a câte o mie de bancnote de o sută de dolari. În total şaisprezece 
mii de dolari! Dacă avea atâția bani în apartament, oare câți dusese 
în bancă? 

Cât timp trecuse de când ea nu mai avusese nici un ban? Nu 
văzuse niciodată un cec pentru salariu. Totuşi, fusese suficient 
să ceară şi Franklin îi dăduse tot ce-i trebuia. Cât despre restul 
banilor ce-i datora, îi spusese că-i investise cu o dobândă bună. 
El fusese cel care ținuse întotdeauna baierele pungii. Clocotind, 
Abra a aşezat banii pe calendarul de masă al lui Franklin. Primul 
ei gând fusese să-i ia pe toți, dar conştiinţa n-a lăsat-o. Franklin 

plătise pentru tratamentele ei de frumusețe, pentru manichiură, 
pedichiură, vizitele săptămânale la coafor şi îmbrăcăminte. El 
plătise şi portofoliul cu fotografii profesionale. Tot el plătise 
taxiurile, limuzinele şi mesele la diferitele restaurante rafinate. Cât 
trăise cu el, ea nu plătise nimic. 

Oare de cât avea nevoie ca să înceapă o nouă viață? 

A pus înapoi în seif opt mii de dolari şi a păstrat restul. Banii aceia 
erau un bun comun, nu-i așa? Apoi a scos dosarele şi le-a răvăşit până 
când a găsit cele două exemplare ale contractului pe care o pusese 
Franklin să le semneze în noaptea în care o adusese aici. 

Franklin îşi respectase promisiunea. 

Gândul trădării i-a slăbit hotărârea, dar şi-a amintit că de fapt el 
nu își respectase promisiunea față de ea. Dimpotrivă, făcuse tot ce-i 
stătuse în putință ca s-o facă pe Abra să dispară pentru totdeauna 
şi s-o creeze pe Lena Scott, femeia visurilor lui. A rupt în bucăți 
exemplarul ei de contract. Apoi a rupt în două exemplarul lui Franklin. 
L-a mai rupt o dată şi a continuat să-l rupă până când bucățelele 
mici cât un timbru poștal s-au împrăştiat peste tot pe podea. A găsit 
certificatul de căsătorie şi l-a rupt şi pe acesta în două, apoi a răscolit 
tot seiful în căutarea verighetei. Negăsind-o, s-a ridicat în picioare şi 
a fugit în dormitor, unde a văzut-o în tăvița de cositor de pe noptieră, 
unde își ținea şi portofelul. A aşezat inelul peste bucățelele rupte ale 
certificatului de căsătorie. 

Franklin avea un set de geamantane Hermes. A luat unul dintre 
ele, pe care putea să-l care cu uşurinţă. El n-avea decât să-şi cumpere 
altul cu banii pe care-i câştigase de pe urma ei. Întenționa să ia cu 
sine doar câteva haine. Cu opt mii de dolari în buzunar putea să 
îşi cumpere oricând alte haine. A aruncat geamantanul pe pat și a 
deschis dulapul, scoțând câteva din rochiile ei preferate, pantalonii 
negri strâmți, câteva bluze şi lenjerie de corp. A introdus banii într-o 
poşetă de purtat pe umăr, a apucat geamantanul şi a pornit spre hol. 
Când a ajuns la uşa apartamentului, dorința unei mici răzbunări a 
pus stăpânire pe ea. A lăsat geamantanul jos, s-a întors în biroul lui 
Franklin şi a luat un carnețel. 

O șoaptă lină din ea îi spunea să nu facă asta. Însă mânia striga mai 
tare. De ce nu, după tot ce avusese de suferit din cauza lui Franklin? 

A deschis sertarul biroului şi a scos unul dintre stilourile lui scumpe 
Montblanc. 


Te urâsc! Nu te-am iubit niciodată, doar m-am prefăcut. 
Nu te mai obosi s-o cauţi pe Lena Scott. A murit! 


A rupt pagina scrisă din carneţel, a aşezat-o pe masă și a pus 
stiloul deasupra. S-a întors repede în hol, a ridicat geamantanul și a 
ieşit pe uşă. 

Portarul a fost surprins s-o vadă ieşind din lift. 

— Domnişoară Scott! Văd că vă simțiți mai bine. 

— Nu m-am mai simțit așa bine de mult, mult timp, Howard. 

Poate că Franklin spusese tuturor că are pneumonie, gripă sau 
amigdalită. 

Howard a observat geamantanul din mâna ei şi s-a încruntat: 

— Domnul Moss nu mi-a spus că plecați undeva. 

Apoi, nesigur pe el, a întrebat-o: 

— Aveţi nevoie de un taxi? 

— Nu, mulțumesc. 

Încă nu ştia unde merge. Avea să meargă puţin pe jos până când 
se va decide încotro s-o apuce. 

Acum Howard părea îngrijorat: 

— Sunteţi sigură, domnişoară Scott? 

Cum el nu i-a deschis ușa, a deschis-o singură. Nu mai ieşise din 
casă de două săptămâni. Sau de trei? Nu-şi mai amintea. A inspirat 
aerul adânc în plămâni. Mirosea a gaze de eșapament. Howard venea 
în urma ei. 

— De ce nu intraţi şi aşteptaţi în hol, domnişoară Scott? În câteva 
minute vă chem un taxi. N-ar trebui să umblați singură pe străzi. 

Dacă l-ar asculta, Howard ar şti numărul companiei de taximetre şi 
al şoferului, şi Franklin l-ar suna mai repede decât ar putea Superman 
să-şi schimbe hainele. 

— Mulţumesc, dar simt nevoia să merg pe jos. 

Soarele strălucea puternic, dar afară se simţea răcoarea toamnei. 
Tensiunea nervoasă i-a crescut când a auzit ușa închizându-se în 
spatele ei. A întors capul ca să se uite înapoi și a văzut că Howard era 

deja la telefon. Personalul de serviciu al lui Franklin ştia întotdeauna 
cum să dea de el. Howard avea să-l informeze pe domnul Moss că 
Lena tocmai ieşise pe uşă afară cu un geamantan în mână și să-l 
întrebe ce să facă în această situație? 

Abra a traversat strada fără să se uite. O maşină a claxonat şi a 
frânat brusc. Ea a clipit surprinsă şi apoi s-a uitat într-o parte şi-n 
alta înainte să-și continue drumul spre trotuarul celălalt. 

— Domnişoară Scott! a strigat-o Howard ieşind din bloc. Domnul 
Moss vrea să-l aşteptaţi. Se întoarce chiar acum. 

Când el a început să traverseze strada, Abra a luat-o la fugă. 

— Domnişoară Scott! Aşteptaţi! 

Cum geamantanul o împiedica să se grăbească, l-a aruncat și a 
luat-o pe Highland, strângând sub braț geanta unde avea banii lui 
Franklin. A făcut colțul spre Sunset Boulevard, aproape ciocnindu-se 
cu doi oameni de afaceri cufundați într-o conversație în timp ce se 
îndreptau spre intersecție. Amândoi s-au uitat mirați după ea. Apoi 
şi-a încetinit mersul şi s-a amestecat printre ceilalți pietoni. Câțiva 
oameni s-au oprit şi s-au uitat lung la ea. Când unul dintre ei i-a 
rostit numele, s-a repezit printre două maşini parcate și a făcut semn 
unui taxi, care a oprit chiar în fața ei. Abra a deschis grăbită portiera 
şi s-a prăbușit pe bancheta din spate. 

— Dă-i drumul, i-a zis şoferului gâfâind. Dă-i drumul! Dă-i 
drumul! 

Şoferul a pornit şi a condus pe două străzi, după care a întrebat-o 
uitându-se la ea prin oglinda retrovizoare: 

— Unde vreți să mergeţi? 

Habar n-avea. 

— Oriunde, nu-mi pasă. 

Abra s-a întors şi s-a uitat în spate. Nu-l vedea pe Howard. Îi 
venea să râdă isteric imaginându-și cum portarul impunător şi plin 
de demnitate încerca să se țină după taxi. A scos un oftat tremurat, 
înfigându-şi degetele în marginea canapelei. 

— Nu ştiţi unde mergeţi? 

Abra s-a uitat la şofer prin oglinda retrovizoare. Tot trupul îi 
tremura şi simțea pe piele o transpirație rece. A încercat să se calmeze. 
Unde voia să meargă? Unde? Gândejte-te, Abra! Gândeşte-te! 

— Undeva unde pot să mă odihnesc. 

— Pentru asta toată lumea merge pe plajă. 

— Bine. Atunci du-mă pe plajă. 

— În sudul Californiei sunt o mulțime de plaje. Pe care dintre ele 
vreţi? 

Avea bani de cheltuială. I-a zâmbit şoferului cu un zâmbet de-al 
Lenei şi i-a zis: 

— Pe cea mai bună. 

Unde mă voi duce departe de Duhul Tău şi unde voi fugi 
departe de Faţa Ta? Dacă mă voi sui în cer, Tu ești acolo; 
dacă mă voi culca în locuința morţilor, iată- Te și acolo. 
PsALMUL 139:7-8 


oshua a condus șaizeci de kilomctri spre nord-est în Valea 

Sierra Pelona și a ajuns la Agua Dulce, unde urma să 

înceapă lucrul la Ferma Soledad de pe strada principală. 
Cum acasă nu-l aştepta nimic de făcut, decisese să mai accepte o 
slujbă temporară înainte de a se întoarce acasă. 

S-a cazat la un motel de la marginea oraşului și a mâncat în micul 
restaurant-vagon de lângă motel, pe al cărci geam cra lipit un anunț 
ANGAJĂM PERSONAL. Mâncarea era bună, multă și ieftină. Cu 
timpul, s-au adunat acolo mai mulți lucrători şi au ocupat mai multe 
dintre micile camere din motelul cu un singur ctaj, în formă de L. 
Alții au venit cu vagoane de dormit şi s-au instalat în campingul de 
lângă şantier. 

Nimeni nu s-a întrebat de ce compania de producție decisese să 
nu închirieze Ferma Melody a lui Gene Autry, situată cu treizeci de 
kilometri mai aproape de Los Angcles, în Valea Santa Clarita. Ştiau 
că acolo se turna serialul de televiziune Gunsmoke. În plus, spuneau 
unii, filmul lor nu avea nevoie de un oraș weszera întreg, cu magazine, 
conac victorian și ferme țărănești de argilă; lor le erau suficiente un 
saloon, o biserică şi câteva case, construite cel mai bine în apropiere de 
Vasquez Rocks, vechea ascunzătoare a lui Tiburcio Vásquez. Multe 

scene aveau să fie turnate acolo, inclusiv luptele eroului cowboy cu 
vagabonzii fără căpătâi şi cu indienii dezlănțuiți. 

Cum afară era o arșiță uscată, praful pătrundea pe sub uşă și 
acoperea masa şi cuvertura patului. Pe covor se vedeau mai multe pete 
şi instalația electrică de la baie pâlpâia, însă apa de la Agua Dulce, 
fidelă numelui său, era limpede și dulce. 

Joshua s-a instalat în camera lui și dimineața s-a trezit devreme 
pentru a merge la lucru. A luat cu sine pentru prânz un măr, pâine 
cu brânză şi o sticlă cu apă. La sfârşitul zilei s-a întors la motel 
acoperit de praf, scăldat în transpirație şi flămând, la fel ca toți ceilalți. 
Majoritatea lucrătorilor s-au dus la barul de peste drum, dar Joshua 
a ales să ia masa la restaurantul-vagon din vecinătate. A comandat 
meniul zilei — carne, cartofi piure, fasole verde și o plăcintă cu mere 
pentru desert. 

Clarice Rumsfeld, proprietara, îi amintea de Bessie; era o femeie 
bine-făcută, prietenoasă şi comunicativă. Nu stătea nicio clipă locului 
ci în timp ce Joshua mânca, s-a apucat să şteargă tejgheaua galbenă 
şi să lustruiască marginile ei cromate. Din când în când, turna în 
paharul lui înalt ceai cu gheaţă. 

Mai târziu au intrat în restaurant şi alți bărbați, cărora berea rece 
consumată anterior le-a acutizat senzația de foame. Atunci Clarice a 
început să se miște mai repede, distribuind listele cu meniul învelite 
în plastic pe mesele acoperite cu o fașă de masă roșu cu alb și strigând 
ordine către soțul ei, Rudy, care era în infernul din bucătărie. Părea 
copleşită de situație. Fără îndoială că soților Rumsfeld le-ar fi prins 
bine o lucrătoare ca Susan Wells. 

Când s-a gândit la Bessie şi la Susan pe Joshua l-a apucat dorul de 
casă. Ce bucuros va fi când slujba asta avea să se termine şi el va putea 
în sfârșit să se întoarcă la Haven! 


Era întuneric când Abra s-a trezit. A auzit nişte sunete ciudate şi 
în primul moment s-a panicat, dar apoi şi-a amintit că nu mai era în 


apartamentul lui Franklin, ci într-un bungalou de lângă Oceanul Pacific. 

Şoferul de taxi o dusese la Hotelul Miramar din Santa Monica, 
povestindu-i pe drum că senatorul John P. Jones construise conacul 
inițial de la Santa Monica pentru soția lui Georgina, că magnatul 
lamelor de bărbierit King Gillete cumpărase proprietatea de la el, că 
pentru o scurtă perioadă de timp clădirea fusese folosită ca academie 
militară pentru băieți şi că ulterior proprietatea îi fusese vândută lui 
Gilbert Stevenson care avusese planuri mari pentru transformarea 
ei într-un hotel. Acum douăzeci de ani conacul fusese demolat, 
rămânând din el doar clădirea de acum din cărămidă cu şase etaje şi 
bungalourile. Greta Garbo însăşi locuise acolo. Betty Grable fusese 
descoperită de către un director executiv MGM în timp ce cânta în 
barul hotelului. Iar hotelul Miramar era un loc preferat de recreere 
pentru Cary Grant. Abra şi-a imaginat că taximetristul acesta era 
foarte iubit de turişti, fiindcă era plin de informații şi dornic să 
împărtășească tot ce ştie. 

Spre necazul ei, şoferul de taxi a recunoscut-o; la fel și 
recepționera de la hotel. Dar Abra i-a rugat să nu spună nimănui 
unde era. A plătit în numerar pentru trei nopți într-un bungalou, 
timp suficient ca să decidă unde să meargă şi ce să facă mai departe. 
A colindat prin magazine şi şi-a ales haine de stradă care i-ar fi 
provocat oroare lui Franklin. A mai ales un costum de baie într-o 
singură piesă şi un sarong verde cu turcoaz pe care Dylan l-ar fi 
detestat. De asemenea, şi-a cumpărat sandale şi ochelari, un prosop 
de plajă, loțiune bronzantă și patru batoane de ciocolată. De când 
n-a mai mâncat un Mars sau un Snickers? Franklin nu-i dăduse voie 
să mănânce ciocolată de teamă că pe pielea ei fără pată ar fi putut 
apărea erupții. Şi-a mai cumpărat un geamantan şi a introdus în el 
toate cumpărăturile înainte ca să se întoarcă la bungalou, care s-a 
dovedit a fi un mini-paradis. A aruncat geamantanul la o parte și s-a 
prăbușit epuizată în patul dublu. 

Uşurată la gândul că era în siguranță a adormit iarăși, dar somnul 
i-a fost tulburat de vise în care îl vedea pe Franklin plângând şi 
acuzând-o de trădare. Pe covorul roșul era o sticlă goală de whisky. 

Apoi Abra a auzit zgomote şi şi-a dat seama că s-a făcut dimineață. 
Speriată, s-a ridicat din pat şi a dat draperiile puțin la o parte ca să 
vadă ce se întâmplă afară. Era doar chelnerul care distribuia micul 

dejun la celelalte bungalouri. De când nu mai mâncase nimic? 
Adunându-şi curajul, a sunat la room-service şi a comandat o cafea, 
omletă cu şuncă şi clătite cu mult sirop. Ultima dată când mâncase 
clătite, acestea fuseseră gătite de Priscilla. 

Dorul de casă a copleşit-o ca un val. S-a gândit la Peter, care stătea 
în camera de zi urmărind ştirile, în timp ce Priscilla pregătea cina în 
bucătărie. S-a întrebat dacă Penny s-a dus în cele din urmă la Mills 
College. Dacă da, ar trebui să fi absolvit deja colegiul. Apoi şi-a adus 
aminte cum şedea în biroul pastorului Zeke. Nu-și amintea nimic din 
ce-i zisese acesta, dar își amintea cum arăta: îndurerat şi îngrijorat. 
Din cauza ei, îşi dădea seama acum. Oare Joshua mai era încă în 
Haven? S-a căsătorit, sau locuia tot împreună cu pastorul Zeke? Una 
din ultimele dăți când l-a văzut s-au certat în fața cinematografului 
Swan. Apoi şi-a amintit cum şedea în bucătăria lui Mitzi sorbind din 
ciocolata fierbinte şi făcându-i semn cu mâna Carlei Martin, care era 
mereu cu ochii pe soacra ei de vizavi. 

Abra şi-a acoperit ochii cu brațul şi şi-a înghițit lacrimile. Vreau să 
merg acasă. Dar şi-a reprimat durerea din suflet. Ea nu mai avea casă. 
Mai ales nu în Haven. 

Și-a ridicat geamantanul cel nou şi l-a deschis, scoțând noile 
cumpărături şi aşezându-le pe pat. S-a dat un pas înapoi, cu mâinile 
în şolduri, mulțumită. Lena Scott n-ar fi purtat niciodată blugi şi 
tricou, nici pijamale sau lenjerie de corp simplă, din bumbac. 

Cineva a bătut la uşă. Lena ar fi fost oripilată s-o surprindă cineva 
în hainele șifonate în care dormise peste noapte. N-ar fi lăsat să fie 
văzută de nimeni până după ce s-ar fi machiat şi coafat. Dar Abra a 
deschis uşa. 

Chelnerul a fost prietenos şi curtenitor şi i-a zis „Domnişoară 
Scott“ ca şi cum ar fi zis „Domnişoară Smith“. 

Abra a băut cafeaua şi a mâncat pe săturate ouăle, şunca şi 
clătitele. A simțit că i se face rău după mâncarea grea. Franklin îi 
supraveghease cu grijă dieta, vârându-i pe gât legume şi cereale, carne 
de pui şi de peşte, apă purificată și ceai, nu cafea. Când stomacul i s-a 
mai așezat, şi-a îmbrăcat costumul de baie și a ascuns o sută de dolari 
în sutien. Apa oceanului și nisipul aveau s-o facă să se simtă mai bine. 
Şi-a tras peste costumul de baie noul sarong și a pornit să se plimbe 

pe plajă. A început să tremure în aerul răcoros al dimineții, dar în loc 
să se întoarcă în bungalou a fugit pe nisipul ud ca să se încălzească; 
alergarea aceasta i-a produs mai multă plăcere decât cele cinci mile 
pe banda de alergat sub privirea atentă a antrenorului angajat de 
Franklin. 

Plaja s-a umplut cu tineri şi tinere veniți să se distreze. Abra s-a 
simțit singură privindu-i, și pe de o parte a sperat că va fi recunoscută 
şi va avea astfel ocazia să stea de vorbă cu cineva, iar pe de altă parte 
i-a fost teamă că cineva ar putea s-o recunoască. Şi-a găsit un loc pe 
plajă şi a început să le urmărească pe adolescentele în costume de 
baie mai decoltate ca al ei șezând pe prosoape roz aprins şi galbene 
şi întinzându-şi loțiune bronzantă pe trup. În aer plutea un miros de 
loțiune bronzantă Coppertone. Fetele îi aminteau dureros de Penny 
şi Charlotte, Pamela şi Michelle făcând plajă lângă râu în Riverfront 
Park. 

Însă Franklin îi revenea obsedant în minte: „Trebuie să profităm 
de ziua ta la soare, Lena.“ Când a spus asta, nu s-a referit la lumina 
soarelui, ci la expunerea în presă. Sperase întotdeauna că ea avea să 
ajungă pe primele pagini ale ziarelor. Ce ironic, având în vedere că îşi 
începuse viața ca o ştire de primă pagină în Chronicle din Haven, după 
ce reverendul Ezekiel Freeman o găsise abandonată sub pod. 

S-a adunat din ce în ce mai multă lume pe plajă. Majoritatea s-au 
întins la soare pe prosoape. Abrei îi făcea plăcere să simtă căldura 
soarelui pe umeri şi pe spate, și briza sărată pe față. 

Venise în locul potrivit: Santa Monica îşi primise numele după 
evlavioasa mamă a Sfântului Augustin, care s-a rugat ani de zile 
pentru fiul ei rătăcitor şi ușuratic, până când acesta s-a întors în sfărșit 
la Dumnezeu şi a devenit el însuși un sfânt. Abra s-a gândit la propria 
ei viață şi la dezastrul în care ea însăşi își adusese viața. 

Oare mama ei s-a întrebat vreodată ce s-a întâmplat cu ea? 

Sau pastorul Zeke, sau Joshua, sau Peter şi Priscilla? 

Când a flămânzit, a încălcat o altă poruncă de bază a lui Franklin 
şi şi-a cumpărat de la un chioșc un hot dog, cartofi prăjiți şi o Coca 
Cola. Aproape că îl putea auzi țipând la ea. Numai gândul la Franklin 
o înfuria. Și-a pus în cap să îşi piardă timpul judicios și să încalce 
toate regulile din codul lui. După aceea şi-a cumpărat o înghețată 

de la pontonul Santa Monica şi s-a dat cu caruselul patru runde. 
De atâtea ori trebuia să se dea ca să primească inelul de aramă, dar 
apoi i-a fost prea rău ca să meargă în runda gratuită, așa că a cedat 
inelul unei fetițe roșcate cu coadă de cal. Oare ea fost vreodată atât 
de inocentă? 

Eliberată în sfârşit de sub apăsarea lui Franklin, nu ştia ce să facă. 
Ar fi vrut să fugă mai departe de Santa Monica, dar unde? Ar fi vrut 
să facă rost de o mașină şi să conducă fără oprire. Ar fi străbătut toată 
țara până la Oceanul Atlantic, dacă ar fi ştiut să conducă. Acum, că 
se gândea bine, îşi dădea seama că nu avea niciun act de identitate. 
Singurul document legal din seif pe numele ei era certificatul de 
căsătorie, dar acesta se referea !a Lena Scott, nu la Abra Matthews. Şi 
era căsătoria aceea măcar legală? 

Lena Scott nu mai exista. Se pare însă că nu mai exista nici Abra 
Matthews. 

Ar fi vrut să vorbească cu cineva, dar singura persoană la care s-a 
putut gândi a fost manichiurista ei, Mary Ellen, și pentru asta ar fi 
trebuit să-l sune pe Murray ca să-i ceară numărul ei de telefon. Dacă 
l-ar fi sunat pe Murray, el l-ar fi putut suna pe Franklin. Gândurile i 
se învârtejeau în cap fără oprire. 

Sună acasă. 

Acasă, unde? 

Apusul s-a întins roşu, portocaliu și galben peste orizont. În drum 
spre hotel, şi-a cumpărat un hamburger, cartofi prăjiți şi un shake 
de ciocolată, şi se gândea necontenit la Joshua. Ochii începeau să o 
usture şi gâtul i s-a îngustat aşa mult din cauza emoției, că a trebuit 
să arunce la gunoi cea mai mare parte din mâncare. 

Şi-a petrecut timpul rătăcind pe plajă şi încercând să se hotărască 
ce să facă şi unde să meargă. Crezuse că se va simți bine să fie 
singură. Să fie iarăşi Abra, adică invizibilă. Dar se simțea vulnerabilă 
şi speriată când oamenii se uitau la ea cu o sclipire de recunoaștere 
în priviri. Franklin îi spusese că fanii i-au rupt lui Elvis Presley 
haina la spate şi că au încercat să-i smulgă smocuri de păr. „Uneori 
devotamentul lor este periculos. Vor o parte din tine. De aceea trebuie să 
te protejez. “ 

Franklin n-a vrut o bucată din ea; a vrut-o toată. A vrut ca mintea, 

trupul şi sufletul ei să-i aparțină lui. El fusese cel mai mare fan al 
ei — și cel mai periculos decât toți la un loc. Era gata s-o împartă cu 
alții pe ecran, dar în viața reală îi aparținuse numai lui şi nu voise s-o 
împartă nici măcar cu un copil. 

Somnul a venit ca o izbăvire pentru ea. A auzit o bătaie uşoară în 
ușă şi când a deschis, a găsit ziarul în prag. O parte dintr-un titlu i-a 
atras atenția. Cu inima bătându-i puternic și cu un nod în gât, a luat 
ziarul în cameră și l-a deschis pe măsuța de cafea. 


AGENT GĂSIT MORT, 
VEDETĂ DISPĂRUTĂ 


Franklin Moss, bine-cunoscutui creator de vedete, 
a fost găsit mort în apartamentul lui... se pare că 
s-a sinucis... Concubina lui, vedeta în devenire 
Lena Scott, a dispărut... Portarul reşedinţei sale a 
spus că domnişoara Scott a părăsit apartamentul 
la scurt timp după ce Franklin Moss plecase în 
dimineaţa aceea. „Avea la ea un geamantan, dar 
l-a lăsat pe trotuarul de peste drum şi a fugit când 
am strigat-o.“ 

Franklin s-a despărţit de soţia lui după aventura cu 
Pamela Hudson, acum căsătorită cu regizorul irving 
Terrence. Prietenii apropiaţi spun că Moss era un 
perfecţionist care îşi cunoştea bine meseria, dar 
că suferea adesea de depresii puternice. Doamna 
Moss a depus actele pentru divorţ când în presă a 
apărut ştirea aventurii lui cu Pamela Hudson, dar 
apoi şi-a retras plângerea sperând în împăcare. 
Vecinii lui Moss declară că au auzit certuri aprinse 
între Moss şi Lena Scott, care locuiau împreună 
de trei ani. Portarul nu o mai văzuse în ultimele 
câteva săptămâni. „Domnul Moss mi-a spus că nu 
se simte bine." 

Lăsând ziarul să-i cadă din mână, Abra a fugit în baie şi a vomitat. 

„Ai grijă să nu te tragă şi pe tine după el“ o avertizase Pamela Hudson. 

Abra a scăpat, dar oare ea l-a împins pe Franklin în prăpastie? Te 
urăsc! i-a scris. Apoi şi-a amintit că lăsase pistolul pe birou. Abra a 
auzit un sunet îngrozitor, ca scos de un animal muribund, şi şi-a dat 
seama că ea era cea care îl emitea. 


Joshua a ocolit tejgheaua, a luat cana cu cafea proaspătă și a dus-o 
împreună cu cinci cești la masa noilor clienți care s-au așezat pe 
scaune. 

— Ei bine, eşti o adevărată comoară pe lângă casa omului, i-a 
zâmbit Clarice în timp ce-şi aşeza farfuriile cu carne și cu cartofi pe 
braț. 

— M-am gândit că v-ar prinde bine puțin ajutor. 

— Sunt mulțumită că vine atâta lume, dar am nevoie de ajutor. 
Se aglomerează numai când vine câte o companie cinematografică să 
filmeze la Rocks. 

A trecut în grabă pe lângă el şi a dus comenzile clienților care le 
aşteptau. Rudy a apăsat iarăși clopoțelul. 

— Bine, bine, vin imediat, vin acum! i-a răspuns ea şi i-a zis lui 
Joshua în timp ce trecea pe lângă el: 

— "Te-aş angaja dacă n-ai avea deja o slujbă mai bine plătită. Fără 
discuție că mi-ar trebui un ajutor aici. Dar fetele din împrejurimi nu 
sunt deloc interesate de aşa ceva. 

Voci bărbăteşti umpleau localul. Imediat după ora șapte 
restaurantul a început să se golească, fiindcă a doua zi dimineața 
trebuiau să fie toți în picioare la ora patru. 

Dar Joshua nu s-a grăbit să plece în camera lui înăbuşitoare de 
la motel. Rudy a ieșit din bucătărie și s-a aşezat la tejghea, la două 
scaune distanță de Joshua. Clarice i-a pus în față un pahar înalt cu 
apă. Acesta l-a băut pe nerăsuflate și a zis: 

— Mă simt ca un cal muncit peste puteri şi abandonat apoi în 
spume. 

A scos o batistă din buzunarul şorțului şi şi-a şters transpirația de 
pe față. 

— Bucură-te cât poți, cârcotaş bătrân, că peste şase săptămâni 
echipa va pleca din oraş şi noi vom rămâne să ne întrebăm cum de 
ne-a trecut vreodată prin cap că am putea câştiga bani în locul ăsta. 

— Sunt deja prea bătrân pentru aşa ceva. 

— Nici eu nu sunt în floarea vârstei. Ar trebui să împart bacșișul 
cu domnul ăsta de aici, care a turnat cafeaua şi a strâns mesele. 

— A fost plăcerea mea, Clarice, a zis Joshua şi întorcându-se spre 
Rudy a adăugat: Găteşti o mâncare foarte bună. 

— A învățat să gătească în armată, ]-a lămurit Clarice. În al Doilea 
Război Mondial. 

Rudy a fornăit: 

— Nu ştiu să gătesc ceva sofisticat, dar pot să umplu burțile 
oamenilor. 

— Singurul lucru pe care nu vrea să-l gătească e carnea de porc 
conservată, şi mie îmi place foarte mult. 

— Tu n-a trebuit să trăieşti patru ani numai cu aşa ceva. 

Joshua a râs și i-a zis că şi el avea aceeaşi părere după ce s-a întors 
din Coreea. Cei doi bărbați au început apoi să-și împărtăşească 
experiențele, în timp ce Clarice a curățat tejgheaua și a dus un alt 
teanc de farfurii murdare în bucătărie. Rudy s-a uitat în jur şi a 
întrebat: 

— Unde-i ziarul? 

— Aşteaptă puțin! i-a strigat Clarice şi l-a scos de sub tejghea. 
Rudy a separat secțiunile, a găsit pagina de sport şi a lăsat prima 
pagină pe tejghea. 

Un titlu i-a atras atenția lui Joshua: Ægent găsi? mort, vedetă 
dispărută. 

Inima i-a tresărit. 

— Te deranjează dacă mă uit şi eu? 

— Uită-te liniştit, i-a răspuns Rudy fâșâind pagina de sport în 
timp ce o întorcea pe partea cealaltă. Își dau şi pagina de sport după 
ce o termin eu de citit. 

Joshua a citit articolul de fond și a băgat mâna în buzunar după 
portmoneu. 

— Îmi schimbi nişte fise pentru telefon? a întrebat scoțând câțiva 
dolari. 

Clarice i-a dat monedele çi l-a privit curioasă: 

— S-a întâmplat ceva, Joshua? 

— Trebuie doar să telefonez acasă. 

A ieşit afară la cabina telefonică şi s-a închis în ea. Simțea că se 
înăbuşă în timp ce a format numărul. Telefonul a sunat o dată, de 
două ori, de trei ori înainte ca tatăl lui să răspundă. Atunci i-a povestit 
acestuia ce s-a întâmplat. 

— Crezi c-ar putea să se întoarcă în Haven? 

— Poate. Uită-te atent în jur. Nu ştiu ce să zic, tată, a oftat Joshua. 
Va fi acum sau niciodată. 

— Tu cum vei proceda? 

Îşi dăduse deja cuvântul: 

— Trebuie să rămân ca să-mi termin proiectul. 


Cineva a bătut la ușă: 

— Poliția din Los Angeles, domnişoară Scott. Vă rog să deschideţi 
uşa. 
Când a deschis-o, Abra s-a aşteptat să fie arestată şi târâtă de 
acolo în cătușe. Dar ofițerul s-a uitat la fața ei şi ia ziarul deschis şi i-a 
zis că vor doar să-i pună câteva întrebări. Discuţia a semănat totuși 
cu un interogatoriu, în ciuda blândeții ofițerului Brooks şi al faptului 
că ofițerul Gelderman s-a oferit să-i aducă un pahar cu apă din baie. 

Mâna i-a tremurat atât de tare pe pahar, încât apa s-a vărsat din el 
prelingându-i-se peste încheietura mâinii. 

— N-am ştiut că se va sinucide! Am vrut doar să scap de el, că nu 
mai puteam nici să respir acolo. A luat pilulele? Ținea nişte sedative 
în buzunar. 

— Sedative? 

— Mi-a spus că erau barbiturice. A zis că doctorul le-a prescris 
pentru mine. 

— Ştiaţi că are un pistol? 

Abra s-a uitat îngrozită la el: 

— Nu! Să nu-mi spuneți că a folosit pistolul. Să nu-mi spuneți asta. 

Şi-a acoperit urechile şi s-a legănat în față şi în spate. 

Cei doi ofițeri au aşteptat puțin și apoi au întrebat-o dacă ştia ceva 
despre bucățile rupte de hârtie și împrăștiate peste tot. Le-a răspuns 
că ea rupsese contractul între ea și Franklin şi certificatul de căsătorie 
de la capelă, care probabil că nu valora nici măcar hârtia pe care fusese 
scris, întrucât citise în ziar că el nu divorțase de prima lui soție. Lăsase 
de asemenea verigheta pe care el nu-i permisese niciodată s-o poarte 
şi un bilețel. Abra şi-a dat seama că ofițerii citiseră bilețelul. 

O învinuiau pe ea pentru moartea lui? Chiar dacă n-o învinuiau, 
ştia că din cauza ei s-a sinucis. Nu s-a gândit niciodată ce-ar face 
Franklin dacă Lena Scott l-ar părăsi. Abra nu-şi dorise altceva decât 
să scape. 

Ofiţerul Brooks i-a vorbit cu un ton iniştitor, iar celălalt ofițer a 
sunat la recepție şi a întrebat în şoaptă dacă hotelul avea un doctor, 
fiindcă nu voiau s-o lase singură. A izbucnit în râs înainte să-și 
recapete controlul. Poate credeau că şi ea se va sinucide. Un alt titlu 
de primă pagină. Nu s-ar fi bucurat Franklin? Nu, nu s-ar fi bucurat. 
Acum el nu mai putea simţi nimic. Din cauza ei. 

Abia l-a auzit pe ofițerul Brooks spunându-i că nu se pune 
problema vinovăției. 

— Nu sunteți suspectă, domnişoară Scott. Am confirmat la ce oră 
v-aţi cazat aici, i-a zis punând o mână pe umărul ei și strângându-l 
uşor. Încercați să vă calmați. Nu sunteți acuzată. A trebuit doar să vă 
punem câteva întrebări ca să avem informațiile consemnate. 

Şi i-a explicat în continuare: 

— Portarul a auzit un foc de armă la o oră după ce Franklin Moss 
s-a întors în apartament. A chemat poliția, iar cei de la poliție au 
pătruns în apartament şi l-au găsit pe Franklin în camera de zi, mort. 

Oare sângele lui a stropit şi prețioasele-i tablouri cu Pygmalion 
şi Galatea? Şi-a încleştat mâinile împreună, cu degetele reci ca 
gheața. 

— Cum m-ați găsit? 

— Am primit mai multe telefoane de la oameni care v-au recunoscut. 

Ar fi putut fi taximetristul care îşi dăduse cuvântul că nu va spune 

nimic, sau adolescenta care se uita după vedete de cinema pe plajă, sau 
cineva din rândul personalului, dornic să protejeze reputaţia hotelului 
Miramar. Dacă poliţiştii n-ar fi venit la uşa ei, i-ar fi sunat ea? Sau ar 
fi fugit ca întotdeauna? 

A venit un doctor şi ofițerul Brooks i-a vorbit în şoaptă înainte ca 
el şi partenerul lui să plece. Dr. Schaeffer i-a sugerat să se interneze 
câteva zile în spital, dar ea a refuzat şi atunci i-a dat câteva pilule şi 
i-a înșirat o serie de platitudini consolatoare până când i-a venit să-i 
strige să înceteze; acesta nici măcar nu ştia ce spune — ea nu era Lena 
Scott; nu era nimeni. Tremuratul a încetat și doctorul i-a luat pulsul. 

— Încă-i mare. 

Abra l-a asigurat că acum se simțea bine. Era o performanță 
actoricească demnă de un Oscar. Câte astfel de performanțe dăduse 
în viața ei? Nimeni nu era în stare să ghicească ce-i în mintea sau în 
inima ei. 

Eu te văd. Eu te cunosc. 

— Voi fi bine. Vă mulțumesc c-ați venit, i-a zis conducându-l 
până la ușă. Doctorul a ezitat înainte să plece şi a asigurat-o: 

— Am să revin peste vreo două ore. 

Cei de la recepție au sunat-o şi au întrebat-o dacă vrea să dea o 
declarație presei, căci reporterii o aşteptau în hol. Abra a întrebat 
câți reporteri erau şi doamna de la recepție i-a zis că trei, dar erau 
aşteptaţi și alții. Atunci ea a spus că nu e pregătită să vorbească despre 
cele întâmplate şi a închis telefonul. 

Vinovăţia a început s-o roadă. Nu mai conta ce-i făcuse ei Franklin 
sau de ce fugise. Important era că l-a împins peste limită. Ce bine-ar 
fi fost dacă i-ar fi scris în bilețelul acela că-i este recunoscătoare și 
că-și cere scuze. Că nu mai poate să fie Lena Scott. Că nu mai poate 
să fie Galatea lui. Poate că atunci ar mai fi în viață. 

Se trezea la fiecare sunet. A visat că este în Haven, cu pastorul Zeke 
şi cu Joshua. Se făcea că stă în fața bisericii şi toți cunoscuții ei din 
Haven ședeau pe scaune uitându-se la ea şi aşteptându-i confesiunea. 

Franklin şedea pe rândul din față: „Ar fi fost mai bine pentru toată 
lumea dacă ai fi murit sub pod.“ 

S-a trezit şi a început să plângă. 

Alte cuvinte îi veneau acum ca o şoaptă din trecut. Indiferent dacă 

ajungi pe fundul oceanului sau urci pe muntele cel mai înalt, nu există un 
loc unde să nu te pot găsi. 

Cineva a bătut încet la uşă. 

— Eu sunt, iubito. 

Dylan! 

Abra a crăpat ușa; el i-a zâmbit larg şi i-a zis să scoată lanţul, 
fiindcă a venit s-o ajute. După ce Abra a făcut ce i-a cerut, a intrat 
repede înăuntru ca şi cum s-ar fi temut că se răzpândeşte. 

A închis ușa şi a luat-o în brațe, numai înțelegere şi prefăcătorie. 

— Îmi pare rău, iubito. 

S-a tras înapoi, i-a luat fața în palme şi a sărutat-o, dar Abra n-a 
simțit nimic altceva decât apăsarea buzelor lui peste ale ei. Mâinile 
lui au început să se plimbe pe trupul ei, înfigându-i-se în carne. Abra 
uitase cât de dur putea fi, dar n-a uitat nicio clipă cum a dat-o lui 
Franklin Moss. 

L-a împins la o parte și l-a întrebat cum a găsit-o. Fără îndoială, 
prin unul din mulții lui spioni, sau ai mamei sale. Poate că femeia 
aceea ticăloasă a şi început să lucreze la editorialul despre ea şi 
Franklin. Ce voia Dylan aici? 

— Ah, a zis el citindu-i uşor gândurile pe chip. Nu m-ai uitat. 

Dylan s-a apropiat iarăşi de ea şi i-a zis: 

— Am încercat să te scot din minte, iubito, dar iată-mă. 

Abra s-a scuturat de mâna lui şi s-a depărtat de el: 

— M-ai părăsit, îți aduci aminte? M-ai împins practic în maşina 
lui Franklin. 

— Dă-i drumul şi învinovățeşte-mă. Am umerii lați. 

Nu părea să regrete nimic. De fapt, era chiar amuzat. 

— Adevărul este că te-am cuplat cu Franklin din grijă pentru tine, 
iubito. Şi te-ai descurcat minunat — cu ajutorul lui, desigur. O stea 
în plină ascensiune. La fel ca Pamela Hudson. Însă ar fi trebuit să te 
previn că individu-i dus cu pluta, i-a zis râzând, și râsul lui a călcat-o 
pe nervi. 

Abra vedea clar sclipirea răutăcioasă din ochii lui: 

— Franklin a fost un om bun, Dylan. 

— Adevărat? 

Ochii lui negri au fulgerat: 


379 


FRANCINE RIVERS 


— Nu te aştepta să plâng după el. Ne-a disprețuit pe mine şi pe 
mama, dar nu l-a deranjat să ne bea şampania și să facă pe politicosul 
ca să vadă numele protejatei lui în editorialele mamei. Nu ştiu de ce-a 
venit la noi prima dată după plecarea Pamelei, dar ştiu ce l-a făcut să 
revină. Tu. Nu-şi putea lua ochii de la tine. 

A râs rece şi a continuat: 

— Am ştiut că va ajunge obsedat. Şi mai ştiam că o să-i dai mult 
de furcă. Mi-a spus o păsărică — a continuat el zâmbind — că te-a dus 
la Vegas şi ţi-a pus în deget o verighetă. Ai luat de bună căsătoria 
falsă, nu-i aşa? 

— Ce păsărică? 

— Oh, iubito. Eu am prieteni peste tot, ştii bine. Am unul sau doi 
chiar şi aici în hotel. Am fost anunțat prin telefon la două minute 
după ce ai intrat în Miramar. Mai ştiu că ai plătit în numerar. Şi că 
mai ai de stat o noapte aici. 

Abra s-a înroşit și i-a replicat prompt: 

— Sunt bani câştigaţi de mine, Dylan. 

— Sunt sigur că-i aşa, i-a răspuns cu un zâmbet provocator. De 
aceea ai fugit. De aceea ţi-ai aruncat geamantanul pe Hollywood 
Boulevard şi ţi-ai luat tălpășița ca o pisică fugărită de o haită 
de câini. Cât ai luat din seif? a întrebat-o înclinând capul și 
cercetându-i chipul fără să clipească: Eşti palidă, iubito. Te chinuie 
iarăşi conştiinţa? 

Simţea că se apropie momentul încolțirii. Întotdeauna îi plăcea 
s-o prindă în cursă. 

— De ce-ai venit, Dylan? 

Expresia de pe chipul lui s-a înmuiat. Dylan s-a așezat pe canapea 
şi a lovit cu palma locul de lângă el. 

— Am o propunere pentru tine. 

Cum ea nu s-a aşezat lângă el, s-a rezemat pe spate și a studiat-o 
cu ochii lui negri şi strălucitori. Abra s-a întrebat cât or fi costat 
mocasinii lui italieni. 

— Vreau să fiu managerul tău. 

— Poftim? 

— Nu fi aşa surprinsă. Am mai multe contacte în industrie decât a 
avut vreodată Franklin. Şi ştiu cum să obțin ce vreau de la ele. 

Prin şantaj. Abra şi-a adus aminte cum lucrau el şi Lilith: strângeau 
întâmplări şi secrete, denaturau adevărul și lansau zvonuri. Tu mă 
scarpini pe spate pe mine şi eu te scarpin pe tine. 

— Nu fi așa de deprimată, iubito. Putem să facem ca scandalul 
ăsta să lucreze în favoarea ta. A apărut un scenariu despre o femeie 
cu un trecut secret care se căsătorește cu un bărbat bogat și apoi îşi 
ia un amant. 

— Nu sunt interesată. 

— Încă mai caută dubluri, dar cu tine în distribuție, cerul e limita. 
Ăsta-i rolul perfect pentru tine, iubito. 

— Nu, Dylan, nu voi mai juca în filme. 

Dylan s-a ridicat în picioare, afişând o frumuseţe masculină plină 
de graţie cu ochii lui negri ca două furnale. Nu fusese niciodată în 
stare să stea mult timp într-un loc. 

— Ba, vei juca. Ce altceva poți face? Să lucrezi ca ospătăriță 
într-un drive-in? Deja ai fost descoperită. Ascultă-mă pe mine. 
Reporterii te vor încolți din toate părțile din clipa în care îţi vei 
arăta chipul frumos în hol. Plânge. Boceşte. Varsă şiroaie de lacrimi. 
Spune-le cât de rău îți pare că Franklin Moss și-a zburat creierii 
din cauza ta. 

Abra s-a întors cu spatele la el. 

— Eşti la fel ca Franklin, nu asculți ce ți se spune. 

— Uiţi că mie mi te-ai dăruit de bună voie? Pe când lui Franklin 
te-ai vândut. 

S-a apropiat de Abra din spate şi a întors-o cu fața spre el. 

— Te vreau înapoi. 

Şi-a plimbat mâinile peste braţele ei și atingerea lui i-a dat fiori. 
După privirea lui și-a dat seama că el credea că sunt fiori de plăcere. 

— Ah, iubito, a trecut atât de mult timp! 

Când Dylan s-a întins spre ea, s-a aplecat pe sub brațul lui și a 
zbughit-o în baie. A încuiat uşa după ea, și el a râs: 

— Te-ai întors la vechile obiceiuri? 

Abra s-a așezat pe marginea vanei cu capul pulsându-i de durere: 

— Pleacă, Dylan. 

— Sunt sigur că nu vorbeşti serios, iubito. 

A continuat să-i vorbească în timp ce se plimba prin cameră. 

Dădea târcoale ca un leu gata s-o înşface. Apoi a bătut cu degetele în 
ușa băii și i-a zis: 

— Haide iubito, vom face o echipă pe cinste. 

Abra şi-a adus aminte de prima noapte în San Francisco, de a 
doua şi de toate lunile de nefericire care au urmat. Ştia că nu este bine 
să-l refuze direct. 

— Am nevoie de puţin timp de gândire, Dylan. 

— Lasă-mă să te strâng în brațe. Te voi face să-l uiţi pe Franklin 
Moss. Ştii că pot, i-a zis cu un râs gutural. 

Cum ea nu i-a răspuns, s-a îndepărtat de uşă. După aceea l-a auzit 
deschizând sertarele. Ce făcea? S-a întors iarăși lângă ușă. 

— Bine, te las să te gândești, iubito. În seara asta. Mă întorc mâine 
dimineață ca să te iau. 

Abra a auzit ușa deschizându-se şi închizându-se. Oare a plecat 
cu adevărat? A aşteptat încă cinci minute înainte să deschidă ușa 
de la baie şi să iasă de acolo. Dylan şedea pe marginea patului. Îşi 
dezbrăcase haina. Zâmbetul lui pasional, care înainte îi topea inima, 
acum a făcut să-i îngheţe sângele în vene. 

— Am crezut că ai plecat. 

Pulsul Abrei a luat-o razna când el s-a ridicat şi a pornit spre ea: 

— Plec după ce spui da. 

Dylan i-a atins părul, a apucat o şuviță şi a învârtit-o între degete. 
Nu cumva-i trecea prin cap s-o facă blondă? 

— Ai vrut să te eliberezi de el, şi cine te-ar putea condamna pentru 
asta? Omul era nebun. 

Şi-a luat mâinile de pe ea şi le-a întins lateral: 

— Dacă nu vrei să te ating, n-am să te ating. Vom păstra o relație 
strict profesională. Cât despre ceea ce s-a întâmplat între tine şi Moss, 
putem să spunem presei orice vrem. 

— Nu am de gând să mint, Dylan. 

— Oh, iubito, minți de când te cunosc. Acum te-au apucat 
scrupulele? Nu mă face să râd. 

Se pricepea întotdeauna de minune să-i răsucească cuțitul în 
rană. 

— N-ai înțeles, Abra? Nimeni nu-i interesat de adevăr. Oamenii 
vor o poveste bună — cu cât e mai savuroasă, cu atât mai bine. Franklin 

te-a dus destul de departe, recunosc asta. Dar eu pot să te duc până 
în vârf. 

l-ar fi dat răspunsul pe care Dylan îl aştepta, dacă aşa putea să-l 
scoată din bungalou. 

— Dă-mi timp de gândire noaptea asta. Singură. Şi mâine vom 
putea începe să discutăm despre planurile tale. 

Dylan a părut surprins de capitularea ei. 

— Bine. Mâine voi aduce cu mine contractul. Opt este prea 
devreme pentru tine? a întrebat-o ridicând capul spre ea, în timp 
ce-și îmbrăca haina. 

A privit-o cu un zâmbet arogant şi a adăugat: 

— Nu cred că vei pleca nicăieri fără mine. 

Imediat ce Dylan a ieșit pe ușă, Abra a pus la loc lanțul. Numai 
după ce a plecat şi-a dat seama ce căutase cât timp ea fusese în 
baie. S-a aplecat în genunchi și a scos poşeta de sub pat. Banii au 
dispărut. 

S-a prăbușit neputincioasă pe podea. Nu era de mirare că Dylan 
plecase atât de sigur pe el şi cu expresia aceea batjocoritoare pe chip. 
Şi acum, ce-i mai rămânea de făcut? Să-l lase să continue ceea ce a 
început Franklin? Sau să urmeze exemplul lui Franklin? S-a ridicat şi 
a intrat în baie. Lacrimile i-au încețoşat ochii. 

Tremurând violent, Abra s-a privit în oglindă și a văzut o fată 
cu ochi verzi mari, cu obrajii pământii și cu o masă de păr negru 
încâlcit. Pierduse vizita regulată la Murray. Lui Franklin nu i-ar fi 
plăcut să ştie că i se vedeau rădăcinile roșii ale părului. A scos un 
strigăt, a apucat o şuviță de păr negru și a retezat-o. A continuat să 
facă acest lucru gemând, până când în jurul picioarelor ei desculțe de 
pe marmura albă s-a adunat o grămadă de păr negru. 

Blestemându-l pe Dylan, şi-a prins capul în palme şi şi-a zis: 
Gândește-te Abra. Gândeşte-te! De fiecare dată când plecase din 
cameră luase cu ea câte o bancnotă de o sută de dolari. A fugit înapoi 
la pat, a scos geamantanul de sub el și a verificat buzunarele tuturor 
hainelor. Astfel, a găsit destui bani ca să-și cumpere un bilet de 
autobuz care s-o ducă indiferent unde și ceva de mâncare, cu condiția 
să nu comande și carne. 


Fugi Abra. 

De data asta a ascultat de şoapta blândă. 

A aruncat lucrurile înapoi în geamantanul cel nou şi l-a închis. Cu 
inima zvâcnindu-i nebunește, a deschis ușa și s-a uitat atentă afară. 
Era suficient de târziu ca toată lumea să fie deja în pat. A păşit cu 
prudenţă în jurul bungaloului şi apoi s-a pierdut în umbra întunecată 
a smochinului gigantic din Moreton Bay. 

Puţine mașini treceau pe stradă la ora aceea din noapte. Valurile 
se zdrobeau de plajă în timp ce ea alerga pe trotuar. Un taxi a făcut 
colțul, dar nu a vrut să-și folosească puţinii bani ca să plătească o 
călătorie cu taxiul. Câțiva tineri beți au ieșit dintr-un club. Când Abra 
i-a văzut, s-a ascuns după un chioșc de hot dog cu storurile trase. 
Aceştia se apropiau tot mai mult, dar Abra a văzut un alt taxi venind 
spre ea. Răzgândindu-se, a făcut semn taximetristului și l-a întrebat 
cât o costă cursa până la stația de autobuz. Nu-şi putea permite să mai 
zăbovească. A intrat în mașină și s-a uitat în spate ca să se asigure că 
n-o urmăreşte Corvette-ul lui Dylan. 

În stația de autobuz erau puțini călători care așteptau să urce în 
autobuze spre destinația dorită. Abra a întrebat unde merge următorul 
autobuz. „La Bakersfield.“ A cumpărat biletul tocmai când autobuzul 
trăgea la peron. A găsit un scaun pe ultimul rând de scaune şi s-a 
ghemuit în așa fel încât să nu poată fi văzută. A îndrăznit să se uite 
pe geam abia după ce autobuzul a intrat pe strada principală. N-o 
urmărea nicio mașină. 


După o oră de mers, Abra a simțit o durere surdă. Autobuzul a 
oprit de vreo șase ori înainte să urce panta și să coboare într-o vale 
adâncă. ] s-a făcut rău de mașină și a coborât în Saugus, unde a intrat 
într-o cafenea ca să folosească toaleta. La întoarcere, n-a mai văzut 
autobuzul prin geamul cafenelei. A ieșit afară și a făcut colțul, dar 
acesta era deja prea departe ca să mai alerge după el. 

— Domnişoară? 

Disperată, Abra s-a întors spre persoana care îi vorbea. Ospătărița 
din micul restaurant a pus jos geamantanul Abrei. 

— Ţi l-a lăsat şoferul. 


Ce mă fac acum? 

— Vei lua autobuzul următor, presupun, i-a răspuns fata ridicând 
din umeri şi a intrat înapoi în cafenea. 

Tot de acolo a ieşit o blondă platinată într-o fustă scurtă și o bluză 
foarte decoltată. 

— Ai o destinație anume, scumpo? 

Abra a ridicat din umeri: 

— Mă îndreptam spre Bakersfield. 

— Bakersfield! N-am fost niciodată acolo. Frumos geamantan. 
Trebuie să te fi costat o grămadă de bani. 

Abra a simțit ochii scrutători ai femeii şi și-a ferit privirea. Cu 
părul ei dezordonat, fără îndoială că nu mai arăta ca Lena Scott. 

— Arăți ca o fată bogată fugită de acasă, i-a zis femeia cu un glas 
plin de înțelegere, dar și de curiozitate. 

— Nu sunt bogată. Și nici casă nu am. 

— N-ai pe nimeni în Bakersfield? 

— Nu am pe nimeni nicăieri. 

— Ei bine, atunci pot să te duc eu cu maşina, dacă nu te deranjează 
să ajungi în Vegas prin Mojave. 

Las Vegas era un loc la fel de bun ca oricare altul, poate chiar mai 
bun. Abra a privit-o pe femeie și a întrebat-o: 

— Unde-i Mojave? 

— În direcţia aia, a arătat ea spre nord-est. Dincolo de Palmdale 
şi de Lancaster. Merg să-l văd pe prietenul meu staționat la Baza 
Forțelor Aeriene din Edwards înainte să-mi continui drumul. Eşti o 
fată foarte drăguță, chiar şi cu mătura aia de păr. Dacă faci autostopul, 
nu-ți va fi greu să convingi un șofer de tir să te ia. 

Abra i-a mulțumit pentru ofertă. Nu putea rămâne în Saugus. Și nu 
avea suficienți bani ca să mai plătească o cameră nici măcar într-un motel 
ieftin. Femeia a condus-o la o maşină veche cu scaune de piele crăpată. O 
pernă şi mai multe pături erau rulate și împinse sub bancheta din spate. 

— Scuze pentru deranj. 

Femeia a intrat în maşină, și-a legat un batic roșu peste păr și a 
pornit motorul. Abra a aruncat geamantanul pe bancheta din spate și 
a urcat lângă ea în față. 

Femeia a făcut curba şi a condus în lungul străzii urmând aceeași 
rută ca autobuzul, apoi s-a îndreptat spre est. Aceasta a început să-i 
vorbească despre problemele cu maşina și despre cai. Lucrase din 
copilărie la o fermă din Central Valley. 

— Abia am așteptat să scap de mirosul de bălegar. 

În ultimii doi ani avusese ghinion, dar acum lucrurile începeau să 
se îndrepte. 

— N-ai mâncat nimic, nu-i aşa? a întrebat-o femeia aruncându-i 
o privire scurtă. Ar fi trebuit să te las să mănânci ceva înainte să 
pornim la drum. Ce-ai zice dacă ne-am opri pentru o gustare în 
orașul următor? 

Abra mai simțea încă rău de stomac după călătoria cu autobuzul. 
Nu mai mâncase nimic de când aflase că Franklin se sinucisese. Şi-a 
cercetat ceasul de la mână. Trecuseră mai puţin de douăzeci și patru 
de ore de când viața ei fusese dată iarăși peste cap. S-a uitat la deșertul 
de afară și s-a simțit pustiită înăuntru. 

Femeia a parcat în fața unui restaurant vagon de lângă un motel. 
Orăşelul părea să nu aibă mai mult de câteva străzi. 

— Nişte cafea și câteva ouă, apoi ne vom putea vedea de drum 
mai departe. 

Când au intrat, s-a auzit clinchetul clopoțelului de deasupra ușii, 
amintindu-i Abrei de Cafeneaua lui Bessie din Haven şi de mesele ei 
cu scaune roșii de vinil. De câte ori şezuse cu Joshua la una dintre ele? 
După ce îi cumpăra un shake cu ciocolată şi cartofi prăjiți, vorbeau 
multă, multă vreme. A simțit un nod în gât la amintirea acelor 
momente fericite. 

Femeia s-a aşezat la o masă de lângă geam. A luat meniul din 
suportul unde erau recipientele pentru sare și piper şi sticlele de 
plastic cu muștar și ketchup, apoi a zis: 

— Ar trebui să mănânci ceva sățios, căci ai un drum lung înainte. 

l-a înmânat Abrei meniul şi a îndemnat-o: 

— Comandă pentru mine o plăcintă daneză şi o cafea. Am uitat 
ceva în maşină. 

Ospătărița părea o femeie mai în vârstă, însă ochii ei căprui aveau 
o strălucire tinerească: 

— Ce să-ți aduc, scumpo? 

— Omletă, pâine prăjită şi suc de portocale, iar pentru prietena 
mea o plăcintă daneză şi o cafea. 

Femeia a ridicat uşor din sprâncene şi a întrebat-o: 

— Te referi la prietena aceea care tocmai pleacă cu maşina? 

— Cum? 

Abra s-a întors şi a văzut-o pe femeie scoțând maşina din parcarea 
din fața cafenelei. S-a ridicat în grabă de la masă şi s-a repezit afară. 
Femeia tocmai băga mașina în viteză cu un scârțâit de cauciucuri și a 
țâșnit pe Strada Principală. 

— Aşteaptă! Geamantanul meu a rămas la tine! 

Femeia a apăsat de două ori pe claxon și i-a făcut semn cu mâna 
în timp ce se îndepărta. Abra s-a uitat după ea cu gura căscată până 
când mașina a dispărut în zare. Apoi s-a întors, a urcat treptele și s-a 
așezat pe banca din fața restaurantului. 

Poţi să fugi, dar nu poţi să te ascunzi de Mine. 

Abra s-a aplecat, şi-a acoperit fața cu palmele și a început să plângă. 

Ospătărița a ieşit afară şi s-a așezat lângă ea: 

— Se pare că ai nevoie de o prietenă adevărată. 

A luat şervețelul pe care ospătărița i l-a întins și i-a mulțumit. 
După ce şi-a suflat nasul, a bâiguit: 

— Dumnezeu mă urăște. 

Dumnezeu avea s-o vâneze neîncetat și să o chinuiască până la 
moarte. Și după aceea o va trimite direct în iad. 

— Vino înapoi înăuntru ca să-ți mănânci micul dejun. 

O clipă, Abra a intrat în panică: 

— Poşeta mea! 

— Este sub masa unde ai șezut. 

Cu umerii căzuți, Abra a urmat-o pe femeie înăuntru și s-a aşezat 
iarăşi la masă. Răscolind prin geantă, şi-a pierdut orice speranță. 

— Îmi pare rău, a zis ea clătinând din cap. Nu pot să mănânc. 

— Este ceva în neregulă cu mâncarea? 

— Nu. Dimpotrivă, arată delicios. Dar nu am suficienți bani 
ca să plătesc, a explicat ea simțind o crampă de foame în stomac și 
înroșindu-se de ruşine. 

— Nu-i nimic, drăguțo, mănâncă tot. E din partea casei. 

Ospătărița a pornit spre tejghea, dar s-a oprit din drum și i-a zis: 

— Dacă ai nevoie de o slujbă, să știi că noi avem nevoie aici de 
puțin ajutor. Pot să-ți dau o uniformă şi un şorţ. 

— Dar nu am unde să stau. 

— Bea Taddish administrează motelul de peste drum, și este o 
bună prietenă a noastră. Mai are o cameră liberă şi tocmai ne-a zis 
azi-dimineață că ar avea nevoie de cineva care să facă curățenie în 
camere. Avem în oraș o echipă de muncitori. Bărbații pleacă toți 
dimineața devreme, dar le place să găsească totul curat și ordonat 
când se întorc seara. Ai putea să lucrezi aici în timpul micului dejun, 
să faci curățenie în camere pentru Bea, după aceea ai timp să tragi un 
pui de somn înainte să te întorci aici pentru cină. 

A aruncat o privire rapidă prin sala goală şi a continuat: 

— Dacă te uiţi acum în jur, îţi vine greu să crezi că se poate umple 
de o hoardă de bărbați flămânzi. Ce zici? 

— Da! Vă rog! Mulţumesc! 

Femeia a chicotit: 

— Foarte bine. Interesant cum se aranjează toate. 

S-a îndepărtat câțiva pași, după care s-a uitat înapoi şi a întrebat-o: 

— Apropo, cum te cheamă? 

Abra a fost pe punctul să răspundă Lena Scott, dar apoi şi-a adus 
aminte de bilețelul pe care i-l lăsase lui Franklin. Lena Scott era 
moartă — și nu merita s-o învie iarăși. lar Abra Matthews a dispărut 
cu multă vreme în urmă. Cine avea să fie acum? 

— Abby Jones, a zis. Era un nume la fel de bun ca oricare altul, și 
avea avantajul că şi-l putea aminti cu ușurință. 

— Mă bucur să te cunosc, Abby. Eu sunt Clarice. 

Cele două femei au dat mâna. 

— Pot să te întreb ceva? a întrebat Abra cu o voce subțire și 
copilărească. 

— Sigur, drăguţo. Ce vrei să ştii? 

Abra s-a uitat afară pe geam la micul oraş care se aşternea în 
mijlocul deșertului. 

— Unde sunt? 

— Eşti în Agua Dulce. 

Speranta se naşte etern în piepturile oamenilor: 
Omul nu e niciodată fericit, dar aşteaptă mereu fericirea: 
Sufletul, tulburat şi departe de casă, 

Se odihneşte și năzuiește la viata de apoi. 
ALEXANDER POPE 


oshua și-a șters sudoarea de pe frunte înainte ca să mai 
bată un cui în şindrila de pe acoperișul hotelului construit 
pe platoul de filmare. Ciocanele loveau continuu pe strada 
cOntrafăcută, unde se ridicau şi alte clădiri goale pe dinăuntru. Totul 
avea să arate autentic pe dinafară, dar înăuntrul cra o altă poveste. A 
fixat restul șindrilelor, apoi a cerut să i sc aducă sus încă un pachet. 
Soarele îi săgeta spatele. Introdusesc o batistă umedă sub șapca 
de baseball ca să-și ferească gâtul de arsuri. Aerul era nemișcat şi 
înăbușitor. Joshua a scos o sticlă cu apă din centura cu unelte și a băut 
pe nerăsuflate jumătate din conținutul ei. După ce şi-a turnat apă în 
mâini şi și-a umezit fața, s-a întors înapoi la lucru. Nimeni nu voia 
să lucreze mai mult decât era necesar în arşița aceea necruțătoare. 
Începuseră munca la patru dimineața şi o vor termina la două. 
— Hei, Freeman! Las-o ceva mai moale! Ne faci pe toți ceilalți să 
dăm prost. 
Cel de lângă scara lui Joshua a rostit aceste cuvinte pc jumătate în 
glumă şi pe jumătate în serios. 
— Îmi fac doar treaba, McGillicuddy. 
— Foarte bine, dar fă-o mai încet. Suntem oricum înainte cu 
lucrul. Nu trebuie să nc grăbim. 

— Încerc doar să-i fiu pe plac Șefului. 

— N-am auzit că Herman s-ar fi plâns de ceva. Tu ai auzit? 

— Nu mă refeream la Herman. 

— Ah, da. arăși povestea cu Isus, a râs McGillicuddy. Te plătește 
Dumnezeu? 

— Da. Dar Herman este cel care semnează cecurile. 

— Nu crezi că Dumnezeu ar fi putut să-ți dea o slujbă mai bună 
decât să baţi cuie pe căldura asta infernală într-un acoperiş care va fi 
dărâmat imediat după ce filmul ajunge pe rolă? 

McGillicuddy a clătinat din cap, a traversat strada prăfuită şi a 
rezemat scara de acoperişul bordelului de recuzită. 

Joshua a strigat după el: 

— Şi eu mi-am pus întrebarea asta. 

O oră mai târziu, echipa a încetat lucrul, a strâns uneltele și a 
pornit înapoi spre orăşel. McGillicuddy şi-a tras camioneta până în 
dreptul lui Joshua şi i-a strigat prin geamul deschis: 

— Ce zici de ceva răcoritor la Flanagan? 

— Bine, mulțumesc. Ne vedem acolo, după ce facem un duș și ne 
schimbăm. 

S-a alăturat bărbaților şi a comandat o Coca Cola. Aceştia l-au 
tachinat puțin, apoi și-au reluat repede discuțiile despre lucru, sport, 
femei şi politică. Un televizor mic era pornit la capătul barului ca 
cei doritori să poată urmări meciurile de wrestling. Fiecare dintre ei 
şi-a ales favoritul şi au început să strige de parcă ar fi fost lângă ring 
şi oponenții ar fi putut să-i audă. Herman s-a ridicat de la bar şi s-a 
aşezat la o masă, făcându-i semn lui Joshua să i se alăture. 

— Eşti binevenit să iei masa cu mine, dacă te-ai săturat de 
gălăgioșii ăia. 

Joshua s-a aşezat lângă el. 

— Sunt o echipă pe cinste. 

— Te-am urmărit, Freeman. Un tâmplar bun ca tine este greu de 
găsit, i-a zis sorbind din băutură. De ce te chinui aici în loc să lucrezi 
cu Charlie Jessup? 

— Nu ştiam că-l cunoşti. 

Ospătărița a venit și le-a luat cornenzile. Herman s-a rezemat de 
spătarul scaunului și s-a uitat la Joshua. 

— Charlie mi-e prieten. Şi te respectă foarte mult, chiar dacă te 
cunoaşte de puțină vreme. Asta spune multe, nu-i aşa? 

— Mulţumesc de încurajare. 

— Nu mi-ai răspuns la întrebare. De ce eşti aici în loc să lucrezi la 
un proiect sofisticat în Beverly Hills? 

— Fiindcă-i un angajament pe termen scurt şi după ce se termină 
mă întorc acasă. 

— Unde-i acasă? 

— La Haven. 

— N-am auzit niciodată de locul ăsta. 

— S-ar putea spune că Dumnezeu m-a azvârlit aici. 

— Oricare ar fi motivele tale, este sigur că lucrezi din toată inima. 

— Asta-i regula numărul unu în manualul meu. 

Nu i-a spus şi că manualul lui era Biblia. 

— Îmi ușurezi mult munca aici. Oamenii te urmăresc, i-a zis lui 
Joshua arătând spre bărbaţii de la bar. Unii murmură nemulțumiți, 
dar cei mai mulți țin pasul cu tine. 

Joshua a zâmbit uşor și a întrebat: 

— Asta înseamnă că îmi voi încheia slujba mai repede decât 
m-am așteptat? 

— Poate, dar mai am ceva pentru tine. Anunţă-mă dacă te 
răzgândeşti în legătură cu Haven. Te-am trecut în fruntea unei liste 
lungi pentru lucrarea următoare. Am nevoie de câțiva maiștri buni. 
Ce zici de asta? 

— Dacă Dumnezeu nu mă călăuzeşte altfel, mă întorc acasă. 

Joshua s-a întors devreme la motel; după o zi plină de lucru în 
deşert nu-și mai dorea altceva decât să se culce. S-a dezbrăcat de 
haine, s-a prăbuşit în pat și a adormit imediat ce a pus capul pe pernă. 
A visat-o pe Abra șezând la pian în fața bisericii; soarele pătrundea 
înăuntru prin fereastra lăturalnică şi făcea ca părul ei roşu să ardă ca o 
flacără. El şedea în balconul corului cu braţele sprijinite de balustradă 
şi o urmărea. Dar nu recunoştea cântarea tulburătoare pe care o cânta. 
Cineva l-a bătut pe genunchi, făcându-l să tresară. Mitzi şedea lângă 
el vioaie, radioasă și mândră. Ea l-a întrebat: 

— Nu ţi-am spus că nu va uita niciodată? 

Apoi l-a prins de mână și i-a strâns-o: 


397 


FRANCINE RIVERS 


— A venit timpul, Joshua. 

Joshua s-a trezit în întuneric şi a auzit o femeie plângând. Mai 
visa încă? I-a trebuit un timp să se dezmeticească și să-și dea seama 
că era într-un motel din Agua Dulce. Deschisese geamul înainte 
să adoarmă, dar în cameră era totuși un aer înăbușitor. De afară se 
auzea țârâitul greierilor. A intrat în baie și s-a stropit cu apă rece pe 
față. Când s-a întors în dormitor, femeia încă mai plângea dincolo de 
peretele despărțitor. Hohotele ei îi sfâşiau inima. Cineva dintr-o altă 
cameră a bătut în perete şi a strigat: 

— Încetează! Trebuie să dormim. 

Ocupanta camerei 13 a tăcut. 

Cu o grimasă, Joshua s-a întrebat dacă n-ar trebui să bată la ușa 
femeii şi s-o întrebe dacă vrea să stea de vorbă cu cineva. Dar își 
imagina cam ce-ar crede ea despre un bărbat necunoscut care i-ar face 
o asemenea ofertă. Cu siguranță că a ajuns târziu la motel şi probabil 
că dimineață va porni iarăși la drum spre locul ei de destinație. Joshua 
şi-a sprijinit mâna de perete și a rostit o rugăciune scurtă: 

Doamne, Tu știi problema ei şi cum s-o rezolvi. Ajut-o să-și găsească 
liniștea. 


Abra a strâns perna în brațe, înăbușindu-și hohotele şi încercând 
să nu mai scoată niciun sunet. Biblia Ghedeon din care citise stătea 
deschisă pe pat. Dacă mai avea nevoie de o confirmare că Dumnezeu o 
ura — şi de ce — acum o găsise. „Ochii zrufași, limba mincinoasă, mâinile 
care varsă sânge nevinovat, inima care urzeşte planuri nelegiuite, picioarele 
care aleargă repede la rău, martorul mincinos, care spune minciuni, și cel 
ce stârneşte certuri între fraţi.“ Cuvintele acestea au străpuns zidul pe 
care îl ridicase în jurul ei și l-a făcut să se prăbuşească la pământ. 

A încercat să găsească scuze pentru deciziile pe care le luase, dar 
nu putea justifica tot ce făcuse, nu în lumina standardului înalt al 
lui Dumnezeu. N-avea cum să scape de condamnare. Era vinovată. 
Conştiinţa ei s-a trezit şi acum durerea o imobiliza. Nu mai putea să 
fugă nicăieri. 

Când a început căderea ei? Când a început să-și înăbușe conștiința? 
Crezuse că a început atunci când l-a cunoscut pe Dylan. A încercat 
să-și spună că nu ştiuse ce fel de om este, dar adevărul este că știuse. Şi 
acum îşi dădea seama, profund nefericită, că Dylan avusese dreptate 
— el nu făcuse altceva decât să amplifice flacăra care deja ardea în ea. 
Fuga cu Dylan fusese apogeul răzvrătirii ei, şi de atunci se străduise 
cu toată puterea şi cu toată înțelepciunea de care era în stare să scoată 
ceva bun din răul acela. 

Oare nu încercase să demonstreze că are valoare ca persoană când 
plecase cu Franklin Moss? Vruse să se răzbune pe Dylan, să-l facă să-i 
pară rău că o alungase. Întrase într-o relație cu un bărbat de două ori 
mai în vârstă decât ea, fusese gata să facă orice îi cerea el, doar ca să 
obțină ce voia. Ce anume? Să fie cineva? Totuși, în loc să fie cineva, a 
acceptat să fie transformată în altcineva. 

Îşi dorea din răsputeri să-l învinovățească pe Franklin pentru acest 
lucru, dar şi ea era vinovată. Ea îl ajutase s-o creeze pe Lena Scott; 
ea îi ascultase fiecare instrucțiune, ea îi îngăduise s-o conducă, chiar 
până în patul lui. Protestele ei fuseseră slabe şi nesemnificative, cele 
mai multe dintre ele rămânând mute, și în tot acest timp amărăciunea 
şi resentimentele ei crescuseră. Ea fusese ipocrită, nu Franklin, și 
ipocrizia o împinsese pe holul acela întunecos la femeia care o aştepta 
cu mânușile chirurgicale. Ar fi putut să se împotrivească. Ar fi 
putut să spună nu. Dar a trecut prin toată acea procedură și apoi l-a 
învinovățit pe Franklin pentru totul. De ce? Fiindcă în străfundul 
fiinţei sale încă mai voia să fie... Cum? Cum voia să fie? 

Iubită. 

Visul lui Franklin fusese la început şi visul ei. Dar se transformase 
în coşmarul lor comun. Recunoştea acum nenumăratele împrejurări 
când alții încercaseră s-o avertizeze — Pamela Hudson, Murray, chiar 
şi Lilith cu Dylan. Ea apucase strâns inelul de alamă și acum se 
învârtea în carusel. 

„Poţi să vorbeşti cu mine“ îi spusese Murray, dar ea nu se folosise 
de prilej. Mary Ellen îi vorbise despre Dumnezeu, dar ea îşi astupase 
urechile. Franklin fusese întotdeauna o scuză pentru ea. 

S-a simțit copleșită de rușine din cauza cruzimii sale față de el. 
Vruse să se răzbune pentru ceea ce crezuse că el îi făcuse. Ştiuse unde 

era vulnerabil, unde loveau cuvintele ei cel mai tare. În Lena, visul lui, 
creația lui. 

„Răzbunarea este a Mea; răsplata este la Mine, zice Domnul.“ 

Acum înțelegea de ce. Ea nu vruse niciodată să-l rănească pe 
Franklin atât de tare încât el să-și ia viața. Nu vruse decât să scape de 
el, să se elibereze. 

Oare chiar aşa a fost? Conştiința a cercetat-o. Fii sinceră, măcar o 
dată în viața ta. Sau nu mai știi ce-i adevărul? 

Era scăldată în sudoare şi inima îi bătea cu putere. 

Şi-a amintit cât de distrus arăta Franklin după ultimele săptămâni. 
Se prăbușise pur și simplu în sine însuși. În ultima zi, îi oferise o 
fărâmă de speranță și el se agățase imediat de ea. Şi ce făcuse ea în 
ultimele momente petrecute în închisoarea pe care el o construise 
pentru amândoi? 

A plâns până a rămas fără lacrimi. Îmi pare râu, Doamne. Îmi pare 
foarte rău pentru ce-am făcut şi pentru oamenii pe care i-am rănit. Nu 
vreau să mai fiu așa. Ai milă... 

Şi-a înăbuşit rugăciunea. Cum îndrăznea să strige la Dumnezeu 
şi să-l ceară milă? Înainte nu strigase niciodată la El ca să-L 
preamărească. Nu-i mulțumise niciodată pentru nimic, cel puțin 
nu de când pastorul Zeke a dus-o la Peter și la Priscilla şi a lăsat-o 
acolo. De fapt, Îl urâse pe Dumnezeu şi Î] învinovățise pentru toate 
greutățile din viața ei. 

Dar propria ei mândrie încăpățânată o adusese aici. În noaptea 
când se întâlnise cu Dylan pe pod şi îl lăsase să-i smulgă lănțişorul 
lui Marianne și să-l arunce pornise pe un drum hotărât de ea însăşi, 
îşi spusese că vrea să fie liberă, dar în loc să fie liberă devenise 
captivă. 

O altă cântare învățată de la Mitzi i-a venit în minte: „Fă-mă rob, 
Doamne, şi atunci voi fi liber.“ Atunci nu înțelesese cuvintele acestea. 
Nici acum nu le înţelegea. Tot ce ştia era că ajunsese la capătul 
puterilor ei, că încercase totul ca să se simtă întreagă, dar se simțea ca 
o păpușă goală pe dinăuntru. 

Bine, Doamne, mă predau. Am obosit să mai lupt. Fă ce vrei cu mine. 
Transformă-mă în țărână. Prefă-mă într-un stâlp de sare. Îneacă-mă 
in apele Tale mari. Nu vreau să mai sufăr. Și nu vreau să mai provoc 

suferință nimănui. Vreau doar... Nici măcar nu știu ce vreau. E.puizată, 
Abra s-a relaxat şi şi-a odihnit capul pe pernă. 

A adormit adânc pentru prima dată după multe zile și a visat o apă 
cristalină și podul spre Haven. 


Joshua s-a trezit devreme. Pereţii motelului erau subțiri, așa că a 
putut să audă salteaua scârțâind în camera 13. S-a întins spre ceas și 
l-a întors spre lumină. Era trei dimineața. A oprit alarma, s-a ridicat 
din pat, s-a așezat pe fotoliul de creton uzat de lângă fereastră şi a 
deschis Biblia la locul unde rămăsese în dimineaţa trecută. 

Ţevile au pocnit când duşul a fost deschis în camera vecină. A 
terminat de citit înainte ca ţevile să pocnească iarăși la închiderea 
dușului. Când uşa de alături s-a deschis și s-a închis, Joshua a tras 
puțin draperia ca s-o vadă pe femeia care plânsese noaptea trecută 
ca și cum toată lumea s-ar fi prăbușit peste ea. Era încă întuneric 
afară, dar lumina slabă provenită de la firma motelului i-a dezvăluit 
că aceasta avea un păr negru ce arăta ca și cum ar fi fost ciopârțit cu 
o foarfecă de grădină. Rochia cu guler alb şi șorțul lăsau să se vadă 
că era slabă, dar trupul ei nu era lipsit de curbe. S-a simţit răscolit de 
o uşoară tulburare. Joshua a urmărit-o pe femeie îndepărtându-se. 
Gambele ei erau frumos arcuite. 

Luminile s-au aprins în restaurant. Fata a deschis uşa şi a intrat 
înăuntru. Joshua a zâmbit şi a lăsat draperia să cadă la loc. Clarice 
avea pe cineva care s-o ajute. O rugăciune îi fusese ascultată. S-a 
gândit la Susan Wells şi s-a întrebat ce mai face tatăl lui. 

Era timpul să se pună şi el în mişcare. S-a bărbierit, a făcut duş 
şi s-a îmbrăcat pentru lucru. Pe hol, voci bărbăteşti se apropiau și se 
îndepărtau în trecerea lor spre sala de mese. Joshua li s-a alăturat lui 
M<Gillicuddy, Chet Branson şi Javier Hernandez. Clopoțelul a sunat 
la intrarea lor; s-au așezat la o masă de lângă geamurile din față şi au 
început să vorbească despre ce aveau de făcut în ziua care le stătea 
înainte. Tânăra femeie nu se vedea nicăieri. Probabil că era după colț, 
ocupându-se de mesele din sectorul cel mare al restaurantului. 

— Ia te uite! A apărut o tânără, a zis McGillicuddy ridicând 
capul. E drăguță, dar ciufulită rău. 

Fata lua farfuriile cu micul dejun de pe masa din bucătărie. Când 
s-a întors, Joshua a împietrit. 

Abra! 

Inima a început să-i bată iarăși, şi era să-i sară din piept când ea 
a trecut pe lângă el ca să ducă farfuriile la bărbaţii de la o masă mai 
îndepărtată. Fata era palidă şi indiferentă până când s-a întors şi l-a 
văzut. A îngheţat o clipă, şocată, apoi şi-a coborât repede privirile, s-a 
îmbujorat toată și s-a făcut lividă când a trecut pe lângă el. Joshua a 
trebuit să strângă pumnul ca să nu întindă mâna după ea şi s-o apuce 
de încheietura mâinii. A plecat capul, întrebându-se dacă fata se va 
întoarce în bucătărie sau va fugi pe uşă afară. Şi-a încordat tot trupul, 
gata să se repeadă după ea dacă fugea. 

Cineva de la masa unde lăsase farfuriile a strigat-o: 

— Hei, domnişoară! Poţi să ne mai aduci puțină cafea? 

Abra s-a uitat mai întâi fără să vadă nimic, apoi încurcată. A roșit 
iarăși şi a zis: 

— Îmi pare rău. 

Apoi a fugit după cafetieră. 

Când a trecut pe lângă ei, McGillicuddy i-a făcut semn cu meniul 
şi i-a zis: 

— Vrem și noi să comandăm când ai o clipă liberă, domnişoară. 

— Mă întorc imediat, domnule, i-a răspuns și s-a grăbit pe 
intervalul dintre mese. 

McGillicuddy şi-a întins antebraţele pe masă şi l-a privit mustrător 
pe Joshua: 

— Nu te mai uita aşa la ea, Freeman. O intimidezi. 

Joshua știa că are dreptate. Pulsul nu i s-a calmat deloc de când 
a văzut-o pentru prima dată. Oare ce văzuse Abra pe fața lui de se 
speriase aşa de tare? 

A făcut eforturi mari ca să se uite în meniu. A avut nevoie de toată 
voința lui ca să nu-și ridice capul când ea a trecut iarăşi pe lângă ei 
ca să pună cafetiera la loc pe sobă de partea cealaltă a tejghelei. Apoi 
s-a întors la masa lor. Joshua nu credea că inima lui ar putea să bată 
mai puternic de atât. Abra purta sandale din piele de bună calitate ce 

păreau noi-nouțe. I-a recunoscut imediat degetele de la picioare. Şi 
i-a observat iarăşi picioarele, căci stătea la doar un pas de el. 

După cinci ani de pribegie, iat-o aici; putea pune mâna pe ea şi 
o putea atinge chiar acum. Şi ar fi vrut s-o facă, ar fi vrut s-o strângă 
în brațe, s-o ridice şi s-o învârtească în aer, dacă n-ar fi văzut privirea 
din ochii ei. Era sigur că el era de vină pentru acea privire. N-o läsa 
să plece, Joshua. 

— Ce să vă aduc, domnilor? 

Cuvintele ei erau corecte, dar în tonul cu care le rostea se simțea 
multă nervozitate. Ce făcea aici, în Agua Dulce? N-avea nicio 
noimă. Şi-a ridicat ochii şi s-a uitat la ea, dar Abra i-a evitat privirea, 
uitându-se țintă la carnețelul și creionul pe care le avea în mână. 

— Şi dumneavoastră... domnule? Tremura toată şi clipea des din 
ochii umeziţi de lacrimi. Oare avea să izbucnească iarăși în plâns? 

— Cu tine vorbeşte, Freeman, l-a înghiontit McGillicuddy pe sub 
masă. Ce vrei să-ți aducă? 

Joshua a ales din meniu un număr la întâmplare tocmai în clipa în 
care bucătarul a apăsat clopoțelul. Abra a tresărit și a scăpat creionul 
jos. S-a aplecat repede ca să-l ia şi aproape că a dat cu capul de masă 
când s-a ridicat. A trecut comanda în carnețel şi s-a îndepărtat în 
viteză. 

— Ce-i cu tine? l-a mustrat McGillicuddy. 

— Nimic. 

— Ar trebui să-ți vezi fața. 

— Ce? a bâiguit Joshua, rugându-se ca Abra să nu scape farfuriile 
sau să verse cafeaua pe cineva. Oricine o privea, putea vedea tensiunea 
fetei şi mișcările ei rapide și sacadate. Doar îl cunoştea bine. De ce era 
așa de speriată. 

Joshua a încercat să-şi pună ordine în idei. Deci ea era fata din 
camera 13. Ea era cea care plânsese noaptea trecută cu hohote. Oare 
plângea moartea lui Franklin Moss? ÎI iubise atât de mult? Joshua a 
simțit o săgetare de durere în inimă. Simțise acea săgetare și atunci 
când văzuse cum se uita Abra la Dylan Stark. O mai simțise şi atunci 
când ea dispăruse. Şi o simțise, în diverse tonalități, pe tot parcursul 
ultimilor cinci ani. Crezuse că își poate ține emoțiile sub control. Ce 
glumă bună! 

Ce farsă imi joci, Doamne? Mi-ai spus să renunţ la ea, iar eu am 
renunțat. Și acum, iat-o aici, în mijlocul deşertului, ultimul loc unde m-aş 
fi așteptat s-o găsesc. Și este cert că sunt ultima persoană pe care Abra 
spera s-o întâlnească vreodată. Ştii cât de dureros e asta, Doamne? 
Bineînţeles că ştia. 

Joshua a încercat să se relaxeze şi să asculte ce vorbesc McGillicuddy 
şi ceilalți. Dar urechile îi erau ciulite în direcția pașilor Abrei. S-a 
străduit să se comporte normal când ea s-a întors. Problema era, însă, 
că nu-și mai amintea ce este normalul. 

Fata a adus patru căni de toarte și le-a așezat pe masă, apoi le-a 
umplut cu atenție pe rând. Joshua i-a mulțumit, dar ea plecase deja 
ca să aducă o altă cană cu cafea proaspătă. Abra nu s-a uitat în ochii 
lui nici măcar când i-a adus micul dejun. Când s-a aplecat spre el, a 
văzut cum îi bătea pulsul prin vena de la gât. La fel de repede ca lui. 

Spune ceva, Joshua! Dar nu-şi găsea cuvintele potrivite. După ce 
Abra a plecat s-a simțit părăsit, până când s-a uitat în jos la bolul lui 
cu ovăz. Îiihhh! 

Javier a zâmbit de la locul lui de lângă fereastră: 

— Nu-ţi place ovăzul, Freeman? 

— E excelent. Mă lași să-mi pun şi eu din siropul tău de arțar? 

McGillicuddy a râs în timp ce tăia din friptura lui suculentă: 

— N-aş fi crezut că un creştin bun ca tine îşi poate pierde capul 
după o fată ca asta. 

O fată ca asta? A simţit cum îi fierbe sângele în vene. A trebuit să 
strângă din maxilare ca să nu spună o prostie. 

Chet Branson a uns gem de căpşune pe felia lui de pâine prăjită 
şi a comentat: 

— E puțin cam slabă, dar are toate rotunjimile la locul lor. Şi cam 
emoționată. Nu-i ușor ca în prima ei zi de lucru să aibă de-a face cu 
nişte găligani ca noi. 

Javier Hernandez s-a uitat la Abra în timp ce-și cufunda plăcinta 
în siropul de arțar şi a zis: 

— Are cea mai oribilă coafură din câte am văzut. De ce s-ar 
schimonosi în halul ăsta o fată drăguță ca ea? 

Joshua s-a uitat pe meniu ca să vadă cât costă ce a comandat, 
a scos portofelul și a lăsat pe masă suficienţi bani pentru a acoperi 

costul și un bacșiş generos, apoi şi-a luat tacâmurile, bolul cu ovăz și 
cana de cafea şi s-a ridicat: 

— N-o luați personal, domnilor, dar vă rog să mă scuzați. Cred că 
îmi voi continua micul dejun la tejghea. 

McGillicuddy a râs: 

— Ai grijă, Freeman. S-ar putea să-ți verse cafeaua în poală. 

Joshua şi-a tras un scaun aproape de ușița ce ducea în spatele 
tejghelei, aproape de locul unde se făcea cafeaua. Clarice a dus mai 
multe farfurii cu micul dejun şi când l-a văzut la tejghea, s-a uitat 
dinspre el spre cei trei bărbaţi așezați la masă: 

— Ceva probleme? 

— Nici vorbă. 

Joshua a urmărit-o pe Abra cum ia alte două farfurii cu micul 
dejun de pe masa din bucătărie. 

Clarice s-a uitat la Abra, apoi la el: 

— Oh, înțeleg, i-a zis, apoi s-a apropiat de el şi i-a şoptit: O cheamă 
Abby Jones. O hoaţă într-un Cadillac a adus-o ieri din Saugus și apoi 
a fugit cu valiza ei în mașină. 

Abra a trecut pe lângă ei fără să se uite în direcția lor. 

— Biata fată n-are niciun șfanţ, a continuat Clarice. Dar este un 
răspuns la rugăciunile mele. Lucrează aici și la motel, plătindu-și 
astfel cazarea. Însă nu ştiu ce va face după ce voi veți pleca de aici și 
nu vom mai avea nevoie de ea. 

Joshua avea câteva idei în privința aceasta, dar nu i-a zis nimic. 
Lista lui de întrebări era în continuă creștere. Abra s-a întors şi a 
apucat o cafetieră. Clarice s-a apropiat de ea, i-a şoptit ceva, a luat a 
doua cafetieră şi a plecat. Abra a pălit puţin şi s-a apropiat de el ca un 
miel care înfruntă un leu flămând gata să-l sfâșie. Il-a umplut iarăși 
cana. Joshua s-a aplecat în față, dorind ca fata să se uite la el. 

— Bună, Abra. 

— Bună, Joshua. 

Mâna i-a tremurat atât de tare încât a vărsat cafea pe tejghea. 
Abra a scos un oftat chinuit când a văzut un șuvoi subțire de 
lichid prelingându-se peste marginea mesei pe pantalonii lui de 
lucru: 

— Îmi pare rău. Nu ştiu de ce sunt aşa de stângace... 

S-a uitat în jur şi a apucat o lavetă, dar apoi n-a ştiut ce să facă cu 
ea. 

Joshua i-a luat-o din mână și a lăsat-o să cadă peste pata de cafea: 

— Nu-i nimic, a zis ştergând picăturile de cafea fierbinte de pe 
pantaloni. Nu-i nicio pagubă. 

Abra a ridicat cana lui Joshua şi a şters cafeaua vărsată de pe masă. 

— Cum m-ai găsit? l-a întrebat cu ochii ei mari verde-pal. 

— Nu te-am căutat. Lucrez aici de o săptămână la construirea 
unui platou în afara oraşului. 

— Oh! a exclamat ea roșind și cu o expresie de dezgust pe chip. 
Câtă aroganță din partea mea, nu-i așa. Să-mi închipui c-ai făcut 
atâta drum ca să mă cauţi pe mine. 

Joshua s-a încruntat uşor și şi-ar fi dorit să ştie ce se petrece în 
mintea ei. 

— Aş fi făcut tot drumul ăsta după tine, dacă aş fi ştiut că eşti 
aici. Am plecat să te caut în noaptea când ai fugit cu Dylan. Şi cu 
câteva luni în urmă am venit în sud într-o nouă încercare ca să te 
găsesc. 

Nu voia s-o facă iarăși să plângă, deşi părea periculos de aproape 
să izbucnească iarăși în lacrimi. 

— Am locuit la Dave Upton. Îți aminteşti de el? 

Abrei i s-a pus un nod în gât şi a înghițit convulsiv. 

— Obişnuiaţi să vă plimbaţi împreună cu bicicletele. 

— Da, i-a răspuns el împingând bolul cu ovăz la o parte şi 
încrucișându-și braţele pe tejghea. Acum este căsătorit şi are doi copii. 

Cineva a cerut cafea. Lui Joshua i-a venit să se întoarcă spre cel ce 
o chema și să-i strige: „Mai lasă-ne o clipă“, dar ştia că fata trebuie să 
lucreze şi că el o opreşte să-și îndeplinească îndatoririle. Abra a plecat 
de lângă el. Clarice a clătinat din cap în direcția lui, dar el a sorbit din 
cafea încruntat. 

Rudy a sunat iarăși clopoțelul, și Abra a intrat în bucătărie ca să 
ia farfuriile pentru a le duce clienților. Apoi s-a întors la tejghea după 
cafetieră. Bărbaţii mâncau repede, își plăteau consumaţia şi plecau. 
Joshua s-a străduit să-și mănânce ovăzul, căci trebuia să aibă ceva 
în stomac înainte de a începe ziua de lucru. Sala se golea rapid. Nu 
trebuia să se mai întrebe dacă Abra îl evită. Aceasta se plimba mereu 

prin sală, excesiv de atentă la nevoilor clienților rămași. Oricât şi-ar fi 
dorit să mai rămână şi s-o abordeze, avea alte responsabilități. 

Clarice s-a apropiat de tejghea, a curățat-o şi a așezat pe ea 
şervețele noi de hârtie şi tacâmuri curate. 

— Mai vrei cafea? l-a întrebat pe Joshua. 

El a răspuns că nu şi şi-a scos portofelul, dar Clarice i-a amintit că 
a lăsat deja la masă plata pentru consumație şi un bacşiş. 

— Te rog să nu mă înţelegi greşit, Joshua, i-a zis Clarice 
aruncându-i o privire scurtă Abrei care ștergea mese şi fixându-l apoi 
pe el: Fata asta are nevoie de un prieten, nu de un iubit, dacă înţelegi 
ce vreau să spun. 

— Da, înțeleg. Nu trebuie să-ți faci griji pentru asta. 

— Sper să nu fie nevoie, i-a răspuns aşezând cafetiera pe soba din 
spatele lui şi privindu-l în față: Mulţi s-au uitat azi-dimineață la Abra 
făcându-și tot felul de idei în legătură cu ea, şi în situaţia ei de acum 
asta poate fi o ispită și o problemă în același timp. 

Nu se prefăcea că nu înţelege. Văzuse în Coreea multe femei 
recurgând la prostituție ca să supraviețuiască. Clarice s-a îndepărtat 
ca să şteargă o masă în timp ce Abra se întorcea cu o tavă plină de 
vase şi de pahare murdare. Joshua s-a postat într-un loc unde ea nu-l 
putea ocoli. Abra i-a spus fără să-şi ridice privirile: 

— Sunt la lucru, Joshua. 

— Ştiu. Am să-ți spun repede ce am de spus. Nu cred că asta-i o 
coincidență, Abra. Dumnezeu a orchestrat această întâlnire. 

Abra a râs trist: 

— Mă îndoiesc că Dumnezeu vrea să aibă de-a face cu mine. 

— Atunci cum îți explici că am ajuns amândoi în același timp 
într-un orășel de la capătul lumii? Dumnezeu m-a adus aici cu o 
săptămână înainte să vii tu. Cred că încearcă să-ți spună ceva. Te-am 
auzit plângând azi-noapte. 

Abra a ridicat capul, cu buzele întredeschise, împietrită. Poate că 
n-ar fi trebuit să-i spună asta. 

— Şi nu te uita la mine aşa. Nu eu ţi-am strigat să taci. 

Joshua i-a văzut limpede suferința din felul cum stătea în fața lui 
şi cum își întorcea privirile de la el. Vasele au zdrăngănit pe tavă. Era 
vremea s-o lase în pace. 

— Am să te mai găsesc aici când mă întorc de la lucru? Op Doamne, 
Te rog, n-o lăsa să fugă iarăşi. 

Abra s-a uitat la el cu ochii umeziți de lacrimi: 

— Unde aș putea fugi ca Dumnezeu fără ca Dumnezeu să mă 
găsească? i-a răspuns cu un glas frânt. 

Joshua ar fi vrut să arunce tava, să o tragă spre el şi să o strângă 
în braţe, dar se aflau într-o sală de restaurant. Şi Clarice se uita la ei 
îngrijorată. Nu era locul şi timpul potrivit pentru asta. 

— Bine. 

Abra şi-a plecat capul. 

— Te rog să te dai la o parte. 

Joshua i-a făcut loc să treacă pe lângă el şi s-a mai uitat o dată 
după ea înainte să plece la lucru. Doamne, Te rog să-i arăţi cât de mult 
o iubeşti. 


Abra a şters şi restul meselor, s-a întors la motel și şi-a petrecut 
restul dimineții făcând paturile, curățând toaletele şi aspirând 
covoarele uzate. În minte i se învălmășea un cor de voci. Nu trebuie 
să-l asculfi pe Joshua. Probabil că vrea să-ţi aducă aminte câți oameni ai 
rănit în Haven. Probabil că vrea să afle ce s-a întâmplat cu Dylan ca să-ţi 
spună că a avut dreptate în privinţa lui. Mai mulți bărbaţi i-au sugerat 
că „vor s-o cunoască“. Putea să-l aleagă pe oricare dintre ei şi să se 
lipească de el până o scoate de aici. 

Ca un păduche, ca un parazit care se lipește de o gazdă nebănuitoare? 

Un alt Franklin? 

Simplul fapt că s-a gândit la această posibilitate a umplut-o de 
dezgust. 

Joshua. Ce avea să-i spună când se va întoarce? 

Se gândise la el de atâtea ori de când plecase din Haven. Şi nu 
i-a venit să creadă când l-a văzut șezând la masă şi uitându-se la ea 
de parcă ar fi fost o stafie. Sau o zombi. A râs trist. Oare ştia despre 
rolul acela al ei? Nu era genul de filme pentru care ar fi plătit bilet la 
cinematograf. 

În cinci ani nu tontactase pe nimeni de acasă. Ce părere putea să aibă 
despre ea? Orice i-ar fi spus, avea obligația morală față de e] să-l asculte. 

Ştergându-şi sudoarea de pe frunte, Abra a continuat să curețe pe 
jos în baie. Nu putea să se gândească mai departe de a doua zi. După 
ce-şi va termina tura diseară, după cină, va trebui să-şi spele uniforma 
şi şorțul în chiuveta din cameră. Căldura deşertului îi va usca hainele 
suficient de bine ca să le poată călca dimineață. 

Am o slujbă, mâncare şi un loc de dormit. Îmi ajunge deocamdată. 
Î zi mulțumesc, Doamne, pentru acoperișul de deasupra capului. Este mai 
mult decât merit. A luat prosoapele curate din coş şi le-a aranjat pe 
rafturile din depozit. 

Pe la ora două a terminat de rânduit camerele de hotel şi s-a dus 
la magazinul de mărunțişuri din apropiere ca să-şi cumpere un set 
de lenjerie ieftină, o perie de dinţi, o pastă de dinți şi o perie de păr. 
Când s-a întors la motel a făcut un duş şi a încercat să doarmă înainte 
de cină, dar mintea îi era prea tulburată. 

A scos Biblia Ghedeon din noptieră, a deschis-o la lista tematică 
de la sfârşitul ei şi următoarele două ore le-a petrecut căutând texte în 
Scriptură. Şi-a amintit multe dintre cele pe care le învățase împreună 
cu Penny pentru şcoala biblică în copilărie. Pastorul Zeke predicase 
din câteva, iar Joshua şi Mitzi presărau în conversațiile lor unele 
dintre acestea. 

Trăise multă vreme în întuneric, dar acum în străfundurile ei 
pâlpâia o lumină. 

Clarice îi spusese că la cină nu vor mai fi aşa mulți clienți. 

— Mulţi se duc la bar să bea şi să servească un gril. Şi noi avem 
friptură, dar noi nu servim alcool. Rudy nu este de acord cu alcoolul. 
Asta înseamnă mai puține câştiguri, dar el e foarte ferm în privința 
asta. Meniul serii este friptură înăbuşită de vită, piure de cartofi şi 
morcovi. Şi plăcintă proaspătă de mere, piersici şi cireşe. 

— Ce să fac acum? 

— Mărită muştarul. 

Ochii lui Clarice au strălucit amuzaţi când a văzut expresia de pe 
fața Abrei şi i-a explicat: 

— Amestecă muştar proaspăt cu muștarul rămas în dozatoare. 

De fiecare dată când clopoțelul de deasupra ușii suna, inima Abrei 


405 


FRANCINE RIVERS 


tresărea. S-a năpustit asupra clienților, servindu-i cu promptitudine, 
pentru a se împiedica să se gândească la Joshua, Poate că s-a răzgândit 
şi nu se mai întoarce. Poate că s-a dus la bar. Oare a început să bea? 
Înainte nu băuse niciodată. S-a gândit la Franklin, care bea whisky 
aproape în fiecare seară din cauză că era singurul fel în care putea să 
adoarmă. 

Toţi au început să plece când a intrat Joshua pe ușă. Avea părul 
umed şi purta o pereche curată de blugi şi o cămașă cu mânecă scurtă 
introdusă în pantaloni. 

Se schimbase mult în ultimii cinci ani. Era mai lat în spate, 
mai musculos, și avea părul tuns scurt. A stat puțin de vorbă cu 
Clarice şi apoi s-a aşezat la o masă în zona pe care o deservea 
Abra. 

Ea a ştiut că nu va putea să-l evite mereu. Nu ştia la ce să se 
aştepte, dar cu siguranță că nu se aştepta la expresia cu care o privise 
când îi înmânase lista cu meniul. Joshua i-a zâmbit cu zâmbetul lui 
dintotdeauna. 

— Mă bucur c-ai rămas. 

El fusese întotdeauna un băiat încrezător. Chiar şi în copilărie 
ştia cine este. Nu conta ce face, atâta vreme cât făcea bine ceea 
ce-i încredința Dumnezeu să facă. Şi îi plăceau oamenii. Fusese 
întotdeauna prietenos, plin de căldură şi interesat de toți şi de tot ce-l 
înconjura. 

— N-am avut unde să merg. 

Ce şanse mai erau ca ei doi să fie prieteni, darămite ceva mai mult 
de atât? A trebuit să-și amintească ei însăși acest lucru. 

— Am ars toate punțile înapoi. 

— Crezi asta? 

Speranța era dureroasă pentru ea. Mai bine să n-o lase să crească. 

— Nu ştiu ce să cred. 

Joshua i-a dat înapoi lista cu meniul fără s-o consulte. 

Abra a simțit o strângere în stomac şi şi-a scos carneţelul şi 
creionul din buzunarul şorțului. L-a întrebat cu un ton neutru: 

— Ce să-ți aduc? 

Joshua a comandat meniul serii. Abra i-a adus apă şi ceai cu 

gheață, apoi l-a lăsat singur până i s-a pregătit mâncarea. Atunci i-a 
pus farfuria în faţă şi i-a zis: 

— Poftă bună. 

I-a reumplut paharul cu ceai cu gheaţă şi şi-a făcut de lucru la 
distanță, până când el a terminat de mâncat. Atunci i-a dat chitanța şi 
i-a luat farfuria. Joshua a plătit la casierie şi i-a dat Abrei o bancnotă 
împăturită ca bacşiş. Un dolar era mult prea mult, dar Abra a pus 
bancnota în buzunarul de la şorț fără să se uite la ea. 

— Nu plec, Abra. 

O privea ca şi cum nimic nu s-ar fi schimbat între ei. Însă totul 
era schimbat. Ea nu mai era fata pe care el o cunoscuse în Haven. Pe 
atunci fusese naivă, inocentă, chinuită de îndoieli, plină de temeri și 
dornică să se răzvrătească, să se elibereze. Joshua veghease asupra ei 
când fusese bebeluş, se jucase cu ea când crescuse ceva mai mare şi 
o luase sub aripa lui protectoare în adolescenţă, încercând s-o facă 
să asculte de rațiune când ea nu-și dorea nimic altceva decât să se 
arunce în braţele diavolului care sfârşise prin a o folosi, a o abuza şi a 
o arunca după aceea. 

Cum putea Joshua s-o privească cu atâta tandrețe, ca și cum i-ar fi 
păsat de ea la fel de mult ca altădată. 

— Ar fi mai bine să pleci, Joshua. 

El şi-a înclinat capul într-o parte, încercând să-i citească chipul: 

— De ce? 

Abra s-a îndreptat de spate și l-a privit în ochi: 

— Fiindcă de când am plecat din Haven am făcut lucruri pe care 
tu nici măcar nu ți le poți imagina. 

— Am fost la război, Abra, își aminteşti? i-a zis cu blândețe. Şi am 
văzut o mulțime de lucruri. 

Degetele lui au mângâiat brațul Abrei şi fata a simțit un fior, dar 
nu la fel ca atunci când o atinsese Dylan. 

— Hai să facem o plimbare după ce termini lucrul, i-a zis Joshua. 

Abra a simțit un nod în gât şi i-a răspuns: 

— N-aş şti ce să-ți spun. 

— Atunci vom începe prin a nu spune nimic. 

Abra nu voia să izbucnească iarăşi în plâns. Dacă îi va 
mărturisi adevărul, cu siguranță că o va lăsa în pace. Dar ea își 

dorea asta? Abra cunoştea răspunsul, dar ştia că adevărul era 
mai important. 

— La ce te gândeşti? a întrebat-o el blând. 

— La ce ar trebui să-ți spun? i-a răspuns trecându-și o mână 
tremurătoare prin păr. Măcar o dată în viața mea vreau să fiu sinceră. 

A văzut încruntarea lui întrebătoare şi şi-a vârât mâinile în 
buzunarele şorțului. A avut nevoie de un efort extraordinar ca să 
rămână calmă văzând că el o aşteaptă să continue. 

— După ce-ţi voi spune, Joshua, vei putea decide dacă mai vrei să 
fii prietenul meu sau nu. 

— Nimic din ce-ai putea să-mi spui nu-mi va schimba sentimentele 
față de tine. 

Joshua era prea bun cu ea spunând acele cuvinte. 

— Nu te voi ține obligat să-ţi respecţi promisiunea asta. Mai am 
o oră... 

— Te voi aştepta afară pe bancă. 

Abra a simțit că el se aştepta ca ea să iasă pe uşa din spate şi să 
dispară în noapte. Ieri poate că ar fi făcut asta. A spălat vasele, le-a 
şters şi le-a pus la loc. A măturat podeaua și a tras scaunele pe interval 
pentru ca Clarice să măture printre mese. 

Clarice i-a luat găleata cu apă şi detergent din mâna. 

— Totul străluceşte de curățenie, Abby, i-a zis şi, cu un semn al 
capului în direcţia ferestrei, a întrebat-o: 

— Joshua te aşteaptă pe tine sau se uită doar după maşinile care 
trec? 

— Mă aşteaptă pe mine. 

— E un băiat bun, să știi. Lasă-ţi şorțul pe tejghea şi îți voi da 
unul curat mâine dimineață. O seară plăcută, i-a zis Clarice zâmbind. 

Joshua s-a ridicat în picioare când Abra a ieșit. Ea s-a uitat pe 
partea cealaltă a străzii și i-a propus: 

— Am putea să şedem pe banca de acolo. 

— Ai văzut Vasquez Rocks? 

— Nu, dar eu... 

— Maşina mea-i la motel. Mai este o oră până se întunecă. Şi va 
fi lună plină. 

— N-am pantofi pentru drumeție sau... 

— Nu contează. Haide. 

Abra a mers pe lângă el fără să zică nimic. I-a recunoscut mașina, 
deşi avea un strat proaspăt de vopsea portocalie. Şi arăta spălată de 
curând. Joshua a deschis portiera pentru ea, apoi Abra l-a urmărit 
ocolind mașina prin față şi urcând pe locul şoferului. Joshua i-a 
zâmbit când a pornit motorul. 

— Pun pariu că nu te aşteptai să mă vezi tot cu hârbul ăsta. 

— Ai cheltuit o grămadă de timp şi energie ca s-o repari. 

Abra a atins pielea veche şi suplă a scaunului, îngrijită cu multă 
stăruință de Joshua. El a dat mașina înapoi şi a ieşit pe şosea. Abra a 
zâmbit amintindu-și de toate plimbările pe care le făcuse în această 
mașină veche. 

— Urma să mă înveți să conduc. 

— N-ai învățat până acum? 

— N-am luat nici măcar o lecție de conducere. 

Joshua a tras pe margine şi a oprit motorul. 

— Nu există un moment mai potrivit ca prezentul. 

— Poftim? 

Când Joshua a ieșit din mașină, Abra i-a strigat: 

— Glumeşti? 

A deschis portiera din dreptul ei şi i-a zis: 

— Nu-ţi fie frică. 

Joshua s-a aşezat pe scaunul pasagerului în locul ei și ea a ocolit 
mașina ca să se aşeze în scaunul şoferului. Buimăcită, a încercat să se 
concentreze ca să țină minte instrucțiunile pe care el i le dădea. Totul 
părea uşor. 

— Lecţia numărul unu, i-a zis Joshua amuzat. Porneşte 
motorul. 

Ea a urmat îndemnul lui răbdător, a apăsat cu piciorul pe pedală 
şi a acționat frâna de mână. Maşina s-a poticnit înainte şi s-a oprit. 

Abra a încercat iarăși, cu palmele umede de transpirație şi cu 
fălcile încleştate, încercând să-și amintească totul dintr-odată. 

— Relaxează-te, Abra. Ții volanul de parcă te-ai agăța de un colac 
de salvare în mijlocul oceanului. 

Abra a murmurat: 

— Relaxează-te, zice Joshua. 

— Ai prins mişcarea, i-a zis Joshua şi și-a trecut brațul pe spătarul 
scaunului ei. 

— Îți omor maşina! 

— Va învia iarăși. Porneşte-o. 

— Vom sfârși într-un şanţ, Joshua. 

— Încearcă să-i dai mai multă benzină. 

— Mai multă benzină? 

— Numai dacă vrei să ajungem la Vasquez Rocks înainte de 
Crăciun. 

Abra a râs şi a apăsat pedala mai tare. 

— Aşa-i mai bine, dar încearcă să rămâi pe partea dreaptă a şoselei. 

— Sunt pe partea dreaptă! 

— Puțin mai spre dreapta. La dreapta liniei albe. 

— Oh, Doamne ajută, s-a rugat ea tare. Uite că vine o maşină! 

— Te descurci foarte bine. Auzi pietrişul? Asta însemnă că trebuie 
să mergi puțin mai spre stânga. 

De ce trebuia să fie atât de calm? 

Cu o mână încă pe spătarul scaunului ei, a întins-o pe cealaltă 
arătând în față: 

— Curba spre parc e acolo în față. O vezi? 

— Da! 

Abra a mărit viteza şi a luat curba spre stânga. Pietrişul scârțâia 
sub mașină. S-au scuturat violent pe drumul de țară nepavat, apoi 
Abra a apăsat frâna şi roțile au alunecat câțiva metri. Joshua s-a 
sprijinit cu o mână de bord înainte ca mașina să se oprească de tot. 
Abra a respirat ușurată. 

Joshua a bătut-o încurajator pe umăr. 

— Bravo, i-a zis şi a ieşit din maşină. 

Odată ajuns afară, a ridicat mâinile în aer şi a strigat: 

— Sunt în viață! Multumesc, Isuse! 

Abra a râs iarăşi. 

— Oh, taci din gură! La ce te-ai aşteptat? A fost prima mea lecție! 

De când n-a mai râs aşa — cu adevărat — fără să se prefacă? 
Uşurarea pe care a simțit-o în clipa aceea i-a adus lacrimi în ochi, dar 
şi-a plecat capul ca el să nu i le vadă, şi le-a şters pe furiş și a ieşit din 
maşină. Odată ieșită din mașină, a auzit un sunet ciudat. 

— Ai grijă! 

Joshua avea deja capul şarpelui sub talpa ghetei înainte ca ea să-și 
dea seama ce se întâmplă. Şarpele a dat din coadă și s-a încolăcit în 
jurul gleznei lui, după care a rămas inert. 

— De obicei șerpii nu ies în drum. 

Abra s-a tras înapoi, tremurând. 

— E mort? 

— Da. 

Joshua l-a împins cu vârful ghetei într-un tufiş din apropiere, 
adresându-i-se: 

— Păcat că n-ai stat la locul tău. 

Apoi a pornit spre formațiunea de stânci. 

Abra l-a urmat puțin speriată, cercetând cu atenție de jur- 
împrejurul ei. 

— Poate că ar fi mai bine să ne întoarcem. Poate că sunt şi alți 
şerpi. 

Joshua s-a uitat la ea peste umăr. 

— Lumea asta-i plină de şerpi, Abra. Vom ţine ochii în patru, i-a 
zis şi i-a întins mâna. 

Mâna lui era caldă și puternică. Aşa fusese întotdeauna. Când au 
ajuns la un pinten în stâncă, Joshua s-a urcat pe el în timp ce ea 
încerca să-şi recapete suflul. A luat-o iarăşi de mână şi au început să 
urce o pantă. Apoi s-au oprit unul lângă altul, nu foarte aproape de 
margine pentru a fi în pericol, dar suficient de aproape ca priveliștea 
să le taie respirația. Dacă ar fi avut gânduri de sinucidere, acesta ar fi 
un loc potrivit. 

— O privelişte pe cinste, nu-i aşa? i-a zis Joshua așezându-se cu 
braţele sprijinite pe genunchi. 

Aranjându-și fusta în jurul picioarelor, Abra s-a aşezat cu grijă 
destul de aproape ca să-şi poată vorbi, dar nu atât de aproape ca să 
nu-i vadă faţa. Şi-a întins picioarele, acoperindu-şi genunchii, şi a 
simțit piatra fierbinte sub ea. 

Pe buzele lui a înflorit un zâmbet trist: 

— Își aduci aminte cum urcam pe dealurile de peste pod ca să 
vedem Havenul de sus? 


— Da. 

Amintirile i-au năvălit în minte. Pe atunci îi spunea lui Joshua 
totul. Mai putea face asta şi azi? 

Joshua n-a mai spus nimic ci a admirat priveliştea în tăcere, însă 
ea a simțit că nu era atât de relaxat cum părea. A aşteptat puțin, căci 
nu voia să distrugă clipa aceea, dar fiecare secundă care se scurgea îi 
mărea tulburarea interioară. Ar trebui să-i mărturisească totul? Sau ar 
fi mai bine să n-o facă? A început să respire agitat. Totul sau nimic, şi 
nimic însemna că nu vor mai putea să fie prieteni ca înainte. 

Abra şi-a plecat capul şi i-a zis: 

— Ai avut dreptate în privința lui Dylan. 

A simțit privirea lui Joshua îndreptată asupra ei şi a început 
să-i povestească încet, s-a oprit şi a început iarăși când s-a surprins 
scuzându-se. I-a povestit cum l-a întâlnit pe Dylan pe pod, despre 
drumul spre San Francisco, despre noaptea petrecută în hotelul acela 
luxos şi despre noaptea următoare la club. 

Joshua şi-a ferit privirea, dar ea a văzut cum muşchii maxilarului său 
se încleştează. Cu multe poticneli, i-a povestit şi despre petrecerea de 
la Santa Cruz, despre Kent Fullerton, despre drumul spre California, 
despre furtul lui Dylan din magazin şi despre obiceiul lui de a bea. 

I-a povestit despre Lilith Stark, despre viața ei din camera de 
oaspeţi, despre petrecerile la care participase, despre faptul că se 
simțise importantă printre toate acele vedete de cinema, despre 
bârfele pe care le ascultase şi despre necontenita competitivitate pe 
care o văzuse între ele. 

Despre Franklin, salvatorul ei. Despre Franklin, sculptorul. Despre 
Pygmalion şi Galatea. Despre felul cum îl folosise ea pe el şi el pe ea. 
Despre faptul că se căsătorise cu el, dar căsătoria nu fusese reală, așa 
cum avea să se dovedească mai târziu. Şi despre faptul că bebelușul 
lor fusese o jertfă pe altarul stelei în devenire Lena Scott, Îl urâse și îl 
învinovățise pe Franklin pentru acest lucru, dar apoi îşi dăduse seama 
că şi ea era la fel de vinovată ca el. ÎI rănise în mii de feluri şi apoi, 
la sfârşit, furase ceea ce ea crezuse că-i aparține ei şi lăsase un bileţel 
care-i pusese pistolul la tâmplă. În sensul propriu al cuvântului. 

— Asta-i tot. Viaţa mea pe scurt. 

Joshua şi-a aţintit privirea în vastitatea deșertului, în timp ce 
mâinile ei pliau şi netezeau uniforma pe care i-o dăduse Clarice. 

— Ştiu că acum trebuie să mă disprețuieşti, Joshua. 

Nu-l învinovăţea pentru asta, căci chiar și ea se disprețuia. 

— Nu, i-a răspuns el întorcând capul și privind-o. Nu te 
disprețuiesc. 

Abra se temea să spere în această posibilitate. 

— Cum poți să nu mă disprețuiești? 

— Eu te-am iubit întotdeauna, Abra, ştii bine. Se pare că nu 
înţelegi că dragostea mea n-a depins de perfecțiunea ta, i-a zis Joshua 
şi a râs trist: Dumnezeu știe că amândoi suntem oameni. 

— Ce-ai făcut tu ca să fie nevoie să-ți ceri iertare? 

— M-am gândit la o sută de modalități de a-l găsi pe Dylan şi a-l 
ucide cu mâna mea. 

— Nu-i același lucru cu a ucide pe cineva. 

Când a spus aceste cuvinte, Abra s-a gândit la copilul ei. 

— Dumnezeu nu vede lucrurile la fel ca noi, Abra. Inima 
omenească-i înșelătoare și plină de tot soiul de răutăți. Eu nu sunt o 
excepție de la regulă. 

Abra și-a adus aminte la ce-i spusese el în seara când ieşiseră de la 
cinematograful Swan: „Păzește-ţi inima, Abra. Ea afectează tot ce faci 
în viața asta. “ 

Sau Mitzi îi zisese asta? Nu-şi mai aducea aminte. 

— Nu-mi amintesc de un bine pe care să-l fi făcut vreodată pentru 
cineva. 

Până şi atunci când „fusese cuminte“ ascultând de Peter şi Priscilla, 
făcuse acest lucru din interes propriu şi din mândrie. 

— Toţi greşim. Nu eşti singură în privința asta. 

Auzind aceste cuvinte, n-a mai răspuns nimic ci şi-a plecat doar 
capul. 

— Vrei să ne întoarcem? 

Soarele apusese în timp ce ea vorbise și cerul se întuneca tot mai 
mult. Abra ştia că Joshua trebuia să se scoale devreme a doua zi 
dimineață. 

— Cred că da. 

Joshua s-a ridicat şi i-a întins mâna. Abra i-a dat mâna și l-a lăsat 
s-o tragă sus. Când s-a împiedicat, el a apucat-o de talie, ajutând-o 
să-și găsească echilibrul. 

— Te simți mai bine acum, după ce mi-ai mărturisit totul? 

Abra ştia că îl rănise profund. 

— Am fost aşa proastă, Joshua. 

El n-a contrazis-o. 

— Nimeni nu poate vedea cu ochii pe jumătate închiși, Abra. Dar 
acum ai ochii deschişi. 

La fel era şi inima ei. S-a uitat la el și și-a dat seama că nu-l văzuse 
niciodată cu adevărat până în clipa aceea, nu așa cum îl vedea acum. 
Ceva a licărit în ochii lui, apoi licărirea aceea a dispărut. A ţinut-o 
de mână în timp ce coborau povârnișul abrupt. Când au ajuns jos, a 
dat drumul mâinii ei, a sărit jos şi şi-a întins braţele spre ea. Abra s-a 
întins înainte pentru ca el s-o poată apuca de talie și l-a prins de după 
umeri când a ridicat-o în brațe ca s-o pună jos. Comportamentul lui 
față de ea nu se schimbase — era fratele ei, camaradul ei, prietenul ei 
cel mai bun. Dar în seara aceea ceva s-a schimbat înăuntrul ei, ca şi 
cum înseși stâncile de sub picioarele ei s-ar fi mișcat din loc. 

Au pășit în tăcere până la mașină. Odată ajunși lângă ea, Joshua a 
agitat cheile ca să-i atragă atenția. 

— Trebuie să mai exersezi, i-a zis și i-a aruncat cheile, așa încât 
Abra a fost nevoită să reacționeze repede pentru a le prinde, ceea ce 
l-a făcut pe Joshua să zică: 

— Bună prindere. 

Abra a rămas indecisă: 

— Eşti sigur? S-ar putea să-ți distrug maşina. 

— Nu prea cred, i-a răspuns ocolind mașina şi așezându-se pe 
scaunul pasagerului. 

Emoţionată, Abra s-a aşezat pe scaunul șoferului și a introdus 
cheia în contact. Apoi s-a încruntat privind afară prin parbriz. Luna 
strălucea puternic, dar ea era totuși îngrijorată: 

— E întuneric, Joshua. 

El a întins mâna sub volan, aproape atingându-i genunchii, și a 
tras de o manetă. Când Joshua şi-a retras mâna, Abra l-a privit în 
ochii lui căprui şi a simțit că inima îi tresaltă ușor. 

— Există lumină de fiecare dată când ai nevoie de ea. 

oshua nu a putut adormi după ce a condus-o pe Abra 

până la camera ei. A aşteptat ca ea să încuie ușa şi abia 

apoi a descuiat-o el pe a lui. I-a lăsat timp suficient 
ca să se pregătească pentru noapte, apoi a ieșit iarăși din motel 
şi s-a îndreptat spre benzinăria Chevron non-stop şi s-a închis 
într-o cabină telefonică. Cu siguranță că tatăl lui era deja în pat, 
dar Joshua era convins că nu avea să se supere dacă va fi trezit din 
somn. 

— E aici, tată. În Agua Dulce. 

Vocea somnoroasă a tatălui s-a limpezit brusc. 

— Ai vorbit cu ea? 

— Am învățat-o să conducă mașina în drum spre Vasquez 
Rocks. Acolo am stat de vorbă. Mai exact, ea a vorbit şi cu am 
ascultat. 

— E pregătită să sc întoarcă acasă? 

— Nu ştiu, dar nu cred. În orice caz, nu încă, a zis Joshua 
scărpinându-sc după ceafă. Începe să te rogi, tată. 

— N-am încetat niciodată să mă rog. Am să-i sun chiar acum pe 
Pcter şi Priscilla. 

— Cred că ar fi bine să mai aştepţi puțin. 

— Aşteaptă de prea mult timp veşti despre ea, Joshua. 

— Bine. Dar nu le da speranțe prea mari. 

Abra a tremurat în aerul rece al dimineţii până când Clarice a 
descuiat ușa restaurantului și a lăsat-o să intre. 

— Ei bine, în dimineața asta arăţi mai bine, i-a zis zâmbind larg. 
Presupun că ai avut o seară plăcută cu Joshua. 

— Da, așa e. 

Abra a coborât scaunele de pe mese și a așezat şervețelele și 
tacâmurile în timp ce Clarice a scos cafeaua Farmer Brothers și a pus 
patru cratițe cu apă la fiert. Rudy pregătea deja şunca, și mirosul ei 
s-a răspândit până în sala de mese. El și Clarice vorbeau prin geamul 
deschis dintre tejghea şi bucătărie. Nu peste mult, aveau să sosească 
în valuri muncitorii. Nici nu așezase bine Abra ultimele tacâmuri, că 
s-a auzit clopoțelul de la ușă și Joshua a intrat înăuntru. Clarice i-a 
zâmbit când l-a văzut. 

— Bună dimineaţa. 

— Bună dimineața și vouă. 

Părea odihnit și bine dispus. 

— Ei bine, văd că amândoi sunteți veseli astăzi! a chicotit Clarice 
uitându-se de la unul la altul. Spune-mi, Joshua, unde ai dus-o aseară? 
Pe aici nu sunt săli de cinematograf. 

— Am fost la Vasquez Rocks. Şi acasă obișnuiam să facem 
drumeții în mijlocul naturii. 

Clarice a făcut ochi mari, surprinsă: 

— Voi vă cunoaşteţi? 

Abra s-a strecurat în spatele tejghelei şi a zis: 

— Am crescut împreună. 

— Dar am pierdut legătura în ultima vreme, a completat Joshua 
așezându-se pe scaun. 

Abra a pus în fața lui o cană și a umplut-o cu cafea proaspătă. 
Acum se simțea deosebit de stânjenită în prezenţa lui. 

— Mulţumesc pentru lecţia de conducere de ieri. Şi că m-ai ascultat. 

— Mai vrei o lecţie de conducere în după-amiaza asta? a întrebat-o 
ducând cana la gură și privind-o peste marginea ei. Ar trebui să mai 
exersezi frâna de mână. 

— Şi pornirea, şi folosirea frânei, şi mânuirea volanului, i-a 
răspuns Abra străduindu-se să-i vorbească pe un ton liniştit şi să 
ignore spasmele din stomac, după care a aşezat cratița înapoi pe sobă. 

— Tu mai ai multe să înveți şi noi mai avem multe să discutăm. 

Abra s-a gândit la Haven şi la toți cei pe care îi cunoștea acolo. 
Unii însemnaseră pentru ea mai mult decât alții. Mai ales o persoană, 
dar n-a avut curajul să rostească numele pastorului Zeke. 

— Ce mai fac Peter și Priscilla? 

Joshua a coborât mâna în care ținea cana: 

— Sună-i și întreabă-i. 

Abra a făcut o grimasă și i-a răspuns: 

— Nu cred că mai vor să știe de mine. 

— Te înșeli. Peter a pornit în căutarea ta și Priscilla a venit de 
nenumărate ori în biroul lui tata după ce ai plecat. Amândoi te iubesc. 

Sentimentul de vinovăție s-a întors în Abra ca un tăvălug şi ea a 
încercat să-şi rețină lacrimile: 

— Ştiu adresa lor; o să le scriu. 

Ochii lui Joshua s-au îngustat în timp ce i-a zis: 

— Le-ai mai scris o dată. Ai lăsat bilețele tuturor, îți aduci amine? 
Numai mie nu. De ce? 

O clipă, Abra n-a putut să-i spună nimic, apoi l-a întrebat: 

— Ce vrei să-ți aduc la micul dejun? 

— Nu te-am întrebat ca să te învinovățesc, i-a zis Joshua punând 
cana pe tejghea și ținând-o cu amândouă mâinile. 

Oare? Ei i se părea că o învinovățea. 

— Când te întorci la Haven, spune-le tuturor că m-ai văzut. 
Spune-le tot ce ţi-am povestit! Asta-i va face pe toți să nu-şi dorească 
să mă mai vadă vreodată. 

Imediat ce a rostit aceste cuvinte i-a părut rău. A oftat îndurerară, 
așteptând ca el să-şi ia revanșa. Dar Joshua s-a rezemat de spătar și a 
privit-o în ochi, mânios, fără să zică nimic. 

Cuprinsă de ruşine, Abra şi-a coborât privirea şi l-a întrebat: 

— Ce să-ți aduc la micul dejun? 

— Surprinde-mă. 

Abra a dat să plece, dar el a oprit-o: 

— Aşteaptă puțin. Nu vreau ovăz. 

A luat meniul și l-a cercetat repede: 

— Friptură — medie — și ouă, cartofi la tigaie, pâine și suc de 
portocale, şi multă cafea. 

Cel puțin nu l-a făcut să-și piardă pofta, şi-a zis Abra. 

Clopoţelul de deasupra uşii a sunat anunțând sosirea altor clienți. 
Abra s-a bucurat că i se oferea prilejul să-şi abată atenția în altă parte. 
A luat comenzile și a umplut paharele cu apă şi cănile cu cafea. Când 
Rudy a sunat din clopoțelul lui, Abra a luat farfuria cu micul dejun 
pentru Joshua şi i-a dus-o, i-a umplut cana cu cafea, după care și-a 
văzut mai departe de lucru. 

Joshua a mâncat, a plătit și a plecat fără să se mai uite la ea. Abra 
a făcut eforturi să nu se simtă abandonată. Doar ea era cea care voia 
ca el să plece, nu-i aşa? 

După ce şi-a terminat tura, s-a întors la motel și a umplut 
căruciorul cu cearşafuri curate, prosoape, cutii de șervețele şi sticluțe 
de şampon. A lucrat repede și eficient până când a ajuns la camera 12. 

Cu excepția Bibliei şi a caietului de pe măsuța de mesteacăn, 
camera lui Joshua era la fel ca toate celelalte. Avea un pat dublu cu o 
cuvertură cu figuri geometrice, două noptiere de mesteacăn cu lămpi 
de noapte, un fotoliu cu tapiserie scandinavă și ramă de lemn, peste 
care atârna o lampă de carte. Trusa lui de toaletă era deschisă: cremă de 
ras Barbasol, lamă de ras, o perie de ras cu mâner de lemn, deodorant 
Old Spice. Periuţa și pasta de dinți erau puse într-un pahar. 

Abra a scos lenjeria și a adunat prosoapele folosite în coșul pentru 
lenjerie. A deschis cearșaful curat şi l-a așezat în colțuri, ca la spital. A 
întins fețele de pernă și a netezit cuverturile. Apoi a spălat linoleumul 
albastru din baie, toaleta şi cabina de duș, a curățat oglinda şi 
robinetele, a şters praful de pe mobilă și de pe lămpi, și a aspirat 
covorul bej. S-a uitat atentă în jur ca să se asigure că totul este în 
ordine şi după aceea a ieșit din cameră. 

În camera ei, deja îşi schimbase lenjeria de pat, dar a înlocuit 
prosoapele umede cu unele curate după care a dereticat în celelalte 
şapte camere. A dus la loc căruciorul de lucru și s-a întors în camera 
ei ca să se odihnească înainte de tura de seară la restaurant. A dormit 
o oră și s-a trezit scăldată în sudoare din cauza arșiței. O visase pe 
Penny. A intrat sub duș și a lăsat ca apa călduță să-i răcorească pielea 

încălzită. A continuat să se gândească la Priscilla și la Peter, la Mitzi 
şi la toți cei care fuseseră buni cu ea. 

Şi la pastorul Zeke. 

Nu îşi îngăduise niciodată să se gândească prea mult la el, şi acum 
inima îi ardea de dor ca să vorbească cu el. Dintre toți oameni pe care-i 
cunoştea, pe el îl rănise cel mai mult. Mama Marianne îi povestise 
cum o salvase el pe micuța Abra. „Te-a găsi și te-a ascuns în cămaşa lui 
ca să-ți fie cald...“ Îşi amintea vag că îi cântase și o îmbrățișase strâns 
în noapte. Întotdeauna simțise siguranță şi căldură în prezența lui. Se 
simţise iubită. Asta până când a dat-o. 

Lumea ei s-a prăbușit când Marianne a murit și pastorul Zeke a 
abandonat-o. „Ai nevoie de o familie, Abra. Vei avea o mamă, un tată şi 
o soră. “Totul s-a schimbat în ziua în care el a ieşit pe ușă afară. De 
atunci, nu s-a mai simțit niciodată parte a unei familii. 

Abra şi-a acoperit fața sub mângâierea apei. Oare chiar totul fusese 
atins de durere și mânie? Mai multe săptămâni după aceea, pastorul 
Zeke venise s-o vadă și ea sperase că se va răzgândi și o va lua acasă. 
Apoi a încetat să mai vină. Şi Peter și-a dus familia la o altă biserică. 
Nu a înțeles niciodată de ce, dar simțea că era oarecum din vina ei. 

Pastorul Zeke n-a mai venit s-o viziteze, dar uneori se trezea în 
întuneric şi se așeza la fereastră așteptând. Îl văzuse de câteva ori 
apărând de după colț la orele mici ale dimineții și oprindu-se la 
poartă cu capul plecat. 

„Te iubim, Abra.“ De câte ori îi spusese Priscilla cuvintele acestea? 
„Vrem să fii şi tu fiica noastră.“ 

Dar Penny îi spusese și ea ceva; ceva ce părea mai aproape de 
adevăr: „Te-au adoptat fiindcă am spus eu că vreau o soră. Aş putea 
oricând să le spun că m-am răzgândit.“ 

Abra a așteptat mereu ca ziua aceea să vină. Nu-i lăsase niciodată 
să se apropie prea mult de ea. Se temea că dacă i-ar fi lăsat, aveau 
s-o abandoneze și ei. Credea că îi spuneau cuvinte frumoase fără 
să creadă nici ei în adevărul lor. Vedea foarte bine cum o iubesc pe 
Penny. Şi sesiza diferenţa. 

Dar acum nu mai era la fel de sigură. Oare fusese vina lor sau a ei? 

Nu lăsase pe nimeni să se apropie de ea până când a apărut Dylan în 
viața ei, și ce dezastru a fost atunci! Apoi s-a gândit la bietul Franklin 


477 


FRANCINE RIVERS 


şi şi-a rezemat capul de faianță. Poate că dacă ar fi fost onestă, poate 
că dacă ar fi rămas Abra în loc să accepte să devină altcineva, lucrurile 
ar fi stat altfel acum. 

A oprit apa și a ieşit de sub duș, tremurând. Doamne, nu știu ce să 
fac sau încotro să mă indrept. Cum aș putea să imi continui viața dacă mă 
uit tot timpul înapoi? 


De fiecare dată când Joshua era cu Abra, el simţea lupta ce se dădea 
în ea. leșeau la plimbare în fiecare seară după ce Abra își termina tura. 
Probabil că avea o sută de întrebări despre oamenii de acasă, dar nu 
întreba nimic. De fapt, vorbea din ce în ce mai puțin. Trecuseră deja 
zece zile şi lucrarea avansa mai repede decât se aștepta toată lumea. 
În curând orașul de recuzită avea să fie terminat şi Joshua avea să 
rămână fără slujbă. La fel] şi Abra. Ce va urma după aceea? Avea să 
urce iarăşi într-un autobuz și să dispară în noapte. Joshua trebuia să-și 
amintească mereu sieși că Abra nu-i aparținea. Nu era treaba lui cum 
decidea să-şi trăiască viața. 

Doamne, Abra-i în mâinile Tale. Întotdeauna a fost în mâinile Tale. 

Au continuat să colinde prin Vasquez Rocks. Acum Abra avea 
tenişi, blugi şi un tricou. 

— Mulţumesc că m-ai învățat să conduc, i-a zis Abra 
cuprinzându-și genunchii cu brațele şi privind orizontul în nuanţe de 
auriu şi albastru-pal. 

Comentariul acesta erau un preludiu pentru inevitabilul 
rămas-bun? 

Abra l-a întrebat fără să-l privească: 

— Cât mai durează până terminați lucrul aici? 

Deci şi ea se gândea la asta. 

— Trei săptămâni, poate mai puțin. 

— Şi apoi? 

— Apoi mă întorc acasă. 

A văzut lacrimile strălucind în ochii ei înainte să-i zâmbească trist. 

— Aşa m-am gândit şi eu. 

O clipă n-a zis nimic, apoi a adăugat: 

— Clarice mi-a dat deja preavizul. La fel şi Bea. Afacerile vor 
reveni la normal, ceea ce înseamnă că nu vor mai avea nevoie de ajutor. 

Până atunci, nu mai vorbiseră niciodată despre viitor. Joshua nu 
o presase niciodată să se întoarcă acasă, dar acum simțea că a venit 
momentul s-o facă: 

— Ce vrei să faci după aceea, Abra? 

— Am economisit ceva bani, i-a răspuns zâmbind trist. Bărbaţii 
au fost destul de drăguți să-mi dea un bacşiș bun. Am suficient ca 
să-mi cumpăr un bilet de autobuz până în Las Vegas și să mă cazez 
pentru câteva nopți la un motel. Acolo voi putea găsi o slujbă stabilă. 

— Ce fel de slujbă? a întrebat Joshua, dar imediat după aceea ar fi 
vrut să-și muşte limba. Întrebarea era plină de subînțelesuri. 

— Nu te îngrijora, nu genul acela de slujbă. M-am prostituat în 
trecut, n-am s-o fac iarăşi. 

Oamenii în suferință fac o mulțime de promisiuni pe care nu le 
pot respecta. Joshua a decis să nu lase ca întrebarea să treacă aşa uşor: 

— Ce-ai de gând să faci, Abra? a întrebat-o încet, dar hotărât, 
privind-o direct în față. 

Abra şi-a rezemat bărbia de genunchi și a închis ochii înainte să-i 
răspundă: 

— Ştiu ce ar trebui să fac, Joshua, dar nu ştiu dacă am curajul. 

— S-ar putea să-ți trebuiască mai puțin decât crezi. 

— Sufăr deja peste puterile mele. 

— Voi fi tot timpul lângă tine. 

Abra a strâns buzele tremurânde și a clătinat din cap. 

Joshua ştia că Abra dorea ca el s-o lase în pace, dar nu putea să 
facă asta: 

— Ce te împiedică, Abra? Frica sau mândria? 

— Amândouă, cred. 

L-a privit în față şi i-a zis cu ochii înlăcrimați: 

— Ştii de cine mă tem cel mai tare? De tatăl tău. 

— De ce? 

— Fiindcă el vede lucrurile în alb și negru. 

Joshua a înţeles ce vrea să spună. Viaţa nu avea nuanțe de gri 
pentru tatăl lui. Pentru el nu exista decât corect şi greșit. Bun şi rău. 

Viaţă şi moarte. Slujirea lui Dumnezeu sau slujirea altcuiva. Însă ea 
omitea ceva foarte important în legătură el. 

— Dar vede totul prin ochii harului, Abra. 

Nu mai vorbise cu tatăl lui de când îl anunţase că Abra era în 
Agua Dulce, dar ştia că el se roagă. Îşi imagina că și Peter și Priscilla 
se rugau; la fel și Mitzi și mulți alții care sperau că suferința lor va 
avea un final fericit. 

— Nu-ţi vei găsi niciodată pacea până nu vei da ochii cu ei. 

— Prin ei înţelegi toți de acasă: Peter şi Priscilla, Penny, Mitzi. 

Abra şi-a întors privirile într-o parte și Joshua a văzut că înghite 
în sec înainte să continue cu voce răguşită: 

— Şi pastorul Zeke. 

Joshua s-a uitat la ea şi i-a zis: 

— Vino acasă cu mine. 

— Nu pot. 

Abra s-a ridicat în picioare și l-a săgetat cu o privire îndurerată. A 
făcut un pas înapoi, şi-a înfășurat brațele în jurul trupului și i-a zis: 

— Hai să ne întoarcem. Începe să se facă frig. 

Joshua a lăsat-o pe ea să conducă pe drumul către motel. Abra 
a scos cheile din contact și i le-a pus în mână. Atingerea uşoară a 
degetelor ei i-a aprins simțurile. Abra s-a uitat la el, cu o expresie în 
care se amesteca tristețea şi dorința. 

— Te iubesc, Joshua. 

El i-a mângâiat obrazul cu încheieturile degetelor și i-a răspuns: 

— Ştiu asta, Abra. Şi eu te iubesc. 

Pielea ei era caldă şi moale ca mătasea. Abra s-a mișcat sub 
atingerea lui, ca o pisicuță care aștepta să fie mângâiată, şi inima 
lui Joshua a început să bată cu repeziciune. O căldură a explodat în 
trupul lui, apoi s-a retras. Şi-a luat mâna, a deschis portiera și a ieșit, 
inspirând adânc aerul răcoros al nopții. 

Abra a ieşit şi ea din mașină și a închis cu grijă portiera șoferului. 
Joshua a ajuns-o din urmă pe holul dintre camere. Abra s-a oprit şi 
s-a uitat la el cercetătoare, gânditoare: 

— Abra, i-a zis el şi a îmbrăţişat-o, aşteptându-se oarecum ca 
ea să se tragă înapoi. Dar ea şi-a îngropat fața în umărul lui. Pulsul 
lui Joshua a luat-o razna când Abra s-a apropiat și mai mult de el, 

lipindu-se de trupul lui. Joshua se îndoia că Abra ştia ce simte pentru 
ea, ce simțise când se întorsese din Coreea și o văzuse stând în fața 
porții. În clipa în care fata şi-a trecut brațele după talia lui, a simțit că 
ia foc. Ar fi vrut să-i ridice capul şi s-o sărute. Ar fi vrut să se piardă 
în ea. Ce uşor ar fi fost. Oh Doamne, ajută-mă. 

Joshua a prins-o de umeri şi a îndepărtat-o puțin de el, în speranța 
că ea nu va observa respirația lui accelerată. A luat cheia din mâna 
ei, a descuiat uşa şi a deschis-o. Făcând un pas înapoi, s-a forțat să 
zâmbească liniștit. 

— Ne vedem dimineață la micul dejun. 

S-a mirat de înfăţişarea ei înfrântă când ea i-a întors spatele și a 
intrat în cameră. 

Joshua a intrat și el în camera lui şi a aruncat cheile de la 
mașină pe măsuța de cafea, şi-a scos portofelul şi l-a așezat pe 
masă, apoi s-a întins pe pat. Las Vegas! Respira încă precipitat şi 
inima îi bătea cu putere. Ar fi dorit ca hotelul să aibă o piscină ca 
să se răcorească şi să înoate puţin. L-ar fi ajutat și alergatul, dar 
era întuneric. 

Vocile de bărbaţi de afară răzbăteau până la el în cameră. I-a 
auzit pe McGillicuddy, Chet şi Javier. Trebuie să fi fost la bar, fiindcă 
păreau că n-au nici o grijă. Uşile s-au deschis și s-au închis la loc. 
Apoi linişte. Minutele s-au scurs unul după altul. Inima continua să-i 
bubuie. Pe stradă a trecut un camion, îndreptându-se spre Mojave, o 
cursă de noapte. 

Dimineaţă avea să se trezească devreme, așa că trebuia să se 
culce numaidecât. Şi-a desfăcut şireturile şi şi-a scos ghetele, şi-a 
descălțat ciorapii, după aceea şi-a descheiat şi şi-a dezbrăcat cămașa, 
aruncând-o cu o violență inutilă pe scaun. 

Tulburat, a intrat în baie, unde şi-a stropit fața cu apă rece și s-a 
spălat pe dinți. Apoi a intrat iarăşi în cameră și şi-a desfăcut cureaua. 
Pielea curelei a alunecat cu zgomot pe denimul blugilor când a scos-o 
din pantaloni şi a aruncat-o pe pat. 

Nu și-a dat seama că aşteaptă, până când a auzit o bătaie în ușă. 
Pulsul i-a luat-o iarăşi razna. Ştia cine-i afară şi ce se putea întâmpla. 
A crăpat uşa câţiva centimetri şi a văzut-o pe Abra stând distrusă şi 
vulnerabilă în lumina slabă de pe hol. 

— N-ar trebui să fii aici, Abra. Ar putea să te vadă cineva şi să-și 
facă idei greşite despre noi. 

Când a văzut pieptul lui gol și picioarele lui desculțe, fata şi-a 
mutat privirile stânjenită. Dar clipa aceea fugară avusese impact 
asupra ei. 

— Nu-mi pasă, Joshua. 

— Mie îmi pasă. 

Abra îl mai văzuse fără cămașă, dar Joshua a simțit că de data 
aceasta amândoi conştientizau foarte bine situația. Gândul acesta l-a 
cutremurat şi mâna lui a strâns cu putere ușa. 

— Pot să intru? Numai câteva minute. 

Ispita l-a învăluit şi i-a şoptit îndemnuri dulci în ureche, dar el s-a 
împotrivit. 

— Putem să vorbim mâine. 

— Dar eu nu vreau să vorbim, Joshua, i-a zis Abra privindu-l 
implorator. Vreau să mă iei în brațe. 

Joshua a scos un oftat scurt şi l-a cuprins iarăși căldura. Dar Abra 
a făcut ochi mari şi i-a zis muşcându-și buza: 

— Nu m-am referit la asta. Am vrut să spun, așa cum mă îmbrățișai 
altădată. Când eram mică şi... 

Joshua a văzut lacrimile din ochii ei şi şi-a stăpânit cu greu 
instinctul de a o trage înăuntru și de a o îmbrățișa. 

— Nu mai suntem copii, Abra. 

— Nu interesează pe nimeni ce facem noi. 

— Pe Dumnezeu Íl interesează. Şi pe mine mă interesează. 

Abra a oftat încet. 

— Ai fost ca un frate pentru mine. 

Se minţea pe ea însăși și îl mințea și pe el. 

— Dar nu sunt fratele tău, nu-i așa? 

A văzut cum în ochii ei s-a ivit un licăr de autoînvinovățire şi apoi 
a dispărut, iar expresia feței i s-a înmuiat. 

— N-ar fi frumos ca toate să fie iarăşi ca înainte? 

— Din unele puncte de vedere. 

Ar fi vrut să facă un pas spre ea. Cel puțin, tensiunea dintre ei a 
scăzut. Acum putea respira mai uşor. 

— Încearcă să dormi, a îndemnat-o el. 


422 


PODUL SPRE CASĂ 


Abra s-a tras înapoi cu un zâmbet, arătând mai relaxată acum: 

— Mă linişteşte să ştiu că eşti dincolo de perete. 

Joshua n-a închis uşa până când Abra s-a întors în camera ei. 
După aceea s-a întins iarăşi în pat, și-a pus brațele sub cap şi a ascultat 
scârțâitul ușor al saltelei din camera Abrei. 

Într-o zi, cu voia lui Dumnezeu, nu-i va mai despărți niciun perete. 


Clădirile care se aliniau pe strada principală din orașul de mucava 
arătau uzate şi strada era prăfuită şi nepavată. Echipa plecase, făcând 
ca orașul să pară pe punctul de a fi redescoperit. Abra mergea înaintea 
lui Joshua. A pășit pe trotuar şi a împins ușile batante ale sa/oon-ului. 

Barul avea o balustradă din alamă și o oglindă ornată atârna pe 
perete. Abra s-a uitat la scările care duceau în sus. După ce Joshua a 
intrat şi el înăuntru, a avertizat-o: 

— Ai grijă. Balustrada de sus se mişcă. 

Abra a privit peste ea şi a râs cu sufletul la gură: 

— Nu vedeta va interpreta căzătura, ci cascadorul de dublură. 

A împins ușa, dar aceasta nu s-a deschis. 

— Totul este o doar o imitație. Dincolo nu e nimic. 

— Împresionantă lucrare. Un oraş fantomă nou-nouț. 

A coborât scările şi s-a uitat în jur. Mai lipseau doar recuzita şi 
actorii ca totul să pară real. 

— Franklin a vrut să dau o audiție pentru filmul ăsta. Aș fi 
interpretat rolul dansatoarei cu o inimă de aur. A spus că ar fi un pas 
înainte în cariera mea ca stea de cinema. 

Şi-a trecut mâna peste tăblia barului și a ridicat-o plină de praf. 

— Avea visuri mari pentru Lena Scott. 

— Cred că ai putea să te întorci la Hollywood. 

— De ce? 

— Se pare că-ţi lipseşte. 

Chiar îi lipsea? Îi plăcuse să poarte toalete frumoase şi ca toți să se 
întoarcă după ea când intra într-un restaurant sau la o petrecere, dar 
prețul fusese prea mare. Trebuise să renunțe la ea însăşi. Hollywoodul 

fusese un mediu străin pentru ea, un loc unde părea că nu se va simți 
niciodată confortabil. Când camerele de luat vederi porneau, se simțea 
o impostoare, aşteptându-se parcă din clipă în clipă ca regizorul s-o 
întrebe ce caută pe platou. Urmărise alte actrițe lucrând şi le admirase 
talentul şi dragostea pe care o aveau pentru munca lor. Ea încercase 
să se adapteze, dar nu-i plăcea să stea în fața acelor lentile care o fixau 
ca nişte ochi care îi puteau pătrunde până în străfundul sufletului. 

— Am încercat să fiu Lena Scott, dar Abra Matthews s-a luptat 
mereu să răzbească la suprafață. 

— Ţi-ai făcut prieteni acolo? 

— Sunt două persoane cu care m-aş fi putut împrieteni, dar nu 
le-am lăsat să se apropie prea mult de mine. 

Ăsta părea să fie un tipar în viaţa ei. Joshua nu i-a mai pus şi alte 
întrebări. Au ieşit afară și au pornit iarăşi de-a lungul trotuarului. 

Abra a simțit cum tensiunea creşte între ei. 

— Acum că oraşul e terminat, vei pleca în curând. 

— Mi-am achitat deja nota de plată la motel. Plec mâine 
dimineață. 

Vestea i-a tăiat respiraţia. 

— Aşa repede? 

Joshua a privit-o cu subînţeles. 

— Nu-i deloc repede, Abra. 

— Nu, presupun că nu. 

Ce-i drept, o avertizase deja de mai multe zile că în curând 
contractul lui avea să se încheie, la fel şi timpul lor impreună la Agua 
Dulce. 

— Te-ai hotărât ce vei face în continuare? a întrebat-o blând şi 
plin de interes, dar fără să insiste. Şi el era un actor bun. 

Două camioane cu rulote trecuseră pe lângă restaurantul-vagon 
în dimineața aceea. Compania de film avea să sosească în curând, 
aducând recuzita şi costumele. O firmă de catering avea să asigure 
mâncarea. Motelul lui Bea fusese foarte bun pentru câțiva tâmplari, 
dar pentru actori se pregătea o cazare mai bună. Bea îi spusese că 
putea să își păstreze camera până la sfârşitul săptămânii şi apoi va 
trebui să plătească dacă vrea să mai rămână. 

Dacă i-ar fi făcut pe plac lui Franklin, Abra ar fi fost vedetă 

în Trandafirul deșertului şi ar fi locuit într-o rulotă luxoasă între 
secvențele filmate în sa/oon-ul construit de Joshua. Acum avea doar 
trei rochii simple și decente, o pereche de sandale, o pereche de tenişi 
albi şi o sacoşă cu fermoar. Ultimul salariu şi bacșişurile primite i-ar 
ajunge pentru câteva zile într-un motel ieftin din Las Vegas. 

— Mă descurc eu, Joshua, i-a zis atingându-i brațul — îi datora 
măcar atâta lucru. Nu trebuie să-ți faci probleme pentru mine. 

Fugise de acasă pentru a găsi o casă. Călătorise cu un diavol care o 
condusese la iazuri uscate și într-o pustie fără viață, plină cu animale 
de pradă. Un susur blând i-a şoptit: „Sza¢i în drumuri, uitapi-vă și 
întrebaţi care sunt cărările cele vechi, care este calea cea bună: umblaţi pe 
ea și vefi găsi odihnă pentru sufletele voastre." 

Auzise mesajul acesta în Haven, dar atunci îşi spusese: „Nu, nu 
vreau să merg pe calea asta.“ Acum știa că drumul despre care ea 
crezuse că duce la libertate duce de fapt numai la disperare. 

Mintea îi spunea că ceea ce fusese deja stricat nu se mai putea 
îndrepta. Că ceea ce lipsea nu mai putea fi recuperat. Totuşi, inima 
ei spera. 

Putea să-și câştige singură existența. Tot ce trebuia să facă era 
s-o reînvie pe Lena Scott şi să găsească un proprietar de club care să 
fie dispus s-o angajeze ca să cânte la pian în barul lui. Lilith Scott o 
învățase că scandalul putea să aducă bani frumoşi. Reporterii aveau să 
dea năvală ca s-o vadă. Şi după aceea va bate la ușa ei şi Dylan. 

Lena Scott sau Abra Matthews? Care dintre ele vrei să fii? 

Vrei să trăieşti în minciună sau în adevăr? Totul se reducea la atât. 

Acum nu mai putea pretinde că Dumnezeu nu este interesat de 
ea. Cine, dacă nu Dumnezeu, l-a adus pe Joshua în Agua Dulce, 
apoi a adus-o şi pe ea la el? „Pierdut eram, dar m-a găsit. De moarte 
m-a scăpat...“ Cântarea asta îi venea în minte mereu, și versurile 
se derulau unele după altele în mintea Abrei. Ale cui rugăciuni le 
ascultase Dumnezeu? Ale ei sau ale lui Joshua? 

Pastorul Zeke, Priscilla, Peter și Mitzi îi vorbiseră toți despre mila 
lui Dumnezeu. Dar ea nu-i ascultase niciodată cu adevărat. Poate că a 
sosit vremea să-L caute. Voia să iasă din întuneric şi să-L lase să ardă 
tot ce era rău în ea, egoismul, aroganța și mândria ei. Dar perspectiva 
asta îi părea înspăimântătoare. S-ar putea ca Dumnezeu s-o trimită 

undeva unde ea nu voia să meargă. Mă intreb dacă Dumnezeu mă va 
trimite în Africa. Nu şi-a dat seama că a rostit aceste cuvinte cu voce 
tare până când Joshua s-a uitat la ea. 

— În Africa? De ce te-ar trimite acolo? 

Abra a ridicat din umeri stânjenită: 

— Nu acolo îi trimite Dumnezeu pe oamenii care își dau viața Lui? 

Joshua s-a oprit şi a privit-o cu o strălucire de surprindere în ochi: 

— Vrei să faci asta? Să-ţi predai viața lui Dumnezeu? 

Nu voia să-i dea speranțe false. 

— Nu ştiu, Joshua, i-a răspuns continuând să meargă. Încă am... 
— a încercat să găsească cuvântul potrivit — rezerve. 

— Chiar şi oameni cu o credinţă tare ca stânca se luptă uneori cu 
îndoielile, Abra. 

— Tu n-ai făcut-o niciodată. 

Joshua a râs scurt şi i-a răspuns: 

— Glumeşti? Nu demult am dus o luptă monumentală cu El. 

— Tu? 

— Da, eu. M-a lăsat să fac ce vreau până când mi-am dat seama că 
nu ajung la niciun rezultat. Dar m-am zbătut din răsputeri. 

— Când s-a întâmplat asta? 

Joshua a privit-o amuzat: 

— Când am pornit prima dată în căutarea ta. Şi apoi a doua oară. 
— A ridicat capul, cu muşchii maxilarului încordați. — Şi acum, când 
trebuie să mă despart de tine. 

larăși, tresărirea aceea a inimii ei. L-a luat de braț şi şi-a plecat 
capul pe umărul lui. 

— Îmi pare rău că am fost o încercare pentru tine. Într-o zi mă voi 
întoarce în Haven. Dar nu cred că sunt pregătită acum. 

Mai întâi va scrie, va testa apele şi va vedea dacă Peter și Priscilla 
vor s-o vadă. Apoi, poate... 

Nu pi-am dat un duh de frică. 

Cu greu își putea aminti o vreme în viața ei când să nu-i fi fost 
frică. 

Joshua a încetinit pasul. 

— Nu vei îndrepta niciodată lucrurile până când nu te vei întoarce 
la punctul de unde ele au luat-o razna. 


426 


PODUL SPRE CASĂ 


Abra şi-a scos mâna de sub brațul lui Joshua. Întoarce-te. 
Asumă-ţi vinovăția. Înfruntă ruşinea. Avea să fie Abra Matthews, cu 
toate defectele şi vulnerabilitățile ei, cu toate eşecurile şi tot trecutul 
ei dezvăluit. Avea să își asume responsabilitatea pentru suferințele pe 
care le cauzase altora. Se simțise întotdeauna expusă în fața camerelor 
de luat vederi. Dar în Haven nu va mai avea unde să se ascundă. Toți 
îi cunoşteau povestea: copilul nedorit şi abandonat sub pod, care a 
fost trecut apoi de la o familie la alta. 

Eu te-am țesut în pântecele mamei tale. Eşti a mea. 

A simțit că ceva se trezeşte în ea, și acest lucru a speriat-o. Ar fi 
mai ușor şi mai puțin dureros să se urce într-un autobuz şi să meargă 
în Las Vegas. Acolo putea deveni iarăși Lena Scott, o fată pe care 
nimeni n-o cunoştea cu adevărat, cu atât mai puțin bietul Franklin. 
Acolo iți vei croi o viaţă nouă. Era un gând ispititor. 

Cu ce prez, Abra? 

Nu se gândise la preţ. Joshua spunea că Dumnezeu avea un plan 
pentru viața ei. Poate că ar fi mai bine să aştepte planul Lui în loc să 
meargă pe calea aleasă de ea. Toate planurile pe care și le făcuse până 
acum au dus la distrugere. 

Cuvintele se învălmăşeau în mintea ei — cuvinte de mult uitate pe 
care le citise ori le auzise odată: „Unde mă voi duce departe de Duhul 
Tău, şi unde voi fugi departe de Faza Ta?“ Autorul acestor cuvinte n-a 
vrut să fugă. Dimpotrivă, a vrut să se apropie mai mult de El. „Cum 
dorește un cerb izvoarele de apă, așa Te dorește sufletul meu pe Tine, 
Dumnezeule!" 

Unde putea să-L găsească? Oriunde. Peste tot. 

I-a venit în minte o altă cântare, ale cărei versuri s-au revărsat 
în mintea ei: „Venifi voi, cei care plângeți, veniţi la tronul îndurării, 
ingenunchiați în adorare inaintea Lui. Aduceți înaintea Lui inima 
voastră rănită, spuneţi-] durerea voastră: pe pământ nu-i durere pe care 
El să n-o poată vindeca.“ 

Abra a clipit des şi a oftat uşor. De ce îi veneau în minte cu atâta 
claritate cântările acelea vechi pe care le învățase de la Mitzi. O 
chinuiau cu promisiunile lor care păreau așa aproape; era suficient 
să-şi întindă mâna, şi degetele ei le puteau atinge. 

— Ne întoarcem, Aba? 

Abra s-a uitat la el şi a văzut umbrele din ochii lui Joshua. Nici 
el nu dormise bine noaptea trecută și avea nevoie de un somn bun 
înainte să pornească pe drumul lung spre Haven. Nu a întrebat-o 
dacă vrea să conducă ea. Nu l-ar fi refuzat, dacă ar fi întrebat-o. 

Aerul se răcorise şi la orizont a apărut steaua polară. Joshua n-a 
luat-o de mână în drum spre maşină. Abra își dorea ca tăcerea ce se 
lăsase între ei să fie mai prietenoasă. 

— Nu-ţi voi spune la revedere, Joshua. 

Cum el n-a zis nimic, Abra s-a întrebat dacă a auzit-o. 

— Am să-ți scriu, îţi promit. 

A condus el înspre motel, cu ochii ațintiți înainte şi fără să 
rostească niciun cuvânt. Nu părea supărat sau trist. Doar hotărât. 

Restaurantul era încă luminat. Clarice şi Rudy şedeau la o masă şi 
vorbeau. Abra ştia că şi ei trebuia să ia o decizie. Trebuiau să hotărască 
dacă vor închide afacerea sau o vor mai păstra un an. 

Joshua a făcut un ocol larg şi a dus mașina în spațiul de parcare din 
fața camerei lui. A frânat, a oprit motorul și a scos cheile, dar nu s-a 
mişcat din loc şi tăcerea lui a început s-o apese. 

Abra a simțit că în ochii ei se adună lacrimi fierbinți, dar şi 
le-a reținut. Oare Joshua avea să mai facă o ultimă încercare de a o 
convinge să se întoarcă acasă? O credea proastă? Dar oare nu fusese 
întotdeauna o proastă? 

Abra nu şi-a dat seama că el îşi ținuse respirația până când l-a 
auzit expirând puternic: 

— Ei bine, cred că asta-i tot. 

Prin or părea că înțelege sfârşitul. 

— Cred că da. 

Apoi Joshua s-a întors spre ea. 

— E viața ta, Abra, i-a zis luându-i mâna şi lipind-o de obrazul 
lui, apoi a întors-o și i-a sărutat palma. Îţi doresc tot binele din lume. 

I-a dat drumul şi a deschis portiera. 

Abra a ieşit repede afară, tremurând. A rămas în picioare, cu 
brațele înfășurate în jurul trupului pentru a se proteja de frig şi s-a 
uitat la silueta lui care se contura pe fundalul portocaliu al maşinii, 
încă năucită din cauza senzației pe care i-o dăduse sărutarea lui în 
palma ei. Joshua a pornit spre intrare. 

— Te voi mai vedea dimineață înainte să pleci? l-a întrebat Abra 
păşind pe alee. În jurul becului se învârtea bezmetic un nor de molii. 

Joshua a descuiat ușa de la camera lui şi a deschis-o. 

— Depinde la ce oră te scoli, i-a răspuns și a intrat în cameră fără 
să se mai uite înapoi. Uşa s-a închis în urma lui cu un clic ascuțit. 

Abra a rămas locului o vreme şi s-a uitat la ușa închisă, începând 
să înțeleagă cum va fi viața ei dacă nu-l va mai vedea niciodată pe 
Joshua. 


După câteva ore de zvârcoliri în pat, Joshua a renunţat la încercarea 
de a mai adormi. Dacă avea să aştepte până dimineață şi o va vedea 
iarăși pe Abra, va sfârși prin a o duce în Las Vegas. Şi apoi? Va rămâne 
şi el acolo? O va supraveghea mereu? Şi va înnebuni până la urmă? 
Mai bine să pornească acum pe lungul drum spre casă, chiar dacă mai 
era o oră până în zori. 

Făcuse plinul la mașină şi verificase uleiul înainte s-o ducă pe 
Abra în orăşelul de recuzită. Voise să-i arate că treaba era gata și că el 
avea să plece în curând. Şi sperase — se rugase — că ea se va răzgândi 
şi va veni cu el. Dacă s-ar fi răzgândit, el era gata de drum. Dar ea nu 
se răzgândise. 

Renunţă, Joshua. Făcuse lucrul acesta şi înainte. Îl va face iarăşi, 
oricât de mult l-ar durea. Şi pentru oricât timp va fi nevoie. 

Joshua a făcut duș, şi-a îngrămădit ultimele lucruri în geanta de 
sibir şi a tras fermoarul. Şi-a pus portofelul în buzunar şi şi-a luat 
cheile. Şi-a aruncat geanta pe bancheta din spate şi a deschis portiera. 

— Joshua? 

Abra stătea pe alee ținând cu amândouă mâinile mânerele genții 
ei. 

— Mă iei și pe mine? 

— Depinde. Unde vrei să mergi? 

— Acasă. 

S-a sculat și a plecat la tatăl său. 
Când era incă departe, totăl său l-a văzut. 
ÎSTORIA FIULUI RISIPITOR 


e făcuse deja noapte când au ieşit de pc autostradă și au început 
să urce şi să coboare coastele dealurilor, trecând pe lângă ferme, 
mlaștini, vii şi livezi de mere. Abra a închis ochii şi a zis: 

— Miroase ca acasă. 

Era mirosul nopții răcoroase, al semănăturilor care se coceau, al 
ierbii și al aerului curat. 

Călătoriseră toată ziua și scara, cu opriri ocazionale pentru gustări 
şi cafea. În jurul prânzului fuseseră întârziați de un accident. Joshua 
era frânt de oboseală. Dacă ar fi fost singur, ar fi oprit undeva şi ar fi 
dormit câteva ore, dar cu Abra lângă el, şi-a continuat drumul. Frica 
Abrei creştea cu fiecare oră ce trecea. Nu folosca la nimic să-i spună 
că nu va fi dusă la eșafod într-o piață publică. 

Au ajuns la curba ce marca intrarea în Haven la orele mici ale 
dimineții; luna plină se oglindea în râu şi suspensoarele podului se 
profilau în fața lor. 

— Opreşte, a şoptit Abra, apoi a repetat îndemnul cu un tom 
panicat: Opreşte! 

Adrenalina a pompat în trupul lui și Joshua a apăsat cu putere 
frâna făcând maşina să derapeze. 

— Ce-i? 

— E-aici. 

Un bărbat se rezema de balustradă la mijlocul podului. 

Joshua s-a relaxat. 

— E tata. Precis că face plimbarea de dimineaţă pentru rugăciune. 

Tatăl lui a coborât de pe trotuar sub cupola de suspensoare şi s-a 
uitat țintă la ei. Joshua a ridicat piciorul de pe frână şi maşina a rulat 
înainte. 

Abra şi-a ținut respirația și i-a zis: 

— Aşteaptă. 

— Ne-a văzut, Abra. 

— Știu. 

Abra a deschis portiera şi a ieşit încet din maşină. Joshua a ieşit și 
el şi a ocolit maşina ca să o ia de mână. 

— Totul va fi bine, ai încredere în mine. 

Avansaseră doar câțiva paşi pe pod când s-au întâlnit cu tata. 
Joshua a lăsat mâna Abrei. 

— Abra, a şoptit tata şi a prins în palme fața Abrei. Te-ai întors 
acasă. 

I-a sărutat fruntea şi apoi a îmbrățişat-o. Joshua a auzit vocea 
înăbuşită a tatălui. Tensiunea a părăsit-o pe Abra şi a început să plângă. 

Știind că cei doi au nevoie să rămână puțin singuri, Joshua s-a 
întors la mașină. S-a aşezat pe scaunul șoferului și şi-a sprijinit 
antebrațele pe volan, uitându-se la cele două fiinţe pe care le iubea cel 
mai mult în lumea asta. Tata a dat drumul Abrei, dar cei doi au rămas 
aproape unul de altul. Abra vorbea repede, ridicându-şi ochii în sus 
spre el şi apoi coborându-i iarăși. Tata se apleca spre ea şi frunțile lor 
aproape că se atingeau. El nu încerca să oprească potopul de cuvinte 
care se revărsa din mândria frântă a fetei. Când Abra a încetat să 
vorbească, tata a mângâiat-o pe păr şi i-a zis ceva. Atunci Abra a făcut 
un pas înainte şi s-a lipit de el. 

Joshua a pornit maşina şi s-a oprit lângă ei. 

— A fost o noapte lungă, tată. 

Tata şi-a trecut brațul pe după umerii Abrei şi a ținut-o aproape 
de el: 

— Mulţumesc că ai adus-o acasă, fiule. 

Arăta cu douăzeci de ani mai tânăr. 

Faţa Abrei, scăldată în lacrimi, exprima ușurare când i-a şoptit din 
buze: Multumesc. 

— Vreţi să vă duc eu acasă? 

— Nu, mergem pe jos. 

Joshua ştia unde o va duce şi că nu putea să se împotrivească 
intențiilor lui. 

— Atunci ne vedem mai târziu. 

A traversat podul, aruncându-le o ultimă privire prin oglinda 
retrovizoare înainte să ia curba spre dreapta. Tata şi Abra mergeau 
mână în mână. 


Abra a păşit fără vlagă şi uşurată în acelaşi ritm cu pastorul Zeke. 
Îi mărturisise totul şi nu văzuse condamnare în ochii lui. Când îi 
mângâiase părul, îşi amintise că făcea acelaşi lucru şi când ea era 
mică. S-a simțit copleșită de emoție și nu s-a putut împiedica să se 
întrebe de ce nu găsise o cale s-o păstreze dacă o iubise la fel de 
mult întotdeauna? Dar s-a temut să-i pună adevărata întrebare care-o 
frământa încă din ziua în care o lăsase în grija lui Peter şi a Priscillei. 

Au înaintat într-o tăcere prietenească, cu mâna ei în mâna lui, 
până când Abra a înţeles unde o duce. Pe Maple Avenue. S-a smuls 
din mâna lui şi s-a oprit. 

— Nu vor să mă vadă. 

— Oh, ba da. 

— E încă prea devreme. 

Voia să spună prea curând. 

Pastorul Zeke era deja la colțul străzii şi putea vedea în lungul ei. 

— Au lumina aprinsă în bucătărie, i-a zis întinzându-i mâna. 

În cele din urmă, Abra a cedat. Inima fetei bătea cu putere când 
au ajuns la gărduleţul alb. Pastorul Zeke a deschis portița și a aşteptat 
ca ea să intre. Luptându-se ca să-şi stăpânească lacrimile cauzate de 
panică, Abra a inspirat adânc şi a păşit în urma pastorului. Acesta a 
urcat împreună cu ea treptele, dar a lăsat-o pe ea să sune la uşă. 

Le-a deschis Priscilla, îmbrăcată în halat de baie și încălțată cu 
papuci de casă. Ea şi-a plimbat privirea de la pastorul Zeke la Abra 
şi a şoptit șocată: 

— Abra? 

Apoi pe chip i s-a citit uşurarea. 

— Abra! 

Dintr-un pas a fost pe terasă, s-a întins spre Abra şi apoi s-a retras. 
Buimăcită, a izbucnit în lacrimi şi a fugit înapoi în casă. S-a oprit la 
capătul scării interioare şi a strigat: 

— Peter, vino repede! 

Abra a auzit paşi coborând grăbiţi şi apoi l-a văzut pe Peter în 
pijamale şi într-un halat aruncat pe el în grabă. Arăta cu zece ani mai 
bătrân. Încruntătura de îngrijorare i-a dispărut când a dat cu ochii de 
ea şi bâiguit: 

— Dumnezeule mare, mulțumesc. 

— Îmi pare rău pentru ce am spus şi pentru ce n-am spus. Îmi... 

Peter s-a apropiat de ea şi a îmbrăţişat-o aşa de tare încât n-a mai 
putut să respire, cu atât mai puțin să vorbească. Și-a apăsat bărbia pe 
creștetul ei, apoi s-a dat un pas mai departe fără să-i dea drumul. O 
ținea încă strâns de braţe, cu capul plecat şi privind-o țintă în ochi: 

— În sfârşit. 

Abra a citit în ochii lui mânie şi durere, uşurare şi dragoste. În cele 
din urmă i-a dat drumul şi a întins mâna spre pastorul Zeke. 

— Îți mulțumesc c-ai adus-o acasă. 

— Nu eu am adus-o. 

— Intraţi! Hai să stăm de vorbă în camera de zi. 

— Ar fi mai bine să merg acasă. Mă aşteaptă o săptămână plină, a 
zis pastorul Zeke salutând cu un gest al mâinii, ieşind pe uşă afară şi 
închizând-o în urma lui. 

A plecat şi a lăsat-o iarăşi singură aici. 

Priscilla şi-a şters lacrimile de fericire. 

— Arăți foarte obosită, Abra. 

— Am călătorit toată noaptea. 

Priscilla a întins mâna ca să atingă obrazul Abrei, apoi a lăsat-o 
jos. Abra şi-a amintit că se ferise de fiecare dată când Priscilla voia 
s-o mângâie şi de durerea pe care o văzuse în ochii ei. De data aceasta 
a făcut un pas spre ea, i-a luat mâna şi a lipit-o de obrazul ei, apoi a 
închis ochii. 

Respirația Priscillei s-a accelerat uşor şi a îmbrățişat-o pe Abra. 

— Mă bucur nespus de mult că te văd, i-a zis cu o voce răguşită. 

Peter a spus ceva, dar Priscilla l-a întrerupt: 

— Mai târziu, Peter. Acum trebuie să se odihnească. 

Dormitorul de la etaj arăta exact așa cum îl lăsase. Priscilla a tras 
cuverturile la o parte iar Abra s-a întins pe pat, oftând, şi aproape că a 
adormit de îndată ce-a pus capul pe pernă. Priscilla a învelit-o şi i-a spus: 

— Ne-am rugat fără încetare de când pastorul Zeke ne-a spus că 
eşti în Agua Dulce cu Joshua. 

— Adevărat? 

Cu o încruntătură uşoară, Priscilla i-a îndepărtat Abrei părul de 
pe frunte. 

— Ne-am rugat pentru tine de când ai plecat, i-a zis luând între 
degete o şuviță din părul Abrei. 

— Ştiu că arată groaznic. Mi l-am tăiat singură cu o lamă de ras. 

— Cu o lamă de ras? 

— Îmi pare rău pentru tot, Priscilla. Mamă. Eu... 

Priscilla a atins buzele Abrei cu degete tremurătoare. 

— Te iubim, Abra. Dormi acum. Vorbim mai târziu. 

Priscilla s-a aplecat şi a sărutat-o aşa cum o sărutase întotdeauna 
pe Penny. 

— Eşti acasă acum. Eşti în siguranță. 

Epuizată, Abra s-a relaxat. Nici măcar n-a auzit ușa închizându-se 
în urma Priscillei. 


Păsările cântau prin fereastra deschisă. Abra asculta cu ochii 
încă închişi. „Bucuria se revarsă ca un râu de când Mângâietorul a 
venit...“ S-a întins, apoi s-a ridicat din pat amorțită şi somnoroasă. 
Cât a dormit? Soarele era deja sus pe cer. S-a apropiat de fereastră şi 
s-a uitat în curtea cu peluza tunsă îngrijit şi înconjurată cu tufe de 
trandafiri, nemțişor şi degețel, care se înălțau în straturile de alyssum 
alb şi de urechea mielului. 

Când a plecat de la geam, a observat cadourile îngrămădite pe 
măsuța ei de toaletă — unele impachetate în ambalaj de Crăciun, altele 

în diverse culori pastelate — şi legate cu o mulțime de fundițe. Fiecare 
pachet era însoțit de câte un plic pe care scria numele ei. A deschis o 
felicitare de ziua ei pe care scria o poezie emoţionantă despre o fiică şi 
care era semnată Mama și tata. Lacrimile i-au încețoşat vederea când 
a atins pachetele, câte unul pentru fiecare Crăciun şi zi de naștere cât 
fusese plecată. 

După aceea a deschis un sertar unde a găsit lenjerie de corp. În 
dulap atârnau încă hainele ei din liceu. Dusese cu ea numai ceea ce 
îşi cumpărase din economiile ei din magazinul Dorotheei Endicott. 

Uşa de la dormitorul lui Penny era deschisă; patul cu baldachin 
şi mobila franțuzească era la locul ei, dar lipseau posterele 
cinematografice de pe pereții care acum erau vopsiți într-un verde pal 
în locul rozului din trecut. Camera arăta îngrijită şi nelocuită. Unde 
era Penny acum? Era căsătorită? Lucra? 

Abra a intrat în baie, unde a găsit pregătite pentru ea o perie de 
dinţi, un tub de Colgate şi o perie de păr. A făcut un duş şi s-a spălat 
pe cap, şi-a uscat părul cu un prosop şi l-a periat. Când s-a uitat în 
oglindă, a văzut o fată palidă cu ochi verzi şi cu un păr negru ciufulit şi 
cu rădăcinile roşii vizibile. Eşti complet răvășită, Abra. Şi pe dinăuntru 
și pe dinafară. 

Când a coborât, a auzit voci în camera de zi. A simțit un fior de 
îngrijorare când a recunoscut vocea lui Penny. Camera de zi arăta 
exact aşa cum și-o amintea. S-a oprit nehotărâtă în uşă, până când a 
observat-o Peter și s-a ridicat din fotoliu. 

— Abra, intră şi aşază-te. 

Priscilla şi Penny şedeau pe canapea. 

Penny şi-a ridicat privirea şi ochii ei albaştri deschis s-au mărit 
şocați când a văzut-o: 

— Arăți îngrozitor! 

Abra s-a uitat şi ea la fel de şocată la Penny care încerca să se 
ridice: 

— Tu arăţi... însărcinată! 

Penny a chicotit: 

— Ei, asta-i exprimarea cea mai moderată pe care am auzit-o, a 
zis ea punând mâna pe burta ei uriașă. Eu și cu Rob așteptăm primul 
nostru copil cam peste trei săptămâni. 

— Rob? 

— Robbie Austin. Îţi aduci aminte de el? 

— Robbie Austin? 

Abrei nu-i venea să creadă. Cum să nu-l cunoască. Robbie nu 
fusese jucător de fotbal, şi nici cel mai drăguţ băiat din liceu. Fusese 
mai degrabă comun, uneori chiar nesuferit. Trebuia să-și muşte limba 
înainte să spună asta. 

— Obişnuia să te stropească atunci când ne scăldam la râu. 

— A spus că încerca să-mi atragă atenția. 

— Dar nu-l puteai suferi. 

Penny radia de fericire. 

— S-a maturizat de atunci. 

S-a aşezat la loc pe canapea şi s-a lăsat pe spate. Abra s-a aşezat 
pe scaunul rotativ cel mai apropiat de ea. Zâmbetul de pe buzele lui 
Penny a dispărut şi s-a mişcat de mai multe ori în încercarea de a-și 
găsi o poziție confortabilă. 

— N-am crezut că te vei întoarce vreodată. 

Peter s-a încruntat şi a mustrat-o: 

— Penny. 

— Păi, au trecut cinci ani, tată! Şi nu ne-a trimis nici măcar o 
scrisoare! 

Apoi s-a întors spre Abra şi s-a uitat la ea cu privirea aceea 
arogantă din trecut: 

— Acum eşti actriță, nu-i aşa? Joci în filme. 

Tonul ei era uşor batjocoritor. 

— Lena Scott a fost actriță şi juca în filme. 

— Tu eşti Lena Scott. 

— Nu mai sunt. 

— Am citit ziarele. 

De data aceasta, Penny a ascultat de blândele proteste părinteşti. 
Ochii i s-au oprit la părul Abrei. 

Abra a afişat un zâmbet şi şi-a zburlit părul negru încă umed şi 
prost tuns. 

— Asta-i noua mea înfăţişare. 

Încruntându-se de data aceasta, Penny a privit-o în ochi: 

— Ce s-a întâmplat cu tine? 

— Se pare că pe noi ne-au exclus din conversație, Priss, a zis Peter 
ridicându-se din fotoliu şi îndreptându-se spre bucătărie. Să le lăsăm 
pe fete să vorbească în linişte. 

Abra nu s-a simţit mai relaxată după ce ei au ieşit din cameră. S-a 
întrebat dacă Penny era şi acum paznicul casei, cea aleasă ca să pună 
întrebările dificile. Penny nu şi-a mai disimulat mânia când Peter şi 
Priscilla nu le mai puteau auzi. - 

— Ai un tupeu nemaipomenit să te întorci, ştii asta? Mama a 
slăbit zece kilograme după ce ai fugit cu Dylan. Și tata n-a dormit 
săptămâni la rând! În ultimii cinci ani n-au făcut altceva decât să se 
îngrijoreze din cauza ta. 

A tăcut atâta cât să-şi tragă suflarea şi apoi a întrebat-o: 

— Spune-mi, a fost Dylan Făt-Frumosul la care te-ai aşteptat? 

Abra a simţit fiecare cuvânt ca pe o lovitură bine țintită şi bine 
meritată, cu toate acestea mândria rănită şi-a ițit capul monstruos. 
Ar fi vrut să se scuze, dar s-a întrebat cum putea face asta fără să 
scuze ceea ce era de nescuzat sau fără să arunce vina pe alții pentru 
propriile ei alegeri. Dacă ea şi Penny aveau să mai fie vreodată surori 
— sau măcar prietene — trebuia să fie sinceră şi să se roage ca Penny 
s-o poată ierta. 

— Am fost o proastă, şi Dylan s-a dovedit a fi mai rău decât ai 
putea să-ți imaginezi. 

Penny a deschis gura, dar tot focul i-a țâşnit din ochi: 

— Unde te-ai dus în noaptea aceea? 

— M-a dus într-un hotel elegant din San Francisco. Am știut 
înainte să se termine noaptea că făcusem cea mai mare greşeală din 
viața mea. Dar n-am avut curajul să mă întorc acasă. 

— De ce nu? 

— Mi-a fost prea ruşine. 

— Oh, Abra, a privit-o Penny îndurerată. Mama şi tata ar fi trecut 
prin foc ca să te aducă înapoi. 

— N-am ştiut asta. 

De fapt, niciodată nu crezuse că ei o iubesc. Crezuse mereu că o 
luaseră dintr-un sentiment creştinesc al datoriei şi din cauză că Penny 
îşi dorise o soră. 

Ochii lui Penny s-au umplut de lacrimi. 

— În parte, e vina mea. Ar fi trebuit să te previn în privința lui 
Dylan. Eu am ştiut că-i un băiat rău. 

— Nu, n-ai ştiut. Ai fost la fel de amorezată de el ca şi mine. 

— La început. La primele două sau trei întâlniri cu el. Încă mai 
este de departe cel mai frumos băiat pe care l-am cunoscut. Dar 
ultima dată când am ieşit cu el..., a zis ea oftând. Poate că nu mă 
crezi, dar când Dylan m-a atins m-au trecut fiorii. Şi nu în sensul bun 
al cuvântului. 

Penny a continuat cu toată sinceritatea: 

— Uneori când îmi zâmbea aveam sentimentul că vrea să mă 
rănească şi că asta i-ar face chiar plăcere. 

— Tu l-ai citit mai bine decât mine. 

Bărbia lui Penny a tremurat şi ochii i s-au umplut de lacrimi: 

— Am încercat să te avertizez odată pe hol la şcoală. Am crezut 
că-ți voi putea spune mai multe acasă, dar apoi am uitat, până în 
noaptea când mama şi tata m-au trezit şi mi-au spus că ai dispărut. 
Voiau să ştie dacă aveam idee unde ai putea fi, dar habar n-aveam, 
a zis ea ştergându-și lacrimile. Mama era innebunită. Şi ea avusese 
presimțiri rele în legătură cu el. Se temea că vei fi găsită undeva 
într-un şanţ, şi eu ştiam că dacă acest lucru se va întâmpla, era din 
vina mea. 

— Tu n-aveai nicio vină, Penny! 

— Ştiu că uneori m-am purtat îngrozitor cu tine, Abra. Eu 
eram conştientă că sunt întotdeauna iubită. Indiferent ce-aș fi făcut, 
rămâneam fiica lor. Şi tu ești fiica lor. Dar tu nu te-ai purtat niciodată 
ca atare. Nici măcar nu le-ai zis vreodată mamă şi tată. Şi cred că 
din cauza a ceea ce ţi-am spus eu. Îmi amintesc că ţi-am zis odată că 
singurul motiv pentru care mama şi tata te lăsau să locuieşti aici era că 
eu voiam o soră. Nu era adevărat, Abra, dar eram geloasă când mama 
petrecea timp cu tine. 

A clătinat din cap şi a reluat: 

— Şi tu făceai întotdeauna toate lucrurile aşa cum se cuvenea. Îți 
făceai temele de casă, îndeplineai îndatoririle gospodăreşti, uneori şi 
în locul meu, cântai la pian tot atât de bine ca Mitzi. Cred că m-am 
supărat puțin când Kent te-a preferat pe tine în locul meu. 

— Dar până la urmă a fost prietenul tău. 

— Ce mai prieten! s-a strâmbat Penny. Nu vorbea decât despre 
tine. Mi-a trecut pasiunea pentru el în mai puțin de o lună. Dar ştii ce 
m-a deranjat cel mai mult la tine? Că îți stătea mai bine în costumul 
de baie decât mie! Eu eram blondă, însă tu aveai forme perfecte. 

Penny s-a aşezat mai bine pe canapea, trăgându-şi umerii. 

— Fireşte, nu cred că trebuie să-mi mai fac probleme pentru asta 
acum. 

Abra a zâmbit cu subințeles: 

— Renunţă să porți bikini acum, şi cu asta basta. 

Penny a izbucnit în râs: 

— Oh Doamne, cum aş arăta! 

Abra a simțit că ceva se înmoaie în ea. Poate că puteau să fie surori, 
până la urmă. 

— Tu ai fost întotdeauna cea mai drăguță dintre noi două, Penny. 
Băieţilor le plac ochii albaştri şi părul blond. 

— Aşa am crezut și eu, până când Rob mi-a zis că-s o majoretă 
fără minte. 

A râs trist şi a cercetat cu subinţeles chipul Abrei în timp ce i-a zis: 

— Ştii, Kent şi Rob sunt prieteni foarte buni. Kent e un băiat de 
treabă şi încă drăguţ, chiar dacă Dylan i-a spart nasul. 

Stânjenită, Abra şi-a încleştat mâinile în poală. 

— Ai auzit ce s-a întâmplat? 

— Toți au auzit, când s-a întors acasă la Crăciunul acela. A trebuit 
să-i spargă iarăşi nasul ca să i-l pună bine la loc. Şi acum îl are puțin 
într-o parte. Dar spune că astfel fața lui are mai mult caracter. Ai vrea 
să-l vezi? 

— Doar ca să-mi cer iertare de la el. 

— De ce? Nu tu i-ai spart nasul. Și cu siguranţă că nu te 
învinovăţeşte pe tine pentru asta. 

Penny a reluat, serioasă de data aceasta: 

— Toți s-au rugat pentru tine — mama, tata, pastorul Zeke, Mitzi, 
Ian Brubaker, Susan Wells, eu şi Rob, şi poate mulți alții. Chiar dacă 
eram așa de mulți cei care încercam să-L facem pe Dumnezeu să ne 
asculte, tot n-am crezut că te vei întoarce la Haven. Păreai atât de 
nefericită aici. 

Nici n-ar fi venit de una singură. 

— Joshua m-a adus. 

— Oh! 

Exclamația ei ascundea o mulțime de înțelesuri, deşi Abra nu 
reușea să le desluşească semnificațiile. Penny a zâmbit uşor: 

— El e singurul care a fost în stare să se facă ascultat de tine. 

— Nu întotdeauna. M-a avertizat în legătură cu Dylan, i-a zis 
Abra clătinând din cap, şi i-am spus nişte lucruri îngrozitoare. 

— Asta nu l-a împiedicat să te caute. 

Penny s-a întins în față şi a apucat ferm mâna Abrei: 

— Mă bucur că te-ai întors. Ai de gând să rămâi? Avem atâtea 
de povestit! Vreau să-mi spui cum a fost la Hollywood! Te-am văzut 
într-o fotografie cu Elvis Presley! 

Chiar dacă era căsătorită şi pe punctul de a deveni mamă, în unele 
privințe Penny era încă o fetiță. 

Penny a rămas la părinții ei toată ziua şi Abra i-a spus numai 
adevărul. Uneori i-a fost greu s-o facă şi i-a ruinat iluziile despre 
viața la Hollywood printre vedetele de cinema. Rob a venit şi el după 
serviciu și a sărutat-o pe Abra cast pe obraz. 

Priscilla a intrat şi a ieşit din bucătărie toată după-amiaza. Când a 
anunțat că mâncarea e pregătită, toți s-au așezat la masă şi Peter le-a 
prins de mână pe Abra şi pe Penny, iar Priscilla a luat cealaltă mână a 
Abrei. Peter s-a uitat la Priscilla cu ochii umeziți de lacrimi şi i-a zis 
cu o voce sugrumată de emoție: 

— Este pentru prima dată după mulți ani când toată familia 
noastră-i adunată la un loc. Slavă Domnului. 

Abra şi-a plecat capul când Peter a rostit rugăciunea de mulțumire. 

Teama mocnită din ea s-a mai liniştit puțin. Cu toții o primiseră 
foarte bine. Era o fiică, o soră şi o prietenă. Însă cu oricâtă căldură ar 
fi înconjurat-o, încă nu se simțea acasă. 

Abra și Penny au strâns masa şi au continuat să vorbească între ele 
cu voce scăzută. Atunci s-a auzit soneria de la ușă, dar nu i-au acordat 
atenție până când Priscilla a strigat-o pe Abra. 

Joshua aştepta în holul de la intrare. 

— Amvenit doar ca să-ți aduc geanta de voiaj, a spus înmânându-i-o. 

Abra i-a luat-o din mână și l-a întrebat: 

— Nu vrei să intri? 

— Ai nevoie să petreci puţin timp cu familia ta, i-a răspuns el și 
a ieșit pe terasă. 

Abra a lăsat geanta jos şi l-a urmat. 

— Nu se supără dacă rămâi. 

— Altă dată. 

Abra a coborât treptele împreună cu el. 

— Își mulțumesc că m-ai adus acasă. 

— Cu plăcere, i-a răspuns Joshua pornind spre poartă. 

L-ar fi urmat, dar a oprit-o închizând şi încuind poarta după el. 
Abra s-a simțit cuprinsă de un dor intens. Căldura din ochii lui i-a 
pricinuit o senzație ciudată în trup. Joshua părea că studiază fiecare 
centimetru al chipului ei: 

— Te sun peste câteva zile. 

Abra a rămas lângă poartă până când Joshua a intrat în maşină și 
s-a îndepărtat pe stradă. 


Joshua a vrut să-i lase Abrei timp suficient ca să fie fiică şi soră 
înainte de a începe să bată la ușa ei. S-a dus să-l vadă pe Jack Wooding 
şi a fost angajat ca maistru pentru subdiviziunea din Quail Run. La 
sfârșitul celei de-a doua săptămâni, Joshua a ales o parcelă de pământ 
şi un plan pentru o casă stil fermă cu trei dormitoare și două băi în 
prima fază a construcției. A vorbit cu agentul de vânzări şi după aceea 
s-a dus la bancă. Cu un avans de douăzeci la sută, o slujbă cu normă 
întreagă și o listă de referințe, a primit asigurări că se va califica fără 
dificultate pentru un împrumut imobiliar. Câteva săptămâni mai 
târziu când a început construcția, şi-a propus să verifice periodic 
calitatea lucrării şi să intervină cu câteva îmbunătăţiri pe care le putea 
face singur în timpul liber. Termenul de finalizare a construcției era 
peste șase luni. 

Jack l-a chemat la o parte: 

— Am auzit că ai cumpărat parcela cea mai mare în prima fază. 

— Da. 


— E-o investiţie bună. 

Joshua a zâmbit şi i-a răspuns: 

— Da. 

Buzele lui Jack s-au curbat într-un zâmbet cu înțeles: 
— Te gândeşti să prinzi rădăcini, Joshua? 

— Cât mai adânc posibil, Jack. 

— Ai fost înnebunit după fata aia de când te cunosc. 
— Timpul potrivit este cel mai important lucru. 

— Dacă mă întrebi pe mine, ai așteptat destul. 


Abra fusese avertizată că Mitzi nu se simte bine, dar nu se gândea 
că o asistentă avea să-i deschidă ușa și că avea s-o găsească pe Mitzi 
fragilă şi ofilită într-un pat de spital amplasat în camera de zi. Dar 
ochii lui Mitzi scoteau încă scântei: 

— Ei, ei, iat-o pe hoinara noastră. Era şi vremea să te întorci acasă! 

A bătut cu palma pe pat lângă ea şi a îndemnat-o: 

— Şezi aici, ca să te pot vedea mai bine. 

— Mitzi. 

Atât a fost în stare Abra să spună. 

— Nu te mai uita așa la mine. Încă n-am murit. 

Mitzi i-a luat mâna și i-a mângâiat-o. 

— Toată nebunia asta a fost ideea Carlei. Şi bineînțeles, Hodge 
i-a făcut — ca întotdeauna — pe plac. Amândoi au vrut să mă interneze 
într-un sanatoriu, dar am spus că o vor putea face numai peste 
cadavrul meu. Așa că asta-i soluția de rezervă. 

S-a uitat în jur și i-a prezentat-o Abrei pe Frieda King. 

— Hodge a angajat-o, a zâmbit Mitzi. Sunt sigură că a ştiut 
dinainte că se pricepe de minune să-ți vâre pilulele pe gât. 

— ar tu eşti cea mai arțăgoasă pacientă din câte am avut, a zis 
Frieda trăgându-i Abrei cu ochiul. Mitzi s-a încruntat la ea: 

— Vrei să mă ridici ca să nu zac aici ca o mortăciune? 

Frieda a râs. Cele două s-au cicălit una pe cealaltă în timp ce 
Frieda a apucat mânerul de la capătul patului și a tras; Mitzi a ridicat 
o mână când a ajuns în poziție de şezând. 

— Ajunge atât, asta dacă nu vrei să-mi ating degetele de la picioare 
şi să-mi sărut genunchii. 

— Nu mă ispiti, i-a răspuns Frieda și s-a îndreptat spre bucătărie. 
Mă duc să-ți pregătesc un ceai şi musafirei noastre niște cacao. 

Mitzi a privit-o pe Abra cu asprime: 

— Aşadar, ţi-ai luat tălpăşița cu Romeo şi ai sfârşit cu Regele 
Lear. Când Abra a coborât bărbia, Mitzi i-a ridicat-o şi a privit-o cu 
tandreţe: 

— Nu te îngrijora, micuţo. N-am de gând să te cert pentru asta. 
Cred că te-ai certat deja singură de multe ori. Nu vreau să-mi pierd 
timpul cu aşa ceva. 

Apoi a prins-o ferm pe Abra şi i-a zis: 

— Azi e-o nouă zi pregătită de Dumnezeu. Ce-ai de gând să faci 
cu ea? 

— Vreau să termin liceul, să-mi iau o slujbă și să refac punțile pe 
care le-am ars în urma mea. 

— Sunt mulți care vor să te ajute în privința asta. 

— Am descoperit deja. 

— Oh, fata se maturizează. 

Mitzi a început să tuşească; i-a dat drumul Abrei și o mână a 
dus-o la gură iar cu cealaltă i-a făcut semn spre o cutie cu şervețele. 
Abra a scos două sau trei şervețele şi i le-a întins, încurajând-o să 
elimine mucoasa din plămâni. A îmbrățişat-o pe Mitzi și a lovit-o 
uşor pe spate, apoi i-a luat șervețelele şi le-a aruncat în coșul de gunoi 
din colț. 

Mitzi, palidă şi slăbită, s-a lăsat iarăși pe spate. 

— Am avut pneumonie şi de atunci nu-mi mai revin. 

— E nevoie de timp pentru asta, Mitzi. 

Frieda a luat un stetoscop și a început să asculte pieptul lui Mitzi. 

— Auzi o inimă acolo? 

— Nu mai vorbi cât încerc s-o găsesc, a tachinat-o. Am găsit-o. 

— Acum că te-ai asigurat că-s vie, când e gata ceaiul? 

— Imediat. 

Era limpede că cele două femei se tachinaseră de multe ori înainte. 
Frieda a pus stetoscopul la loc, a luat un suport cu o coală de hârtie și 
un creion ataşat de el și a notat ceva. 

— Te faci din ce în ce mai bine, i-a zis ea și s-a întors în bucătărie. 

Abra s-a aşezat iarăși pe marginea patului: 

— Pari epuizată, Mitzi. 

— Tusea şi respirația nu scoate din mine numai flegma. 

Frieda le-a adus ceştile cu ceai și cu cacao și un platou cu prăjituri 
făcute de casă, apoi a plecat spunându-le că va sta o vreme în bucătărie 
ca să pregătească cina. 

— Încearcă să mă îndoape. 

— Foarte bine; te rog să mănânci. 

— Nu începe să mă cicăleşti și tu, i-a zis Mitzi luând o prăjitură. 
Ei bine, cum mai stai cu muzica? 

Abra a ridicat din umeri. 

— Cred c-am uitat tot ce m-ai învățat. 

— Mă îndoiesc de asta. Dar să vedem, i-a spus Mitzi făcându-i 
semn spre pian. Cântă-mi „Sus în cer“. 

— Pot să-mi termin întâi prăjitura şi cacaua? 

Asociase întotdeauna cântarea aceasta cu serviciul de înmormân- 
tare al Mariannei. 

— Dar grăbește-te. Nu întineresc, să ştii. 

Mitzi şi-a lins tacticos firimiturile de la prăjitură de pe degete și 
i-a zis: 

— Pregătesc o listă cu cântările care vreau să fie cântate la 
înmormântarea mea. 

Abra a înghițit cu greu îmbucătura din gură şi i-a zis: 

— Nu-i deloc nostim ce spui! 

Dar Mitzi i-a răspuns chicotind: 

— Dacă ţi-ai vedea fața! 

Dar din fericire nu ești aici pentru un casting. Acum treci pe 
scăunel. Au trecut cinci ani îndelungați de când nu te-am mai auzit 
cântând. 

Abra a pus cana la o parte şi s-a dus la pian. S-a aşezat pe scăunel 
şi şi-a trecut degetele reverențios pe clape. Şi-a făcut încălzirea cu 
gama muzicală, mişcându-și cu repeziciune mâinile dintr-o parte a 
claviaturii în cealaltă, după care a cântat acordurile. 

Apoi cântările i-au venit în minte unele după altele, „Măreţul har“, 
„Dragoste măreață, sfântă“, „Dumnezeu veșnic, nevăzut, singurul 

adevărat“, „Sfânt, sfânt, sfânt“, „Cântăm Numele lui Isus“. Una a dus 
la cealaltă cu tranziții imperceptibile între ele. Când ceasul lui Mitzi 
a bătut, Abra a ridicat mâinile de pe claviatură. 

— Am ştiut că nu le vei uita niciodată, micuțo. M-am bazat pe 
asta. 

Abra a închis capacul pianului, și-a trecut palma peste lemnul 
lăcuit şi i-a zis: 

— Versurile cântărilor mi-au venit în minte în cele mai ciudate 
împrejurări. 

— Probabil atunci când Dumnezeu a știut că ai nevoie de ele cel 
mai mult. Te-ai gândit vreodată să compui şi tu cântări? 

— Eu? a râs Abra. Nici n-aş şti de unde să încep. 

Mitzi a cercetat-o cu atenție: 

— Nu numai că arăţi diferit, dar chiar ești diferită. Prin degetele 
tale delicate se exprimă mai multe Abra. Ar trebui să improvizezi la 
pian şi să vezi ce iese. N-ai de unde să ştii ce se întâmplă până când 
nu pășeşti în credință. 

Abra s-a așezat pe marginea patului şi a întrebat-o: 

— Dar tu, Mitzi? Tu ai vreo compoziție originală ascunsă pe 
undeva? Ceva în care ţi-ai revărsat sufletul? 

Mitzi a luat mâna Abrei şi i-a zâmbit privind-o în ochi: 

— Te am numai pe tine, scumpo. Numai pe tine. 


Joshua a dat telefon şi a invitat-o pe Abra la cină. Când a oprit 
mașina în fața casei, ea a ieșit pe uşă îmbrăcată într-o frumoasă 
rochie de vară; părul ei avea acum reflexe maronii, nu mai era negru 
ca abanosul, şi o tunsoare îngrijită îi încadra fața. Joshua a ieșit din 
maşină, dar Abra a coborât treptele și a ieşit pe poartă înainte ca el să 
fi ajuns pe trotuar. 

— Aşteaptă puțin! 

— De ce? a întrebat ea deschizând portiera şi așezându-se pe 
scaunul pasagerului. 


Iritat, Joshua a ocolit maşina și a urcat la rândul lui în mașină. 

— Data viitoare să aştepţi până sun la ușă. 

— De ce? 

— Fiindcă aşa se poartă o doamnă și fiindcă vreau să te ajut să urci 
în caleaşca mea ca un adevărat domn. 

Abra a râs și i-a zis: 

— Oh, lasă asta și porneşte maşina, Joshua. Abia aştept să ajungem 
la Bessie. 

Joshua a întors cheia în contact, dar motorul torcea deja. 

— Eu mă gândisem să te duc la noul restaurant de pe... 

— Oh nu, te rog. N-am mai mâncat de secole hamburger, cartofi 
prăjiți şi shake ca lumea. 

Asta însemna că planurile lui privind o cină intimă într-un 
restaurant drăguţ s-au dus pe apa sâmbetei. Joshua spera că acesta nu 
era un indiciu că Abra se aştepta ca el să se întoarcă la vechea relație 
de amiciţie dintre ei. El voia o relație mai mult decât platonică. 

Bessie a strălucit de bucurie când ei au intrat pe uşă: 

— Măi, măi, e-o adevărată plăcere să se uite omul la voi! Susan! 
Hai să vezi cine-a venit! 

I-a aşezat la o masă de lângă tejghea, după care i-a întrebat cu 
mâinile în șolduri: 

— Vreţi să vă aduc lista cu meniul, sau vă servesc ca de obicei? 

Abra i-a zâmbit: 

— Eu n-am nevoie de meniu. 

Joshua a ridicat din umăr, înfrânt. 

După ce Bessie i-a lăsat singuri, Abra s-a încruntat ușor. 

— Mă bucur că m-ai sunat. A trecut ceva vreme de când nu te-am 
mai văzut. 

El ar fi putut să-i spună exact câte zile și câte ore au trecut. 

— Te-ai temut c-am uitat de tine? 

— Cum nu te-am văzut la biserică, m-am gândit că poate te-ai 
răzgândit şi te-ai întors în sudul Californiei. 

Nicio şansă să se întâmple una ca asta acum, când ea era iarăși în 
Haven. 

— Nu m-ai văzut fiindcă familia ta vine la serviciul al doilea, iar 
eu particip la primul. 

— Oh, așa deci! 

Joshua a provocat-o, zâmbindu-i: 

— Să văd dacă ai curajul s-o spui. 

— Ce să spun? 

— Că ţi-a fost dor de mine. 

Abra a râs uşor şi i-a zis: 

— Ei bine, mi-a fost dor de tine. 

Joshua s-a uitat lung la ea. A lăsat ca privirea lui să se plimbe liber 
peste fața ei şi să se oprească asupra buzelor şi gâtului său. Abra a 
înghițit încurcată, atunci el şi-a ridicat ochii şi s-au uitat țintă în ochii 
fetei şi a văzut cum i se dilată pupilele. Obrajii Abrei s-au împurpurat 
şi ea a desfăcut uşor buzele. Părea că îi înţelege foarte bine intențiile, 
dar era nesigură. Atunci Joshua i-a zâmbit și i-a spus: 

— Părul tău arată mai bine acum. 

Pris — mama m-a dus la coafor ca să repare dezastrul. Va trebui să 
mai treacă ceva timp până când va fi iarăși roșu, dar cel puţin încep să 
seamăn mai mult cu „mine“, a adăugat ea ridicând din umeri. 

Lui Joshua nu i-a scăpat referirea la Priscilla, dar nu a vrut să facă 
mare caz de asta. 

— Ce-ai mai făcut în ultima vreme? 

— Peter mă va pregăti ca să-mi iau testul la școală și Dorothea 
Endicott m-a angajat cu jumătate de normă. Voi începe să lucrez de 
luni, douăzeci de ore pe săptămână. Dar tu? 

— Eu mi-am reprimit slujba la Jack Wooding. A format o nouă 
echipă pentru nord-estul orașului. După ce vom termina casele, am 
să te duc să le vezi. 

Nu i-a zis nimic despre parcela cumpărată de el şi când v-a fi gata 
casa lui. 

— Mi-ar plăcea să le văd. 

— Cum te înţelegi cu Penny? 

— Am petrecut mult timp împreună. Vine în fiecare dimineață la 
noi. Copilul trebuie să se nască din clipă în clipă. Aseară Penny şi Rob 
s-au certat pentru numele copilului. Paul sau Patrick dacă e băiat, şi 
Pauline sau Paige dacă e fată. 

Abra a zâmbit şi a adăugat: 

— În orice caz, vor fi patru P în familie. 

— Şi un A,i-a amintit el. 

Abra a râs şi i-a răspuns: 

— Aş putea oricând să-mi schimb numele în Pandora. 

Dar expresia feței i-a devenit serioasă când i-a spus: 

— Am fost la Mitzi. 

Şi el îi făcuse o vizită. 

— Mi-a zis că ai început să cânți iarăși la pian. 

— Vrea să lucrez cu lan Brubaker. Crede că ar trebui să încerc să 
compun şi eu. Nu ştiu ce să zic. Acum îmi doresc să mă fi întors mai 
repede acasă. Am pierdut mult timp prețios. 

A văzut licărul de emoție din ochii Abrei, care a dispărut repede, 
dar imediat după aceea a apărut iarăși. 

— A fost nevoie să înveți niște lecţii, Abra. 

— Oh Joshua, mi-aş dori să nu fi ştiut niciodată unele lucruri. 

S-a forțat să zâmbească atunci când Bessie le-a adus hamburgerii 
şi cartofii prăjiți. 

Susan le-a adus shake-urile și i-a zis Abrei: 

— Mă bucur că te-ai întors acasă, Abra. 

Abra i-a răspuns că și ea se bucură să fie acasă, dar Joshua a 
observat că ea nu a menționat Havenul ca fiind casa ei. Susan și-a 
mutat privirea dinspre Abra spre Joshua şi i-a spus: 

— Mă bucur să te văd şi pe tine, Joshua. 

Susan i-a lăsat singuri, dar s-a uitat în direcția lor de mai multe 
ori. 

Abra a luat hamburgerul și a muşcat din el. Suspinul ei de plăcere 
a accelerat pulsul lui Joshua. A urmărit-o cum mestecă, înghite şi 
soarbe din shake-ul de ciocolată. Fata şi-a dat ochii peste cap şi i-a 
spus: 

— Mă simt ca în cer. 

Apoi s-a uitat la farfuria lui şi l-a întrebat: 

— Tu nu mănânci? 

— Mă distrez prea tare urmărindu-te cum mănânci tu. 

— Franklin nu mă lăsa să mănânc hamburgeri sau cartofi prăjiți. 
Ori să consum băuturi acidulate. 

A mai luat o mușcătură, savurând în mod evident mâncarea. 

— Spunea că dăunează pielii și că au prea multe calorii. 

Abra s-a relaxat și a vorbit fără încetare, astfel încât Joshua a ajuns 

să-şi facă o idee despre viața ei în apartamentul de lux cu un bărbat 
care îi controla fiecare aspect al vieții. 

— N-ar trebui să-ți spun toate astea. 

— De ce nu? 

— Fiindcă te supără. 

Totuşi, Joshua se străduise din răsputeri să-și ascundă mâhnirea. 

— Nimic din ce-mi spui nu poate să-mi schimbe sentimentele 
față de tine, Abra. 

Deocamdată ajungea să-i spună doar atât, deşi ştia că nu era nici 
pe departe suficient. 

Au mâncat pe îndelete hamburgerii, apoi s-au aşezat pe o bancă 
în piaţa oraşului. Abra îi împărtășise deja faptele; acum îi împărtășea 
sentimentele ei. El citea însă şi printre rânduri, auzea lucruri pe care 
ea nici măcar nu-și dădea seama că le spune. Durerea ei a început 
într-o vreme îndepărtată, când era prea mică să înțeleagă sau chiar 
să-și amintească clar cele întâmplate. Era necesar ca Abra să aibă o 
discuţie cu tatăl lui. 

Ceasul din turn a început să bată. Atunci Abra s-a întors spre el 
Și a zis: 

— E miezul nopții! Am trăncănit fără oprire şi tu abia ai reușit să 
scoţi câteva cuvinte. 

— Te-am ascultat, i-a răspuns și brațul lui s-a odihnit pe spătarul 
băncii, în spatele ei. Ştii, dacă mai rămânem puțin aici, vom putea 
să luăm micul dejun la Bessie. Nu ai o oră fixă la care trebuie să fii 
acasă? 

— Peter — vreau să spun, tata — știe că sunt cu tine. Nu s-ar 
îngrijora nici dacă am rămâne toată noaptea. 

— Mă bucur să ştiu că are încredere în mine. 

Abra s-a tras mai aproape de el şi și-a odihnit capul pe umărul lui. 

— Mulţumesc că m-ai ascultat, Joshua. 

Apoi s-a ridicat brusc şi l-a întrebat: 

— La ce oră trebuie să fii la lucru mâine dimineață? 

— La şapte! 

— Oh, îmi pare rău. 

S-a ridicat, l-a prins de mână și l-a tras în sus: 

— Trebuie să mergi acasă şi să te culci. 


749 


FRANCINE RIVERS 


— Numai dacă ieşim în oraș şi mâine seară și mă lași pe mine să 
aleg locul. 

— Fie, dacă așa vrei tu. 

— La Agua Dulce a fost doar începutul, i-a zis Joshua luând-o de 
mână. Mai avem multe de vorbit. 


lan Brubaker a spus că locul cel mai bun pentru lecţiile Abrei era 
Biserica Comunitară din Haven, fiindcă membrii acesteia deciseseră 
în unanimitate să investească într-un pian nou. Prin relațiile lui lan, 
reuşiseră să achiziționeze un pian de concert Steinway la un preț 
foarte bun. Şi nimeni n-a obiectat când Ian i-a cerut pastorului Zeke 
şi comitetului permisiunea să folosească pianul pentru lecţiile Abrei. 

lan s-a dovedit la fel de strict ca întotdeauna, un profesor 
exigent care îi amintea în unele privințe de Franklin. Franklin fusese 
un perfecționist și îi vârâse în cap replicile până când acestea se 
amestecaseră cu realitatea. Înainte s-o cunoască pe ea, Franklin fusese 
pierdut, şi făcuse din Lena Scott centrul vieții lui. Jar eu l-am distrus, 
Doamne. Nu pot să spun că n-am ştiut ce fac. 

Se descurcase bine până azi. Dar acum nu se putea concentra, 
bâjbâia după note, și când nu le găsea începea mereu de la capăt. 
Frustrată, şi-a ridicat mâinile de pe claviatură, stăpânindu-se cu greu 
să lovească clapele cu pumnii. Nu era vina pianului că ea nu se putea 
concentra. 

Ian i-a pus mâna ferm pe umăr. 

— Ajunge pentru azi. Va dura puțin până recuperezi ce-ai uitat. 
Ne vedem duminică. 

Abra și-a adunat partiturile şi în loc să meargă acasă, a intrat în 
biroul bisericii, unde Irene Farley a salutat-o şi a îmbrăţişat-o înainte 
să îşi vâre nasul în biroul pastorului Zeke. 

— Intră. Eu trebuie să plec puțin. 

Pastorul Zeke s-a ridicat de la birou și a îmbrățişat-o. Şi-a frecat 
blând bărbia de creștetul ei înainte să-i dea drumul și să-i facă semn 
să se aşeze pe un scaun, în timp ce el s-a aşezat pe scaunul din faţa ei. 

— Aveam de gând să intru în sala bisericii ca să te ascult cântând. 
Ai terminat deja lecţia? 

— Da, şi mă bucur că n-aţi venit să mă ascultați. N-am fost în stare 
să cânt nimic fără să fac o mie de greşeli, i-a răspuns ea muşcându-şi 
buza de jos. 

— Te frământă ceva? 

O frământa, într-adevăr, ceva de foarte multă vreme, o rană care 
nu se vindecase niciodată. 

— Trebuie să vă întreb ceva. 

— Poţi să mă întrebi orice. 

Abra a avut senzația ciudată că el ştie deja ce vrea să-l întrebe. Dar 
chiar şi acum, când a venit clipa, nu era sigură că va putea să scoată 
cuvintele din inima ei îndurerată şi din gâtul ei înțepenit. 

— Şi vă rog să-mi spuneți adevărul de data asta, l-a implorat ea. 

După ce a rostit aceste cuvinte, a văzut că în ochii lui a apărut o 
licărire de durere. 

— Întotdeauna ţi-am spus adevărul, Abra. 

Chiar i-l spusese? Poate că el nici măcar nu-și dăduse seama că i-l 
ascunde. Şi-a ridicat capul şi s-a uitat în ochii lui: 

— M-aţi învinovățit pe mine pentru moartea mamei Marianne? 

El a privit-o surprins, apoi îndurerat. 

— Nu-mi răspundeți înainte să reflectaţi serios la întrebarea mea. 
Vă rog. 

Pastorul Zeke s-a lăsat pe spătarul scaunului și a închis ochii. A 
rămas în poziția aceea atât de multă vreme, încât Abra s-a întrebat 
dacă nu cumva ar trebui să plece. Era pe punctul să se ridice când el a 
oftat încet şi i-a răspuns trist. 

— Nu în mod conştient. 

Apoi i-a spus uitându-se ochii ei, fără să-i ascundă nimic: 

— Îmi dau seama cum de ai ajuns să crezi asta. Am fost aşa de 
prins în durerea mea încât mi-a fost greu să mă mai gândesc la nevoile 
altcuiva. 

S-a aplecat înainte cu mâinile strâns împreunate între genunchi şi 
ochii ațintiți asupra ei: 

— Cea mai mare încercare a vieții mele a avut de-a face cu tine. 
N-am vrut să te dau. Dar Dumnezeu mi-a arătat clar că asta-i voia 

Lui. Eram căutat şi chemat la orice oră din zi şi din noapte, iar Joshua 
era și el încă mic. Nu puteam să-i încredințez lui responsabilitatea de 
a te îngriji. Mai respinsesem o dată planul lui Dumnezeu, și apoi a 
trebuit să văd consecințele. 

— Ați încercat să-mi explicați asta. 

— Da, dar ce poate să înțeleagă un copil de cinci ani? i-a zis cu 
ochi strălucitori. Știu că ţi-am provocat suferință, dar mai am ceva 
să-ți mărturisesc, Abra. 

Cu mâinile încleștate în poală, Abra a aşteptat ca el să vorbească 
mai departe. 

— Când te-am găsit şi te-am salvat, te-am iubit ca și cum ai fi 
fost carne din carnea mea și sânge din sângele meu. Marianne n-a 
fost singura care a vrut să te aducă acasă ca pe un membru al familiei 
noastre. Dar am știut că nu era bine să facem asta. Marianne suferea 
de febră reumatică încă din copilărie şi inima ei era slăbită. Naşterea 
lui Joshua i-a înrăutățit starea sănătății şi doctorul ne-a prevenit că 
n-ar trebui să mai aibă copii. Însă ea își dorise dintotdeauna o fetiţă. 
Tu ai fost răspunsul la rugăciunile ei şi un dar neaşteptat pentru mine. 

Pastorul Zeke s-a lăsat încet pe spate, arătând obosit: 

— Dacă aş fi fost mai hotărât — sau mai puțin egoist — aș fi rămas 
ferm pe poziție. Amândoi cunoşteam riscul, dar am vrut ca ea să fie 
fericită. De atunci, mi-am dorit de multe ori să te fi dat de la început 
lui Peter și Priscillei. 

— Cum adică, de la început? 

Peter şi Priscilla au venit la spital imediat după ce te-am găsit și 
au vrut să te adopte. Dar eu n-am avut inima sau curajul să te iau din 
brațele Mariannei. 

— M-au vrut şi ei? 

— Oh da, încă de la început, Abra. Nu m-am gândit la posibilele 
consecințe ale deciziei mele până când Marianne a murit și m-am 
confruntat cu adevărul. Nu puteam să te îngrijesc singur. Și nu aveam 
bani ca să angajez pe cineva să aibă grijă de tine. lar eu eram mai tot 
timpul plecat. Tu aveai doar cinci ani şi plângeai după singura mamă 
pe care o cunoscuseși, și eu nu puteam să fiu alături de tine. Peter și 
Priscilla m-au ajutat foarte mult după moartea Mariannei — Penny te 
iubea deja ca o soră — și ştiam bine ce vrea Dumnezeu. Vedeam că tu 

nu înțelegeai, am auzit că te retrăgeai tot mai mult în tine, că nu mai 
erai copilul care fuseseşi până atunci. Am încercat să-ți ușurez situația 
venind cât mai des cu putință să te văd. Am sperat că te vei obișnui 
cu ei. Dar în cele din urmă Peter a fost nevoit să-mi ceară să stau 
departe, fiindcă vizitele mele îți făceau mai mult rău. 

I-a zâmbit trist și a continuat: 

— Cum ai fi putut să te ataşezi de ei, dacă eu eram tot timpul 
prin preajmă? Am înțeles că mă purtam într-un mod egoist şi m-am 
retras. 

Fragmentele disparate ale trecutului au început să se aranjeze în 
tabloul de ansamblu. 

— De aia ne-am dus la altă biserică. 

— Da. Cu toții am fost de acord că aşa-i cel mai bine. 

Pastorul Zeke a clătinat din cap, cu o expresie de regret pe chip: 

— Sau cel puțin așa am sperat. Prezența ta acolo a ajutat-o pe Penny 
să fie mai sociabilă, dar tu te-ai închis tot mai mult în tine. Fiecare 
schimbare părea să cauzeze mai degrabă rău decât bine. Încercai din 
răsputeri să fii perfectă, să le faci tuturor pe plac. M-a durut foarte 
tare să te văd așa. M-am simțit complet neajutorat. Singurul lucru pe 
care îl puteam face era să mă rog. N-a fost zi în viața mea când nu 
m-am rugat pentru tine; nu o dată, ci de mai multe ori. 

Abra a simțit cum pumnul strâns al inimii ei se deschide spre el. 

— V-am văzut la poartă noapte de noapte. Îmi doream să sunați 
la ușă și să mă duceți acasă. 

Ochii lui s-au umplut de lacrimi: 

— Erai acasă, Abra. Eşti acasă. 

A întins mâinile spre ea, cu palmele în sus. 

— Te rog să mă ierți. 

Abra şi-a pus mâinile în mâinile lui: 

— Cum m-aţi iertat dumneavoastră pe mine, aşa vă iert și eu pe 
dumneavoastră. 

Şi-a amintit cât de mult o plânsese pastorul Zeke pe Marianne şi 
a înțeles că, în anii care au urmat, răceala ei îl duruse mai mult. 

— Este adevărat că Marianne ar fi trăit mai mult dacă nu aș fi 
intrat eu în viața dumneavoastră? 

— Nu. Aşa am crezut și eu, şi m-am învinovățit pentru asta până 

când Dumnezeu mi-a amintit că El ne cunoaşte până și perii din 
cap. El ştie câte zile ne-a rezervat fiecăruia. Cei cinci ani pe care i-ai 
petrecut cu noi au fost o bucurie pentru Marianne. Și pentru mine 
la fel, i-a zis el sărutându-i mâna dreaptă. Și pentru Joshua la fel, a 
adăugat sărutându-i mâna stângă. 

Când a ridicat capul, chipul lui era luminat de un zâmbet plin de 
speranță: 

— Dumnezeu ține viitorul nostru în mâinile Lui. 

Apoi i-a împreunat mâinile între mâinile sale și a întrebat-o: 

— Mai ai și alte întrebări? 

Acum Abra putea să respire iarăşi. 

— Probabil, dar în clipa asta nu-mi vine nici una în minte. 

Când pastorul Zeke i-a dat drumul, ea a rămas nemișcată și a 
oftat adânc. 

— Mulţumesc. 

— Eşti binevenită oricând. 

Şi-a trecut brațul după umerii ei şi a condus-o spre ieşire: 

— Ușa mea îţi este întotdeauna deschisă. 

Abra s-a întors spre el, s-a ridicat pe vârfuri și l-a sărutat pe obraz: 

— Te iubesc, tati. 

— Nu te-am mai auzit spunând asta de multă, multă vreme, i-a zis 
el și ochii i s-au umezit de lacrimi. Şi eu te iubesc. 

Abra a deschis ușa și aproape că s-a ciocnit de Susan Wells, care a 
făcut brusc un pas în spate, cu ochii larg deschişi din cauza surprizei. 
A bâiguit repede o scuză și, tulburată, și-a mutat privirea dinspre 
Abra spre pastorul Zeke și a roșit. 

Abra a ridicat uşor din sprâncene ca răspuns la scuza lui Susan, 
a ocolit-o şi a ieșit pe ușă afară. Susan arăta nu doar surprinsă, ci și 
vinovată. Abra și-a văzut de drum cu un zâmbet fluturându-i pe buze. 

Deci de asta mersese pastorul Zeke așa des la Cafeneaua lui Bessie 
de-a lungul anilor! 

Pastorul Zeke şi Susan. Acum, că se gândea mai bine, își dădea 
seama că ar forma un cuplu drăguţ. 

pe o bancă în parc, bucurându-se de pacea primăverii, sub 

razele blânde care străpungeau pomii înalți. Și-a ridicat 
fața pentru a-i fi mângâiată de căldura soarelui. Apoi s-a ridicat, a trecut 
pe lângă estradă şi a traversat strada spre Cafeneaua lui Bessie. Uncori 
pastorul Zeke lua masa aici și poate va avea ocazia să stea puțin de 
vorbă cu el. Nu-l mai văzuse pe Joshua de câteva zile și îi era dor de cl. 
Îi spusese că are de lucru pe șanticz, dar nu-i precizase ce anume făcea. 

Susan și-a ridicat privirea când a intrat şi a fost surprinsă s-o vadă: 

— Mă bucur să te văd, Abra. 

— Şi eu pe tine, i-a răspuns Abra, oprindu-se la tejghea în loc să 
se așeze la o masă. Încă se întreba dacă exista ceva între ospătăriță și 
pastorul Zeke. Marianne plecase la Domnul de multă vreme, iar Susan 
era o femeie drăguță, deși fusese întotdeauna oarecum enigmatică. 

Susan i-a zâmbit cald și a întrebat-o: 

— Ce să-ți aduc? 

— Cred că de data asta voi trăi periculos şi voi comanda un roo/ 
beer” cu înghețată. 


* Root beer este o băutură nealcoolică, adesea carbogazoasă, aromată cu 
sirop din extract de rădăcini, ramuri şi scoarță de copac. 

— De obicei vii aici cu Joshua, i-a zis Susan peste umăr în timp ce 
punea înghețata de vanilie într-un pahar înalt. 

— El e prietenul meu cel mai bun. 

Susan a tras de un mâner şi sucul de rooz beer a curs peste înghețată. 
Apoi a introdus un pai în băutură și a aşezat paharul pe tejghea în 
fața Abrei. 

— Joshua-i un băiat deosebit. 

— Da, aşa este. 

— Te iubește, să știi. 

— Ştiu. 

— Nu, nu cred că știi. V-am urmărit împreună în anii de când 
sunt aici. S-a schimbat mult de când s-a întors din Coreea. 

— Ce vrei să spui? 

— Că e îndrăgostit de tine. Asta vreau să spun. Toată lumea din 
oraş ştie asta, în afară de tine. 

Abra s-a uitat la ea cu gura căscată. Uneori și-a pus și ea această 
întrebare, dar Joshua se purtase întotdeauna la fel de curtenitor cu ea. 

— Lumea nu ştie chiar totul. 

Dar se părea că Susan considera de datoria ei să nu se lase. 

— Mi-am dat seama de asta după felul cum se uită la tine atunci 
când tu nu îl observi, dar şi tu te uiţi tu la el într-un anume fel. Şi tu 
îl iubeşti, Abra. Ce-ai de gând să faci în privința asta? 

Abra a simțit cum obrajii îi iau foc. Nu mai discutase niciodată cu 
Susan despre asemenea lucruri — de fapt, nu discutase cu ea despre 
nimic — şi nu era pregătită să spună altceva decât adevărul adevărat. 

— Merită pe cineva mai bun decât mine. 

— Dar el te vrea pe fine. 

Cineva a intrat şi s-a așezat la o masă. Susan a pus mâinile pe 
tejghea și i-a şoptit Abrei cu o expresie aproape rugătoare: 

— Asta-i șansa ta pentru dragostea adevărată, Abra. Apuc-o! 
Ține-te strâns de ea! Nu toate suntem la fel de norocoase. 

În drum spre casă, Abra a auzit huruitul familiar al mașinii lui 
Joshua. Inima i-a tresăltat, și tot ce-i spusese Susan a început să-i urle 
ca o trompetă în ureche. S-a întors spre el, a zâmbit și a ridicat în sus 
degetul mare de la mână. 

Joshua a oprit la curbă şi i-a deschis portiera. 

— Cum aş putea să trec pe lângă o fată aşa frumoasă? i-a zis și a 
cercetat-o atent în timp ce ea s-a aşezat în scaunul pasagerului. 

Pulsul Abrei a început să se întețească. Mirosul de transpirație 
specific unui bărbat sănătos umplea întreaga maşină. 

Abra a inspirat adânc în timp ce la radio Elvis Presley cânta „O 
noapte“. „Prea multă vreme m-am simțit singur fără tine.“ | se părea 
ciudat că îl întâlnise odată pe băiatul acela care dobândise atâta faimă 
şi bogăție. Abra s-a întrebat dacă el a reuşit să găsească ceea ce căuta 
în acea strălucire care pentru ea se dovedise lipsită de conținut. 

Joshua a băgat mașina în viteză: 

— Aveam de gând să trec pe la tine după ce fac un duș. Casele 
sunt gata. Vrei să le vezi? 

Un alt loc o chema de multă vreme, dar până atunci nu voise să 
cedeze chemării sale. 

— Am putea să mergem la Riverfront Park întâi? 

Joshua s-a uitat la ea surprins: 

— Sigur. Te las acasă, mă duc să mă schimb şi te iau peste... 

— Vreau să mergem acum, Joshua, dacă nu te superi. 

Dacă nu mergea acum, va găsi tot alte și alte scuze ca să nu mai 
meargă niciodată. 

— Bine, a zis el, a întors maşina pe Maple Avenue şi a pornit spre 
pod. 

— Ce se întâmplă? 

— Nu ştiu. 

Abra a deschis geamul când Joshua a ajuns la pod. S-a aplecat în 
față şi şi-a întins gâtul ca să vadă apa albastră curgând clară și liniştită 
sub ei. Era încă prea devreme pentru vizitatorii de vară. În parcare nu 
se vedea nici o rulotă, și nici copii alergând pe maluri. Abra a ascultat 
în tăcere hurducăitul roților pe pod. Apoi Joshua a încetinit, a luat 
curba spre Riverfront Park și a parcat cu fața spre râu. 

— Ei bine, am ajuns. Şi acum? 

— Vreau să mă plimb puțin singură. 

Abra a coborât din mașină și traversat dâmbul acoperit cu iarbă 
moale. Picioarele i s-au afundat în nisipul alb pe care orașul îl aducea 
în fiecare an ca să refacă „plaja“. S-a îndreptat spre pilonii de ciment 
care susțineau podul. 

Când s-a uitat în sus, a văzut podul întinzându-se deasupra capului. 
S-a dat un pas în spate ca să vadă balustrada. ÎI visase de nenumărate ori 
pe pastorul Zeke stând acolo și privind în jos la ea. Odată îi spusese 
că simțise un impuls special ca să vină la pod în dimineața aceea. 
Crezuse întotdeauna că Dumnezeu l-a trimis atunci acolo. 

De ce nu crezuse și ea asta? Da, mama ei a abandonat-o, dar 
Dumnezeu nu. Dumnezeu a pus-o în brațele lui Zeke şi ale Mariannei 
Freeman, și când Marianne s-a dus acasă la Domnul iar pastorul 
Zeke a avut responsabilități față de congregația lui cu oameni cu 
multe nevoi, Dumnezeu a plasat-o în siguranță într-o altă familie, cu 
un al doilea tată și o a doua mamă, ba chiar adăugase binecuvântarea 
suplimentară a unei surori. Când a fugit de acasă, Dumnezeu i-a 
purtat de grijă prin Murray şi Mary Ellen. lar când şi-a pierdut 
credința şi speranța, a condus-o în Agua Dulce și la Joshua. 

Abra s-a uitat în sus la pod — un înveliș protector, un loc de trecere, 
un drum spre casă — și s-a simțit copleșită de dragostea care i se oferea. 
Ai o șansă, Abra. Apuc-o. Ține-te strâns de ea. De ce vedea acum atât de 
clar ceea ce îi fusese ascuns atâta vreme? 

Iată că te-am săpat pe mâinile Mele, şi zidurile tale sunt totdeauna 
înaintea ochilor Mei! 

Abra s-a simțit renăscută și liberă, acceptând pe deplin ceea ce 
inima ei tânjise întotdeauna să creadă, dar nu putuse niciodată să 
înțeleagă. 

A râs bucuroasă: „Mă iubeşti pe mine, Doamne. În ciuda inimii 
mele încăpățânate şi răzvrătite.“ 

Când nu eram decât un plod fără chip, ochii Tăi mă vedeau. Chiar şi 
perii din cap, toți ifi sunt numărați. lată că te-am săpat pe mâinile Mele. 

Uitându-se la suspensoarele podului şi apoi iarăşi la viața ei, a 
înțeles adevărul. Şi, smerită, a început să fredoneze una din cântările 
preferate ale lui Mitzi: „Dragoste divină, sfântă, Ce adânc Te dăruieşti! 
Și din inima lui Isus, peste vremi aceeași eşti. “ 

S-a întors și l-a văzut pe Joshua stând nu departe de ea cu mâinile 
în buzunare, relaxat, uitându-se la ea şi așteptând-o răbdător. Inima 
ei a tresăltat şi s-a umplut de dragoste. Apoi i-a strigat: 

— Vreau să mă botez, Joshua? 

Pe fața lui s-a oglindit surpriza: 

— Sigur. Putem să vorbim cu tata despre asta. Unde ai vrea să te 
botezi, aici? 
Ce loc putea fi mai bun? 


— Da! 


Când s-au întors pentru a fi botezată, Abra a intrat în râu până la 
talie și curentul i-a tras ușor fusta la vale. 

Pastorul Zeke a urmat-o, i-a apucat mâinile Abrei și când a 
aplecat-o pe spate a zis: 

— Îngropată împreună cu Isus Cristos... 

Abra și-a ținut respirația când a intrat în apa rece şi curată. A 
deschis ochii și a văzut scânteierea curentului cristalin care curgea 
deasupra şi în jurul ei. 

— ...Şi înviată la o viață nouă. 

A susținut-o până când Abra a simțit iarăși pământul ferm sub picioare. 

Ştergându-și apa de pe față, Abra a început să râdă: 

— Oh, toată viața am fost o cerșetoare oarbă. Dar acum văd! 

— Abra! i-a rostit numele Joshua cu un glas ușor exaltat și cu ochi 
strălucitori, luându-i fața în palme. Abra! 

Apoi a sărutat-o, nu ca un frate sau un prieten, ci ca un bărbat 
îndrăgostit. 

„Asta-i șansa ta pentru dragostea adevărată, Abra. Apuc-o!“ 

Abra şi-a trecut brațele după talia lui Joshua și şi-a ridicat capul 
spre el. Când braţele lui au învăluit-o, s-a lipit strâns de el, iar când el 
a sărutat-o iarăși, l-a sărutat și ea. 

Joshua s-a tras puțin înapoi și a spus respirând sacadat şi cu ochii 
întunecați: 

— Ajunge. Continuăm după ce te căsătorești cu mine. Scuze, ştiu că-i 
cea mai oribilă cerere în căsătorie din istorie, a adăugat el cu o grimasă. 

— Din punctul meu de vedere, a fost destul de bună. Da! i-a zis 
Abra râzând şi plângând în același timp. Când? 

Râzând împreună cu ea, Joshua a ridicat-o în brațe. 

— Tată, ce-ai zice să începi sezonul nunților cu noi. 

În ziua nunții, Zeke s-a oprit s-o vadă pe Abra în drum spre biserică. 

— O chem acum. 

Priscilla s-a oprit la baza scării și a strigat. 

— Penny! Paige e flămândă şi eu nu pot s-o hrănesc. Abra, scumpo, 
pastorul Zeke te așteaptă jos. Vrea să vorbească ceva cu tine. 

Peter şi-a dat ochii peste cap exasperat şi l-a condus pe Zeke în 
camera de zi. 

— Mulţumesc lui Dumnezeu că avem numai două fiice. Nu cred 
că Priss ar supraviețui încă unei nunți. 

— Pastore Zeke! a zis Abra când a apărut într-un halat de baie 
roz şi pufos, în papuci de casă și cu părul pe bigudiuri. Îmi cer scuze 
că nu-s încă îmbrăcată. 

Zeke a îmbrățișat-o și a liniştit-o, șoptindu-i în ureche: 

— Nu-ţi face probleme. Arăți minunat, după care s-a tras puțin în 
spate și a scos o cutiuță din buzunarul de la haină. Uite aici ceva care 
să se potrivească evenimentului. 

Abra a deschis cutiuța şi a rămas fără grai: 

— L-aţi găsit!? 

S-a uitat la Zeke, iar durerea și sentimentul de vinovăţie de pe 
chipul ei l-au umplut cu o tandreţe irezistibilă: 

— La câteva zile după ce ai plecat. 

Lacrimile au șiroit pe obrajii Abrei când a atins cruciulița de aur 
a Mariannei: 

— Nu o merit. 

— Marianne a vrut s-o ai. Şi ea l-a purtat în ziua nunții noastre. 

Abra s-a apropiat de el şi şi-a plecat fruntea pe pieptul lui. 

— Mulţumesc. 


Inima Abrei a tresărit ca un iepure speriat când Joshua a ieșit de 
pe şosea şi a parcat în fața unei căsuțe cu etajul construit parțial sub 


460 


PODUL SPRE CASĂ 


forma unui far. Casa era înconjurată din ambele părți şi din spate 
de mai mulți chiparoși, iar la aproximativ o jumătate de kilometru 
distanță se vedea un cătun cu câteva lumini aprinse în ferestre. 
Valurile izbeau țărmul dincolo de şosea şi în aer plutea un miros sărat. 
Joshua a coborât şi a ocolit mașina ca să-i deschidă Abrei portiera, 
dar înainte s-o ajute să iasă, a scos o lanternă din torpedo. Noaptea 
era răcoroasă şi umedă. Vântul a suflat părul Abrei şi ea a început să 
tremure. 

Nunta lor întrecuse cele mai îndrăzneţe visuri ale ei. Părea că tot 
oraşul venise s-o vadă — chiar şi Mitzi, îmbrăcată în roşu şi cu capul 
înfăşurat într-o eşarfă colorată. Îşi arăta fără urmă de tăgadă vârsta 
înaintată şi starea fragilă a sănătății, dar încă mai știa cum să se poarte 
cu distincție. După ceremonie îi şoptise Abrei: 

— Mi-am promis că nu-mi voi da duhul până după nuntă. 

Priscilla și Rob, cu micuța Paige în brațe, şedeau în rândul din față 
lângă Susan. Precis că pastorul Zeke o plasase acolo. Dave Upton şi 
Penny stăteau în picioare lângă mire și mireasă, şi — desigur — pastorul 
Zeke îndeplinise ceremonialul. El amintise tuturor celor prezenți că 
actul căsătoriei a fost instituit de Dumnezeu în Grădina Edenului 
între primul bărbat şi prima femeie, că acesta a fost confirmat de prima 
minune a lui Isus la nunta din Cana și a declarat, inspirat de apostolul 
Pavel: „Când un bărbat şi o femeie se unesc în legătura căsătoriei, ei 
devin un singur trup și un singur duh. Soțiilor, supuneți-vă soților 
voştri ca Domnului. Soţilor, iubiți-vă soțiile aşa cum Cristos Isus a 
iubit biserica şi S-a dat pe Sine Însuşi pentru ea. Iubiţi-vă soțiile ca 
pe trupurile voastre. Repet, iubiți-vă soțiile ca pe voi înşivă; și soțiilor, 
respectați-vă soții ascultând de ei, lăudându-i şi onorându-i.“ 

Joshua nu-i spusese unde o duce în luna de miere. Îi ceruse doar să 
împacheteze o pereche de blugi și de teniși. Şi n-o lăsase nici să intre 
în casa pe care o construise pentru ei. Voia ca totul să fie o surpriză 
pentru ea. Dar Abra nu ştia dacă va mai putea suporta atâta emoție. 

Joshua a luat-o de mână, a descuiat uşa de la intrare şi a aprins 
lumina în interior. Camera de zi, mobilată simplu, emana o atmosferă 
plăcută şi confortabilă. Înainte ca ea să pășească înăuntru, Joshua a 
luat-o în braţe şi a trecut-o pragul. A sărutat-o şi apoi a lăsat-o jos. 

— Casă, dulce casă pentru următoarele şapte zile. 

Abra a simțit cum tensiunea creşte în ea când mâinile lui au 
alunecat pe spinarea ei şi i s-au oprit pe şolduri. S-a încruntat uşor 
înainte ca el să se îndepărteze puțin de ea. 

— La dormitor şi la baie se ajunge prin uşa aceea. Întrerupătoru-i 
pe dreapta. Eu aprind focul în şemineu şi după aceea ies să-ți aduc 
geamantanul. 

Totul fusese pregătit dinainte. Acum Joshua n-a mai avut altceva 
de făcut decât să aprindă chibritul. 

Stomacul Abrei s-a strâns din cauza tensiunii. 

O uşă deschisă lăsa să se vadă un rând de scări, dar ea a trecut 
prin micul dormitor ca să ajungă mai întâi în baie, întrebându-se de 
ce patul dublu avea pe el doar cearșaful. În baie a văzut mai multe 
prosoape curate, o vană cu picioare la care era ataşat şi un duș, şi o 
chiuvetă cu piedestal. În dulăpiorul cu oglindă a găsit o perie şi o 
pastă de dinți, un deodorant bărbătesc, cremă de ras și o lamă. Când 
s-a întors iarăși în dormitor, a observat o pereche de blugi Levi's și 
câteva cămăși atârnând în dulap. Apoi Abra a cercetat curioasă biroul 
cu dulăpior de lângă geam. Uşa de la intrare s-a deschis şi s-a închis 
iarăși. 

— Nu avem pături, Joshua. 

Înăuntru era rece şi Abrei a început să-i fie din ce în ce mai frig. 

Joshua a intrat în dormitor şi a așezat geamantanul pe dulăpior. 

— Nu vom dormi aici. 

Felul cum Joshua a spus aceste cuvinte a făcut ca pulsul Abrei să 
crească iarăşi. El s-a îndepărtat de dulăpior şi a zis: 

— Cineva a pus un coşuleț în mașină. Hai să vedem ce-i în el. 

Joshua a intrat în camera de zi, unde focul trosnea plăcut şi o 
lampă împrăştia o lumină aurie. 

— E coşulețul de picnic al Priscillei. 

Joshua l-a aşezat pe covor în fața şemineului. Abra a îngenuncheat 
şi ea, și a deschis coşulețul. A găsit înăuntru sandviciuri cu pui şi 
salată, struguri, brânză Brie, biscuiţi şi două lumânări cu suporturile 
lor. 

— Minunat. Tot ce ne trebuie pentru o cină romantică. 

Camera se încălzise între timp şi acum temperatura era 
confortabilă. Abra şi-a dat jos pantofii, s-a aşezat jos, simțind că-i era 

cald în costumașul ei verde, şi şi-a întins picioarele pe covor. Niciunul 
dintre ei nu mâncase mai mult de câteva aperitive şi îmbucăturile din 
tortul miresei pe care şi le dăduseră unul altuia. 

În ultimele trei luni Abra fusese atât de ocupată cu pregătirile 
pentru nuntă, cu vizitele la Mitzi, cu exersatul la pian sub călăuzirea 
lui lan Brubaker şi cu lucrul la magazinul Dorotheei în fiecare după- 
amiază timp de cinci zile pe săptămână, încât petrecuse mai puțin 
timp cu Joshua decât înainte să fi stabilit data nunții. 

Ieri, Penny o adusese pe micuța Paige la părinții ei impreună cu 
o oliță de noapte şi anunţase că are de gând să rămână peste noapte 
acolo. În timp ce se ocupa de copil, Penny îi povestise Abrei despre 
nunta şi despre luna ei de miere. Abra simțise o împunsătură de 
durere şi regret urmărind-o pe sora ei cum o alăptează pe Paige, 
acoperindu-se cuviincios. 

— Rob a ştiut mai multe decât mine, dar asta nu din cauză că 
avusese o experiență vastă înainte, ci fiindcă el și tatăl lui discutaseră 
în seara de dinaintea petrecerii burlacilor. 

Penny râse și continuase amuzată: 

— Rob mi-a zis că până atunci nu-l mai văzuse pe tatăl lui roşind 
şi l-a anunțat că știe deja cum stă treaba cu păsărelele și cu albinuțele. 

O pusese pe micuța Paige, adormită buştean și cu gurița 
mișcându-i-se încă în ritmul suptului, în poală şi îşi aranjase hainele, 
povestind în continuare: 

— Şi mama a discutat cu mine. 

O ridicase pe Paige pe umăr, dar când se uitase în direcția Abrei 
încetase să mai râdă: 

— Ce s-a întâmplat? 

Abra ridicase din umeri. 

— În cazul meu, cel puţin, mama va fi scutită de stânjeneala asta. 
Ştiu mai mult decât ar trebui despre realitățile vieții, a zis ea privind 
într-o parte în timp ce lacrimile îi curgeau pe obraz. Am stricat totul, 
Penny. Eu nu pot să-i ofer lui Joshua darul pe care i l-a oferit tu lui 
Rob. Eu nu sunt fecioară. Nu sunt inocentă. 

Penny o privise cu ochii plini de înțelegere: 

— Joshua nu te învinovățeşte pentru trecutul tău. De fapt, acesta 
te-a ajutat să devii ceea ce eşti acum. 

l-o întinse pe Paige, cauzându-i Abrei fără să-şi dea seama şi mai 
multă durere. 

— Uite, mătuşă Abra, ia-o pe nepoțica ta, și atingând genunchiul 
Abrei a continuat: Nu va fi aşa cum a fost cu Dylan sau cu bărbatul 
ăla care era destul de bătrân ca să-ți poată fi tată. Joshua este... ei 
bine, este Joshua. 

Abra strânse copilul în brațe, cercetându-i chipul dulce, și simțise 
o altă durere în suflet. Nu ştia dacă va mai putea avea copii după ceea 
ce făcuse. De ce i-ar mai da Dumnezeu copii? Joshua știa tot ce făcuse, 
dar ea nu discutase cu el problema copiilor, dându-i astfel posibilitatea 
să reflecteze la celălalt dar pe care s-ar putea să nu-l aibă niciodată. 

Joshua și-a trecut încheieturile degetelor peste obrazul ei, trezind-o 
cu o tresărire din reverie: 

— Acum suntem numai tu și eu, Abra. 

Ea a înțeles ce vrea să spună. Nu-/ läsa pe Dylan sau pe Franklin să 
intre în casa noastră. Nu-i invita în luna noastră de miere. Nici ea nu-i 
dorea aici mai mult decât el. Joshua o privea cu atâta tandreţe, încât 
s-a temut că-l va dezamăgi. Se temea că atunci când va sosi clipa, avea 
să devină rece. 

Da, era atrasă de el ca niciodată înainte, dar putea să se dea lui? Şi 
ce avea să însemne asta? Deja simţea tensiunea crescând în trupul ei 
şi frica supărătoare că nu era destul de bună pentru el. Simţea dorința 
instinctivă de a se proteja. 

Nute mai îngrijora. Încetează, încetează, încetează. Voia să-şi amintească 
sărutul din râu, nu miile de săruturi care-i aduseseră dezamăgire. 

Joshua nu era ca Dylan sau ca Franklin. Nici măcar n-o atinsese 
în ultimele trei luni. Când îl întrebase de ce, îi răspunsese că o dorea 
prea mult şi voia ca toate să se întâmple în mod cuviincios şi la 
vremea hotărâtă de Dumnezeu. Şi glumise despre multele duşuri reci 
pe care fusese nevoit să le facă. Seriozitatea lui în legătură cu puritatea 
dinaintea căsătorie o făcuse să deplângă faptul că ea nu putea să-i 
ofere puritate. Ea ispitise doi bărbați şi scosese ce era mai rău.din 
amândoi. Nu voise să-l ispitească şi pe Joshua. 

Înăuntru focul pârâia în şemineu şi afară valurile loveau țărmul. 

— Vrei să discutăm despre ceea ce te frământă? 

Joshua a urmărit expresiile schimbătoare de pe chipul Abrei şi a 

vrut s-o aducă iarăși în prezent şi lângă el. În săptămânile dinaintea 
nunții fusese mereu pusă pe gânduri, dar de data asta era altceva. 
Emoţiile lunii de miere? Şi el avea fluturi în stomac. Ar fi vrut să fie 
numai atât, dar o cunoștea prea bine pe Abra ca să ştie că nu e aşa. A 
îndepărtat o şuviță de păr de pe obrazul ei și i-a ascuns-o după ureche. 

— Asta-i o noapte pentru dragoste, Abra, nu pentru regrete. 

— Îmi pare rău. Mă străduiesc. 

I-a trecut brațul pe după umeri şi a legănat-o uşor, așa cum stătea 
lipită de el, apoi i-a sărutat părul. 

— Nu te strădui prea mult. Totul va fi bine între noi. 

Tatăl lui avea ani de experiență în consiliere și discutaseră deja 
împreună despre sentimentele ce aveau probabil s-o încerce pe Abra, 
având în vedere toate cele prin care trecuse. Ea fusese folosită şi 
abuzată, nu iubită. Era de înțeles de ce s-a închis și s-a retras în ea. 
Tatăl lui îi explicase ce ar trebui să însemne luna de miere pentru ei. 
Seara asta nu avea să se reducă la unirea lor sexuală; important era ca 
Joshua să găsească modalități de a-i arăta miresei lui că o iubea, că ea 
putea să se încreadă pe deplin în el şi că el avea s-o vindece, s-o ridice 
şi s-o iubească. 

Avea să fie o noapte de răbdare nu numai de pasiune — dacă va 
putea să-şi țină în frâu dorințele suficient de mult timp. A râs puțin 
în fața tatălui său când a trebuit să admită că-i va fi greu să facă asta, 
şi tată lui l-a sfătuit să-L aducă pe Dumnezeu în toate lucrurile şi să-l 
ceară Lui puterea de a se stăpâni. Joshua postise şi se rugase ca nevoile 
lui fizice să nu fie mai puternice decât dorința de a-i da Abrei timpul 
de care avea nevoie. Dar acum când inspira parfumul ei unic, simțea 
cum îl cuprinde o amețeală. 

O Doamne, pășesc pe un teren minat. Ajută-mă să mă apropii cu 
intelegere de mireasa mea rănită. Ajută-mă să-i aduc vindecare. 

Şi-a luat mâna de pe ea, amintindu-și că Abra mâncase puţin la 
recepţia de nuntă. 

— Slavă Domnului că Priscilla s-a gândit la asta, a zis Joshua 
şi a uns o felie de brânză Brie pe un biscuite, apoi i l-a întins. Am 
planificat mesele noastre până la sfârşitul săptămânii, dar nu m-am 
gândit la seara asta. N-am avut răgazul să mâncăm prea mult, nu-i aşa? 

A zâmbit uitându-se adânc în ochii Abrei. Vederea ei îi frângea 

inima. Nu-i plăcea să vadă umbra aceea din ochii ei, nici să se 
gândească cine şi ce a pus-o acolo. 

Abra a ronțăit puțin din biscuite și apoi l-a pus pe masă. Joshua 
i-a urmat exemplul și a împins coşulețul la o parte. Aveau să mănânce 
mai târziu. 

— Ne cunoaștem de-o viață, Abra. Dar asta-i ceva nou pentru 
noi, nu-i aşa? 

— Da, i-a răspuns Abra cu o voce slabă şi Joshua a simțit cum 
tensiunea creşte în ea. 

— Ai încredere în mine? 

Abra s-a uitat la el cercetător şi i-a răspuns cu un oftat şovăielnic: 

— Da. Cum ai găsit locul ăsta? 

Joshua ştia că amânarea inevitabilului nu avea să uşureze lucrurile. 

— Jack mi-a spus de el. Reka şi el vin aici de câteva ori pe an. 

S-a ridicat şi şi-a întins mâinile spre Abra. Mâinile ei erau reci. 

— Proprietarul casei este un arhitect care locuieşte la San 
Francisco şi nu vine aici prea des. Aşa că o închiriază. Peste drum este 
o plajă frumoasă. O vei vedea dimineață. Putem să ne plimbăm acolo 
oricând vrem. 

A tras-o spre el şi i-a simțit trupul tremurând: 

— Nu te teme, Abra, i-a zis blând, atingându-i părul cu buzele. 
Nu-i nevoie să ne grăbim în noaptea asta. 

Respirația ei tot mai sacadată pe care o simţea în gât l-a stârnit. 
I-a îndepărtat câteva şuvițe de păr de pe tâmple şi a repetat: 

— Nu ne grăbim deloc. 

Nu avea să fie o întrecere de mașini pe un drum secundar, ci chiar 
Circuitul de la Indianapolis. 

— O, Joshua. 

Tonul ei sugera că ea ştie mai bine decât el la ce să se aştepte de la 
noaptea aceasta. Dar Joshua i-a ridicat bărbia și i-a zis: 

— Te iubesc. 

A sărutat-o aşa cum își dorise s-o sărute de mai multe săptămâni. 
Sărutul acela avea o dulceaţă cerească, şi s-a bucurat de el cu toată ființa lui. 

— Te preţuiesc nespus. 

De data aceasta a simţit cum trupul ei se relaxează şi se încălzeşte. 
Abra s-a apropiat mai mult de el şi dorința l-a ars ca un foc. S-a tras 

puțin înapoi, încercând să și-o domolească. Abra a oftat uşor cu ochii 
închişi. Atunci Joshua i-a descheiat jacheta de lână și i-a dat-o jos, 
apoi şi-a ținut respiraţia când ea a încercat să-i urmeze exemplul. 

— Eşti aşa de frumoasă, i-a zis el în timp ce mâinile lui alunecau 
pe trupul ei. Aşa delicată. 

Când amândoi au stat față în față ca Adam şi Eva în Grădina 
Edenului, Abra n-a simțit rușine, ci doar o aşteptare dulce, iminentă, 
care se deschidea în ea ca o floare. El era perfect, atât de puternic şi 
atât de frumos, şi îl iubea așa mult că o durea inima. 

Puterea lui i-a tăiat respirația când a ridicat-o în brațe ca şi cum 
ar fi fost un fulg. Şi-a amintit ei însăşi cât de bine îl cunoaşte. Acesta 
era băiatul cu care se jucase, adolescentul care o tachinase, prietenul 
cu care se plimbase prin oraş şi care o răsfățase cu hamburger, cartofi 
prăjiți şi shake. Acesta era Joshua, bărbatul pe care îl iubea. 

Abra i-a atins fața când el s-a aplecat peste ea. 

— Joshua, i-a rostit numele ca să-şi vină în fire. Oh Joshua, îmi 
pare rău. 

El i-a pus un deget pe buze şi i-a zâmbit afectuos: 

— Ne descurcăm noi. 

Valurile izbeau țărmul. Abra auzea bubuitul tobelor, într-un tempo 
tot mai alert. Tensiunea s-a adâncit, s-a încordat şi s-a amplificat tot mai 
mult până când corzile armonioase au izbucnit într-o exaltare supremă. 

— Şi când te gândeşti că Dumnezeu a avut ideea asta! a zis el 
râzând gutural. 

— Cum te simți? 

Abra a oftat şi şi-a rezemat capul pe pieptul soțului ei. 

— Ca născută din nou. 

Languroasă şi somnoroasă, s-a lipit mai tare de el şi i-a zis: 

— Cred că aş putea dormi o săptămână întreagă. 

— Atunci ar trebui să mergem la culcare. 

Joshua s-a ridicat, a luat-o de mână şi a condus-o pe scări în sus 
până în turn, unde pregătise un pat cu cearşafuri și pături. 

— Şi eu care m-am întrebat cu ce ne vom acoperi. 

— Serios? Uită-te în sus. 

Cuibăriţi unul în brațele celuilalt, au adormit sub acoperământul 
înstelat. 

Zeke a aşteptat câteva zile înainte să meargă acasă la Joshua şi Abra 
ca să vadă ce mai fac. Când s-a apropiat de casă, a auzit acordurile 
dulci scoase de cineva care ştia să cânte la pian foarte bine. Mitzi îi 
făcuse o surpriză Abrei dăruindu-i pianul ei, pe care îl trimisese în 
timp ce tinerii căsătoriți erau în luna de miere. Se părea că Abra a 
început să-l pună la lucru cu toată seriozitatea. 

— Tată! a exclamat Joshua când i-a deschis uşa. Intră. N-ai mai 
fost aici de când ne-am întors din luna de miere. 

— Am vrut să vă las o vreme singuri. 

Abra i-a ieşit şi ea în întâmpinare şi l-a îmbrățișat. 

— Te-am auzit cântând. N-am mai auzit piesa asta. 

— Este ceva la care lucrez acum. 

L-a invitat să se aşeze şi să se simtă confortabil. Zeke s-a aşezat 
la un capăt al canapelei, Joshua la celălalt și Abra s-a cățărat pe 
brațul canapelei lângă soțul ei. Fiul lui arăta fericit şi relaxat, iar Abra 
iradia. Zeke nu s-a îndoit niciodată că Joshua şi Abra vor fi fericiți 
împreună. În timp ce vorbeau despre lucruri obişnuite, el urmărea 
atent interacțiunea dintre ei — o atingere a degetelor, o uitătură 
fugară, o privire încărcată de adoraţie. Se vedea că îşi folosiseră cu 
înțelepciune luna de miere. Umbra imperceptibilă care întunecase 
ochii Abrei dispăruse. Acum ochii ei erau limpezi şi străluceau de 
bucurie. Ştia că este iubită şi că putea iubi la rândul ei din toată inima. 
Promisiunea a ceea ce putea fi era împlinită. 

— ŢȚi-am adus ceva, a zis el şi a urmărit-o pe Abra în timp ce 
despacheta Biblia Mariannei. Oare își mai amintea că atunci când i-o 
returnase îi spusese s-o dea soției lui Joshua? 

Abra a strâns Biblia la piept şi i-a zâmbit printre ochii umeziți de 
lacrimi de recunoştinţă. 

— O voi prețui mereu. 

Zeke şi-a dat seama că ea își amintea totul, mai ales că păcatele îi 
fuseseră aruncate cât de departe e răsăritul de apus. 

Mai aproape, tot mai aproape de inima Ta, Doamne, 
Atrage-mă la Tine, Scumpul inimii mele; 
Strânge-mă, strânge-mă cu putere la pieptul Tău, 

Și adăpostește-mă în Cerul Tău ca să-mi găsesc odihna. 
LEILA MORRIS 


Oshua s-a trezit când Abra a gemut în somn. A văzut-o 
zbătându-se neliniştită sub cuverturi, ca și cum s-ar fi luptat 
cu cineva. Spunea ceva, dar nu suficient de clar ca el s-o 
înțeleagă. S-a apropiat mai tare de ea și i-a atins umărul gol. 
— Abra. 
Când s-a auzit strigată, Abra s-a trezit cu o tresărire şi respirând 
precipitat. Joshua a mângâiat-o blând pe braț şi i-a zis: 
— Ai avut un coșmar, iubito. 
Respirația ei s-a mai domolit şi Abra a început să plângă. 
— Spune-mi ce-ai visat, a îndemnat-o el mângâindu-i părul. 
— Aproape că i-am văzut fața, a zis ea hohotind. 
Când Abra s-a întors pe o parte, Joshua a înfăşurat-o ocrotitor cu 
trupul lui şi i-a atins creștetul cu bărbia. 
— A cui faţă? 
— A mamei, a răspuns cu un oftat. 
Joshua a simțit că respirația ei se linişteşte. Era obosit, dar dacă ea 
voia să vorbească, o va asculta. 
— Am visat podul și că eu zăceam pe pietriș neajutorată şi 
tremuram dc frig. L-am văzut pe tata venind pe trotuar și uitându-se 
în jos la minc, dar n-am putut să strig. 

Joshua a tras-o mai aproape de el şi i-a spus. 

— Dar el te-a găsit şi te-a adus acasă. 

Tatăl lui o iubise din prima clipă când o văzuse. Joshua și-a mișcat 
trupul în așa fel încât să-i lase mai mult spațiu și și-a sprijinit capul 
într-un braț: 

— Tata n-a vrut să te dea. 

— Ştiu. 

— Gândeşte-te că dacă nu te-ar fi dat, acum n-am fi căsătoriți. 

— Ştiu. 

S-a întors şi ea într-o parte şi şi-a trecut degetele prin părul de pe 
pieptul lui. 

— Mă bucur că m-a dat lui Peter şi Priscillei. 

Mama şi tata. 

— Da, şi el a sesizat zâmbetul din vocea ei. Mama şi tata. 


Abra s-a trezit dimineaţă fără să-şi amintească prea bine coşmarul 
de peste noapte, şi nici nu voia să şi-l amintească. Cu o săptămână 
în urmă fusese la doctorul Rubenstein pentru un test de sarcină. 
Poate a avut coşmarul acela din cauză că încă nu-i spusese lui Joshua 
despre testul acela. Nu-i spusese nimic fiindcă nu voia ca el să-şi facă 
speranţe prea mari. Ea luase viața primului ei copil și nu era sigură că 
Dumnezeu avea să-i mai dea o șansă. 

S-a sculat cu grijă din pat ca să nu-l trezească pe Joshua. A intrat 
în baie, a închis uşa încet după ea şi a pornit dușul. Dar Dumnezeu o 
iertase. Şi Joshua o iertase, şi mulți alții. Într-o zi avea să-și întâlnească 
bebelușul în cer. Acum nu voia să se mai gândească la trecut. Nu voia 
să mai rătăcească pe căile pierdute pe care le parcursese deja. 

S-a şters cu prosopul, s-a îmbrăcat şi şi-a periat părul, care îi 
crescuse până la umeri şi era iarăși roșu ca întotdeauna. Începuse să 
arate iarăşi ca ea însăşi. 

A făcut cafeaua și a dat drumul la căldură ca să fie cald pe când se 
va trezi Joshua. Apoi a tras cuverturile la o parte şi a admirat trupul 
soțului ei. Era alcătuit într-un mod minunat şi înfricoşător în acelaşi 

timp. A îngenuncheat la marginea patului și s-a întins înainte ca să-l 
sărute. 

— E vremea să te scoli, i-a zis ea sărutându-i ochii cârpiți de 
somn. Apoi l-a sărutat iarăși, de data aceasta lung. El a scos un sunet 
care exprima plăcerea şi i-a zis că are gust de pastă de dinţi. Când a 
încercat s-o tragă lângă el în pat, ea i-a împins mâinile, încercând să 
se elibereze din strânsoarea lui, și a protestat blând. 

— Nu, nu, nu... 

— Tu ai început, i-a întors-o el cu un zâmbet leneș. 

— E luni dimineață și ai să întârzii la lucru. 

Joshua s-a uitat la ceasul de pe noptieră şi a gemut. 

— Nu te-mpiedică nimic să vii acasă la prânz, i-a spus ea râzând 
şi a pornit spre bucătărie. Pregătesc micul dejun până tu te îmbraci. 

Ceva mai târziu s-au rugat și au mâncat împreună. Joshua a 
întrebat-o ce planuri are pentru ziua aceea și Abra i-a răspuns că 
va exersa la pian și va lucra puțin la muzica pe care încerca s-o scrie. 
lan Brubaker avea să vină după-amiază să-i dea câteva sfaturi. De 
asemenea, va avea mult de lucru în casă și în grădină. 

Ajunşi la uşa garajului, Joshua a sărutat-o lung și i-a spus: 

— Ne vedem la prânz. 

Abra a citit o oră din Biblia Mariannei, apoi a dereticat prin 
bucătărie, a făcut patul şi a pus maşina de spălat în funcțiune. Nu 
se hotăra să iasă în grădină, căci se temea că s-ar putea să nu audă 
telefonul sau că nu va ajunge la timp ca să răspundă la el. Totuşi, avea 
de lucru în grădină. Nici n-a deschis bine ușa de sticlă că a și sunat 
telefonul. S-a repezit la el şi l-a ridicat din furcă înainte ca acesta să 
sune a doua oară. 

— Ai stat toată săptămâna lângă telefon? a întrebat-o doctorul 
Rubenstein chicotind. 

— Da şi nu. 

— Ei bine, testul cu iepurele a ieșit pozitiv. Eşti însărcinată. Ți-o 
dau la telefon pe Colleen ca să-ți facă programare pentru un control 
complet. Trebuie să stabilim o dată potrivită. 

— Mulţumesc! Mulţumesc! 

El a râs şi a întrerupt-o: 

— Nu mie trebuie să-mi mulțumești. Mulţumește-i lui Joshua. 


4/44 


FRANCINE RIVERS 


Colleen a luat receptorul şi a întrebat-o dacă poate veni miercuri 
la consult. 

Abra a început să danseze fericită prin camera de zi. „Mulţumesc, 
Doamne Isuse. Mulţumesc, Doamne Isuse.“ Ar fi vrut să-l sune pe 
Joshua şi să-l cheme imediat acasă, dar ştia că aceasta nu era o idee 
prea bună. Nu voia să-i comunice vestea prin telefon şi s-ar fi speriat 
că s-a întâmplat ceva dacă i-ar fi cerut să vină imediat acasă. Era zece 
şi jumătate. Mai putea aştepta o oră și jumătate. Oare? 

S-a auzit soneria de la uşă. 

Toată săptămâna veniseră la ușă vânzători ambulanții. Deja 
refuzase un aspirator, un set de perii Fuller şi cosmetice Avon. A 
deschis uşa și a tresărit surprinsă. 

— Susan! — Era prima dată când o vizita acasă.— Mă bucur să te văd. 

Amintindu-şi de bunele maniere, a deschis ușa larg și a invitat-o 
înăuntru: 

— Intră, te rog. 

Susan a ezitat o clipă înainte să treacă pragul. 

— Sper că n-am picat într-un moment nepotrivit. 

— Dimpotrivă, este un moment perfect. 

Exulta de bucurie din cauza sarcinii. Un copil! Va avea un copil! 

— Pot să-ți aduc ceva de băut? Cafea, ceai cu gheaţă? 

— Nimic pentru mine, mulțumesc. 

Abra s-a întors din ușa ce dădea în bucătărie şi a întrebat-o iarăși: 

— Eşti sigură? Nu-i niciun deranj pentru mine. 

De data aceasta Abra a sesizat tulburarea lui Susan și a avut 
sentimentul unei sentințe iminente: 

— Te rog, şezi. Fă-te confortabilă. 

Susan s-a așezat tremurând pe marginea canapelei. 

Abra nu-și putea imagina de ce era Susan atât de agitată. Doar 
vorbiseră de multe ori când ea era elevă de liceu şi mergea la Cafeneaua 
lui Bessie. De fapt, Susan o ajutase să se hotărască în privința lui 
Joshua. Un gând a încolțit în mintea Abrei: 

— Ai venit să vorbim despre tata? Toată lumea știe cât timp 
petrece cu tine. 

Nu era de mirare că era așa de agitată. Zvonurile luaseră amploare. 
Abra spera că o va putea linişti pe Susan. 

— Toată lumea se înșală în privința noastră, a spus Susan clătinând 
din cap. A fost cel mai bun şi singurul prieten pe care l-am avut 
vreodată. 

A înghițit în sec, s-a uitat la Abra și apoi şi-a întors privirea de la 
ea: 

— El m-a îndemnat să vin la tine, dar nu ştiu dacă sunt în stare 
să... 

— Să ce? a întrebat Abra apropiindu-se mai mult de ea. 

Susan devenea tot mai palidă cu fiecare clipă ce trecea. Gura 
îi tremura și își ținea mâinile împreunate atât de strâns încât 
încheieturile i s-au albit. 

Susan şi-a schimbat poziţia pe canapea în așa fel încât s-o privească 
pe Abra în față. După expresia chipului ei, s-ar fi zis că înfruntă un 
pluton de execuție. 

— Eu sunt mama ta. 

Un fior a străbătut trupul Abrei. 

— Poftim? 

Precis că n-a auzit bine. 

— Eu sunt mama ta, a repetat Susan cu un ton liniștit, deși ochii 
ei trădau spaima. Cu capul plecat, s-a grăbit să adauge: Nu există 
scuze pentru ce ţi-am făcut. 

Abra s-a ridicat în picioare şi s-a tras în spate,cu inima bubuindu-i 
în piept. Mama ei? Toată viața s-a întrebat cine era femeia care o 
născuse sub pod şi o lăsase acolo să moară. 

Dar n-ai murit, nu-i așa? a auzit susurul blând înăuntrul ei. 

Abra şi-a dus o mână tremurătoare la frunte, încercând să se 
concentreze. Susan Wells? Îi plăcuse întotdeauna de ea. Cum putuse 
să facă așa o grozăvie? 

Nu-i judeca pe altii... 

Abra și-a încleștat pumnii. Cum îndrăzneşte să vină în casa asta? 
De ce astăzi, dintre toate zilele? Am fost așa de fericită... S-a oprit, 
amintindu-și de ce. 

Cu acelaşi standard pe care-l foloseşti ca să-i judeci pe alții vei fi 
judecată şi tu. 

A sunat telefonul. 

Susan a făcut o grimasă de nemulțumire când l-a auzit. 


AII 


FRANCINE RIVERS 


— Îmi pare rău, Abra. Îmi pare foarte, foarte rău. 

Şi-a pus palmele pe marginea canapelei ca să se ridice: 

— Asta-i tot ce-am vrut să-ți spun. 

— Dar nu-i destul! 

Abra s-a uitat la telefon și apoi la Susan: 

— Nu pleca. Rămâi unde ești — a spus arătând spre canapea în 
timp ce telefonul suna insistent. Dacă tot ai venit, nu pleci nicăieri 
până nu-mi spui de ce! 

Telefonul continua să sune. 

— Nu poți să arunci o bombă atomică în casa mea şi să ieşi apoi 
liniştită pe ușă! Nu te las să pleci! 

Susan s-a așezat cu umerii căzuți. Când telefonul a încetat, în 
sfârșit, camera s-a cufundat în tăcere. 

Minutele treceau unul după altul. Abra a strâns pumnii cu putere 
şi s-a străduit să nu plângă. Când a reușit să se stăpânească suficient 
de mult, a vorbit cu o voce gâtuită de durere. 

— Spune-mi de ce. 

Susan i-a răspuns fără să ridice capul: 

— Mi-am pus şi eu întrebarea asta de o mie de ori. Din cauza 
furiei. Din cauza fricii. Din cauza rușinii. Din cauza vinovăției. 

— Şi ai crezut că lăsând un copil nou-născut sub un pod vei 
îndrepta lucrurile? 

Imediat ce a rostit aceste cuvinte, Abra a simțit un spasm de 
vinovăţie și a auzit iarăși susurul blând în mintea ei. Ce drept avea 
ea să judece? Oare ea n-a făcut ceva mai rău? Și-a îngropat fața în 
mâinile tremurânde. 

— Îmi pare rău, Abra. N-ar fi trebuit să vin. 

— Poate că n-ar fi trebuit, dar acuma-i prea târziu, nu-i așa? 

Abra simțea că se sufocă. Atunci a auzit scrâșnitul cauciucurilor 
pe stradă. S-a uitat la Susan prin perdeaua lacrimilor şi a întrebat:o: 

— De ce a trebuit să reînvii trecutul? 

S-a gândit la Franklin și la toate argumentele lui împotriva 
păstrării copilului. Şi-a adus aminte cum a călătorit prin noapte cu 
el. Şi-a amintit-o pe femeia aceea care i-a așteptat în încăperea din 
spate a barăcii de pe colină. Şi-a înăbușit un oftat și chipul lui Susan 
reflecta întocmai ceea ce simțea și ea. 

Uşa din față s-a deschis și Joshua a năvălit înăuntru, îngrijorat că 
Abra ar fi putut păți ceva. Avusese presimțiri rele toată dimineața 
şi sunase acasă, dar ea nu-i răspunse la telefon. Când a văzut-o în 
picioare îndurerată în camera de zi, și-a dat seama că s-a întâmplat 
ceva. A înțeles că nu era singură în cameră abia după ce a ajuns lângă 
ea. 

— Susan? 

Şi-a mutat privirea dinspre ea spre Abra. 

— Ce se întâmplă? 

Abra a întins un deget acuzator și a spus: 

— Ea-i mama mea, apoi şi-a înfășurat braţele protector în jurul 
trupului. 

Roșind și tremurând toată, Susan s-a ridicat în picioare. 

— Îmi pare rău, a zis ea palidă. Acum plec. A fost o greşeală. 

Abra a făcut un pas spre ea și i-a vorbit cu furia durerii: 

— Vrei să spui că eu am fost o greşeală. 

— Nu, a răspuns Susan cu lacrimile curgându-i pe obraji. Nu! 

Joshua a simţit că dușmanul era în cameră cu ei, dar duşmanul 
nu era Susan Wells. A văzut durerea, furia și confuzia Abrei, dar și 
frica şi nefericirea lui Susan. Se vedea limpede că era pe punctul s-o 
ia la fugă, și Joshua a priceput că dacă ar fi fugit, nu s-ar mai fi uitat 
niciodată înapoi. Ar fi fugit singură în pustie. 

— Te rog să stai jos Susan, i-a spus Joshua binevoitor. Abra s-a 
uitat surprinsă la Joshua, dar el s-a apropiat de ea şi și-a trecut brațul 
în jurul ei. 

— Haideţi să discutăm calm. Vă rog. 

O simţea pe Abra tremurând lângă el. Tremura din cauza șocului 
sau a furiei? Trupul ei era rece. I-a mângâiat brațele și i-a spus blând: 

— Ai visat-o iarăşi, îți amintești? Trebuie să afli ce s-a întâmplat. 

Abra s-a sprijinit de Joshua și l-a lăsat pe el să vorbească. Atunci 
Joshua i-a cerut lui Susan să le povestească totul. 

Susan a început să spună c-un glas abia auzit și tremurător: 

— Aveam șaptesprezece ani şi credeam că le știu pe toate. Părinții 
mei m-au avertizat despre băiatul cu care mă întâlneam, dar eu nu 
i-am ascultat. Când am rămas însărcinat, el n-a mai vrut să ştie de 
mine. Ce proastă fusesem! Am reuşit să-mi ascund sarcina până la 

sfârşit. Însă apoi au început durerile. Mi-era teribil de frică şi ruşine. 
Nu ştiam ce să fac. Am luat cheile de la mașina tatei şi am plecat pur 
şi simplu. Habar n-aveam unde merg. Voiam să plec, să fug undeva, 
cât mai departe. Am luat curba spre coastă şi apoi m-am gândit să 
mă întorc înapoi. Mi-am zis că aș putea plonja de pe o stâncă în 
ocean și că nimeni n-ar afla niciodată ce s-a întâmplat cu mine și 
ce-am făcut. Dar durerile au devenit foarte puternice, așa că am ieşit 
de pe șosea. Apoi am văzut Riverfront Park și am oprit. Era așa de 
întuneric... Îmi amintesc de parcă ar fi fost ieri. Parcă aud şi acum 
greierii din iarbă. Luna era plină. Nu știam ce să fac, dar trebuia să 
ies din maşină. Contracţiile deveneau tot mai dese. M-am gândit 
că poate găsesc un adăpost, un loc acoperit. Am încercat la toaleta 
femeilor, dar era încuiat. Îmi doream să fi tras la un motel, dar era 
deja prea târziu. Mi-era teamă că cineva m-ar putea auzi țipând... 
Şi îmi făcusem atâtea speranțe când aflasem că sunt însărcinată cu 
tine. Prietenul meu mă asigurase că mă iubeşte. Îmi spusese că dacă 
l-aş iubi, m-aş dărui lui — şi am cedat: i-am dăruit inima, mintea, 
trupul și sufletul meu. Dar când i-am spus că sunt însărcinată, nici 
măcar n-a vrut să creadă că-i copilul lui. Dacă m-am dat lui, probabil 
că m-am dat și altora. „De ce să te cred? E problema ta, nu a mea“ 
mi-a zis. M-a lăsat în fața casei părinților mei și nu s-a mai întors 
niciodată. Fusesem o proastă, ce mai. Cumva, am reuşit să ajung 
sub pod. Am știut că ascunsă în umbra lui nimeni nu mă va putea 
vedea. Zgomotul râului avea să-mi acopere gemetele și voi găsi apă 
să mă spăl după ce totul se va fi terminat. Când te-ai născut, n-ai 
plâns deloc, așa că am crezut că ești moartă. Şi, ca să fiu sinceră, am 
crezut că așa-i mai bine. Zăceai palidă și perfectă pe pământ. Era 
prea întuneric ca să văd dacă ești băiat sau fată. Mi-am scos sveterul 
şi te-am învelit în el. Nu știam unde să merg, dar trebuia să plec de 
acolo. Eram conştientă că nu voi scăpa niciodată de sentimentul de 
vinovăție şi de regrete. Şi nici nu merit asta. Aveam de gând să caut 
un loc unde să mă sinucid. Dar până la urmă n-am avut curajul. 
Abra s-a încovoiat şi și-a dus mâinile la urechi, nedorind să mai 
audă nimic. Dar Joshua i-a cerut lui Susan să continue. Când Abra 
s-a uitat la Joshua, şi-a dat seama că el înțelege. Îi mărturisise totul 
la Agua Dulce. Îi povestise răul pe care îl făcuse, și el totuşi o iubea. 

Susan spunea ceea ce spusese și ea atunci. Șaptesprezece ani... credeam 
că le știu pe toate... Tofi m-au avertizat... Am fost o proastă. Aşchia nu 
sare departe de trunchi. Abra a început să plângă. Văzând că îi curge 
nasul, Joshua s-a ridicat și s-a întors cu două batiste, una pentru ea și 
una pentru Susan, care plângea la câţiva pași mai încolo. 

— Totul va fi bine, le-a zis el amândurora. 

Era oare posibil așa ceva? 

Înghițindu-și lacrimile, Abra s-a uitat la Susan şi şi-a văzut 
propria durere oglindită pe chipul ei. 

— Cine-i tatăl meu? 

Susan a strâns batista cu amândouă mâinile. 

— Oricum nu vei avea ocazia să-l cunoşti vreodată, i-a zis Susan 
ridicându-și capul și privind-o cu tristețe. Era un băiat frumos, 
atrăgător şi răsfățat. Provenea dintr-o familie înstărită și credea că 
toată lumea-i a lui. Nu am fost nici prima și nici ultima de care s-a 
folosit așa. 

— De aceea m-ai avertizat în legătură cu Dylan? 

— Am încercat, a răspuns ea cu regret în ochi. Mi-am dat seama 
cine-i băiatul ăla de cum l-am văzut pășind în cafenea. 

— Şi eu n-am vrut să ascult. 

Abra a cercetat chipul lui Susan şi s-a gândit la asemănări. 

— Seamăn cu tatăl meu? 

— Deloc, i-a răspuns Susan cu un glas încărcat de nostalgie. 
Semeni cu mama mea. Ea avea păr roșcat. Dar ai mâinile mele, a 
adăugat întinzând mâna ca Abra să-i vadă degetele lungi şi forma 
unghiilor. 

Abra s-a lipit de Joshua, simțindu-se protejată de soliditatea și 
căldura trupului său. Apoi s-a uitat în ochii lui Susan și i-a simțit 
durerea. Douăzeci şi trei de ani de durere. 

— Te-ai întors acasă după noaptea aceea? 

— După ce am stat câteva zile într-un motel ieftin. Nu le-am 
spus niciodată părinților mei ce-am făcut, dar ei au aflat într-un fel 
sau altul ce se întâmplase. Nimic n-a mai fost ca înainte. Până la 
urmă am încercat să mă sinucid, dar m-a găsit mama. M-am întors 
la şcoală, însă n-am mai putut să mă concentrez, aşa că m-am angajat 
ospătăriță la Fishermans Wharf. 

— Şi eu am fost ospătăriță în Agua Dulce. 

Susan a zâmbit abia perceptibil: 

— Ştiu. Mi-a spus Zeke. 

S-au uitat una la alta, şi s-au văzut cu adevărat. Abra se întrebase 
mereu cine era mama ei. Acum înțelegea de ce Susan îi acordase atâta 
atenție când mergea la Cafeneaua lui Bessie, de ce o căuta şi stătea 
cu ea de vorbă, de ce o sfătuise cu atâta fermitate să apuce dragostea 
şi să se agațe de ea. 

— Am plâns toată ziua după ce te-ai născut. Ştiam că trebuie 
să mă întorc, dar în dimineața următoare am văzut un ziar în fața 
motelului care titra pe prima pagină că un pastor a găsit un bebeluș 
în Riverfront Park. I-am mulțumit lui Dumnezeu că ai supraviețuit 
şi că erai în mâini bune. Ştiam că vei fi bine îngrijită. Şi am crezut că 
pot să uit totul. 

— Dar n-ai putut. 

Abra cunoştea prea bine sentimentul acela. 

— Nu, n-am putut. 

Joshua a întrerupt tăcerea ce s-a lăsat cu o întrebare: 

— Putem să-i cunoaștem pe părinții tăi? 

— Au murit amândoi într-un accident de mașină. După aceea 
m-am mutat de multe ori. Dar am fotografii cu ei, dacă vreți să-i vedeți. 

— Da, te rugăm. 

— O să le caut, le-a răspuns Susan cu ochii încă îndurerați. 
Mă gândeam mereu la tine şi mă întrebam ce faci. De aceea m-am 
întors la Haven, ca să aflu ce s-a întâmplat cu tine. La Bessie 
poți să afli orice. Am auzit totul despre Marianne Freeman, a 
adăugat uitându-se la Joshua, apoi s-a întors iarăși spre Abra. Am 
descoperit că te-au adoptat Peter și Priscilla, și că ei te-au vrut 
încă de la început. Bessie spune multe — numai de bine, firește. 
Ştie totul despre toți. 

A zâmbit trist şi a adăugat: 

— Ei bine, aproape despre toți. Despre mine nu ştie mare lucru. 

S-a uitat iarăşi la Abra: 

— Veneai de multe ori acolo. După ce-ai fugit cu băiatul ăla, 
m-am rugat neîncetat să te întorci. 


Acum Abra înțelegea totul: 

— Păreai întotdeauna interesată de ceea ce spun. 

— Da, am fost foarte interesată. 

— Tata ştia, nu-i aşa? a întrebat Joshua deşi era sigur de răspuns. 

Susan a zâmbit îndurerată. 

— l-am mărturisit totul acum câțiva ani, dar știa deja. 

Şi-a îndoit degetele de la mână și a adăugat: 

— Poate m-au dat de gol mâinile. Zeke mi-a spus că Dumnezeu 
i-a deschis ochii. 

Ochii Abrei s-au umplut de lacrimi. A înţeles foarte bine ce vrea 
să spună. S-a uitat la mama ei şi s-a văzut pe ea însăși. 

— Ştiu că-i prea mult să-ți cer să mă ierți, dar m-am gândit că 
ai dreptul să ştii adevărul. Mulţumesc că m-aţi ascultat, a oftat ea 
ridicându-se și îndreptându-se spre ieşire. 

Abra s-a ridicat și ea repede, cu lacrimile şiroindu-i iarăși pe obraji. 

— Ştiu că nu ţi-a fost uşor să vii aici, Susan. 

— N-am crezut că voi fi în stare, dar Zeke a insistat, a zis Susan 
deschizând ușa. Voi pleca în curând. 

Pentru Abra a fost un şoc să o cunoască pe mama ei și apoi să afle 
că putea fi ultima oară când o vedea. Dar a simțit atingerea blândă a 
mâinilor lui Joshua pe umerii ei. 

— Unde vei merge? 

Susan a ridicat din umeri: 

— Într-un loc unde voi putea s-o iau de la început. 

Abra s-a gândit la noaptea când Joshua o adusese înapoi în Haven. 
Tata o aștepta pe pod. Aproape că avusese senzația că o așteptase pe 
pod tot timpul cât fusese plecată. Când ea coborâse din maşină, îi 
ieşise în întâmpinare la jumătatea podului și o îmbrățişase. O iertase 
deja înainte să-i mărturisească ceva. Toți din oraș ştiau că tata o iubea 
pe Susan. Dar ei nu înțelegeau cât de mult. 

Complet pierdută, Susan a pășit afară. 

Abra a auzit șoapta lui Dumnezeu. Alegerea era a ei. Așa fusese 
întotdeauna. A ieșit după Susan şi a strigat-o: 

— Susan, așteaptă. 

A țâşnit de lângă Joshua, rugându-se ca Dumnezeu să-i dea 
cuvintele potrivite, și a ajuns-o pe Susan în mijlocul aleii. Când Susan 
s-a întors, Abra i-a prins mâinile într-ale ei. 

— Te iert. 

— Mulţumesc, a răspuns Susan strângând ușor mâinile Abrei. 

— Nu pleca. 

Susan a lăsat umerii jos. 

— Trebuie. 

— Dar ai luat-o deja de la început. Nu e nevoie s-o mai faci o dată. 

Susan a reflectat o clipă la cuvintele Abrei și și-a tras mâinile 
dintr-ale ei. 

— Mă bucur că te-am cunoscut. Eşti o tânără cu adevărat 
remarcabilă. La revedere, Abra, a adăugat ea cu ochii în lacrimi, s-a 
îndreptat spre vechiul ei Chevrolett şi a urcat în el. 

Abra s-a uitat implorator la Joshua, dar el a clătinat din cap și a 
venit lângă ea. Abra continua să spere, dar Susan a pornit mașina și a 
plecat fără să se uite înapoi. 

— Cel puţin acuma știu. 

Joshua, care stătea în spatele ei, a cuprins-o după talie şi şi-a frecat 
bărbia de creştetul ei. 

Abra a simțit că povara trecutului s-a ridicat de pe ea şi pleava 
lui s-a împrăștiat în cele patru zări. Joshua ştia totul despre ea. Îi 
cunoştea mânia care nu o părăsise din copilărie, încăpățânarea 
şi autoîndreptățirea. Cu toate acestea, o iubea. Ce anume a adus 
schimbarea în viața ei? „Dumnezeu trăieşte în tine acum“ i-a zis tata 
când fusese botezată la Riverfront Park. „4i devenit templul Lui.“ Fără 
să-şi dea seama ce se întâmplă, Duhul Sfânt începuse să o transforme. 
Cum altfel putea o viață plină de ură să fie spălată de iertare în doar 
câteva minute? 

A oftat şi a spus: 

— Dumnezeu nu va înceta niciodată să mă uimească. 

Joshua i-a dat drumul şi a pornit spre casă: 

— Trebuie să-l sun pe Jack și să-i spun că nu a luat foc casa şi că 
tu nu ești în spital. 

Spital. 

Dr. Rubenstein. 

Copilul! 

— Joshua. După ce termini de vorbit la telefon, am să-ți spun 
ceva. 

Zeke a ghicit după vocea fericită a lui Joshua ce veste bună voia 
să-i dea. 

— Voi fi bunic. 

— Da. Peste cinci sau şase luni. Vom şti mai multe miercuri după 
ce ne vom întoarce de la doctorul Rubenstein. 

Zeke a auzit-o pe Abra spunând ceva de la distanţă şi Joshua l-a 
lămurit: 

— Abra se gândeşte deja cum să zugrăvim unul dintre dormitoare. 
Verde sau culoarea piersicii, ceva potrivit pentru un băiețel sau pentru 
o fetiță. Probabil că va vrea să mergem mâine să căutăm un coşuleț 
pentru copii. 

— E bine să-l avem pregătit. 

— Apropo de pregătit, Susan Wells a fost astăzi la noi. Cred că 
ştii de ce. 

Slavă Domnului. 

— l-a spus Abrei că ea e mama ei. 

— Da, a răspuns Joshua și tonul vocii lui s-a schimbat: Toată 
dimineaţa am avut un sentiment ciudat că ceva nu este în regulă și 
am sunat acasă. Cum Abra nu mi-a răspuns, am venit acasă şi le-am 
găsit în camera de zi. Imediat am simţit că diavolul era deja la lucru. 
Nu era bătălia mea, dar m-am rugat. 

— Cum a primit Abra vestea? 

— A fost şocată și la început era cât pe ce să explodeze, dar apoi a 
plâns aproape tot timpul cât a povestit Susan. Cred că niciuna dintre 
ele nu se aștepta ca Abra s-o ierte, dar s-a întâmplat. 

— Slavă Domnului, a spus Zeke copleșit de bucurie. 

lertarea e dovada unei vieți predate lui Dumnezeu. 

— Amin. Păcat că Susan pleacă din oraș. 

— Aşa a spus? 

Abra a încercat s-o convingă să rămână, dar nu știu cât succes a 
avut. 

— Timpul ne-o va spune. 

După ce a închis telefonul, Zeke şi-a luat haina și şapca din cuier 

şi a plecat la Cafeneaua lui Bessie. A făcut colțul şi s-a uitat pe geam 
înăuntru. Bessie stătea în spatele tejghelei. Când a intrat înăuntru, 
clopoțelul a sunat și Bessie a ridicat capul. 

Zeke s-a uitat la uşa ce dădea spre bucătărie, dar Bessie a clătinat 
din cap: 

— Dacă o cauţi pe Susan, nu-i acolo. A venit ceva mai devreme şi 
şi-a dat demisia. Am rămas ca trăsnită. Credeam că-i place aici. 

A scos un plic din buzunar și i-a spus lui Zeke: 

— L-a lăsat pentru tine. 

Cu inima cât un purice, Zeke a deschis plicul și a citit scrisoarea 
scurtă. Apoi a împăturit-o, a introdus-o la loc în plic şi a ascuns plicul 
în buzunarul de la cămaşă. 

— Ce spune? 

Îşi mulțumește. 

Toate celelalte cuvinte erau numai pentru el. 


ASSSSSS 


Bătrâna bufniță din pinul din curte l-a trezit pe Zeke. Încă nu 
era ora trei, dar s-a ridicat totuși din pat. S-a îmbrăcat repede pe 
întuneric, apoi și-a luat jacheta şi șapca St. Luis Cardinals şi a plecat. 
Peste noapte o visase pe Susan. Se făcea că şedeau, ca de obicei, în 
Cafeneaua lui Bessie şi vorbeau despre Domnul, când uşa s-a deschis 
şi a intrat Marianne. Aceasta le-a zâmbit și li s-a alăturat la tejghea. 
Zeke n-a mai rostit niciun cuvânt, ci le-a lăsat pe cele două femei să 
vorbească. Marianne ştiuse întotdeauna când să vorbească şi ce să 
spună cuiva în suferință, deşi — acum că era treaz — nu-și amintea ce-i 
spusese lui Susan. 

Susan era încă plecată. Trecuse deja o lună şi nimeni n-o mai 
văzuse și nu primise vreo veste de la ea. E în pustie, Doamne. Iarăşi se 
găseşte în pericol şi suferă. 

Zeke a simțit răspunsul în inima lui, Dumnezeu i-a șoptit cuvinte 
liniştitoare. Susan nu era pierdută; îşi urma calea vieții. Când Abra 
fugise și Joshua suferise îngrozitor, Zeke îi spusese să renunțe la ea și 
să se încreadă în Domnul. Acum Zeke trebuia să își urmeze propriul 

sfat. Dumnezeu ştia unde e Susan şi prin ce trebuia să treacă înainte 
să se predea, înainte să-și dedice viața lui Isus și să experimenteze 
puterea învierii Lui. Susan putea să fugă la capătul lumii, dar nu putea 
fugi departe de ochii sau de grija iubitoare a lui Dumnezeu. Şi nici 
de influența rugăciunilor lui Zeke. Fiecare rugăciune a lui avea s-o 
aducă pe Susan la tronul unui Dumnezeu atotcunoscător, atotprezent 
şi atotputernic. Domnul va lucra cu ea potrivit voii Lui, indiferent 
dacă acest lucru se va întâmpla în Haven sau în Timbuktu. Câţi ani 
vor trebui să mai treacă până când ea va înțelege acest lucru? 

Cu toate acestea, inima lui Zeke era îndurerată. Duşmanul avea o 
întăritură în Susan. 

Cu mâinile în buzunare, Zeke a trecut pe lângă casele prietenilor 
şi vecinilor lui. Trecuseră deja mulți ani de când Joshua tunsese peluza 
soților Weir şi McKenna. 

În timp ce-şi croia drum pe străzile orașului, Zeke se ruga. Penny, 
Rob şi Paige o duceau foarte bine. Acum așteptau cel de-al doilea 
copil. De data aceasta va fi un Paul sau o Pauline, s-a întrebat el 
chicotind. 

A continuat să meargă și să-l mulțumească lui Dumnezeu pentru 
răspunsul la rugăciuni. 

Dutch și Marjorie şi-au deschis casa pentru un grup de studiu 
biblic care se întrunea miercurea. 

Gil şi Sadie MacPherson veneau în oraș ca să participe la acest 
grup şi au răspândit vestea că Dutch era un predicator destul de bun. 

Mitzi şi-a revenit după pneumonie și acum era instalată 
confortabil în sanatoriul Shady Glen, spre ușurarea lui Hodge şi a 
Carlei. La început Mitzi s-a împotrivit. A spus că se simte cu un 
picior în groapă şi cu celălalt pe o coajă de banană. Dar acum făcea 
valuri acolo, dar își făcea şi prieteni. La sosirea în sanatoriu, anunţase 
că dacă cineva îşi închipuie că avea să joace bingo sau puzzle până la 
sfârşitul vieții, se înșela amarnic. Sanatoriul avea un pian, şi ea avea de 
gând să cânte la el. Personalul a fost de acord. 

— Le place să le cânt. Le place să li se dea deșteptarea şi să fie 
bătuți mângâietor pe umăr a zis Mitzi. Dimineaţa să ne cânți melodii 
retro şi dinamice, iar seara înainte de culcare pregătește-ne să-L 
întâlnim pe Creatorul. 

Zeke a trecut pe lângă Spitalul Micul Samaritean şi s-a rugat pentru 
personalul şi pacienții spitalului. Doctorul Rubenstein, apropiindu-se 
de pensionare, l-a luat ca partener pe nepotul lui Hiram. Tânărul abia 
îşi încheiase rezidențiatul la Johns Hopkins și era suficient de talentat 
ca să-şi permită să aleagă unde voia să-și practice profesia. Zeke îşi 
amintea cum doctorul Rubenstein clătinase din cap când îi spusese 
despre decizia nepotului său. „Am încercat să-l conving să renunţe la 
ideea asta, dar mi-a spus că vrea să vină aici.“ Hiram Cohen voia să 
calce pe urmele unchiului său favorit şi să fie medic generalist într-un 
oraş mic. „Sora mea a avut ambiţii mai înalte pentru fiul ei, dar băiatul 
nu poate fi clintit din hotărârea lui. Acum ea spune că mă iartă dacă 
îi găsesc lui Hiram o soție evreică bună.“ 

La stația de poliție luminile erau aprinse. Jim Helgerson a venit la 
ușă și Zeke s-a oprit să schimbe câteva cuvinte cu el. 

— Ai început lucrul foarte devreme astăzi, Jim. 

— Aşa-i viața unui şef de poliție dintr-un orăşel, care-și lasă 
adjunctul să plece în concediu. Am primit un telefon şi am prins un 
tânăr huligan care a pictat cu graffiti în spatele gării. Nu-i place deloc 
în pușcărie, dar trebuie să-i bag mințile în cap. Părinții lui nu mai știu 
ce să facă cu el. Am de gând să merg la Eddie și să-l întreb dacă e de 
acord să-și mai asume o sarcină. 

Zeke i-a răspuns zâmbind: 

— Eddie nu refuză niciodată să facă o faptă bună. 

După ce s-a întors în centrul oraşului, Zeke a trecut pe lângă 
magazinul lui Brady Studebaker. Sally şi Brady așteptau primul lor 
copil. Se părea că Havenul cunoştea o adevărată explozie demografică. 
Copiii lui Penny şi Rob, ai lui Sally şi Brady și ai lui Joshua și Abrei 
aveau să crească împreună. 

Luminile erau deja aprinse la Cafeneaua lui Bessie. Ea și Oliver 
şedeau la o masă bând cafea şi povestind înainte ca să-și înceapă ziua 
de lucru. Anunţul „Angajăm personal“ era încă lipit de geam. Încă nu 
găsiseră pe nimeni s-o înlocuiască pe Susan. 

Simţind un impuls interior, Zeke s-a îndreptat spre pod. Când 
necazurile îl asaltau ca valurile înfuriate, pacea râului îi potolea inima 
tulburată. Era ceva special în curgerea liniștită a apei. 

S-a oprit în mijlocul podului și şi-a sprijinit brațele pe balustradă, 

ascultând clipocitul de sub el. Şi-a adus aminte de noaptea când a 
găsit-o pe Abra şi a deplâns faptul că mama ei rătăcea iarăși prin 
lume. Şi-a împreunat mâinile, şi-a plecat capul și s-a rugat: 4du-o 
acasă, Doamne. 

Toate la vremea lor. 

Aproape că o auzea pe Marianne fredonând minunata cântare 
născută dintr-o mare pierdere. Şi-a închis ochii şi a rostit încetişor 
cuvintele cântării: „Ce bine e, ce bine e cu Domnul.“ Rostirea cu voce 
tare a acestor cuvinte i-a adus într-un fel misterios pacea. A ridicat 
capul şi a ascultat iarăşi. Nu era singur. 

De-a lungul anilor, Zeke văzuse multe miracole. Ştia că poate să se 
mai aştepte la unul. I-au răsărit în minte alte și alte cuvinte, nescrise, 
dar izvorâte direct din inima lui. Şi-a îndreptat poziţia în timp ce 
le-a cântat pentru Domnul lui. Era o cântare de speranță, o cântare 
de mulțumire pentru tot ce se întâmplase deja şi pentru ce avea să se 
întâmple în viitor. Vocea lui a fost purtată peste apă și s-a înălțat spre 
cer, ca primul semn al zorilor ce se iveau la răsărit. 

Erau cuvinte de dragoste pentru copiii Lui şi pentru turma pe 
care Dumnezeu i-o încredințase spre păstorire. Oh, cât îi iubea de 
mult. Ei îl făceau să râdă, şi tot ei îl făceau să plângă. Ei făceau ca 
inima să i se dilate de dragoste şi să i se frângă de durere. Dar cel mai 
mult își dorea să fie ceea ce îl chemase Dumnezeu să fie — un slujitor 
al Dumnezeului viu, un sol al Veştii Bune. A întins mâinile ca și 
cum ar fi vrut să-şi binecuvânteze turma şi și-a înălțat glasul rostind 
cuvintele pe care Dumnezeu i le punea pe buze. În timp ce dădea curs 
acestui impuls lăuntric, întunericul s-a risipit. 

O lumină s-a aprins într-o casă de peste râu, apoi alta, și apoi alta. 

Zeke a tăcut şi mâinile i-au căzut iarăşi pe lângă corp. Atunci 
și-a înnoit promisiunea: Își voi cânta mulțumiri pentru ei în fiecare zi 
a vieții mele, Doamne. În puterea Ta, îi voi iubi cu toată inima şi cu tot 
sufletul. Întotdeauna. 

Așa voi face. 

Cu inima plină, Zeke şi-a vârât mâinile în buzunarele de la jachetă. 
A rămas nemişcat o clipă, delectându-se în asigurarea că toate erau 
bune. Apoi a traversat podul spre Haven, pregătit pentru orice-i va 
aduce noua zi. 

GHID PENTRU DISCUȚII 


1. Podul spre Haven este cel mai important simbol al cărții: Abra 
se naşte — și este abandonată — sub pod. Pastorul Zeke o găsește 
acolo. Abra traversează podul când pleacă din oraș şi mai târziu 
se întoarce acasă tot traversându-l. Joshua o aduce până la pod şi 
acolo o aşteaptă Zeke, dar Abra trebuie să decidă să-l traverseze 
singură. Ulterior este botezată sub pod. Precizează câteva poduri 
din viața ta. Eşti nerăbdător să-l traversezi, sau eziți? De ce? 


2. Pastorul Zeke cedează rugăminților lui Marianne de a o 
aduce pe Abra în casa lor, chiar dacă el ştie că acest lucru este 
periculos. Crezi că a luat o decizie corectă? De ce da sau de 
ce nu? Crezi că este important să distingem între călăuzirea 
lui Dumnezeu şi propriile noastre dorințe? Dacă crezi că este 
important, precizează câteva modalități prin care putem face 
acest lucru? 


3. Peter şi Priscilla Matthews vor încă de la început s-o adopte pe 
Abra. De ce crezi că sunt gata s-o iubească pe micuța orfană? 
Cum îşi arată dragostea față de Abra atât în copilărie, cât şi când 
ea a devenit o tânără răzvrătită? Ce greşeli fac? Există cineva în 
viața ta căruia îi cauzezi durere, aşa cum Abra a cauzat familici 
sale adoptive? Cum ai rezolvat relația aceea? 

„ După ce Peter şi Priscilla o adoptă pe Abra, fata îl vede pe Zeke 
de la fereastra dormitorului ei și Îi cere lui Dumnezeu ca tatăl 
s-o ia înapoi. Convinsă că Dumnezeu a refuzat să-i răspundă la 
rugăciune, ea Îi întoarce spatele lui Dumnezeu vreme de mai mulți 
ani. Cum şi când îi ascultă El în sfârşit rugăciunea? Ce rugăciuni 
şi visuri din viața ta au rămas ani la rând neîmplinite, pentru ca 
apoi să devină în sfârşit realitate? Ce rugăciuni și visuri aştepţi 
încă să ți se împlinească? 


. Mitzi este o forță stabilă în viața Abrei, o prietenă iubitoare 
întotdeauna sinceră cu ea. Ai avut și tu un mentor ca ea când 
ai crescut, sau ai unul chiar acum? Dacă da, care este cel mai 
important lucru pe care l-ai învățat de la mentorul tău? Există în 
viața ta cineva — un copil sau un tânăr adult — pentru care poți să 
fii un mentor plin de evlavie? Ce ar implica acest lucru? 


. Joshua, un om al păcii, este profund marcat de experiențele 
din războiul coreean. Astăzi am putea numi condiţia lui 
Sindrom Posttraumatic. Cum îl afectează starea lui după ce 
se întoarce acasă? Cum îl influențează relația lui cu tatăl său? 
Cu Abra? Există în viaţa ta cineva care se luptă cu Sindromul 
Posttraumatic. Cum ai putea ajuta persoana care trece prin 
această condiție? 


. Joshua își dă seama din prima clipă ce fel de om e Dylan Stark, 
dar nu reușește s-o convingă pe Abra să se ferească de el. Ar fi 
putut Joshua — sau Zeke, sau Priscilla, sau Peter — să facă altceva 
mai potrivit pentru a o convinge? Ai văzut vreodată pe cineva drag 
mergând pe o cale cu care tu nu ai fost de acord? Cum ai rezolvat 
problema? 


. Ezitarea Abrei de a se întoarce acasă, chiar şi atunci când şi-a 
dat seama că fuga a fost o greşeală, a fost motivată parţial de 
frica referitoare la ceea ce vor spune alții. Crezi că frica ei este 
întemeiată? Ți s-a întâmplat și ție vreodată să-ți fie greu să iei 
decizia corectă din cauză că te-ai temut de reacția oamenilor? 

Cum ai rezolvat situaţia? Ce sfat ai da unei tinere sau unui tânăr 
în situația Abrei? 


9. În adolescență, Abra îi spune lui Joshua: „Nu-mi aduc aminte să fi 
fost o vreme când să nu fi simțit că nu sunt destul de bună.“ De ce 
crezi că se simte aşa, deși este înconjurată de oameni ca pastorul 
Zeke, Joshua, Mitzi şi familia Matthews — care toți o iubesc? Te-ai 
simțit şi tu vreodată așa? Cum ai încercat să umpli nevoia aceea 
din viața ta? 


10.După ce Abra a fugit, Joshua vrea s-o caute. Dar Zeke îi repetă 
de mai multe ori că cel mai bun lucru pe care îl poate face este să 
renunțe la ea. Eşti de acord cu sfatul lui Zeke? A trebuit să renunți 
şi tu la cineva sau la ceva — de exemplu, la un vis? Care a fost 
rezultatul? Cum poți să ştii când trebuie să cauţi în continuare sau 
să renunți? 


11.Franklin Moss o întreabă pe Abra ce vrea, şi ea îi răspunde că vrea 
să fie „cineva“. Ce crezi că înseamnă acest lucru? De ce crezi că se 
simte astfel? Ce lucruri crede ea că o vor ajuta să-și atingă scopul? 
Ce îi dau aceste lucruri în cele din urmă — sau ce preț plătește 
pentru ele? Ți s-a întâmplat ție, sau cuiva drag ție, să cauţi lucruri 
despre care ai crezut că te vor împlini? Dacă ți-au lăsat un gol 
interior şi te-au rănit, povesteşte pe scurt experienţa aceea. 


12.Este Abra vinovată pentru sinuciderea lui Franklin? Dacă nu i-ar 
fi lăsat bilețelul acela, crezi că lucrurile s-ar fi sfârşit altfel? Există 
în viaţa ta lucruri pe care ai fi vrut să nu le faci, după ce ai văzut 
consecințele lor asupra altora? 


13.Joshua spune că întâlnirea lor în Agua Dulce a fost providenţială. 
Poţi să identifici în viața ta o împrejurare similară — o coincidență 
atât de mare, încât a trebuit să recunoști că a fost Mâna lui 
Dumnezeu la lucru în viața ta? De ce ne este mai ușor să vedem 
Mâna lui Dumnezeu în viața noastră atunci când ne uităm 
retrospectiv decât să ne încredem în călăuzirea Lui clipă de clipă? 

14.Când Abra citește Biblia Ghedeon în motelul din Agua Dulce, 
pare că se poate concentra numai la versetele care îi confirmă 
vinovăția şi păcatul. Dacă ai fi stat de vorbă cu ea în momentul 
acela, ce i-ai fi spus? 


15.Când Joshua o aduce pe Abra înapoi în Haven, Zeke se roagă pe 
pod ca şi cum ar fi așteptat-o. Ce sentimente îți trezeşte scena 
aceasta? Ai trecut şi tu printr-o experienţă similară, indiferent 
dacă din postura Abrei sau din cea a lui Zeke? 


16.Joshua este singurul bărbat care a iubit-o și a dorit-o pe Abra aşa 
cum Dumnezeu vrea ca un bărbat să iubească și să dorească o 
femeie. Dă câteva exemple care să ilustreze prin ce se deosebeşte 
dragostea lui de ceea ce au simțit Dylan și Franklin pentru Abra? 
Există în viața ta oameni care te iubesc în felul acesta evlavios? 
Poţi să iubeşti şi tu așa? 


17.Ce crezi că se întâmplă cu Susan după sfârşitul poveștii? Crezi că 
viața ei va fi diferită când o va lua de la început într-un alt loc? Ar 
fi trebuit să rămână în Haven? De ce da sau de ce nu? 


18. Fiecare dintre personajele principale din această carte are de dus 
propria sa luptă: Zeke trebuie să o dea pe Abra; Joshua trebuie 
să renunţe la Abra; și Abra trebuie să hotărască dacă se întoarce 
sau nu acasă. Cu care dintre aceste personaje te identifici cel mai 
mult? De ce? 

rancine Rivers, aflată pe lista celor mai bine vânduți autori 

desemnaţi de New York Times, şi-a început cariera literară la 

Universitatea din Nevada, Reno, unde a absolvit Literatura 
Engleză și Jurnalismul. Din 1976 până în 1985 a avut o caricră 
de succes pe piața generală de carte, și lucrările sale au fost foarte 
apreciate de către cititori și critică. Deși a crescut într-o familie 
creştină, Francine L-a primit pe Cristos abia mai târziu în viața ei, 
când deja era soție, mamă a trei copii și o bine-cunoscută autoare de 
romane. 

În 1986, la scurt timp după ce a fost născută din nou, a scris 
Răscumpărată prin iubire ca pe un manifest al noii ei credințe. 
Publicat iniţial de către Bantam Books și republicat de Multnomah 
Publishers la mijlocul anilor ‘90, romanul acesta inspirat din istoria 
biblică a lui Gomer și Osea şi plasat în vremca febrei aurului din 
California, este considerat de mulți o lucrare clasică a beletristicii 
creștine. Râscumpărată prin iubire continuă să fie unul din titlurile 
cele mai vândute în topul CBA şi s-a menținut pe poziția aceasta mai 
mult de un deceniu. 

După Râscumpăârată prin iubire, Francine a publicat multe alte 
romane cu teme creştine — toate devenite bestselleruri — și ea a 
continuat să sc bucure atât de aprecierea colegilor de breaslă cât și 
de loialitatea cititorilor ei de pe tot globul. Romanele sale creştine au 

fost nominalizate şi premiate cu numerse distincții, inclusiv Premiul 
RITA, Premiul Christy, Medalia de Aur a ECPA şi Medalia Holt 
pentru Celebrarea Talentului Literar. În 1997, după ce a câştigat al 
treilea Premiu RITA pentru Ficțiune Inspiraţională, Francine a fost 
primită în Galeria de Onoare a Scriitorilor de Romane din America. 
Romanele lui Francine Rivers au fost traduse în peste douăzeci de 
limbi și sunt bestselleruri în mai multe ţări, printre care Germania, 
Olanda şi Africa de Sud. 

Francine și soțul ei Rick trăiesc în nordul Californiei alături de cei 
trei copii ai lor, acum maturi, şi se bucură de fiecare prilej ce li se oferă 
ca să-și răsfeţe nepoții. Ea se foloseşte de scris pentru a se apropia mai 
mult de Domnul şi doreşte ca prin cărțile ei să-l mulțumească lui Isus 
pentru tot ce a făcut şi face în viața ei. 


Sperăm că ţi-a făcut plăcere lecturarea acestei cărți. 
Pentru detalii suplimentare și alte apariții editoriale 
ale scriitoarei Francine Rivers, dar nu numai, 
pe care le găsești la Editura Scriptum, vezi paginile de final 
şi accesează librăria virtuală de la adresa www.scriptum.ro 

și un context biblic real te vor captiva definitiv. 

Aaron, preotul 
Domnului pentru 

ui Dumnezeu în vremuri de restriște. 


AS ONE 
RIVERS 


Profetul — Amos Scribul — Sila 


De aceeaşi autoare 

O genealogie a harului — cinci femei care au schimbat lun 
Poveşti de viață captivante, personaje controversate 
şi un context biblic real te vor captiva definitiv. 

asiunca regelui, iar suferința ei 
atins inima lui Dumnezeu. 


Îndurare — Batseba 


Speranţă — Tamar 

Deși trădată de bărbaţii 

care îi controlau viitorul, 

a luptat pentru credința 
ei in Dumnezeu. 


Dra post 


Pentru c? 
să sacrifice totul, fără să : 
în schimb, Dumnezeu 


Xe 


Chpa pregătită c 
Dumnezeu a al 


RANCINE 


| 
RIVERS 


clorul far 
pe II A 


Fi 


i 


Ascultare — Maria 


De aceeaşi autoare 


Răscumpărată prin iubire 


de Francine Rivers 

zxtraordinara fictiune poate deveni realitate pentru tine... 


alifornia. Tara aurului. Anul 1850. O vreme în care bărbații 
își vând sufletul pentru un săculeț de aur, iar femeile își 
vând trupul pentru un loc unde să-și plece capul. Angel 
u se așteaptă din partea bărbaților la nimic altceva decât la trădare. 
\junsă orfană, a fost vândută unui proxenet și împinsă de mic copil 
n mrejele prostituţiei. Supravieţuieşte ținând aprinsă flacăra urii. 
Atunci îl întâlnește pe Michael Hosea. 
Un bărbat integru și afectuos, Michael Hosea se căsătorește 
u Angel și o învață alfabetul dragostei adevărate. El încearcă să 
'reschimbe amărăciunea din inima fetei, în ciuda rezistenţei pe care 
a o opune, topind inima ei de gheață. Numai că dragostea nesperată 
lui Michael îi creează un sentiment de nevrednicie și teamă. Şi 
ingel fuge. Departe de dragostea soțului ei, îngrozită de adevărul pe 
are nu-l mai poate nega, vindecarea ei deplină vine de la Cel care 
iubește mai mult chiar decât Michael Hosea ... Unul care nu o va 
isa să plece. 

“ ierra Madrid. Femeia de azi. Puternică. Determinată. Ajunge 
în viață într-un punct în care destrămarea propriei căsnicii pare 
minentă. 


PIZ Kathryn McMurray. Tânăra colonistă în drumul său 
spre Oregon acumulează în sufletul ei multă amărăciune din 
auza despărțirii de cei dragi, a dezrădăcinării de locurile natale și a 
ecazurilor pe care trebuie să le înfrunte. 


Două femei, la depărtare de secole una de cealaltă, împărtășesc un 
urnal de viață plină de zbateri și lupte cu Divinitatea, cu soții lor 
- și chiar cu ele însele — înainte să capituleze în brațele unei iubiri 
iecondiționate. 

A 


ntr-un moment terifiant, îngrozitor, viața perfectă a lui Dynah 
Carey este zdruncinată de un viol, viitorul său strălucit este 
irevocabil marcat de o sarcină nedorită, iar familia ei este profund 


afectată. 


redința aparent solidă a lui Dynah este serios răscolită în 

momentul când este pusă în fața celor mai controversate 
decizii ale vieții sale: să accepte sau să pună capăt vieții înfiripate în 
pântecele ei. 


Este un roman emoționant şi controversat ce ne provoacă 
să înțelegem și să preţuim sanctitatea vieții, care este darul lui 
Dumnezeu. Va fi cu siguranță o încurajare pentru toți aceia care, 
într-un fel sau altul, s-au confruntat cu decizia de a lua parte la 
un avort sau care cred că avortul este o opțiune, de vreme ce este 
legal. Subiectul cărții prezintă un exemplu de reabilitare pe care o 
poate aduce iertarea lui Dumnezeu, un Dumnezeu care chiar dacă 
îngăduie să trecem prin foc, nu ne lasă să fim mistuiți, ci ne purifică 
și ne restaurează. 

iserica Creştină Centerville din California era o comunitate 

de oameni în vârstă, şi, cu fiecare anotimp ce trecea, numărul 
nembrilor scădea simțitor. Pastorul care o slujise vreme de 40 de ani 
uferise un atac de cord, fapt ce acutizase criza. 

Biserica era pe punctul de a se destrăma. 

Dar Samuel, unul dintre prezbiteri, nu poate concepe că acesta ar 
utea fi sfârşitul ei. Iar salvarea o întrezărea în Paul Hudson, tânărul 
astor care acceptase să preia slujirea comunității. 

Dar era el într-adevăr soluția salvatoare? Cum poate fi transformată 

biserică muribundă într-una explozivă și ce a presupus acest lucru 
'entru tânărul pastor și familia lui? Cum are loc, de fapt, trezirea? 

Chemarea şofărului prezintă dramatica poveste a unei biserici din 
are ai putea face parte chiar tu și a unui pastor care s-ar putea afla la 
mvonul ei. Este un roman despre iertarea lui Dumnezeu și harul de 
beneficia de un nou început, dar mai ales despre ceea ce înseamnă 
u adevărat să fii creştin. 

Vocea lui Dumnezeu continuă să răsune la fel de pătrunzător 
recum șofarul străvechi... 


Gradina | cotei 

Un roman fascinant ce îti atinge inima si sufletul ! 


ândva, grădina Leotei fusese o oază de frumusețe, în care 

florile și speranța înfloreau deopotrivă. Era locul de refugiu 
unde se tămăduia de rănile adânc săpate în ea de războiul necruţător, 
sanctuarul în care se pleca înaintea lui Dumnezeu și se ruga pentru 
copiii ei care nu-i înțelegeau sacrificiile tăcute. 

Ajunsă la 84 de ani, Leota este singură, iar grădina ei părăginită 
reflectă sufletu-i pustiu. Orice efort de apropiere față de copiii ei a 
rămas fără rezultat. Singurul care-i înțelegea durerea era Acela care, 
tot într-o grădină, înviase, oferind prin jertfa Sa iertarea și vindecarea. 

Şi, într-o zi, Leota primește vizita unei tinere femei, care pretinde 
că-i este nepoată. Atunci, o adiere înviorătoare străbate toată ființa 
ei. Va mai apuca dragostea să înflorească din nou, înainte să fie prea 
târziu pentru ea? 

lUn mister tulburător 

n căutarea propriei răscumpărări, Cadi Forbes — fetița de zece ani 
— descoperă misterul teribil ce mistuia comunitatea de imigranți 
rlandezi de la poalele munților Appalachi. La înmormântarea bunicii 
:i dragi, surprinde pentru o clipă privirea sfâșietoare a „devoratorului 
le păcate“ care, conform unei vechi legende, venea să mănânce o pâine 
i să bea un pahar cu vin, luând astfel asupra sa păcatele defunctului. 
Cu toate că știe prea bine că îi este interzis să-l privească (şi cu 
tât mai mult să-l caute), dorința ei disperată de a scăpa de povara 
:e o apăsa zi și noapte, considerându-se vinovată de moartea surorii 
i, o determină să-l afle cu orice preț pe bărbatul acela care poate s-o 
'libereze de păcat... păcatul care îi răpise dragostea mamei și o făcuse 
să-și dorească să fugă de viața aceasta și teribila ei judecată. 
Insistența ei deschide răni vechi si dezgroapă secrete tulburătoare, 
»ulversând liniștea satului din creierii munților, dar nu fără rost. Căci 
ăutările ei o conduc spre singura modalitate eficientă de a obține 
'ăscumpărarea și spre singurul Om care o poate elibera de povară. 


Romanul a fost premiat cu medalia de aur și ecranizat în 2007. 

Revistă creștină pentru femei 


Revista Lydia apare de două ori pe an, în iunie și decembrie Se pot face 
abonamente pe o perioadă de doi ani, atât în ţară cât și în străinătate 

Vrei să-i mulțumeşti cuiva, să abordezi pe cineva, să întreţii o prietenie dragă 
sau doar să îi aminteşti cuiva de tine? Dăruieşte-i un abonament cadou 


Informaţii, comenzi şi abonamente la: 
Revista Lydia % O.P. 9 C.P. 33, 410690 Oradea - Bihor, România 
Tel./Fax/Robot: 0359-412.765 $ comenzielydia.ro 3% www.Iydia.ro 


Unde inima ta găseşte un răspuns! 


WWW.SCRIPTUM.RO 


Cum puteţi obține cărțile 
editurii Scriptum 


Editura Scriptum își doreşte ca dumneavoastră, cititorii, să beneficiaţi de 
cele mai bune cărți, răsplătindu-vă pe deplin efortul de a citi Astfel, alegem cu 
cea mai mare grijă cărțile pe care le publicăm sau le promovăm 

Puteţi obține foarte comod cărțile noastre prin telefon, fax, e-mail, librăne 
virtuală sau standuri de carte şi librării din oraşul dumneavoastră Cărţile 
comandate direct la editură vor fi tnmise prin poştă, iar plata se va face ramburs, 
la ridicarea coletului În librăria virtuală veţi găsi mereu titluri noi şi deosebite 


Pentru informații 

Editura Scriptum, str Lăpuşului nr 28, 

410264 Oradea 

Tel/Fax/Robot 0359-412 765, Tel/Robot 0259-457 428, 
e-mail. comenziQscriptum.ro, 

magazin virtual www scriptum ro 


